
Mi hát az idő? 
Ha senki sem kérdezi, tudom; ha kérdezik tőlem, s meg akarom 
magyarázni, nem tudom. 

SZENT ÁGOSTON 


Idő azért van, hogy ne egy szemvillanás alatt történjék meg veled 
minden. Tér pedig azért van, hogy ne veled történjen meg minden. 
IMMANUEL KANT 


Akkor végtelenül sok idő kell, hogy elmesélhessük egymást. 
SUSAN SONTAG 


NEKIFUTÁS 


A múlt mélységes mély kútjából — 


meríthetünk, ha tudni akarjuk, mi volt. Azon nyugszik végtelen kék 
kupolaként fölöttünk az eljövetel, korszerűbb szóval: a jövő. Mindaz, ami 
lesz. 


Az emlékek bizonytalanabbak a számoknál, ugyanakkor rendszerint 
megbízhatóbbak a tényeknél. A közös emlékezet (kb.: történelem, 
nemzettudat, tradíció) azonban mindig gyanús. Akkor is, ha látszólag nincs 
szerző. Szinte kizárt, hogy valakik ne avatkoznának bele a valóság 
megőrzésének folyamatába, legalább titokban, s akár ügyes, akár durva 
kézzel teszik, az általuk módosított vagy létrehozott történetek éppen olyan 
kétkedéssel szemlélendők, mint a megbabrált számok és dátumok. 


Városunk nevének eredetéről sokféle magyarázat kering, zömüket 
tekintélyes szakértők vetették papírra. Más nagyra becsült kutatók cáfolják 
valamennyi magyarázatot, s kardoskodnak a saját levezetésük mellett. 
Makacsul tartja magát például az az elmélet, miszerint a forrás egy ősi 
(kelta? avar? hun? szláv?) szó, melynek jelentése: szénégető boksa. Többek 
szerint viszont az ötös szám (kelta? avar? hun? szláv?) torzulatát használjuk 
szülőhelyünk jelölésére. 

Az igazság prózaibb és egyszerűbb: a germán , balszerencse" (Pech) 
szó ragadt hányatott sorsú településünkre, valamivel a népvándorlás előtt. 
Akkor még úgy ejtették: Pekk. Vitatott, hogy két k-val, avagy ck-val írták, 
ha ugyan írták bárhogyan, további kérdés, hogy minő nyelven. 


Városunkban a jobbító mesélés és a múlt elferdítése izmos 
hagyomány. Tudunk-e szakítani vele? Akarunk-e? Erdemes-e? 


Így kezdődik a szép történeteknek és az istenkitalálásoknak 
sorozata. 


EGY 


Férfiuról szólj nékünk, Múzsa, ki sokfele bolygott. 


Forr a világ bús tengere. Újabb népvándorlás. Már megint. Mint rendesen, 
napkeletről napnyugat felé. 


A Rahmán fiúk — Omár és Szelim — Aleppó déli szegletében éltek, 
közel ahhoz a ponthoz, ahol a kocsik rendszeresen összetorlódtak, mikor a 
Damaszkuszba vezető autóút felé kanyarodtak. Bőrük több árnyalattal 
sötétebb volt, mint családjuk tagjalé, ez csecsemőkorukban gyanút keltett. 
Az foszlatta szerte, hogy a testvérek kísértetiesen hasonlítottak az apjukra. 
Mellkasukon kis, lábnyom alakú folt vöröslött, színe az évek múltával 
rozsdás árnyalatba hajlott. 


Ők ketten a szüleik miatt halogatták az indulást. Amikor a házat az 
égből hulló robbanó lövedék eltörölte a föld színéről, a Rahmán fiúk a város 
központjában voltak, benzin kellett az ócska furgonba, mellyel a kenyerüket 
keresték. Pékségek áruját fuvarozták szét a boltokba kora hajnalban, este 
pedig a pénzt szedték össze. Tökéletesen értelmetlennek találták ezt a 
megoldást, miért nem vehetik át a bankjegyeket másnap, amikor viszik a 
friss árut? Bizonyára azért, mert a boltosok félnek, hogy éjjel kirabolják 
őket. A testvérek csak egymás között beszéltek erről, vitatkozni errefelé 
sem főnökkel, sem apával nem szokás. Egyébként a rendszer ugyan 
ésszerűtlen, de számukra kedvező, hiszen így napi két fuvarért fizetett a 
kereskedő, aki az apjuk távoli rokona. Gyakran megesett, hogy pénz helyett 
a visszáruból kaptak akkora mennyiséget, hogy az egész rokonságnak jutott 
belőle. 


A kereskedő öreg volt, hórihorgas és csontsovány, őszes szakálla a 
mellkasára lógott. A feje mindig reszketett kicsit, néha nagyon, főleg ha 
pénzt kellett adnia valakinek. Ezúttal úgy Járt, mint a motolla: meg kellett 
mondania a két Rahmán fiúnak, hogy egész családjuk szörnyethalt a romok 
alatt. Tőle szokatlan módon átölelte őket. A testvérek a borzalmas hír 
hallatán le akarták rázni magukról, hogy rohanhassanak haza, de ő nem 
engedte, zokogtak mind a hárman férfi módra, torokszakadtukból ordítva. 
Az öreg imádkozott. A fiúk átkozódtak. 


Indulnotok kell, most azonnal, ha fiatalabb volnék, mennék veletek, 
nincs más hátra, eridjetek helyettem 15! 


A raktárba vezette őket. Kaptak hátra vehető zsákot, ruhákat, 
tisztálkodószereket, s vadonatúj Koránt is. Végül pénzt, meg egy címet és 
nevet. A kereskedő megeskette őket, hogy rögtön odastetnek, vihetik a 
furgont, hagyják majd annál a tanyánál. 

Betuszkolta a testvéreket a kocsiba. Omár, a báty a kormányhoz 
huppant, általában ő vezetett. Szelim, az öccse, mellé, a lába kilógott, az 
öreg kereskedő nyomta be, s csapta rá az ajtót. Omár nem volt képes 
indítózni. Az Járt a fejében, mi minden veszett el. Nem csak a szerettet. 
Majdnem három éve titokban regényt írt egy vaskos füzetbe. Remélte, ha 
elkészül, talán megjelenhet, sikert arat, őt híressé teszi, s végre 
kiszabadulhat a járomból, amelyben él. Szelim viszont a szomszéd lányra 
gondolt, aki porrá lett, hallották az öregtől, hogy az a ház 15 összeomlott, 
meg még kettő a soron. Rohadt büdös amcsik! — biztosra vette, hogy csak 
az USA légiereje képe ilyen csapást mérnt. 

A kereskedő megmondhatta volna nekik, hogy a rémhírek orosz 
támadást emlegetnek, de úgy vélte, a részletekre idő sincs, szükség sincs. 
Minthogy a furgon motorja nem kezdett harákolni, horgas körmével 
megkocogtatta az ablakát, gyerünk! Végre fölkelepelt az önindító, melyet 
már régen meg kellett volna nézetni a szerelővel. 


A szikrák egyike csak sokára robbantotta be a keveréket, a kocsi 
rázkódva nekilódult. A kereskedő nem intett a Rahmán testvérek után. 
Sóhajtott, egy gonddal kevesebb. Az ő három fia és két lánya már 
Németországban volt. Feleségét tíz éve pusztította el a legkegyetlenebb kór. 
Nincs több teendő, csak eladni, amit lehet, s a gyerekei után küldeni a 
befolyó összeget. Megértem a halálra, gondolta, ahogyan ez az ország is, 
melyet a hitetlenek hamarosan a földdel tesznek egyenlővé. 


Fontolgatta, miképpen vihetné magával néhányukat végső útjára. 
Testbombát akart szerezni. Aleppó legnagyobb bevásárlóközpontjában 
gondolta fölrobbantani, van ott a hitetleneknek néhány boltjuk. 


Hiába a rokoni tanács, Omárt és Szelimet ellenállhatatlan erő 
kényszerítette, hogy odahajtsanak, a ház... hült helyéhez. Ám a környéket 
lezárták. Rendőrök, katonák és milicisták igazoltattak minden járművet, s 
terelték őket más irányba. Amikor megbizonyosodtak róla, hogy hiába 
erősködnek, mit sem számít annak igazolása, hogy az állandó lakhelyükről 
van szó, belátták, nem tehetnek mást, elindultak északnak, a tanyához, 
ahová a kereskedő küldte őket. 


Attól fogva mások, idegenek vették kezükbe a sorsukat. 
Viszontagságokkal teli utazással jutottak a törökök országába. A görögök 
országába a tengeren át vezetett az út, ez még többe került, pedig egy 
kisméretű uszályból átalakított motoros hajó vitte őket hatvanadmagukkal. 
Állniok kellett, mint a zsúfolt aleppói buszokon, de itt nem volt 
kapaszkodó. A hideg tengeri szél többször lefújta a fejükről a kendőt, úgy 
adogatták vissza a sorstársak. A görög parti őrség föltartóztatta az uszályt, 
az egyenruhások a maguk nyelvén karattyolva. iratellenőrzést akartak 
tartani, erre az erős hullámok miatt egyszerűen nem volt mód. A mólóhoz 
kísérték a hajót. Ott az egész társaságot letartóztatták, a kapitányként és 
kormányosként viselkedő két borostás embert bilincsben vitték el, a 
többieket a karanténnak látszó épületbe terelték. Kettesével léphettek a szűk 
irodába, ahol a tintafoltos íróasztal mögött testes rendőrök ültek, míg az 
elfogottaknak állniok kellett. 


Omár az öccsével akart maradni, de nem úgy alakult, az őr belökte az 
előtte lévővel együtt, úgy jött ki a pár. Soha többé nem látta a testvérét, őt 
valamely okból másik lágerba vihették. Ez már csak azért 15 aggasztotta, 
mert nála volt minden pénzük. Jobb ötlete nem lévén a szökést fontolgatta. 
Három sorstársával. Egyikük lopott a karbantartóktól egy rozsdás fogót. 
Másikuk, Hasszán, azzal kecsegtette őket, hogy barátai élnek Budapesten. 
Az melyik ország? — kérdezte Omár. Madzsar. 


Éjnek évadján megvárták, amíg a lassan mozgó reflektor elfordul, 
fölmásztak a magas téglakerítés tetejére, a fogóval átvágták a szögesdrótot, 
keresztülbújtak, s leugrottak odakinn. Szerencséjük volt, az éjszakai őrség 
már továbbhaladt onnét. 


Két hétbe telt, mire átgázoltak a görögök országán, kacskaringós 
vonalban. Addigra csupán Hasszánnál maradt kétszáz dollár. A többiek 
madárlátta fontjaival nem sokra mehettek. Szír fontok, természetesen. 
Hasszán jóval idősebbnek látszott hármuknál, akik húsz táján jártak. Őt 
tekintették vezérüknek. Nem csalatkoztak benne, gyűrött térképe és pici 
iránytűje segítségével a helyes utat mindig meglelé. 

Szerbiában hajszál híján rendőrök karjaiba futottak, legalább négyszer. 
Ám az utolsó pillanatban rendre sikerült kereket oldaniuk. Hasszán 
esténként mesélt nekik. Szülőhazájuktól. Arról, hogy mint támad 
mindenkire, az ISIS. Magyarázta a Korán titokzatos részeit. Árasztotta 
magából a remény sűrű sugárzását. Kijelentette, hogy a látszat ellenére nem 
ők vannak bajban, hanem az úgynevezett művelt Európa, mely immár agg 
és rugalmatlan, azaz életképtelen. Ami most történik, az eleve elrendeltetett. 
Az európaiak vagy alkalmazkodnak a muszlimokhoz, vagy meghalnak. 


Omár ezt föl sem tudta fogni. Mire lehetnénk olyan dölyfösek? — 
kérdezte, se pénzünk, se hatalmunk. Hasszán végtelen nyugalommal 
magyarázta, hogy az igaz hit ereje minden egyébnél többet ér. Beszélt a 


bódt Zönök A 


volna az ember teendője a földön. Ilyesmik vannak benne: 


Metéljétek azért körül a ti szíveteket, és ne legyetek ezután 
keménynyakúak. Mert az Úr, a ti Istenetek, isteneknek Istene, és 
uraknak Ura; nagy, hatalmas és rettenetes Isten, a ki nem 
személyválogató, sem ajándékot el nem fogad. Igazságot 
szolgáltat az árváknak és az özvegyeknek; szereti a jövevényt, 
adván néki kenyeret és ruházatot. Szeressétek azért a jövevényt; 
mert ti is jövevények voltatok Égyiptom földén. 


Kezdjük ott, hogy mikor és hol fogadták be a keresztények a jövevényeket? 
Minden országban üldöznek bennünket, ahová betesszük a lábunkat. Még 
hogy isteneknek Istene, uraknak Ura! Hogyan lehetséges, hogy még a hívei 
sem hallgatnak rá? Tízparancsolatából jóformán egyet sem tartanak be a 
keresztény világban. Nem csoda, ha az Iszlám Állam ennek véget akar 
vetni. 

Hasszánról kiderült, hogy régész, szíriai és egyiptomi ásatásokkal 
töltötte egész életét. Diplomáját Budapesten szerezte, ahová államok közti 


csereprogram révén mehetett, innét a madzsar ismerősök. 


Hasszánon kívül Omár csupán a négyes legfiatalabb tagjával került 
szorosabb kapcsolatba, akit Zakinak hívtak. Az a srác a pelyhedző 
szakállával és vészes soványságával úgy nézett ki, mintha egy mérföldet 
sem tudna gyalogolni, pedig fáradhatatlanul lépkedett, lassú tempóban, de 
kitartóan. Soha nem ő kért pihenőt, hanem Jarrah, az örökké mosolygó 
szépfiú. Jarrah még Omárnál is ritkábban beszélt, ha mégis, kizárólag 
nőügyeiről. Minden története bevezetőjében Allah bocsánatát kérte, amiért 
azt tette egy-egy lánnyal vagy asszonnyal, amit. Omár alig hitt a fülének. 
Ilyesmit lehet? Effélék folynak férfi és nő között? Igaz ez? 


Több ezren várakoztak a madzsar részen, a rendőrök egyenként 
vizsgálták át őket, motoztak, a táskákba és batyukba beletúrtak. Rájuk 
parancsoltak, hogy minden elektromos eszközt kapcsoljanak be, ez csak az 
elemes villanyborotva esetén sikerült, a laptopok és mobiltelefonok már rég 
lemerültek. 


Gyűjtőtáborba kerültek. Emeletes ágyakkal telezsúfolt katonai 
sátorban kaptak helyet. A főépület előcsarnokában sorba kellett állni a 
konnektoroknál, hogy feltölthessék eszközeiket. Omár a koreai gyártmányú 
tabletjén elolvasta a szír napilapok híreit, gyermekes reménykedéssel, hátha 
megtud valamit az öccséről. Szelim már nagyon hiányzott neki. Róla nincs 
hír. Arról van, hogy egy titokzatos szabadcsapat alakult, amelynek minden 
tagja nő, szakavatottan használják lőfegyvereiket, s módszeresen gyilkolják 
az ISIS harcosit. Legutóbb egy autókaravánjukat tartották föl a damaszkuszi 
úton, Aleppótol huszonnégy kilométernyire. Ötven holttest maradt a 
golyófoltos kocsik közelében. 


Nők? Hihetetlen, gondolta. Hasszán nem találta meglepőnek, a férfiak 
már elmentek. 


Nekünk miért nem volt elég vér a pucánkban? — kérdezte Omárt, 
félhangosan. Senki nem válaszolt. 


Pitymallatkor jött értük Hasszán barátja, egy arabul akadozva beszélő 
ember. Óvatosan fölébresztette őket. Juszuf, a török vagyok! — suttogta, 
velem gyertek, de azonnal! Összekapkodták a cuccaikat, macskaléptekkel 
siettek utána. Juszuf rést vágott a hálókerítésen, ott surrant be, most azon 
bújtak ki. Az erdő szélén csupa sár terepjáró vesztegelt, ütött-kopott 
karosszériája tele horpadással, vászonteteje szakadozott. Beültek, és úgy 
érezték, révbe értek. 


Juszuf városunkba vitte őket. Az autópályáról lehajtva, a falusias 
külvárosba kormányozta a terepjárót. Olyasféle vályogház udvarába 
kanyarodott be, amilyenből sok van Szíriában. A négy szobából tucatnyi 
honfitársuk szaladt elő a zajra. Általános ölelkezés. 


Hasszán, Juszuf és még ketten Budapesten Jártak egyetemre, beszélik a 
madzsar nyelvet. Ez hasznukra lesz, míg eljutnak az osztrákok országába, 
amelyen át pedig a németekébe. Ahol a hírek szerint befogadják a szíreket. 
A Mutti megmondta! 


Nagy volt a forgalom a deszkabódéban, melyet madzsarul budinak 
hívnak. A deszka két szélére gondos kezek újságokat és füzeteket 
készítettek vécépapír helyett. Omárt szorulás kínozta, erőlködnie kellett, 
hogy elvégezhesse a dolgát, beleizzadt. 


Találomra ragadta meg azokat a lapokat. Legnagyobb meglepetésére 
vastagok és fényesek voltak, kevéssé alkalmasak a törlésre. Rajzok. És 
szöveg. Sem a betűket, sem a nyelvet nem ismerte. Az ábrákon növények. 
Fák. Termések. Aztán hosszú nyakú madarak, függőleges tartásba 
merevedve. És... egyenarcú nők, kék, vízzel teli dézsákban vagy 
kádakban... anyaszült pucéran! Omár rémülten megfordította a lapokat, 
igazhitű férfinak tilos ilyesmit látnia! — gyors mozdulattal bedobta az 
egészet a kerek nyíláson a vizelet és ürülék bűzös elegyébe. Tovább turkált 
a paksamétában, s az összes hasonló oldalt az előzőek urán hajította. 


Imát mormolt, remélve bűnbocsánatot, elvégre akaratlanul történt a 
dolog. Már dörömböltek a deszkákból ácsolt ajtón, de ő nem törődött ezzel. 
Ha OVELE társalkodunk, mindenki más fogja be. 


Mert amit illendő meghallanod, azt teelőtted meg nem tudja sem 
égilakó, sem földi halandó: ám amit én távol kívánok az 
égilakóktól elgondolni, ne kérdezgesd te se és sose firtasd. 


KETTŐ 


Hát ha tényleg kíváncsi vagy rá, először biztos azt szeretnéd 
tudni, hogy hol születtem, meg hogy milyen volt az én egész tetű 
gyerekkorom, meg hogy mik voltak a szüleim, mielőtt beszereztek 
engem. 


Városunkban a levéltár négy különböző helyszínen működik. Sokan 
remélték, amikor az Európa Kulturális Fővárosa címet elnyertük, hogy a 
grandiózus projektek közé bekerül az az észszerű ötlet 15, hogy egy 
épületben kapjanak helyet múltunk dokumentumai, akár a Tudásközpont 
részeként, amelyben a könyvtáraink egyesültek... Ám a levéltár ügyét nem 
találták elég fontosnak a döntéshozók, így minden maradt a régiben, azaz 
négy — egyenként és összességében 1s kinőtt — házban. 


Aki városunk múltjára kíváncsi, kaphat kutatási engedélyt, telefonon 
vagy e-mailben kell bejelentkezni. A központ a belváros legforgalmasabb 
utcájában található, 1950 óta, amikor még a régi papírokat 1s államosították, 
vagyis mind a vármegye, mind a város levéltárát, akkor utalták ki az 
összevont intézménynek ezt az épületet. Korábban a Pénzügy-igazgatóság 
palotája volt, emelték 1871—1872-ben, a hajdani Sóház telkén. 


Az igazán régi okmányokat azonban nem Itt, hanem egy kiskertek 
növényeitől illatozó utcában őrzik, egy emeletes lakóházban, mely 
alkalmatlan arra, hogy közgyűjteménynek adjon otthont, kutatómunkához 
sem túl kényelmes. 


Ezúttal egy nő folyamodott engedélyért, hogy családja történetének 
föltárása érdekében megtekinthesse a rájuk vonatkozó okiratokat. Az 
illetékes munkatárs furcsának találta, hogy régimódi postai levélben 
jelentkezett, ez azonban nem kizáró ok, így a kérést jóváhagyta, és a 
megadott lakcímre — városunk egyik panziójába — ő 15 hagyományos módon 


válaszolt. Öt nappal későbbi időpontot jelölt meg. Ekkor értelemszerűen 
még nem tudhatta, hogy a húszas éveinek vége felé járó ügyfél szőókére 
festett hajjal és kacéran kivágott nyári ruhában érkezik a kapualjba, 
vérvörös versenykerékpárral. 


A portás fölküldte az emeleti kutatóterembe. A nő magára vonta az 
olvasóterem látogatóinak figyelmét. Néhányan megállapították: 
valószínűleg cigány. Pillanatok alatt kiderült, hogy az iratok zöme, 
amelyekre kíváncsi, nem itt, a központban található, ahol csupán az 
anyakönyveket böngészheti, egy részüket mikrofilmen. A családjára 
vonatkozó korábbi adatokat — birtokviszonyok, nemesi oklevél, részvétel a 
törökök kiűzésében — majd máskor, a már említett lakóházban veheti 
szemügyre, ha ugyan léteznek. 


A nő elnézően tűrte, hogy a levéltáros a mellét gusztálja, miközben 
beszél hozzá. Az ügyfelekre nem jellemző mosolygós higgadtsággal vette 
tudomásul, hogy hiába jött, csak annyit kérdezett, intézheti-e itt és most az 
időpontkérést a másik helyszínre. A munkatárs telefonon szerzett neki 
időpontot harmadnapra. 


A kiskertek növényeitől illatozó ház emeletén Rumcájsz várta őt, 
abból a réges-régi csehszlovák rajzfilmsorozatból, amelyet országunkban 
mindenki ismer, aki akkortájt volt gyerek. A levéltáros Rumcájszt Gyulának 
hívták. Torol Gyulának. Érdekes neve van, mondta a nő, olyan... férfias. A 
levéltáros elpirult, kibökte, hogy Torol a Turul régi változata. 
Szolgálatkészen végighallgatta a hölgy kéréseit, följegyezte az adatokat. 
Közölte vele, hogy ez soká fog tartani, türelmet kért, míg kikeresi és 
előhozza az anyagokat a megfelelő fondokból. Ő is megbámulta az ügyfél 
idomait, s hogy leplezze zavarát, beszélt összevissza. Föltételezi, az ifjú 
hölgy tudja, hogy 1704-ben a kurucok sajnálatos módon földúlták 
városunkat, porig égett a városháza és a vármegye levéltára is, tehát csak 
annál későbbi iratok találhatóak itt, kivéve néhány régebbi oklevelet. Az 
intézmény négy épületében összesen tizenhét folyókilométernyi papiros 
található, mennyiségi szempontból csak a nagy fővárosi levéltárak előzik 
meg... hogyan 1s szólíthatom, kedves? 

Az 1fjú nő elismerően bólintott, mint aki értékeli, hogy a legnagyobb 
vidéki levéltár kutatóasztalánál ülhet, s így szólt: Az én nevem Evelin, 
Hattyú Evelin. Örvendek, válaszolta Rumcájsz. Kifordult az ajtón. 


A nő körbesandított, rajta kívül csupán ketten görnyedtek régi 
okmányok fölé. Mind a kettő idős férfi, egy emberként igyekeztek Evelin 
szoknyája alá pillantani. Erre ő módosított lábai helyzetén, keresztbe rakás 
helyett illedelmesebbre, a mozdulat egy töredék másodpercig lehetővé tette, 
hogy a hímek megpillantsák vérvörös csipkebugyiját. Oké, gondolta, ennyi 
jut nektek. 


Rumcájsz savanyú arccal jelentette, hogy városunkban két ismert 
Hattyú család élt, de az Evelin által mondott adatok szerint az övé egy 
harmadik, arról semmit nem talált, az a legokosabb, ha a kedves hölgy 
visszafárad a központi épületbe, és átnyálazza a megfelelő anyakönyveket. 


Evelin igyekezett nem mosolyogni. Ő tudta, hogy nem Hattyú az igazi 
neve. Hanem Oláh. Csak az túl cigányos. 


Olyan lehetőség nincs, hogy megrendelem, és az önök dolgozót... — 
kezdte, a levéltáros félbeszakította: Sajnos az idevonatkozó jogszabályok 
értelmében az ügyfelek számára kutatómunkát nem végezhetünk, tehát ön 
vagy maga csinálja, vagy megbízhat családfakutató céget, szolgálhatok 
telefonszámokkal. 


Hattyú (Oláh) Evelin mintha elengedte volna a füle mellett a 
hallottakat. Jó, de én nem is csak az őseim iránt érdeklődöm... Mi a 
legrégebbi okmány önöknél? — kérdezte, jobb nem jutott eszébe. Rumcájasz 
oldalra döntötte a fejét, mint az aludni készülő hattyúk: Szerintem mondtam 
már, hogy csak 1704-től... de azért akad néhány... ami kivételesen hozzánk 
került! — sorolni kezdte, ahogyan a Jó tanuló felel a táblánál. 


A következő másfél órában Evelin hízelgéssel és törleszkedéssel 
elérte, hogy megszemlélhesse a több száz éves papirosokat, amelyeket 
Torol Gyula hozott föl valahonnan. Óvatosan terítette ki az asztalra az alul, 
felül és kétoldalt behajtott, érdes tapintású lapokat. Némelyikről azt 
mondta, pergamen. Evelin sejtette, az bőrből van, nyilván halott állatról 
nyúzták le, hogy írhassanak rá, ettől kissé viszolygott. 


A legöregebb oklevél a mellékelt géppel írott lista szerint 1430-ból 
származott. Zsigmond király nemességet adományozott bizonyos Visloi — 
ma így írnánk: Vizslói — családnak. Evelin elképzelte, milyen volna, ha 
Vizslói Evelinnek hívnák. Arról sosem hallott, hogy létezik hasonló nevű 
Biblia. 


Világéletében a megérzéseire hallgatott. Első városunkbeli sétáján 
szemébe ötlött a megyei levéltár épülete, s arra gondolt, hogy ott kéne 
elhelyezkednie. Kiskora óta rajongott a cirkalmas zsinórírással készült 
szövegekért, gyűjtötte a mások által kidobott leveleket és a divatjamúlt 
képeslapokat. Boldogan feledkezett a múlt sorokba rendezett emlékeibe. 
Jövetele valódi célja: fölmérni terepet, s valahogyan munkát szerezni az 
intézményben. Tudta, nem lesz könnyű, se diplomája, se szaktudása, 
ráadásul elsőre buta cigány kurvának szokták nézni. Amiben van valami. 
De azért voltak fegyverei. Miniszoknya, cici dülleszt, csábmosoly, vastagon 
rúzsozott száj, (mű)szempillák rezgetése. 


Torol Gyula, mint a fölizgult középkorú férfiak általában, imádott 
magyarázni. Tanítani. Mutatta, hogy a régi okleveleket sok rövidítéssel 
írták, mert takarékoskodtak a pergamennel vagy papírral, talán a 
fáradsággal 15. Aranyszínű tintát azért használtak, hogy megnehezítsék a 
hamisítást. A madzagon lógó pecsétek többsége bordó színű. Gyász esetén 
fekete, az egyházi iratokon pedig rendszerint püspöklíla. 


Evelin kényszerítette magát, hogy ne unja olyan nagyon. Már egy 
1408-as okirat hevert előtte kiterítve, gót betűkkel juttatott privilégiumokat 
egy testületnek a király, sajnos a pontos tartalmat még nem sikerült 
kihámozni, mondta a levéltáros. 


Megmutatta a gyűjtemény legféltettebb kincsét is: szabad királyi 
várossá nyilvánításunk tárgyi bizonyítékát 1780-ból. Könyvnyi fémtok, 
kapcsokkal, közepén félarasznyi kidudorodással. Rumcájszt addigra Evelin 
már megpuhította kacér mosolyokkal, kitüntető kedvességgel, meg azzal, 
hogy Gyulusnak szólította. A férfi közölte, hogy a fémbe burkolt oldalak 
juhbőrből készültek, a kibocsátó a még trónon lévő Mária Terézia, valamint 
II. József társcsászárként, az ellenjegyzők pedig... — nem tudta fejből, a 
végére lapozott, igen óvatosan. Comes Franciscus Eszterhasy, Josephus 
Brunsvik. A királynő aláírása két összefordított nagy E közé rajzolt 
hálóféleségben végződött, ehhez hasonlatos minta szerepelt minden egyes 
oldalon, a keretbe foglalt szöveg alatt, fölött és kétoldalt. Evelint 
megborzongatta a látvány, de nagyon ráértek, volt idejük díszíteni, 
gondolta. Az aranyszínű tintát igazi aranyból csinálták? 

A levéltáros bátortalan ebédmeghívással állt elő. Evelin szabadkozott, 
sajnos már mennie kell, majd legközelebb, drága Gyulus... irigylem! 
Miért? Hát, jó lehet itt dolgozni! 


Torol Gyula elmagyarázta, miért nem fenékig tejföl ez a munka, mitől 
olyan nehéz az intézmény helyzete városunkban, s mely okokból nem jut 
többé ideje a levéltárosnak arra, ami az eredeti szakmája. Már akinek, mert 
sajnos egy Ideje nincs levéltárosképzés országunkban, a kollégák többsége 
sima bölcsésztudományi diplomával rendelkezik, kivéve néhány idősebb 
kollégát. 

Hattyú Evelin ígéretes kezdetnek érezte első látogatását azon az úton, 
mely egy levéltári álláshoz vezethet. Csak alacsony beosztásról lehet szó, 
csekély fizetéssel, sebaj, majd szépen fölküzdi magát. Tudta, idővel 
fontosabb beosztású férfival kell kavarnia, Gyulus csak a legalsó lépcsőfok. 


Istenem, ha ez a krapek tudná az igazságot! Sosem szabad kiderülnie. 


Szerencsére a helyi lapban megjelent tudósításba nem került bele a 
neve, mert gyanúsítottból sosem lépett elő vádlottá. A lelke mélyén mindig 
sejtette, hogy csak ez lehet a vége. Amikor Juszuf, a török leszólította a 
falujában lévő egyetlen szórakozóhelyen, a Határ nevű diszkóban, ő szóba 
se akart állni vele. Régebben kocsma üzemelt ott, igen rosszhírű. Elcsépelt 
beszólás volt arrafele, hogy: Láttam apádat a határban! — azt jelentere, iszik 
a pultnál. 


Hiánycikk az épkézláb fiatal csávó, Evelin végül elfogadta Juszuf 
ajánlatát: a sétakocsikázást. Mikor a csupa szőr férfi határozottan a hátsó 
ülésre szorította, ő ezt nem érezte erőszaknak. Ritkán volt része könnyed és 
élvezetes szexben, nem panaszkodott. Azt hitte, többé sosem látja. Ám 
Juszuf attól fogva rendszeresen megjelent a Határban. Fiatal nőket — 
kizárólag hajadonokat vagy elváltakat — toborzott, jól fizető alkalmi 
munkára, hosszabb távra. 


A jól fizető alkalmi munkáról kiderült: külföldi férfiakról kell azt 
hazudni, hogy élettársi kapcsolatban állnak velük. Olykor több pénzért 
névházasság a feladat, ám erre ritkábban került sor, mert az ehhez szükséges 
hivatalos eljárás hónapokig tart. Márpedig azok a férfiak nem akartak a 
szükségesnél tovább időzni Magyarországon. Papírjaik is alig voltak. 
Valamennyien sötét bőrűek, arabok. A közjegyző előtt tett nyilatkozattal a 
kezükben azonnal folytatták útjukat Ausztriába, Németországba, az 
újdonsült élettársaknak el kell kísérniök őket, mert ha jelen vannak a 
tartózkodási engedély megszerzéséhez szükséges procedúrákon, EU-ország 
állampolgáraiként, az némi előnyt jelent. 


Juszuf különféle taksákkal dolgozott, legkevesebbet az Evelin-féle 
cigány lányok kaptak, ötvenezer forintot, legtöbbet azok a nők, akiknek volt 
valamiféle családi kapcsolatuk Ausztriában vagy Németországban. A 
svábok tehát előnyt élveztek. A kettős állampolgárságúak (osztrák-magyar 
vagy német-magyar) számítottak főnyereménynek, értük a tehetősebb 
arabok kétezer eurót 15 leperkáltak. Juszuf harmincszázalékos sápot szedett 
le magának a szervezésért és a fuvarozásétrt. 


A Magyarországon lefolytatott nyomozás adatai alapján a német és az 
osztrák társszervek jelezték, hogy több eljárást 15 indítottak hatóságok 
félrevezetése, illetve engedély nélküli tartózkodás miatt. A Készenléti 
Rendőrség Nemzeti Nyomozó Irodája az eljárást befejezte, az iratokat 
vádemelési javaslattal küldte meg városunk ügyészségének. 


Hattyú Evelin ötvenezerért tett nyilatkozatot egy Omár nevezetű 
emberről, aki csak hosszú gyakorlás után volt képes valamennyire 
elfogadhatóan kiejteni , élettársa" nevét. Kettejüket Juszuf már nem vihette 
el az osztrák határhoz, addigra lefogták. Evelint kihallgatták, ő arra 
hivatkozott, hogy szerelmi mámorában elment az esze, szánja-bánja 
hebehurgya cselekedetét. A vallomás aláírása után szabadon engedték, a 
későbbi idézés fenyegetésével, amire eddig nem került sor. 


Evelin gyorsan elérte célját, segédmunkatársként alkalmazták a 
levéltárban, hivatalos besorolása iratrendező lett. Már Gyulus szeretője volt, 
a legnagyobb titokban, tekintettel arra, hogy Rumcájsz egyrészt a főnöke, 
másrészt nős. Esküvel ígérte, hogy hamarosan elválik. Nem szükséges, 
mondta Evelin, semmi kedvem házasodni, illetve csak abban az esetben, ha 
adnak mellé házat 15. Ugyan, Evikém... ennél azért lassabban kéne! Evelin 
titokzatosan mosolygott. A türelem sosem tartozott az erényei közé. 


Torol Gyula legféltettebb kincse az úgynevezett Hattyús kézirat egy 
másolata volt, csöppnyi levéltári irodájának zöld páncélszekrényében 
tartotta. [dővel ezt 15 megmutatta Evelinnek. Égi jelnek tekintette, hogy a 
lányt, akibe belezúgott, Hattyúnak hívták. A kézirat kissé kezdetleges 


nát ZAN 


Ez az író több évet töltött a Yale egyetemen, ott mutatták neki az 
eredetit, a Beinecke könyv- és kézirattárban. 1971-ben adományozta a 
Beineckének egy halálos betegségben szenvedő gazdag műkereskedő, aki 
annak idején a Yale-en szerzett diplomát művészettörténetből. Az írót 
annyira fölizgatta a kézirat s annak magyar vonatkozása (Hattyú az egyik 


tulajdonos neve volt), hogy valamennyi oldalt lefényképezte, a legnagyobb 
titokban. A színes fotókat már itthon hívatta elő. Mindez a kilencvenes 
években történt, digitális fényképezőgépek még nem léteztek, ahogyan 
internet sem, és mobiltelefonnal is csak kevesen rendelkeztek minálunk. 

Bizonyára van példánya az írónak 1s, nyilván nem az eredetit kaptam 
meg, mondta Torol Gyula. Talán neked kéne adnom, járna neked, Hattyús a 
Hattyúnak! 


Á... nekem semmi nem jár, csak a szám, gondolta Evelin. Bár hattyú 
volnék... nem pedig — oláh. Es ha már Oláh, tudhatnék cimbalmozni. 


Amikor a Hattyús kéziratot Gyula elővette neki a levéltár 
páncélszekrényéből, Juszufot már kitoloncolták, Omárnak nyoma veszett. 
Hasszán Budapesten csövezett hajdani lengyel származású egyetemi 
csoporttársánál. 


Zaki azonban változatlanul a külvárosi vályogházban időzött, újonnan 
érkezett menekültek társaságában. O állt a legrosszabbul személyi 
okmányok terén, mert még Törökországban ellopták a hátizsákját. 


Egy este beballagott városunk közepére, kószált céltalanul. Észrevette, 
hogy a lakóépület, amelyen a levéltár ovális fémtábláját pillanthatta meg, 
tökéletesen elhagyottnak látszik, minden ablak sötét, mégis, a kerti kapu és 
a fehérre mázolt ajtó nyitva. Belopódzott. Az emeleti teremben egy hosszú 
asztalon könyvek és füzetek hevertek, a hold pisla fényében. Fölmarkolt 
belőlük, amennyit tudott, hátha el lehet adni. .Mikor lefelé iszkolt a lépcsőn, 
az alagsorból férfi és női nevetést hallott. Futásnak eredt. Akadálytalanul 
jutott az utcára. Rohant, míg bírta erővel s levegővel. 


Ez az egész, el akartam mondani. 
Soha senkinek ne mesélj el semmit. Ha elmeséled, mindenki 
hiányozni kezd. 


HÁROM 


Ma halt meg az anyám. Vagy talán tegnap, nem is tudom 
pontosan. 


A tanár úr mondta ezt, csak úgy magának. A többiek furcsálkodva néztek 
rá, mire helyesbített: Hát éjféltájt, na! Mégis inkább tegnap, gondolta. 

Városunkban az értelmiség a huszonegyedik század kezdetére 
lassacskán elvesztette hitét az egzakt (vagy annak tekintett) 
tudományokban, más kapaszkodót keresett. Sokan jókedvvel, békével 
vetették magukat az ezoterikusnak mondott hitrendszerek és gyakorlatok 
karmaiba. Gombamód szaporodtak a különféle meditációs tanfolyamok, az 
elvonulások, a jógaklubok (Bhakti, Karma, Dzsnyána, Rádzsa satöbbi). 
Bizonyos szerzők, akikről elterjedt, hogy ők aztán megmondják a tutit, 
olvasottabbá váltak, mint a Biblia. A katolikus egyház gyanakodva figyelte 
a tőle független tanok terjedését, a spiritizmus valamennyi válfaját elítélte. 
Harry Price szerint: , A spiritizmus legjobb esetben: vallás. Legrosszabb 
esetben pedig: svindli." 


Nagy feltűnés keltett egy zárt csoport, melyet így hívtak, akik nem 
tartoztak bele: az asztaltáncoltatók. Ők magukat ESP-kör néven emlegetik. 
A tájékozatlanabbak azt hihetik, az ESP eszpresszó elejéből jött, tekintettel 
arra, hogy a szeánszokat kezdetben a főutca egyik kávézójában tartották. 
Akkor még nem titkolóztak, a műveltebb úri közönségből (így mondták) 
bárkit szívesen láttak. Később, bizonyára a rengeteg élcelődés hatására, 
magánlakásokba húzódtak vissza. 


ESP -  Extrasensory  Perception. A világ érzékelésen túli 
megragadásának fogalmát J. B. Rhine tette közismertté, 1927-ben kezdte 


górcső alá venni a paranormális jelenségeket a Duke Egyetemen (Durham, 
Észak-Karolina). Az ESP nagyjából a telepátiát, a jövőbe látás és távolban 
zajló események megérzését öleli föl. Létezésére sok a bizonyíték, s 
ugyanannyi a cáfolat, ezeket 15, azokat 15 valamiféle tudományos alapokra 
építik. 

A városunkbéli ESP-kör megalakulásakor még a szocializmusnak 
nevezett, szovjetrendszerű pártdiktatúra uralkodott országunkban, senkinek 
sem hiányzott, hogy titkos összeesküvés vagy szervezkedés gyanújába 
keveredjen, ezeket az akkori jog súlyos büntetéssel fenyegette, ilyen 
ügyekben a bíróságok nem sokat lacafacáztak. 


Mostanában — a huszonegyedik század második évtizedében — már 
nem kell aggódniok emiatt, mégis maradtak a titkolózás mellett. Ennélfogva 
leírásunk csupán hallomásmorzsák fölhasználásával készülhetett. A kör 
alapítója az a sebészorvos volt, akit 1956-ban büntetésül helyeztek a pécsi 
klinikára a fővárosból, mert túl sokat jártatta a száját a munkástanácsban. Ő 
azonban nem száműzetésként fogta föl. Kis házat vett magának a 
domboldalon, s hamarosan városunk elitjének egyik központi figurájává 
vált, különösen az éjszakai életben. Megrögzött agglegény és túrázó, a 
Mecsek Egyesületbe is belépett. Fantasztikus keze van, mondták róla a 
hálás betegek, ugyanezt a véleményt alkotta róla városunk három 
nyilvántartott utcalánya, akiket inkább bárleánynak kellene titulálni. 


Egy őszi napon, amikor a főutca estére ködpamacsokba burkolózott, 
két hozzá hasonló lumppal asztalt táncoltatott abban a bizonyos 
eszpresszóban, zárás után, az üzletvezető engedélyével, szük létszámú, de 
lelkes közönség jelenlétében. Városunkban másnap ez volt a legizgatóbb 
beszédtéma. Szem- és fültanúk szerint a doktor úr fátyolos hangon így 
szólt: Ha jelen vagy, kedves szellem, kopogd le! 


Nem történt semmi. Háromszor ismételte ezt a fölszólítást. A körben 
ácsorgók nevetgéltek, majdnem mindenki cigizett vagy szivarozott, a füst 
bárányfelleg módjára lebegett a fejek fölött. 


A márványutánzatú kerek asztalka mocorgásba kezdett, mire csönd 
lett. Bamm, bamm! — a kedves szellem kopogott. Így kezdődött. 


Eleinte keddenként találkoztak az eszpresszóban, mindig zárás után. 
Az üzletvezető 1s odaült az asztalhoz, amelyre a résztvevők ráfektették a 
tenyerüket, hogy a kisujjak összeérjenek. Az egyik pincér figyelmeztette a 
főnökét, hogy egy nyomozó bukkant föl az érdeklődők soraiban, aki Pestről 


érkezett, fekete autóval, mely a szomszéd utcában várakozik, a sofőr a 
volánnál szundikál. Ekkor helyezték át a gyűléseket csütörtökre és 
magánlakásokba. Oda már csak a tagok kaptak meghívást. Azt engedték be, 
aki tudta a jelszót. Ez volt a legelső: A TUDAT SOKSZIRMÚ VIRÁG. 
Honnét vették, arra senki nem emlékszik. 


A doktor úr legjobb barátja, a tanár úr (magyar—orosz) szerezte a 
Ouija-táblát, külföldről. Úgy ejtette: Kvizsa. Furnérlemezből kivágott, 
téglalap alakú, fölül kétoldalt lekerekített lap, melyre ívben odavésték a 
nagybetűket, ékezet nélkül, alájuk a számokat nullától kilencig. Balra lent 
az állt: YES, jobbra pedig az: NO. Kisarasznyi, szív formájú lapocska 
tartozott hozzá, a közepén akkora lyukkal, hogy beleférjen egy írásjel. A 
résztvevők mind odanyújtották a mutatóujjukat, így kizárhatták, hogy 
valamelyik halandó mozgassa, és ne a megidézett kísértet. A tábla 
segítségével szabályosan beszélgethettek a kedves szellemekkel, kopogás 
nélkül, igaz, nagyon lassan, soká tartott, mire összeálltak a mondatok. 


Mindenki megdöbbenésére lassacskán kiderült, hogy nem különböző 
holt lelkek bukkantak föl, hanem jobbára ugyanaz, aki az életkorára 
vonatkozó kérdésre kettest és három nullát jelölt meg. Kétezer éves??? Ám 
másodszorra 1s ez a válasz érkezett. 


A legelső egybefüggő szövegsor ez volt: EJN VOJGUM LUBBA 
CHUN ISE. Napokig találgatták, mit jelenthet. A doktor úr szanszkrit 
szövegre tippelt. Az eszpresszó üzletvezetője ómagyarra. Végül a tanár 
úrnak jutott eszébe, hogy kikérje Werbőczi professzor véleményét, akit a 
holt nyelvek első számú hazai szakértőjének tartottak. A tanár úr 
Werbőczihez írta a diplomamunkáját, Török szavak korszerű használata a 
magyarban címmel. A professzor kurta levélben válaszolt, mint írta, 
lélegzetvételnyi ideje sincs, mert a  Hattyús kézirat megfejtésén 
munkálkodik, mindenesetre a küldött sor talán hun nyelvű, jelentése 
hozzávetőlegesen: Én vagyok Kanál (figyelem, a szó második jelentése: 
Göncölszekér!), hun Ősapa. Szívélyes üdvözlettel. 


Basszustuba, nem elég, hogy kétezer éves, a tetejébe még hun 15? — a 
doktor úr nem akarta elhinni. Azt sem, hogy van olyan ember, aki ért hunul. 
Hun a fenébe tanulta? Nem köll mindenből viccet csinálni, mondta erre a 
tanár úr, aki Szegedről került városunkba, előnyös házasság révén. A válása 
a már nem volt annyira előnyös. Egyáltalán, voltak már hunok kétezer évvel 
előtt? — az üzletvezető meg ezt nem hitte el. 


A következő szeánszon megkérdezték a kedves szellemtől, miért 
beszél hozzájuk hunul. Jött a válasz, betünként, magyarul: A-z-t h-1-t-t-e-m, 
m-a-g-y-a-r-o-k v-a-g-y-t-o-k. Kiderült, a szellem úgy képzeli, hogy a 
magyar és a hun egy és ugyanaz. A tanár úr tájékoztatni akarta, hogy a hun 
gyakorlatilag kihalt, mind a nép, mind a nyelv, de nem kapott szót, mert a 
doktor úr ragadta magához a Ourja-táblát. Azt kérdezte, van-e élet a halál 
után? Hosszú hallgatás után jött a válasz: Rossz kérdés. 


Mindez háromnegyed órába tellett. Az ESP-kör tagjai türelmüket 
vesztették, többen zúgolódtak, így soha nem kerülnek sorra. A doktor úrnak 
az az ötlete támadt, hogy föl kell venni a kapcsolatot a híres Hahn 
professzorral, aki a pszichológiai tudományok doktora, akadémikus. Hátha 
tud ajánlani egy médiumot, aki rendelkezik valamiféle Extrasensory 
Perception képességgel, azaz hangjuk és fülük lehetne a szeánszokon. 


Mindenki meglepetésére Hahn professzor a következő szeánszra 
leautózott Budapestről, oldalán egy meghatározhatatlan korú, tüsiíre nyírt 
hajú, drabális asszonnyal. A figyelmetlen szemlélő azt hihette, ő a férfi, s az 
Einstein-frizurás, törékeny professzor a nő. Engedtessék meg, hogy 
bemutassam magunkat, nevem Hahn, s mielőtt megkérdezik, Huhnról 
magyarosítottunk, e rendkívüli hölgy pedig Közép-Európa legkiválóbb 
médiuma, özvegy doktor Birnbaum Dorothy kisasszony, aki hajlandónak 
mutatkozik, hogy közvetítsen önöknek, honoráriuma esetenként hétezer 
forint plusz útiköltség. 


A drabális asszony pukedlizett, hívhatnak  Dórikának, mondta 
basszbariton hangon. Odatelepedett az asztalhoz, a Ouija-táblát félretolta, 
erre a továbbiakban nincs szükség. Szeszélyes mozdulattal a halántékához 
kapott, s fojtottan: Tudják-e az urak és hölgyek, hogy Kvizsa óegyíiptomiul 
azt jelenti, szerencse fel? 

Tompa csönd, majd valaki hátul: mint a bányászok? Nem kapott 
választ. Hahn professzor özvegy doktor Birnbaum Dorothy mellé ült, széke 
lába visított a parkettán, amikor maga alá húzta: Kezdhetjük? Még süketebb 
némaságba borult a szoba, Vajda Lajosék szalonja. A háziasszony 
eloltogatta a lámpákat, az asztal közepén már imbolyogtak a meggyújtott 
gyertyák rebbenékeny fényecskéti. A kör tagjai úgy gondolták, Dorothy, akit 
szólíthattak Dórikának, Hahn felesége lehet, ám ez tévedésnek bizonyult, a 
professzort csupán szakmai érdeklődés kötötte a drabális nőhöz. Aki a 


kedves szellem szavait  gyereklányhangon  cincogva tolmácsolta, 
zongoraművészként hajladozva a nyikorgó széken, szorosra zárt szemmel. 


Ettől fogva a havi szeánszokat úgy osztották be, hogy mindig más 
tehetett föl néhány kérdést. Próbálkoztak érdeklődni halott rokonaikról, de 
nem jártak sikerrel, a kedves szellem rendre csak annyit felelt a médiumon 
keresztül, hogy ő nem a holtak szószólója, hanem az élők segítője. Egy 
ízben azt 1s elárulta, hogy mestere, bizonyos Séth, kifejezetten megtiltotta 
neki a közvetítést a fölszállottak világából. 


A doktor úr műsoron kívül az iránt érdeklődött, hogy vajon a kedves 
szellem maga is fölszállott-e? Özvegy doktor Birnbaum Dorothy hevesen 
bólogatott. Kanál az igazi neve? Igen, mivel a Göncölszekér az otthona, 
kétezer éve már. 


A firkász, akit többen gyanúsítottak azzal, hogy ő szivárogtatja ki a 
híreket az ESP-kör üléseiről, úgy érezte, fölforr az agya. Legszívesebben 
jegyzetelt volna, de nem volt hozzá bátorsága. Horgas mutatóujja annyira 
viszketett, hogy meg kellett vakarnia, a médium rászólt: Uram, ezzel 
szétpattintotta az varázsáramlást... Mára ennyi, legközelebb folytatjuk. A 
firkász vállat vont, nagyszerű, most én lettem a bűnbak. Sejtette, minden 
tilalom dacára ezt már ma este bizalmasan elmeséli a feleségének. Fölálltak, 
s összeadták a médium honoráriumát, plusz útiköltség. 


Hívhatok-e egy arra érdemes vendéget? — kérdezte Hahn professzor a 
tanár úrtól telefonon a legközelebbi szeánsz előtt. Kicsodát? Werbőczi 
professzort, aki... — idáig jutott, amikor a tanár úr diadalmasan rávágta: Az 
antik nyelvek első számú hazai szakértője, hozzá írtam a 
diplomamunkámat. Hahn professzor fáradtan bólintott. Hallotta hírét, török 
szavak modern használata. A tanár úr elolvadt. 


Meg kellett beszélnie a tagokkal. A tudakozódás rosszul indult, az 
ellenkezés szódás szagát árasztva. [Idáig arról volt szó, hogy az ESP 
zártkörű. A tanár úr bólogatott, nyilván, de Werbőczivel azért kivételt 
tehetünk, mi is kértünk szívességet Hahntól! 


Végül szavaztak, a holt nyelvek európai hírű szaktekintélye piciny 
többséget kapott. Senki nem kérdezte meg, hogy ugyan miért akar 
lebumlizni egy szeánszra az immár nyolcvanas éveit taposó Werbőczi, aki 
tíz éve küldtek nyugállományba, valamilyen ostoba szabályra hivatkozva. 


A domboldalon már elvirágzott a jázmincserje és a téltemető kisvirág. 
A nyári szünet előtti utolsó gyűlés reggelén ezt olvashatták a helyi lapban: 


Speciális anyaggal jelölik meg városunk köztéri virágait, amit 
nem lehet majd lemosni. Szükség van a lopásgátlóra, ugyanis 
tömegesen tépik ki a növényeket az ágyásokból. A lopásgátló 
permet szabad szemmel nem, csak speciális fényben látszik. 


A tanár úr behúzta a fejet, tudta, hogy néhány szerelmes természetű 
tanítványa a ludasok közé tartozik, figyelmeztetnie kell őket. Lebonyolította 
a szükséges hívásokat, így némi késéssel érkezett a szeánszra, melyet 
ezúttal a doktor úr rideg bútorzatú nappalijában tartottak. A divatjamúlt 
kordbársony kanapén már ott kávézott Werbőczi György, aki a Dózsa- 
felkelést követő megtorlás törvénykönyvét alkotó jogász leszármazottjává 
nyilvánította magát, ámbár csak oldalágon, s nem egészen hitelt érdemlő 
bizonyítékok alapján. (Az a Werbőczy ipszilonnal írta a nevét.) A tanár úr 
kis híján térdre vetette magát előtte: Gyuri bácsi, megismer? Az öregúr 
rövidlátón pislogott, aztán megragadta a tanár úr tweedzakójának 
hajtókáját: Fogalmam sincs, édes fiam, bocsánat árva fejemnek, mondjad, 
ki vagy? — hangját levegőssé tette a tüdőtágulás. 

Így már nem volt érdemes szóba hozni a török szavak modern 
használatát. A tanár úr elkullogott a szegényes büféasztalhoz. A termosz 
másképp nyílott, mint föltételezte, leforrázta a tenyerét. Nekem rögtön az 
elején jön a feketeleves, gondolta dúltan. A többiek már körbeülték az itt 
valóban kerek asztalt, s fölvették a szokásos pózt, a helyzethez illő áhítatos 
arckifejezéssel. Csatlakozott. Elhangzott a bevett fölszólítás: Ha jelen vagy, 
kedves szellem, kopogd le! 


Aznap Hahn professzornak és a vendégnek engedték át a kérdezés 
jogát. Werbőczi György kezdte, raccsolt, r-jei vizes 1-ekre hasonlítottak. 
Görög és latin szakkifejezésekkel telizsúfolt, uszkve hétperces beszéde 
inkább hasonlított kivonatolt disszertációra, mint kérdésre. Aki nagyon 
odafigyelt, kihámozhatta belőle, hogy bizonyos Hattyús kézirat eredete és 
keletkezése izgatta. A tekintetek özvegy doktor Birnbaum Dorothyra 
szögeződtek. A kurta hajú asszony behunyt szemmel ringatózott a vészesen 
nyekergő széken, így teltek az egyre hosszabbnak érzékelt másodpercek. 


Nincs válasz? — nyekeregte Werbőczt. 


Türelem, mondta Hahn professzor, néha meggondolja. Hát jó... — 
Werbőczi fészkelődött, addig rágyújthatok? — erre sem kapott választ. A 
jelenlévők tudták, a doktor úr másfél hónapja szokott le a dohányzásról, 
biztosra vették, hogy a lehető legudvariasabb formában nemet mond, már 
csak azért 15, mert a házban lévő tucatnyi hamutartót egyenként hajította le 
a Misina tetőről egy baráti kiránduláson, a kör túlnyomó részének szeme 
láttára. Állította, hogy a teátrális gesztus segíthet véglegesen lezárnia 
életének cigarettás korszakát. Ő úgy tett, mintha nem hallotta volna az idős 
úr kérdését. 

Na, gyerünk! — a firkász, magában. Bedöglött? — a doktor úr, szintúgy. 
Amikor negyedórája ücsörögtek, mind sápadtabb csöndben, többeknek 
derengeni kezdett, hogy az ő kedves szellemük nem hajlandó felelni 
kültagoknak. Talán hibáztunk, vélte Hahn professzor, tőle kellett volna 
előzetesen engedélyt kérnünk. 


Ha így volt, ha nem, a bajt már nem tudták orvosolni. Kétezer éves 
mesterük aznap hallgatásba burkolódzott. Werbőczi professzor csalódottan 
utazott vissza a székesfővárosba a következő reggelen, az éjszakát a doktor 
úr házában töltötte Hahn professzorral együtt, aki szolidaritásból maradt 
vele. A doktor úr vacsorát készített. Töltögette a Cirfandli nevezetű helyi 
bort a poharakba, de hármasuk hangulata nem moccant a fagypont 
tájékáról. 

A kör valamennyi tagja aggódott, talán nem 15 Werbőczi miatt 
sztrájkol a kedves szellem, lehet, hogy megelégelte őket. Amint az 
aggodalmak többségét, ezt is szertefoszlatta a jelenné váló jövő. Egy hónap 
múltán a szellem közölte, idegenek jelenlétében meg kell némulnia, ez a 
rendszabály. Tilos beavatatlanok előtt beszélnünk. A kör tagjai így 
értesültek róla, hogy eszerint ők már beavatottak. Örültek. 


A tanár úr megtette azt a szívességet hajdani professzorának, hogy 
érdeklődött a Hattyús kéziratról, melyről ő maga sosem hallott. 


Az alábbi válasz érkezett: A REJTÉLYEK MEGFEJTÉSRE 
VÁRNAK, FÖLÖSLEGES BELEAVATKOZNI. NAGY MEGLEPETÉS 
NINCS INGYEN. 


Leírta szó szerint, hogy átadhassa Werbőczi Györgynek. Szívesen 
odafirkantotta volna a cetlire: Nesze semmi, fogd meg jól! — ám mégsem 
tette, hátha az agg professzor nálánál többet hámozhat ki ezekből a 
szavakból. 


A tanár úr ezekben a hónapokban szinte kizárólag a második felesége 
egészségügyi problémájával foglalkozott, arról mesélt, és ha ő volt a soros, 
ezzel kapcsolatban kérdezett. Az asszony tizenhat évvel fiatalabb nála, 
szervezete mégis úgy viselkedett, mintha ő volna az idősebb. Ezúttal 
daganat nőtt benne, amit a kedves szellemnek , női baj"-ként írt körül. A 
kétezer éves mester percekig tartó töprengés után arra buzdította, kérje a 
kör jóváhagyását, s legközelebb hozza el magával a nejét. 


Csakhogy a felesége nem akart jönni. Abban a társaságban sokakat 
alig ismer, különben sincs olyan rongya, amit az alkalomra fölvehetne. Jaj, 
te kis butus! — fuvolázta a tanár úr, immár sokadszor, olyan ruhát veszünk 
neked, amilyet csak akarsz! 


Ez könnyelmű kijelentésnek bizonyult, mert a fiatalasszony a Gyémánt 
Szalonba vitte a férjét, amely a fő profilja — esküvői ruhaköltemények — 
mellett Németországból és Angliából importált, limitált darabszámú 
kollekciókat árult. A kis fekete, amire az asszony választása esett, még a 
legolcsóbbnak tűnt a végén, amikor beszerezték hozzá a körömcipőt, a 
retikült, a kalapot, az átmeneti kabátot és egy kis nyakba való csekélységet. 
A teljes összeg majdnem annyi lett, amennyiért egy közepesen használt 
Opel Corsát vehettek volna az asszonynak, volt arról szó nemrégiben. A 
tanár úr csikorgatta fogát, de fizetett, mint a katonatiszt. 


A felesége ekkoriban a jóga helyett már az akupunktúrától remélte a 
daganat fölszívódását, a  tűkkel dolgozó, magát kínainak mondó 
természetgyógyász azzal kecsegtette, hogy az esély hetven százalék. Az a 
férfi sokkal inkább emlékeztetett túlsúlyos  cigányprímásra, mint 
Csunkingban végzett természetgyógyászra, ám az asszony mégis vallásos 
rajongással csüggött rajta, sőt minden barátnőjét rá akarta beszélni, hogy 
Járjanak az akupunktőrhöz. Olyan ellentmondást nem tűrön, ahogyan 
korábban a jógaoktatónak csapott hírverést. 


Reszketett, mint a nyárfalevél, amikor leültették az asztal mellé. 
Mániákusan bemutatkozott a szeánsz valamennyi résztvevőjének, 
néhányuknak többször is. Éva vagyok, eredetileg férfifodrász, de most már 
főállású anyuka, és egy kis problémám van sajnos itt lent! — ismételgette, s 
olyan mozdulattal tapasztotta tenyerét az alhasára, mint a gyomorbajosok. 

Özvegy doktor Birnbaum Dorothy már ringott, mint a nád a szélben. 


Alig hallhatóan dünnyögte el a hívó szavakat: Ha jelen vagy, kedves Mester 
(újabban ezt használta szellem helyett), kopogd le. Pillanatokon belül 


megkondult az ovális ebédlőasztal, tágas evőeszközfiókja hangürként 
erősítette föl: Bamm, Bamm! 


A médium ingásának széles íve miatt a tanár úr attól tartott, hogy 
egyszer csak lehuppan a zongoraszékről. Tessék kérdezni, nyögte Dorothy 
elhalón. Én? — Éva tétovázott. Ne játszd a hülyét, itt az alkalom — súgta a 
férje. Na Jó... ha volna szíves arra felelni, hogy ami nőtt bennem, mikor fog 
fölszívódni, mert a természetgyógyász szerint... de már annyi mindent 
mondtak, tisztára elbizonytalanodik az em... A médium félbeszakította, 
határozottan, akár egy vezénylő tiszt. Az ott nem szívódik föl, mert ember! 


Micsoda? — Éva a füléhez kapta a kezét, mint aki nagyothall. NEM 
DAGANET, EMBER! —- ismételte özvegy doktor Birnbaum Dorothy 
nyomatékkal. Hogyhogy ember, mit beszél ez... — a tanár úr nem hagyta, 
hogy befejezze: Köszönd meg szépen! Igen, de... Most nincs de, köszönjed 
meg! — Éva, mintha a kivégzésére várna: Hát, köszi... szépen. 

Amint az utcára léptek, rögtön a férjére támadt: Mi a Jó büdös kurva 
anyja volt ez, hogyhogy ember, mit akar ezzel, nem elég, hogy égtem a 
társaság előtt, naná, hogy ember vagyok, ehhez nincs szükségem 
asztaltáncra, és arra se, hogy megszégyenítsenek a barátaid előtt, 
elmehettek ti mind a Jó büdös francba, élen a sok ezer éves mesterrel! 


A tanár úr a szájára tapasztotta a kezét, megbocsátok, mert nem tudod, 
mit beszélsz! Éva kiszabadította magát: Nagy a pofád, mintha te értenéd, 
mit jelent! ? Attól, hogy nem értem, még lehet igaz, zárta le a tanár úr. Húzta 
magával a feleségét a csuklójánál fogva, mert látta, szállingóznak kifelé a 
kapun a többiek. 


Az ESP-kör egyetlen tagja sem értette, mire célzott a kedves szellem. 
Csak a doktor úrban fogalmazódott a sejtés, hogy az asszony talán terhes. A 
szeánszot követő tizennegyedik napon Éva befeküdt a nőgyógyászatra. A 
tizenharmadikra hívták, de ő mondvacsinált indokkal eltolta. Nem akarta 
bevallani, hogy puszta babonából. 


Két nappal a kisműtét után az operáló orvos — valaha a doktor úr 
évfolyamtársa — behívta az irodájába a házaspárt, sokáig vizsgálgatta a 
leleteket, majd halkan, lassan: Amit most mondani fogok, több mint 
meghökkentő... a kivágott részben találtunk mindenfélét, többek között 
emberi szövetet, hajszálat, csontkezdeményt, mindebből arra vagyunk 
kénytelenek következtetni, hogy önnek lehetett az édesanyja méhében egy 
ikertestvére, aki sajnos elhalt, de ebben a formában belekerült az ön 


szervezetébe... sok részletkérdés tisztázásra vár, viszont örülhetnek, nincs 
semmiféle rossz meglepetés, a problémát véglegesen megoldottuk, 
legalábbis fizikailag. 

Éva csak nézett rá a fátyolos szemével, képtelennek érezte magát, 
hogy megszólaljon. Ikertestvér, énbennem? ilyesmi lehetséges? anya mit 
szól majd ehhez? és mit szólok én? egész életemben testvérre vágytam!!! 

Eszerint bármennyit gúnyolódott a férjén, amiért annyira komolyan 
veszi a szeánszokat, a kedves szellem fején találta a szöget: ami benne nőtt, 
nem daganat volt, hanem ember. Szilárdan elhatározta, hogy titokban tartja, 
ám városunkban a titok azt jelenti, hogy csak másnapra tudja mindenkit. 
Bámultak, olykor mutogattak Évára a munkahelyén, a boltban, az utcán. Az 
a nő, ott, a bőrnadrágban, ő hordta magában az ikrét, tudományos 
szenzáció, bekerülhetne a Guinness világrekordok könyvébe! 


Ez volt az utolsó csepp a pohárban. Évában eldőlt egy régi dilemma. 
Slussz-passz, nem akar tovább élni városunkban, a tanár úr szerezzen 
magának állást Szegeden vagy Baján vagy bárhol, költözzenek el. Néha úgy 
mondta: költözzünk melegebb égtájra. A férje nem értette: Évikém, ez az 
ország déli szirtfoka, itt van a legmelegebb! 


Alkalomadtán a tanár úr útmutatást kért a kedves szellemtől. Mit 
csináljon, adja be a derekát, vagy inkább álljon a sarkára? A válasz 
éppolyan titokzatosnak tünt, mint amit Eva kapott: ERRE MAR NINCS 
IDŐ. 


Menjen a jó büdös... — így Éva, amikor elmesélte neki. A tanár úr 
sóhajtott. Baját választotta. Eva azt mondta, neki mindegy, csak el innen. A 
férje szóviccelt: Akkor hát Baja, csak egyikünknek se legyen baja, he, he, 
he! 


Hétvégén kerékpáros kirándulásra indultak a hegytetőre, baráti 
társasággal. Hétágra sütött a nap. Éva a rá jellemző makacssággal nyomta a 
pedált, a csapat élére került. Senki nem értette, mi történhetett, fékezés 
nélkül hajtott neki a lapos sziklának a forrás mellett. Hosszú másodpercekig 
tekert a levegőben, mielőtt lezuhant. A tanár úr eldobta a kerékpárját, s éles 
sikollyal rohant a felesége után, a szemtanúk egyik fele szerint nem bírt 
megállni, mások úgy vélték, nem akart. 


A tragédia hetekig beszédtémául szolgált. Tanulság nincs. Hacsak az 
nem, hogy városunk nem ereszt. 


A férfi szörnyethalt. Éva még élt néhány percig, noha törött bordái 
átszúrták a tüdejét. Próbált a férjéhez kúszni, de moccannia sem sikerült. 
Füle még visszaidézhette, hogy a férje zuhanás közben artikulálatlan hangot 
adott. A halál gyűlöletének utolsó ordítása? 


Ez volt a legutolsó gondolata: 


Az egész a napfény miatt történt. 


NÉGY 


Az Öreg Blauwasser professzor — a stuttgarti egyetem emeritus 
professzora — immár évek óta nem fogott semmit szakterülete 
zavaros tengerében. 


Hetvenedik születésnapja hónapjában jött Budapestre, tíz évvel a berlini fal 
leomlása után, vendégelőadóként, és nagy meglepetésére remekül érezte 
magát. Keletnémetként járt ítt néhányszor, akkor irigykedett. Most őt 
irigyelték. 

Már nyugdíjban volt. Egy hónapos tartózkodása végén átsuhant az 
agyán a gondolat, hogy hátralevő éveit ebben az olcsó városban kellene 
töltenle. Voltaképpen nem tudta pontosan, mennyibe kerül az élet a magyar 
fővárosban, de azt tapasztalta, hogy a titkos call girl hálózat, melynek 
fényképes katalógusát a hotel egyik portása diszkréten bocsátotta 
rendelkezésére, feleannyiért küld készséges lányokat, mint amennyit 
odahaza kértek. És milyen fiatalokat! Igaz, németül csak a legszükségesebb 
szavakat tudták, például az jól ment nekik hogy tauzend. Sok beszédre 
amúgy sem volt szükség. 


A háromemeletes, szerény szálloda egy dombon állt, ablakából a 
Bécsbe induló autópálya bevezető szakaszának élesen kanyarodó vasbeton 
hídja látszott, ezért szinte mindig zárva tartotta. Amíg szocializmus volt, 
azért szerettek idejárni Kelet-Németországból, mert a nagy, hosszúkás tó 
partján, melyet a magyarok Balatonnak hívtak, találkozhattak a nyugati 
rokonsággal. Kempingtáborokban verték föl a sátrat, míg a szövetségi 
köztársaságból érkezők inkább lakókocsikkal jöttek. A szabad ég alatt 


kisebb volt az esélye, hogy magyar vagy német hatósági fülek lehallgatják 
beszélgetéseiket. 


Blauwasser professzor aktív éveiben az írás történetével foglalkozott, 
saját számítása szerint harminc különféle ábécé betűkészletében volt 
otthonos. Fénykorában ismeretségbe keveredett szakterületének tekintélyes 
kutatóival, elsősorban levelezés útján, ő ugye ritkán utazhatott a 
nyugatnémet márka- és a dollárövezetbe. Jöttek-mentek a színes peremű 
légipostai borítékok. 


A második világháborúban Blauwasser a német katonai elhárításban 
tevékenykedett, úgynevezett desifrírozóként. Jártassága alaposan elmélyült 
az angol és amerikai kollégák által alkalmazott trükkök tanulmányozása 
során. Néhány évvel később egyetemi jegyzetet írt, Szövegre bízott titkok 
címmel. Több nyelvre lefordították. Szépen ívelő karrierje lassan eljuttatta 
oda, hogy nyugati tudományos lapok is közölték különböző cikkeit, főleg 
azokat, amelyekben ógermán írásemlékeket elemzett. Karrierje akkor került 
átmeneti — hullámvölgybe, — mikor azzal a budapesti kollégával 
összekülönbözött az Edda-dalok egyikének értelmezésén. 


A budapesti kolléga a Második Ének a Hunding-ölő Helgiről című 
részről írt tanulmányt, elsősorban a nevek átírására és azonosítására 
összpontosítva. A cikket a kelet-berlini Társadalomtudományi Értesítő, a 
német bölcsészkarok rangos, bár csekély példányszámú havilapja is 
kivonatolta. Blauwasser ezt a szöveget szedte ízekre, úgy érezvén, hogy 
országa legfontosabb szakfolyóiratában ne pofázzon egy magyar az óészaki 
énekekről, amelyeket különben is az orális hagyomány őrzött meg, csak 
1000 és 1300 között jegyezték le őket. Így hát ki a fene tudja, hogyan 
ejtették a neveket? Ha mégis ebbe üti egy finnugor a fontoskodó orrát, 
legalább Wagnert és J. R. R. Tolkient ne zagyválja bele. 


Vitriolos bírálatát kurtára fogta, lényegében azt írta meg, a rá jellemző 
harcias körmondatokban, hogy a magyar szerző következtetései a nevek 
szöveghelyekkel, mint amennyire cáfolhatók 15, és azért a tudomány ennél 
egzaktabb alapokat igényel. Cikke három számmal később jelent meg. 


Ezek után szokatlan dolog történt. A magyar nyájas levelet írt, 
halványkék, négyzet alakú borítékban. Megköszönte Blauwasser kitüntető 
figyelmét. Véleményéből sokat tanult, kutatásait egészen új mederben 
folytatja. Egyúttal segítséget kért. Mostanában egy, az Edda-dalokkal 


azonos korú szövegtöredékkel foglalkozik. Szánna-e Blauwasser professzor 
úr egy kis időt arra, hogy lefordítsa neki mai németre? Fáradozását előre 15 
köszöni, s marad őszinte híve: Georg Werbőczi egyetemi docens. 


Hálát kapni harag helyett üdítő, gondolta Blauwasser. Meglepte, hogy 
a Georg név a magyarban 1s használatos (eszébe se jutott, hogy Werbőczi 
németesen írta a kedvéért). Eddigi tapasztalatai szerint mindazok a 
szaktársak, akiket megbírált, ellenségeivé váltak, s ott tettek neki keresztbe, 
ahol csak módjuk nyílott rá. Nagy jellem ez a magyar, gondolta, s átültette a 
rövidke szöveget modern németre. Az eredményt postázta Budapestre. 


Bár ne tette volna! Mert a következő tudományos konferencián, 
amelyet Drezdában rendeztek, fölbukkant Georg Werbőczi. Darabos német 
hangsúlyozással felolvasott előadásában ismertette az Edda-énekekkel 
egykorú szövegemlék német változatát, sűrűn bókolva a fordítónak, 
Blauwasser professzornak. Aki már-már glóriát képzelt a saját feje fölé, 
mígnem Georg Werbőczi azzal zárta mondandóját: kár, hogy ilyen 
szövegemlék nincsen, ő kreálta, hogy bebizonyítsa, fölösleges a túlzott 
magabiztosság ebben a szakmában, adott érvelés pontosan annyira 
támasztható alá egy szöveghellyel, mint amennyire cáfolható is, és azért a 
tudomány ennél egzaktabb alapokat igényel. 


Kacagást és tapsot aratott. Blauwasser megsemmisülve hagyta el a 
termet, azzal a határozott érzéssel, hogy kígyót melengetett a keblén. 
Biztosra vette, hogy a rohadt magyar nyomtatásban 15 közzéteszi az 
előadását, de tévedett, Werbőczi beérte ennyivel. Sajnos az ügy szakmai 
körökben szájról szájra járt, Blauwasser évekig úgy érezte magát, mint 
akinek a homlokára megszégyenítő billogot égettek. Házassága 15 ekkoriban 
ment tönkre, véleménye szerint többek között éppen emiatt, ambiciózus 
felesége kiszeretett a jövőjét vesztő kutatóból, s összeköltözött egy ifjú 
matematikussal, aki hamarosan beverekedte magát az akadémia rendes 
tagjai közé. Blauwasser viszont lemondott a jénai egyetemen tanszékvezetői 
megbízatásáról, tudományos munkáját szüneteltette. Megtartotta előadásait, 
minden egyéb idejét hobbijára, keresztrejtvények készítésére fordította. 
Barátait elhanyagolta, nőkkel sem érintkezett. Férfiúi, szükségleteit 
kizárólag elfogadható árú utcalányokkal elégíttette ki. 

Amikor a két Németország egyesült, kapva kapott az első kínálkozó 
alkalmon, megpályázta a stuttgarti egyetem ófelnémet irodalmi tanszékének 
óraadói állását. Biztos megélhetést jelentett, és sima utat a nyugdíjig. 


A dubrovniki nemzetközi konferencia írásos anyagában olvasott 
először arról a manuscriptumról, amelynek sem a nyelvét, sem az 
írásmódját nem tudták azonosítani a szakemberek. Legutóbb egy brit tudós 
írt róla dolgozatot a tudományos periodikába, mely korábban a 
Társadalomtudományi Értesítő nyugatnémet változata volt. Dubrovnikban 
viszont György Werbőczi — ki más? — taglalta az eddigi elméleteket. A 
fotómellékletek lázba hozták Blauwassert. A szöveg rendezett zsinórírás, 
vélhetőleg lúdtollal, növényi tintával. A rajzok színezettek. Meztelen nők. 
Fák. Virágok, Hattyúk. Mi lehet ez? 


Vette a fáradságot, hogy átrepüljön miatta az Atlanti-óceánon, hogy a 
Yale Egyetem ritka nyomtatványokat és kéziratokat őrző Beinecke 
könyvtárában megvizsgálhassa. Az ugyanott őrzött Voynich-kéziratra csak 
félórát szánt, a megfejtetlen szövegek leghíresebbikével már annyian 
foglalkoztak, hogy Blauwasser úgy vélte, fölösleges beállnia a sorba. 


A Hattyús kézirat kevesebb rivaldafényt kapott, egyrészt mert jóval 
vékonyabb, másrészt mert sokáig Magyarországon tulajdonolták. Pedig a 
huszadik századi első regisztrált fölbukkanási helye éppúgy Olaszország. 
Milánóban vásárolta meg a névadója, egy különc műkereskedő. A Beinecke 
könyvtárban biztonsági okokból gondosan följegyezték a kutatók nevét, 
akik a régi értékes könyveket és okmányokat kikérték. Blauwasser 
fölszisszent, amikor a listán meglátta, hogy az alattomos György Werbőczi 
kétszer is járt itt, tavaly és öt éve. Úgy érezte magát, mint kedvenc 
regényében az öreg halász, amikor a nagy halába beleharapott az első cápa. 


Egy gazdag amerikai műgyűjtő adományozta a Hattyús kéziratot a 
Beineckének, örömében, amiért a fiának — igaz, évismétléssel — sikerült 
elvégeznie a Yale Egyetem köztudottan magas követelményeket támasztó 
jogi fakultását. Aki itt szerzett diplomát, annak egyenes útja nyílt a jogi 
pálya bármelyik hadállására, vagy akár az USA kormányába. Más kérdés, 
hogy a szóban forgó fiatalember később a neki szánt ügyvédi praxis helyett 
alternatív lemezkiadóként csinált karriert. 


A Beinecke a világ legnagyobb gyűjteménye ritka, becses és régi 
könyvekből, kéziratokból. Talán a leghíresebb 15. 1963-ban nyílt meg New 
Havenben (Connecticut), a Wall Street 121. alatt. Hatemeletes épülete úgy 
néz ki, mintha tévéképernyőkből állna. Az ovális, szürke betonlapok olyan 
vékonyak, hogy nappal átszűrődik rajtuk a kinti fény, este pedig a benti 
világos dereng ki, olyankor valóban televíziók sokaságának látszik, 


melyeken azonban adásszünet van. A Beinecke kincsei között nemcsak 
Corvina, de egy kétkötetes Gutenberg-biblia is található, a világban 
föllelhető negyvennyolc darabból. Blauwassert mindez most hidegen 
hagyta. Ő a Hattyús kézirat kedvéért jött. 


A rejtélyes szöveg a mesei hangulatot árasztó illusztrációkkal kemény 
diónak ígérkezett. Blauwasser csak titkon érinthette meg a szokásosnál 
vastagabb lapokat, a Beinecke munkatársa, egy unatkozó, középkorú 
asszony lapozott neki az állványon, melytől félméternyire kellett ülnie. A 
nő átlátszó műanyag kesztyűt, köpenyt, csuklyát viselt, Blauwassernek csak 
köpenyt kellett fölvennie, és kalucsnifélét a cipőjére. Úgy beöltöztünk, mint 
az operáló orvosok, gondolta. A köpeny jólesett, hideg volt odabenn, 
Blauwasser úgy érezte, hatalmas jégszekrénybe került, s azt vizionálta, 
hogy finoman reszketnek a szeme előtt a lapok. Sőt lúdbőröznek. 


A szöveget kétségkívül lúdtollal írták, ahhoz képest szokatlanul 
egyenletesnek látszott. A vonalvezetése gyakorlott kézre vallott, egyetlen 
javítás sincs, ebből Blauwasser arra következtetett, hogy talán írnok 
munkája, másolata valaminek. Pacákat vagy más hibát sem talált, ami elég 
gyanús. A rajzok színezése keveset fakult, itt-ott élénk árnyalatok 
ragyogtak, főleg a kihajtható oldalakon. Blauwasser a szöveg alatt irónnal 
húzott sorvezető vonalakat vélt látni, de annyira halványan, hogy nem 
vehette biztosra. Ehhez sokkal erősebb fény kéne, vagy műszeres vizsgálat, 
amire Itt nyilvánvalóan nem kap engedélyt. Bármit megadott volna, ha egy 
milliméternyi darabkát kaphatna valamelyik lapszélből, erre sincs esély. A 
márványossá öregedett borítót később eszkábálhatták a belívre, egyenetlen 
öltésekkel varrták rá. A kísérő dokumentáció szerint a kéziratot már minden 
létező módszerrel megvizsgálták, s ha hihet az eredményeknek, valamikor 
az ezernégyszázas évek közepén — esetleg végén — készült a papír, az írás 
kevéssel utána került rá. De persze ha másolat, a szöveg korábbi lehet. 

Azt, hogy melyik országban íródott, a vizsgálatok nem tudták 
azonosítani. Blauwasser sejtette, minimálisan egy hétig kéne bámulnia a 
sorokat, a rajzokat és ábrákat, hogy valamit kideríthessen. Két hét volna 
optimális. Valamint további engedélyek, hogy saját kezébe vehesse, és 
maga 15 végezhessen műszeres és kémiai vizsgálatokat. Miért hagynák a 
dölyfös jenkik éppen neki, egy nyugdíjazott vén németnek? Csak Itt a Yale 
Egyetemen két nemzetközi hírű prof tekinti saját vadászmezejének ezt a 
füzetet. Ők ugye átsétálhatnak a York Streeten vagy az Elm Streeten lévő 


irodájukból. Blauwassernek három munkanap állott rendelkezésére New 
Havenben. UJra ide kéne utaznia, hosszabb időre. 


Teleírt egy kapcsos füzetet, ilyenekbe szeretett jegyzetelni. Horgas 
mutatóujján sajgott az íródomb. A négyzethálós oldalakon széles margót 
hagyott a későbbi beszúrásoknak. Hamar megállapította, hogy a betűkészlet 
hetven százalékig a latinból módosult, húsz százalékig a görögből, és tíz 
százalék egyetlen általa ismert ábécében sem található, például a fölül 
karimaszerűen összekötött dupla nagy I[-k vagy a hattyúfejű nagy T-k. Arra 
15 fölfigyelt, hogy a növények elnevezései (vagyis az azokat ábrázoló 
rajzokat követő szövegrészek első szava) szinte kivétel nélkül ugyanazzal a 
két szótaggal kezdődnek: plumatt. Intuíciója azt sugallta, hogy ez az 
ismeretlen nyelven annyit tesz: növény. Igen, de miért kezdődne egy fa 
vagy bokor neve növénnyel? Talán olyan ez, mint az izlandiban a -son és a - 
dóttir végződés a személyneveknél, mely mutatja, hogy fiú vagy lány az 
illető. 

Keresett még efféle iIsmétlődéseket, de nem talált, ellenben fölfedezete, 
hogy bizonyos szavak gyakran egybeírva ismétlődnek, hol kétszer, hol 
háromszor, mint például a , gonnargonnar" vagy a 
, ronderosronderosronderos". Érthetetlen. Az is, hogy nem talált igekötőt 
vagy toldalékot. 


Minél tovább süppedt a Hattyús kéziratba, annál sebesebben kellett 
elbúcsúznia kecsegtetőnek látszó elméleteitől. Helyüket nem foglalta el 
más, csak tökéletes zavar és tehetetlenség. Így ment ez három napon 
keresztül, jóformán étlen-szomjan, arra 1s sajnálta az időt, hogy kirohanjon 
a büfébe egy szendvicsért. Kávéval néha megkínálta az egyre fáradtabbnak 
látszó női munkaerő, a sarokban álló zsúrszekrényen amerikai stílusú főző 
kerek üveghasában bugyogott a fekete lé, a szaga jobb volt, mint az íze, az 
egész napos rotyogtatástól délutánra fáradt motorolajjá sűrűsödött. 


A Taft szállodában vett ki szállást, de csak két éjszakára, a könyvtári 
zárórát követően már csak a bőröndjéért tért vissza a recepcióra. Hívtak 
neki egy taxit, a vasútállomásra vitette magát, a Metroliner nevű vonatra 
szállt. Másfél óra alatt érkezett New Yorkba, a Grand Central Terminalra, 
onnan rövid séta a Port Authority buszpályaudvar. További negyvenperces 
várakozás után majdnem két óra zötyögésbe telt, hogy a Kennedy reptérre 
érjen. Ott egy műbőr kanapén heverészett hajnalig, míg föladhatta a 
csomagját a berlini gépre. 


A repülőúton szemernyit sem tudott aludni, agyát a kihívás szünet 
nélküli szolgálatba állította, s magas fordulatszámon pörgette. Eszébe jutott 
a budapesti professzor, aki annak idején csúfot űzött belőle, most pedig 
megelőzte. Werbőczi... Ilyen páros vesszős ő is van a magyarban. Talán 
egyetlen más nyelvben sincs. A baljós kaland emléke — amikor szépen 
lefordította a kamut — keltette föl a gyanúját: hátha a Hattyús kézirat 15 
becsapás? Hátha a tizenötödik század közepén viccelte meg valaki a 
kollégáját? fölöttesét? vetélytársát? királyát? 

Stuttgartban várta a  meghívólevél —- Budapestre. — Tartson 
extrakurrikuláris kurzust a bölcsészkar klasszika-filológia tanszékén. A 
csinosan  printelt famentes lapot dr. Gyula  Werbőczi írta alá, 
tanszékvezetőként. Most meg Gyula? Blauwasser rosszat sejtett. A neten 
hamar kiderítette, hogy Gyula a Julius magyar változata, ami az ő 
keresztneve. Talán ez 15 átverés? Fokozott aggállyal keresgélt, míg kiderült, 
hogy az ELTE-n csakugyan létezik dr. Werbőczi Gyula tanszékvezető, aki 
annak a Werbőczinek az unokaöccse. 


Ez a Werbőczi már érkezése napján vacsorára hívta meg Blauwassert, 
a város egyik híres, Michelin-csillagos éttermébe. A fehér asztalnál közösen 
szidták azt a Werbőczit, aki a család fekete bárányának számított, legendás 
gonoszságával mindenkit elmart maga mellől. Immár kizárólag a Hattyús 
kézirattal foglalkozik, a szó szoros értelmében éjjel-nappal. Blauwasser 
csöndben tapogatta a terítő anyagmintáit. Ha nem vigyázok, rólam is ezt 
fogják mondani. 


Blauwasser megtartotta extrakurrikuláris kurzusa óráit hétfőn és 
csütörtökön, többi idejének felét szórakozással, másik felét pedig a 
nevezetes manuscriptum magyar vonatkozásainak földerítésével töltötte. 
Igyekezett nyomot találni a Hattyú család leszármazottaihoz, ennek 
érdekében városunkba is levonatozott az intercityvel. Beszélt mindenkivel, 
akit sikerült előkerítenie, és aki bírta valamennyire a német vagy az angol 
nyelvet. 


A jelek szerint a Hattyú családnak írmagja sincs már városunkban. 
Mindenkit elvittek Auschwitzba, s akit nem, az a háborúkban, s főleg a 
munkaszolgálatban tünt el. Blauwassert meglepte, hogy a Hattyúk zsidók 
voltak, a név csöngése alapján inkább arisztokratának képzelte őket, sárga 
udvarházban, melynek murvás útján recsegnek a kis kövek a szekerek 
vasalt kerekei alatt, amint odagördülnek a főbejárat elé, a kocsis , prrrrr!"- 


jére a lovak lefékeznek, s már csak az ő párás lélegzetvételük hallik. Hát 
nem. Nix udvarház, nix négylovas hintó, Isonzó, Don-kanyar, Auschwitz. 


Városunkban a második világháború előtt a zsidók száma a hitközség 
szerint meghaladta a négyezret. Utána alig érte el a kétszázat. Blauwasser 
némi lelkifurdalással hallgatta a hitközség töpörödött emberét, akinek szem 
alatti táskái vízzel teli bugyrok módjára lógtak a járomcsontokra. 
Blauwasser kezéhez nem tapadt ugyan vér, ő idegen nyelvű iratokban, 
küldeményekben és rádióüzenetekben igyekezett rátalálni a hazaárulás vagy 
a kémkedés bizonyítékaira, de azért mégiscsak része volt az óriási 
hadigépezetnek, mely egész Európában igyekezett véghezvinni az 
Endlösungot, a most hallott számok is igazolják, hogy komoly sikerrel. 


A lelkifurdalás, mint mindig, pénzköltésre sarkallta. A hitközség 
bejáratánál silány borítójú kötetek és folyóiratok sorakoztak egy tintafoltos 
íróasztalon, kézzel írt árcédulákkal. Az egyiknek a borítóján ezt betűzte kt: 


KÖNNYEK KÖNYVE 


Fölemelte. A táskás szemű férfi bólogatott, mint aki helyesli a választást, 
lefordította neki a címet. Elmagyarázta, hogy ez tulajdonképpen egy 
nyomtatott emlékmű, lapjain városunk valamennyi holokauszt-áldozatának 
a neve található, azzal a tipográfiai megoldással, mintha márványba vésték 
volna. 


Blauwasser megvette. Alig érte el a vonatát. Lihegve törtetett előre a 
vagonok folyosóin, amíg az étkezőkocsiba ért. Két Traubisodát rendelt, és 
egy tejeskávét. Hosszú káfé kitsi tej! — így mondta, Werbőczi Gyula 
tanította neki. Kinézett a hátrafelé rohanó, ködös homályba süppedő 
délmagyar tájba. 


Fölütötte a könyvet, találomra. 


Fuchs Antal 
Fuchs József 
Fuchs Marcus 
Fuchs Mór 
Fuchs Salamon 
Fuchs Samu 


A végére lapozott. 


Weiss Ottó 

Weiss Pál 

Weiss Zoltán 
Weissberger Manuel 
Weiszmayer Márk 
Weiszmayer Róbert 


Az elhurcoltak és megsemmisítettek nevei, végtelen sorokban. A H 
betűnél talált Hattyúkat, szép számmal. 


Hattyú Endre 

Hattyú István 

Hattyú Jenő 

Hattyú Juci 

Özv. Hattyú Mendelné 


Hatir-Miklós 

Hattyú Miklósné 

Hafferer (Hattyú) Nándor 
Hattyú Vilmos 

Hattyú Vilmosné 
Hafferer (Hattyú) Zoli 
Hattyú Zsoltné 


Mit jelent az áthúzás? Blauwasser gyakorlott szeme látta, hogy a 
fekete filctoll csíkja nyomtatás előtt került a filmre, esetleg a pauszra, 
amivel néha helyettesítik. Nyilván az utolsó előtti pillanatban derült ki, 
hogy... micsoda? Ezt még megkérdezhette volna a hitközségben. 


Fájt a feje. Egyik pillanatról a másikra sötétült el a tudata. Ritmikus 
horkolása áthallatszott a környező kupékba. Valaki csendet kérőn kopogott 
a vékony válaszfalon, de ő nem riadt föl rá. 


Oroszlánokról álmodott az öreg írásfejtő. 


OT 


Nagy idők nagy embereket kívánnak. 


Aki nem tud idegen nyelveket, abból soha nem lesz VALAKI! — mondta 
Miklóskának az apja, amikor aláírta a bizonyítványát, melyből kiderült, 
hogy épp csak átcsusszant görögből és latinból. 

Hattyú Vilmos néven ismerték az apját, közszeretetnek örvendett. 
Valójában Hafferer Vilmos Wilfridként szerepelt az okmányaiban, soha nem 
intézte el a magyarosítást. Üzlete, a főterünktől másfél saroknyira lévő 
Hafferer pékség emberemlékezet óta látta el kivételesen finom, lassan 
száradó kenyérrel, zsömlyével, kiflivel, kaláccsal, barhesszel az igényes 
vevőket. Apja, nagyapja, sőt dédapja 15 ott verejtékezett a hatalmas, hófehér 
kemencénél, amelyben egyszerre kilencven vekni sülhetett. Módszerüket 
szakmai titokként őrizték, mégis elterjedt, valószínűleg az egyik inasuk 
kotyogta ki, ittas állapotban. Igazán egyszerű. Fölfütötték az égésteret 
faszénnel, fújtatóval serkentették a parazsat izzásra, majd egy hosszú nyelű 
fémeszközzel az öblös vájdlingba kotorták, aztán a falapáttal behelyezték a 
frissen kelt cipókat, köréjük péksüteményeket, vagy amit éppen készítettek. 
A sütés alatt a vájdlingot gondosan betakarták, így a parázs nem hamvadt 
el, és újra használhatták, hosszabb-rövidebb fújtatózást követően. 


Mindannyian azt hittük, a Hafferer pékséget üzemeltető család zsidó 
eredetű, pedig felvidéki svábok voltak, a Mária Terézia-féle betelepítési 
hullámmal keveredtek Pozsonyba, majd Székesfehérvárra, s onnan 
városunkba. Vilmos bácsi még úgy beszélt németül, mint a vízfolyás, ámbár 
számunkra ismeretlen dialektusban. Remekül szót értett azokkal a 
zsidókkal, akik családi körben jiddisül érintkeztek. 


Hattyú (Hafferer) Miklóska viszont igazi antitalentumnak bizonyul 
nyelvek terén, érthető, hogy a gimnáziumban a némettel 15 meggyűlt a baja. 
Mi az istennek a der-di-dász-di, hajtogatta a maga mentségéül. A karót 
nyelt Bárczy tanár úr erre azt felelte: Pontosan arra, mint nekünk az ikes 
igék! Miklóska pedig: Nekem azok se kellenek! Bárczy intőt adott neki: So 
ein Skandal! 


Miklóska otthon nem mutatta meg, szépen aláhamisította az apja 
cirkalmas kézjegyét. Olvasásban nem jeleskedett, írásban viszont 
verhetetlen volt. Arra nem számított, hogy turpissága gyorsan lelepleződik, 
az apja és Bárczy tanár úr nemcsak a Kaszinóban üldögélt együtt, 
mindketten tagjai voltak a pécsi 69-esek társaságának, mely a Király utcai 
Korzó kávéházban gyülekezett havi rendszerességgel, s épp a hamisítás 
másnapjára esett a soron következő iddogálás. 


A 69-es gyalogezred a nagy háború előtt hosszú éveken át 
állomásozott városunkban, sok siheder oda lépett be önkéntesnek, amikor 
még szó se volt semmiféle valódi harcról, inkább hosszú cserkésztábornak 
tekinthették a szolgálatot. Miklóskát az apja kicibálta ágyából, amikor 
megérkezett a Hajó vendéglőből, ahová a 69-esek a Korzóból katonai 
alakzatban vonultak át vacsorázni, a Király utcai járókelők nagy 
mulatságára. Kukoricára térdepeltette a fiát, s azt sziszegte: Amíg meg nem 
embereled magad, du Schwein, addig magázódunk! 


Miklóska kegyelemdöfésnek érezte, hogy az apja következetesen 
betartotta ígéretét, főként mások jelenlétében. Megalázó, ha azt kért: 
Legyen szíves a nyakába akasztani az asztalkendőt, nehogy most is leegye 
magát, Miklós! Örült, amikor kiderült, hogy egyik-másik osztálytársát 
hagyományosan magázzák a szülei, ahogyan egymást 15. Náluk ilyen sose 
volt. 


Azon a nyáron Balatonlellén nyaraltak, az Adél Panzióban, de csak 
egy hétig. Tombolt a válság, a Hafferer pékségnek sem ment túl jól, 
fojtogatta a jelzáloghitel, szaporodtak a kiegyenlítetlen havi számlák. 
Vilmos bácsi adott árut mindenkinek fölírásra, ahogyan az apjától tanulta, 
aki szerint kenyeret megtagadni attól, aki kér, bűn. 


Július második felétől Miklóska a szünidőt a balokányi strandon 
töltötte. Rendszerint átmásztak a kerítésen a barátaival. Legjobban a 
medence vizében érezte magát, sőt a víz alatt. Addig gyakorolt, míg egy 
levegővel át tudott úszni faltól falig, legalul, a csempék réseibe 


kapaszkodva lökdöste magát előre, fokozva a lábtempók erejét. Szemét 
nyitva tartotta, pedig csípte a klóros víz, de érdekes volt a többi ember és a 
halványkék világ onnan lentről. 


Miklóska anyja ekkoriban minden bánatát horgolásba és kötésbe 
fojtotta, annyi sapkát, sálat és pulóvert gyártott a család valamennyi 
tagjának, hogy a férje szerint két életre 15 elegendő. Márpedig nekünk csak 
egy van! — tette hozzá nyomatékkal. Nem olyan biztos az, mondta erre 
Nándi, a bátyja. 

A nyár legizgalmasabb eseményének Hattyú Sándor látogatása 
ígérkezett. Ő volt az egyik Hafferer, aki hivatalosan is magyarosított 
Hattyúra, de minek? Párizsban élt, ott újra nevet váltott: Alexandre Atous 
lett belőle. Möszjő Átú, magyarázta Miklóskának az apja, érted?! Ő persze 
nem értette, a franciába még nem törhetett bele a bicskája, nem tanulta. Azt 
sem tudta, miféle rokonuk ez a különc, aki — ahelyett hogy elfogadta volna 
a szülei által fölkínált vendégszobát a Szigeti úti házban — inkább a 
Nádorban nyittatott magának lakosztályt. Itt szoktam, mondta, Miklóska 
anyja szerint dölyfösen. 


Három hétig időzött városunkban, minden szerdán nyitott napot tartott. 
A közbeeső időkben úgy idézte maga elé mindazokat, akiket látni akart, 
mint egy bíróság. A szálloda libériás inasa kézbesítette a hotel díszesen 
nyomtatott kártyáin a meghívásokat, melyeken csupán a nap és az időpont 
állt, halványkék tintával. Alatta kibetűzhetetlen szignó. 


Miklóskát 15 odarendelte egy péntek délelőttre. Az apja elkísérte, ám 
Hattyú Sándor kérésére odalent a kávéházban várta végig az audienciát. 
Előzőleg figyelmeztette a fiát, vigyázzon a gazdag rokonnal. Miklóska nem 
értette. Az apja masszírozta a péklapáttól megkeményedett ujjait: Nehéz 
ezt... egy ilyen gyereknek, de... annyival elégedj meg, hogy ha közelít 
hozzád, ne engedj semmit se... érted?! Igazából nem nagyon, felelte 
Miklóska. Akkor hallgass ide, ne hagyjad, hogy megfogjon! Tessék? Ne 
engedd, hogy megérintsen, érted? Igen... És puszit se adhasson? Azt 
egyáltalán ne... vagyis.., nos, egyet, csak egyetlenegyet, világos? 

Miklóska rájött, mit kerülgetett az apja. A balokányi strandon a srácok 
már megsúgták neki: Hattyú Sándor egy Buserant, ami azt jelenti, hogy 
fiúkkal csinálja. 

Ilyen előzmények után vérvörös arccal állt meg a lakosztály 
fogadószobájában, ahová egy lakáj vezette, aki nem volt sokkal idősebb 


nála, csak az aranysujtásos egyenruha miatt látszott felnőttebbnek. Mingyár 
fogadja a nagyságos úr! — mondta az a másik fiú, s mély főhajtással 
távozott. Ki az? — érdeklődött Hattyú Sándor bentről. Miklóska hallgatott. 


Lendületes léptekkel jött elő a gazdag rokon, selyem háziköpenyben, 
alatta élre vasalt fekete nadrág, csipkés ing, lazán kötött csokornyakkendő. 
Miklóska bemutatkozott. Szervusz! — Hattyú Sándor kezet rázott vele, 
tudom ám, hogy ki vagy, foglalj helyet, érezzed magadat otthon! 
Köszönöm. — A kanapé szélére csüccsent. Kérdés, tudod-e, ki vagyok én? 


Miklóska csapdát sejtett, így óvatosan fogalmazott: Hát, Hattyú 
Sándor bácsinak tetszik lenni, aki a párizsi rokon... rokonunk, ugyebár! — 
leengedte a hangsúlyt. A selyemköpenyes férfi biccentett, ahogyan a tanítók 
a helyes válaszra: Bon, bien... rendben van, de még az 1s, hogy én vagyok a 
te nagy-nagy-nagy-testvéred, rendben? Rendben, ismételte Miklóska 
szolgálatkészen, magában pedig elégedetten nyugtázta, hogy a papa 
instrukcióját betartotta, a bácsi nem érhetett hozzá. 

Hattyú Sándor megkínálta a Nádor Szálloda saját készítésű 
bonbonjával és málnalikőrjével. Miklóska fegyelmezetten fölhajtotta. Hány 
éves 15 vagy te most? Tizenhét múltam. Akkor figyeljél szépen, mert hosszú 
lesz. 


A bácsi elmesélte az élete történetét. Hogyan került városunkból 
először Bécsbe. Miként tanulta meg a kereskedés csínját-bínját egy 
tiszteletre méltó idős dámától. Hogyan veszítette el a szüleit, gyors 
egymásutánban, távollétében. A temetésekre hazajött, a másodikra nehezen 
sikerült, folyt a nagy háború. Amely elvette tőle a fiatalembert, aki a 
legfőbb reménysége volt. De már biztosan hallottad a szüléidtől, mondták 
teneked, hogyan lett hősi halott Márton János! Nem, eztet pont még nem 
hallottam. Hattyú Sándor csalódottnak látszott: Mi az istenről beszélgettek 
ti, ha erről sem? visszategezhetsz bátran, hallod-e! 


Miklóska rágta a szája szélét, érezte, kevéssé sikerült lepleznie, hogy 
miről beszélgetnek családi körben Hattyú Sándor kapcsán, a férfi 
leolvashatta az arcáról. Csönd lett, amolyan bágyadt délutáni csönd, 
amelyet még a madarak 15 csak vonakodva törnek meg. 


Hattyú Sándor témát váltott, most mutat valami érdekeset. Oldalán álló 
hajókofferéhez sietett, mely úgy nézett ki, akár egy szekrény, polcokkal és 
rekeszekkel. Kulccsal nyitotta az egyik ajtócskát, a mögötte lévő résből 
előhúzott egy szattyánbőrbe kötött füzetet. A dohányzóasztalra fektette, 


kinyitotta az elején. Miklóska nem tudta elolvasni a színes tintás írást. Itt-ott 
néhány betűcsoport ismerősnek tünt, mégsem állt össze értelmes szóvá. A 
rajzoktól sem lett okosabb. Fák. Bokrok. Palánták. Körívek. És... mezítelen 
nők! Miklóska elvörösödött, még szűz volt. Gimnazistatársai elvitték a 
piros lámpás házba, ám amikor az egyik nő beterelte a fülkéjébe, ő azonnal 
kifizette, és csak ült a dikón. Amikor a nő kezdeményezni próbált, eltolta a 
kezét, köszönöm, de nem. 


Lopva a gazdag rokonra pillantott, talán azért mutogatja ezeket, hogy 
biztosítsa, nem igaz a pletyka. Zavarban volt. Várta, hogy Hattyú Sándor 
továbblapozzon. Ami megtörtént, csakhogy néhány körkörös ábra után újra 
pucér nők, szabálytalan alakú medence égkék vizében. 


Füle ekkor érzékelte: a gazdag rokon beszél hozzá. Arról, hogy kétszer 
ebben az életében nem követheti el ugyanazt a hibát. Ez a legféltettebb 
kincse, amely — hiszi-e Miklóska vagy sem — többet ér, mint városunkban 
egy családi ház. Utána valamilyen letétről magyarázott, hogy hamarosan 
elintéződik. Mindegy, gondolta ő, majd kiderül. 


Minden tiszta? — kérdezte Hattyú Sándor váratlanul. Miklós behúzta a 
nyakát, úgy tett, mintha nem hallotta volna, szeme a hét soron következő 
meztelen nőre tapadt, emezek körben üldögéltek, saját hordóikban, 
egyforma cicidudorokkal. Tétován bólintott. Akkor megígéred? — Hattyú 
Sándor várakozón nézett rá. Ööö... meg. 


Bon bien, dünnyögte Hattyú Sándor, az okmányt az apádnak kell 
aláírnia, mert te még kiskorú vagy. Minthogy választ nem kapott, 
megkérdezte: Akarod, hogy még egyszer átlapozzam neked? Ő mutatta, 
hogy igen, szeretné. Míg újra végigbámulta az ismeretlen szöveget és a 
rajzokat, Hattyú Sándor azt magyarázta, hogy ha megint háború lesz, 
Miklóska kövessen el mindent, nehogy szegény Márton Jánoska sorsára 
jusson, mert akkor a Hattyús kézirat gazdátlan marad. 


Miklóska nem szívesen hagyta ott a lakosztályt, pedig a gazdag rokon 
azt ígérte, ha lemegy a földszintre a Nádor kávéházba, annyi sütit és fagyit 
ehet az ő számlájára, amennyi beléfér. Váltották egymást az apjával. 
Amikor az apja végre visszajött hozzá, vöröslött az arca. Elmesélte, hogy 
aláírta a szükséges papírokat, a Hattyús kéziratot még ma elhelyezik a 
Takarékbank trezorjában. Miklóska a gyámja jelenlétében bármikor 
megnézheti. Mi az a gyám? — kérdezte ő. Neked én vagyok, felelte az apja. 
Mindent el kell követnünk, hogy valaki megfejtse a kéziratot. Alkalmas 


jelentkező láthatja, de csak a mi kezünkből, odaadni tilos. Aki megoldja a 
rejtélyt, annak ezer frankot kell fizetni, ezt Hattyú Sándor letétbe helyezi az 
ügyvédnél, a páncélrekesz kulcsával együtt, mely nyitja a trezorfiókot. Ha a 
gazdag rokon elhaláloznék, a kéziratot és a pénzt Miklóska örökli. 


Csönd lett. Egyikük se tudta, mit kéne mondania. Az apja fizetni akart, 
a pincér rázta a fejét, Hattyú úr számlájára ment. 

Azon a nyáron indította az anyja a kötőkét, havonta kétszer 
összegyűltek a rokon és ismerős lányok-asszonyok, mindig valaki más 
otthonában, hozták a tűket s a fonalakat kosárkában. Együtt 
szórakoztatóbban telt az idő, míg készültek a külföldi divatlapok mintái 
alapján a különféle ruhadarabok, terítők, nippek. Városunkban nippnek 
hívták a fotelra, kanapéra helyezett  csipkedíszítményt,  Miklóska 
felnőttkorában 15 csodálkozott, amikor hallotta, hogy másutt a vitrinbe való 
porcelánszobrocskákat nevezik így. 


A kötőkén a férfiak nem vettek részt, általában csak az este végén 
mutatkoztak, jöttek a nőkért. A háziasszony gondoskodott süteményről, 
beadta a kávét, a teát, néha házi kompótot, gyümölcslét. Ha náluk volt a 
kötőke — ami gyakran előfordult, mert az anyja szervezőként előnyben 
részesítette saját házukat —, Miklóska általában az ajtóra tapasztott füllel 
hallgatózott. Így jutott fontos hírekhez, amelyeket jelenlétében elhallgattak 
vagy félbehagytak: Nicht vor dem Kind! Márpedig a Hafferer családban 
szinte minden érdekeset ilyennek ítéltek. 


Ekképpen jutott a tudomására, hogy lassan már csak az ő nevük 
Hafferer, a család másik ágán a többség elintézte a magyarosítást. 
Elhatározta, hogy amint lehet, ő 15 megteszi. A Hafferer úgy hangzott, mint 
a dadogás. Vagy a lúdgágogás. Amiről újra a hattyúk jutottak eszébe. 


Nagykorúsága évében beadta névváltoztatási kérelmét a Magyar 
Királyi Belügyminisztériumban. Tizenhét hónapba telt, mire a hivatal 
malmai megőrölték, hogy az irataiba bekerülhessen a Hattyú. Az apja 
csóválta a fejét: Miklóska, neked mér nem vót Jó úgy, ahogy az apádnak és 
a nagyapádnak? Ő vonogatta a vállát. 

Kora ősszel történt, hogy hármasban sétálgattak a Király utcai korzón, 
az apja, doktor Mandell József, a család ügyvédje és barátja, meg ő. Amikor 
az ügyvéd úr elvált tőlük a Fehér Hattyúnál, ahová ők igyekeztek, melléjük 
szegődött a tanár úr, Miklós osztályfőnöke a gimiben. 


Vilmos, Vilmos, mondta a tanár mi ütött beléd, hogy zsidókkal 
mutatkozol fényes napvilágnál az utcán? Kire gondolsz? — kérdezte Hattyú 
Vilmos összevont szemöldökkel. Ne játsszad a hülyét, pontosan tudod, 
hogy a harácsoló ügyvédre gondolok! — így a tanár úr, azzal a 
hangsúlyozással, amellyel azt mennydörögte a katedráról: Buktatok, fiam, 
buktatok! Hattyú Vilmos erre: Nekem senki ne próbálja megszabni, kivel 
korzózok! Korzózom, javította a tanár úr, és vigyázz, nehogy kiderüljön, 
hogy ti Haffererek mégse felvidéki svábok vattok, hanem titkos izraeliták! 


Miklóska apja csípőre tette a kezét, az ingerültségtől remegett az orra 
lika. A tanár úr békítőnek szánt mozdulattal vállba bokszolta: A barátnak 
kötelessége szólni! 


Ám ez olaj volt a tűzre, Hafferer Vilmos utálta, ha idegenek 
hozzáérnek, ellenségesen hallgatott. A tanár úr közelebb hajolt: A Magaslat 
útnál volna egy zsidó villa, a Hart Móricé, a ruhaboltosé, tudod, szép 
szőlővel, sok gyümölcsfával, tőle ugye elveszik, de még nincs gazdája, ha 
akarod, a tiedé lehet! Hafferer Vilmos csak nézett a tanár úrra, 
összeszorított szájjal. Gondolkozzál, és szólják nekem, mielőtt valaki más 
lecsap rája! Jó... majd gondolkozom... Alászolgája! — Hafferer Vilmos 
indult tovább a Fő tér felé, a könyökénél fogva húzta magával a fiát. 


Őrizték a csöndet egy darabig. Az apja végül így szólt: Fiam... látod 
te, mi folyik itt? Látom, mondta erre ő. Ennek nem lehet jó vége... 
Cselekednünk kell. Mit tehetnénk, édesapám? Majd én megmondom, 
kezdte az öreg, még halkabban. 


Elmesélte, hogy doktor Mandell József ma délelőtt tájékoztatta, 
szerinte többé nincsenek biztonságban az irodájában ügyvédi letétként 
elhelyezett pénzösszegek, hiába szerzett strómant, egyre jobban 
szorongatják a zsidókat, nem lehet tudni. Okosabb, ha más megoldást 
keresnek. Ő fontolgatja, hogy összecsomagol, s kimegy családostul 
Amszterdamba az öccséhez, míg megváltoznak a szelek. Ugyanezt 
tanácsolja Haffereréknek. 

Mi a véleményed, édes fiam? Apa, ez abszurd, még ha igaz 15, hogy 
elveszik a zsidók vagyonát, mi nem vagyunk zsidók, én meg már tiszta 
Hattyú vagyok, ergo... Miklós, hallottad a tanár urat, kezdem azt hinni, 
maholnap mindegy lesz, ki tiszta, ki piszkos... mekkora gazember lett, azt 
hiszi, bele tudnék ülni a más villájába-szőlejébe, tudnék enni abból a 
termésből akár egy bilinget 15? torkomon akadna! ebül szerzett jószág ebül 


vész el! ha a tanárok 15 így gondolkodnak, mi lesz a városunkból? mi lesz 
Magyarországból? nagyon-nagyon rosszat sejtekjédes fiam: — a szeme 
befátyolozódott fölindultságában. 


Miklós azon imádkozott, nehogy az apja elsírja magát. De Hafferer 
Vilmost nem olyan fából faragták. Vacsora után behívta a fiát a 
dolgozószobájába. Már készen állt a terve. Átveszik az ezer frankot az 
ügyvédi irodában. Kihozzák a Takarékbankból a kéziratot. Elindulnak nyári 
szabadságra, Ausztriába, valamelyik olcsó Sommerfrischébe, Nándi ajánlott 
egyet Gratweinben, félórás vonatozás Grazból, van ott egy szép tó, 
fürödhetnek. Miklós viszont Bécsből elutazik Párizsba a pénzzel és a 
Hattyús kézirattal a gazdag rokonhoz. Tőle kér tanácsot, s meghúzza magát 
nála, addig is, amíg... — a mondatot nem fejezte be. Meddig, apám, 
meddig? Nem tudom... amíg kell! — Hafferer Vilmos sem főnökként, sem 
apaként nem szerette, ha vitatkoznak vele. 


Így történt, hogy Hattyú Miklós beszállt a párizsi vonatba, a dupla 
fedelű borjúbőr kofferral, amelynek titkos rekeszébe az apja saját kezüleg 
varrta bele a Hattyús kéziratot, görbe kárpitostűvel. Megeskette a fiát, hogy 
utazása valódi célját nem árulja el a család nőtagjainak, őnekik azt 
hazudták, üzleti ügyet intéz, néhány nap múltán majd csatlakozik hozzájuk 
a Sommerfrischében. Viszketett a tenyere, hogy már a vasúti fülkében 
előhúzza a kéziratot, s a  vonatozás meddő órái alatt alaposan 
áttanulmányozza, ám nem lett volna biztonságos. 


Gond nélkül érkezett a Gare de VEstre, Párizs legnagyobb és 
legöregebb pályaudvarára, mely őt a Nyugatira emlékeztette. Bérautóval 
vitette magát Hattyú Sándor otthonához. De hiába gyötörte a rézkopogtatót, 
nem tárult föl a boltozatos fakapu. Leült a borjúbőr koffer sarkára. 
Tűnöődött, mit tegyen most. Egy főkötős cselédlány jött fel a kőlépcső 
fokain kezében teli bevásárlókosárral. Möszjő Átú dö Büdapeszt? — 
kérdezte kecses fejtartással. Hattyú Miklós boldogan oui-zott, francia 
tudományából ennyire futotta. 


Kiderült, hogy a fiatal leány femme de ménage Sándornál, azaz 
háztartási mindenes. Lepecsételt borítékot adott át odabenn, gazdája 
üzenetét. A rokon azt írta, halaszthatatlan üzleti ügyek elszakították, 
bocsánatot kér, Miklós érezze magát otthon, rendelkezzék szabadon 
mademorzselle Martie-val, és mindennel, amit lát vagy talál. 


Beköltözött a neki szánt szobába, a cselédlány segítségével kipakolta a 
ruháit, s amikor az magára hagyta, zsebkésével szétvagdosta az apja szoros 
öltéseit, az asztalra tette a Hattyús kéziratot. Most először nyílott alkalma, 
hogy alaposan megvizsgálja. Vacsoráját csak azért nem kérette oda be, 
nehogy leegye az itatós-tapintású, vastag íveket. 


Aznap éjjel kiderült, hogy nem ő rendelkezett szabadon mademoiselle 
Martle-val, hanem fordítva, de nem volt oka panaszra. Amikor a félmeztelen 
lány hajnalban kisurrant mellőle, Miklós félálomban eltöprengett, vajon 
erre célzott-e Hattyú Sándor az üzenetében. 


Kizárt dolog, hogy ne lehessen megérteni, mit vetett papírra az 
ismeretlen szerző. Hiszen a betük azonosíthatóak, elég sok az ismétlődő 
szó. A rajzokból is kiindulhat. De sok időbe telhet. Remélhetőleg a gazdag 
rokon üzleti ügyei elhúzódnak. Miklós azt az embert, aki a kéziratot 
összeállította, írónak képzelte. Lehet, hogy a saját szórakoztatására alkotott 
betüket és nyelvet. 


Hattyú Sándor délután beállított. Bőröndje  matricája szerint 
Londonban járt. Miklósnak fölajánlotta, legyen a jobbkeze. De én nem értek 
a... semmihez! Az nem baj, csak csináld mindig, amit mondok! 


Hattyú Miklós fél évig csinálta mindig, amit a gazdag rokon mondott. 
Akkor kitört a háború. Végünk van! — Hattyú Sándor ezzel nyitott be, 
kezében újsággal, ki fognak utasítani vagy deportálnak, okosabb, ha mi 
lépünk előbb. 


Le Havre-ba vonatoztak, szállást vettek ki a part közelében. Késő 
éjszaka szállította át őket a szigetországba egy kopott halászbárka, melyet 
szeszcsempészek használtak. Miklós reszketett a félelemtől, amikor a 
hullámok dobálták a minden eresztékében recsegő hajót, attól tartott, itt 
végzik földi életüket, s a Hattyús kézirat í5 a tenger fenekére kerül. 
Állítólag a só konzervál, gondolta. De az átkelés sikerült, mind a német, 
mind a brit őrnaszádokat ügyesen elkerülte a kormányos, aki — ezt Hattyú 
Sándor később mesélte Miklósnak — csak néhány szót tudott angolul. Hát 
milyen nyelven beszélt? Hollandusul. 


Odahaza, városunk fölött nem sokkal ezután már átvonultak az 
angolszász légiflották, súlyos motorbőgéssel, de még anélkül, hogy ügyet 
vetettek volna rá, gyilkos terhüket más célpontoknál oldották ki. Az 
ezüstösen csillogó hosszú bombázók körül kisebb, gyorsabb harci gépek 
Járőröztek, védve a nagyokat. A repülők dél felől érkeztek, közeli 


támaszpontokról, de a vezénylő parancsokat Nagy-Britanniából kapták, 
rádión, rejtjelezve. Az üzeneteket a német hadvezetés megfelelő részlege 
igyekezett megfejteni, ahogyan a Luftwaffe és a földi haderők ilyesfajta 
kommunikációját az angolok. Az egyik ilyen központjuk Ipswich-ben volt, 
Londontól északkeletre. Minden használható szakembert ide 
csoportosítottak. 


Hattyú Sándort egy reggel két civil ruhás férfi kereste föl a Charing 
Cross közeli garniszállóban. Igazolták magukat, mint a haderő kémelhárító 
tisztjei, udvariasan megkérték, menjen velük, vigye magával azt a bizonyos 
dokumentumot, amelyet bizonyíthatóan külföldről hozott a brit királyság 
területére. Hattyú Sándor kért öt percet. Miklósnak azt mondta, hamarosan 
visszatér, megmutatta neki, hol tartja a pénzt és a fontos iratokat, egyebek 
között a bankszámlával kapcsolatosakat. 


Soha többé nem találkoztak. 


A gazdag rokont német kémnek gondolták, a Hattyús kéziratot 
sifrírozott haditervnek. Erre vonatkozóan Hattyú Sándorból egyetlen hangot 
sem bírtak kiszedni. Pedig szabad elvonulást ígértek neki és ifjú 
családtagjának (akit homoszexuális szeretőjének véltek). Másnap kiment az 
őrjárat Hattyú Miklósért, ő azonban ismeretlen helyre távozott, egyetlen 
borjúbőr kofferral. 


Hattyú Sándor vagy százszor volt kénytelen azt válaszolni: Nem 
tudom! 


Senki sem hitt neki. A kéziratot Ipswichbe vitték, szoros őrizettel, 
hogy az ottani dekódolók munkába vegyék. Egyikük, egy olasz apától és 
francia anyától származó nyelvész elő is állt a megfejtéssel: őszerinte csak 
bizonyos oldalak számítanak, amelyeken fa látható, azok jelképezik a német 
főparancsnokságot. Nem véletlen, hogy mind tölgyféle, Adolf Hitler 
kedvenc fája. Egy többször előforduló betűcsoportot és számot április 
huszadikaként azonosított, azaz Hitler születésnapjaként. E nyomon 
elindulva hatalmas partraszállás részletes koncepcióját olvasta ki a 
szövegből, valahol lenn, délen, Szicília és Görögország között. 


Véleményét az összes többi szakember megalapozatlannak tartotta, 
némelyik kifejezetten cáfolta. Így a Hattyús kézirat a titkos levéltárba 
került. Másfél évvel később leselejtezésre ítélték, s a papírmalomba 
szállították. Ott egy segédmunkás vette magához, kétéves gyerekének adta. 


A felesége próbaképpen elvitte a legközelebbi antikváriumba. A tulajdonos 
nem ajánlott érte pénzt. 


A Meggyeskert nevű ócskástelepen harminc fontot ígért a becsüs, amit 
az asszony nyomban elfogadott. Nehéz idők járták, a királyné kertjében 
haszonnövényeket ültettek a virágok helyére, a híres wimbledoni 
teniszpályák egy részét ís termőfölddel szórták be, sárgarépa-termesztés 
céljára. Minderről bőven tudósított a sajtó. 


Hattyú Sándort a kihallgatások lezárultával rövid úton internálták, 
ellenséges állam polgáraként. Egy kis szigetre került, amelyen a macskák 
farok nélkül jönnek a világra. A németek elfoglalták, s a háború legvégéig 
maradtak. 


A normandiai partraszállás után a szigetet a szövetségesek kikerülték, 
abban bízva, hogy a németek előbb-utóbb úgyis leteszik a fegyvert. Erre 
azonban nem került sor egészen addig, amíg a szövetségesek be nem 
vonultak Párizsba. Azt a napot Hattyú Sándor nem érhette meg. 
Szívinfarktus végzett vele, illetve az orvosi ellátás hiánya. 


Hattyú Miklós észak felé igyekezett Londonból. Hamar elkapták. Őt 
egy másik kis szigetre internálták, amely végig brit fennhatóság alatt 
maradt, és ott 15 farok nélkül születtek a macskák. Imádkozott, hogy ezt az 
érdekes tényt elmesélhesse majd Hattyú Sándornak. A háború végén 
többhetes bürokratikus hercehurca után szabadon engedték. Visszavitték 
Londonba, egy laktanyában újra átesett az igazoltatási procedúrán, majd 
ideiglenes okmányokkal elindulhatott haza. 


Mire megérkezett, a szovjet parancsnokság már berendezkedett 
városunk legszebb pontján, s az elhagyott javakat szétosztó telep is 
üzemszerűen működött. Hattyú Miklós csak egy batyut hozott a vállán. A 
Szigeti utcai házban idegeneket talált, akik azonnal kiürítettek számára egy 
szobát, történetesen éppen azt, amelyben felnőtt, de oda nem volt lelkiereje 
beköltözni. A Nádor kávéház hetyke bajszos pincérétől tudta meg, hogy 
családtagjait fölszállították a csendőrök az auschwitzi vonatra, a zsidókkal 
együtt. Miért? — kérdezte erőtlenül. Mert kedves édesapád erősen 
hőzöngött, azért. 

El sem tudta képzelni kedves édesapját erősen hőzöngeni. A főpincér 
nem szolgálhatott részletekkel, azt ajánlotta, érdeklődjék a zsidó 
hitközségnél. A zsidó hitközségnél, sváb származásúakról? A pincér erre: 


Miért kérdezel folyton vissza, mint a zsidók? Hattyú Miklós dühödten 
távozott, fizetés nélkül, de nem futottak utána. 


A zsidó hitközségnél abba az irodába küldték, amelynek a fekete 
üvegtábláján ez állt: Chevra Kadisa. Ősz hajú, kappedlit viselő férfi 
fogadta, viharvert íróasztalnál, hellyel kínálta. Nem tudott sokkal többet a 
pincérnél. Hattyú Miklós sírva fakadt. Az ősz hivatalnok együttérzőn 
bólogatott, mint aki már sok ilyet látott. Aztán a homlokára csapott: 
Várjunk csak! — átügetett a szomszédos terembe, vastag dossziéval tért 
vissza. Maga tehát Hattyú Miklós? — kérdezte vizsgáztatón. Igen... de régen 
Hafferer voltam, mert... felvidéki sváb család —- tette hozzá 
reményvesztetten. Nos, a legjobbkor jött, magát ki kell húznunk! 


Néhány hivatalnok sereglett oda a nyitva hagyott ajtón át. No de ilyet! 
— mondta egyikük. Valaki más összecsapta a tenyerét: Smá Jiszróel! A 
többiek, talán félreértve, tapsolni kezdtek. Hattyú Miklós úgy érezte, föl 
kéne állnia, és meghajolni, de a végtagjai nem engedelmeskedtek. 


A dossziéból nyomtatásra szánt barnás árnyalatú lapok kerültek elő. 
Oldalanként csupán tucatnyi név. 


Hattyú Endre 

Hattyú István 

Hattyú Jenő 

Hattyú Juci 

Özv. Hattyú Mendelné 

Hattyú Miklós 

Hattyú Miklósné 

Hafferer (Hattyú) Nándor 

Hattyú Vilmos 

Hattyú Vilmosné 

Hafferer (Hattyú) Zoli 
Hattyú Zsoltné 


Az ősz férfi fogott egy vonalzót, odafektette, tollhegyét a tintatartóba 
mártotta, és óvatosan áthúzta Hattyú Miklós nevét: Nnna, majdnem 
kinyomtatták a holtak között, ezt megúszta! Ő újra sírva fakadt. Mindennek 
a tetejébe egyszerűen kihúznak! — gondolta. Azért ez nincsen rendben. 
Mondani nem bírta. 


Maga a szerencse fia, embertársam! — az ősz hivatalnok rázta a kezét, 
halottnak hitték, s íme, itt van! Ilyen csodáktól azért visszakapja az ember 
az életkedvét. 


Különösen sokat gondolok erre mostanában, amikor a Vörös 
Hadsereg már hetedhét határon is túl kergette a rothadt nácikat. 


HAT 


1. A Mindenható és Könyörületes Allah nevében 

2. Dicsőség Allahnak a Mindenségek Urának, 

3. 4 Mindenhatónak és Könyörületesnek, 

4. Az ítélet Napja Birtokosának. 

5. Hozzád imádkozunk és Hozzád fordulunk menedékért, 

6. Vezérelj minket az egyenes ösvényre, 

7. Azoknak ösvényére, kiket Te kegyedben részesítesz, s mely nem 
azoké, kik kiérdemlik haragod, és nem az eltévelygőké. 


Nehéz életbe tartani magamat ebbe a zsugori városba. Alamizsnát 
legföllebb a szentfazék úriasszonyok hajítanak itten a kalapba, de azok se 
az enyimébe, mert rólam azt hiszik, törökök ivadéka vagyok. Mivel 
Mahometnek csúfolnak. Mer a vezetéknevem Török. De az se az enyimé, 
hanem a második nevelőatyámé, rózsabokorba születtem, ahogy mondani 
szokják. El-elképzeltem én azt a rózsabokrot, de mindig lángoló 
csipkebokor lett belőle, a bibliás könyvből, amit sose olvastam. Csak 
szentbeszédbe hallom, mielőtt énekelik a zsoltárokat a hívek. A főtéri 
templomba húzódok be, ha nagyon esik vagy havaz, míg ki nem űz onnat a 
templomszolga. Szokta emlegetni a tisztelendő úr aztat a lángoló 
csipkebokrot. Annál Jó meleg lehet. 


A második nevelőatyám tényleg török volt, asszem egy Cseveli vagy 
Csebeli nevezetű oszmánnak a leszármazottja, nem emlékszek pontosan, 
mer elkerültem onnat a harmadik nevelőatyámhoz, aki osztán kivert a 
házából ustorral, mikor meggyanakodott rám a feleségivel kapcsolatba, ami 
egyáltalába nem volt igaz. Akkor lettem kódorgó. Hogy ne kelljen 


beszélgetni senkivel, bosszúból úgy döntöttem, nem értem az itteni nyelvet. 
Felírta nekem a legközelibb barátom kis papírra: VAGYOK TÖRÖK NIX 
MAGYARUL. Azótátul ücsörgök törökülésbe az Apáca ucca ötös számú 
ház előtt. 

Szép egy ház ez az Apáca ucca ötös szám, már úgy érzem, picit az 
enyimé 15. Osztán megébredek, hogy a hideg kövezetre lóg a kezem. 
Ismerem minden részit, pedig átalába a hátam vetem neki. Hallottam, hogy 
a nyolcba volt a városi szegényház, de már rég nem, egy Jogi ügyvéd lakik 
abba. Sose ad egy rézgombot se. Az én házamba egy nagy család él, 
rendesek, ennivalót sokszor kihoznak, pénzt ritkán kapok. Már az 1s volt, 
hogy be lettem hívva, osztán a cseléd megebédeltetett a konyhába, mikor 
születésnapja volt valamelyiknek. Az sokszor van, de csak eccer lettem 
behívva. 


Az a legközelibb barátom, áldja ég, tanítómester a líceumba, és onnat 
az ismeretség, hogy eccer megállt fölöttem, és beszélt hozzám, amit 
egyáltalába nem értettem. Igen, mer törökül mondta, amit ugye nem tudok. 
Ő intézte osztán, hogy hivatalos szegény legyek, adtak róla papírt. 
Szegénységi igazolást, Török Mahomet névre, mert a legközelibb barátom 
is azt hitte, ez vagyok. Sebaj, fő, hogy nem visz el a csendőr, ha 
megmutatom, mer azótátul jogom lett itt kéregetni. Nem vagyunk sokan 
ebbe a városba ilyen hivatalos koldusok, talán ha tizenöten. 


Abba a romos házba is a barátom vitt el, ahol néhány török szok 
összegyűlni titokba, akik valahogy maradtak nálunk, mikor az oszmánokat 
kiverték innet, Jó sok éve, régen el voltunk mi foglalva. De ezek magyarnak 
mutatkoznak, csak közbe tudják, hogy a fölmenőik törökök, és 
összegyűlnek törökös imádkozásra. Én csak mormogok valamit, mer utána 
adnak enni, az ő módjukra főzött kávéval. Az ő imádkozásukba már kicsit 
jobban belejöttem, mint a mienkébe, mer a mi templomunkba nem adnak 
semmit. 


A törökök romos házába hallgatni kell arról, hogy Mahomet lettem, 
mert Mahomet az ő prófétájuk, Alának a küldöttje. Egy az Isten, Alá. 
Legközelibb barátom szerint ez az Alá a Bibliába 15 szépen benne van, pont 
amikor Jézus fohászkodik a kereszten, hogy miért hagyta őt el az Istene. Az 
eredetibe úgy írták: ÉLI ÉLI LÁMA SZÁBÁKTÁNI, ebbe az Éli, az az 
Alá, mer akkor még egybekeveredtek a vallások, azt se felejtsem el, hogy 


Jézus zsidó volt. Micsoda? — nem akaródzott elhinnem. Bizonygatta, hogy 
de pedig igen, eredetileg úgy hívták: Josua. Josua ben Miriam. Mária fia. 


Zavaros, gondoltam én. Főleg hogy azt mondta, Mohamed próféta nem 
15 török volt, hanem arab. Nem Mahomet? Az egy és ugyanaz. Hát Jó, ő 
tanítómester, én viszont csak hivatalos koldus. Azt 15 megtanította, hogy az 
Alá igazából Allah, csak mégis úgy kell mondanit. 


Szeretek gubbasztani abba a romos házba, mer finom az élés, amit 
adnak, a vízipipát ís szeretem szívni velük, pedig nem cigarettázok, a 
dohányt rágom néha, osztón kiköpöm. Már nem köhögök a vízipipázástól. 

Hogy ezek mennyit beszélnek! Mintha attól félnének, hogy ha egy kis 
csönd van, már nem elég igazhitűek. Magyarázzák egymásnak a szúrákat, 
mer ezekből a szúrákból van összeállva a Korán. Magyarázni szabad, 
lefordítani viszont nem szabad, úgy már nem az igazi, de azért szokják. Az 
egyazisten prófétája sose írta le, csak elszavalta, és a hívek fejből tudják. 
Betanulták. Később írták le, az ő halála után. 


Legközelibb barátom az, akire a fordítást rábízták, csinálja, de azt 
mondja, csigalassúsággal halad benne. Neve Engel Aladár, ítt a romos 
házba Alinak hívják. Mohamedet (nem engem hanem az egyazisten 
prófétáját) pedig a Mindenség Urának. Ja, nem, Allah a Mindenség Ura, és 
Mohamed a prófétája őneki. Ali szerint magát Noénak nevezte, mivel Noét 
szintén kicsúfolták, senki se hitte neki, hogy jön rájuk az ár. Az özönvíz. 
Olyan 1s volt, hogy Allahnak a prófétája kijelentette, Mózeséval azonos a 
sorsa, néki 15 makacs és megátalkodott embereket kell jó útra térítenie. 
Először Ábrahám vallását akarta megújítani, elfogadva legfőbb prófétának 
Jézust, akit Isának hívott, és Keresztelő Szent Jánost, akit pedig Jahjának. 


Azt nem értem én, hogy akkor mér haragszanak egymásra a 
keresztények és a muszlimok, és mér haragszanak mindketten a zsidókra, 
ha régen így egybe voltak. Ali szerint Allahnak az ő prófétája szerette a 
zsidókat, a kedvükért elrendelte, hogy minden igazhitű Jeruzsálem felé 
fordulva imádkozzon, napi ötször, és böjtöljenek akkor, amikor az 
izraeliták. Azért ötször, mert az ötös szent szám az iszlámba. Meg még a 
hetes. Mi történt osztán, nem tudom, de úgy döntött, inkább Mekka fele 
legyen a hajlongás és az ima. A böjt se maradt akkor, amikor a zsidóké, 
hanem lett ramadán, ami a Koránnak a kinyilatkozási ideje. 


Érthetőbb ez az egész, ha figyelembe vesszük, hogy Mohamed a 
keresztények Abrahám prófétájának, a három világvallás ősatyjának a 


leszármazottja, az elsőszülött fián, Iszmáelen keresztül. Mondja ezt Alt. 
Nekem tetszik, különösen miótátul arról is hallottam itt az oszmánok 
körébe, hogy Mohamed korán árvaságra jutott, a nagybátyja nevelte föl. 
Kereskedők voltak, a karavánoknak árultak. Huszonöt évesen feleségül 
vette munkaadóját, a negyvenéves özvegy Hadídzsát, aki hat gyermeket 
szült néki. Hadidzsa meghalt, osztán Mohamednek még tíz felesége lett! 


Már nem érdekel, mit szólnak a járókelők, amikor ülök az utcán, 
fölteszem bojtos török sipkámat, nem tetszik, menjen tova. Csak az zavar, 
hogy van egy nagy bajom, amiről sokáig Alinak se számoltam be. Néha 
csücsülök békességbe, az égvilágon semmi bajom sincs, osztán hirtelen 
reszketni kezdek, se szó, se beszéd, beleájulok a fekete semmibe. De 
ugyanilyen gyorsan magamhoz jövök, és csak onnat tudom, hogy ez volt, 
mert beütöm valamimet, ami kékül és fáj. 


Titkoltam, míg lehetett. Egyszer  vízipipázáskor történt, mind 
észrevették. Nem értettem, mér bámul az egész társaság reám. Mígnem 
legközelibb barátom elmondta, hogy az egyazisten prófétájával pontosan 
ugyanez volt, ilyen rohamába jelent meg néki Gábriel arkangyal a 
paranccsal: álljon ki az emberek elé, tanítsa őket imádkozni és elvégezni a 
rítusokat, hogy megmenekedjenek Allah haragjától. 


Lehetséges, hogy belőlem is ki akar bújni egy próféta? — ezt csupán 
magamba mertem kérdezni, nehogy Allah-sértésnek vegyék. Tervezik ezek 
a városunkbéli oszmánok, hogy eccer fölkerekednek, és elzarándokolnak 
Mekkába, ahogy az igazhiítűeknek kell, a Kába-szentélyhez, abba őrzik a 
szent követ. Engem nem hívnak. El se tudom képzelni, mi lesz velem, ha 
mind elmennek. 


Láttam egy ájulásba azt az arkangyalt, egy másikba pedig az 
egyazisten prófétáját. Kezdem komolyan venni, hogy majd én-belőlem 1s az 
lesz. Csodálkozni fognak, akik röhögtek rajtam. Megbocsátok, mer nem 
tudják, mit cselekszenek. 


Azér az nem szép, hogy éngemet semmibe vesznek, amikor tervezik a 
nagy zarándoklást. Pedig ha valaki, hát én elég kába vagyok. Szóljak? Ne 
szóljak? Ülök mellettük, vitáznak, közbe levegőnek néznek, véleményem 
nem kérdik, szándékom se, pedig már olyan mindenesük lettem, rám bízzák 
a kulcsot, takarítok, fölmosok, tisztán tartom az imaszőnyegeket és a 
vízipipákat, átveszek üzeneteket, megbízhatóan át is adom őket. Írni nem 
tanultam, jobb híján jeleket találtam ki, azokat használom, meg pici 


rajzokat. Általába az üzenőnek a fejfedőjét rajzolom le, annak pedig, akinek 
átadni kell, a lábbelijét. 


Látogatónk volt, tekintélyes úriember a városból, aki a franciák 
országába lakik, csak néha jön haza városunkba. Hozott egy irattartót, 
összefűzött régi lapokkal, aziránt tudakozódott, mi lehet rajtuk. Körünk 
legnagyobb koponyát sem bírtak kisütni semmi biztosat. Ali csupán sokára 
szólalt meg, akkor mindenki elhallgatott, annyira tiszteljük. Őszerinte a 
tekintélyes úriember helyes nyomon jár, a szöveg nyelve a török és az arab 
keveréke, amit megbolondítottak kitalált betükkel, mint a hattyúnyakúak. 
Meglepő a latin betük használata, arra vall, hogy művelt ember kezének 
munkája, s bizony nagyon-nagyon régi. Titkosírás ez, megfejtéséhez a két 
nyelv alapos ismerete éppúgy szükséges, mint a desifrírozási jártasság. Ha 
az úr Itt hagyja az irkát, ő kísérletet tesz a megfejtésére. 


Ám annak az embernek nem akaródzott megválnia tőle, úgy mondta, 
túl értékes ahhoz. Fölajánlotta, hogy lemásoltatja, s majd béadja nekünk. 
Tekintélyes summát ígért siker esetére. Amikor elment, az egyik tanult 
férfiú, aki a bíróságon dolgozott írnokként, fölvetette, talán becsapás ez, 
mert ugye vannak a hattyús betük, osztán a hattyús rajzok, és a tekintélyes 
úriember azt a nevet mondotta: Hattyú, túlságosan sok a véletlenből. Ali 
ellenkezett, néha épp az igaz történetekbe vannak véletlenek, gyanakodni 
érdemes, de az kevés ahhoz, hogy váddal éljünk. Egyébként az úr 
fölajánlotta a tömérdek pénzt, nem pedig kért, mi akkor a becsapás? 

Meg is feledkeztünk erről, közelgett a zarándoklat ideje, avval 
foglalkozott az egész társaság. Tervezgettek, csomagoltak, beszerezték a 
megfelelő ruházatot, lábbelit, fejkendőt, hátizsákot. Világos szókkal 
kifejezték, hogy míg ők odalesznek, a ház rám leszen bízva, fizetik 
kiadásaimat, és ha nem volna fontos itteni jelenlétem, vinnének magukkal. a 
Kába-szentélyhez. Ez jólesett. Ali tréfálkozott, megnyugtató, hogy 
Mahomet fog vigyázni a dolgainkra! Nevettek mindahányan. 


A főtérig kísértem őket, görnyedeztek úti málhájuk alatt. Integettem, 
míg el nem tűntek szemem elől. Úgy döntöttem, míg magam vagyok, a 
házba tartózkodom a nap s az éj minden szakába. Aki régebben járt erre, 
meg se ismerné, annyira rendbe hoztuk, ki is festettük, a zsúpfödelet 
zsindelyre cseréltük. A tető-fedésből alaposan kivettem a részem, egyszer 
lezuhantam óvatlanságomba. Ali úgy hitte, amiatt kezdődtek mohamedi 
rohamaim, pedig nem, csak épp addigra jutottam oda, hogy 


megvilágosodjak. Az Apáca ucca ötnek feléje se néztem. Aggódtam, 
nehogy egy másik hivatalos koldus elfoglalja a helyem időközbe. Ámbár 
lehet, hogy többé nem kell kéregetnem, hanem jól megleszek itt az 
igazhiítűek körébe, akikhez magam is tartozom. Könnyen lehetséges, hogy 
apám igazi török volt. Talán eccer még kiderül. 


Harmadnapon bezörgettek, nem nyitottam ki a fakaput, a kukucskán 
néztem ki. Hát, a tehetős úriember, a kópiával. Beengedtem. Megígértem, 
hogy híradással leszünk. Adtam átvételi cédulát neki, lássa, itt rend van, 
könyvecskét rajzoltam rá, három hattyúval, és aláfirkantottam: Mahomet. 
Ez valami vicc? — kérdezte. Egyáltalába nem! — avval becsaptam a fakaput. 


Délelőttönkint nézegettem azt a kópiát, s közbe vártam, mikor tör rám 
a roham, hogy a remegős villámlások fényinél jelet kapjak az egyazistentől, 
mer ha valaki, ő osztán tudja, hogy hiszek egyazistenbe, hiszek a hazába, 
hiszek Magyarország feltámadásába. Azt 15 tudhatja, hogy az ő prófétájának 
a nevét aggatták rám, ami nem lehet véletlen, csak titokba tartom. Egyelőre 
még. 

Vártam, vártam, és nem hiába, az egyazistenbe lehet bízni. Kaptam a 
jelet, nem kellett tovább nézegetnem a finom tintával húzott betűket és a 
kiszínezett rajzokat, megoldódott. Sajnáltam, hogy legközelibb barátom, 
Engel Aladár Ali, most távol van városunktól, mostanára Mekkába 
hajlonghat a többiekkel. 


Olyannak képzeltem a Kába-szentélyt, amilyen nálunk a főtéri, ami a 
török időkbe Gázi Kászim pasa dzsámija volt, minarét állott mellette, amit 
osztán az oszmánok kikergetése után a jezsuiták lebontottak, őnekik nem 
kellett, nincs müezzinjük. Nekünk itt van müezzinünk, de nem toronyból 
kiabál, csak a házba bent, hogy ne hallják. A magyarok még mindig 
haragszanak a törökökre a hosszú megszállásért, amibe igazuk is van, 
szóval ezért meghúzzuk magunkat, mi, oszmán ivadékok, Ali tanácsait 
követve. 


Hetek múltak, a zarándokolóknak se hírük, se hamvuk. Bezörgetett 
viszont a tehetős úriember a véleményért. Leültettem, főztem neki kávét, 
kínáltam a szultán csemegéjével, amit megtanultam készíteni. Kóstolgatta, 
azt mondta, túl édes, belevásik a foga. Kérdezte, hol vannak a többiek. Nem 
akarta elhinni, hogy fölkerekedtek, s elgyalogoltak Mekkába, mer az 
nagyon messze esik. Igen, de vonatoznak közbe. Hogy akkor kérné a 


véleményt. Jó, előadom. Nincs leírva, arra várnia kell, míg Engel Aladár 
Aliék visszatérnek, viszont tudom élőszóba. 


Hallgatott engem, hallgatott, a szemébe a bánat sötétségét láttam. 
Talán nem hiszi? kérdeztem. Vállát vonogatta. Pedig én az igazat mondtam, 
csakis az igazat, a színtiszta igazat. Amit megvilágosodásomba kaptam. 
Réges-régi arab szöveg ez, azokba az időkbe vetette pergamenre egy 
vándortanító, amikor az egyazisten prófétája még élt, de már érezte 
közeledni halála óráját. A vándortanítót írnokként hívták oda, mer az őt 
körülvevőkbe már nem volt bizodalma. Azt akarta, hogy a szúrákat tanulják 
be, s szóról szóra adják tovább az utánuk következőknek. Na de épp a 
legjobb emlékezetű szavalók haltak meg időnek előtte. Félő, hogy 
hiányosan őrződnek meg a szúrák, ezért tett kivételt, s diktálta tollba a 
legfontosabbakat. A vándortanító félt, ha megtalálják nála, elveszik, netán 
tűzbe dobják, ezért kitalálta a saját ábécéjét, gyorsírását, rövidítéseit. 

Ez tehát a Korán egy változata? — kérdezte a tehetős úriember. Nem, 
hanem a próféta legfontosabb útmutatásai utódai számára, emiatt vannak 
benne növényekkel, asszonyszemélyekkel és állatokkal kapcsolatos részek, 
csakúgy, mint a csillagokkal összefüggő tudnivalók. És én ezt elhiggyem, 
annyira, hogy fizessek érte? — így a tehetős úriember. Az úr dolga, mit hisz, 
fizetni pedig majd akkor kell, ha tanult barátaim visszatérnek keletről. 
Hát... akkor legyenek híradással, ha ez megtörtént, de számítsanak rá, hogy 
én ritkán vagyok idehaza. Semmi baj, tudunk várni. 


Sokszor elgondolom, vajon a közösség megkapta-e azt a pénzt. Mikor 
végre beállítottak, legközelibb barátom nem volt velük. Elhalálozott 
kolerátúl, egy hajó fedélzetén, mely a Vörös-tengeren tartott észak felé. 
Láthatta a Kába-szentélybe a szent követ, a visszaúton történt ez. Holttestét 
a kapitány parancsára egy zsákba varrva a tengerbe dobták, a 
járványveszély miatt. 

Gyászoltuk. Emlékét kegyelettel megőrizzük. Főleg én. 


Észrevettem, hogy a többieknek egyre kevésbé tetszik a jelenlétem. 
Visszavették a kulcsokat, ez érthető. De már nem bíztak rám semmi 
fontosat. Osztán maradt csak a söprés, a takarítás. Hiába kérdeztem, mit 
vétettem, jeges tekintetet kaptam válaszul. Végül a müezzinünk, akinek a 
legjobb szíve volt, a bokám felé mutatott. 


Jé. Eddig észre se vettem. Mind a két lábfejemen sötét, vörös lyuk 
éktelenkedett. Seb, belealvadt vérrel. Mi ez? Nem emlékeztem, hogy 


megsebesültem. A müezzin fölhúzta rongyos köpenyem ujját. Húha! A 
csuklómon ugyanolyan seb. A másikor is. Jaj... stigma? Mondtam neki 
mindjárt: Nem lehet stigma, Jézus Krisztusnak a tenyerébe verték a szöget, 
vagy nem? de nincs 15 értelme, én mohamedán lettem köztetek!!! 


Hiába. Kiutáltak onnat. Visszakerültem az Apáca utca öt elé, ahol 
elfoglalta a helyem egy másik hivatalos koldus, de jó nagy ház, ültem a 
túlsó végibe. Elhatároztam, hogy innet az isten se kergethet el. Se Allah, se 
Jézus, se bárki más. Remélem, a magyarok Istene nem haragszik, amiért 
igazhitű lettem, és remélem, az egyazisten se haragszik, amiért nem voltam 
mindig az, de régebben nem tudtam erről semmit, én csak egy apátlan- 
anyátlan árva kéregető vagyok, pici porszem. Attól még embernek számítok 
vagy nem? 


Sajnos a sebek nem gyógyulnak, lüktetve fájnak, esténkint szivárog 
belőlük valami sötétbarna, bűzös váladék. Jobb lábszáramon még egy pajzs 
alakú folt is lett. Orjítően viszket. Mi ez, megrohadok élve? 


Imádkozni próbálok az összeshez, aki hajlandó felém fordítani 
mindenható orcáját. 


1. Menedéket keresek az emberek Urában, 
2. Az emberek Királyában, 

3. Az emberek Istenében 

4. Az alattomos sugdolódzó gonoszától, 

5. Ki az emberek kebelében súg-búg, 

6. A dzsinnekről és emberekről. 


Márton hadnagynak a rászögeződő szuronyos puskák előtt eszébe 
jutott az a homályos délután a múltból, amikor a nagybátyja 
elvitte fényt nézni. 


lt LA 


Ettől fogva becézték Vitéz Jancsikának a családban, a Vitéz László 
bábjáték miatt, melyet legalább négyszer nézett végig a kiállításra érkezett 
mutatványos sátrak egyikénél. Korábban Jjancsikázták, azt nem szerette. A 
vitézséghez kis bojtos kardot 15 kapott, mintha az apja megsejtette volna 
későbbi életpályáját, ámbár végül tüzértiszt lett, nem huszár. 

A nagybátyja fölolvasta neki, hogy háromezer-hatszáz gyertya 
fényerejével egyenértékű a hat lámpa. Az izzó gömbök megijesztették. Nem 
érdekelte, mennyi az előnyük a városunk utcáinak világítására használt 
légszeszhez képest, markolta a nagybátyja ujjait, s húzta onnan elfelé. Azzal 
sem lehetett maradásra bírni, hogy esetleg világhíres férfiúkat pillanthat 
meg a látogatók között. A számára ismeretlen nevek — Lesseps Ferdinánd, 
Dreyfus, Delibes, Massenet — értelemszerűen hidegen hagyták. 


Márton János sokáig idegenkedett az elektromos áram — nagybátyja 
ruganynak mondta — használatától, nem zavarta a petróleumlámpák és 
gyertyák lángjának imbolygása. A modern világítás mellett érvelőkre 
legyintett, őneki nem kell annyi fény. Ha az apjának, nagyapjának, 
dédapjának Jó volt nélküle, neki 15 megfelel. 

A nagybátyja (az anyja öccse) csupán látogatóba érkezett városunkba. 
A Nádorhoz címzett előkelő fogadóban nyittatott magának lakosztályt. A 
jelek szerint a pereputtyból leginkább Vitéz Jancsika nyerte el a tetszését, a 


gyerek többször étkezhetett a szülei és a nagybácsi társaságában a fogadó 
éttermében, a kupolát a meleg nyári estéken egy ügyes szerkezettel 
félrehúzták, a csillagos ég derengése és az esti madárének adott hangulatot 
a vacsorához. 


Az apja kioktatta: ha elég kedves leszöl az Onkliddal, megtesz 
örököséül, egyből ein gemachter Mensch leszöl, érted, Jancsikám? 
Bólogatott, noha nem értette. A további magyarázatot, miszerint az 
Onklinak nincs se felesége, se gyereke, mert ő... izé... olyan, tudod!? — 
még annál is kevésbé. Ám ezúttal sem mert visszakérdezni, hogy milyen 
olyan? Nem árt a két lépés távolság ez miatt, érted, Jancsikám? Ismét 
bólogatott. Két lépés? Annyi szokott lenni mindenkivel, gondolta. 


Városunkban az  Onkli határtalan bőkezűsége révén nyert 
közismertséget. Pazar  borravalókat adott pincérnek,  bérszolgának, 
eladónak, s kedvtelve vásárolgatott műtárgyakat, melyeket egymásra raktak 
a házhoz szállítók a lakosztály szalonjának falánál. Fizetéskor sosem 
mulasztotta el, hogy az egy szál rózsa rajzával ékesített vizitkártyáját átadja. 
Márton Jancsi nem értette, miért osztogatja olyan pazarlóan a drágának 
látszó, bársonyos tapintású kartonokat, ám erre se mert rákérdezni. 


Az Onkli azután visszautazott Párisba, búcsúzáskor meghívta a kis 
Vitézt magához, a fény városába. A fény városába? — csodálkozott. Párisba, 
na! — mondta az Onkli, átölelte, és fölszállt a díszesen berendezett vagonba. 


Mit nem képzel ez, szó sem lehet róla! — az apja őrjöngött. Amint a 
nagybácsi elindult a vonattal abba a Párisba, szertefoszlott a vele 
kapcsolatos tisztelet, többé nem Onklizták, csak úgy emlegették: a (szünet) 
Sanyl. 

Díszes borítékok érkeztek Párisból, hétköznapi, kopertává hajtogatott 
levelek mentek válaszul. Tartalmukról a kisfiút nem tájékoztatták. Elejtett 
mondatdarabkákból állította össze, hogy a meghívásról 1s szó esett bennük. 
Az apja makacsul tiltakozott. Végül az a megegyezés született, hogy 
Jancsika kimehet, de csak az anyja kíséretében, akit családi körben Édesnek 
hívtak. A férje néha Édösnek — a törékeny asszony Szöged környékéről 
keveredett városunkba. 


Édes komolyan vette a fölkészülést, a franciaországi utazásra hét 
bőröndöt töltöttek meg a gondosan átválogatott régi és az alkalomra 
beszerzett új árucikkek. Kivételesen idősebb Márton sem morgott a tetemes 
pénzköltés miatt: Hadd lássa ez a... Sanyi, hogy bár nem vagyunk olyan 


gazdagok, azért van mit aprítanunk a tejbe. Jancsika lapított, semmi értelme 
magára vonnia az apja haragját. Pedig tudtával soha semmit nem aprítottak 
a tejbe, amit apuka kifejezetten utált, a kávéját 15 feketén Itta. 


Az utazás Párisba korántsem bizonyult akkora mulatságnak, mint 
előzetesen képzelte, a hosszadalmas vonatozás elbágyasztotta. A tavaszvég 
néhány napig nyári hőséget zúdított Európára, Jancsika és az anyja 
verejtékezve hallgatta a lokomotív zihálását és a kerekek kattogását. Át 
kellett szállniuk, idegen város indóházában, Édes a bérszolgákkal nehezen 
értett szót. Jancsika nem volt se élő, se holt, amikor végül Párisban 
lekászálódhatott a vagon meredek lépcsőjén. Az Onkli fogadta ottan, ezzel 
a francia mondattal: Szoá lő bienvönü a Pári, mon ami! Jancsika szabadulni 
próbált, orra a nagybátyja dörzsölős zakójába fúródott a szoros öleléstől. 


Hattyú Sándor a továbbiakban 1s csak franciául beszélt hozzá, abban a 
hiszemben, hogy így a gyerekre ragad a gallok dallamos nyelve. Márton 
Jancsi dacos hallgatással verte vissza erőlködését. Édes szelíden korholta a 
testvérét: Hagyjad, túl kicsi ő még ehhez! 

Ám ez csak arra volt jó, hogy a fejére zúdítsa Hattyú Sándor részletes 
eszmefuttatását arról, mi mindent csinált ő, amikor annyi idős volt, mint a 
kis Vitéz mostan. Elveihez ragaszkodva csupa felnőttnek való programot 
szervezett hármójuknak, amelyeken Jancsika folyamatosan unatkozott, amit 
az anyja ismételt kérésére közepesen leplezett. 


Csak az óriási vastorony hozta izgalomba. Lentről még nem érzékelte, 
milyen hihetetlen magasságba nyúlik a csúcsa. Jrod szan metr, mondta az 
Onkli, ezúttal hajlandónak mutatkozott, hogy a technikai adatokat magyarul 
15 közölje. Ez a legmagasabb építmény a világon, háromszáz méter, Jóban 
vagyok a tervezővel, ügyfelem, vár bennünket! 

Jancsika megtudhatta, úton fölfelé, hogy a torony a világkiállításra 
készült, páratlan műszaki megoldással, ezerkétszáz vasdarabból, plusz 
milliónyi szegecsből, amelyek összetartják. Biztonságos? — kérdezte Édes. 
Ne aggódj, ez a világ nyolcadik csodája. 

Jancsikának tátva maradt a szája, amikor a zümmögő üvegkabinban 
felröpültek. Hidraulikus, mondta az Onkli, magyarázta, mit jelent az. Az 
égben vagyunk, gondolta Jancsika, amikor lepillantott. Zúgott a szél. Még a 
madarak se röpülnek ilyen fölre, dünnyögte az anyja, kicsit aggódott, nem 
engedte, hogy a fia a mellvédnek támaszkodjon, pedig embermagasságig 
zárta a teret a vaskerítés. 


Később  beléphettek a tágas irodafélébe, ahol bajszos és 
kecskeszakállas öregúr nyújtotta nekik a kezét, igen nyájasan. Güstáv 
Eiffel, a lánglelkű mérnök! — jelentette az Onkli, ahogyan gazdagabb 
házaknál az inasok szokták, hogy hölgyeim és uraim, tálalva van. 


Hadarós beszélgetésüket a nagybácsi szolgalelkű kacagásai tarkították. 
Jancsika észrevette a sarokban a zongorát, óvatosan fölhajtotta a fedelét, 
végighúzta ujjait a billentyűkön. Édes ráripakodott: Nem szabad! Ám a 
lánglelkű mérnök nyugtató karmozdulattal jelezte, semmi baj, hadd 
játszódjék a fiúcska. Márton Jancsika lepöntyögte azt a futamsort, amit 
Ágota néni a zongoraórákon belévert. Eiffel Gusztáv érdeklődve hallgatta. 
Jancsika megmámorosodott attól, hogy az égben játszhat, egyszer sem ütött 
mellé. Csak ő és a mamája nem tudta, hogy voltaképp altatódal, írta a német 
Brahms János. Bécsben lakik ez a zseniális német zeneszerző, mondta az 
Onkli franciául és magyarul, sokat koncertezik Budapesten, írt magyar 
táncokat! Táncokat? — Jancsika csodálkozott. A zenéjüket, na! 


A zseniális mérnök meg azt mesélte, hogy Charles Gounod, a nagy 
francia zeneszerző a torony építése ellen tiltakozók élharcosa volt, petíciót 
15 írtak, ifjabb Dumas, Maupassant, Zola, Sully Prudhomme, Rouget de 
Lisle — a francia himnusz, a Marseillaise szerzője —, meg aki még nem jut 
eszembe. Nem törődtünk velük, de Charles Gounod-t aztán meghívtam ide 
föl ebbe a szobába, és amikor meglátta a zongorát, odaült, játszott nekem és 
összebarátkoztunk. 


Mindezt Hattyú Sándor lemagyarította. Azt 15, hogy Eiffel Gusztáv 
tervezte a pesti indóházat, ahonnan a vonat elindult Vienne-be, azaz Bécsbe. 
Márton Jancsikának túl sok volt az idegen név. Átjárta a meghatottság, hogy 
ugyanazokat a billentyűket nyomkodhatta, mint a zene szerzője. Vizitjük 
Eiffel mérnök irodájában rövid ideig tartott, ám amikor Jancsika újra meg 
újra fölidézte, egyre hosszabbodott. 


Hattyú Sándor elegáns lakásáról Édes azt mondta, valóságos múzeum, 
mindenre nagyon vigyázni kell. Hagyjad a gyereket, szólt közbe az Onkli, 
inkább ide süssetek! —aranyszínű kulccsal nyitotta az oroszlánlábú íróasztal 
egyik alsó fiókját, kivett egy drapériába burkolt, könyvnek látszó tárgyat. 
Inkább kemény fedeles irkának bizonyult. Jancsika végiglapozhatta, 
böngészhette a számára ismeretlen nyelvű kézírást, nézegethette a rajzokat, 
melyeken fák, gyökerek és leveles növények után pucér nők bukkantak föl. 


Jaj, Sándor, ez nem Jancsikának való! — így Édes. Mire az Onkli: Ugyan 
már, te 15 tudod, hogy én az ő korában. . . — suttogva folytatta. 


Az irkát az Onkli hattyús mánusz szkriptumnak nevezte. Kijelentette, 
hogy ezt biztosan az unokaöccsére hagyja végrendeletileg, és majd 
meglátják, nagyon sokat fog érni. Várta, hogy Jancsika örüljön, ő azonban 
ezt sem értette. Milyen fád ez a gyermek! — mondta akkor Hattyú Sándor. 

Márton János biztosra vette, hogy az irkát a nagybátyja a saját neve 
miatt hívta hattyúsnak, a hosszú nyakú madarakra nem figyelt föl az 
ábrákon. Néhány, a sorból fölfelé kunkorodó betüt megőrzött az 
emlékezetében, amíg élt. Valahol látott már ilyet. Nem tudatosult benne, 
hogy a magyarok királyának saját kezű aláírása indult ehhez hasonlatos F- 
fel. Ferenc József Ő császári és apostoli királyi felsége, Isten kegyelméből 
Ausztria császára, Magyarország, Csehország, Dalmácia, Horvátország, 
Szlavónia, Galícia, Ladoméria, Ráma, Szerbia, Kunország, Bulgária, Illíria 
és Jeruzsálem királya, pontosan egy évvel később hunyt el, ő ágyban s 
párnák kört, végelgyengülésben. 

Márton hadnagy viszont élete virágában. A rászögeződő szuronyos 
puskák előtt eszébe jutott az a homályos délután a múltból, amikor a 
városunk tornacsarnokában. Aztán a hattyús kézirat oldalai peregtek az 
agyában. Várta az éles dörrenéseket s a húsába vágó golyókat. Tudta, mire 
számíthat, párbaj során érte lövés a felkarját. Meglepte, hogy a fájdalom 
villámgyors növekedésének egyszerűen nincs végpontja. Akkor arra 
összpontosított, hogy ne veszítse el az eszméletét, egy ludovikás tartson kt. 
Most, tisztként arra, hogy az utolsó pillanatig szembenézzen az ellenséges 
közlegényekkel.  Homloka ráncokba  ugrását azonban nem tudta 
megakadályozni. 

Francia szavak ütötték meg a fülét. Mi a frász, ezek nem olaszok? — azt 
hitte, csak gondolja, de mormolta: Az olasz fronton vagyunk, nemde? 
Agyába villant Eiffel Gusztáv, a zseniális mérnök, meg az Onkli, meg a 
hattyús kézirat, amit a jelek szerint mégsem örökölhet. Mekkora hiba volt, 
hogy a szülei minden rimánkodása és követelődzése ellenére a katonai 
pályát választotta. 


Eldördültek a lövések. Utolsó tudatfoszlányában kenetteljes hang 
szólott, valahonnét a magasból: 


Neked sem adnak még egy esélyt ezen a világon. 


NYOLC 


Talán véletlen. 
Talán isteni rendelés. 


Városunk nem ereszt, a Hattyús kézirat mégis kicsusszant a markunkból. 
Aki látni akarja, annak át kell jutnia az óceán túlsó partjára. 


Az említett, utóbb becsesnek bizonyuló írásos emléket Hattyú Sándor 
1906 augusztusának elején vásárolta meg Milánóban, egy dohos, L alakú 
pincében. A hosszabbik szárnyban öreg bútorokat árultak, a rövidebbikben 
pedig válogatott kacatokat, köztük régi könyveket, okmányokat, 
metszeteket. Hattyú Sándor úgy látta, művészi értékkel semmi nem bírt a 
választékból, azonban csak a bútorok, vázák, szőnyegek, órák területén 
számított szakembernek, emezek adásvételével vagyonosodott meg 
Párisban. Boltjában egymásnak adták a kilincset nemesemberek beszerzői 
és megvagyonosodott honpolgárok. 


A kívülről szűknek látszó, egyetlen üvegablakos üzlet a Vogézek terét 
körülálló négyzetes épületsor külső oldalán várta vevőit, ázsióját az 15 
növelte, hogy e tömbnek a térre eső szárnyában élt Victor Hugo, a franciák 
koszorús költője, haláláig. A legenda szerint időskorában 15 mindennap 
szeretkezett. Ezzel legalább akkora tiszteletet vívott ki, mint összes 
művetvel. 


Hattyú Sándor azért utazott Milánóba, mert tudta, hogy a Nemzetközi 
Kiállítás  Zárásakor könnyebben tehet szert bizonyos  műtárgyakra, 
amelyeknek  hazaszállítmányozása akkora költség, hogy a készítő 
szívesebben válik meg tőlük nyomott áron. 


A magyarok szereplését már hetekkel a rendezvény kezdete előtt 
felfokozott figyelem övezte, ami elsősorban városunk jeles polgárának, 
néhai Zsolnay Vilmosnak, a híres fazekasnak volt köszönhető. A Mester 
(nem érte meg a huszadik századot, éppen 1900-ban halt meg) pazar 
kőedényeinek, ceramiáinak és majolikáinak hírét már a bécsi világkiállítás 
alapozta meg, 1873-ban. Öt évvel később, a párisin nagydíjat nyert az 
eozinnal. 


Hattyú Sándor sihederként kötötte első üzleteit a császárvárosban, apja 
rosszallását vonva magára. De idősebb Hattyú Sándor gyakorlatilag semmit 
nem helyeselt abból, amit a gyerekei — Sándor, Éva és Dezső — csináltak. Ő 
azt szerette volna, ha kesztyügyártással foglalkoznának valahányan. Aki 
nem engedelmeskedett, annak szüneteltette az apanázsát: Megtanítalak én 
kesztyűbe dudálni! 


Ifjabb Sándort azért küldte Bécsbe, hogy elvégezze a gimnáziumot. Ő 
azonban inkább a Hollánder tanszéket látogatta, a bohém egyetemisták 
törzskocsmáját, meg a Dékáni Hivatalt (Dekanat), egy népszerű piros 
lámpás házat, amelyet madame Dekaner vezetett. Ez a makulátlan ízlésű és 
fejlett . pénzügyi érzékkel bíró  szilfid asszonyság látványos 
kalapkölteményekkel lepte meg a korzózó úri közönséget, mely bár lenézte, 
mégis bizonyos tisztelettel kezelte. Elvégre sokak férjét és fiait szolgálta kit, 
teljes sikerrel. 


Madame Dekaner akaratlanul hívta föl ifjabb Sándor (úgy ejtette: 
szandór) figyelmét a festménykereskedelemben rejlő lehetőségekre. Ő 
maga bécsi művészek tollrajzaival és akvarelljervel alapozta meg 
gyarapodó gyűjteményét, ezeket mindig elfogadta a pénzszűkében lévő 
piktoroktól fizetség gyanánt — ám csak olyanokat, amelyek elnyerték a 
tetszését. Soha nem tévedett. Később, amikor műkereskedőktől óhajtott 
képeket vásárolni, próbát tett Hattyú Sándorral, megbízta néhány ügylet 
lebonyolításával. Elküldte egy aukcióra 15, amelyen kettős siker született: 1. 
a La Manche csatornát ábrázoló festményt sikerült megvenni észszerű áron, 
2. Hattyú Sándor alkalmazást kért és kapott annál a kereskedőháznál. 


Hamarosan a saját lábára állt. Székhelyét áttette Párisba, mégiscsak az 
a fény városa, mondta, ha kérdezték, mit keres ott. Valójában az 
impresszionizmus bűvölete vonzotta francia földre, úgy tartotta, az a 
festészet Mont Blanc-csúcsa. 


A néhai Zsolnay Vilmost Ferenc József ő császári és királyi felsége a 
saját magáról elnevezett renddel tüntette ki. A Mester a Francia 
Becsületrend szalagját 15 a hajtókájára tűzhette. Az ilyesmi jót tesz a 
műtárgyaknak. 


Rebesgették, hogy a sikerekhez a híres fazekas többé-kevésbé titkos 
személyes kapcsolatai 15 hozzájárultak, állítólag a Szabadkőműves Társaság 
egyik páholyának tagja volt, amazok pedig segítik egymást, tűzön-vízen át. 
Nem csoda, hogy a különleges porcelánokra számos külföldi megrendelés 
érkezett, Londonból, Moszkvából, Párisból, New Yorkból. 


Hattyú Sándorra a rémisztően bandzsa milánói ócskás semmit nem 
tudott rásózni a drágább tárgyak közül. Hattyú szünet nélkül rázta a fejét. 
Mulattatta az öregúr erőlködése abban a dohos pincében. Vaktában húzott ki 
a régi könyvek közül egy gyatra borítójú, nagy alakú kötetet: Ez micsoda? — 
kérdezte darabos  olaszsággal. Az... semmi! Akkor megveszem, 
csomagoltassa be, küldje a szállodámba. 


Kifizette az árat, amely egy díszesebb üres irkáéval volt azonos, és 
megfeledkezett az egészről. A villásreggelit már a Nemzetközi Kiállítás 
közelében lévő Verdi kávéház teraszán fogyasztotta el, zsibongó 
nemzetközi  emberfalka társaságában. Vélhetőleg valamennyien a 
rendezvény kedvéért jöttek ide. A paradicsomos omletthez elfogadta a 
főpincér kínálta pohár pezsgőt, amivel a tulajdonos kedveskedett a 
megszabott értékhatárt túllépő vendégeknek. Az ital pezsgett, habzott, s 
édesebb volt, mint várta, de ízlett. Hattyú Sándor arra nem számított, hogy 
azonmód a fejébe száll. Kiegyenlítette a számlát, s táncos léptekkel indult 
megnézni a látványosságokat. 

A magyar pavilon központi helyet kapott. Rengetegen tolongtak 
odabenn. Hattyú Sándor keble hazafias érzülettől dagadozott. Előbb mégis 
más nemzetek közszemlére tett kincseit nézte meg, a franciáknál hosszasan 
időzött Auguste Rodin úr két, világszenzációnak tartott szobránál, pedig ott 
hullámzott a legnagyobb tömeg. 


A mieinket a végire hagyom, gondolta. Olyan ember volt, ki 
étkezésnél a legjobb falatot félretolta, végjutalomnak. Szemet vetett Itt-ott 
különféle műtárgyakra, ám azokat kiseprűzte emlékezetéből mindaz, amit a 
magyar pavilon termeiben talált. Főként a Zsolnay porcelántárgyak 
keltettek benne elragadtatást, melyeket az üvegfedelü Galambos-udvarban 
csillámosra festett az olasz napfény. 


Középen, a bámészkodók feje fölé magasodva állott csonka gúla alakú 
talapzatán egy ember méretű váza, szemkápráztatón világított rajta az 
aranyos máz. Hattyú Nándor olvasta a listán: Gránátalmafa, táncoló 
nőalakokkal. Ő azt hitte, terebélyes babérkoszorú lebeg a körbe-körbéző 
lányok feje fölött. Még sosem látott gránátalmafát. A lombjában lakó 
madarakat eleinte észre sem vette. 


Zavarba jött a női testek meztelenségétől, igyekezett leplezni, 
mennyire fölkavarják. Lassú léptekkel kerülgette a vázát. Öt porcelánlány — 
szakszóval pirogránit, akármit 1s jelentsen ez — ők 1s indultak körbe. Mintha 
a veres hajú állna a menet élén. Ő a legszebb, gondolta Hattyú Sándor. 
Kényszerítente kellett magát, hogy leszakítsa tekintetét a lány ágyékáról, 
vagy inkább a helyéről, mert a részleteket nem dolgozta ki a művész, a 
porcelángyár vezető tervezője. 


Hattyú Sándor tudta, a híres hajnalpírmáz borítja a lányokat, attól 
derengenek ilyen földöntúli hangulatot árasztva. A néhai Mester találmánya 
ez, a gubbiói porcelánok mintájából indult ki, a kence összetétele gondosan 
őrzött titok. 


Szeretett volna gratulálni az édesapja örökébe lépett ifjúnak, akit 
Párisban Nicolának szólítottak, ám ő nem mutatkozott. Hattyú Sándor már 
megszámlálta a madarakat is: négy. Háromnegyed óráig gyönyörködött 
bennük, főleg a lányokban. Úgy érezte, belehal, ha nem lehetnek az övéi. 
Tudakozódott a váza ára felől, a szállítási jegyzékben ezerötszáz koronát 
tüntettek föl értékként. Csillagászati összeg. Nyilván nem ennyibe kóstál 
majd a kiállítás zárásakor, alkudni kell. Csak le ne csapjon rá valaki más. 
Szíve szerint azonvást foglalózta volna, pedig ekkora summa nem állott 
rendelkezésére. Nyugalom, csigavér, majd... holnap. 


A nagy szökőkútnál 1s álldogált egy darabig. Baróti Gáspár tervezte, 
csakúgy, mint az egész magyar pavilont, de persze a manufactura készítette 
a kecses állatfigurákat. Hattyú Sándor először hattyúknak nézte őket, noha a 
fölirat szerint közönséges kátsák. Ahány, annyiféle. Hattyú Sándornak 
zúgott a feje. Úgy érezte, több szépséget nem bír befogadni. Kifordult a 
pavilonból. Tűnődött, ozsonnára 15 a Verdi teraszára üljön-e be, vállat vont, 
leintett egy bérkocsit, szállására vitette magát. 


Szobája ebédlőasztalán csinos halomban várta a postája. Benne egy 
nagy alakú barna boríték. Mi lehet ez? — papírvágó késével felbontotta. 
Aha. A semmi. A szétesni készülő kötet, amelyet reggel vett a bandzsa 


ócskástól. Nem ütötte föl. Ledőlt, szívesen aludt délutánonként egy 
félórácskát. A kátsás kútról álmodott, a fényes madarak — álmában újra 
hattyúk — megelevenedtek. 


Amikor fölébredt, már enyhült a meleg. Ablaka alatt milánóiak 
társalogtak, úgy hangzott, mintha veszekednének. Próbálta megérteni, miről 
van szó, nem sikerült, friss olasztudása ehhez nem volt elég. Meghúzta a 
csöngő brokátszalagját, a szobapincér kisvártatva behajlongott. Könnyű 
vacsorát rendelt tőle. Eszegetett az asztalnál. Pillantása a gyanús foltokkal 
teli kötetre tévedt. Kinyitotta bal kézzel, valahol a közepén. Torkán akadt a 
falat. 


A könyv kéziratnak bizonyult, több száz éves lehetett. A márványossá 
öregedett " borítót később  eszkábálhatták hozzá, s varrták rá 
suszteröltésekkel, mégis viharvertebb a  pergamentapintású, mindkét 
oldalukon telerótt lapoknál, melyeknek számát kéttucatnyira saccolta, akadt 
köztük kihajthatós dupla árkus. Csupán néhány darabot csonkított meg az 
idő — vagy egy barbár. Az oldalak sűrün teleírva és rajzolva, színes 
téntákkal. Eredetileg talán irónnal húzott vonalak jelölték ki a sorokat, 
olyan egyenletesek. A képek szépsége hangos ó-zásra indította Hattyú 
Sándort. Szerencsétlen öreg antikvárius, fogalma sincs, milyen kincset 
eresztett ki a markából. 


Hattyú Sándor úri becsülete háborgott, tulajdonképp vissza kéne 
mennie, és jutalomban részesítenie a töpörödött vénembert. Fájdalomdíj? 
Igen ám, de a jogalap nélküli gazdagodás ilymódon sem szüntethető meg, 
csak úgy, ha hivatásos becsüs mond árat, s azt fizeti ki. Ez azonban 
ellentétes volna a kereskedelem szokásos gyakorlatával, az ügylet már 
megköttetett. 


Sóhajtott, forgatta tovább a recsegő lapokat. Itt kacskaringós növény 
furakodott a szöveg réseibe, ott zöld levelek hullottak rá, talán vízfestéket 
használt a művész, akit ő a vonalak hajlásait nézegetve azonosnak vélt a 
szöveg szerzőjével. Vagy másolójával? Mesebeli virágok nőttek barna 
gyökerekből. Százlábúra emlékeztető fakózöld termések hevertek az oldal 
sárgás talaján. Néhol a sorok strófákba rendeződtek, de többnyire lapszéltől 
lapszélig tartottak. 


Hattyú Sándor nem tudta megállapítani, miféle nyelven íródtak. A 
betűk java részét föl sem ismerte, akadt néhány O, A, CZ, M, meg 
valamiféle egybenőtt iker T, de egyetlen kiböngészett szót sem sikerült 


azonosítania semmivel, aminek értelme volna az általa ismert nyelvek 
bármelyikén. Csak abban volt biztos, hogy mi nem lehet: magyar, német, 
latin, görög, olasz, francia. Kizárható még a spanyol, az angol, az orosz — 
ezeken nem beszélt, de mégis (cirill betűt látott már ikonokon), valamint a 
cseh, a tót, a lengyel, a szerb... Keresni kéne egy nyelvészprofesszort, aki 
segít megfejteni. 

A sokasodó növényábrázolások miatt arra gondolt, hogy esetleg 
botanikai tankönyv ez, afféle erdők-mezők fái és bokrai. Elképzelte a 
remetét — karthauzi barátot, kamalduli szerzetest —, aki okulásul készíthette 
ezeket a lapokat, ha már nem használhatja az élőszó virágait, hogy tudását 
továbbadja. Üldögél piciny kertjében, kivágott diófa törzse az asztala, láda a 
széke. Éjjel pici kamarájában rója a sorokat, imbolygó gyertyafény mellett, 
mígnem a cella ablakán belopózik a hajnalpír... Erről eszébe jutott az 
eozinmáz, S a váza, a zöldes derengésű lányokkal, élükön a veres hajúval. 


Álljon meg a menet, mitől veres a haja, ha egyszer a máz tengerszínű? 
E jogos kérdés elbizonytalanította. Tisztán emlékezett a veres fürtökre. Első 
szerelme ilyen hajkoronával vonta magára a figyelmét. Hattyú Sándornak 
azóta 15 ez a gyöngéje. Eh, holnap megnézem újra. 

Lapozott. Egyközepű körökbe rendezett sorok, vélhetőleg számokkal, 
melyek szintén nem a közkeletű arabs jelekből tevődtek össze. Hét-nyolc 
görög betűre hasonlító is akadt. Forgatta tovább a pergameneket. Újabb 
körkörös rajzokra lelt, ezek  horoscope-ábrázolásokra emlékeztettek. 
Keveset tudott az astrologiáról. Úgy érezte magát, mint Afrika fölfedezői az 
őserdőben, hol sosem járt még európai ember. 


Mi az isten. ..! — Hattyú Sándor tágra meresztette a szemét. Fiatal nők. 
Meztelenül. 


Elvörösödött. Tudta, bűnbe esik, ha tovább legelteti a szemét a szinte 
azonosra formázott kebleken, de hiába. Ráadásul a lányok mind 
mosolyogtak. Ugy érezte, őrá. Egyik-másik kacsintott 15. Neki. 


Újabb kerek rajzokat s néhány szöveggel teli oldalt követően megint 
pucér nők, rendületlen mosollyal hullottak alá, valamiféle tágas kútkávába, 
amelynek alján kék vízzel teli fadézsa várt rájuk. Hát ez...? A rá következő 
lapokon is nők fürdőztek, hosszúkás medencében. Nimfák? — kérdezte 
Hattyú Sándor félhangosan. Szemérmetlenül mutogatták magukat azok a 
lányok vagy asszonyok, sajátos módon szinte azonos arckifejezéssel: 


hívogató mosollyal. Ő szíves örömest közibük ugrott volna, ruhástul. 
Vetkezni szégyellne ennyi nő szeme láttára. 


Nők, mindig kék vízbe ereszkedvén. A kebleken hegyes bimbók, az 
ágyékok és hónaljak szőrtelenül pucérak. Némelyik nimfa valamiféle csőbe 
dugja a karját, mások társnőik kezét szorongatják. Az egyik medence olyan, 
mintha udvarház volna, amelynek a tetejét lefürészelték, az ablakokig ért a 
víz, de nem ömlött kt. 


Férfiak miért nincsenek sehol? 


Továbblapozott. Hattyúk —-— hattyúsorban. Nádasban és levegőbe 
röppenve. Hattyú Sándor szíve mindig megmelegedett ezektől a kecses 
állatoktól, a neve miatt a sajátjainak érezte őket. Ámbár az is lehet, hogy 
kátsák? Sietve ellapozott a manuscriptum végéig, de nem kapott választ. 
Több állat nem szerepelt a rajzokon, csak még néhány ismeretlen növény. 
Továbbá három különféle formázatú, valószínűsíthetően ember rakta tűz, 
vagy inkább máglya. Visszatért a hosszú nyakú madarakhoz. 

Zavaros álmú éjszakát követően megébredt, zúgó fejjel, az ágya 
mellett a padlón. Leestem, mint a gyermekek, gondolta. Emlékezett az 
imént puffanással zárult képsorozatra, óriási tűz lángolt középen, hullottak 
beléje üvegcserepek, deszkák, kődarabok, s azután egy nagyobb dolog — 
emberi test? 


Tisztálkodás és beretválkozás után indult a kiállításra, reggeli étkezését 
megint a Verdi kávéházban tervezte elfogyasztani. Ám a frissen sütött olasz 
vajassüteményekhez hozzá sem nyúlt, csak a tejjel hígított kávéját 
hörpintette föl, mert azt vélte kihámozni a többnyelvű traccsfoszlányokból, 
hogy az expozíció leégett az éjjel. Futólépésben közelítette meg a magyar 
pavilont, s már messziről látta, pontosan az történt, amitől tartott. Ahogyan 
megálmodta. 


A tető körvonalait még odaérezték az idegei a helyükre, pedig már 
csak a romos és szenes faldarabok maradtak. Áthaladt az előcsarnokon és a 
fogadócsarnok maradványain. Mennyi munka és fáradság vált füstté! A 
Galambos-udvar most valódi udvarrá alakult, a sok szépséges porcelán 
zöme összetörött vagy megégett. Hét olasz csendőr őrizte a terepet, 
miközben szolgák és takarítóasszonyok válogatták szét a hulladékot a 
csekély számú megmaradt műtárgytól. Az egyik csendőr egy íves hátú 
széken ült, cigarettázott, mögüle a tisztnek látszó társa tiltóan intett Hattyú 
Sándornak, s mondott valami parancsolót, talán azt, hogy nem jöhet be. 


Hattyú Sándor tett néhány lépést, hiszen úgy sem értette, a csendőrök nem 
akadékoskodtak. 


Hattyú Sándor kapkodva vette a levegőt, a látvány fölzaklatta. Járatta 
szemét a pavilon üszkös maradványain, sehol sem látta a sok míves 
alkotást, amelyekre tegnap csupán pillantásokat vetett, abban a hiszemben, 
hogy lesz még módja gyönyörködni bennük. Hol van például Stróbl Alajos 
párduca, amit a Kossuth-mauzóleumra szánt? Hol a hófehér Beethoven- 
mellszobor, Telcs Ede műve? Hol a... — e keserű leltár nyílt sebként fájt. 


Fölfedezte a többé-kevésbé épnek látszó vázát a hajnalpírozott 
leányokkal és madarakkal. Úgy megörült nekik, mintha már az övéi 
volnának. A kör alakú medencét, amelyen baromfiak nyújtogatták a 
nyakukat, csak most vette észre. Fekete lett a koromtól. Talán lemosható. 


Attól tartott, hogy szétrobban a feje a valóság, a manuscriptum és az 
álma ijesztő egyezéseitől. Véletlennek aligha tekinthető. Égi jelek? De mire 
próbálják figyelmeztetni? 

Beszélt hozzá az egyik olasz csendőr, inkább ordibált, ő ezt kizárta 
magából. A vázához lépett, a vörös hajú lány elé, boldogan nyugtázta, hogy 
nincs tévedés, hajnalpírmáz ide vagy oda, hullámzó fürtjeinek színe a friss 
tüzére emlékeztetett. Örömében halkan fölsikoltott, a fogai közül 
kiszökkenő gyermekes ááá meglepte. Akaratlan mozdulattal megcirógatta a 
lány keblét, aztán a hasát, már majdnem ahhoz a kis területhez siklottak le 
az ujjai, amikor a csendőr a kézfejére csapott valamiféle rúddal vagy léccel. 
Immár másodszor ááá-zott úgy, ahogyan a kisdedek, szúrósan meredt az 
egyenruhás olaszra, de furcsamód harag nélkül. Megérte, gondolta. A 
csendőr határozott intésekkel terelte kifelé, ő úgy hátrált, ahogyan 
templomban szokás, arccal az oltárnak. 

A vörös hajú lánynak, ha élne, nyomban megkérné a kezét. 
Amennyiben kilépne a többi négy közül, hogy kövesse őt, először a sujtásos 
zakóját terítené a vállára, másodszor a fele királyságát adná neki. Fele 
vagyonát. Vagy az egészet. Tíz évet az életéből. Húszat. Csak azért nem 
többet, hogy maradjon valamennyi, amíg együtt lehet vele. 


Attól fogva minden éjjel meglátogatta az a lány, s álmában az övé volt, 
de nem úgy, ahogyan a való életben szokás. Röpültek ismeretlen tájak 
fölött, mind a ketten angyalszárnnyal, hófehér leplekben. Úsztak át széles 
folyón, Szajnán, Rajnán, Tiszán, Dunán. Lebegtek bárányfellegeken. 
Hevertek hófödte csúcsokon. 


Különös, hogy megébredéskor sosem állt föl a hímvesszeje, ez 
gondolkodóba ejtette. Immár maga mögött hagyta a kritikus negyvenedik 
születésnapját, s voltaképp még soha nem került valódi kapcsolatba 
asszonyszeméllyel. Kamaszkorában együtt hencegett társaival mindenféle 
kicsapongásokról, ezeknek azonban a felük sem volt igaz. Tán a negyedük 
sem. Szórványos látogatásokat idézhetett föl városunk ama piros lámpás 
házában, melyet a Rézi nevezetű örömlány tett híressé, aki olykor tótágast 
állt a saját ablaka megett, főként ozsonnaidőben. E látványosságra 
odagyűltek azok az urak, akik nem féltek, hogy megláthatják őket. 
Valamelyik kaján író bele is szerkesztette a könyvébe. Hattyú Sándor 
emlékezhetett még egy felvidéki lányra a bécsi Dekanatból, ám ha jól 
összeszámlálja, a nők száma legföljebb tucatnyira rúgott. Ennyi év alatt 
túlságosan csekély statistica. 


Járt jegyben Ilonkával, négy esztendőn keresztül, a két család 
határozott így, a fiatalok egyetlen minutáig sem gondolták komolyan, és 
amikor Ilonkának komoly kérője akadt egy huszártiszt személyében, Hattyú 
Sándor drámai jelenetben föloldozta a lányt adott szavától, s elfogadta a 
visszaadott gyűrűt. Azóta is az íróasztala rejtekfiókjában tartja. 
Városunkban Hattyú Sándor magatartását az úri közönség hősiesnek és 
férfiasnak minősítette. Pedig ő könnyű szívvel mondott le a mindig 
lázrózsás arcú, gyakran pihegő leányról, eme színpadiasság később 
egyszerű tüdőbajnak bizonyult. Ilonka korai halála nem szorul bővebb 
magyarázatra. A huszártisztet pedig — kevéssel azután, hogy túlélt egy 
végzetes párbajt — stráfkocsi1 ütötte el a székesfővárosban. 


Hattyú Sándornak rögeszméjévé vált, hogy amennyiben ő vezetheti 
oltárhoz Ilonkát, vélhetőleg az ő bordáit zúzzák össze a kerekek. 
Lehetséges, hogy emiatt maradt legényember? 


A következő napokban kifejezetten kereste honfitársait Milánóban. 
Hová tűntek? Mintha a pavilon leégése után a magyarok kedvüket vesztve 
távoztak volna innét.  Jólesne megbeszélni valakivel, gondolta. 
Szárnyaszegett madárként kóválygott, széles ívben kerülve a nemzetközi 
kiállítás tájékát. Igyekezett gondtalan turistaként viselkedni. Tiszta időben 
magasabb pontokról láthatta az Alpok csúcsait. De a táj szépsége nem 
vigasztalta. 


Egy hosszú délelőttön át téblábolt az Alle citta d Italia nevezetű 
hatalmas boltban, ahol szinte mindent lehetett kapni, a női kalapoktól a 


franciaágyig. Remek idea, hogy egyetlen óriási épületben összeköltöztették 
a ruha- és cipőkereskedést, a könyv- és az edényüzletet, satöbbi, nem kell 
végigjárni a várost, mindent megkaphat a tisztelt vásárló egy helyen. Hattyú 
Sándor elraktározta ezt az ötletet az agyában, hátha egyszer létrehozhat 
ilyesmit városunk közepén. 

Odahaza ritkán járt színházba, Bécsben és Párisban is csak néhányszor 
vett magának fotőjt, inkább a látványosságszámba menő épületek 
megtekintése, mintsem a Zzeneélvezet végett. A Magyar Királyi 
Operaházban egyetlenegyszer járt, az ünnepélyes megnyitón, mely 
történetesen a születésnapjára esett, a páholyt édesapja vette ki az egész 
családnak, de voltaképp Sándor fia ünneplésére. Az eseményen megjelent 
őfelsége Ferenc József császár, a közönség vonakodott megtapsolni, de a 
beültetett nagyszámú klákőr tenyércsattogtatása és lábdobogása ragadósnak 
bizonyult. A díszelőadáson elébb a Bánk bán című nemzeti dalmű első 
levonását, majd egy másiknak a nyitányát adták, a szerző, Erkel 
vezényletével, utána a Lohengrin című német darab egy részletét. Hattyú 
Sándor kedvtelve bámulta a freskókat és a pazar festésű színpadi falakat, a 
muzsikát túlságosan zajosnak találta. 


Ehhez képest önmagát 15 meglepte, hogy este a Teatro alla Scalában, 
Milánó híres operaházában kötött ki. Az utolsó percben Zsolnay Miklóssal 
futott össze. Ő mindenüvé bejáratos volt, Hattyú Sándor nem csodálkozott, 
hogy a Teatro alla Scalában 15 azonnal sikerült páholyt nyittatnia, pedig a 
tábla szerint minden jegy elkelt. A műsorlap szerint a Die Walküré-t adták, 
Richard Wagner műve. A librettót is az az ember írta, Zsolnay szerint 
valamilyen ógermán dalokból. Edda? Vagy Adda? 


Hattyú Sándor búsan nézett maga elé, amikor a különlegesen fényes 
villanyvilágítást eloltották. Hosszú estém lesz, gondolta. Kizárólag azért 
fogadta el városunk egyik legismertebb fiának meghívását, mert remélte, a 
szünetben szóba hozhatja a hajnalpírozott vázát az öt lánnyal és a négy 
madárral. Egyelőre azonban zajlottak az események a színpadon, jött egy 
toprongyos öregember, aztán egy nő, nagyon énekeltek. Hattyú Sándor 
hátradőlt a bársonyos párnázatú karosszékben, amelyet a sok-sok fenék már 
egyenetlenre gyűrt. Sosem lesz vége, mondta magában. Zsolnay Miklós 
viszont lubickolt a zenében, úgy tetszett, Ismerte már az operát. Kisfiús 
arcára, mely rángatózni szokott, ha ideges, angyali nyugalom települt. 


Hattyú Sándor gondolatai elkalandoztak, mígnem a díszlet műtavára 
beúszott három hattyú. A madarak valaminő elmés szerkezet révén a 
nyakukat is tudták ide-oda hajlítgatni. Egyikükről váratlanul lehámlott a 
tollborítás, hosszantian barázdált rózsaszín anyag bukkant ki alóla. 
Pulykává vált, gondolta Hattyú Sándor, ám ez a vicc csak ideig-óráig 
takargatta azt a tényt, hogy a müűnyak őt nem a rut-rut-rutozó baromfira 
emlékeztette, hanem, mi tagadás, hímtagra. 


A manuscriptum ábrázolásai nyomakodtak az agyába, a meztelen nők, 
és persze a hattyúk. Lehetséges, hogy a hattyúk nyaka a férfiúi harmadik 
lábat jelképezi? 

A fölfedezés izgalomba hozta, fészkelődött a széken, míg rápisszegtek. 

Scusi, suttogta. Hirtelen fázni kezdett, megsuhintotta a halálfélelem. 


Megérezte, milyen keskeny és bizonytalan a híd az élet és a végtelen 
sötétség között. 


Mert van az elevenek országa meg a holtak országa. 


KILENC 


Nem beszélnék annyit magamról, ha volna a világon más, akit 
olyan alaposan ismerek. 


Zsolnay Miklós írta ezt az idősebbik nővérének egyik levelében, méghozzá 
angolul, amikor hosszú körutazást tett a mesés Keleten. Török- és 
Görögország, Ciprus, Szíria, Palesztina. Bármilyen messze járt IS 
városunktól, szinte mindennap kaptak tőle levelet a szülői házban. A nővér 
nem tudta mire vélni az angol sorokat, arra sem jött rá, hogy idézet, egy 
amerikai könyv elejéről. 

Zsolnay Miklós október végén érkezett Konstantinápolyba, sietve 
tájékoztatta édesatyját, a híres fazekasmestert — ekkor már inkább 
manufactura-tulajdonost , —, — hogy porcelán — és  majolika terén 
Törökországban igen nagy a becsülete a Seefelder cégnek, amelyet 
ugyanúgy a fiuk, Rudolf képvisel, ahogyan ő a saját családi vállalkozásukat. 
Ez a Rudolf rokonszenves ifjú ember, szakértője a perzsa csempéknek, 
gyönyörűeket sikerült összegyűjtenie, kiállítást szándékozik rendezni 
belőlük Párisban. 


Ahmet szultán Kék-mecsetjében, amit 1609-től 1616-ig építettek, több 
ezer négyzetméternyi antik csempe borítja a falakat, és ha ilyet gyártanánk, 
Wahliss kereskedő bizonyára rengeteget eladna belőlük Ausztriában, 
Seefelder Rudolf pedig örömmel képviselne bennünket itt, Keleten. Amint 
tudok, küldök róluk rajzokat. A papír elég silány, de azért a nővéreim 
biztosan tudnak kezdeni valamit a mintákkal. Lassan haladok, mert sokszor 
félhomályban, létrán állva kell skiccelnem, méghozzá sietve, mert az 
Imámok belépésemet csak baksis ellenében hagyják, hitetlenként csupán 


titokban lehetek a mecsetben, és amikor istenüket tisztelik, távozni 
kényszerülök. 

A családban eseményszámba mentek a legfiatalabb testvér írásos 
beszámolói. Nővére térképen jelölte a meghódított városokat, ahogyan ő 
mondta. Konstantinápoly. Bursza. Izmir. A ciprusi Lárnaka. Bejrút. 
Baalbek. Damaszkusz. Jaffa. Jeruzsálem. Port-Szaid. Fusztát. Kairó. A 
lányok már hozzászoktak, hogy a fivérük veszélyesen él, most 15 odament a 
vad törökök közé. Lehet érte aggódni, ebben a szülők, Zsolnay Vilmos és 
neje jártak élen. Amit Miklós tesz, az mindig meglepő, rengeteg munkát sóz 
a nyakukba, de mindig valamiképpen Jó a vége. 

Perzsa csempéket fogunk gyártani, mondta ebédnél az atya, híres 
fazekasmester, miután fölolvasták neki a legutolsó levelet. Hozzáfűzte, mint 
rendesen: A fiam tudja, mit csinál! Erre az anya, a szokásos félmosollyal: 
Reméljük. 

Kevés vártatva sürgönyt kapott a család Törökországból, örömhírrel. 
Az úrfit a szultán kitüntette a Medjije-rend tiszti fokozatával. Medicsi-rend, 
a török szultántól? — hüledezett az anya, kissé nagyothallott. Mezsizse! — 
ismételte Zsolnay Vilmos, ámbár nem volt bizonyos abban, hogy Jól ejti. A 
sürgöny arról 15 tudósított, hogy a rendjelen kívül A tudományért és a 
művészetért aranyérmet 15 megkapta, ami meg értékesebb. Cserébe a 
vagyont érő ajándékokért, jegyezte meg az atya mosolyogva. Ennyi 
porcelánért a pápa szentté avatná, mondta az idősebb leány férje. Az anya 
megfeddte, ezzel ne vicceljél. Miért, kérdezte az csípősen, ő maga írta, 
hogy legközelebb Olaszországba utazik, audienciát kér a pápától, hátha 
kiadja az ukázt, hogy a templomok rendeljenek tőlünk olyan oltárt, amilyet 
a máriafalvi templomba csináltunk Steindl bácsinak. 


Városunkban sokan látták azt az egyházi kerámiabútorzatot, a 
keresztelőkutat, a szószéket és az oltárt, melyek Steindl! Imre tervei alapján 
készültek. A manufacturában a bonyolult megrendeléseket mindig legalább 
két példányban készítették el, hátha megrepednek vagy eltörnek a 
munkafolyamatok valamelyikében, akkor nem szükséges teljesen elölről 
kezdeni. A másodpéldányokat vagy sikerült eladni később, vagy a telepen 
hasznosították, csinosításképpen közszemlére téve. 


Január elejére megérkeztek a föntebb sorolt külhoni településeken 
postára adott málhák városunkba, és a porcelán-manufactura egyik kocsisa 
a család lakóházába szállította, mely a műhelyek, a raktárak és a 


kemencéket rejtő épületek gyűrűjében magasodott. A német szalonban 
bontották ki a rongyokkal és kenderkóccal törésmentesített ládákból a sok 
régi csempét, a vázákat, cserépedényeket, és más, főként agyagból készült 
tárgyakat, amelyeken látszott, hogy több száz évesek. Zsolnay Vilmost 
leginkább az a másfél tucat hozta lázba, amelyek talán a legrosszabb 
állapotban voltak, csorbák, repedezettek, ám díszítésük különlegesen szép, 
ugyanakkor egyszerű, mint a nép dalai. Ezekről a fia nem írt. Csak hazatérte 
után mondta el, hogy tizenötödik századiak, s szinte bizonyosan a Kő 
Temploma, a Oubbat AlI-Sakhrah feldíszítéséhez gyártották a törökök, 
miután elfoglalták Jeruzsálemet. Sajnos a nem igazhitűeknek tilos a 
bemenetel. Azonban a Templom őreit egy bizonyos kocsmában könnyen 
megvesztegethette az, aki maradék csempéket akart vásárolni, s ezt 
nemcsak Rudolf Seefelder, hanem előtte más porcelános cégek emberei 15 
megtették. 


Zsolnay Miklós elismételte mindazt, amit levélben már fölvázolt. Az 
ötlet egy hosszú vonatozás során fogant meg benne, tizennégy óra hosszat 
zötyögött a koromfoltos kupéban Baalbekből Kairóba. Kéne emelni 
városunkban egy hatalmas épületet, olyasfélét, amilyenekből sok látható 
Keleten, és ami előtt az utókor is fejet hajtana. Kívül és bévül a 
manufacturánk termékeivel borítanánk, s odabent láthatóvá tennénk 
mindazt, amivel a cég beírta a nevét a művészet történetébe. Templom 
volna ez, a  fazekasságé.  Bazilikáknak és  székesegyházaknak 
dolgozhatnánk, a minták után. Gondoljunk a Kő Templomára, az abban 
őrzött szikláról szállt föl a mennybe Mohamed, úgy tartják, korábban 
Gábriel arkangyal arra intette, hogy imádkozzék Ábrahámmal, Mózessel és 
Jézussal. Milyen nyelven? — kérdezte az atya. Jaj, apám, fontos ez? az isteni 
személyek szavak nélkül 15 tudnak imádkozni! maradjunk az üzletnél! 


De nem maradtak. Mert a világutazó fiú még valamit hozott az 
atyjának. Erről azonban kettejükön kívül senki nem szerzett tudomást. 


Lapos fadobozt rakott az asztalra a szivarszobában. A ládikát valaha 
festőművész eszközei számára készítette a török asztalos, akitől megvette a 
bazárban. Szállásán kiszerelte a tubusok tárolására szánt három sor pici 
rekeszt, így kényelmesen belefértek azok a vellumok, amelyek a 
megszokott méretű írópapíroknál picivel magasabbnak, s néhány 
hüvelyknyivel szélesebbnek látszottak. Bőrboríték tartotta őket össze. Mi 
ez? — kérdezte Zsolnay Vilmos. A fia kiemelte a dobozból: Kincs. 


Elmesélte, hogy Blum pasától vásárolta, akinek sokat köszönhet, ő 
Járta ki, hogy a szultán fogadja, ezzel sok baksist takarítva meg neki, így 15 
százötven frankba került, hogy a magas Portán a rengeteg tisztviselőt 
kielégítse. A cég telephelyet nyithat Konstantinápolyban vagy környékén, 
szabadon választhatunk az állami tulajdonban álló épületekből, és annyi fát 
vághatunk a kincstári erdőkben, amennyire csak szükség van. A 
nyersanyagot, a kész masszát beszállíthatjuk vámmentesen. A szultán más 
kedvezményeket is szívesen ád, egyetlen kérése van: viseljek fezt, ezt 
megtehetem az ügy kedvéért. De csodálatos volna, ha a saját hazánkban 
kapnánk ilyen segítséget! 

Suttogóra fogta a hangját: Blum pasa szintén testvérünk, igazából 
Blum Gyula a neve, Pesten született, az alexandriai székhelyű Osztrák— 
Egyiptomi Bankház igazgatói posztján vált ismertté Keleten. Hetvenhétben 
nevezték ki államtitkárnak a törökök, aztán gyors előmenetellel pasa és 
miniszter lett. Gyüjteményében rengeteg a régi könyv, irat, oklevél. Állítása 
szerint ez a manuscriptum valamelyik free mason őstől származik. 


Az atya óvatosan belelapozott, vannak tehát magyar pasák, dünnyögte. 
Hogyne volnának, például Herz Miksa pasa is, akivel szintén 
összebarátkoztam. Amikor Julius Franz pasa nyugalomba vonult, az ő 
javaslatára Herz Miksa pasa örökölte a pozícióit. Herz fiatalkorában 
építészmérnöknek tanult Pesten és Bécsben. Miféle nyelven? Nyilván 
magyarul és németül! Nem azt kérdezem, hanem hogy ez miféle nyelven 
íródott? — az atya fölemelte a manuscriptumot. Nos, még megfejtésre vár, 
Blum testvérünk szerint sifrírozták, hogy avatatlan szemek ne olvashassák, 
de látja, apám, sok szimbólum utal a Testvériségre, néhány akácfa, két 
körző... A fura növény a hetedik oldalon derékszögű lénia formáját 
mutatja... A hattyúk nyaka jobbra kanyarul, G betűt idézve. Geométer, 
dünnyögte az atya, Ég és Föld építőmestere. Pontosan. 


Némán forgatták a lapokat. Zsolnay Vilmos arra gondolt, hogy több 
állat bőréből készíthették, valószínűleg zsenge borjakat nyúztak meg. 
Szakértő szemmel vizsgálta a színes tintákat, csersavasnak vélte őket. 
Lúdtollat használt az ismeretlen szerző, esetleg a másoló írnok. Mit 
jelenthetnek a fürdőző mezítelen leányok a rajzokon? Nem tudom, így a fia, 
de szépek. 


Úgy néztek egymásra, mint két tapasztalt férfi, akiknek megvan a 
véleményük a nőkről. A világot járt úrfi sok mindenről nem számolt be az 


atyjának, úti kalandjai dévajabb részleteiről másnak sem, megtartotta 
magának a keleti nőkkel kapcsolatos élményeit. Pedig Blum pasa révén épp 
elég feledhetetlen éjszakát élhetett át — ha nem 1s ezeregyet —, amelyek után 
úgy képzelte, aki nem a Kelet leányai közül választ magának ágyast, sőt 
feleséget, az sosem ismerheti meg a titkok titkait. Az ő korábbi tapasztalatai 
asszonyszemélyekkel (ideértve a bordélyháziakat 15) úgy viszonyultak a 
konstantinápolyi kényeztetésekhez, mint aludttej a hétfogásos szultáni 
lakomához. 


Merengéséből az apja higgadt érdeklődése zökkentette ki: Fiam, mit 
kezdhetünk ezzel az irkával, ha nem bírjuk elolvasni? Remélem, nem volt 
drága! Hát, egy ilyen régiség komoly értékkel bír, de nem eladásra 
vásároltam, hanem mert Blum pasa szerint alchimista receptek vannak 
benne, például az aranycsinálásé, tudom, ez érdekli apámat. Zsolnay Vilmos 
sóhajtott. Egy híres festő öreg alchimistának nevezte, utána sokáig így 
hívták a baráti körében. 


A műhelyekben sok aranyat használtak színezésre, különösen a 
legújabb technika, a damscenirozás bevezetése óta. Ennél az eljárásnál a 
fénytelenített barna mázzal bevont munkadarab alapjára arany vagy ezüst 
vonalminta került. Az idősebb lány tervein egyre többször, amióta a perzsa 
modor helyett inkább a japánit követte. A drágább árukhoz igazi arany, az 
olcsóbbakhoz fényarany kellett. Zsolnay Vilmos szeretett volna föltalálni 
olyan eljárást, mellyel az arany egy részét visszanyerhetné. Összeszedette a 
festők által használt ecseteket és törlőrongyokat, majd különféle oldatokban 
kifőzette őket. Terpentines mosással is próbálkozott. Ám egyelőre nem 
találta a megoldást, csupán sűrű, feketés anyag maradt vissza, ami kiégetés 
után őzbarna lett, nem aranysárga. 


Blum pasa szerint a füzet eredete bizonytalan, folytatta Zsolnay 
Miklós, úgy tudja, első ismert tulajdonosa Georg Baresch volt, aki állítólag 
testvérünk, egyszersmind az alchimia művelője, Prágában élt, a tizenhetedik 
században. Ha ez igaz, megeshet, hogy aranycsináló receptjét 15 lejegyezte, 
akkor pedig ez a szöveg aranyat ér nemde? Talán... ha ki tudjuk hámozni az 
értelmét, dünnyögte az atya. Igen, ha, de miért ne tudnánk, ha akarjuk? — a 
világot járt úrfi nem szerette a kétkedést. Blum pasa szerint a manuscriptum 
valamikor II. Rudolf császáré volt, hatszáz aranydukátot adott érte, mert azt 
hitte, Roger Bacon írta. Az ki? Ő is híres alchimista volt, és testvérünk, 
akinek sikerült a rezet arannyá változtatnia valamilyen porral, bő vízben 


föloldva... Lehet, hogy éppen ezt csinálják a meztelen leányok a 
medencékben? Jó, Jó, de miért pucéran? — kérdezte az atya. Zsolnay Miklós 
sóhajtott: Apám, első nekifutásra ennyi nem elég? Ha majd tudjuk, mi van 
benne, többet fogjuk forgatni, mint a Musspratt-féle kémiatankönyvet, a 
maga bibliáját. Mal sehn... ha pediglen a megfejtéssel kudarcot vallunk, 
legföllebb odaajándékozzuk ő császári és királyi apostoli felségének, 
hogyha még egyszer betér hozzánk, ez még mindig olcsóbb, mint az a 
töméntelen porcelán, amit odaadtunk neki a múltkoriban. 


Zsolnay Miklós magában úgy döntött, soha nem válik meg ettől a 
kézirattól, még Ferenc József őfelsége kedvéért sem, bármekkora 
megtiszteltetés a látogatása. A császár és király a hadgyakorlatok miatt jött 
városunkba a különvonatán. Sokak irigységét váltotta ki, hogy zsúfolt 
programja ellenére alaposan túllépte a manufactura vizitálására tervezett 
időt, s több mint egy óráig időzött a fazekasmester birodalmában. Pedig 
előtte mindössze tizenöt percet szánt a laktanyára, s ugyanennyit a Király 
utcai katonai ispotályra. 


Az atya fogadta Ferenc József őfelségét az erre az alkalomra ácsolt 
díszkapuban, melyet zászlók, tölgyfalombok és virágok ékesítettek. A két 
lánya fekete selyemruhában, keblén hófehér rózsával várta a raktárban, ahol 
a legszebb árukat tették közszemlére. A magas vendég bejárta a 
műhelyeket, a kemencéket és a mufolákat 15 megszemlélte. Végül a Klein 
bácsi által e célra készített fajansztollal elhelyezte aláírását a 
vendégkönyvben. Ezek után mindenki látni akarta a manufacturát, a 
kíséretéhez tartozó nagyurak másnap is visszatértek, és komoly 
megrendeléseket adtak. 


A császári és királyi apostoli felség látogatása után került a családhoz 
az a két hattyú, amelyek sokáig éldegéltek az alsó kerítésnél, az 
összegyűjtött esővízből duzzasztott pici tavon. A gyerekek annyira szerették 
őket etetni, hogy meghíztak. Fakerítést akkor ácsoltatott nekik az atya, 
amikor a gyerekek az egyiket elkapták, és sötét festékkel becsíkozták, 
zebramadárrá változtatva. Büntetésül a két tettest — az egyik porcelánfestő 
ivadékait — ugyanúgy csíkosra mázolva székhez kötözték, másfél órát 
kellett így maradniuk az udvar legforgalmasabb pontján. Zsolnay Miklós 
szabadította ki őket, zsebkésével metszve át a spárgát. 


Ez éppen az őszi pulykavásár idején történt, amikor megérkeztek a 
hajtók Szerbiából. Az eladásra szánt madarakat a főtérre terelték, 


szegénykék lábon tették meg a hosszú utat, belefogytak a gyaloglásba. Az 
anya kéttucatnyit választott közülük szakértő szemmel a család 
élelmezésére, ezek azután szintúgy a kis tónál élték hátralévő heteiket, ahol 
a hattyúk, de amazok mindig elkülönültek. Egyikükről sosem koptak le 
teljesen a zebracsíkok. 


Zsolnay Miklós tulajdonképp vonatozással töltötte az életét, munkája 
jelentős része a fővárosban zajlott, érdemes ápolni fontos kapcsolatait. 
Gyakran kellett kártyaasztalhoz ülnie, úgy ügyeskedett, hogy a gazdag 
emberek, akikről megrendelést várhatott, nyerjenek. Másnaponként este 
beült a vagonba városunkban, hogy a hajnal már a budapesti indóházban 
érje. Sokszor álomba ringatta a kerekek ritmikus zörömbölése a sínen. 
Álmaiba beszivárgott a mozdony dallamos füttyögése és a korom esőszerű 
permetezése. Mióta hazatért keleti körutazásáról, általában ébren üldögélt a 
lengedező lámpafényben, kezében a manuscriptum bőrmappájával. 


Az egyik másolatot hordta magával. Óvatosságból készíttette a 
kópiákat. Ötszáz éves vellumlapokat hozatott e célra Egyiptomból, Blum 
pasa közreműködésével, akinek hallgatásában joggal bízhatott, ő már 
megtanulta a török Portánál az összezárt száj szabályát, esetenként az élete 
múlott rajta. A csersavas tintát könnyen kikeverték, s a próbavonások után 
véglegesítették a színeket. A munkálatok a manufactura hármas kemencéje 
melletti cellaszerű szobában zajlottak, mely üresen állt, mióta az új 
festőműhelyek fölépültek. 


Régi módon vágott lúdtollakat használtak, nyolc darab fogyott el a 
három hónap alatt, amíg elkészült a szinte tökéletes másolat. A manufactura 
hagyományainak megfelelően egyszerre két példány, ha az egyiket bárminő 
baj érné — ráömlik a tinta, esetleg szétfoszlik, vagy elhasad a vékony 
pergamen —, ne kelljen elölről kezdeni. Ám semmi efféle nem történt. A 
munkát a festőműhely vezetője és annak tanítónő unokahúga végezte, 
megfelelő fizetség ellenében. A titoktartásra nem csupán esküt kért tőlük a 
világot járt úrfi, írott megállapodást is alá kellett írniuk. Az eredeti az 
irodájában álló rokokó íróasztal titkos rekeszébe került, az egyik kópia az 
alsó fiókba, a legfontosabb kurrens üzleti iratok alá. A másik az 
aktatáskájába. 

Zsolnay Miklós négy nyelven beszélt, s elboldogult még négyen, de 
ebben a szövegben egyetlen ismerős szót sem talált, hiába vizsgálta végig a 
sorokat ától cettig, lupéval. Az egyetlen fogódzót t a hattyúnyakak G-be 


merevedése szolgáltatta. A fülke-fényes éj ábrándos keretet nyújtott elméje 
szabad csapongásához. Megesett, hogy egy-egy kecses állatban az otthoni 
hattyúkra ismert, talált olyat, amelyen mintha a zebracsíkok halovány sávjai 
látszanának. 


Legnagyobb sajnálatára sem a  szabadkőmívességre utaló 
bekezdéseket, sem az aranycsinálás útmutatóját nem lelte a kéziratban, 
mely lassacskán rögeszméjévé vált. Tudta, szakértő elme segítségét kell 
kérnie, noha veszélyes volna, ha avatatlan kézbe jutna a füzet. Már 
kerestette a megfelelő és megbízható személyt. Senkivel nem konzultált, az 
apjával sem, pedig Zsolnay Vilmost érdekelhette legjobban a Hattyús 
kézirat, amennyiben köze volna a Testvériséghez vagy az alchimiához. 


A testvériség eszméjét a papa bátyja hozta a családba, amikor hazatért 
külföldi bujdoklásából. Kossuth Lajost kísérte. A turini remete maga is a 
titkos társaság tagjává lett, még Cincinnatiben, Amerikában. Ez a nagybácsi 
kilépett a családi klánból, Bukarestbe költözött. A családi legenda szerint a 
magyar szabadkőmívesekhez csatlakozott, ami nem lett volna baj, de 
rendszeresen pénzelte őket, azért volt örökös pénzzavarban. Zsolnay 
Vilmos tőle hallott a Testvériségről. 


1886-ban a két eltérő elvű nagypáholy egyesült, megalapították a 
Magyarországi Symbolikus Nagypáholyt. Ilyesmi a világban sehol sem 
történt, magyarázta nekik a bácsi, meglepő, hogy éppen a hazai testvérek 
voltak rá képesek, noha két magyar mindig összevész, három pedig már 
forradalmat csinál. 


Zsolnay Vilmos azért tartotta fontosnak a free mason testvériségbeli 
tagságot, mert ezáltal egy világközösséghez csatlakozhat, amitől nő a 
biztonságérzete. A fiú ezt pontosan értette, számtalanszor tapasztalta, hogy 
a rendkívüli képességű vagy teljesítményű embert az átlagosak le akarják 
rántani maguk közé, ha nem megy, kiközösítik, adott esetben 


megsemmisítésétől sem riadnak vissza. Ő maga ez ideig mégsem kérte 
fölvételét, amire apja nem 1s buzdította. 


A világot járt ifjú biztosra vette, ha a manuscriptum érvényes 
megfejtését átnyújthatná az apjának, nagyot nőne a szemében, márpedig 
amióta az eszét tudja, mindig az öregnek akarta megmutatni, hogy mire 
képes. Az anyánál sosem volt szüksége effélére, ő föltételek nélkül imádta a 
kicsi fiát, az maradt neki felnőtten is. 


Városunkban a desifrírozás feladatára csupán egyvalaki tűnt 
alkalmasnak: Hafferer Vince, az ismert pékcsalád szegényebbik ágának 
sarja. A líceum pap tanáraként nemcsak ógörög és latin szövegekben volt 
Járatos, de eligazodott a héber, az arameus, a perzsa és az arab nyelvben Is. 
Annyit használta a szeme világát olvasásra, hogy pápaszeme elé 
nagyítóüveget 15 emelt, ha antik papirosok fölé görnyedt. A gazdag 
Haffererek már magyarosítottak Hattyúra. A pap tanár nem, pedig igazán 
vicces lett volna, ha egy Hattyú fejti meg a Hattyús kéziratot. 


Hafferer Vince nem értette, mi szükség titkolózásra: Rajtad kívül kit 
izgat, hogy mi áll ezeken a pergamenlapokon? Zsolnay Miklós furcsállta a 
pertu nélküli tegezést, de nem tette szóvá, nagyjából egykorúak lehettek. Az 
attól függ, mi áll rajtuk. . . én abban a hiszemben vagyok, hogy vellumlapok. 
Hafferer Vince elmosolyodott, kérlek, a vellum voltaképp igen fiatal állat, 
többnyire borjú bőréből való pergamen. Értem... mennyi időbe telhet? 
Hafferer Vince emelgette a mappába csomagolt kéziratot, mintha a súlya 
érdekelné: Nos, ezt 15 csak akkor tudom megjósolni, ha már belemélyedtem. 
A mélyedés hány órát jelent? Három napot. Hát... nem vagy a rohammunka 
híve! 


Zsolnay Miklós a pap tanár lelkére kötötte: úgy vigyázzon az átadott 
füzetre, mint a szeme világára, sőt jobban! — ezt azért fűzte hozzá, mert a 
vastag lencséjű okuláré és a lupe alapján úgy vélte, Hafferer Vince a 
látására nem vigyázott. 


A líceumhoz közeli Fehér Hattyú vendégfogadóban találkoztak. A 
porcelán-manufactura ifjú igazgatója biztosra vette, hogy ezt az épületet a 
Hafferer család Hattyú ága tulajdonolja, de tévedett. A pap tanár ezt sietett 
közölni vele, valamint azt 15, hogy a városunkban terjengő pletykák ellenére 
a Hafferer család nem zsidó eredetű, ők felvidéki svábok, Mária Terézia 
telepítette be őket, előbb Pozsonyba, majd Székesfehérvárra kerültek, onnan 
jött a pék ősatya, házasság révén, városunkba. 

Zsolnay Miklós hiába sürgette, a pap tanár úrnak nem akaródzott a 
lényegre térnie, komótosan evett, mint akinek ritkán jut ilyen fejedelmi 
estebéd. Közben elmesélte, hogy ezen a telken valaha török lakóház állott. 
Azt elbontották az ezernyolcszázas évek elején, utána épült föl a Fehér 
Hattyú vendégfogadó. Hát azt tudod-e, hogy a Hattyú vigadó nagytermében 
maga Liszt Ferenc tartott hangversenyt 1846. október 26-án, és a bevételt 
jótékony célra ajánlotta föl? Tudom, hazudta ő türelmetlenül. Hát azt tudod- 


e, hogy annak előtte hadikórháznak is használták? Tudom!!! Jól van na, 
mért vagy ilyen ideges? Nem vagyok ideges, csak szeretném már hallani, 
mi a helyzet a kézirattal. Azért ezt a kis mártást még kitunkolom! — Vince 
utálta, ha sürgetik. 


Miután megtörölte gyér bajszát a hattyúmintával díszített damaszt 
asztalkendővel, belefogott: Kedves ecsémuram, tudott dolog, hogy a rossz 
hír hozóját lenyilazzák, mégis arra kénytelenedem, hogy közöljem veled, ez 
a kézirat ügyes hamisítvány, mivel annak dacára, hogy a pergamen régi, a 
téntát frissnek találtam, egy picit lekapartam és tűzpróbának vetettem alá. 
Hm, így a világot járt úrfi. Azonfölül nem egészen illedelmes, hogy pap 
létemre szemérmetlen ábrázolásokat nézegessek, vissza 15 utasítottam volna 
a föladatot, ha nem venném bizonyosra, hogy a födetlen keblű leányok a 
vízzel telt medencékben mindig gondolat vagy érzés születését jelképezik. 
Látod, fentről, kürtőkből ömlik le a folyadék, jelképezvén az isteni 
sugalmazást. Komolyan? Bizony, a képzelet szülte növények, fák és 
virágok pedig gyógyfőzetek hozzávalói lehetnek. Aha... mindezt a 
szövegből olvasta ki bátyámuram? A szöveget még nem sikerült 
megfejtenem. Hát akkor? Munkám során isteni sugallatot kaptam magam 
15! — somolygott. 


Ó, mondta Zsolnay Miklós. Amíg a tejeskávét fogyasztották, melyet a 
Fehér Hattyúban pillével hoztak ki, s püspökkenyeret adtak mellé, végig 
kellett hallgatnia Hafferer Vince kiselőadását nagy elődjéről, Virág Benedek 
pálos szerzetes költőről, aki a hétszázas évek végén oktatott városunkban. A 
líceumban gyakran idézik nevezetes hitvallását: , Születtem, szerettem 
hazámat, s dolgoztam érte. Ez az én életem története! Tegyetek ti 1s így, 
tanítsátok utódaitokat, s ha azok is ezt teszik, akkor Magyarország boldog 
lesz." Bizony, öcsémuram... hallottál-e arról, hogy magam 15 fabrikálok 
versezeteket, természetesen kizárólag vallásos témákról?! 


Már húzta volna elő a papírlapot, hogy fölolvasson egyet (kettőt?), ám 
a porcelán-manufactura igazgatója nem hagyta: Tehát nincs ötleted, miféle 
nyelven íródott a füzet? Én csak azt tudom, hogy egyetlen nyelvre sem 
hasonlít, pedig összevetettem olyanokkal 15, melyeket magam sem beszélek, 
líceumunk gazdag kézirattára nyújtott erre módot. Ennek folytán az a 
meggyőződésem, hogy mindösszesen két eset lehetséges. Pro primo, 
titkosírás ez, mégpedig igen rafinált. Pro secundo, valaki a bolondját járatja 
veled és mindannyiunkkal, akik a szöveg megfejtésével próbálkoznánk, a 


friss ténta megerősíti ebbéli hitemet. Többet mondani nem tudok, dictum, 
factum, punctum. 

A világot Járt ifjú intett a főpincérnek a számláért, ám tekintetét nem 
fordította el Hafferer Vince kenetteljes ábrázatáról: Ezek szerint az 
aranykészítés módjáról nincs benne szó? Hafferer Vince, a fejét rázta, úgy 
vélem, gyógyfőzetek összeállítását tudhatnánk meg, ha pontosan értenénk, s 
más orvoslási metódusokat, márpedig az ilyesmi nézetem szerint többet ér 
az aranynál, mely csak rosszat hozott az emberiségre. 


A pap tanár hátradőlt, két keze ujjait összefűzte az abroszon, 
hüvelykjeivel fürge malmozásba fogott. Várja a fizetséget, gondolta 
Zsolnay Miklós, és az asztalra rakta a bankókkal teli kopertát. A pap tanár 
olyan arccal dugta a zsebébe, mint aki semmi jelentőséget nem tulajdonít a 
pénznek. Később derült ki, hogy ez így is volt, a summát a líceum 
könyvtárának fejlesztésére ajánlotta föl. 


Zsolnay Miklós beszámolt az apjának. A fazekasmester hallgatott. A 
szekreterből, amelyben legbecsesebb tárgyait tartotta, kiemelt egy zöld 
kartondobozt, porcelánfigura került elő belőle. Mezítelen Ámor lovagolt 
egy rákon, emberi szívre horgászva. Emlékszel erre, fiam? Hú... de régen 
láttam, persze hogy emlékszem, neked csináltam, karácsonyra, a 
legnagyobb titokban! Igen... akkor azt hittem, csinálsz majd még. 


Nem lehet mindenki művész, mondta a fia csöndesen. Jól van, jól, 
óriási segítség nekem, ha vezeted az üzletet! — az atya szorosan átölelte, ez 
ritkán fordult elő. A fia haláláig őrizte e megható pillanat emlékét. 


Vonatútjaira változatlanul elvitte a bőrmappát a  manuscriptum 
másolatával, ám csökkenő lelkesedéssel böngészte. Nem kapok isteni 
sugallatot a megfejtéshez, gondolta, valahányszor kádfürdőt vett. 


Grenoble-ban fölkereste Adjani professzort, akiről az a hír járta, hogy 
az egyiptomi hieroglifák titkát megfejtő híres Champollion tanítványa. 
Gérard Adjani a tekintélyes honorárium hallatán biccentett, arasznyi 
nagyítólencsét húzott oda, mely négylábú drótkereten állt. Hosszan 
vizsgálta a lapokat. Hümmögött. Írásos szakvéleményét három héten belül 
ígérte, de kettő múltán megérkezett, alaposan leragasztott, nagy alakú 
borítékban. 


A professzor úgy vélte, egy immár elenyészett ősi germán nyelven 
íródott a manuscriptum. Voltaképpen közönséges olvasókönyvnek szánták, 


gyerekeknek. Sajnos többet nem állapíthat meg, s kétli, hogy bárki ennél 
messzebbre juthatna. Fújd föl magad, gondolta a világot járt ifjú. 


A kézirat titkát lassacskán háttérbe szorították az élet gondjai. Először 
az atya halála. Utána a gyárrá nőtt manufactura anyagellátási és üzleti 
nehézségei. A kívülállók ekkor még nem érzékelték a bajokat. Ő azonban 
már csak azzal foglalkozott, hogy egyenesbe kormányozza a Zsolnay 
Művek hajóját, minden értelemben. 


Adjani professzor a kéziratot ismételt sürgetés ellenére sem küldte 
vissza. Nem baj, az eredeti és az első másolat biztonságban van, gondolta 
Zsolnay Miklós. Tévedett. Az 1903-as nagy betörés során, mely a 
porcelángyárban komoly pusztítást végzett, íróasztalát 15 föltörték, tartalmát 
elvitték. Rengeteg pénz és kötvény veszett oda. 


Akkoriban az apja már három éve átlendült a fellegekbe, földi 
maradványai épp a nagy betörést követően kerültek abba a mauzóleumba, 
amelyet a fia a temetés után kezdett építtetni a gyár melletti dombra. Míg 
élt, ott szeretett üldögélni az idős fazekasmester egy padon. A belső 
munkálatok tíz esztendőig húzódtak, a fiú úgy érezte, az apja odafönt már 
haragudhat emiatt. A babonára fittyet hányva, október 13-án helyezték el 
Zsolnay Vilmos hamvait az eozinos szarkofágban. 


Pontosan tíz évvel a nagy betörés után a császári és királyi apostoli 
felség a főrendiház tagjává nevezte ki Zsolnay Miklóst. Rengetegen 
irigyelték. Neki kevés öröme telt benne, ahogyan a korábban elnyert Ferenc 
József-rend csillagos középkeresztje sem tette boldoggá. Egy elsárgult 
fénykép őrzi a kitüntetés emlékét: napfényes utcarészletben hajtat valahová, 
fiákeren. Gyerekkéz körmölte a hátoldalra a föliratot: Der Onkel fáhrt zum 
Kaiser. A nagybácsi úton a császárhoz. 


Kapott annak előtte harmadik kitüntetést ís a török kormánytól, 
amelyet küldöttség hozott városunkba. A polgármesternél tudakozódtak, hol 
találják , a reneszánsz úrfit". Tartott egy darabig, mire a polgármester titkára 
rájött, kinek hozták az oklevelet és a plecsnit. Zsolnay Miklós dagályos 
beszédben fejezte ki háláját az átadók helyett a szultánnak, ígérte, amint 
alkalma nyílik, személyesen teszi tiszteletét Konstantinápolyban. 


Amikor a nagy háború befejeződött, s a kormány megbízásából 
Lindner Béla tárca nélküli miniszter Belgrádban aláírta a fegyverszüneti 
egyezményt, azt hittük, most már jóra fordul a sorsunk. Arra nem 
számítottunk, hogy az antant által kijelölt demarkációs vonal (a Somogy 


megyei Babócsától Baja fölött húzódva Maroslelléig) azt jelenti: a szerb 
hadsereg megszállja az ország déli részét, városunkat 15. Amint ez 
megtörtént, szinte hetenként jelentettek be újabb tiltásokat, melyek kivétel 
nélkül a magyarok ellen irányultak. Levél- és csomagcenzúra, a szabad 
mozgás korlátozása, utazás csak írásos engedéllyel. A demarkációs vonal 
átlépése szigorúan tilos. 

Ezt a rendelkezést szegte meg a világot járt úrfi, amikor hamis 
személyi okmányokkal és engedéllyel megszökött városunkból. Akkoriban 
mind egészsége, mind elmebeli állapota már válságos volt, elhatalmasodó 
vérbaja egyre több fejtörést okozott a családnak. Életét egy Bécs környéki 
elmegyógyintézetben fejezte be. Őneki azt mondták, oda kerül, ahol 
Széchenyit ápolták, valójában egy másikba szállították. Úgy hitte, a Hattyús 
kéziratot hozta el a táskájában, holott csupán egy régi üzleti főkönyvet 
lapozgatott. Máskor egy kopott külsejű, valaha bőrbe kötött, angol nyelvű 
regényt. Azt inkább csak tartotta a kezében, többnyire az utolsó lapnál 
kinyitva. Orvosai nem tudták eldönteni, látja-e egyáltalán, ha igen, csak 
bámulja, vagy azért bele-beleolvas. 


A fény, mely elvakítja szemünket, számunkra sötétség. 


Mi lesz, ha megvakulok? Az én temetésemet ki rendezi? És 
mauzóleumot ki emel? — kérdezte néha az ápolónőtől ingerülten, angolul. 
Az nem értette, németül válaszolt, szlovák akcentussal: A beteg 
megnyugszik. 


Csak az a nap virrad fel, amelyre tudatosan ébredünk. S még 
számos reggelre virradunk. A Nap csak egy hajnalcsillag. 


TIZ 


Anyja, Mária, Józsefnek jegyese, még mielőtt egybekeltek volna, 
úgy találtatott, hogy gyermeket fogant a Szentlélektől. Férje, 
József igaz ember volt, nem akarta a nyilvánosság előtt 
megszégyeníteni, ezért úgy határozott, hogy titokban bocsátja el. 


Josua ben Miriam — avagy Jézus Krisztus, ahogyan Európában ismerik és 
emlegetik — évente fölbosszantotta magát, amikor a Svéd Királyi Akadémia 
döntését közzétették, s megértette, hogy idén sem ő kapta az irodalmi 
Nobel-díjat. Káromkodott, de értelemszerűen nem az Istent szidta. 
Mennydörgős mennykő, ezeknek mikor tűnik fel a fő mű, a Könyvek 
Könyve? 

Minderről én első kézből tájékoztathatom az érdeklődőket, mivel azon 
kevesek közé tartozom, akik személyesen ismerhették Josuát, a Megváltót. 
Sokan váltig állítják, hogy kapcsolatban álltak vele, olyanok is, akikről 
tényszerűen bizonyítható az ellenkezője. Egy közismert próféta még meg 
sem született, amikor a Megváltó visszatért az örökkévalóságba. Egy másik 
viszont már régen befejezte földi vesszőfutását amikor a Megváltó 
felbukkant köreinkben. Ez a bizonyos születés sem éppen akkor történt, 
amikorra irányadó egyházi kútfők teszik. De a dátumok csak adatok, ritkán 
visznek közel a lényeghez. 


Jómagam tehát nagy idők kis tanúja volnék, ez ad bátorságot, hogy 
históriát írjak, ahelyett hogy szent szöveget másolnék, ami a tisztem volna. 
Szabad-e pedig mást írni egyáltalán? Való-e a nemes halak kék vérével 
színezett tintát arra pazarolni, hogy az ember a saját történetével 


hozakodjék elő? Nem tudom. Azért ez inkább az Ő története, mintsem az 
enyém. 

Közönséges fekete írófolyadékot használok mostan, nem adnak mást. 
Nyilván kormot oldottak föl vízben. Negyed árkusok üres hátoldalára írok, 
csak ez van. Tudnék pedig papirusztekercset készíteni, pergament is, 
ahogyan az apámtól tanultam. Aki élete végéig Jobban kedvelte a háromféle 
bőrt, leginkább a gvillt, mely vastag és tartós, noha nem túlságosan sima, 
hamar csorbul rajta a tollvég. Ugyancsak előszeretettel körmölt dok 
szosztokra, azaz húsos oldalakra, melyek úgy készültek, hogy lehántották a 
bőr belső felén lévő vékony hártyát, s a helyét alaposan lecsiszolták. Kisebb 
lelkesedéssel, de használta a hártyát is, kiszárítás után. Ennek klaff a 
szakmai neve. 


Nekem többnyire papirusztekercsekkel volt dolgom, a bőr már nagyon 
megdrágult. Nád viszont terem magától, lekaszálhatja bárki, egyforma 
szálakra vagdosás után csak négyzetbe kell rendezni, préselni és kiszárítani. 
Érdemes félnedvesen simítgatni fakéssel. A papiruszon kiváltképp szépen 
mutatnak a színes tinták. 


Apám Galliából való. Bevették a várat a rómaiak, ahol menedéket 
keresett. A győztesek mindenkit eladtak rabszolgának. Az apámat a rimszai 
emberpiacon vette meg egy fazekas. Két görög rezet fizetett érte, háromról 
alkudta le. 


Sokat bajlódott a szekerével az a fazekas, a rengeteg rakodás igénybe 
vette megroppant gerincét, a hajtás ií5 nehezére esett a rázós utakon a 
hetivásárokra. Az új szerzemény, mely az emberpiacon inkább szálasnak 
látszott, göthösnek bizonyult. Szegényes rongyai vastagították meg, 
háromszor tekerte őket körül a derekán. Örökké hunyorgott a 
bögölyzúgásos napfényben. Kezében úgy állt az ösztöke, mint... Nem 
érdekes, a hasonlat az ördög eszköze, s amúgy 15 mindig pontatlan. 


Kidobott pénz, gondolta a fazekas apámról. Arra nem számított, hogy 
egy teljes fuvar amfora, kancsó és tál árát ís utána kell dobnia, amikor 
szegény feje belefordult a szekérrel a patakba. Hiába korbácsolta véresre a 
fazekas, a kárát senki nem térítette meg. Így a legközelebbi alkalommal 
túladott rajta négy görög rézért, azt állítva, hogy apám beszél a kutyák 
nyelvén. Az üzlet Zamizban köttetett, a városka tengerparti korcsmája előtt, 
a kecskelábú asztalok egyikénél. 


Új tulajdonosa hitte is, nem is, de úgy gondolta, négy görög rezet 
akkor 15 megér, ha nem beszél a kutyák nyelvén. Tinták préselésével és 
színezésével foglalkozott, négy rabszolgát dolgoztatva fogyóeszközként, 
melyek közül kettő is elhullott azon a héten, senki által nem vizsgált okból. 
Apámat végre olyan munkára használták, amelyben kitüntethette magát. 
Idővel munkavezetővé léptette elő a gazdája. Később fölszabadította, 
aminek apám elsősorban azért örült, mert megnősülhetett. A hozomány 
révén módja nyílott rá, hogy saját írószer- és írószerszám-fabrikát hozzon 
létre. Világrajövetelemkor már tőle vásároltak az igényes vevők egész 
Galliában. 


Hamar elsajátítottam a betűvetést. Az isten 15 írnoknak teremtett. E 
foglalkozásom révén kerültem kapcsolatba többekkel, akik Josua 
tanítványaivá váltak, ám a betűvetés tudományában nem voltak járatosak. 


Szűk két évezredes ismeretségünk kezdete óta a Megváltó többször 
fölkeresett, immár régi lakhelyéről, mindig tudta, hol tartózkodom. Még a 
kamalduli szerzetesek eldugott telepén is rám lelt. A fogadalmat tett, de föl 
nem szentelt laikus barátoknak írnokoskodtam, calculusokat vezettem, és a 
termesztett növények fölöslegét szállítottam a közeli falu piacára. Itt, ahol 
most élek, még nem bukkant föl a Megváltó, pedig nagyon várom. 


Legutóbb a kilencszázas évek legelején jött, amikor annyira 
fölbosszantotta magát, hogy levélben fordult a Svéd Királyi Akadémia 
megfelelő testületéhez, annak mind a tizennyolc tagjához. Josua, mint 
említettem, nem sokat írt, de örökké fogalmazott. A munka manuális részét 
már akkor is hű tanítványaira bízta (vagy rám), amikor még nem 
nyomorodott meg a keze. Mindössze egy (avagy néhány) sort írt a földre — 
a homokba, a porba —, amelyeket sem a szemtanú nem olvasott el, sem a 
későbbi Biblia szövegei nem őriztek meg. Sajnálhatjuk. Az enyészet biztos 
tudatában körmölt mondatok a legfontosabbak. A körmölés ez esetben a szó 
legszorosabb értelmében történt. Valószínűsíthetjük, hogy a porra bízott 
szavakat valahol, valamikor megismételte. Amit üzenni akart, mindig 
másokra bízta. Írók írója ő. Már csak emiatt is kijárna neki a babérkoszorú 
és az összes irodalmi díj. Hiába, a kánon alakítói túl dölyfösek és igen 
figyelmetlenek. Jézus nagyvonalúságát jelzi, hogy mégsem sújt le rájuk. 

Az említett szemtanú egy házasságtörő asszony volt, akit Josua nem 
ítélt meg, sőt az egybegyűlteket is lebeszélte róla. Ne ítéljenek, hogy ne 
ítéltessenek. Az asszony vélhetőleg írástudatlan volt. 


A Megváltó végtelenül sokáig javítgatta a Könyvek Könyvét minden 
létező nyelven, amelyen keresztények beszéltek. Sokáig ügyet sem vetett 
arra, elismeri-e a külvilág írói teljesítményét, mivel a művet nem érezte 
befejezettnek. És év, és század, és millennium I. II. Midőn azonban közel 
kétezer éve korrektúrázta a szöveget újra meg újra, belátta, ideje 
véglegesnek tekinteni. E döntését a holt-tengeri tekercsek későbbi 
fölbukkanása sem hátráltatta. Azok csupán érvényüket vesztett változatok s 
kihúzott részek. 


Őrjöngött, amikor nyolcadszor sem neki ítélték az irodalmi Nobel- 
díjat. Befüthetett volna nekik. Ám inkább levelet írt, azaz diktált, 
történetesen orosz nyelven, ez nagyon megnehezítette a dolgomat. 
Táblázatból lestem a szláv betűket, egy bolgár szerzetes hagyta hátra, 
tudtam, ez a cirill alfabeta. 


Akkoriban a városunk melletti hegyoldalra épült pálos kolostor régóta 
elhagyatott romjai között tartózkodtam. Gyakran voltam szemtanúja, 
miként tulajdonítanak el innen régi köveket, tépnek ki ajtó- s ablakkeretet. 
Engem nem bántottak. 


A Megváltó levelét tizennyolcszor kellett lemásolnom, hogy 
valamennyi címzett megkaphassa. Azok a svédek, akik az irodalmi díjról 
döntenek. Mint mondta, válaszra nem számít. A testület aligha tartja 
szükségesnek, hogy feleljen ilyesfajta levelekre. A tizennyolc borítékot 
magam juttattam el a postahivatalba, leereszkedvén városunk kellős 
közepébe, amire igazán ritkán vállalkoztam, tartok az emberektől, teljes 
joggal. A pult megett ülő kisasszony rájuk ragasztotta a szükséges 
bélyegeket. A kézbesítés idejét négy-hat napra becsülte. Megfelel, mondtam 
én, igazán nem sürgős. Pénzem nem volt, de amennyi érme kellett a 
bérmentesítéshez, ott termett. Igen, tud Ő ügyintézni, ha kell. 


A SVÉD ÍRÓK ÉS TUDÓSOK TÁRSASÁGÁNAK 


Kedves és tisztelt barátom! 

Nagy megelégedéssel tölt el, hogy immár nyolcadszor sem nekem 
ítélték oda a Nobel-díjat. Először is komoly nehézségektől 
szabadít ez meg- — nem kell rendelkeznem a pénzzel, amely, mint 
minden pénz, meggyőződésem szerint csak rosszat hozhat, 
másodszor nagy örömömre szolgál, hogy ebből az alkalomból 


annyian kifejezik, nekem együttérzéstüket, még olyanok is, akiket 
nem ismerek személyesen, de mélyen tisztelek. 

Fogadja, kedves barátom, társaival együtt hálám és legjobb 
érzéseim kifejezését. 


A Megváltó nevében őszinte híve: 
Lev Nyikolajevics Tolsztoj 


Írásban soha nem használta Ő a saját nevét, sem az arameust, sem a 
görögöt, sem a latint. Természetesen tudta, hogy hiába a Könyvek Könyve, 
nem kaphatja meg a díjat, még a jelölésig sem juthat, mert a lángész minden 
testületet megoszt. A döntés rendre úgy születik, hogy két esélyes jelölt 
mögé sorakozik fel a szavazók egy-egy harcias csoportja, addig-addig 
küzdenek, míg végül egy kevésbé jelentős harmadik nevet dob be valaki, 
azt már megszavazza a többség, inkább, mintsem hogy a vitabeli 
ellenfeleknek legyen igazuk. Alfred Nobel, az örökhagyó ama kitétellel is 
okot adott a disputára, hogy a díj csupán hívőknek adható. Az én esetem 
érdekes, vélte Josua, hiszen ugye a bennem hívökre gondolt a dúsgazdag 
robbanószergyáros. 


Akkor viszont mit akarhatott a tizennyolc, azonos tartalmú levéllel? Ki 
tudja. Ezirányú kérdésemre nem válaszolt. Josua útjai kifürkészhetetlenek. 
Egyébiránt minden esetben tiltakozott, ha valaki Istennek hívta. Jézus 
vagyok, az ember! A tanító. A szerelmes fiú. 


Szerelmes? — Ezt sem értettem. Tudtam, hogy a születése óta enyhén 
rokkant, az átlagosnál sötétebb bőrű és alacsonyabb termetű férfi nem veti 
meg a hegy levét, ám arra semmi jel nem utalt, hogy érdekelnék az 
asszonyszemélyek. Noha — bár erről nem szokás beszélni — két felesége is 
volt. Elsőként Magdolna, jóval később, a keresztre feszítést követően pedig 
egy Lívia nevű papnő Rómában, aki több gyereket szült neki. Fia esküvőjén 
még életben volt, a Néró-féle nagy keresztényüldözés idején. 


Tőle tudom a keresztre feszítés igaz történetét. Ellentétben az 
evangéliumok beszámolójával, középre Simon mágust akasztották a 
rómaiak, balra Őt, jobbra Júdást. A zsidók vezetője meggyőzte a római 
helytartót, hogy alkonyatkor nem maradhatnak a tetemek a kereszteken, 
mert bejön a sábesz, márpedig ellenkezik az ősi hittel, hogy a holtak 
addigra ne kerüljenek föld alá. Zavargásokat okozna. Amaz tamáskodott: 


Hiszen még élnek! A vezető azt javasolta, hogy Őt meg kell ölni még a 
kereszten, Simon mágusnak el kell törni mindkét lábát a levétel után, Júdást 
pedig taszítsák le a Kumrán alatti szakadékba, megérdemli. 


Ebben maradtak. Ámde a zsidók vezetője úgy intézte, hogy Őt csak 
megsebezték a lándzsával, s ital helyett bódító mákonyt nyújtottak föl néki, 
amitől álomba merült. Alkonyatkor a három testet egy barlangba zárták. 
Mindez Kumránban történt, nem Jerusalaimban. Simon mágusnak eltörték a 
két lábát, de az esze a helyén volt, gyógyító lévén, főzettel térítette magához 
a Megváltót. Amikor Mária és Magdolna a barlanghoz jött, s kísérőik 
félretolták a zárókövet, Josuát, vagy ahogyan később nevezték, Jézust látták 
élve ott, nem pedig látomást. Ezek után csatlakozott Ő Pál apostolhoz, 
együtt utaztak Rómába. Az eszméletlen Júdást lehajították a szakadékba, a 
tervnek megfelelően. 


Tapasztaltam elégszer, hogy érdeklődni Őnála teljességgel fölösleges. 
Amit tudtomra akar adni, mondja magától. Behúztam fülem-farkam, 
örvendeztem, hogy amíg a Megváltó szolgálatában állok, nincsen 
szükségem lakbérre, testre- és lábravalóra, tűzifára, írószerre, halra, 
kenyérre, borra, ezekről gondoskodott. Más  élelmiszerről nem. 
Biztonságban érezhettem magamat — nagy dolog. Nehéz munkába szegődni, 
ha az ember semmi mást nem tud, csak írni. Kinek kell az a mai sovány 
időkben? Beszélnek az emberek összevissza, nem tartják sem észszerűnek, 
sem szükségesnek, hogy leírják vagy másra bízzák. Az olvasás sem 
létkérdés. Gondolják széles körben azok, aki nem tudják, miről van szó. 


Az írástudók is egyre kevesebbet olvasnak. Mit lehet tenni? 
Reménykedni az O hatalmában, a Könyvek Könyvében, a Smaragd 
Táblában, avagy az Örömhírekben. Bízva bízni. 


Hűvös éjszakákon erősen fáztam, s rémüldöztem, amikor az erdő 
vadjainak hangját hozta a szél. Tudtommal medve nem él erre, de 
vaddisznó, róka vagy farkas látogatása megeshet. A kolostor néptelen, 
mióta II. József őfelsége feloszlatta a szerzetesrendeket, kivéve a világi 
munkát végzőket, melyeknek tagjai oktatnak vagy gyógyítanak. A pálos 
remeték akkor hagyták el ezt az épületet. Lakatlanul találtam. Ha nem 
viselne gondot rám a Megváltó, már régen megfagytam vagy éhen haltam 
volna. 


Akinek e vallomásom a kezébe jut majd, csodálkozhatik, mert ugye a 
magyar keresztények álmukban sem merészelnének arra gondolni, hogy 


Josua ben Miriam — Jézus Krisztus — járt volna vidékünkön. Pedig többször, 
én hat vizitről számolhatok be. Várom, egyre várom a hetediket. Eléggé vén 
vagyok már, sietnie kell, ha itt akar találni, s nem odafönn a mennyekben, 
ahová Ő felméne, s minden egyes földi látogatását követően újra 
visszaméne. Ehhez azonban gyónásra és áldozásra van szükségem, amely 
szertartásokat szeretném Ővéle végezni, ezért imádkozom valamennyi 
reggelemen s estémen. 


Remélem, hamarosan újra fölkeres, függetlenül attól, diktál-e újabb 
levelet, ad-e másolnivalót. Ezúttal én szeretném megajándékozni valamivel, 
amivel kapcsolatban segítségét kérném. Gyónnom kell neki, bevallanom 
nagy bűnömet. Mea culpa, mea culpa, mea maxima culpa, és a kebel 
előírásszerű döngetése. 


Mióta lefogtak a pribékek, s behurcoltak városunk egyik rossz hírű 
ispotályának abba a részébe, ahol nincsen kilincs az ajtókon, börtönrács fedi 
az ablakot, még inkább várom Őt, hogy végre-valahára kiszabadítson. A 
jobb lábam szárán lévő pajzs alakú anyajegy megsérült, amikor 
elagyabugyáltak, azóta egészen sötét színű vér csordogál belőle. Hiába 
kértem felcsert. 


Ezek itt nem hisznek nekem. Lesz majd csodálkozás és fogaknak 
csikorgatása, ha éppen Ő tanúskodik mellettem. Minden bizonnyal lesújt az 
ellenem vétkezőkre. Dehogy, inkább megbocsát nékik. Nyilván tőlem is ezt 
várja. Denigue. .. az Ő akarata. 


Az úgy volt, hogy a romos kolostorban talált rám Isten hírnöke, 
Gábriel arkangyal. Fölszólított, kövessem nyomban. Nem kételkedtem, 
noha azt mondta, Szenthe Gábor a neve, nyilván álcázásból. Tisztán láttam 
jobbjában a kettős virágot, baljában a Máriát üdvözlő papírtekercset, 
vállánál a szárnyait, feje fölött a glóriát. 

Magasztos feladat hárult reám, be kellett jutnom egy zárt területre 
éjnek évadján. Míg Gábriel arkangyal odakint figyelt, hogy meg ne 
lepjenek a reám bízottak véghezvitelében, a tőle kapott, hegyes végű 
vaspálcával feszítettem föl kaput, ajtókat, íróasztal fiókjait, s vettem 
magamhoz a tárgyakat, amelyeket tüzetesen leírt előtte. Nem mondta, de 
egy díszes bőrtokot 15 találtam benne régi iratokkal. Talán csak kifelejtette, 
erre biztosan szükség van. Sejtettem, apokrif evangéliumok lehetnek. 
Tanulmányozásukra tehát lehetőséget kaptam, majd e kegyet 15 meg kell 
köszönnöm Őneki. 


Másoltam korábban ilyesfajta szent szöveget, amelyben — aligha 
véletlenül — Gábriel arkangyal tetteit dicsőítették. Néki köszönhetjük többek 
között a szent koronánkat. III. Ottó császár 1000-ben megkerestette és föl 15 
ásatta Nagy Károly sírkamráját, abban találták a koronázási jogart és a 
koronát. Rómába vitette, s II. Szilveszter pápa javaslatára úgy döntött, hogy 
a koronát a lengyel uralkodónak adja. Ámde a pápa álmot látott, Gábriel 
arkangyal jelent meg előtte, azt parancsolta, hogy a koronát ne a lengyel 
királynak adják, hanem annak a követnek, aki másnap reggel érkezik. Az 
Árpád család ifjú sarjának, a mi István fejedelmünk követe, Asztrik apát 
Jött, koronát kért urának. Szilveszter pápa megáldotta a koronát, és egy 
apostoli keresztet is átnyújtott, fölruházva Istvánt apostoli jogokkal. Így 
lettünk keresztény királyság. 


Mikor az Isten hírnöke visszavezetett az elhagyatott kolostorhoz, 
glóriája fényével világosítva az erdei utat, megáldott, s fölszállt a magas 
égbe. Mindent elvitt magával, csak az iratokat hagyta itt. Meggyújtottam 
kezdetleges mécseseim egyikét, s a szemfacsaró füstölgésű fényben 
vizsgálni kezdtem a különös nyelven, de részben a mi betűinkkel rótt 
sorokat. 


Sajnos azonban az Ő kiszámíthatatlan akaratából csupán a reggel 
eljöveteléig foglalkozhattam ezzel, akkor lerohantak a pribékek. Minthogy 
hallottam csörtetésüket, az iratokat óvatosságból becsúsztattam a hajdani 
barátok sütőkemencéjébe, oldalra tolva, ameddig elért a karom. Imigyen 
nem került e durva emberek markába. 


A megyeháza tömlöcéből zárt lovas kocsin zsuppoltak át az ispotály 
börtönszerű részébe, miután vallomásomból egyetlen szót sem hittek el. 
Pedig én csak az igazat, csakis a tiszta igazat! 


Azzal vádolnak, hogy betöréses lopást követtem el, bűnszövetségben, 
Gábriel arkangyalra való hivatkozásomat kinevették, agyba-főbe vertek. A 
Megváltót nem hoztam szóba ezek után. Tudom, érzem, hamarosan mint 
szabadítómnak örvendezhetem Őnéki, s akkor majd folytathatom a 
munkám. Kevés az esélye, hogy bárki ember fia begyújtson még egyszer 
abba a kemencébe, különösen hogy a szent papirosokat bizonyára isteni 
oltalom védi, nem csak az én titoktartásom. 


Naponta kínoznak jeges locsolással. Esetemben ténylegesen megváltó 
lesz ő. Csak az a kérdés, mikor. Ma? Holnap? Vagy? Eladdig fogsorom az 
ajkamba vájva tűrök és szenvedek, az O nevével vérző számon. 


Idebenn a sorstársaim Jézusnak hívnak, mióta egyiküknek bizalmasan 
elmeséltem igaz történetemet. Meg talán azért is, mert a halálba 
készülőknek próbálok utolsó vigaszt nyújtani, az Ő szellemében. Igyekszem 
följegyezni végső mondataikat. 


NEM VOLT LEHETŐSÉGEM A SAJÁT ÉLETEMET ÉLNI, 
LE KELLETT VOLNA RÁZNOM A JÁRMOT. 

MI VÉGRE DOLGOZTAM ÉJT NAPPALLÁ TÉVE? 

KÁR, HOGY KEVESET FOGLALKOZTAM 
SZEMUNCIÁMMAL, HITES FELESÉGEMMEL, FIAMMAL 
ÉS LÁNYOMMAL. 

BÁRCSAK LETT VOLNA BÁTORSÁGOM KIMUTATNI, 
HOGY MIT ÉRZEK! 

SOSEM ENGEDTEM MAGAMNAK, HOGY BOLDOG 
LEGYEK. 


Találtam egy darabka ónt, azzal karcolgattam néhány kiváltképp 
elgondolkodtatót a cellám falába, oda, ahol takarja a priccs. Megtanultam 
fejből, akár egy verset. Ha Josua ben Miriam kiszabadít, papírra vetem, 
mindeneknek okulására. Ezeknek a szegény lelkeknek hiányzik egy 
kerekük, mégis, az utolsó pillanatban valamennyire kivilágosodik az eszük. 
Idebenn én vagyok épelméjű egyes-egyedül. 


Aki mindezt tanúsítja, az mondja: Igen, hamarosan eljövök. 


TIZENEGY 


Vajha vakmerő olvasóm, kit könyvem kegyetlensége megigéz, 
tévelygés nélkül megtalálná a szakadékos és elvadult utat, mely 
átvezet e komor és mérgező szavak vigasztalan ingoványán. Nem 
kívánatos, hogy mindenki elolvassa a most következő oldalakat, e 
fanyar gyümölcsöt csak kevesek ízlelhetik veszélytelen. 


Városunk kellős közepét a török időkben Bazár térnek hívták, mert belepte 
a keleten szokásos zsibvásár. A pasák elűzése után Marktplatz lett, a 
magyaroknak inkább Piac tér. Árultak itt bokrétától hátaslóig az égvilágon 
mindent. Az egyik borzalmas pestisjárvány után, amint eltemették az utolsó 
halottat, hálaadó körmenetet tartottak.  Engesztelő  áldozatképpen 
Szentháromság-szobrot emeltek, attól kezdve sokáig Szentháromság térnek 
hívta a lakosság a téglalap alakú területet. Volt később Kossuth tér, a 
nyolcszázas évek végétől pedig Széchenyi tér. 

Kossuth Lajos hét évvel a forradalom előtt közölt nem éppen hízelgő 
tudósítást városunkról. Vezércikke Bot, vessző, korbács címmel jelent meg 
a Pesti Hírlapban. 


Szombat volt, hetivásár, hol sok adó-vevő tarka vegyületben 
sürgött-forgott, s örült az életnek, a szép időszaknak. Egyszerre 
kardok, láncok csörögnek, szuronyok csillámlanak, és jő a 
piacztól nem messze fekvő megyeház bűzhödt földalatti 
börtöneiből — az igazat mondjuk —, vermeiből egy sereg szennyes 
rongyokba burkolt sápadt, elfonnyadt arcú rab, igenis cifra 
poroszlóktól körülvéve. Két szerencsétlen ember rémítő 


tölgyderest és jókora köteg mogyoró pálcát emel vállain, és 
sejtetni hagyja, hogy mi következik. Megáll most a piaczon az 
egész expeditio, tódul a sokaság bámulni a vérfagyasztó 
executiót. Miként dobatik le durva hajduk által némely félalélt a 
deresről, s miként ül vízbe, nyöszörögve, összegörnyedten. 
Szegény hazám! Csak most is igaz, hogy nincs ország, hol úgy con 
amore botoznák az embereket, mint kebeledben. Mikor lesz szép 
tereiden borúra derű? 


A Piac tér még nem 1s hasonlított későbbi önmagára. Elcsúfították a 
törökök elleni csatákban romossá vált lakóházak, és az omladozó plébánia, 
melyet a katonaság használt, miután az egyház emberei kihurcolkodtak, és 
sorsára hagyták. De már erre a célra sem volt alkalmas. 


Minthogy az itt tanyázó Nemes és vitéz Hesseni ezred tsapatjának 
a volt régebbi Plébánia lakjában kaszárnya szállása továbbra 
nem lehetne, nehogy még továbbá azon tsapatnak a Városi 
polgárok és más lakosok szállást adni kénteleníttessenek, már 
erköltsi tekintetből is szükségesnek véli a választmány a Szigethi 
Városi kaszárnya térében állt raktárt lakható szállásra 
változtatni. 


E határozmányt nyolcszáznegyvennégy nyarán hozta szabad királyi 
városunk döntő testülete. 


A csúnyácska ház kiürült, hamarosan lebontották. A telket a Schönherr 
család vásárolta meg. Ők építtették a szállodát, mely 1845-ben nyitotta meg 
kapuit, s Nádor néven bocsátotta szobáit a fáradt utazók rendelkezésére, 
étterme és kávéháza pedig a helybéli Jobb társaság kedvelt találkozóhelyéül 
szolgált. 


Az ezen a soron lévő, még beépítésre váró telkekről a használható 
alapanyagot, a bontható téglát, követ, gerendákat, ajtókat s ablakokat 
boldog-boldogtalan vitte, többnyire az éj leple alatt. Ekkor még a tér déli 
oldalán bivalyok henteregtek a porban. Gyakorta szólt az árusokat 
mulattatni igyekvő alamizsnaleső muzsikusok kezében a kobuz és a 
dombura. 


A három telket Dollinger Károly polgármester úr árverésre bocsáttatta. 
A fölsőt (215 négyszögöl) Stopfer Márton nyerte el, 5910 forintokért. Az 
alatta elterülőt (158 négyszögöl) egy ambiciózus és közszeretetnek örvendő 
kereskedő vehette meg, 7260 forintokért. Ő a vételt igyekezett titokban 
tartani, s eredeti nevét 15. Városunkban Zsolnainak szólíttatta magát, eleinte 
szerényen 1-vel írta. A déli telek tulajdonosa pedig (61 négyszögöl) Littke 
Lőrinc lett, 3471 forintokért. Az árak inkább a licitek hevességét, mintsem a 
reális értéket fejezték kt. 

Kevés idő múltával Zsolnai megvásárolta Stopfer Márton területét is. 
Ezt nem mindenki nézte Jó szemmel, mivel az ambiciózus és közszeretetnek 
örvendő kereskedő betelepülő volt, Erdélyországból jött ide, noha 
Homonnán született. Nehogy már az övé legyen az egész város, mondta 
néhány magát őslakosnak gondoló dölyfös családfő. 


Zsolnai hosszú, hullámos haja egyszerre hullott és őszült. A szeme 
fiatalkorától táskásodott. Az ellenséges megjegyzéseket eleresztette a füle 
mellett, remélte, idővel jönnek új ügyek, s majd másra haragszanak. 
Összeszövetkezett Littke Lőrinccel, a szomszédság barátsággá nemesült, 
nagyarányú építkezésbe fogtak együtt. A három ház 1845-re készült el. 
Középen nyílt ki a tágas üzlet, mely az e területen már bevált Bazár nevet 
kapta. A vevők hamar megszerették a reggelenként frissen olajozott padlójú 
boltot, ahol jóformán mindent árultak. Amit esetleg mégsem, az a legelső 
kérésre sürgősen beszereztetett. Példának okáért a pipaszurkáló, amit 
eddigelé csak vándorárusok kínáltak több beszédű, mint dohányú 
lakosságunknak. 


Nyolcszáznegyvenkilenc hosszú idők óta a leghidegebb januárral 
indult. Nugent császári tábornok a csapatai élén bevonult városunkba. A 
tüzérség, a lőszer- és szállítókocsik megtöltötték a Piac teret és a környező 
utcákat. Rémítően kongtak a harangok valamennyi templomban. Plakátok 
kerültek a falakra: , Halálos büntetés alá esik mindenki, aki Kossuth 
pártjával cimborál." Kihirdették a statáriumot. 


Későn köszöntött be a tavasz. Addigra négy ágyút vontattak a császári 
katonák a Szentháromság szobra elé, kettőt pedig a Városházához, csövük 
az emeleti ablaksorra szögeződött. Lakosságunk megfélemlítve várta a 
szebb jövőt. A gazdagabb családok egy része nem bánta, ha a megszállók 
tisztjei udvarias látogatást tesznek otthonukban, illendő bokacsattogtatással 


és főhajtással. Sok volt az eladósorba került leány. Ám a többség bízott 
Kossuthban, és csak elrejtette a háromszínű lobogót, de nem vetette tűzre. 


A császári és királyi fekete-sárga zászlókat lengette a szél mindenfele. 
A rebellisek némelyikét felkötötték a Ledinán ácsolt bitókra, ezt a helyet 
kezdték Akasztódombnak hívni az emberek. Régebben nagy közönség gyűlt 
össze a nyilvános kivégzésekre, és a tömeg a deliguenssel együtt mormolta 
az utolsó imákat s az ámeneket. A császáriak akasztásain távolmaradással 
tüntetett városunk népe. 


Június  tizenkettedike keddre esett. Négy  academista Ifjú a 
Szentháromság szobrának tövében kiáltotta zengő hangon: Éljen Kossuth 
Lajos! — mire a főtéri ablakokat sietve bezárták az ott lakók. Egészen addig 
ismétlődött a plakátok tilalmaira és a statáriumra fittyet hányó kórus, míg a 
katonák megbéklyózták és letartóztatták őket. 


Kidoboltatták, hogy másnap, szerdán a város apraja-nagyja köteles 
megjelenni a Marktplatzon, hogy az elrettentő példa nyomán tanulják meg, 
mi vár a rebellisekre. Nyolcezer polgár szorongott a katonai négyszög 
megett. Középen annyi deres, ahány bilincsbe vert academista. A császári 
tisztek arra számítottak, hogy a megbotozott ifjak velőtrázó ordítása hatásos 
megfélemlítés lesz. Ám ez a terv dugába dőlt. A Piac téren csupán a vastag 
pálcák csattogása hallatszott, és itt-ott lányok zokogása. A négy academista 
ugyanis fogadalmat tett: nem szerzik meg azt az elégtételt az elnyomóknak, 
hogy kiáltozzanak. 


Egyetlen szisszenés sem hagyta el ajkukat, míg csépelték őket, az 
örmester német nyelvű számolására. Ilyen kíméletlen ütlegelésbe többen 
belehaltak már. A négy nyakas ifjú azonban állta a szavát, inkább 
beleharaptak a deres fájába, mintsem hogy megnyikkantak volna. 
Némaságuk az ellenállás jelképévé lett városunkban. 


Két nappal korábban táncmulatságot tartottak a főtéri Bazár egyik 
tulajdonosának otthonában. Zsolnaiék ritkán adtak estélyt, bált sosem. A 
család igyekezett meghúzni magát, rejtegették gazdagságukat, hogy ne 
ingereljenek senkit. Voltaképp születésnapi zsúr lett volna, az egyéves 
kisdedé, akinek származásával kapcsolatban pletykák terjengtek. Rossz 
nyelvek szerint az ambíciózus kereskedő balkezi gyereke, akit a hites 
feleség tudtával fogadtak be, miután a szülőanyja gyufát ivott. Mások úgy 
vélték, a kereskedő bátyja az apa, akit városunkban Náti bácsiként ismertek, 
egy iskolai becenév — Bölcs Náthán — nyomán. A család soha nem adott 


választ a gyerekre vonatkozó kérdésekre, inkább mosolyogtak, arcukon a 
rájuk jellemző nyájasságba öltöztetett szigorral. 


A baba első születésnapján az a híres siklósi cigánybanda húzta a 
talpalávalót, amelyiknek még Franz Liszt is elismerően biccentett, amikor 
néhány éve itt koncertezett a Hattyú vigadó nagytermében. Akkor is a 
siklósi banda muzsikált a díszvacsorán, élükön Oláh Bandival. Lisztről 
rebesgették, hogy valamiféle titkos szervezet tagja, amiatt időzik 
hazánkban, bővebbet senki nem tudott, erről ő maga sem nyilatkozott. 
Állítólag azért, mert a tagokat titoktartás köti. A kígyótekintetű zongorista 
renoméját e mendemonda csak erősbítette. 


A sors kiszámíthatatlan szeszélye folytán a születésnapi soirée-ra 
meghívást nyert mind a négy academista, akik közül ketten 15 udvaroltak az 
egyik házikisasszonynak. Az a két ifjú, aki azonos hölgy szívéért 
versengett, nyakló nélkül zúdította magába a hegy levét. Éjféltájt odakünn a 
Piac téren össze 15 szólalkoztak, szerencsére harmadikuk, ki egymaga 
hódolt a másik eladó Zsolnai leánynak, ügyesen és okosan széjjelválasztotta 
őket. 


A negyedik még a bálterem melletti szivarszobában dohányzott, a 
kereskedő bátyjával pusmogva. Nyílt titok, hogy Náti bácsi éppen olyan 
sziklaszilárd kossuthista volt, mint az academisták. Sötét híreket osztott 
meg az ifjúval. Megbízható forrásból délelőtt azt az értesülést kapta, hogy a 
cár seregei betörnek Magyarországra, több oszlopban, számuk meghaladja 
még az osztrák egységekét 1s, csapataink tehát reménytelenül két tűz közé 
szorulnak. Sorsunk megpecsételődött, elvégeztetett. 

Mit tehetnénk? — kérdezte Náti bácsi, inkább az égiektől, mint az 
academistától. Mégis tőle kapott választ: El kéne mennünk innét, mihelyst 
lehet. . Hová? Taljánföldre, a napfényes Toszkánába, — majd 
hazahurcolkodunk, ha változnak az idők. Náti bácsi csüggedten rázta a 
fejét, mink már aligha hagyhatjuk itt városunkat... tik még fiatalok vattok, 
mehettek isten segedelmével. 

Több szó nem esett köztük, szívták némán nehéz illatú szivarjukat, a 
kereskedő Egyiptomból hozatta ezeket. 

Harmadnapon, a botozást követően a négy academistát, kikből ketten 


olyan rozoga egészségi állapotba kerültek, hogy haláluk kicsin múlott, 
száműzték városunkból. Pirkadatkor szuronyos katonák kísérték őket a 


Budai kapuhoz. Egymást támogatva indultak útjukra. Semmi mást nem 
vihettek magukkal, mint testi ruhájukat, és valamennyi készpénzt. 


Egyikük bő két hónapon belül visszaadta lelkét teremtőjének. Azon az 
augusztusi napon, amelyen Kossuth és kísérete több csoportban átlépte a 
határt. Ez az academista gyűrűs menyasszonyát hagyta városukban, aki 
utánaszökött Szekszárdra, ahonnét az ifjú származott. Nem menthette meg, 
csupán szemeit zárhatta le. Lányságát örökre megtartotta, állandó fekete 
viselete miatt úgy emlegették: a Sötét Menyasszony. Valamivel később 
gyászpecsétes levelet küldött a Nagybecsű Academiának. Ebben közölte, 
hogy elhalt vőlegénye emlékére némaságot fogad, örök mementóul, amíg 
csak emlékezni képes őreá. Választ sosem kapott. 


1849. augusztus 20-án hagyták el a szabadságharc menekülői a 
hazájukat. Kossuth Lajossal együtt lépte át a határt többek közt Batthyány 
Kázmér gróf, a magyar kormány debreceni külügyminisztere, Szemere 
Bertalan miniszterelnök, Mészáros Lázár, Perczel Mór, az angol Guyon 
Richárd, Stein báró ezredes, a lengyel Wysocky, Zamoyski és Dembinszky 
tábornok, Egressy Gábor, a nagy színész és kormánybiztos, több hírlapíró, 
mint Gyurman Adolf és Bangya János. 

Némelyikük családja csak később követhette őket. Hozzájuk 
csatlakozott Náti bácsi, a legutolsó pillanatban. Ő akár maradhatott volna 
otthon, hiszen semmi olyat nem cselekedett, ami az osztrákok törvényeibe 
ütközött, bár Kossuth és a forradalom iránti érzelmeit sosem rejtette véka 
alá. 

Rebesgették, hogy Kossuth magával vitte volna a teljes államkasszát. 
Hívei ezt a pletykát sosem hitték el. Azt sem, hogy később Angliában 
pénzhamisítási ügybe keveredett. 


Kossuth Lajos és szoros kísérete török földre érkezve fegyvereit 
letenni kényszerült. Magukat a szultán oltalmába ajánlották. Tudtukra 
adatott, hogy mindaddig Vidinben kell tartózkodniok, míg a szultántól 
határozott utasítást nem kapnak. Itt csatlakozott hozzájuk négy 
academistánk közül az, aki a haza elhagyásának ötletét fölvetette a 
születésnapi mulatságon Náti bácsinak. Kézszorítással és öleléssel 
üdvözölték egymást. 

Az ausztriai internuncius az osztrák alattvalók, az orosz cár pedig a 
lengyelek kiadatását követelte a szultántól. A Porta kitérő választ adott, 
mire az orosz és osztrák követek ultimátumot nyújtottak be: kétszer 


huszonnégy óra alatt egyenes választ követeltek, ellenkező esetben a 
diplomáciai összeköttetést megszüntetik. 


Élelmezési nehézségeink küszöbön állnak, jelentette ki Náti bácsi, 
mire az academistából kitört a nevetés. Ugyan mi olyan vicces ebben, fiatal 
barátom? Nos, bátyámuram, én csak elképzeltem, amint azok a nehézségek 
állnak a küszöbön, felelte az ifjú. Náti bácsi igyekezett uralkodni 
arcvonásain, ám azután ő 1s elröhintette magát: Különösen, hogy nincs 15 
küszöbünk! — a nyitva hagyott ajtóra mutatott. Padlónk sincs, fűzte tovább 
az academista. Ekkor a lengyel Zamoyski csicskása italt kínált körbe. 
Vodkát. Az ismételt koccintások oldották a hangulatot. Miből fogunk itt 
élni? — kérdezte az academista. Ki neveli föl a mezők liliomjait és az erdők 
fájait? — így Náti bácsi. Az academista nem javította ki 


Délután, amikor kettesben indultak egészségügyi sétára, Náti bácsi 
óvatosan szóba hozta azt a bizonyos titkos társaságot, amelyhez ő 
csatlakozni kíván. A Szabad Köőmívesek Testvérisége erkölcsös és szabad 
férfiak egyesülése, tekintet nélkül azok hitére, nemzeti hovatartozására, 
fajára vagy politikai pártállására. Egymást testvérnek tekintik és szólítják, 
kötelességüknek érzik, hogy embertársaikkal jót cselekedjenek. 
Segítségükre minden tag számíthat. Tudomása szerint csak annyi a feltétel, 
hogy a jelölt higgyen istenben — bármifélében. Meglepődne az ifjú úr, hány 
nagy magyar lépett már a Testvériség soraiba. Köztünk vannak! — Náti bácsi 
ezt már súgta. 


Odahaza a Martinovics-féle összeesküvés óta a Testvériséget királyi 
rendelet tiltotta be, csupán külhoni páholyokhoz lehetett csatlakozni — ha 
ugyan egyáltalán, és az sem volt veszély nélküli. Sokszor kellett a szervezet 
páholyában megjelenni (márpedig bizonyára besúgók figyelték), mert 
csupán úgy fogadnak bárkit a soraikba, ha a jelölt átesik a hosszú beavatási 
szertartásokon, és alkalmasnak bizonyul. A részletekről csak az szerezhet 
tudomást, aki sikerrel teljesíti a belépés feltételeit. 


A császári és a cári udvar kikövetelte a Portánál, hogy a menekültek 
szabadon ne bocsáttassanak, s Törökország belsejében őriztessenek. 
Hauslab tábornok a császár képviseletében Vidinbe érkezett, hogy a magyar 
emigránsokat amnesztia ígéretével próbálja hazacsalogatni. Voltak elegen, 
akik immár elfáradván és elcsüggedvén ráálltak, hogy a visszatérést 
megkockáztassák. Az értük küldött gőzhajók usgue kétezer menekültet 


vettek a fedélzetükre. A Vidinben maradók a megvetés minden jelével 
halmozták el őket. 


A Porta az emigránsok új tartózkodási helyéül a határtól távolabb 
fekvő Sumlát jelölte ki. Kossuth Lajos Vidin piacterének egyik erkélyéről 
beszédet tartott, közölte, hogy a nagylelkű szultán továbbra sem enged 
Oroszországnak és Ausztriának a kiadás ügyében, ellenben esküjét adta, 
hogy atyai oltalmát a magyar emigránsoktól, kiknek üdvözletét s áldását 
küldi, soha meg nem vonja, még akkor sem, ha ez birodalmának 
veszélyessé válna. Egyúttal kihirdette, hogy a szabadságharc újbóli kitörése 
már csupán idő kérdése, hazánk ezúttal nem lészen magára hagyva, mert a 
szultán, valamint Anglia, Franciaország és Svájc a legerélyesebben 
támogatják, s el vannak szánva a magyar függetlenség kivívását hathatósan 
segíteni. 

Az erkély alatt összegyűlt emigránsok háromszoros viváttal és 
süvegdobálással örvendeztek a magyar jövő ilyes fölvirágozásán. Közöttük 
kiáltozott az academista, s vele egy újdonsült barátja, a titkos Testvériség 
tagja. Ideje abbahagynunk a titkolózást, mely a szabadságharc leverése óta 
annyira általánossá vált: az academista becsületes neve Solthy Rezső, a 
Testvériség tagjáé pedig Dunafalvy Riha Pál. Előbbi városunkbeli 
vízimolnár család sarja, utóbbi pedig közismert és tekintélyes nemesi 
famíiliáé. 

Október huszonkilencedikén indult a vándorlás Vidinből Sumla felé, 
több csapatban. Az elsőt, mely négyszáz lengyelből állott, Bem vezérelte, 
aki itt már török néven Murat pasa lett. November elején kerekedtek föl a 
renegátok, élükön Stein és Kmetty, török nevükön Férhad és Kamil pasák, 
százhatvanöt fővel. Végül a magyarok, háromszázhuszan, Kossuth, 
Batthyány Kázmér gróf s a két Perczel vezetésével. Usgue negyven nő 
kísérte a magyar menekülőket, többségük feleség. 


Sumlában a kitüntetett renegátok, akik muszlimmá lettek, Ibrahim pasa 
kastélyában helyeztettek el, illő kényelemben, a hithű keresztényeknek 
azonban az úgynevezett barlanghegy jelöltetett ki lakásul. A medvéknek 
jobb szállásuk vagyon! — zsörtölődött az academista, azaz Solthy Rezső, aki 
ugyanabba a félhomályos kővájatba kénytelenedett betelepedni, ahová 
újdonsült barátja, Dunafalvy Riha Pál. Városunkbéli kapcsolata, Náti bácsi 
hosszabb ideje nem került a szeme elé. Később derült ki, hogy ő Kossuth 
szorosb kíséretébe tartozónak ítéltetett, s lakályosabb szállást kapott. 


Legnagyobb csapásnak mégsem a komfort hiánya és az élelmezés 
szűkössége bizonyult, hanem az örökös perpatvar. Utóbb még azt 1s 
kevésbé gyötrelmesnek élték meg az emigránsok, mint az állandósuló 
fölöslegesség érzését, mely együtt Járt a fullasztó unalommal. 


A két ifjú, ha nem hallotta más, a Testvériségről cserélt eszmét, vagyis 
Dunafalvy Riha Pál mesélt róla ezt-azt, amit fogadalma megengedett. 
Solthy Rezső elragadtatva hallgatta például, hogy a testvérek soha, 
semmilyen körülmények között nem tanúskodnak egymás ellen. 
Izgalmasnak találta a jeladó kézfogást, csakúgy, mint a titkos jelszót, 
amelyet csak halálos veszedelemben szabad kiejteni.  Képzeletét 
megmozgatta a beavatási szertartás, melynek végén hosszabb időt teljes 
sötétségben kell töltenie a jelöltnek, szűk fülkében, egy szál égő gyertya és 
egy koponya társaságában. 

Dunafalvy Riha Pál szerette jártatni a bagólesőjét, így a Duma pasa 
gúnynév ragadt rá Sumlában. Ezt a törökök félrehallották, s Duna pasa 
néven emlegették, amit ő csöppet se bánt, mohácsi birtokos család sarja 
volt. Esti tűznél, hússütés közben mesélte az academistának, hogy egyik őse 
a nevezetes mohácsi vészben lelé szörnyű halálát, méghozzá úgy, hogy 
lángoló nyílvesszőtől a páncéljában agyonégett. Solthy Rezső a tűzre 
meredt, ez borzalmas, suttogta. Igen... Az is, hogy már megint az 
oszmánok kényén-kedvén vagyunk. 


Azt 15 hallhatta, hogy Dunafalvy Riha Pálnak van egy ereklyéje, 
melytől semmi áron nem válna meg, mivel szerencsét hozó. Kívánja, hogy 
vele temessék. 


Az academista várta, egyre várta, hogy láthassa. Ékszer? Családi 
biblia? Szabadkőmíves-amulett? 


Hirtelen tűnt el a barlanghegyről a jó barát. Egy záporesős reggelen 
nem volt a fekhelyén, senki nem tudta, mikor kelt fel onnan, s hová ment. 
Az academista napokig reménykedett, majd csak visszatér, ugyanolyan 
váratlanul, ahogyan nyoma veszett. Egy szekszárdi huszártiszt úgy vélte, a 
törökök emelték ki közülük, bizonyára tudott valamit, amire szükségük 
volt. Egy immár török kaftánt viselő agg tüzér szerint inkább az osztrák 
titkosrendőrség keze lehet a dologban. 

Solthy Rezső lassacskán föladta a reményt, hogy viszontlátja. Azt a 
sajnálatos tényt hamar megállapíthatta, hogy a barátja az ő útitáskáját vitte 
magával a sajátja helyett. Ennek az volt a következménye, hogy fontos 


okmányai egy részével nem rendelkezett, néhány személyes tárgyával 
egyetemben. Amikor átvizsgálta a számára idegen borjúbőr poggyászt, 
kicsi, ovális keretben lévő festményre lelt, melyről egy idegen asszony 
nézett rá bizakodó tekintettel, kissé hasonlított a saját édesanyjára. Arra 
gondolt, hogy a barátja pedig az ő anyukájának nyakba akasztható arcmását 
bámulja valahol, hacsak őrei el nem kobozták tőle. Sírni kezdett. A többiek 
elnémultak, békén hagyták. 


Minden bizonnyal az a legalább száz-kétszáz évesnek látszó, nagy 
alakú, vékony kézirat az ereklye, mely telekörmölt vellumokból állott, piros 
zsinórral összefűzve. Esküdni mert volna rá, hogy a Szabad Kömíves 
Testvériség valamiféle tankönyvét vagy szabályzatát tartja a kezében, 
lehetséges, hogy már ez 1s szigorúan tilos. Remegtek az ujjai. Azután kissé 
megnyugtatta magát, annál nem tilosabb, mint emigránst elrabolni 
szállásáról az éj leple alatt. Meg... úgyse derülhet ki. Erdei sétákra vitte a 
füzetet, az inge alá rejtve, s kizárólag akkor lapozgatta, amikor csak a 
madarak láthatták. Azokból elég sok szerepelt a csinos, színezett rajzokon. 
Mik ezek, gúnárok? Vadkacsák? 


A szöveg értelméből semmit nem sikerült kihámoznia. A nyelvről csak 
azt tudta megállapítani, hogy nem latin, nem görög, nem francia, nem is 
török. 


Lehet ám, hogy ez az ereklye sokat ér annak, aki kellő szakértelemmel 
bír! Akkor pedig erre alapozhatja emigráns létét, gondolta. Értékeiből 
semmi nem maradt, s a barátja nem sok pénzt őrzött fekete bukszájában. 
Néhány kis arany ékszert igen, ám azokat csak nem adja el, míg azt a 
szerencsétlent kínvallatják valahol. 


Az emigránsok hónapokig voltak kénytelenek Sumlában rostokolnit. 
Utána sem Jutott osztályrészükül a szabad távozás, Európa határain túlra, 
Kis-Ázsiába, a Kütahya nevű kopár vidékre küldték őket. Kossuth 1850 
áprilisában protestált, és kijelentette, a törökök vendégszeretetet ajánlottak s 
börtönt adtak, aminek nem csupán a jóakaratú, de erőtlen szultán, hanem a 
csalárd európai diplomácia 15 okozója, különösen a kétszínű lord 
Palmerston. 


Végül az észak-amerikai szabad államok léptek erélyesen közbe, 
kieszközölték, hogy Magyarország volt kormányzója amerikai hadihajón a 
szabad államok földjére vitessék mint emezek vendége. Az európai 
hatalmak sem akarták, hogy Kossuth Európában maradjon, nem bánták, 


hogy a távoli Amerikába hajózzék. Franciaországban azt sem engedték, 
hogy kilépjen a partra, mert a puszta hírneve a kikötőkben óriási hatást 
gyakorolt a tömegekre. 


Kossuth Lajos azonban nem tűrte, hogy ekképpen korlátozzák. 
Gibraltárban elhagyta az amerikai hajót, és egy angol Íregatton utazott 
Angliába. Csak ottani diadalmas körútja után kelt át az óceánon. Körútjain 
mindenütt ovációval fogadták. 


Kíséretéhez ekkor már sem Náti bácsi, sem Solthy Rezső nem 
tartozott. Előbbi Törökországban ette a bujdosók keserű kenyerét, míg haza 
nem térhetett. Utóbbi kapcsolatot talált a Portához a már korábban ott 
gyökeret verő magyar származású pasák segítségével. Blum pasa tette 
lehetővé, hogy eleinte írnokként, majd fontosabb beosztásban kapjon 
alkalmazást az általa vezetett minisztériumban. Minthogy Blum pasa 
hatalmas gyűjteményekre tett szert régi kéziratokból, az academista hálából 
nekiajándékozta az ereklyét a sokadik vacsorameghívás alkalmával. 


1852-ben Ferenc József Ő császári és királyi apostoli Felsége 
körutazást tett a leigázott Magyarországban. Őt is ovációval fogadták, mint 
Kossuth Lajost az angolszász világban. Ám az ő üdvözlésére a falvakban és 
városokban összegyűlő meghatározott számú embernek napidíjat fizettek. 
Városunk helytartóságának rendelete tudatta a lakossággal, hogy az 
uralkodó szívesen veszi, ha egyik helyről a másikra lovasok kísérik. 


A költségek elkerülése végett ne öltözzenek ki, saját ruházatukat 
viseljék. Fontos, hogy csak a császári és királyi fekete-sárga 
lobogó lengethető. Ő császári és királyi apostoli Felsége hétfőn 
folyó június 28-án Szegzárdról legkegyelmesebben megérkezik 
városunkba, s mindenekelőtt a nagy vásártéren fölállított cs. Kk. 
katonaság fölött szemlét tart. Ennek utána a főutcán, főtéren és a 
Káptalan utczán keresztül a vártemplomig lóháton bevonulni s az 
itt tartandó Te Deumnál jelen lenni kegyeskedik, ezután a 
püspöklakban bemutatásokat legkegyelmesebben elfogad, a 
népünnepélyt megtekinti, és legmagasb útját Kaposvár felé ismét 
folytatni méltóztandik. 


Érkezését a Havi-hegyen felállított tarackok lövései tudatták a lakossággal. 
A felséges karaván huszonhét díszhintóból és kétszáztíz lóból állott. O 


császári és királyi apostoli Felsége távozáskor kijelentette, hogy körútjával 
elégedett, de az előre megrendezett, kiszámított és betanított dolgok miatt 
csak felületesen alkothat véleményt. 


Látni való, hogy az ekkor huszonkét éves uralkodó nem volt hülye. 
Városunkbeli első vizitjének emlékére egy ággyal bővítette az ispotályt. 


Egy félholtra vert deliguenst lesz hová fektetni, mondta erre az 
állandóan feketét viselő Sötét Menyasszony. Azon kevés esetek közé 
tartozott ez, amikor szűk családi körben megszegé némasági fogadalmát. 


Az is igaz viszont, hogy a holdsarló alakú dombormű-ftűzérek 
elvesztették néggyel osztható számukból eredő szimmetriájuk 
meghatározó jegyét: aki nem hiszi, járjon utána! 


TIZENKETTŐ 


Sokáig korán feküdtem le. Néha, alighogy elfújtam a gyertyát, oly 
gyorsan lecsukódott a szemem, hogy még azt se mondhattam 
magamban: No, most elalszom. 


Virág Benedek, a magyar Horác városunk líceumában tanítóskodott. Több 
halhatatlan költeménye itt született. Később Székesfehérváron oktatott, 
akkoriban romlott meg az egészsége. Ezt a közeli mocsarak kigőzölgése is 
súlyosbította. 


Fölmenvén Budára, a magyar Horác kis ideig a Batthyány családnál 
házimevelősködött, ám azután úgy döntött, hátramaradt idejében minden 
erejét az irodalom és a tudomány művelésére áldozza. Szerencsére a 
Helytartótanács  — háromszáz forint nyugdíjat ítélt — meg  nekt. 
Ezerhétszázkilencvenhetet írtunk. Egy cella méretű kunyhóra tett szert a 
budai dombok szélén, a Tabánban. Ott tölthette élete boldog időskorát. 
Pálos szerzetes volt, nem sokat adott a kényelemre. 


Jelenlétének híre hamar elterjedt. Duna menti sétáira egyre többször 
kísérték el a tőle tanulni vágyók, akiknek imigyen andalgás közepette 
mondotta el a véleményét történelmi, nyelvészeti vagy irodalmi témákról. 


A magyar Horác föltett szándéka volt, hogy a római Horác valamennyi 
munkáját áttegye a mi nyelvünkre, ezt lényegében meg is valósította a 
következő több mint három évtized során. Másik kedves foglalatossága: 
gyűjtötte népünknek dalait és szokásait. Költő és tudós barátait 15 erre 
buzdította. 


Legkedvesebb lélektársa a poétika mezején Kazinczy Ferenc volt, őt a 
jakobinusok összeesküvése utáni megtorláskor csodálatosképp elkerülte a 


halálos ítélet. Bírái azzal vádolták, hogy a Hajnóczy által neki kézbesített 
reformkátét lemásolta, terjesztés céljára. Fővesztésre és vagyonelkobzásra 
ítélték, de három héttel később a király a kivégzést várfogságra enyhítette. 


Minden barátjuk tudta, miért sújtott le olyan szigorúan a hatalom az 
alakuló mozgalomra. A magyar Horác is kapott erről bizalmas tájékoztatást 
egy rendtársától, aki kapcsolatban állt a császári megfigyelők — ez a 
legilledelmesebb kifejezés — alaposan kiépített hálózatával. A magyar 
jakobinusok ártatlan kis szerveződése fölött még szemet hunyt volna a bécsi 
udvar, különösen, mert a bűünperben főkolomposnak kikiáltott Martinovics 
Ignác József nem csupán bölcseleti és teológiai doktor, továbbá fizikus és 
kémikus volt, hanem egyúttal megbízható császári titkos ügynök. A beléje 
vetett államhatalmi bizalom akkor enyészett el, amikor az udvarban 
megtudták, hogy a szabadkőmívesek hazai társaságának tagja, csakúgy, 
mint Hajnóczy József literátor, egyébiránt királyi tanácsos, kamarai főtitkár 
és ügyvéd. 

Hajnóczyt azért figyelték kettőzött gyanúval, mert folyékonyan 
beszélte a magyart, a szlovákot, a németet, a franciát, a latint és a görögöt. 
Kivételes nyelvtehetségét jelzi, hogy az angolban röpke hat hét alatt jutott 
egészen magas szintre. Ráadásul vonzódott az olyasféle könyvekhez és 
kéziratokhoz, melyeket az őt figyelő titkosrendőrök hiába próbáltak 
megérteni . vagy lemásolni, értelmük  kihámozásába a bécsi 
titkosírásfejtőknek 1s beletört a bicskájuk. 


Mondanunk sem kell, Kazinczy szintúgy a Szabad Kömíves 
Testvériség tagja volt, hétszáznyolcvannégy legelején gróf Török Lajos, a 
kassai tankerület főigazgatója, a miskolci páholy főmestere avatta fel. Egy 
esztendővel később ugyanő lett Kazinczy főnöke, aki ekkor elhagyhatta a 
közigazgatási pályát,  iskolafelügyelővé nevezték ki gróf Török 
tankerületébe, nyilván néki köszönhetően. 

A magyar Horácot élete során többen akarták rábeszélni, hogy 
csatlakozzék a Testvériséghez. Rendre ezzel tért ki: Tisztellek benneteket, 
ám én pálos szerzetes vagyok, legyen ez elég. Ha tovább erősködtek, 
elmondta hitvallását: , Születtem, szerettem hazámat, s dolgoztam érte. Ez 
az én életem története! Tegyetek ti 15 így, tanítsátok utódaitokat, s ha azok 15 
ezt teszik, akkor Magyarország boldog lesz." Erre mit lehetett volna felelni? 


Ha nem tartja magát távol a Testvériségtől, bizonyára a vádlottak közé 
kerül. A halálos ítéleteket hétszázkilencvenöt május huszadikán hajtották 


végre a budai Vérmezőn, nyakazással. Az utcanép összesereglett a 
látványosságra, pedig reggeli hat órakor kezdődött. Amikor Martinovics 
végignézte, miként végzik ki elsőként Sigrayt, elájult. Jóformán magához 
sem tért többé. Amikor ő következett, a hóhérlegények megragadták, mint 
egy zsákot, s úgy cibálták a vérpadhoz. Hajnóczy József vele ellentétben 
bátran, méltósággal lépett a vesztőhelyre, szelíd mosoly ült ajkára, midőn 
feje a törzsétől elvált. Aki ezt látta, haláláig álmodott róla. 


A kivégzettek vagyona az ítéletek szerint a kincstárra szállt, 
ingóságaikat augusztus 10-én elárverezték. Sokan varázserőt tulajdonítottak 
a kivégzettek tárgyainak, így a licit néha igen magas summán állott meg. A 
könyvek kevésbé kapósnak bizonyultak, Hajnóczy négy vaskosra tömött 
irattartója szinte kikiáltási áron került báró Dunafalvy Riha Péter 
tulajdonába, aki egy soha véget nem érő örökösödési pör miatt utazott föl 
Budára. Hazavitte magával, s hosszabb ideig meg 15 feledkezett róluk. 


A magyar Horác érdeklődése igen szerteágazóvá vált, ahogy haladt 
előrefelé a korban. Ahelyett hogy elméje szűkült volna, mint az történni 
szokott, egyre fiatalosabb kíváncsiság töltötte el. A büntetését már letöltött 
Kazinczy Ferencet terjedelmes levelekben arra buzdította, gyűjtsön népi 
szövegeket és dalokat a számára. , Egy két strófát írj le nekem az ollyan 
paraszti dalból, melyet a tsintalan szemérmetességű lánykák, mikor fonnak, 
dúdolgatnak." Kazinczyt meglepte, hogy a pap tanár éppen effélét szeretne 
olvasni, de igyekezett eleget tenni a kérésnek. Virág Benedek továbbra sem 
hagyta békén: , Külgy ismét paraszt dalokat. A minapában elalkonyodott 
vala már a nap — ablakomnál dohányozgatva, egy tiszta torokból hallám 
énekelni: Mihaszna galambom, ha előtted járok! A hirtelen jött kiabálás, zaj 
mellett többet nem érthettem. Nem tudná-e ezt valaki nálatok? Ha úgy, írd 
meg, édes Kazinczym, és más akármi tréfás énekeket s nevetséges dalokat." 


Ugyanezen időkben a magyar Horácnak eszébe jutott , összveírni a 
Magyar Szokásokat, a már eltörlötteket, a még élőket". Kazinczy nem 
értette, miként lehet ennyi ráérő ideje költőtársának. Őneki minden óráját 
fölemésztette az új magyar szavak kitalálása, s eközben súlyos anyagi 
gondjaira 15 keresnie kellett a megoldást. 

A magyar Horác viszont olyan csekély igényekkel élt, hogy nyugdíját 
elegendőnek találta. Újabb kéréseket tartalmazó leveleket indított 
Széphalom felé. , Vajha találnál valakit, ki ezekben gyönyörködnék! 
Minden faluban vagyon, úgy vélem, írástudó, könnyen s hamar összve 


lehetne szedni sok szokásokat és nyalábként kiadogatni. Ez által is 
felébrednének a hazai dolgokra. Az idegen dolgokat tanuljuk, hazabelieket 
el felejtjük, illetlen dolog. E féle gyüjtemény sokra hasznos volna. Tegyünk 
próbát! N. b. a sobak és tót szólásokat sem kell elhagyni, a menyegzőben, 
lakodalomban, kukoricafosztáskor... Anonymus Beleae Regis Notarius 1s 
említ némely szokásokat." 


Kazinczy sajnálta, de nem tudott elegendő időt szentelni a nép 
dalainak és traditióinak gyűjtésére. Ez azonban lelkifurdalásainak csupán a 
legvégire kerülhetett. Az elején a puszta tény állott, hogy ő — ellentétben a 
jakobinusok színe-virágával — életben volt. Foglalkoztatta az önkéntes halál 
gondolata. Csupán tesvériségbéli barátainak hathatós segítségével és 
támogatásával élte túl e nehéz éveket az általa Széphalomnak nevezett 
bányácskai dombon. Mindössze ennyije maradt, némi szőlővel. Valaha 
húszezer forint értékűre becsülték a birtokait, azokat fölemésztették a 
fogsága alatti tetemes költségek. Nem bánta. Nyolcszázegyben szabadult. 
Három esztendő múltán súlyos betegség verte le a lábáról, mindenki — ő 
maga 1s — úgy hitte, a végét járja. Szentgyörgyi József gyógyította meg, vele 
azután élénk levelezést folytatott. 

Hamarosan nőül vette gróf Török Lajos leányát, Zsófiát. Hitvese és a 
megszülető gyerekek körében úgy érezte, a sors némiképp kárpótolta 
szenvedésetért. Pedig folyamatosan a tönk szélén állt. Amikor a magyar 
Horácnak panaszkodott, az hívta, látogassa meg a tabáni kunyhóban. 
, Kedves Szépirodalmi Vincém, írta neki (korábbi szerzői álnevét 
használva), hidd el, boldog napokat tölthetnél itten énvelem!" 


Virág Benedek társaságát annyian óhajtották, hogy remete-életmódról 
immár szó sem lehetett. Rendszeresen fölkeresték a Pesten élő írók, 
Vitkovics Mihály, Szemere Pál, Kisfaludy Károly, Bajza József, Toldy 
Ferenc, Vörösmarty Mihály. A vidékről fölutazók is be-benéztek. Jobb 
meggyőződése ellenére, olykor kénytelenedett azt kérni, hogy látogatója 
térjen vissza egy másik délutánon — a délelőttöket változatlanul írással, 
olvasással, elmélkedéssel töltötte, ebből ritkán engedett. Csupán Kazinczy 
és Berzsenyi kedvéért volt hajlandó változtatni megrögzött szokásain, őket 
kiváltképp szerette. 

Báró Dunafalvy Riha Péter lovas futárral küldött levélben jelentette be 
magát, alkalmas időpontot kérve. Városunk líceumához fordult először, 
néhány régi kéziratról kérve szakvéleményt, a néhai Hajnóczy József 


gyűjteményének három darabjáról. A válaszban a líceum direktora azt 
ajánlotta, keresse föl a báró úr a nagyhírű Virág Benedeket, valaha itt 
oktatott, de már a budai Tabánban lakozik. 

Nyár volt, lobogó fényű július, midőn báró Dunafalvy Péter a csöppnyi 
ház kecskelábú asztalára helyezte, amit hozott. Az első szöveg latin nyelven 
íródott, vágott végű fémtollal és bíbor színű tintával. Valamiféle 
Evangyéliom ez, állapította meg a magyar Horác, mely a Szent Bibliában 
mégsem szerepel. Hogy lehet az? — a báró. Nagyon 15 könnyen, tudni való, 
hogy eleink a nékik nem tetsző szövegeket kimetszették a Könyvek 
Könyvéből, olykor tűzre 1s vetették, beszélik, hogy például Irenaeus püspök 
rendelkezett így a maga idejében. 


A második kézirat egy régi nemesi kiváltságlevél volt, ófelnémet 
nyelven, ezerhatszáznégyben bocsátotta ki Rudolf király Krakau városában. 
A privilégium kedvezményezettje Ruprecht Heuer bizonyára Hajnóczy 
menyasszonyának, Hauer Teréznek valamelyik fölmenője lehetett, a család 
akkor még eu-val írta a nevét. Az esküvőre, mint tudjuk, nem kerülhetett 
sor a letartóztatás és a kivégzés miatt. 


Érdekes, dünnyögte báró Dunafalvy Riha Péter. De vajon értékes-e? — 
A papirosokra értette. A magvar Horác azt felelte, erről nem lehet 
iránymutató fogalma egy pálos szerzetesnek. 


A harmadik köteg huszonhat, mindkét oldalán telekörmölt lapból állt. 
Ebbe a magyar Horác bicskája beletörött: Ilyen alfabétumot még sosem 
láttam, a nyelv pedig... tán ótörök, nem mernék állást foglalni, ha itt hagyja 
nálam az úr, igyekszem többre jutni. 


Dunafalvy Riha Péter báró azonban nem ítélte biztonságosnak a tabáni 
házikót, még az ajtó s az ablak sem volt zárható. A magyar Horác ekkor 
részleteket másolt ki, rajzokat skiccelt le magának. Erősen bosszantotta, 
hogy halovány fogalma sincsen, mit tartalmaz a szöveg, úgy hitte, aligha 
létezik olyan kézirat, amelynek apró jelek ne árulkodnának a tartalmáról. 
Kiváltképp, ha rajzok illusztrálják. 

Lombos fák. Meredező nyakú hattyúk. Ruhátlan nőszemélyek. Avagy 
talán babák? Kádak, kutak, medencék, égkék színű vízzel. Mi a rossz 
nyavalya??? 

Tanácsot kért Kazinczytól. A nagy szókitaláló arra szavazott, hogy 
titkosírással létrehozott szöveg ez, és igen, lehet köze a Testvériséghez. 


Kazinczy adandó alkalommal megmutatta nagy tudású apósának. Gróf 
Török Lajos immár visszavonultan élt, s kizárólag vegytani kísérletezéssel 
múlatta idejét. Mint egy ízben a vejének titokban tudtára adta, voltaképp 
alchimiával foglalkozik, a bölcsek kövének titkát keresi. Kazinczy ezen 
csak nevetett. A grófot föllelkesítették a magyar Horác készítette 
másolatok, izgatottan érdeklődött, miként kaphatná meg a teljes 
manuscriptumot. A veje azt válaszolta, majd megkérdi a barátjától. Gróf 
Török Lajos 1s kópiát készített a szövegről és a rajzokról. Remélte, hogy az 
aranycsináláshoz lel bennük instructiókat. 


Kazinczy Ferenc fél év múltán visszavitte a paksamétát a Tabánba. 
Virág Benedek a fejét csóválta gróf Török Lajos föltételezéseinek hallatán. 
Ő változatlanul úgy tartotta: ügyesen kieszelt titkosírásról van szó, 
legvalószínűbb, hogy valakinek a naplója ez. Bizonyára egy elfelejtett 
magyar Casanovának, ami megmagyarázná a pucér nőket. A növények 
szerelmi bájitalok receptjéhez kellhetnek. 


Igyekezett hasonló rejtjeleket fabrikálni magának, és attól fogva a 
naplóját azokkal vezette. Mottóul Berzsenyi Dánielnek ezt a sorát 
választotta: , Lélek s szabad nép tesz csuda dolgokat." Soká tartott, mire 
annyira megtanulta a saját betűit, hogy majdnem olyan gyorsan tudott írni 
velük, mint a latin ábécével. Poeticai kísérleteit 15 abba a jegyzőkönyvbe 
körmölte. Eme verseit avatatlanok nem olvashatták soha. 


Megibhlették a pucér nőszemélyek 15. Valamint a két asszony, kik egy 
közeli házban lakoztak, anya s leánya. Parázna gondolatok gyötörték. 
Olykor kamasz módra leselkedett kései órán, amikor a két asszony 
tisztálkodott az udvaron. A tömör fakerítés ama deszkájánál lehetett átlátni, 
melyből néhány kicsi fagöb kihullott, így lyukak keletkeztek. Virág 
Benedek kényszerítette magát, hogy ne álljon oda. Pálos szerzetes vagy! — 
szégyenkezett. 


Fogadkozott, hogy meggyónja, ám egyre halogatta. Mígnem az Úr 
megelégelte szorgos báránykája parancsolatszegését, s a saját hatáskörébe 
vonta az ügyet, komoly büntetéssel sújtva az eltévelyedőt. A nyolcszáztízes 
budai tűzvészben a tabáni házikó leégett. Megsemmisültek a magyar Horác 
kedves könyvei, s a Magyar Századok példányai 15. Semmi nem maradt a 
titkos naplóból, így talán a tizenkilencedik század elejének legszebb magyar 
nyelvű költeményeit veszítettük el. Igaz, a magyar Horác eszkábálta 
titkosírással voltak lejegyezve, ám azt előbb-utóbb valaki föltörné. 


Összefüggő benyomásaink közt, amelyekből akkori életünk állt, 
csak vékonyka réteget formáltak, egy bizonyos kép emléke csak 
egy bizonyos perc sajnálata, s a házak, a fasorok, az utak éppoly 
mulandók sajnos, mint az évek. 


TIZENHÁROM 


Mi előtt meg voltam, nem voltam rá érdemes, hogy meg legyek, és 
most, mi után meg vagyok, mint hogy ha meg sem volnék. Por 
vagyok én életemben, hát még halálom után! Lássad, itt állok 
előtted, miképpen egy korsó, a mely telve szégyennel és 
gyalázattal. Legyen meg a te akaratod, Örökkévaló, hogy ne 
vétkezzem többé soha, s a mit már vétkeztem előtted, semmisítsed 
meg nagy irgalmadban, de ne csapások és nehéz betegségek 
útján. 


A török megszállás idején a főtér benépesült a keleti bazárok jellegzetes 
árusatval. Kutak, fürdők és templomok létesültek, amit persze mindazok a 
magyarok, akik életben maradtak, nem bántak. Azt viszont, hogy újra meg 
újra pusztított a dögmirigy, a törökökre fogták. Meg az összes többi 
idegenre. Ki más okozhatná? 


Amikor aztán végre megszabadultunk emezektől —-— általános 
reménykedés szerint örökre —, a többi idegent is bottal verte ki a felbőszült 
lakosság. Városunk vezetése erős fogadalmat tett, hogy itt ezentúl csakis 
katolikusoknak engedhető meg a letelepedés, bárki másnak megtiltatik. 
Anno 1692 tétetett a fogadalom, ilyen szókkal: 


Mi, Bíró, Tanács és Pécsi Város Boldogságos istenszülő Szűz 
Mária és az egész mennyei szentek előtt ígérjük és fogadjuk, az 
mindenható Istennek, és azon hittel és fogadással kötelezzük 
megszeghetetlenül minden maradékinkat, fiainkat és leányainkat, 
hogy a mi városunkban, annak hostattyában és határiban, 


urasága alá vettetett vagyonos vagy leendő minden nemű 
jószágiban semminemű Luthert, Calvinistát, meg  hasonlott 
schismaticust, Arianiust, zsidót, pogányt és akár minémű néven 
nevezendő Római Apostoli szent hit ellen törekedőt és ellenkezőt 
állandó képpen közöttünk bé nem vesztünk, és nem tartunk, és 
semmi képpen el nem szenvedjük. 


Eme  kinyilatkoztatást azután szinte minden egyes esztendőben 
megismételték és megerősítették, hétszáznyolcvanban pedig a szabad 
királyi várossá való emelés kiváltságlevele 15 tartalmazta, a tizenharmadik 
pont alatt: 


Amint eddig minden nem az igaz hithez tartozó ember a városban 
való letelepedéstől és polgárjog szerzéstől ki volt zárva, úgy a 
jövőben is érvényben marad a másvallásúaknak ez a kizárása. 


Sok-sok idő múltával, őfelsége II. József uralma idejében próbálkoztak az 
első zsidók, hogy kivételes jóváhagyással mégis  lakozhassanak 
városunkban. A Bíró és a Tanács szilárdul ellenállt, sosem tágított a 
fogadalomtól. Mígnem azután megtört a jég, köszönhetően gróf Széchényi 
Ferenc királyi biztosnak, ki megelégelte, hogy a város elutasít minden 
kérvényezőt. Engedélyt adott biztosi jogkörében Salamon Fuchs és Marcus 
Weissmayer kereskedőknek, hogy hétszáznyolcvannyolcban 
beköltözhessenek és házalhassanak, mivel a szegény lakosságot segíteni 
kell a helybeni vásárlás lehetőségével. 


Salamon Fuchs és Marcus Weissmayer jó barátságot ápolt, üzleti 
kapcsolataik ís számosak voltak. Marcus Weissmayer hamarosan Márk 
néven mutatkozott be, ellenben Salamon Fuchs megmaradt Salamonnak. 
Csinos lakóházat építettek egymás mellett, a Piac tér megett. Előbb a piacon 
s másutt házalának, később lőn a két bolt, otthonuk elülső tractusához 
toldva. Márké volt a díszesebb, Salamoné a magasabb, csúcsos tetője miatt 
eleinte Salamon tornyaként emlegették az itteniek. Márk mindennémű régi 
holmit tartott, gyakran leeresztett áron. Salamon ruhát és sapkát árult, 
ezeknek egy részét készítették is a hátulsó cselédszárnyban. Vásárokban 
ponyváról kínálták portékájukat, nem csak városunkban, egynapi jártföldre 
elszekereztek. 


Salamon néhanapján zúgolódott az őket körülvevő ellenséges érzület 
miatt. Márk csitította. Megbecsülte, hogy városunk polgára lehet, 
tudomásul vette, hogy ez sokba van neki. A lakosság lépten-nyomon 
éreztette, mekkora kegy, hogy a fogadalom ellenére itt vihetnek üzletet, s 
kikényszerítették, hogy a fölírás általánossá váljék. A táblán soha nem volt 
elegendő hely, mind nagyobbra kellett cserélni. 


Megesett, hogy a Bíró besétált a pulthoz, spongyát kért, s amikor 
megkapta, utasította Márk nagyobbik leányát, mártsa neki vízbe. Amint ez 
teljesedett, a táblához lépett, valahány fölírás állott rajta, mind letörölte, 
kijelentvén, hogy ez légyen Vejszmójer születésnapi ajándéka városunknak. 
Szaladt a leány hátulra, az irodába, elpanaszolni a történteket. Weissmayer 
csak mosolygott. Nem is tudtam, hogy ma volna városunk születésének 
napja! 

Úgy tetszett, a zsidóknak a bőrük alatt is pénz van, mert a vevők 
csekély fizetési hajlandósága dacára szépen virágzott Márk és Salamon 
kereskedése. Ekkor mondotta Márk baráti társaságban: Sok a veszteség, 
igen sok, abból élünk, hogy szombaton zárva vagyunk! 


E bon mot szájról szájra járt városunkban. 
Márk immár sz-szel írta magát a cégtáblájára: 


WEISZMAYER ÉS FIA 


Ez szintúgy gúny tárgyává lett, mivel csupán leánygyermeke volt, ám abból 
egyre több. Amit a lakosság nem tudhatott: Márk örökbe fogadta Salamon 
három fiából a középsőt, akit — nyilván nem véletlenül — ugyancsak 
Marcusnak hívtak, és családi körben Marciztak. Ama fiú még hasonlított 15 
Weiszmayerre, vagy inkább a Weiszmayer lányokra. 


Márk sosem hagyott föl a piacozással, gyakorta találta a virradat 
szekéren. Früstükjét úti tarisznyából fogyasztotta. Gyakran zötyögtette 
magát Sechsard — újabban inkább Szekszárdnak mondták — vásárába, az 
odasereglő mozgóárusok már névről ismerték egymást. Veszekedések törtek 
ki a ponyvák leterítésekor, ezekben Márk akkor sem vett részt, ha 
talpalatnyi helyet sem hagytak neki a korábban érkezők. Sóhajtott, s a 
térség szélén rakta ki málháját. Tudta, akinek az ő portékája kell, úgyis 
rátalál. 


Kevesen voltak képesek értékké változtatni azt a sok egyetmást, amitől 
az emberek megszabadulni akartak, fölöslegesnek ítélvén. Márk a vagyonát 
ezekből nyerte. Salamon szerint a semmit változtatta arannyá, tehát 
igazából alchimista. Jó is vóna, mondta erre ő. Élete ritka fénypontjainak 
azokat tartotta, amikor valamely figyelemre méltó tárgyat raktak elébe, 
megszemlélte az ékszerészlupéval, mely szintúgy vegyes limlomban került 
hozzája. 


Ahogyan idősödött, egyre többet foglalkozott öreg könyvek vételével 
és adásával, evégett alkalmazta a Ludwig Zell nevű fiatalembert, aki Köln 
városából vetődött hozzánk, ott sajátította el a nyomtatás és a restaurálás 
nemes tudományát. Képes volt továbbá a rendbe hozott íveket összevarrni 
és vászonnal vagy bőrrel erősített fedélbe burkolni. Szükség esetén 
aranyozást is vállalt. Ólomból öntött és fából faragott betűkészletét egy 
rekeszes fadobozban tárolta, a winkel nevű szerszámmal egyetemben. 
Komolyabb vételeknél Márk e legény tanácsára hallgatott. Ludwig Zell a 
mi nyelvünket rosszul beszélte, általában németül válaszolt a magyarul 
föltett kérdésekre. 


Sechsardon történt, hogy két haramiának látszó férfiú batyuból 
mutatott be három ütött-kopott könyvet. Ugyan mennyit kaphatnának 
érettük? Márk megszemlélte azokat. A latin nyelvű zsoltárgyüűjtemény 
tucatárunak számított. A lovagregényt festett illusztrációi tették becsessé. A 
foszladozó csipkével borított följegyzésekről viszont nem tudott biztos 
véleményt alkotni, hiába lapozgatta, egyetlen ismert szóra sem bukkant, 
ami eleddig soha nem fordult elő. A rajzok még kevesebb támpontot adtak. 
Jó lett volna, ha Ludwig Zell vethet egy pillantást reá, ám ő nem kísérte el 
gazdáját, sok föladata volt az üzletből nyíló műhelyszobában. 


Minthogy a rossz arcú és mosdatlan férfiak sürgették, Márk az efféle 
könyvek szokásos árának felét ajánlotta az első kettőért, míg hagyomásra 
vette át a harmadikat, tehát a legtöbbet ajánló vevőnek fogja értékesíteni, s 
az összeg húsz percentjét kéri magának. Szó nélkül elfogadták. Leszámlálta 
a fémpénzeket, amazok rögtön elosztották, és szemvillanás alatt eltűntek a 
piaci forgatagban. Márk akkor jött rá, hogy nem 15 írt nekik számolatot, azt 
sem mondta meg, mi a címe. Gyanús, fölöttébb gyanús. Tartott tőle, hogy 
többé nem bukkannak föl. Tévedett. Harmadnapra reá városunkbeli üzletét 
éjnek évadján kirabolták, s ő sziklaszilárdan hitte, a két haramia a tettes. 


Bizonyítékkal nem szolgálhatott, a tőlük vett könyvek a helyükön 
maradtak, pedig Ludwig Zell tüzetes vizsgálat után jóval magasabb 
értékűnek taksálta őket, mint amennyit a gazdája fizetett. Hiszek neked, de 
ki fog ennyit adni értük ebben a városban, ahol alacsony a könyvek 
becsülete? — kérdezte Weiszmayer Márk. Vinni máshová! — így a kölni 
fiatalember. 


A rablók az eladásra váró ékszereket és a kasszafiókba zárt készpénzt 
vitték el, semmi egyebet. A legnagyobb kárt azzal okozták, hogy a drágább 
ékszerek zöme hagyomásra volt náluk, a tulajdonosok jóval magasabb 
rekompenzációt követeltek a jogosnál. Nincs mit tenni, a Weiszmayer és Fia 
hírneve érdekében valamennyi kárvallottal megegyeztek. 


Márk őszintén remélte, hogy a három könyv értékesítése révén némi 
öröm vegyül az ürömbe. Megbízta adoptált fiát, Marcus Fuchsot, utazzék 
Pestre, ahol az általa megnevezett kereskedőktől kérjen vételi ajánlatot. 
Marcus lovon haladt a Dunáig, s faszállító hajó kabinjában Pestig, majd 
ugyanígy vissza. Sajnos a kereskedők, akik Márk igazán megbízható üzleti 
kapcsolatai közé tartoztak, alig kínáltak többet annál, amennyit ő adott 
értük, pedig ő csupán kettőért fizetett. Úgy mondták, jelenleg dúskálnak 
régi könyvekben. Egyikük a roskadozó polcokra mutatott: Nézze, úrfi, 
mennyi régi béce van Itt, egész hegy! Béce? — Marcus nem értette. Igen, az 
15 egy szó a könyvre, nem ösmert? 

Béce... A jó édes anyátok! — Márk sóhajtott. Megköszönte Marcus 
szolgálatait, a zsebébe erőltetett egy kis pénzjutalmat. Nektek hogy megy? 
— kérdezte. Unberufen! — Marcus vigyorogva lekopogta, bal kézzel, alulról, 
háromszor. 


Amikor a fiú kilépett a csengettyűvel fölszerelt ajtón, hogy 
hazamenjen a szomszéd házba, Márk fontolóra vett, hogy ő 15 inkább 
ruhával és fejfedőkkel foglalkozzék. Ámbár nem volna túl kedves lépés 
barátjával, Salamon Fuchsszal szemben. Két ruhabolt egymás mellett... Ki 
kéne fundálni valami egészen mást. 


Addig töprengett, míg döntésre jutott. Egy alapos kiárusítással minden 
készletétől megszabadult, csak a könyveket és papirosokat tartotta meg. 
Fölhasználván Ludwig Zell szakértelmét, nyomdát és kiadóhivatalt 
létesített, papír- és írószerlerakattal kombinálva. Minthogy városunkban 
efféle nem volt, a siker nem maradt el. 


A sechsardi piacon vett három könyvet a megszélesített üvegablakba 
helyezte, a cég jelképeként, ám voltaképpen babonából. Nem tervezte, hogy 
valaha is túlad rajtuk. Míg egy szeszélyes időjárású tavaszi napon Salamon 
Fuchs áthozta bemutatni Hajnóczi Józsefet, akivel távoli rokonságban állott, 
a felesége ágán, e kapcsolat igazán szövevényes volt, ők maguk sem tudták 
végigmondani belegabalyodás nélkül. 


Hajnóczy úr éppen olyan sokat köszönhetett gróf Széchényi 
Ferencnek, mint Salamon Fuchs és Weiszmayer Márk, akik a letelepedési 
engedélyük miatt tartoztak néki örök hálával. Hajnóczy József a gróf úr 
titkára, majd ügyvédje, bizalmasa és protégéje volt. Emellett a gróf 
könyvtárát rendszerezte, annak teljes címjegyzékét is összeállította. Később 
az ő támogatásával nevezték ki alispánnak. 

Idén az új közigazgatási törvény életbelépése miatt Szerém vármegye 
közgyűlésén Hajnóczy József vissza kénytelenedett lépni a hivatalától, nem 
lévén nemesember. Azótától idejét főként ügyvédkedéssel, utazással, 
oklevelek szakértő véleményezésével tölti, néhanap cikket ír újságoknak. 


Volna kedves szemügyre vételezni ezt, s megállapítani, hogy ugyan mi 
lehet? — Márk bevette az üvegablakból a kéziratot, melyet a hattyúknál 
tartott nyitva. Hajnóczy József nagyítólencsét vett elő mellényének 
zsebéből, avval nézegette a szöveget meg a rajzokat. Sokáig hallgatott. 
Salamon nem bánta volna, ha végre abbamarad ez a lapozgatás, és kísérheti 
vissza a házába Hajnóczyt, mert a felesége a lelkére kötötte, hogy időben 
hazajöjjenek ám, nehogy kiszáradjon a tűzhelyen a pecsenye. Az asszony 
tudta, Hajnóczy javíthatatlanul városi ember, azoknak a gyomor-órája 
sosem jár pontosan. 


Uraim, kezdte a vendég, be kell vallanom, énnekem halovány 
fogalmam sincsen, hogy mi lehet ez, kik írták, s mely célból, csak annyit 
mondhatok, több száz évesnek tűnik föl a vellum, és semmit, de semmit 
nem sikerült kihámoznom a sorok tartalmából, a semminél 15 kevesebbet. . . 
A vakmerő rajzok még zavarba ejtőbbek... Esetleg egy alaposabb, 
hosszabb tanulmányozással juthatnék valamire, ám az sem bizonyos. 


Márk értette, Salamon nem, hogy Hajnóczy a mezítelen nőket nevezte 
vakmerőnek. Salamon búcsúzkodni kezdett, imigyen próbálva nógatni nagy 
tudású vendégét, ő azonban ekkor különféle nyomatási és kötési árakról 
érdeklődött. Márk arckifejezést váltott, az ígéretes megrendelőknek szólót 
öltötte föl, kifejtette, milyen nagyra értékeli a tudományt s annak művelőit, 


így a legalacsonyabb árakat ígérheti, különben pedig Hajnóczy uram 
fogadja el tőle ajándékul a manuscriptumot, jobb kezekbe amúgy sem 
kerülhetne, cserébe csupán annyit kér, hogy ha adódik megfejtés vagy 
magyarázat, kapjon arról tájékoztatást. 


Amint a barátja és a nevezetes vendég kifordult az ajtón, rögtön 
megbánta nagylelkűségét. Az üvegablakban szemrehányón üres lett az 
elajándékozott könyv helye. Gyorsan kirakta oda az antik misekönyv 
másolatát, amelyet évek óta szeretett volna rásózni valakire, de senki nem 
értékelte eléggé az aranyozott iniciálékat. 


Márk biztosra vette, idővel hallani fog Hajnóczyról, levelet kap tőle a 
megfejtésről. Ám az élet nevű író másképp alakította. Legközelébb akkor 
érkezett hír Hajnóczy Józsefről, amikor lefogták mint a jakobinus 
összeesküvők egyik főkolomposát. Nem sokra reá a kivégzésről 
tudósítottak a lapok, így városunké is, melyet akkoriban már a Weiszmayer 
és Fia szedett, nyomott, hajtogatott és kézbesített a lassan szaporodó számú 
előfizetőknek. 


Marcus olyan szorosra fűzte munkakapcsolatát adoptáló atyjával, hogy 
át 15 költözött Márk házába. Salamon ennek cseppet sem örült, a barátság 
súlyos próbatételen esett át, ám azért megmaradt. A fiú hamarosan 
beleszeretett Márk nagyobbik, eladósorban lévő leányába. Márk ennek 
örült. Annak nem, hogy a fiatalok titkon akontót vettek a házasélet 
örömeiből, s a leány sebesen gömbölyödni kezdett. Erre hivatkozva 
Salamon megtagadta jóváhagyását a frigyhez. Az ifjú pár ennek ellenére 
gyorsan összeházasodott. 


Az esküvőt zárt ajtók mögött tartották. A vőlegény saját kezűleg 
eresztette le jövendőbeliíje fátylát, miután meggyőződött róla, hogy az a 
leány áll ott, akit neki szántak. Az örömatya a fényes kék hüpéhez vezette, a 
jelenlévők az ámulat sziszegését hallatták a lány szépségét látva. Hétszer 
kellett körüljárnia a férfiút, akihez tartozni fog, amíg csak él. Énekelt a 
kántor. A rabbi a beszédében egyetlen szót sem ejtett arról, hogy a 
vőlegénynek csupán az anyja szökött át a falon túlról, ünnepi helyett utcai 
ruhában. 


A rabbi fölolvasta a ketubát, a házassági szerződést, amelyben az 
örömapa a vejét ismételten édes fiának nevezte. A vőlegény aláírta, s ivott 
az esküvői borból, a menyasszonnyal együtt. Következett a pohárzúzás 
szertartása, mely a házasság törékenységét volt hivatva távol tartani. A 


násznép tapsolt, és fölkiáltotta: Mazel Tov! Majd a két tanú elkísérte az 
újdonsült házaspárt abba a szobába, ahol az elhálásra kerül sor, míg odalenn 
koccintanak frigyük boldogságára. 


A két szomszéd ház lakói soha többé nem beszéltek egymással. 


Fuchs Salamon korai halála után az özvegyét feleségül vevő Engel 
Péter bonyhádi zsidó kapott az árvák fölnevelésének idejére lehetőséget, 
hogy városunkban tartózkodhassék. Követték őt azok a hitsorsosai, akik 
elég módosnak bizonyultak ahhoz, hogy a szükséges baksisokat letegyék, s 
elég agyafúrtnak, hogy a procedúrát végigvigyék. 

1846-ban már 43 lakossági joggal rendelkező zsidó család élt 
városunkban, foglalkozásuk szerint 19 vásározó és piaci árus, 3 
terménykereskedő, 2 pálinkafőző, illetve kimérő, 4 ruhakereskedő, 2 szabó, 
3 régiholmi-kereskedő, 1 kalligráfus, 1 sapkakészítő, 1 pecsétnyomó- 
készítő, 1 metsző, továbbá 1 főrabbi, 2 templomszolga, 1 temetkezési 
szolga. Végezetül 2 özvegyasszony, két egymással szomszédos házban 
(Weissmayer Márk mindössze másfél esztendővel élte túl hajdani barátját), 
akiket a gyermekeik tartottak el. 


Mit kelljen tennie valakinek, hogy fiúgyermekei szülessenek? 
Vegyen feleségül magához való nőt, és viselkedjék szentséges 
tisztán az egyesítő együtthálásnak órájában. 

Sokan cselekedtek ezen képpen, de semmit sem értek el vele. 
Miként az 127. zsoltár mondja: Íme az Úrnak ajándékai az fiak, 
jutalom az szerelemnek gyümölcse. 


TIZENNÉGY 


Figyelmeztetem: ha azt állítja, hogy nem lesz háború, ha még 
mindig megengedi magának, hogy mentegesse a császár minden 
galádságát, akkor nem ismerem többé, akkor nem barátom — vagy 
ahogyan mondani szokta —, nem ,, hűséges rabszolgám" többé. 


A Havas Boldogasszonynak építettek kápolnát városunk lakói a 
Kakasdombra, az ezerhatszázkilencvenben meg a reá követő esztendőben 
gyilkoló járvány után. Megfogadták Istennek szóló áldozatul, hogy az 
anyagokat kézben viszik föl a hegytetőre, bármeddig tartson is. A 
kitaposott, meredek ösvényen nyolcszázhatvanöt lépésbe tellett egy 
szokásos magasságú férfiúnak, hogy felérjen, a főpallér becslése szerint a 
Kakasdomb cirka harminc királyi öl magasságú. 


A kegykápolna hét év alatt lett készen, akkor avatták s nyitották ki a 
hívők előtt. Mintegy száz év múltán tűzvész pusztította el. Havas 
Boldogasszony napján, augusztus ötödikén évente búcsút tartanak itt, s a 
hívőknek mindig eszükbe ötlik a tűzvész. A tisztelendő úr ií5 emlegeti a 
szószéken. Némelyek úgy vélik, azért zúdult ránk az Úr haragja, mert nem 
találta elegendőnek az építéskor a cipekedést áldozatként. Jobb ötlete még 
senkinek nem támadt. 


A templomszolga a hegy túloldali lankájának szélén éldegéllt, rozoga 
kunyhójában, odabenn a döngölt és letaposott agyag lejtett, az ágy két lábát 
négyhüvelyknyivel rövidebbre kellett vágnia, hogy nagyjából egyenes 
legyen a szalmazsák. Az első templomszolgát Sebestyén testvérnek hívták, 
föl nem avatott bencés szerzetes volt. Legfőbb örömét a fákban, 
virágokban, bokrokban, valamint a méhekben lelte. Deszkamaradékból 


eszkábált kaptárai a kápolna hátsó falánál sorakoztak. Hiába kérte a 
tisztelendő úr, vinné őket távolabbra, mielőtt egy rajzáskor a fullánkos 
rovarok összedöfködik a gyülekezetet, Sebestyén testvér csak legyintett: 
Nem szúrnak ok nélkül, mer akkor meghalnak! 


Sohsem fűzte hozzá, hogy ok nélkül csupán az emberállat döfköd. Az 
ő családját a szeme láttára hányta jatagánélre három török katona. Akkor 
menekült föl a hegyre, ám hiába szerette volna lent hagyni szörnyű 
emlékeit, hoznia kellett őket magával. 


Egy özvegyasszony járt a kegykápolnát takarítani. Tőle született fia 
Sebestyén testvérnek. Titokban szült az özvegy, városunktól félnapi 
szekérútra. A gyerek az Anton nevet kapta, miután a tisztelendő úr hosszas 
húzódozás után hajlandónak mutatkozott a keresztség szentségében 
részesíteni a fattyút. Sebestyén testvér vállalta a keresztapa szerepét, ha már 
az apáét nem válhatta, özvegy nővére lett a keresztanya. 


Anton gyorsan cseperedett, hamar világossá lett, hogy különleges testi 
nagyságot és erőt kap az égiektől. Korai árvaságra Jutott, szülőanyját a 
tüdővész vitte el. Ekkor a keresztapja vette magához. 


Sebestyén testvér szorgalmasan teleültette a kápolna kertjét, s utána a 
többi kis tisztást arrafelé. Gyógynövényekre összpontosított, zsálya, menta, 
izsóp, ruta és kakukkfű illatfellege fogadta az érkezőket. A virágok közül a 
liliomot és a rózsát részesítette előnyben. A tisztelendő úr helyeselt, a fehér 
liliom a tisztaság jelképe, a vörös rózsa a szenvedésé. Akkor miért azt 
adnak a férfiak a nőknek? — kérdezte Sebestyén atya. Fiam, a szenvedély és 
szenvedés kart karba öltve Jár, te nem tudtad ezt? 


Később még azt 1s fejtegette, hogy a piros szín Krisztusnak vérét és 
sebeit jelképezi, a kereszt öt szál rózsával a megváltást, rózsakereszt pedig 
Krisztus szívét. Jó tudni, dörmögte Sebestyén atya. 


Ekkoriban rebellió hírei érkeztek az ország északi részéből. A 
Habsburg- és a Bourbon-ház összekülönbözött, melyikük kaparintsa meg a 
spanyolok országának trónját, mivel Károly király halála egy ideje várható 
volt. A franciák Louis le Grand-ja — akit Napkirályként emlegettek — 
célszerűnek vélte, hogy ellenségeskedést  szítson az osztrákok 
birodalmában, emiatt keresett kapcsolatot felsővadászi Rákóczi Ferenc 
nagyúrral, római szent birodalmi herceggel, Sáros vármegye örökös 
főispánjával. Rákóczinak már a nevelőapja, Thököly Imre 15 összemérte a 
kardját az osztrákokéval, az úgynevezett keresztes — avagy kurucz — 


csapatoknak élén. Végül a császári hadak nagy nehezen győzelmet arattak a 
kuruczok fölött. 


A Havas Boldogasszony kápolnájának felavatása táján a Hegyalja 
környéki szőlőhegyekben Thököly Imre bujdosó kuruczai föllázították a 
parasztságot, a rebellisek kiegyenesítették a kaszákat. A császári és nemesi 
had szétverte a fölkelők gyülevész seregét. Hiába, terjedt tovább a lázongás 
szelleme, a rend bomladozott. A császári udvar igyekezett létrehozni 
valamiféle határőrvidéket lent délen, a szerb katonaságtól várták, hogy az 
osztrák és az Oszmán Birodalom között pajzsot képezzenek, mindeközben a 
megbízhatatlannak ítélt végvári katonákat elbocsátották.  Emezek 
kódorogtak mindenfele, magukat hol obsitosnak, hol szabad hajdúnak 
nyilvánítva. Városunkba is behatolt néhány, fegyverrel kellett a kapukon 
kívülre űzni. 

Rákóczi Ferenc Louis le Grand ígéretében bízva követte nevelőapja 
példáját. A francia udvar sok pénzt és jelentékeny fegyveres segítséget ígért 
neki, így bízvást hihette, hogy eredményesebb lesz Thökölynél. Ráadásul a 
felesége révén rokonságba keveredett a Napkirállyal. Aligha képzelhette, 
hogy ekkora uraság ne állná a szavát, s pácban hagyná a rokonát. 


Leveleket váltottak. Ezek némelyikét kémeknek köszönhetően az 
osztrák udvarban is elolvashatták. Rákóczi Ferencet hamarosan lefogták. 
Ugyanabba a tömlöcbe zárták, ahova annak idején a nagyapját, Zrínyi 
Pétert, akit onnét hurcoltak a vérpadra. 


Rákóczi szerencsésen megszökött a bécsújhelyi börtönből, s a 
Habsburg-ellenes szabadságharc élére állt. Sebestyén testvér a kisfiát annak 
keresztanyjára bízta, hogy tábori papként kísérhesse a sereget. Eleintén azt 
a csapatot, melynek élén a tarpai Esze Tamás és Esze Márton állott. Később 
a Fejedelem személyes védelmét ellátó Századhoz került. 


Nyolc hosszú esztendei háborúskodás után a szabadságharc elbukott, 
Rákóczi Ferenc a kíséretével — hétszáztizenegy február 21-én 
Lengyelországba menekült. Magyarhonba sosem tért vissza. Távozása miatt 
Károlyi Sándor folytatta a már megkezdett tárgyalásokat Pálffy császári 
biztossal, békekötésre törekedve. Rákóczi ezt a lehetőséget a maga részéről 
kizárta. Károlyi a teljes katonai megsemmisítést elkerülendő, április 30-án a 
Szatmár melletti nagymajtényi mezőn tizenkétezerre rúgó seregével lerakta 
a fegyvert, átadta zászlóit, és hűségesküt tett. 


A Szatmárban köttetett megállapodás a Fejedelemnek kegyelmet 
biztosított, vagyonát 15 megtarthatta volna, ha három hét alatt leteszi a 
hűségesküt, és Lengyelországban vállal önkéntes száműzetést. Fölajánlották 
neki a lengyel koronát, az orosz cár támogatásával. Visszautasította, egy 
percig sem hitte, hogy a császári udvar betartaná ígéreteit. 


Két évig a lengyelországi Danckában bújt meg, Sárosi grófnak adva ki 
magát. Aztán Angliába ment, ám ott a királynő nem részesítette abban a 
kegyben, hogy fogadja, a császár rosszallásától tartva. Rákóczi 
megsértődött, áthajózott Frankhonba. Bízott rokona, Louis le Grand 
jóindulatában. A franciáknak tett szolgálatait hosszabb levélben összegezte, 
s kérvén kérte a Napkirályt, hogy ne feledkezzék meg Magyarországról. 


Csalatkoznia kellett. Az utrechti és rastatti békekontraktusban sem őt, 
sem hazáját nem vették figyelembe, egyetlen szó sem utalt rájuk. Még azzal 
sem törődtek a tárgyaló felek, hogy Rákóczi fiairól intézkedjenek, senkit 
nem érdekelt, hogy kiadja-e őket a bécsi udvar. 


A Fejedelem reményeit vesztve hagyta el a francia fővárost, melynek 
címerében a viharos tenger dobálta vitorlás alatt ez olvasható: Fluctuat nec 
mergitur. Hánykolódik, de nem süllyed el. Rákóczi Ferenc sejtette, az ő 
gályája betapaszthatatlan léket kapott. A sénart-i erdőben lévő Gros-Bois 
kalastorában ütött tanyát, a kamalduli szerzeteseknél. Hallott róluk már 
odahaza, egy magas rangú tisztje javaslatára és közvetítésével némi 
támogatást 15 nyújtott nekik. A kamalduliak akkor telepedtek a Nyitra 
melletti Zoborba. A tiszt levele a háborús körülmények miatt több hét 
késéssel került a Fejedelem kezéhez. 


Privatumra nem adtam senkinek, hanem az szegény zobri barátok 
három cellával valának az fundatióban. Nagyságod nevére adtam 
kettőre, a magaméra egyre, in toto 1000 forintot, s az ott való 
barátoknak 300 forintot. 


Rákóczi Ferenc hosszabb távra gondolt berendezkedni Bois-ban, a néma 
barátoknál. Sárosi gróf néven szerződött velük, szobákra, konyhára, 
istállóra, magtárra, kocsiszínre, udvarra és kertre, amelyekért évenkint 
hatszáz livre évpénzt tartozott leróni a majeur et prieur kezéhez, két 
szemtanúnak jelenlétében. 


Sebestyén testvér a kamalduli szerzetesek közt papi szolgálatainak 
gyakorlása helyett a kertben és a konyhán talált magának teendőket. A 
Fejedelem értékelte, hogy valamennyi néki föltálalt fogást a testvér 
ellenőrzött, megkóstolt, s lehetőség szerint magyarosan ízesített. Rákóczi 
követni akarta a szerzetesek életrendjét, étkezés terén 15. Gros-Bois néma 
barátai Pál apostoltól vették jelmondataikat: , A ti éltetek el van rejtve 
együtt a Krisztussal az Istenben." Valamint: , Az odafelvalókkal törődjetek, 
nem a földiekkel." Nem beszéltek soha, kivéve évi egyszer, karácsonykor. 
Naponkint hétszer imádkoztak, harminchárom miatyánkot, gyakran 
elmondták a Mária tiszteletét hirdető officiumot 15. További idejüket kétkezi 
munkálkodással, elmélkedéssel, olvasással, írással és másolással töltötték. 

A Fejedelem ugyanúgy éjfél után egykor kelt ki ágyából, mint ők, 
énekelte velük a zsoltárokat, imádkozott, olvasott virradatig, részt vett a 
tertián, a misén és a sextán, kivéve ha más, halaszthatatlan teendője volt, 
általában szegény Magyarország érdekében cselekedve. Hétfőn és szerdán 
csupán kenyeret és vizet fogyasztott, ahogyan a barátok, ő azonban 
pénteken is böjtölt, bécsújhelyi szerencsés szökésekor tett fogadalmának 
megfelelően. Csatlakozott a szerzetesek némán végzett kétkezi 
munkálkodásához, zokszó nélkül. Ilyenkor Sebestyén testvér mellette 
dolgozott. 


Ruitkán váltott szót vele a nagyúr, leszámítva az étkezéskor adott tömör 
instrukciókat. Egyetlenegyszer állt meg mögötte a kertben, érdeklődőn 
szemlélve, miként nyomkodja a testvér a csirkék ganéját legkedvesebb 
palántái tövébe. Megérezve a Fejedelem figyelő tekintetét, odafordult, néki 
térdet s fejet hajtván. Bocsánatát kérem a bűz miatt, de ez már csak így 
megyen! Rákóczi Ferenc kegyesen intett, majd odalépett a használatból 
kivont régi szakajtóhoz, amelybe Sebestyén testvér a baromfiúknak elzárt 
sarokban összegyűjtötte amazok potyadékait. Mielőtt a testvér tiltakozhatott 
volna, a nagyúr 1s rakni kezdte a ganét. Sokáig tevékenykedtek a reggel 
tiszte fényében. Szarból lesz a szép virág, dünnyögte Rákóczi Ferenc, és 
fordítva 1Ss igaz. 

Sebestyén testvér gondolataiba mélyedt. Család? -— kérdezte a 
Fejedelem, és ő mutatta ujjával, hogy egy. A Fejedelem bólogatott: Bárcsak 
hírt kapnék, hogy az én két szép fiamnak miképp megyen a soruk. 

A búslakodás közös bűvkörében a Fejedelem megtörte szokásos 
hallgatását, amellyel a fehér barátok példáját követte. Maga sem értette, mi 


ütött belé, jólesett a becsületes arcú kertészre önteni élete fájó részleteit. 
Mintha gyónnék, gondolta. Nem tudta, hogy Sebestyén testvér tábori 
papként szolgált a hadjáratokban, s akár ki 15 szabhatná reá a penitenciát. 


A Fejedelemnek volt egy harmadik, legelső fia, a kis Lipótot 
háromesztendősen ragadta el a halál. Búcsúpillantásának emléke sebzőbb, 
mint a csatamezőn életüket vesztő bajtársaké, noha abból százszám őriz 
emlékezetében, vagy inkább ezerszám. Szemét belepték a könnyek. József 
fia a tizenkettedik évében járhat, György eggyel ifjabb nála. A császári 
udvarban engedelmes alattvalókká nevelik őket, apjuktól elidegenítve. 


Sebestyén testvér siker nélkül vigasztalta a Fejedelmet azzal, hogy ő 
még kevesebbet tud Antonról, s immár föladta a reményt, hogy 
viszontláthatná valaha. A nagyúr nála türelmetlenebb hallgatónak bizonyult, 
öntötte tovább Sebestyén testvérre saját keserveit. Mesélt a kislányról, akit 
a felesége akkor szült, amikor ő végig a háborúban volt, így semmiképp 
sem származhat tőle. Az a lányka ís már a tizedik körül járhat, kire 
hajazhat? Szemrehányást aligha tehet Sarolta Amáliának, hiszen az 
asszonya akkoriban még abban sem lehetett biztos, hogy él a férje. 
Azonfölül ő maga is elkövette a legfertelmesebb bünt, a házasságtörést, 
Sieniawskával. 


Sebestyén testvér átérezte a Fejedelem kínjait, úgy vélte, mára elég 
ennyi. De még meg kellett hallgatnia, hogy rebesgetik, Rákóczi Ferenc 
volna az apja a titokzatos Saint-Germain grófnak is, aki Európa-szerte 
ismert alchimista, kémikus, feltaláló, költő, zeneszerző, festő, orvos. Pedig 
hát hogyan volna ez lehetséges? A hírek szerint ő maga állítja, hogy apja II. 
Rákóczi Ferenc, anyja pedig az ő első felesége. 

Saint-Germain gróf Rákóczi Lipót Lajos György József Antal néven 
látta meg a napvilágot hatszázkilencvenhat május 28-án, ez megegyezik a 
kis Lipót születésének időpontjával. Őszerinte a bécsi udvar emberei 
elrabolták és halottnak nyilvánították, majd Párisba vitték. Miért vitték 
volna Párisba az osztrákok? E! lehet ezt képzelni? — a nagyúr zokogott, akár 
egy csecsszopó. 


E beszélgetés mély nyomot hagyott mind a kettejükben. A Fejedelem 
attól fogva gyakran hívatta Sebestyén testvért. Próbát tett vele, miként 
bánik a lúdtollal, azután bízott rá másolnivalót, illetve számadásokat. Végül 
ő végezhette a nagyúr könyveinek és iratainak lajstromozását, rendben 
tartását. Sebestyén testvér úgy érezte, révbe ért. A szavakat legalább olyan 


élvezettel fogyasztotta és szaporította, mint a kertbéli növényeket, a papír és 
a ténta illatát is akként szerette, mint amazokét. Már csak homályosan 
emlékezett a városunk melletti Kakasdombra és a Havas Boldogasszonynak 
emelt kápolnára. 


Föl tudta még idézni a képét és a szagát annak az asszonynak, akinek 
nem bírt ellenállni. Megszegte fogadalmat, többször és ismétlődőn, amiért 
máig várja, hogy lesújtson rá Isten Jogos büntetése, akár kétszeresen, mivel 
meg sem gyónta. Bár talán szenvedett eleget a háborúban az igaz ügyért, 
lehet, ennyivel beéri az Úr. A fia emlékképe egészen tisztán élt a fejében, 
Anton, Antonkám, vigyázott-e reád a mi Istenünk? — sírva fakadt. 


Rákóczi Ferenc vasveretes ládában tartotta mindazt, amit Sebestyén 
testvérre bízott. Az első kettőben a könyvek, nyelvek szerint, alfabetikus 
sorrendben. A harmadikban a hivatalos levelezés, témánként. A 
negyedikben egyéb oklevelek, papirosok. 


Öt furcsa tekercs is volt az iratos ládában. Az elsőn egyenletes 
zsinórírás, olyan betűkkel, amilyeneket Sebestyén testvér még sosem látott. 
A másodikon körkörös ábrák, talán a csillagjegyekkel kapcsolatosak. A 
harmadikon különleges fák, virágok, növények rajza. A negyediken 
asszonyszemélyek fürdőzése, anyaszült pucéran. Meg néhány madár. 
Habozott, nem volna-e okosabb ezt a szemétre vetni, mégis, kalastorban 
vagyunk, ám aztán megkegyelmezett nekik, elvégre a nagyúr tulajdona, ő 
dolga. 


A merev és gyűrött régi lapokat olvasáshoz ki kellett simítani, ilyenkor 
repedések támadtak rajtuk. Hogy e sérüléseknek elejét vegye, fölhasogatta 
őket a borotvaéles handzsárral, melyet a trencséni harcmezőn talált. Ott a 
kuruczokból igen sokan maradtak holtan, maga a Fejedelem 1s kevés híján 
odaveszett, mivel a paripája megbotlott és fölbukott, amikor egy árkot 
ugrott át. Rákóczi Ferenc ájultan hullott a fűbe, azt hitték, vége van, a harci 
rend fölbomlott, s a megfutókat a labanczok könnyűszerrel levágták. 


A félívesre szelt árkusokat cakkos varrással fűzte össze, piros 
madzaggal. Vastagabb pergamenből eszkábált rájuk borítót. A rajzokat 
arányosan osztotta el a szöveges oldalak között, hogy a pucér nőszemélyek 
lehetőleg távolra kerüljenek egymástól, így talán nem szúrnak szemet. 


Az ötödik fóliánson a Fejedelem hajdani birtokainak lajstroma volt 
olvasható, latinul. Sebestyén testvér ámultan látta, mekkora vagyont hagyott 


a háta megett a nagyúr, s minő higgadtsággal veszi tudomásul, hogy ahhoz 
képest nincstelenné vált. 


Tartott tőle, hogy a gazdája megszidja, amiért összevagdosta a 
tekercseket, ám ő ezt észre sem vette. Amint mód nyílott rá. Sebestyén 
testvér kérdezősködött a pergamenek eredetéről, a Fejedelem csupán annyit 
mondott: Esterházy gróftól kaptam őket ajándékba, többet magam sem 
tudok, ha kigyelmed megfejti, jutalomban részesül. Ez fokozta Sebestyén 
testvér amúgy sem csekély buzgalmát. 


Rákóczi Ferencet sűrün keresték föl látogatók, emezek túl magas 
rangúak voltak ahhoz, hogy Sebestyén testvér fordulhatott volna hozzájuk, 
ám a kíséretükben mindig akadt egy-két kiművelt emberfő. Egy ízben a 
franciák királya tette tiszteletét a Fejedelemnél, incognito érkezve, a 
hintókat negyven válogatott lovas kísérte, akik a kalastort sebtében erőddé 
alakították, őrhelyeket létesítve a falak mentén. Louis le Grand belső 
emberei közé tartozott a bizalmas írnoka, akit úgy hívtak: Plum. Becenév 
lehetett. A pöttöm, pókhasú emberke bizonyára nem vetette meg az ilyen 
névre hallgató süteményt. Kétágú szürke szakállával mesebeli manóra 
emlékeztetett. 


Midőn parolázott Sebestyén testvérrel, kicsike jobb hüvelykjét erősen 
rászorította az ő mutató- és középső ujjának tövében lévő porcokra a keze 
hátán. Sebestyén testvér nem tudta, mit akar ezzel, fölvonta szemöldökét. 
Plum elmosolyodott, bocsánat, azt hittem. Mit? — erre Sebestyén testvér 
nem kapott választ. 


Míg gazdáik odabenn tárgyaltak, ketten üldögéltek az előterem fal 
mellé tolt széksorának közepén. Soká tartották a csöndet. Sebestyén testvér 
nem bízott a maga szegényes francia szókincsében, de kiderült, Plum 
egyként járatos a latinban, a görögben és a héberben, sőt valamennyire 
arameusul is tud. Ő viszont csak a latint törte, az most elegendő volt. 


Megmutatta a király írnokának az immár könyv alakú összekötözött 
pergamenlapokat. Plum összehúzott szemmel nézte végig a szöveget és a 
rajzokat, íróbütykös és horgas mutatóujjával kísérte a sorokat. Pindurka 
lapokat vett elő, s kurta irónjával szavakat jegyzett föl. Az írón annyira 
rövid volt, hogy ha nincs a végén a spórolónak nevezett bádogkupak, már 
nem tudta volna fogni. Végül eldünnyögte a szakvéleményét, majdnem 
minden mondatot úgy indítva: Szerény meglátásom az, hogy... 


A szabir korai vagy torzított változatával állunk szemben, ez a primitív 
keverék nyelv a Földközi-tenger apró szigetein használatos, kalózok és 
kereskedők beszélik, meg Afrika északi peremén a rabszolgák. Olasz, 
spanyol, katalán és okcitán szavak vegyüléke. Plum sosem látta még leírva. 
Valószínű, hogy a nőszemélyek éppen úgy jelképek, mint a fák, növények 
és állatok, talán különféle kincseket jelölhetnek, amelyeket elástak. A 
szövegbe rejthették az odavezető utak leírását. Bizonyos ábrázolatok, 
melyek fára vagy bokorra hasonlítanak, kezdetleges térképek lehetnek. 


Sebestyén testvérnek eszébe jutott a Fejedelem és Louis le Grand 
titkos levelezése, amelyhez megfejtőtabellát használtak. Tartottak tőle, hogy 
az osztrák titkosrendőrség kezébe juthat egy-egy oldal. Sebestyén testvér 
látta a tabellát a Fejedelem írószekrényében. Az ábécé valamennyi betűje 
alatt négy szám sorakozott, bizonyára azért, hogy váltogathassák, ezzel 
tovább nehezítve a megfejtést. Az A például 105, 106, 107 vagy 29, az E 
93, 94, 95 vagy 25. A legfontosabb szavaknak önálló szám Jutott: tábor 157, 
parancs 162, feltétel 164, között 214 et cetera. 


Csalafinta, gondolta ő. Hirtelen megérezte, hogy ezt a rendszert Plum 
dolgozta ki, alighanem az ő keze munkája a tabella, melyből nyilván két 
példányt készített, egyet a Királynak, egyet a Fejedelemnek. Vajon másolt-e 
magának? Egészen biztosan, hiszen szükség lehet tartalékra. 


A honvágy észrevétlen sarjad, mint a mezei büdöske, egyik napon még 
nyoma sincs, a másikon telesárgállja a mezőt. Ennek köszönhetően 
Sebestyén testvér az utolsó pillanatban döntött: nem követi a Fejedelmet 
Törökországba, ahová kényszerűségből települt át. A francia udvar Louis le 
Grand halálát követőn egyre kevésbé volt megbízható. A málhák 
összerakása után Rákóczi Ferenc lóra szállt, kurta intéssel búcsúzott tőle. Ő 
csalódottan bámulta a paták verte porgomolyokat. Hálára nem számított, de 
azért... A néma barátok elöljárói és a helybéli szolgálók mindannyian 
ajándékot kaptak — rajta kívül. 

Saját kis kamarájában bebatyuzta egyetmását. Ott vette észre, hogy az 
általa kötözött kézirat nála maradt. Moccant a lába, hogy kirohanjon, talán 
még rábízhatja valakire, vigye a Fejedelem után. Ám mégsem tette. Legyen 
ez az én ajándékom tőle. 


A Fejedelmet a Porta uralkodónak kijáró tisztelettel fogadta. De a talaj 
Törökországban is forrósodott a bujdosók talpa alatt, pedig a pozsareváci 
békében a szultán a kiadatásukat visszautasította. Az osztrák követek ennek 


ellenére lankadatlan buzgalommal követelték azt hosszú évekig. A szultán 
rendre azt felelte, ő a Korán szellemében él, s becstelenségre nem 
vetemedik. Annyi engedményt tett csupán, hogy a fővárostól kissé 
messzebbre kísértette a magyarokat, a Márvány-tenger menti Rodostóba. 
Rákóczi Ferencen kívül ott rendezkedett be harcostársa és barátja, gróf 
Bercsényi Miklós a feleségével, továbbá gróf Forgách Simon, gróf 
Esterházy Antal, gróf Csáky Mihály és mások. 

Sebestyén testvér nehéz, veszélyes utazás végén láthatta viszont a 
Kakasdombot, s rajta a romos kegytemplomot. Elébb a tűz martaléka lett, 
majd haramiáké, minden eltünt, ami mozdítható. A túloldalon az ő kis 
kunyhójának nyoma se maradt, nehezen talált rá a helyére, térdig nőtték be 
a gyomok. Istenem... hová tüntek a zsályák, menták, izsópok, ruták, 
kakukkfüvek, hová a sok liliom és rózsa? 


A legfőbb kérdés: hol van Anton? 


Ereszkedvén alá a Kakasdombról, városunkra 15 alig ismert rá. A 
járványok a lakosságot harmadolták, a tüzvészek a házakat. Sebestyén 
testvér senkit nem látott, akire emlékezett volna, őrá sem köszönt senki. Ez 
érthetőbb, arcát szürke szakáll borította teste csontvázzá aszott, csuhája 
foszlott és mocskos, bocskorából jóformán csak a rátekert spárga maradt. 


A Piac téren kapott néhány szál répát alamizsnaként egy 
kofaasszonytól. A tér legmagasabb pontján leült a tehénganajszagú földre. 
Rásetétedett. Fölötte tiszta volt az ég. Arra riadt, hogy a batyujának nyoma 
veszett. Pedig azon hevert. Egy alávaló tolvaj kicibálta, míg ő a csillagok 
útját bámulva álmodozott a fiáról. 

Velejéig átérezte nincstelenségét, meg azt, milyen pici porszem ő 
idelenn. 

Minek éljek? 

Nem talált választ. De egy tábori pap — föl nem avatott bencés 
szerzetes — nem vethet véget földi bolyongásának enkezével, Istenre 
kénytelen bízni a befejezést. 


Legyen meg az ő akarata. 


Majd csak elpusztít a következő járvány, vagy a következő éhínség, 
vagy a következő háború. 


Miként egykor a csillagászat kérdésében, ugyanúgy most a 
történelem kérdésében is, azon alapszik a nézetek egész 
különbsége, hogy elismerjük-e vagy nem ismerjük el egy abszolút 
egység létezését, amely a látható jelenségek zsinórmértékéül 
szolgál. A csillagászatban ez a Föld mozdulatlansága volt, a 
történelemben a személyiség függetlensége, a szabadság. 


TIZENÖT 


Mondják, hogy a magyar nyelv először ebben a várasban 
keletkezett, azért hát mi is ittjártunkkor adunk az igazhitűeknek az 
utazáshoz legszükségesebb szókból. 

egy — ketto — hárem — negy — ot — hat — het — nolcs — kilencs — 
tiz — viz — so — kenir — tej — alutej — kanal — fej — kezs — lab — 
gyergya — buza — lo — kuta — gyuk — gyukmon — ember — asszon — 
menecske — jermek — eregy — gyüvel — hamar hozad — mozs meg — 
hozad nekem ajandik — fokmeg — ki van jott? — nem tudok — nem 
latok — hun lakol — it — ott — 

Szavaikban, kifejezéseikben igen sok szépség és ékesszólás van. 
Az előkelők, nemesek, sőt királyaik is alattvalóikhoz ily nagyzólag 
szólnak: , Uram", vagyis , agám, dsanim". Könyvük az 
evangelium, vallásuk messiási, de nem bálványimádók, azért 
templomaikban faragott képek nem láthatók, csak keresztek. 
Vannak luteriánok, de pápisták (vagyis a római pápa vallásán 
levők) itt nincsenek. Azonban a felső-magyarországiak, kiket a 
német nép legyőzött, majd pápisták, majd luteriánok. Ezek a 
számokat is eltérő módon számítják, ilyen formán: tizvan — 
huszvan — hamincs — negyvan — otvan — hatvan — hetvan — 
nolcsvan — kijencsvan — záz- 


Az én nagy jó agám, lelkem, vagy amint az ő anyanyelvin mondják, 
dsanim, a világnak legkíváncsibb beutazója. Mióta szolgálatába kerültem, 
áldom szerencsém. Követhetem mindenüvé, így az én szemem 1s rányílott 
sok dolgokra, melyekről eladdig fogalmam se lehetett. Ki hitte volna, hogy 


ekkora nagy ez a Magyarország, ami most jobbadán Oszmánországba 
tartozik, a szultán birodalmának része. 


Az igazhiítűek szép lassúdadan elfoglalták a várasakat a tengertől 
egészen az északi vidékekig, berendezkedtek Budától Brassóig, Kanizsától 
Egerig. Török váras már a mienké is, hová az én nagy Jó agám, dsanim 
avégett érkezett népes csapat társaságában, hogy élelmiszereket és más 
holmit vásároljanak a seregnek, a nagyvezír megbízásából. Első többnapos 
időzésekor vett éngemet a szolgálatába, elébb csak nyelvként, mivel 
tűrhetően beszélem a törököt, megtanultam fogságom két esztendejében. 
Mesterségemet  gyakorolhattam ezalatt, mivel borbély volnék, a 
sebgyógyításban 15 járatos. Betüt vetni még a mesteremtől tanultam, 
Köhajító Bálint uramtól, ő szegény rémhalállal pusztult a tűzvészben, saját 
házában. Szerszámait akará kimenteni. 

Nagy Jó agám, dsánim mondta el nekem, hogy ez a mi várunk még a 
Próféta születése előtt 882 esztendővel épült, ezt korabeli történetírók 
följegyzék. Lajos királyunk birtokában volt, azonban a mohi vagy muhi 
pusztán vívott ütközetet követően Ferdinánd királyunk szerezte meg. 
Majdan a 950-ik évben (török módra számítva, ami a magyar 
kalendáriumban 1543) Eszék bégje és Mohács bégje összesen tízezer 
gyalogos puskással vonult föl elfoglalására, Gázi Mikhál, oglilu Mohamed 
bég főparancsnoklatával, akinek pedig tízezer lovas nép engedelmeskedett. 


Az óriási haderő Siklós alól hömpölygött várunkhoz, az útjukba eső 
falvakat és rózsaligeteket felpörzsölték. Kezdődött az ostrom, akik idebenn 
voltak, fölkészültek gyászos végükre. Ámde okos papjaink és elöljáróink 
tanácskozással arra jutottak, hogy  ellentállnunk aligha lehetséges 
huzamosabb időkig, okosabb a várat kegyelemmel és szerződéssel általadni. 
Fehér zászlókat tűzettek a falak magasabb pontjaira. 


Kimentek a papok, s a váras kulcsát drágaköves kagylóhéjban 
odanyújtották a bégeknek, a törvényszerű kívánalomhoz igazodván. A 
bégek átvették, az ajándékokkal teli kosarakkal együtt, s megbízták 
püspökünket, hogy a kulcsot lóhalálában vigye el Szulejmán khán 
világhódító padisah táborába. 

Az én nagy Jó agám szerint Szulejmán khán kiváltképp megörült, s 
imigyen szólott: Aki engem szeret, az ebben a várasban kegyes alapítványt 
és jótékony művet tegyen. Hallván ezt, a vezírek és előkelők azonnal 
díszessé tevék a házakat. Szulejmán khán elrendelte, hogy a mohácsi bég 


székhelye ezentúl nálunk légyen. Várasunk az 1009-ik esztendőben 
(magyar időszámítás: 1600) szandzsákbégi székhely rangra emelkedett. 


Várasunk bégjének kétezer válogatott fegyveres katonája van. 
Százötven ákcse jövedelmet hoz néki ez a rang. A váras kádijának az 
Igazságtevésből hat kísze bevétele származik, ugyanebből a forrásból a 
bégnek húsz kísze jut. A kíszét a mi nyelvünkön erszénynek mondják, és 
nem sovány erszények ezek. A számokat az én nagy jó agám, dsánim 
mondotta el nekem, amikor lejegyezte. Ámulok, mely kiváló szervezettségű 
az oszmánok berendezkedése, ehhez képest a magyaroké kezdetleges és 
tökéletlen volt. Örvendezhetünk, hogy egy ilyen fejlett nép vette kezébe az 
ügyeket minálunk, s bizakodnunk érdemes kegyességükben, amelynek sok 
jelét adják. 

Személyes sorsom Jól alakult, mióta az én nagy Jó agám fölbukkant 
várasunkban. Szállására költözhettem, mely sokkal több kényelemmel bírt 
az enyémnél. Korábban néhai mesterem házában, annak külső traktusában 
háltam a másik két segéddel egyetemben, a tűzvész tehát nemcsak 
kenyérkeresetemtől, de lakhelyemtől 15 megfosztott. A nincstelenek sorsára 
jutva, a Tekija völgy egyik barlangodvában húztam meg magamat, öt-hat 
sorstársammal osztozva meg a szűk bemélyedésen. Ezt a részt a magyarok 
Tettye néven emlegetik, s feledve, hogy a Tekija kalastort jelent, mulatozni 
jönnek föl ide, meginni a hegy levét, nyakló nélkül. Hála a Megváltónak és 
Allahnak, patak kanyarog alá, így tisztálkodásomat naponta végezhettem, 
ennek folytán a nincstelenek legfőbb kínját, a palaszkok és tetvek 
megtelepedését bőrön és hajon elkerülhettem. 


Az én nagy Jó agám szép házban vett szállást, közel a Bazár térhez. 
Ottan vásárolt gyümölcsöket, amikor összetalálkoztunk véletlenül. Török 
módra kérdezte az árat: Hány gurusba kerül? Mivel a kofaasszony nem 
értette, segítségükre siettem, fordítottam, amennyire tudtam. Megkérdezte, 
van-e munkám, s amikor mondtam, hogy átmenetileg csak lézengek, de 
borbély volnék, érdeklődött, tudok-e hajat vágni keleti módra. Bólintottam, 
hiszen elég fejet nyírtam én a fogságomban. Fölszólított, kövessem 
szállására, próbát tesz velem. Ollóm volt, a beretvát ő adatta, olyan nagyot, 
mint a flinták és a muskéták csövére erősített Szent Péter kése. Annyira 
élesre köszörülték, hogy aggódtam, nehogy megkarcoljam az arcát, 
szerencsére  fölszólításomat  betartván nem izgett-mozgott, amíg 
beretváltam. 


Hamar alkalom nyílott sebgyógyításbéli jártasságom gyakorlására is, 
egyik Janicsárja haladt által a szobán, kinek a turbán alatt a bólogatóizmán 
jókora kopasz folt éktelenkedett, vérző sebbel. Ajánlottam, hogy 
bekötözném. Ecettel fertőtlenítettem, majd porrá tört cukrot hintettem reá, 
végül a mi népünk szokása szerint frissiben szakasztott pókhálóval fedtem, 
gyolccsal kötözve azt a koponyára. 


Később láthattam, a seb szépen bezárult, még az új haj 15 serkedni 
kezdett. Azt kell hinnem, hogy ez döntött sorsom felől. Kezdetben a 
fordítás mellett borbélyként, olykor sebgyógyítóként működtem, az én nagy 
jó agám parancsait követve. Későbben, mikor már megismerkedtem 
írásmódjukkal, az arabs ábécével, a betűvetésben is elfogadta szerény 
képességeimet. Ebben az a legnagyobb nehézség, hogy olyat, mint nálunk 
az a, e, 1, u, egyszerűen nem használnak, úgy kell kitalálni azokat. A 
legtöbb betűnek viszont négy alakja van, attól függően, hogy szónak elejin, 
közepin, végin vagy egyedül áll-e. 

Tátva maradt a szám, amikor közvetlenebb társalkodásba keveredvén 
megtudtam, hogy nagy Jó agám, dsánim foglalkozása a diplomácián kívül 
voltaképp az utazás, tájékok bejárása és a látottak megörökítése, hol 
magasb vezírek számára, hol pedig az utóéletnek. Ilyen foglalkozást 
boldogan űznék. De azzal ís beérem, hogy az ő munkájának segítője 
lehetek. 


Sokfele bolygott szülőhazájában, és attól messzire távolodva. 
Megfigyelte, amit látott, beszélgetett a helybéliekkel, folyton jegyzetelt, 
ennek eredménye lesz a készülő nagy munka, mely minden igazhitűnek 
eligazítással szolgálhat majd. Címe: Szejahatname, a mi nyelvünkön: 
Utazások könyve. Volt szerencsém olvasni belőle részeket, okulásomra vált. 
Vettem a merészséget, s parányi igazításokat javasoltam. Mondottam 
például, hogy túl gyakran kezd így paragrafust: Én, szegény, midőn... Még 
akkor is, amikor a folytatás szerint inkább úgy kéne: Én, gazdag... Vagy: 
Én, szerencsés... Ő azonban ehhez ragaszkodott, szerinte mindannyian 
szegények vagyunk, a gazdagság Allahé s az ő Prófétájáé. Hát jó. 

Én, szegény nem ítéltem magam méltónak arra, hogy vele vitába 
bocsátkozzam, inkább fölajánlottam, átteszem magyarba az Utazások 
könyvé-t, amennyiben rám bízni. Minek ő fölöttébb megörült, kijelentette, 
hogy legbecsesebb okmányai között fogja tartani, sajnálkozott, hogy még a 


közepin sem tart. Reménylette, hogy a későbbi kitapokat is lefordítom, 
amire ígéretet tettem. Hátha nem csak az igazhitűeket érdekli, tette hozzá. 


Utazásainak időbeli rendjéhez igazodnak az írásai, most kezdi a 
hatodik kitapot, ostromok ismertetésével, személetessége miatt már-már 
elfeledtem, hogy nem voltam jelen Lippán, Temesvárott avagy Váradon a 
harcban. 


Én persze a magyar védők szemével láttam, amit elképzeltem, fájt a 
szívem, midőn vereséget szenvedtünk vagy behódoltunk. De azután 
kezdtem átvenni nagy jó agám érzéseit és gondolkodását. Beszámolói 
követték a seregek hadi útját, Zepel, Lugos, Zsidóvár, Kevelábos, Kolosvár, 
Torda, Tokajvár et cetera, az embernek a feje belefájdul, és nem káptalan, 
hogy mindet elésorolja. Következő bolygásánál Kassa, Kőhalom, Fogaras. 
Indult utána Drinápolyból Vidinbe, majd Belgrádból Magyarországra. 
Lassan közelgett felénk, Vukovár, Eszék, Mihads, végül városunkba ért. 


Mihads a mi Mohácsunk, amelynél összecsaptak az oszmánok és a 
magyarok. Az én nagy Jó agám elbeszélte a csatát, elindítván, hogy a 
krónikaírók tévedésekbe estek azzal kapcsolatban. Mivel ez történeti dolog, 
ravaszság, sőt hazugság is belékeveredik. Ő szegény feje a hitelt érdemlő 
beszámolót Kurzu Ali agától hallotta, ki Szulejmán khán bizalmi emberei és 
fegyverhordói közé tartozott. 


Kurzu Ali aga szerint úgy alakult a harcmezőn, hogy mind a két sereg 
hátrálni kezdett, zavaros parancsok és tévhírek miatt. Ekkor egy fejet 
hordoztak körül az iszlám táborban, azzal, hogy a magyarok királyáé! A 
halott testét is előhozták. Szulejmán a hullát megszabadította az 
ékszerektől, majd Székesfehérvárra küldte, Menait templomba, azaz egy 
pogány istentiszteleti helyre. 

Mi, magyarok ugye nem így tudjuk, én szegény fejem másként 
értesült. Nagy Jó agám azt 15 hallotta Kurzu aga szájából, hogy a padisah 
ugyan valóban százezer katonával érkezett a mihadsi síkra, ám igazából 
csupán tizenkétezer ügyes főember forgatta a kardot e háborúban, és a 
magyarok nem a harctéren veszítettek, hanem inkább a királyuk halálhíre 
okozta jajongás és szétfutás miatt. Sokan az oszmánok közül is kiitták a 
halál serbetjét Mihadsnál, a vértanúvá lett mohamedánokat Szulejmán klán 
eltemettette, hogy porhüvelyüket állatok ne rágják össze. Magas pavilont 
emeltetett ott, benne két kúttal, olthassa szomját, aki ezt az emlékhelyet 
fölkeresi, ahogyan az én agám tette. Letérdepelve hajlongott, csupán ember 


vagyok, nem isten, suttogta. Később árulta el, hogy ezek a nagy Mohamed 
szavai. Föl nem foghatám. Hogyhogy nem isten, ha egyszer Allah 
prófétája? Ilyen alapon Jézus sem isten? Hm... Jézus, az embernek fia, erről 
hallottam már. 


Nagy jó agám azt írta rólunk: egészen török váras lettünk, hét 
muzulmán kerülettel, amelyeknek ellenében csupáncsak egyetlen 
keresztény maradt, az a Budai-kapun kívül fekszik. Medresze, avagy fölső 
iskola 15 az övékéből van több. A messze földön híres Eflatun, akit mi Plato 
néven nevezünk, tudományos iskolát alapított a belső várban, mely még 
mindig létezik. Eflatun sírját 5 megmutatták nekünk. Elhelyeztük rajta a 
tisztelet csokrait. 


Az oszmán imahelyekben lévő boltozatok, csiszolt művészi ablakok, 
ragyogó márványkövek sem nyelvvel el nem beszélhetők, sem tollal le nem 
írhatók, mondja az én nagy Jó agám, de azért megpróbálta. A Szulejmán 
khán dsámija melletti kútról 15 szólt: Az élet vize csorog ki, ha valaki július 
hónapban iszik belőle, akárha az öröklét nedüjét venné magához, oly 
örömet talál benne. 


Én ezt nem tudtam, de sokszor enyhítettem szomjamat annál a kútnál, 
az évnek valamennyi szakában. Hátha jót tett. 


Követtem az én nagy jó agámat, amikor várasunkból eltávozva 
folytatta útját hadi és diplomáciai megbízatással. Jártam véle sok helyütt, 
Eszéktől Budavárig, majdan a felső-magyarországi hadjáratban. Később 
Boszniában. Ausztriába 1s eljutottam. Láttam ütközeteket, leírni gyönge a 
tollam, többek között a szentgotthárdi csatát, melyet az én nagy Jó agám 
megörökített az utóélet számára. 


Nagyvezírünk utasítására vizitáltunk magyar várakat, nagy Jó agám 
mindent följegyzett. Lehet, sosem érem utol a fordítással, de igyekszem. 
Érdemes hazánk lakosainak figyelmére. Sokan megmenekednének, ha 
tudnák példának okáért, hogy aki hüvelykujját felemelve adja meg magát s 
jó elő, arra lőnek a janicsárok ágyúval, vetélkedve, hogy eltalálják-e a 
kezét, sokszor sikerül, ügyesen céloznak. Aki viszont mutatóujját felemelve 
adja meg magát, azt nem bántják. Mert az olyan az oszmánoknak, mint 
nálunk a keresztvetés, azaz utalás az Örökkévalóra. 

Mikoron úton valánk, gyakran múlattuk időnket a tavla kirakásával, 
ebben ő verhetetlennek bizonyult, mintha látná előre, melyik pettyezett 
falapocskát fogja kapni legközelébb. Ha pedig jókedve kerekedék, vége- 


hossza nem volt a dalolásnak, hangja mindig kizengett a többi közül. 
Allítólag szórakoztatta annak idején Murád szultánt is, mivel a 
legmagasabb körökben nevelődött, lévén az apja a szultán ékszerésze. 


Nehezítette a dolgom, hogy a kéziratos láda egyre súlyosabb lett. 
Nagyobbra kellett cserélnünk. Az én tisztem volt arra felügyelni, s vinni 
mindenüvé, nem bízhattam szolgára. Ugyanakkor sok örömöm tellett 
abban, hogy szabadon elolvashattam belőle mindent. Az én nagy Jó agám 
csak örült, hogy tökéletesedem az anyanyelvében. 


Kapott vagy vásárolt valahonnét néhány tekercset, be kellett raknom a 
ládába. Estéli szállásunkon kivétette onnan az egyiket, vajon tudom-e 
olvasni. Nem sikerült. Kérdeztem, miféle nyelven íródott, mire azt 
mondotta, épp ez a bökkenő, biztatott, mélyedjek el benne, s alkossak 
véleményt. Úgy vélte, nem a hét király országaiból származik, hanem 
valahonnét a távoli keletről. Én szegény fejem, ehhez való tudással honnan 
15 rendelkezném? Volt még három tekercs, különféle rajzokkal, némelyik 
mezítelen nőket mutatott, ezeket sokat nézegettem, amikor más nem látott. 


Hosszú diplomáciai küldetésünk állomásaként al-Káhirahba is 
elvetődtünk. Egy ízben vacsoravendégek lehettünk Rasid al-Bozorgtar, a 
nagy hírű perzsa tudós hajlékában. Visszavonultan élt al-Kahira peremén, 
valamiféle önkéntes száműzetésben. Lábbelinket illendően levetettük 
oszmán módra, mielőtt a háza fedett tornácáról az előtérbe léptünk. 


Nagy Jó agám kezet csókolt Rasid al-Bozorgtarnak, majd a saját 
homlokához emelte annak keskeny és köszvénytől eltorzult tenyerét, 
tisztelete jeléül. Intett, így én í15 hasonképpen cselekedtem. Azt hittem, 
nálánál jóval idősebb a perzsa tudós, később derült ki, hogy csak kevés 
esztendővel. Nagy Jó agámon nem látszott az évek múlása, tömött szakálla s 
bajsza hollófekete maradt, hajának ritkulását pedig elfedé a turbán. Szeme 
szintúgy sötéten villogott, mégis majdnem mindig barátságosan tekintett 
reám és másokra. 

Kávéztunk, szíttuk a vízipipát, eszegettük a fogvásón édes török 
süteményt, mely magyar mézzel készült. A beszélgetésben nem vehettem 
részt, de maradhattam a szőnyegen, így hallottam, a Szultán meghívását 
adta át az én nagy Jó agám Rasid al-Bozorgtarnak. Jöjjön a török udvarba, 
fejedelmi fogadtatásban részesül. Mit kéne tennem cserében? — a nagy hírű 
perzsa tudós feje vészesen remegett. Csupán részt venni a Porta életében s 
időnként szakértő tanáccsal szolgálni. 


Rasid al-Bozorgtar sokáig úgy tett, mintha a vízipipa foglalná le. 
Azután, halkan: Szavatolnák-e a biztonságom? Most az én nagy Jó agám 
szívogatta a csövet darab ideig, megfontolva válaszát. Tudakozódni fogok, 
amint visszaérünk. 


Midőn a tartalmas vacsorát végigettük, melynek leírására erőtlennek 
bizonyulna a tollam, nagy Jó agám engedélyt adott, hogy Rasid al-Bozorgtar 
elé tárjam a tekercseket. A tudós küldte inasát nagyítóüvegért, s adott 
magának elegendő időt a vizsgálathoz. Vajon a mélyen tisztelt aga honnét 
tett szert a pergamenre? Nagy jó agám azt felelé: hadizsákmány, a váradi 
ütközetből. 


Rasid al-Bozorgtar fejtegetésbe kezdett a Koránról. Kuránnak mondta. 
Bárminő rejtvény megoldásához annak tanulmányozása segíthet hozzá. 
Nyilván tudjuk, a Koránban említődik a Tóra (Taura), benne vannak a 
Zsoltárok (Zabúr), sőt az Evangéliumok (Indzsíl) 15, mert ugyanúgy Allah 
által leküldött könyvek, mint a legfontosabb szövegek. Csakhogy emezek 
az időnek múlásával eltorzultak, bizonyos részeik kihullottak a közös 
emlékezetből, betoldások 1s fölhígították az eredetit. Ennek folyományaként 
kizárólag a Korán tekinthető hiteles kinyilatkoztatásnak. A Koránt 
Mohamednek adta Allah, részenként, 23 éven át. A Törvény Mózesnek, az 
Evangéliumok Jézusnak, a Zsoltárok Dávidnak, más könyvek más 
prófétáknak nyilatkoztattak ki. De a Korán mindenekfölötti, mely a többit 
érvénytelenné tette. Öröktől fogva való, s örökké irányadó leszen. 


A perzsa tudós horgas ujját a széthajtott pergamenre eresztette: Azt 
kell hinnem, hogy szent szöveg ez, titkokat rejtő, ezért a betük eltolását 
alkalmazhatta az a papi személy, aki a lúdtollat fogta, olyasféleképpen, 
hogy az arabs ábécében eggyel vagy kettővel vagy többel odábbit 
alkalmazott, ez még kiderítésre vár. Minthogy a Koránnak öt szent pillére 
vagyon, ez az első próbálandó metódus, valahány betűt öttel később állónak 
kell olvasni. Az ismeretlen jeleket egyelőre átugorva, azok majd 
megmutatkoznak, ha a többi összeáll. A hosszú nyakúak engem a baháit írás 
egyik szent szíimbólumára emlékeztetnek, amelyet megkettőztek. A 
gondolatok ezen útján minden bizonnyal a rajzok 1s értelmet nyernek. Ennél 
többet nem mondhatok. 

Az én nagy Jó agám ekkor kiküldött, arra utasítva, hogy a nagy perzsa 
tudós íróállványán másoljam le a szöveget. A parancs joga uramat illeti! — 
földig hajolva kihátráltam. Bántam, hogy a rajzokat tartalmazó tekercseket 


nem hoztuk át megmutatni. Igyekeztem tökéletesen utánozni az eredeti 
írásjeleket, ügyelve, hogy méretük és a sorok közötti távolság ugyanolyan 
legyen. Soká tartott, de azt hiszem, nem találhattak túl sok kivetnivalót a 
munkámban. 


Hajnalig időztünk a nagy tudós házában. Másolatomat hátrahagytuk, s 
oszmán módra hosszasan búcsúzkodtunk, majd távoztunk szállásunkra. 
Biztosra vettem, hogy ha valaki, hát Rasid al-Bozorgtar előáll majd a 
megfejtéssel. Fölteszem, az én nagy Jó agám 15 így gondolta, mert reggel 
arra kért, másolnám le a rajzokat 15. Ez nehezebb föladat volt, a színes 
tinták kikeverésével sokat bajlódtam. De csak bevégeztem. Nagy jó agám a 
személye körüli szolgájának azt parancsolta, csomagolja díszes dobozba a 
másolatokat, s vigye el Rasid al-Bozorgtarnak. 


Továbbutaztunk. Nem szűntem meg nézegetni a tekercseket. Egyszer 
az a gyanú támadt bennem, hogy nem az eredetik maradtak nálunk, hanem 
az én kezem munkája. Talán a hitvány szolga szántszándékkal csinálta? 
Ővele kezdettől rossz viszonyban voltam, féltékenykedett, amiért úgymond 
a gazdánk bizalmába férkőztem. Nem volt bátorságom szóvá tenni nagy jó 
agámnál, féltem, engem hibáztatna. 

Rasid al-Bozorgtarról többé sohsem hallottam, azt sem tudom, élt-e a 
szultán meghívásával. Próbáltam én öttel odább tenni a betűket, aztán 
héttel, kilenccel, és még más számokkal, eredményre nem jutottam. 


Ha a Koránból kihagyott részek ezek, talán azért rejtette titkosírásba 
valaki, mert veszélyesnek érezte, hogy a köznapi emberek elolvashassák az 
el nem fogadott tudást. Az 1s lehet, hogy a muzulmán hit által tilalmazott 
tárgyról szólanak, ezt sugalmazták a mezítelen nők, köztudott, hogy az 
igazhítűek asszonyai csupán tetőtől talpig beburkolózva mutatkozhatnak. 
Kezet fogni sem szabad velük muzulmán férfinak. Az alkohol tilalma miatt 
elképzelhető, hogy a növények és fák pálinka vagy más nehéz italok 
összetevőt, tehát készítésük receptje volna ez. 


Föl nem foghatom, miért vett vargabetűt a sorsom. Mely vétkem miatt 
sújtott le rám Allah? Avagy a mi Urunk, a magyarok Istene? A császár 
várasában elszakítottak az én nagy Jó agámtól, éjnek évadján fogtak le, 
megbéklyóztak, tömlöcbe vetettek. Vallatásom véget nem érőn folyt. Csak 
sokára értettem meg, azt képzelik, török kémek volnánk. Hiába hivatkoztam 
arra, hogy mink pátenslevelet kaptunk a császártól, amellyel szabadon 
Járhatunk-kelhetünk a birodalmában, kínzóim szavamat se hitték. Nem 1s 


értettek tisztán, gyalázatos tolmács fordított. Reménylettem, hogy az én 
nagy Jó agám hathatósan közbenjár érettem. Csalatkoznom kellett. 


Rabságom második hetében kezdették behozni a tekercseket, s azokról 
kérdeztek. Tehát megszerezték a ládát. Világossá lett: soha nem fogják 
elhinni nekem, hogy a tekercsek tartalmáról sejtelmem sincs. Azt hitték, 
kémkedésünk eredményét vetettem papírra, mert azt hamar megállapították, 
hogy az én vonásaim azok. Eszerint az alávaló szolga csakugyan az 
eredetiket vitte el Rasid al-Bozorgtarnak! Legyen átkozott! 


Rábírtak, hogy tegyek beismerő vallomást, cserébe megúszhatom a 
halálos ítéletet. Míg élek, gyötörhet a kétség, jól döntöttem-e, amidőn 
aláírtam a vallomásom mely színtiszta hazugság volt, hiszen mink nagy jó 
agámmal megbízatásból utaztunk, nem  kémként. Fölösleges ezen 
rágódnom, tudom, de nincs pirulám ellene. Életem voltaképp abban a 
pillanatban zárult le, amikor a katonák berontottak a kamarámba éjnek 
évadján. 

Tollam erőtlen, hogy leírja, miképpen teltek fogságom hosszú, 
monoton évei. Elég annyi, hogy reszketeg fejű vénember lettem, mire 
kiengedtek. 


Sosem, reménylettem, hogy valaha viszontlátom várasunk tornyait, 
többesztendős vándorlás végén ez mégis megtörtént. Alamizsnát kéregető 
koldusként tettem meg az utat, s akként tartom magam életben. Éjszakára 
be-beeresztenek az egyetlen hospiciumba, amit errefelé koldusszállásnak 
csúfolnak, télidőn így megmenekedem a fagynak sanyargatásitól. De azért 
fázódom eleget. Bőröm összetöredezett és viszket. Jobb lábamra pajzs alakú 
kelés nőtt, sehogyan sem gyógyul. Sajog. Nehéz megállnom, hogy ne 
vakarjam véresre. 


A Bazár téren kuporgok. Mást sem teszek, mint a múlton merengek. 
Nem bírok szabadulni a gondolattól, hogy voltam én már koldus, pedig még 
nem. Mért ismerős annyira ez, hogy én lent, ők fent, s olykor hull egy-két 
pénz kitett kalbagomba? 


Boldogok a lélek koldusai, mert övék a mennyek országa. Nagy jó 
agám életben van-e még a szultán udvarában? Kétlem. Idősebb volt nálam 
usgue tíz esztendővel. Emlékszem, kérdezte egyszer tőlem, ugyan mi az oka 
annak, hogy a várasunkbeliek mindig fehér kalpagot viselnek, másutt ilyet 
nem látott, derekukon pedig kövekkel kirakott kötelet vagy gyapjúövet 
hordanak, melybe a kurt nevű késüket tűzik. A fehér kalpagra nem 


figyeltem föl, kurt nevű késről sem hallottam. Félreérthetett valamit az a 
drága ember. 


Vajon a kéziratos ládával mi lett? Gondoltam, máig a császári 
titkosrendőrség lomtárában porosodik. Ám egy véletlen folytán erre a 
kérdésre kaptam választ. Pénzt csörrentett az én piszkos barna kalpagomba 
két  kikent-kifent úrfi. Köszöntem, s kérdeztem, kiket áldhatok 
személyükben? Apródnak mondották magukat. Urukkal, gróf Bercsényi 
Miklóssal, Ung vármegye  főispánjával érkeztek ide, hivatalos 
küldöttségben. Mind a ketten írnokok. Kicsusszant a számon, hogy én 1s az 
voltam egykoron, egy török nagyúrnál. Börtönéveimről hallgattam inkább. 
Szó szót követett, tudakozódtak a várasunkban található mulatóhelyekről, 
ebben nem lehettem szolgálatukra. 


Szinte megingott alattam a föld, amikor bizonyos tekercseket hoztak 
szóba, amelyek a gróf birtokába kerültek elkobzás révén, egy tömlöcbe zárt 
bűnös lélek más ingóságaival egyetemben. Még senki nem tudta őket 
elolvasni. A főispán úr pénzjutalmat tűzött ki a megfejtőnek. Bizonyossá 
vált, hogy azokról a tekercsekről beszélnek! Tétováztam, tudtukra adjam-e, 
meddig s mire jutottam, ám elszorult a torkom, megnémultam. Mire 
megszólalhattam volna, már odébb álltak. 


Azótátul még nehezebb a szívem. Gyötörnek régi életem emléket. 
Mindaz, ami akkor történt, amikor még nagy Jó agámat szolgálhattam. Az 
utolsó szövege, mit áttettem magyarra a jegyzeteiből, az árkus közepén 
maradt félbe, éppen arra függesztettem a tekintetem, midőn két karomnál 
fogva elhurcoltak, úgy, hogy a hátam fordították haladásunk irányába, és a 
sarkam kopogott a padlókövek szélein. 


Montekukule fővezér engem szegényt a császár elé vezetett. Két 
darab gyönyörű szultáni kendőt, két kasmiri sálat és egy ügyes 
frengi festő által rajzolt Isza és Merjem anya (ők úgy mondják: 
Jézus és Mária anya) képét adtam ajándékba, ennek az jobban 
megörült, mintha néhány ezer kincset érő ajándékot adtam volna, 
sokáig elbeszélhetett velem, és két óráig társalogtunk. Röviden 
szólva: három hónapig sokszor kitüntetett társalgásával, 
beszélgetésünk tárgya többnyire utazásaimra vonatkozott. 
Damaszkusz, Galilea, Szidon, Beirut, Akka, Jaffa, Aszkalam, 


Ramle, Gaza, Jerusalem egész helyzetét úgy ismertem, hogy 
lehetetlen, miszerint más utazó azt ennyire tudja. 

Én szegény ekkor engedélyt kértem, hogy a hét király 
országában utazást tehessek, mire azt felelte: Szívesen! S azonnal 
tollat véve kezébe, ezt írta: , A hét királyság tartományaiban lévő 
várakba, várasokba, falvakba szabadon és megbecsülve utazzék 
és megnézhesse azokat." Eme pátens levelet adta által. Én 
szegény a császár szeme láttára a papírra csókot hintettem, aztán 
fejemre raktam, végül selyem erszénybe tettem. A császár örült, 
hogy az írását így megbecsülöm, azért visszakérte, s még 
hozzáírta, hogy mindegyik szállóhelyünkön naponta egy juh, 
ötven czipókenyér, tíz tyúk és húsz lóabrak adassék nekem s tíz 
szolgámnak, s egyik szállóhelyről a másikra száz lovas és száz 
gyalogos kísérő adassék mellém, s minden várasban a bírák és 
más előkelők fogadjanak, s tetszés szerinti ottidőzés után mikor 
elutazunk, ismét megbecsüljenek és megtiszteljenek. 


TIZENHAT 


Négy nemes igazság: 

1. Az emberi élet lényege a szenvedés. 

2. A szenvedés oka az emberi önzés és vágyakozás. 

3. Egyetlen ösvény létezik, azon kell haladnunk, hogy 
megszabaduljunk az önzéstől és a vágyakozástól. 

4. A nemes nyolcrétű ösvény vezet a megszabaduláshoz: 1. helyes 
szemlélet, 2. helyes gondolkodás, 3. helyes beszéd, 4. helyes 
cselekvés, 5. helyes élet, 6. helyes törekvés, 7 helyes vizsgálódás, 
8 helyes elmélyedés. 


Az 1609-ik év martiusának első napján a császár újabb vásárlásokra 
utasította indiai szolgáját, immár csak őbenne bízott meg. Úgy hívták azt a 
setét bőrű embert: Gau, a szerecsen. Hosszú és bonyolult nevének 
megjegyzésével nem fáradtak. Gau ezúttal 1s a rá jellemző körültekintéssel 
cselekedett. Zsidó mód alkudozott, noha a kincstár examinatio nélkül 
fedezte az efféle vásárlásokat, régóta tudomásul véve őfelsége 
vesszőparipáit. Rudolf császár jó tulajdonságai között élen járt, hogy 
tudomásul vevé másoknak rögeszméit, sőt a súlyosan maniacus egyéneket 
előszeretettel hívta udvarába, hosszas vagy örökös vendégeskedésbe. 


Az indiai szolga imigyen került ide. Meghírelték, hogy Prag várába 
érkezett egy szerecsen, ki vándorbottal a kezében rója hét királyság poros 
útjait. Elcsodálkozhatott, amikor egy strázsa grabancon ragadta, s fölvezette 
a Hradsinba, az uralkodó kívánságára. Rudolf császár meglepődött, amikor 
látta, milyen vézna és kis növésű a szerecsen, eszébe ötlött, hogy besorozza 
törpékből álló csoportjába. Vonzották a pici emberkék, a torzak és csonka- 


bonkák, amiképpen az óriások 15. Külön szakaszt hozott létre testőrségében 
hatalmas melákokból, akik csak összegörnyedve bírtak belépni az ajtókon. 
Prag korcsmárosai rettegtek tőlük, kapatosan föltámadt bennük az agressio, 
szétverték a berendezést. Hiába tettek panaszt ellenük, az uralkodó 
pártfogoltjaiként mentességet élveztek. 


Rudolf császár két fertályóránál is tovább beszélgetett a szerecsennel, 
alaposan túllépve az audienciára kiszabott időt. Kifaggatta vándorlásának 
céljáról és legutóbbi állomásairól. Az az emberke sok nyelven tudott, 
németül csak akadozva, így a császárral spanyolul társalogtak. Rudolf 
öfőméltósága ifjúkorában nyolc esztendeig nevelkedett nagybátyja (aki 
később sógora lett), II. Fülöp király udvarában. Látni kénytelenedett 
unokatestvére, Habsburg Károly asztúriai herceg, azaz Don Carlos 

Gau, a szerecsen jó családban született, ám szökniük kellett, amidőn az 
atyja kegyvesztetté vált. Hosszú és kacskaringós kóborlásuk során tartósan 
éltek az Oszmán Birodalomhan, a Márvány-tenger partvidékén, onnan 
végül a török hadi útvonalon keveredtek Magyarország déli végeire, többek 
között várasunkba. Itt ugyan a lakók zöme törökül beszélt, ám ő 
magyaroknál lakott akkori gazdájával, egy selymekkel üzletelő szmirnai 
kereskedővel. Addigra szüleit és testvéreit sorban elveszté, különböző 
országokban leltek örök nyughelyet. Ha végig akarná látogatni a 
sírdombokat, fél esztendőbe telne. 


Hagyjuk a holtakat, mondta a császár, beszélj inkább magadról. 
Írnoknak készült, mesélte a kis fekete ember, ennek folytán szerzett 
bizonyos jártasságot a szanszkrit és páli nyelvekben, a Kelet szent könyvei 
ezeken íródtak. Tudja-e a magasságos uralkodó, hogy a Páli Kánon kötetei 
akkora szekrényben sem férnének el, mint az ott! — egy Madridból 
származó, embermagasságú és kitárt karoknál szélesebb almáriumra bökött. 
Az udvarmester arca megrándult, az etikett tiltotta a mutogatást a császár 
jelenlétében, de nem mert szólni, túl jól megértették egymást amazok 
ketten. 


Mind Rudolf őfelsége, mind a szerecsen elkacagta magát, amikor 
kiderült, hogy egyik is, másik 15 gagyog valamicskét a magyarok mekegő 
nyelvén. A császár többször járt Magyarhonban, országgyűléseken, amikor 
még a magyar királyi korona is őt illette. Később hatalomvágyó öccse, 
Mátyás főherceg elvevé tőle azt, sereggel vonulva Prag várába. Ahová 


Rudolf császár a török hordáktól félve tette át a székhelyét Wienből. 
Készséggel engedé által a magyar koronát az öccsének, az uralkodás nem 
érdekelte, inkább szenvedélyeinek élt. Nemcsak rendkívüli méretű 
embereket gyűjtött, hanem messzi tájak exoticus állatait 15, volt csimpánza, 
oroszlánja, sőt indiai elefántja. Ennek láttán a szerecsen pilláját belepte a 
könny: Honfitársam, dünnyögte magyarul. 


Rejtély, hogyan sikerült olyan gyorsan Rudolf császár bizalmába 
férköznie. Alig melegedett meg a Hradsinban, már ő kapta a megbízatást 
öfelségétől, hogy hozza el neki a vándorcirkusztól a fekete párducot és az 
óriáspapagájt, bármi áron. A császár indiai szolgája azonban sokkal 
fösvényebb volt annál, hogy gazdája pénzéből egy petákkal is többet 
költsön az okvetlenül szükségesnél. Ezzel kitünt a tékozló udvari léhűtők 
közül. A kért állatok mellé egy pinduri paripát í5 hozott, póni, mondta, 
ráadásnak szereztem. 


Az udvaroncok növekvő rosszindulattal figyelték a szerecsent, viszont 
a császár víg belső köre örömmel fogadta. Idetartoztak az őfelsége által 
barátként kezelt és tekintélyes kegydíjjal a Hradzsinban tartott művészek, 
példának okáért Bartholomeus Spranger és Giuseppe Arcimboldo, továbbá 
a rézmetsző Houfnagel, meg a tudósok, Tycho Brahe és Johannes Kepler, 
illetve az alchimisták, élükön Edward Kelley és John Dee. Egy egész 
sikátor valamennyi házát elfoglalták, s jóformán csak egymással 
érintkeztek. Meg persze a császárral, aki úgy hitte, jó nyomon jár az 
aranycsinálás titkának fölfedezésében. Ma már tudjuk, hogy a kormosra 
olvasztott fémeket a szerecsen lopta ki a tégelyből, s rakott a helyükre 
aranydarabkákat. Talán e mesterkedésekkel érte el, hogy a gazdája vakon 
bízzék benne. 


Hamarosan Gau vette a festményeket, a drágaköveket, a különleges 
órákat és fegyvereket 1s, nem beszélve a ritka könyvekről és pergamenekről. 
Őfőméltósága az órákat szétszedte, ha azután sikerült össze is raknia, 
boldogságában leitatta a törpéit. Kudarc esetén viszont agyba-főbe verte 
őket, és mindenki mást, aki a szeme elé került. Egy ízben a spanyol követet 
rugdosta meg, a diplomáciai bonyodalmakat a szerecsennek sikerült 
elhárítania egy kövér pénzeszacskóval, s rábeszélőképességének teljes 
tárával. 


Ugyancsak Gau vásárolta meg azt a négy vellumtekercset, darabját 
150 dukátért, melyekről az alchimisták sikátorában az lett a többségi 


vélemény, hogy Robert Bacon kezétől származnak. Bacon a császár 
kedvencei közé tartozott, nevének puszta említése engedékennyé és 
reménykedővé varázsolta szeszélyes hangulatát. Roger Bacon a híres-neves 
Oxford Universitas professora volt, mígnem megvilágosodott, ferences 
szerzetes lett, valamikor az ezerkétszázas évek közepén. A teologia, a 
philosophia, a csillagtan és a chirurgia területén éppen olyan otthonosan 
mozgott, mint a Rudolf császár számára legbecsesebb tudományban, az 
alchimiában. 


A vellumtekercsek minden bizonnyal az aranycsinálás titkait írják le, s 
ahhoz való ábrázolásokat tartalmaznak. A császár hatalmas kedvvel vetette 
magát a tanulmányozásukba. Habár nem sokat tudott kihámozni a 
szövegből és a rajzokból. Előbb John Deet kérette magához, kettesben 
tanakodtak, széthajtogatván a tekercseket. Idővel Edward Kelley is 
csatlakozott hozzájuk. Végül az alchimisták sikátorának valamennyi lakója 
bevonódott. Délutánonként ült össze a kör, ahogyan az udvarban emlegették 
gúnyos felhanggal. A  vellumtekercseket  kihajtva vizsgálták a 
könyvtárszobában, széleikre két-két súlyos keményfa rudat helyezve. 
Ősrégi Talmudok csavarói voltak, a beléjük vésett héber jelek tanúsága 
szerint, az eredeti pergament vagy papiruszt már leporlasztotta róluk az idő. 


Rudolf császár egyre türelmetlenebbül sürgette a kört, álljanak elő 
értelmes ötletekkel a sok ostobaság helyett. Nem tudtak dűlőre jutni, hogy 
valóban Bacon följegyzései lehetnek-e. Csak abban volt teljes az egyetértés, 
hogy bármit tartalmazzanak, fabrikált titkosírás ez. A rajzok is 
szimbólumok, nem a való ábrázolásat. 


Két pártra szakadt a kör a nyelvet illetően. Az egyik, élén John Deevel, 
amellett tört lándzsát, hogy talán koiné, a lejegyző rövidítéseivel és saját 
jeleivel. A görög több fejlődési állomáson át nyeré el mai formáját: 
homéroszi, attikai, koimé vagy bibliai, bizánci és mostani. A koiné 
világnyelv volt Nagy Sándor hellén birodalmában, majd a Római 
Birodalomban is, ezen íródott az Újtestamentom. 


A másik párt hangadója, Edward Kelley szerint inkább valamelyik 
pogány nyelvnek egy keresztény írástudó által használt és finomított 
varlatiójával álltak szemben, mivel a vellumok későbbiek lehetnek az 
Újtestamentomnál, hogy az Ótestementumról ne is beszéljünk, amelyet 
arámiul fogalmaztak, ami a hébernek ősi rokona. 


Rudolf császárt elöntötte a pulykaméreg: Kit izgat az őshéber, azt 
mondjátok meg, mi áll benne! — mutatóujjával a vellumra koppintott. Aki 
erről tud valamit, emelje föl a kezét! 


Nem akadt jelentkező. Ekkor egy félénk hang szólalt meg valamivel 
távolabbról, botladozó németséggel: Tisztelet, főhajtás, beszélhetek? A 
császár odanézett. Gau, a szerecsen ült a kövezetre terített arabs szőnyegen, 
a rubintos nyakörvet viselő fekete párducot kefélgette. Igen, de gyorsan! 
Drága császár uraság, úgy mondok, Indiában nézni széjjel. Tessék??? 
Nehezen szólni, mikor ennyi nagy koponya tanácskoz, de... azokra a szent 
írásokra emlékeztet, amiket odahaza láttam volt, hazámnak a templomaiba 
benne, annak idején régmúltkor. .. mégse egészbe olyanok.. lehet-e, hogy az 
ősi sanskrit egy faja... mert a püspököknek pásztorbotját mutató betük... 
alázattal, nincs több tudás szerény személyemnél. 


A pastorale-bot tetején a csigavonalú kampó a feszület jele, mondta 
Edward Kelley azon a fontoskodó hangján. Inkább a görög tau betű, vetette 
ellene John Dee. A római augurok lituus pontificiusa nyomán lakkozott 
fából készül, aranygravírozással és drcrágakövekkel, folytatta Edward Kelley. 
John Dee pedig: Mostanság inkább ezüstből! 


A két tudós érzékelhetően készen állt, hogy összekapjon a püspöki 
pásztorboton. A császár ordítani kezdett: Lárifári! mi köze ennek a 
tekercsekhez? léhűtők! takarodjatok a szemem elől! még a kis Gau 1s 
lepipál titeket? mire tartalak én titeket? kifelé! ne is lássalak benneteket! — s 
minthogy a kör tagjai nem elég gyorsan pattantak föl, ütni és döfködni 
kezdte őket a hosszú, hegyes sárgaréz rúddal, amelyet fölfüggesztett 
térképen való mutogatásra használtak a haditanácsokban. Néhányat 
megsebzett házi tudósai közül, ám panasz nélkül kotródtak kifelé, tudták, az 
uralkodó  dührohama hamar csillapul, megfeledkezik annak okáról 
fertályóra múltával. 


No, Gau, beszéljünk, mint férfi a férfival, mondta a császár spanyolul. 
Indiai szolgája sejtette, ajánlania kell szakértőt a püspöki pásztorbot alakú 
betűkkel telitűzdelt manuscriptum megfejtéséhez. Ám egészen más történt. 
Őfőméltósága csuklón ragadta, szinte futva húzta a tanácsteremből a 
folyosóra, majd több termen át a hálókamarájába, ahol a süppedékeny 
sziléziai szőnyegen térdre kényszerítette, és elővevén hímszerszámát, azt a 
szerecsen szájába nyomta: Tudod a dolgod! 


Gau tette, amire képes volt, tíz ujjával 15 segítve a végkifejletet. 
Nagyúr szolgájának meghajolni, sőt térden állni kénytelenség, de talán nem 
kötelező mindent lenyelnie. Amikor Rudolf császár kiürült, lehuppant a 
szőnyegre a szerecsen mellé. Zihálása elhalkult. No, Gau, kezdte újra, ki 
volna az, aki érti azt a nyelvet, szansz, vagy mifene? Hadd gondolkodjam. .. 
— bánta teljes szívéből, hogy sem a betűvetés, sem az olvasás tudományában 
nem mélyedt el kellőképpen. Kis türelmet kért. Végül egy szír származású 
literátort ajánlott, akit még várasunkban ismert meg, az a férfiú az antik és 
keleti nyelvekben mutatott kivételes jártasságot, verseit félig tatár, félig 
latin álnévvel parafrálta, mint Gázi Audias. Várasunk török főiskolájában 
tanított. Legismertebb költeményében arról panaszkodott, hogy e földön 
minden muzsika csalfa és hamis, ő a hetedik paradicsomban szeretne 
Játszani, ahol a Magasságosnak mennyei zenekara zsong-bong. 


Reméljük, ez a terve még nem nyert kivitelt, mondta a császár, rázni 
kezdte asztali csengettyűjét. Legkedvesebb udvari kamarását hívatta, azt a 
jóképű cseh udvaroncot, aki igen megorrolt a szerecsenre, mivelhogy 
eladdig főként ő hallhatta a fölszólítást: Tudod a dolgod! Most parancsot 
kapott, keljen útra nyomban várasunkba. Hozza a Hradsinba a szír literátort 
sietve, bármi áron. A cseh legény hintón indult délnek, húsz lovas 
kíséretében. 


Amíg a kamarás távol volt, Rudolf császár búskomorságba zuhant. 
Olykor végtelen italozással múlatta az időt, ebben házi művészei és tudósai 
is részt vettek, parancsra. Máskor pedig áfium szívásával igyekezett 
földeríteni  enmagát, hiába óvta attól szenvedélyes  szónoklatokkal 
Jeszenszky János, az udvari orvos doktor és chirurgus. Jeszenszky korábban 
a wittenbergi univerzitás oktatója, majdan rektora volt, azután Frigyes 
Vilmos herceg, a szász kormányzó udvari orvosa és II. Keresztély 
trónörökös tanítója. Hírnevét annak köszönhette, hogy Wittembergában 
időnként nyilvános boncolást tartott, amit anatómiának nevezett. Ezek nagy 
érdeklődést keltettek. Ő boncolt először női holttestet, szintén közönség 
szeme láttára, amin sokan megbotránkoztak. Egy házasságtörés miatt 
kivégzett asszony teteme volt, Jeszenszky doktor a paráználkodás 
hajlamának valaminő fizikai jeleit kereste. 

Amikor ezerhatszáz nyarán Prag főterén trancsírozta föl egy akasztott 
férfi hulláját, s ezt négy teljes napon át csinálta, Rudolf császár 1s 
megtekintette a látványosságot. A Hradsinba rendelte az orvost, házat 


adatott neki az alchimisták sikátorában. Néha kötelezte, hogy a szeme 
láttára boncoljon, szerencsére beérte elhullott állatok szétvagdalásával. 
Szívesen nyúlkált maga ií5 a véres zsigerek közé, nem törődve 
Jeszenszkyvel, aki figyelmeztette, legyen óvatos a hullaméreg miatt. 


A nagy bajszú doktor porokkal igyekezett csillapítani őfelsége 
melancholiáját és dührohamait, hol némi eredménnyel, hol teljes kudarccal. 
Ismételten panaszolta, hogy a császár nem hajlandó a cseppeket és a 
porokat rendszeresen magához venni, amiket ő prescribál néki, így 
erőlködése pocsékba megy. Az ember nem kényszeríthet egy koronás főt 
semmire, sommázta búsan. 


Hamar összebarátkozott a szerecsennel, már csak a magyar nyelv 
révén 15. Sokszor megesett, hogy a császár és e két hű szolgája önfeledt 
kelepelésbe fogott, a titkosrendőrség feje pedig a haját tépte, magyarul 
értőket keresett a szolgálatban állók között, hogy az udvar legbensőbb 
körébe juttathasson legalább egyet. 


Doktor Jeszenszky megkérte a kis szerecsent, járuljon hozzá, hogy 
sötét bőréből éles pengével piciny mintát vehessen, amelyet tüzetes 
vizsgálatnak vethet alá. Gau engedelmesen tartotta oda a bal karját, 
tekintetét elfordította, sosem bírta a vér látványát. Az orvos a fölső hám 
rétege alatt ugyanolyan szöveteket talált, mint amilyeneket a fehér 
emberekben, s ez igen meglepte. Újabb engedélyt kért, a szerecsen egész 
testének átvizsgálására. Ekkor fedezte föl a szerecsen mellkasának bal 
oldalán a kis lábnyom alakú tűzfoltot, szinte lángolt a sötét bőrön. Nem fáj? 
Nem, gyerekkoromtól itt van. Apádnak, anyádnak volt? Uram, honnan 
tudhatnám? 


Sokat beszélgettek, miközben derekas mennyiségű áfiumot szívtak 
magukba. Jeszenszkyn attól mosolygós, de melancholikus hallgatagság vett 
erőt, amúgy inkább szószátyárnak ismerték. Gau ellenben, aki ritkán szólt, 
kábulatában fecsegővé vált, hangja nőiessé vékonyodott, s állandó 
kacagással kísérte mondandóját. 


Egy ilyen szózuhatagában árulta el az orvosnak, esküjét véve a 
titoktartásra, hogy ő csupán álcázásképp és önvédelem miatt mutatkozik kis 
termetű indiai szolgaként, voltaképpen Gautama Sziddhártha harmadik 
inkarnációja. Gautam... kicsoda? — Jeszenszy nem értette. Gautama 
Sziddhártha, tudod, akit a világban Buddha néven emlegetnek, magyarázta 
a szerecsen. De még nem Jött el az idő, hogy valódi énem megmutassam, 


arra nem is kerülhet sor itt, Európa köldökén. Vissza kell vándorolnom 
őseim földjére ahol majd szentként tisztelnek, s minden szavam följegyzik. 
A bölcs tanító sosem írja le a szent igéket, túl sok a közlendője ahhoz, hogy 
ilyesmivel foglalatoskodjék, a jegyzést tanítványai végzik. 

Az orvos csóválta a fejét, Gau, Gau, hogyan lehetnél te Buddha? — a 
császár egyik vitrinjére mutatott, amelyben három  Buddha-szobor 
gubbasztott egymás mellett, nagy, közepes, kicsi, valamennyien dagadtan, 
aranyszínben és törökülésben, arcukon bamba mosollyal. Óriási a te 
tudásod, Jó uram, felelte Gau, de mégsem végtelen, Gautama Sziddhártha 
csöppet sem hasonlított ezekre. Tudható, hogy nem volt se kövér, se kopasz, 
bár hitelt érdemlő ábrázolása nincs, nem is lehet. Ezek a faragványok egy 
kínai szerzetest örökítenek meg, aki vagy ötszáz esztendővel ezelőtt élt, őt 
tekintjük második inkarnációnak. Úgy hívták: Csi-ce, Ázsiában az egyszerű 
emberek más néven szeretik és tisztelik: ő Budai, a zsákos ember, avagy a 
kacagó Buddha. 


Jeszenszky doktor ehhez már fölvette a pápaszemét: Budai? 
megbolondultál? csak tán nem azt állítod, hogy magyar volt? Szó sincs róla, 
így ejtik a kínaiak, Budai, vagy Pu-taj, a japánoknak pedig: Ho-tei, őnáluk a 
hét szerencseisten egyike. A neve azt jelenti, kenderzsák, abból osztja az 
ajándékot. A Páli Kánon a nagyszerű ember harminckét jellemzőjét sorolja 
föl, ezekből elgondolható, milyen lehetett az igazi Buddha, például negyven 
foga volt, és olyan hosszú karja, hogy a térde alá ért. Pu-tajt viszont azért 
szeretik, mert a nagylelkűség, elégedettség és boldogság jelképe, ha 
megsimogatod a hasát, szerencséd lesz. Az jó! — Jeszenszky doktor 
föltápászkodott, odament a vitrinhez. Kinyújtotta jobb kezét, hogy 
megsíimogassa az egyik szobor hasát, ám az üvegbe ütköztek az ujjat. 
Kulcsa csupán őfelségének volt ezekhez a szekrényekhez. 


De akkor... te 1s Buddha vagy, ezzel a termettel? A szerecsen kihúzta 
magát, fejet hajtott: En a harmadik leszek... mikor majd megvilágosodom, 
nagyra növesztenek. Kicsodák??? 


Erre már nem érkezett válasz. Mondjad csak még egyszer azt a hosszú 
nevedet! — kérte az orvos. Az indiai szolga pedig: Gautama Sziddhártha, 
Nummer Drei! — óvatosan pislogott, mert bejöttek a terembe néhányan, 
köztük a kettő, kikről az a hír járta, hogy a titkosrendőrség idehelyezett 
fülei. Honnan tudod? — Jeszenszky doktor súgta a kérdést. A kis Gau a 
szívére helyezte a tenyerét, beszédes mozdulattal. 


Aznap délután Judah Löw ben Bezalel, Prag messze földön híres 
rabbija a zsidóváros polgármestere volt hivatalos a császárhoz, négytagú 
kíséretével. Mint öt fekete holló, úgy néztek ki, ha eltekintünk attól, hogy a 
madarak sem sötét kaftánt, sem gömbcsúcs-kalapot nem viselnek. Őfelsége 
összehívta a kört, bemutatta nekik Löw rabbit. Mindannyian tudták, hogy a 
zsidók főpapja a Biblia, a Talmud, a Kabbala, az óhéber nyelv, a 
csillagászat, a matematika, a mechanika és a fizika tudományának 
kimagasló szaktekintélye. Jeszenszky doktorral már ismerték egymást, a 
rabbi őt hívatta, amikor Mirjam, az unokája műtétre szorult, pedig 
köztudott, hogy zsidóknak tilos keresztény orvoshoz fordulniuk. 


Judah Löw ben Bezalel, akit már ekkor is csodarabbiként emlegettek, 
nem hagyta, hogy doktor Jeszenszky kezet csókoljon neki, inkább ő kapta el 
annak jobb kezét, és a saját két tenyere közé zárta: Alázatos szolgája 
vagyok, és őszinte híve! 


Amikor a vendég a tekercseket őfelsége kérésére megszemlélte, szeme 
kidülledt, szája rémült grimaszba rándult: Nem tudom, mi ez, császárom, de 
rettegés fog el tőle, bizonyosan nem áldást, inkább átkot hozhat reánk... ha 
megbízik ítéletemben, tétovázás nélkül hányja tűzre! — nekilátott, hogy ő 
maga cselekedjék, ám jobbját a császár, balját John Dee fogta le. Ne olyan 
hevesen, mondta őfelsége, elébb legyen, aki elolvassa, égetni ráérünk annak 
utána. 


Löw rabbi igyekezett a lehető legtávolabb húzódni a vellumoktól, s az 
audiencia kötelező tartamát alig kivárva, hajlongva búcsúzkodott, gyönge 
egészségi állapotát hozva föl mentségéül. Amint kitette a lábát, előkerültek 
a vízipipák, hogy a császár mihamarább élvezhesse az áfium okozta 
lebegést, melyet a kör tagjaitól sem irigyelt. Jeszenszky doktor újra 
megfeddé, amiért a cseppek és porok szedését félvállról veszi, a császár — 
Entschuldigung — csak röhögött: Egyszer élünk, doktor uram. 


Az erre következő hét szerdáján érkezett meg a nagytiszteletű szír 
költő és tudós, Gázi Audias. A hintót már csupán hat lovas kísérte. A 
többiek elhullottak az útonállókkal vívott csetepatékban. Ez a császárt nem 
érdekelte, Jeszenszky doktort annál inkább: Hát a porhüvelyükkel mi 
lészen? Ott kellett hagynunk őket, nem szüneteltethettük a hintó védelmét. 


Gázi Audias és a kör tagjai számára a latin bizonyult közös nyelvnek. 
A szír tudós és költő alig volt nagyobb a szerecsennél, noha csúcsos 
turbánja és vastag sarkazatú csizmája megmagasította. Ofelsége annyi időt 


sem engedett neki, hogy az utazás fáradalmait kipihenje, a gazdag vacsorát 
követően rögvest ahhoz az asztalhoz kísérte, amelyen a megfejtendő iratok 
és rajzok voltak szétterítve. Gázi Audias arcrezzenet nélkül járta körbe őket, 
fölibük nem hajolt, összehúzott szemmel fürkészte a vellumok minden 
egyes hüvelykjét. Azután kijelentette, hogy négy szem között óhajt 
megnyilatkozni a császárnak. Tekintettel arra, hogy őfelségének a latin nem 
tartozott erősségei közé, Jeszenszky doktort mégis ott marasztalta, a 
többieknek távozniok kellett. 


Imigyen csupán ketten hallották, mit állított Gázi  Audias. 
Mindenesetre a császár ezek után összecsavartatta a négy tekercset, s 
bekerültek az értékes könyveket tartalmazó, kulcsra zárt szekrénybe. 


Jeszenszky doktor később a legnagyobb titokban elárulta kis Gaunak, 
hogy a szír költő és tudós szerint egy immár feledésbe merült pogány 
nyelvet használt a névtelen szerző, és minden valószínűség szerint az 
Akasa-krónika egy fejezetét jegyezte le, a hozzá való képekkel. Mi az az 
Akasa-krónika? Valami réges-régi szöveg... — az orvos nem tudott többet. 
Gázi Audias szerint a meztelen nőalakok a sírból kikelő emberi lelkek, 
halálunk után meztelenül hagyjuk ott nyughelyünket, és az egyénenként 
változó idejű megtisztulást követő újjászületéskor a férfiak nőként kezdik 
következő életüket. És a nők? Azt nem mondta. 


A kis Gau egy ízben a császárnak is megvallotta, hogy ő valójában a 
harmadik Buddha, ám ez maradjon köztük. Ágyban hevertek ekkor, 
mezítelenül, verejtékben úszva. Őfelsége erre: Ne mondd meg senkinek, de 
én pedig valójában a második Jézus Krisztus vagyok! Nagyszerű, már régen 
meg akartam vele ismerkedni! — így a kis Gau, azt hívén, hogy az uralkodó 
viccelni méltóztatik. Ekkoriban fordult vészesre a császári agyvelő — 
Entschuldigung — megzápulása. 


Rudolf őfelségének gyors távozása e világból kegyetlen szenvedések 
közepette történt, amelyeket Jeszenszky tudománya alig-alig bírt enyhíteni. 
A híres orvos fogát vicsorgatva állott a császár halálos ágyánál. Az exitus 
után ő végezte a boncolást és a test bebalzsamozását. Amit az egyházi 
hatalmasságok erősen rosszallottak. A trónon Rudolfot követő Mátyás 
császár mégis megtartotta Jeszenszkyt udvari orvosának, annyi jót beszéltek 
róla. 


Kár, hogy nem volt képes fölhagyni gyanús kísérleteivel. Lenyakazott 
bűnösöket fejük visszahelyezésével próbált újraéleszteni. Azt hitte, nyomon 


van, noha eredményt nem produkált. 


Midőn a cseh hadak a Fehérhegynél vívott ütközetben csúfos vereséget 
szenvedtek, a császáriak benyomultak Pragba. Nagyjeszeni Jeszenszky 
Jánost és a harmadik Buddhát letartóztatták, s a protestáns vezetőkkel 
együtt vetették tömlöcbe. Felségárulás és boszorkányság vádjával ítélték el 
őket. 


A kis Gau a börtönben halt meg, állítólag gombamérgezésben, mint a 
legenda szerint az igazi Buddha. Egy kovácsmester és a felesége adta el a 
piacon, amit az erdőben szedtek, a tolvaj szakács ebből kotyvasztott 
eleséget a raboknak. Valamennyien okádtak és kóros hasmenés kínozta 
őket, ám csupán a szerecsen pusztult belé. 


Őfelsége egy hónapos gondolkodás után enyhítette az udvari orvos 
büntetését: a nyelvét nem tépték ki, csupán levágták, fölnégyelését pedig 
nem a lefejezése előtt, hanem utána hajtották végre. A kivégzést foganatba 
tévő hóhér Jeszenszky doktor ismerőse volt, korábban ő bocsátotta 
rendelkezésére a holttesteket. 


Az orvos koponyáját elrettentő példaként tíz éven át tartották kitűzve 
Prag hídjának tornyán. A hóhér, bizonyos Mydlar, ezen tíz esztendőn át 
inkább megkerülte a fél várat, hogy ne lássa. Kevéssel a tömeges kivégzés 
után, erősen ittas állapotban azt mesélte a korcsmában, hogy Jeszenszky 
doktor sóvárogva nézte az előtte megölt bűnösök porba zuhanó tetemét. Ezt 
az ivócimborák hitték 1s, nem Is. 

Jeszenszky cellájának falán az ő kezétől származó feliratot találtak, 
mely még a császár érdeklődését is fölkeltette. Azt karcolta oda: IMMMMM. 
Ofelsége nem hivatott tudós főket, inkább öntevékenyen talált megfejtést, 
kettőt Is. 

IMPERATOR MATTHIAS MENSE MARTIO MORIETUR. Mátyás 
császár március havában meghal. 

IESSENI MENTIRIS, MALA MORTE MORIERIS. Jeszenszky, 
hazudsz, gonosz halálod leszen. 

Akik túlélték őket, tudják, mindkét jóslat igaznak bizonyult. 

Arról, hogy Rudolf császár műtárgyai, fegyverei, ritka könyvet, törpéi 
és vadállatai hová kerültek, nincs hitelt érdemlő adat. Annyi bizonyos, hogy 
a tekercseket az egyik alchimista vette magához. Tartalmát soha nem 
sikerült kihámoznia. Barátainak többször panaszkodott: Ez a szfinx 


haszontalanul foglalja helyet könyvtáramban! Később elküldte egy 
jezsuitának, aki ekkortájt állította össze a kopt szótárt. Mert az a jezsuita 
azzal dicsekedett, hogy megfejtette az egyiptomi hieroglifák bizonyos jeleit. 
Ez tévedésnek bizonyult. Levelezésük elkallódott. A tekercseknek nyomuk 
veszett Jó néhány évtizedre. 


Emlékeztetlek benneteket arra, hogy minden mulandó. Azt 
tanácsolom, találjatok menedékre magatokban és a dharmában, a 
tanításokban. Minden, ami megszületett, pusztulásra ítéltetik. 
Mivel nincs külső megváltó, rajtatok múlik, hogy megvalósítsátok 
saját megszabadulásotokat. 


TIZENHÉT 


Eleink életéről s cselekedeteiről szóló krónika szerzésekor bajt 
hozhat szegény fejünkre, hogy ott nem valánk, nem látánk az 
magunk szemével, nem hallánk az magunk fülével. Nem hihetjük 
másoknak elbeszélését valónak, mert ahányan által élték, annyi 
féleképpen mesélik el. Okosabb belátni, hogy akként lövöldözünk 
az múltnak setét barlangjába, miként az világtalan vadász. Sors 
bona nihil aliud. 


Kár volna úgy hinnünk, elvesztünk örökre, kétségbeesnünk is fölösleges. 
Míg csontjainkban vagyon velő, ereinkben foly az vér, míg kopját s szablyát 
ragadhatunk, míg fölöttünk fénylik az magas ég, honnét Istenünk nem 
szűnik figyelni reánk, addig bizodalmunk maradjon töretlen. Talám bizony 
nincs már, ki tudná: orvosság kell az betegnek, flastrom az sebnek. Túlélni, 
bármely áron, ez lebegjen az horizontra tekintő szem előtt. 


Várasunk az törökök túlerejének meghódoltatott az Úr 1543-ik 
esztendejében, Juni végén. Ennek utána oszmán településsé változott, hol ők 
kerültek többségbe. Mindenfele hangzott az mohamedánok beszéde, az 
őslakosoké alig-alig. Az kutakat példának okáért sádirvánnak hívta az váras 
népe, olykor sandervárnak magyarosítván. Az magas szárú lábbélit pedig 
csesmének, avagy csezmának. Az legnagyobb tekintélynek örvendő 
tanítómesterek 1s törökök valának. Kiemelkede közülük bölcs Ibrahim pasa, 
ki már itten látá meg az napvilágot, az nagy tekintélyű Ferhád pasa 
unokaegyvengje, ergo unokatestvére volt. Tizennégy éves korában vevé őt 
magához emez nagybátyja, s vivé föl Buda várába teljes szemunciájával 
egyetemben, hová kormányzóul nevezék ki. Ibrahim másfél esztendő 


múltával sihederfővel látá, midőn Ferhád pasát az zsold elmaradása és az 
rossz élelem mián föllázadó janicsárok jatagánjaikkal halálba döfölték, háza 
berendezését darabokra verték szét, iratait tűzre hányták. 


Bölcs Ibrahim pasa megmenekedett. Az továbbiakban talám kegyét 
veszthette volna, ha nincs egy másik unokaegyvengje, Lala Mehmed, az ki 
erős pártfogásába vevé. Néki köszönhetően kapott magas hivatalokat innet 
messze az Balkánba és Kis-Asiába. Ámde osztán visszatért ide, hogy 
várasunkban öregedjék, osztva tudása gyimilcseit és kincseit széjjel, 
élőszóban és írásban, mígnem meghala békességgel, hetvenes éveinek 
legvégin. Illő nyughelyét az legnagyobb török temetőben nyeré el. Az 


ról Zöld 


minek címe JTarih, ergo Krónika. 


Talám már kevesen emlékeznek reá, de várasunkban állomásozott 
Giraj, az krími tatároknak magasságos khánja, az tizenöt évekig elhúzódó 
háború során, az forgandó hadi szerencsének köszönhetően. Giraj khán 
fölötte kedvelé az verseket és egyéb léleknemesítő írásokat. Ibrahim pasa 
fiatal kora ellenére immár tudós férfiúnak számított, nevét szájrul szájra 
adták, kik az bölcsesség fényénél akartak sütkérezni. Giraj khán szívesen 
hívá magához Bölcs Ibrahimot, az nagy hírű török gondolkodó gyakori 
vendég lett az tatárok khánjának szállásán, olykor tanítványainak 
gyűrűjében érkezvén. Emezek között oszmán és keresztény jól megfére 
együtt. Az pasa teljes biztonsággal váltogatá az törököt és az magyart. 


Bölcs Ibrahim példaképének  tekinté az Oszmán Birodalom 
fényességes történetét megörökítő tollforgatókat, s mivel ő maga is 
ilyenféle munkát óhajtott létrehozni, kötelességének érezte, hogy mindent 
áttanulmányozzon, amit erről írtak. Eleimntén csupán Soliman, azaz 
Szulejmán szultán khánságának korát akarta nyomon követni, később vevé 
tervbe, hogy talám még az jelenig folytathatja krónikáját. Az dicső oszmán 
történetírók többsége perzsául fogalmazott, ha pedig törökül, az esetben 
dúsan megtűzdelték perzsa versekkel. Némelyik arabul írt, hogy még 
választékosabb legyen. Bölcs Ibrahim viszont ragaszkodott népe beszélt 
nyelvéhez, s legföljebb azt latolgatá, illesszen-é magyar idézeteket 
munkájába. Ettől végül eltekintett, de harci események lefestésekor 
szívesen hivatkozott eredeti beszámolókra, az melyek magyar krónikásoktól 
származtak, mint Istvánffy, Heltai, avagy Tinódi, az ki lantosként tevé 
ismertté az nevét. 


Az pasa meg az khán írogatással és képek föstésével múlatta az időt, 
ezen mesterségeket kiváló ügyességgel gyakorolták. Giraj khán az talika 
írásmódra buzdított, megmutatá, miként messe az pasa tűhegyesre az 
lúdtollat, valamint hogyan adjon tetszetős külsőt az szövegnek, 
békezdésekbe rendezvén, s az szóindulásokat vastagítsa, kétszer vezetvén 
rajtuk által az pennát. Az krími tatárok éppen úgy arabs módra vetették az 
betűt, miként az oszmánok. 


Bölcs Ibrahim pasa járatos vala az magyarban, sőt tanítványai 
meglepetésére brahman és páli írást ugyancsak tudott. Magyarázá, hogy 
hódító vándorlásaik során az török törzsek mindig átvevék az népek 
szokásait, melyeket leigáztak. 


Giraj káhn saját verses művének dallamos címet adott vala: Gül ti 
Bülbül. Rózsa és Filemile. Ibrahim pasának és tanítványainak engedett 
bétekintést, közöttük Dusen Grad bizonyult a legkiválóbb szavalónak 
törökül és magyarul 15, noha Nándorfehérvárbul származa, félig szerb 
család sarjaként. 


Ibrahim pasa egy ízben Dusen Gradot szólítá föl, hogy békezdéseket 
olvasson zengő hangon az készülő krónikájából. Ezen részben elregélé, 
hogy midőn szigetvári vitézek az görösgáli palánkvárat ostromolák, melyet 
törökök védtek, egy magyar katona párviadal során levágta török 
ellenfelének fejét. Magával akarta vinni győzelme jeléül, kontyos hajánál 
ragadván meg. Csakhogy az immár fej nélküli oszmán katona, Deli 
Mehmed nevezetű, ezt nem hagyá, teste, akárha élne, visszaszerzé az saját 
fejét, és hóna alá szorítva vívott tovább, mígnem végleg elhullott. Tisztelet 
jeleként az csata végeztével az tetem mellé hantolták az fejet. 


Az tanítványok hitetlenül hallgaták ezen történetet. Bölcs Ibrahim 
bizonygatta, hogy ő, szegény korlátolt, megbízható szemtanútól hallá. 
Hozzáfűzte, hogy azótátul gyakorta meglátogatja az sírt, és bármely 
kévánságot mondott fennhangon ott, teljesedésbe ment. Giraj khán első 
szóra valóságként fogadá el mindezt, kérvén kérte az pasát, megfelelő 
alkalommal lovagoljanak el az sírhoz, mivel őnéki van két titkos kévánsága, 
megvalósulásukon örvendeznék. Hallván ezt, bölcs Ibrahim harmadnapon 
fölkerekedék, s fáradságra fittyet hányva, szinte egyvágtában vezeté el az 
magasságos khánt s népes kíséretét oda, hol sír domborult egy tisztáson. Az 
faragott emlékfa, melyet legutóbb még itt láta, immár eltünt, valamely 
gonosz ember kitörte helyibűl, maradt csak az beásott csonkja. 


Giraj khán lórul szállott, s tatár módra vetette magát térdre, homlokát a 
sírdombhoz nyomva. Elmormolá két titkos kévánságát. Mi, többiek 
szemérmesen félrefordulánk. Ám mikor az magasságos khán visszaült 
nyergébe, többen odajárultunk, s ki-ki népe szokásainak megfelelőn 
tisztelgett az hős emlékénél, annak utána hang nélkül vagy susogva 
megmondta az ő maga vágyát. 


Későbben Giraj khán elárulta bölcs Ibrahimnak, miket kévánt az fejét 
holtan is visszaszerző török vitéz haló porainál. Először szeretne még 
egyszer találkozni idősebbik fiával, ki az Siklós melletti síkságon vívott 
ütközetben veszté életét, s szálla föl az Paradisumba, mert mondja az szent 
írás, hogy az Paradisumba biztosan jutnak bé amaz igazhitűek, kik ölnek és 
megöletnek Allahért. 


Bölcs Ibrahim helyeslőn bólogatott, bízvást odajutsz, ha eljő az te 
utolsó napod, magasságos khán, így találkozhattok. Csakhogy én most 
akarom látni, mivel elbúcsúzni nem tudánk. Én, korlátolt lélek, ebben 
aligha segíthetek, tanácsom sincs, szavam elapadt. Giraj khán erre azt 
mondá, hogy pedig az tatárok körében megesik, hogy az holtak odaülnek az 
tűz köré az élőkhöz. Habár látni nem mindig lehetséges őket, szavaikat 
meghallják, kiknek nyílik reá az fülük. Bölcs Ibrahim bólogatott, úgy 
vagyon, nem rajtunk állanak az ilyes dolgok. 


Giraj khán elgondolodék. Majd azt kérdé: Miként lehetséges, hogy az 
szent írások szerint az Paradisum kertjeiben gazdagon bugyogó források 
várják az érdemeseket, de az sosem poshadó vizű patakok mellett olyanok 
15, melyek tejjel folynak, és tisztított mézzel folynak, és borral folynak? 
pedig ugye muszlimok számára tiltott az alkoholos innivalók élvezete, 
mivel az erős ital az Sátánnak förtelmes műve! Bölcs Ibrahim azt felelé, 
hogy az Paradisum bora másmilyen, nincs tőle főfájás, és nem 15 részegít. 
Amiképp az Paradisumban duzzadó keblű hurik várják az arra érdemeseket, 
ám ők 15 másmilyenek, mint az parázna földi szajhák, sem ember, sem 
dzsinn nem vette el az érintetlenségüket, jutalmul szolgálnak odafönt, 
csakúgy, mint az örökifjak, akik ugyanezért járnak körbe. Férfiembernek 
legénnyel hálni idelenn tilalmas, az Paradisumban mások az szabályok. 

Giraj khán ezt hallván imigyen szóla: Most még inkább találkozni 
akarnék legidősebb fiammal, tudatnám vele, hogy ez szerint nem estünk 
bűnbe, mikor az táborban megosztánk fekvőhelyünket. Azt i5 elmondanám 


néki, hogy ő nem az én vérem, noha úgy szerettem, sőt még erősebben. 
Fiatalon hősi halált szenvedett egyvengecsémnek sarja ő. 


Bölcs Ibrahim csudálkozott, és ezt nem tudá? Sohsem említém, kicsike 
volt még, midőn árvaságra Jutott, féltem, ha megmondom néki, forró 
kapcsolatunk hűvösebbé válik. Úgy tervezém, férfivá avatása után elárulom 
az igazságot, ámde őt annak előtte vágták le az gonosz magyarok az 
csatatéren. Milyen emberek azok, gyerekekre emelnek fegyvert? 


Az pasa hallgatott. Tudá, az hogyan az tatárok khánja is, hogy az 
janicsárok között sok ifjonc harcol, kiknek még bajszuk sem serked. 
Kegyetlen világ, rút idők. 


Sokáig nem találkoztak. Az khánt katonai föladata szólítá el, bölcs 
Ibrahimot pedig hivatali kötelességei köték le, pénzügyi calculusok 
vezetése vala az dolga. Mikor későbben mégis összeülhettek, Bölcs Ibrahim 
szállásán mélyültek beszélgetésbe. 


Mi volna az másik kévánságod? — kérdezte Bölcs Ibrahim. Giraj khán 
odaintette személye körüli szolgáját, utasította, hozná át nyomban az kék 
csövet, egyik lába itt, másik ott. Bölcs Ibrahim oldalát fúrá az kéváncsiság, 
ugyan mi volna amaz kék cső, ám nem kérdezett, tanítványai 15 hallgattak, 
udvariatlanság beszélni mesterük helyett. 


Az engedelmes tatár szolga nyargalva érkezett vissza, hóna alatt egy 
kék selyemmel burkolt, hosszú, henger alakú tartó, melyet földig hajolva 
adott által. Giraj khán lehúzta az végiről az török fezre emlékeztető 
kupakot, s iratokat vett elő az csőből. 


Szétgörgette az egyiket, rajzokkal vala teleróva. Még hármat mutatott 
meg, az melyeket csinos, de girbegurba betűs írás borított be. No, bölcs 
Ibrahim, tudod-é, micsudák ezek? Bölcs Ibrahim közel hajolt az laphoz, 
mintha szagolni akarná, szemét hunyorgatta, az mitől kerek ráncok hálója 
terült az arcára. Én, szegény korlátolt még sosem láttam ilyesfajta 
betűvetést, s az rajzok kapcsán í15 csak meghökkenésemről beszélhetek. . . 
Ennyi pucér nő! — elveresedett. Az tanítványok odanyomakodtak, kettesével 
fogván az tekercsek szélit, alaposan megvizsgálták, ám egyikük sem 
ismerte föl sem az írást, sem az nyelvet. 

Kéváncsiskodhatom-é, miféle úton-módon jutott emez 
pergamenekhez? — kérdé Bölcs Ibrahim. Giraj khán huncfut tekintettel 
válaszolt, jobb kezével az hadizsákmány egyezményes jelét mutatta: 


körkörös lengetés utáni rácsapás, mintha szálló bogarat kapna el. Mesélte 
azután, hogy katonái kóborló csapatba botlottak, kiket nyomban szolgálatba 
kényszerítettek, az ő szekereik egyikéről került elő az kék cső. 

Bizonyára az kóborlók 15! — Giraj khán megismétlé az zsákmányolás 
mozdulatát. Akkor viszont nincsen támpontunk, dünnyögte bölcs Ibrahim, 
annyi sok nyelv termett az sárgolyón Allah és az ő Prófétája jóvoltából. 
Nem beszélve az összes többi istenségről! — így az khán, kiről rebesgették, 
hogy népe ősi isteneit 15 tisztelt. 


Dusen Grad szerény javaslattal állott elő: fordítsák az lapokat fejjel 
lefelé, máris egyszerűsített arabs betűkkel állanak szemben. Gondolata 
lelkesedésbe hozá az khánt és az pasát, nekiláttak, hogy ekképpen próbálják 
kiolvasni az írások tartalmát. Az rajzokat 15 megfordíták, az hattyúk feje az 
föld felé lógott, csakúgy, mint az pucér fehérszemélyeké. Mindez 
eredménytelennek bizonyult. 


Bölcs Ibrahim az tatárok khánjának engedélyét kérte, hogy egynémely 
napokig magánál tarthassa az pergameneket, tanulmányozásra. Giraj khán 
erre mosolygón bólintott, s nyomban az pasának ajándékozá az kék csövet. 
Bölcs Ibrahim elébb szabadkozott, majd az legközelebbi találkozásukkor 
cserébe egy hosszúkás lapokból összevarrott köteget adott át az khánnak. 
Elmagyarázta, hogy az Mindenszentek templomában lefolyt disputa 
szövege ez Itt, az egyik vitázó, Válaszúti György nagytiszteletű úr örökíté 
meg. Az magyarok igen szeretik összemérni hitük erejét szóbéli 
párviadalban. Néhanap az beszédek harca vérre menő kifejletbe torkoll, ha 
az dühtolulásos argumentálók döntésre nem jutnak, kardjokat kirántják, és 
irgalmatlanul levágják egymást. Az 15 megesik, hogy az vita győztese 
fölakasztatja az vesztest. 


Mit lehet annyit vitatkozni hitük erején, hát nem ugyanabban az 
Istenben hisznek, meg az fiában annak? — kérdé Giraj khán. Ah, nem olyan 
egyszerű ám, vannak az catholicusok, az reformátusok, azon túl még az 
unitáriusok, most ők a többek várasunkban, s foglalják el az magasb 
positiókat. Mi az különbség? — Giraj khán. Én, szegény korlátolt nem 
hihetem, hogy tudásom elég az válaszhoz. 

Egy Mendel nevezetű fiatalember jelentkezett szólásra, ő északról 
keveredett mifelénk. Előadá, hogy az unitáriusok (az kiket antitrinitáriusnak 
is hívnak), cáfolják az szentháromságot, míg az trinitáriusok pediglen 


vallják az atya, fiú, szentlélek triászának egységét. No, ezért kár ölre menni, 
dörmögte Giraj khán. Ennek utána forró öleléssel elbúcsúzának. 


Mindkét uraság sejtette, egyhamar nem láthatják egymást. Giraj khán 
az ezt követő napjait lovon töltötte, sokszor kivont karddal kezében, seregét 
az oszmán had részeként az hadvezetés utasítását teljesítve vezeté. 


Bölcs Ibrahimnak maradnia kellett, hivatala miatt. Mikor az 
számadásokat rendesen napnyugtakor befejezte, foglalkozott az írások 
böngészésével. Sokáig egyetlen bekezdésre összpontosított, az kettes 
pergamen közepén. Próbaképpen elmetszé az szavakat kettőbe, és az 
részeket fölcserélve másolta őket az hátoldalra, az értelmetleneket épekkel 
helyettesítve. Soká fog tartani, mire kisül valamit. 


AMIDŐN RÉGI ÜDŐKRE, GONDOLUNK S AZOKAT 
FÖLIDÉZNI AKARJUK, NEM OKVETLENÜL SZÜKSÉGES 
TÖREKEDNÜNK ELEINKNEK BESZÉDJÉT ÉS ÍRÁSÁT 
UTÁNOZNI BÁRMELY ÁRON. ABBA BIZONY 
BELÉTÖRHET AZ BICSKÁNK. 

ÚGY SE TUDHATJUK TELJES BIZONYOSSÁGGAL, 
HOGY MIKÉNT EJTÉK AZ SZAVAKAT, S MELYEKET 
HASZNÁLTAK, HA EGYÁLTALÁN  BESZÉLTÉK AZ 
MAGYART, S NEM AZ NÉMETET FAVORIZÁLTÁK, AVAGY 
EGYHÁZI SZEMÉLYEK AZ LATINT, FENNEN HÉJÁZÓ ÚRI 
SZALONOK LAKÓI S VENDÉGEI AZ FRANCIÁT. JÓ 
MULATSÁG, FÉRFI MUNKA EZZEL JÁTSZÓDNI, DE: 
SUNT CERTI DENIGUE FINES. 

VÉGTÉRE IS MINDENNEK MEGVAGYON AZ HATÁRA. 

ERGO: EDDIG. ÉS TOVÁBB NE. 


TIZENNYOLC 


Dologtalan olvasó! Elhiheted, ha nem esküszöm is, azt szeretném, 
ha ez a könyv, mint elmémnek szülötte, oly szép, oly kitűnő s oly 
mulattató lenne, hogy tökéletesebb már elképzelhető se legyen. 
Azonban nem tehettem a természet törvénye ellen, mely szerint 
mindenek magokhoz hasonlókat nemzenek. Mi egyéb születhetett 
volna hát az én terméketlen és gyarlón művelt elmémből, mint egy 
elszáradt, elsatnyult, szeszélyes és soha még el nem képzelt különc 
gondolatokkal telt magzatnak története, annál is inkább, mert 
börtönben fogamzott, ahol csak kényelmetlenség tanyázik, és 
minden siralmas zaj otthonos. 


II. Lajos magyar királyt, mielőtt a mohácsi vész kapcsán belefulladt a 
kiáradt Csele-patakba, megölték Tiszaszékcsőn. Cseh kard három erőteljes 
döfése küldte át a másvilágra, a bemeneti nyílásokat többen látták, az egyik 
szemtanú írásban 15 beszámolt róla. Ez a híradás azonban hosszú időkre 
elsüllyedt a múlt iszapjában. Gondos kezek nyomták oda. 


Kevesen tudnak a baljós közjátékról, amely pedig előrevetíti II. Lajos 
királyunk végzetét. Őfelsége korlátnoka, Stephanus Brodericus gondosan 
írásba tette a történteket, ám az ő jegyzetei más értékes papírjaival 
egyetemben veszendőbe mentek, miután a csatát követően Posonyba 
igyekezett elvergődni, a királyné udvartartásához. Soha nem derült ki, hogy 
mi történt a tőle eltulajdonított egyetmással. 

Stephanus Brodericus (magyar nevén Brodarics István) ifjúkorában a 
mi városunkban volt kancellista, majd prépost. Tíz évvel a vesztes ütközetet 
követően egy esztendőre püspökünk lett. A királyi korlátnok (latinosan: 


kancellár) tisztségét ií5 betöltötte, sok fontos szolgálatot tett a hazának, 
fölsorolni alig lehetséges. II. Lajos belső embereként figyelemmel 
kísérhette, hogy kevéssel az ütközet előtt szellemlény kért bebocsáttatást az 
uralkodóhoz Buda várában. Váltig állította, hogy amit ő mondhat el, az 
döntő hatású mind az ország, mind pedig a király jövőjét illetően. 
Megjelentették őfelségének. Királyunk Brodarics korlátnokra bízta az 
ügyet, ő pedig az uralkodó személye körüli hűséges szolgák közül választott 
egyet, utasítván: húzzon díszruhát, derítse ki, miről van szó. Eme szolga 
teljesíteni akarta a kérést, csakhogy a szellemlény keresztüllátott a szitán, 
kiabálni kezdett, ilyesfajta csellel csupán kisded gyermekek téveszthetőek 
meg, szellemlények soha, ő csak és kizárólag a királynak beszél, ám ha 
őfelsége nem hajlandó időt szánni rá, ámbár saját érdeke volna, büntetésül 
hamarosan véget ér földi pályafutása. 


E szavakat a hív szolga továbbadta a korlátnoknak. Stephanus 
Brodericus haladéktalanul föllármázta az őrséget, de a szellemlény eltűnt, 
mint a kámfor. Setét előjel, suttogták az udvaroncok a király háta megett, 
szemtől szembe sosem merészeltek károgni. 


II. Lajos királyunk nem rémüldözött, úgy vélte, ő, aki magyar földre 
hozta Remete Szent Pál fejét Csehországból, bizonyára rászolgált az isteni 
védelemre. Remete Szent Pál testének megszerzéséről már annak előtte 
Nagy Lajos királyunk gondoskodott. A fejet a pálos atyák egyesítették a 
testtel, azótától rendelkezünk a szent minden porcikájával, ez többet nyom a 
latban holmi szellemlény bosszúszomjas szavainál, vélte a király. 
Derűlátását sokan osztották. Csupán a korlátnoka tanácsolta, hogy vegye 
komolyan a baljóslatot. A király nem hallgatott reá. Stephanus Brodericus 
írásba tette ezt 15, gondolván az utóélet ítéletére. 


Lajos lelkesítő beszédet intézett seregéhez a csata előestéjén. 
Elolvashatnánk Brodarics főtisztelendő naplójában, ha rendelkezésünkre 
állana. Így csupán  hallomások alapján sommázhatjuk a király 
mondandójának velejét. 


Holnap a nagy Isten segedelmével megyek veletek, oda, ahová 
mások nélkülem menni vonakodnak. (Ezt a harcosok 
megéljenezték.) Vezetni foglak benneteket a győzelemre a hazáért, 
Krisztus Isten szent vallásáért, a hitvesekért és a gyermekekért. A 
végsőkre is elszántam magam! Biztosítalak titeket, vitézek, hogy 


segítségünkre az Isten is leszáll a magas égből, mert az 
Örökkévaló soha nem hagyja el azokat, akik az ő szent vallásáért 
harcolnak, s akiknek győzedelmén nem csupán a haza sorsa 
múlik, hanem az egész keresztény világ üdve! Kézben van már a 
győzelem, csak akarjunk élni a szerencsével, amit a nagy Isten 
kínál nekünk! 


Hangjától megrészegülve szónokolt, míg a kiabálástól be nem rekedt. 
Akkor sátrába vonult vissza. Stephanus Brodericus szeretett volna még 
egyszer a lelkére beszélni, ám nem engedték be hozzá, arra hivatkozva, 
hogy a király már álomba merült, virradóra nehéz napja lesz. Hogy 
mennyire nehéz, arra ekkor Brodarics korlátnok még gondolni sem mert. 


Augusztus huszonkilencedik napján csapott össze a magyarok serege a 
törökökével, Krisztus után 1526-ban, országunkban ezt immár szinte 
mindenki tudja. Királyunk fiatalsága és kevés tapasztalata dacára elszántan, 
tőle nem várt hősiességgel vetette magát a harcba. Utolsó éjszakáján a 
szellemlény korábbi sötét jóslatát ijesztő álom tetézte, melyet pitymallatkor 
a hadvezéreknek és belső embereinek el 15 mesélt. Fekete, hosszú nyakú 
halálmadarak dézsmálták meg őfelsége kincstárát, éles csőrükbe kapták a 
koronázási ékszereket is, hogy a magas égbe vigyék föl. Brodarics 
korlátnok ismét a támadás elhalasztása mellett tört lándzsát. A 
parancsnokok — főként büszke Tomori vezér — lehurrogták, már késő, a 
seregek túl közel kerültek egymáshoz. 


Brodarics István messziről figyelte az összecsapást, amelyen a nemzet 
sorsa múlott. Ő maga nem harcolt, a király parancsára maradt hátul, hogy 
egyidejű krónikát készíthessen az eseményekről. Az ifjúi vértanúságot 
szenvedő II. Lajos mintha sejtette volna, hogy szükségük lesz e 
tanúságtételre az őt túlélő koronás főknek és a trónjára igényt tartóknak, 
önmaguk igazolására. 


A csatatéren két királyi kamarásra, Czettrich Ulrichra és Aczél 
Istvánra hárult őfelsége oltalmazása, amikor a védelmére kirendelt három úr 
— Kállay János, Ráskay Gáspár, Török Bálint — kénytelen-kelletlen magára 
hagyta, mivel azt a parancsot kapták, hogy közelítsék meg a törökök 
előseregét, és jelentsék, miféle hadmozdulatra készülnek. Az utasítást 
nyargonc hozta Tomori Pál kalocsai érsektől, ő volt a magyar hadak 
fővezére, Szapolyai Györggyel egyetemben. A három kijelölt testőr 


vonakodott uruktól eltávozni, ám miután II. Lajos utasította őket, hogy 
teljesítsék a parancsot, engedelmeskedtek. 

Brodarics királyi korlátnokunk és püspökünk úgy vélte, arról igazán 
nem tehettek ezek az urak, hogy a csata túl gyors fordulatot vett, a futva 
hátráló magyarokat üldözve a törökök rohamoztak, így II. Lajos 
életveszélybe került, menekülnie kellett, mindössze néhány ember 
kíséretében. Ezek közé tartozott Czettrich Ulrich. Ő maga azután nemcsak 
Stephanus Brodericusnak, hanem később Mária királynénak is elmesélte, 
amit látott, hallott. 


Czettrich Ulrich kamarás szerint II. Lajos a medréből kilépett patakot 
akarta átugratni, lova két lábra állott, s ő maga a vízbe esett, a nehéz páncél 
lehúzta. Aczél István udvarmester utánaugratta a saját lovát, ám nem 
sikerült a királyt megmentenie, s szintúgy halálát lelte a vízben. Czettrich 
kijelentette, hogy mindezt a saját szemével látta. Ámde akadt néhány vitéz, 
kik azt állították: II. Lajos átkelt a patakon épségben, további sorsáról nincs 
tudomásuk. 


Mária királyné azok közé tartozott, akik nem hitték el, hogy a királyi 
felség ilyen póriasan lelte volna a végét, éppen ezért Czettrich Ulrich 
kamarást és Sárffy Ferenc várkapitányt a törökök elvonulása után 
visszaküldte Mohácsra, találnák meg a holttestet. Sárffy a részletes 
jelentését Brodarics Istvánnak juttatta el, Győr várába, a keltezés szerint 
több mint egy hónappal a felség temetése után. Ebben olvasható, hogy 
püspökünk, akit Sárffy Ferenc várkapitány Brodarics főtisztelendő 
uraságnak szólít, legyen meggyőződve arról, hogy mindaz, amit korábban 
Czettrich kamarás a király haláláról előadott, színigazság. Mert még csak 
közeledtek a gyászos helyhez, Czettrich máris mutatta ujjával ama pontot, 
ahol őfelsége teteme vélhetőleg föltalálható. Éppen arrafelé volt látható egy 
döglött ló maradványa. Czettrich nyomban beugrott az iszapba, ám a 
tetemre nem, csupán néhány fegyverre lelt ottan. Kissé távolabb sikerült 
megtalálni a néhai udvarmester hulláját. 


A mocsár közelében egy sírnak tetsző dombocskát pillantottak meg. 
Czettrich kamarás puszta kezével kotorta föl. Rábukkant a királyi felség 
egyik lábára. Kalpagjában hordta oda a vizet és lemosta. Fölfedezte az 
anyajegyet, általa kétséget kizáróan azonosította az ő mindig 
legkegyelmesebb urát, néhai II. Lajost. Térdre hullván csókkal illette. 
Keservesen zokogott. Utána kellő óvatossággal eljárva kiásták az egész 


testet. Mely szinte ép maradt, sem a vízihullákra jellemző puffadás, sem az 
idő múlásával beálló rothadás nem tett kárt benne. Koporsóba helyezték. 


A jóisten segedelmével útra keltek, Székesfehérvárra szállították a 
földi maradványokat. Czettrich előrevágtatott, hogy felkészítse a város 
bíróját, papságát és rendjeit. A prépostságban négy pajzsra helyezték a 
koporsót, majd fölnyitották, hogy akiknek szemeik vagynak, lássák. Végül 
a város bírájára, Horváth Mártonra bízták, megőrzés végett. 

Ekként számolt be Stephanus Brodericus királyi korlátnokunk II. Lajos 
balsorsáról szóban, majd levélben, később krónikájában. Mindezt nemcsak 
Zsigmond, a lengyelek királya, valamint Mária, a megözvegyült magyar 
királyné olvashatta, eljutott a pápa kezeihez is. Őszentségéhez a korlátnok 
többször fordult segítségért, hazánk megmentése érdekében. Posonyból 
küldte például ezeket a sorokat: 


Szentséged világosan látja, már nem csak veszélyben vagyunk, s 
nem csupán vereséget szenvedtünk, hanem elvesztünk, s vesztünk 
után elvész az egész kereszténység. Kérem és könyörgök a 
mindenható Isten szerelmére, teremtsen békét a kereszténységben. 


Brodarics István régóta bírta a Szentszék bizalmát, járt ott hivatalos 
ügyekben eleget. Annak idején Őszentsége a pápa eszközölte ki, hogy 
Brodarics királyi korlátnok legyen. A pápák szeretnek beleszólni országok 
belügyeibe. Őszentsége levelet írt II. Lajosnak, nyomatékkal ajánlva 
Stephanus Brodericus főtisztelendőt a méltóságra: 


Isten nevében figyelmeztetjük felségedet, hogy legfőbb 
óhajunknak megfelelően ezen egy kérésünket (Brodarics 
kineveztetését) teljesítsd a saját méltóságod és dicsőséged 
érdekében. 


Az idézett pápai levél sem maradt fönn, csupán egy másolata, az eredeti 
elveszett, amidőn Brodarics Istvánt útonállók — szökött magyar katonák — 
irgalom nélkül szabadították meg minden málhájától, imigyen a kéziratos 
ládájától 15, pedig arra akként vigyázott, mint a szeme világára. 

Volt a fontos iratok mellett néhány tekercs. Annyian mondtak már 
annyifélét arra nézvést, mi lehet rajtuk, hogy Stephanus Brodericus egyik 


teóriát sem tudta elfogadni. Az igazság biztosan sokkal kézenfekvőbb, 
gondolta. Bízott benne, hogy ha szorgosan böngészi a szavakat és ábrákat, 
kitartását előbb-utóbb megjutalmazza az ég, s megvilágosodása leszen. 


A II. Lajos álmában szereplő sötét madarak elgondolkodtatták. 
Véletlen-e a pergamenre rajzolt szárnyasok sokasága? Észrevette, hogy a 
legfurcsább betűk 15 mintha a nyakukat nyújtogatnák vízimadár módjára. Itt 
lehet a titok nyitja, gondolta. 


Brodarics a kifosztását 1s leírta naplójában. Amidőn a mohácsi csatát 
túlélte, elindult a királynéhoz, fel északnak. Posony messze esett 
Mohácstól, tudta, viszontagságos útja lesz. Arra mégsem számított, hogy a 
kíséretében lévő kéttucatnyi lovas katonát olyan könnyedén zavarják szét a 
banditák, noha feleannyian sem voltak. Igaz, lesben állottak egy kis 
fahídnál, mely egy patakon ívelt át. A nyílvesszők szemből, a közeli 
tölgyfák lombkoronájából kezdtek záporozni. Kísérete vezetője, báró 
Dunafalvy Riha Pál — aki a nemességét a Dósa leverésekor nyújtott 
vitézségéért kapta — azt parancsolta, hogy a lovas katonák szorosan 
körözzék a szekeret, míg kiderül, honnan lődöznek rájuk. Ez végzetes 
hibának bizonyult, mivel igen hamar a sárba hullottak közülük sokan, vagy 
a testüket, vagy a lovukat e találat. 


A báró ekkor odaléptetett ura mellé, s ordítva parancsolna 
korlátnokunknak, hogy vágtasson az úton visszafelé, be az erdőbe. 
Brodarics István le akart ugrani a nyeregből, hogy magához vegye a ládikát, 
báró Dunafalvy nem engedte, erről majd gondoskodom, gyerünk, atyám, ha 
kedves az élete! — a saját sarkantyúját döfte Brodarics István pej lovának 
oldalába, mire az hátsó lábáról elrugaszkodván nyargalni kezdett a 
girbegurba patak mentén, néhányszor keresztezve azt. E kétségbeesett vágta 
során korlátnokunk több ízben kevés híján lezuhant a vízbe, s az járt a 
fejében, hogy már megint egy patak, óvakodnunk kéne a patakoktól. 


Beérve az erdő sűrűjébe, már alig hallotta a küzdelem zaját, mégsem 
mert visszafordulni. Lóról szállt, kendővel letörölte arca verejtékét. Három 
fertályórányit várt, addigra az alkony homálya borult a tájra, akkor 
visszamerészkedett. Csupán a földúlt szekeret és a holtakat találta ott. Hét 
tetemben kísérete tagjaira ismert, három a támadóké volt. A számok alapján 
néhány embere megmenekedhetett, vagy fogságba eshetett. Csak isten a 
tudója, viszontlátja-e őket valaha. A szekérről minden mozdíthatót elvittek 
a banditák, és a lószerszámot Is. 


Nem tehetett mást, indult egymagában tovább. Igyekezett kerülni az 
utakat, noha már csak az életét vehették volna el tőle. De ahhoz jobban 
ragaszkodott, mint egyetmásához. Az erdei fák gyümölcseit ette, 
csermelyek vizét itta. Lova kidőlt alóla, ő meg lerongyolódott, 
bemocskolódott, csonttá soványodott. Csizmatalpa leszakadt, mire sok nap 
múltával végre-valahára  Posonyba ért, szívében a legsötétebb 
kétségbeeséssel. Volt rá oka. Az ország mindkét királyánál kegyvesztetté 
vált. Pedig Ferdinándtól, Mária királyné testvérétől Joggal remélhette, hogy 
megtartja korlátnoki tisztségében. Zápolya János viszont egyenesen azzal 
vádolta, hogy a királyi pecsétet Wienbe vitette, noha bizonyítható, hogy a 
háborús vészhelyzetben összetörette, nehogy illetéktelen kezekbe kerüljön. 


A mohácsi csata emlékképeitől sosem tudott megszabadulni. Hiába írta 
meg annak történetét, ezzel a címmel: De conflictus Hungarorum cum 
Solymano Turcorum imperatore ad Mohach historia verissima. Igaz történet 
a magyarok és Szulejmán török szultán mohácsi ütközetéről. A Krakkó 
városabeli neves Victor-nyomdában sokszorosíttatott. Stephanus Brodericus 
tehát már műve címében 1s jelezni akarta, hogy a színtiszta igazságot ajánlja 
az olvasó figyelmébe. , Mert látom, hogy egyrészről néhányan az 
eseményeket másképp mesélik, mint megtörténtek. . ." 


A néhányak egyike Szerémi György, II. Lajos, majd Zápolya János 
udvari káplánja. Ő is megírta a maga változatát. Valakik igazán sikeresen 
süllyesztették el, csupán háromszáz év múltán bukkant elő egy másolata. 
Epistola de perdicione regni Hungarorum. Emlékirat Magyarország 
romlásáról. 


Szerémi György a néhai Lajos király temetésén odaszaladt halott 
urához, mint írja, azért, hogy lássa és tapasztalatot szerezzen: , Ítt már, 
kedves olvasó uraim, jól figyeljétek írásban tett nyilatkozatomat Lajos 
király haláláról. Amikor a testét néztük, három szúrást találtunk, cseh 
karddal volt átdöfve." Szerémi káplán más papokkal együtt csak titokban 
vizsgálódhatott, s Zápolya János vajda bosszújától félve nem terjeszthette, 
amit észrevett. 


Krónikájában beszámol egy magyar vitézről —a nevét nem említi —, 
aki előállott azzal, hogy nem titkolhatja tovább az igazságot. Állítása szerint 
a megáradt Csele-patakon és a mocsáron Lajos királyt baj nélkül átvitte az a 
csapat, melyhez tartozott egy bizonyos Szepesi György, valamint Tomori 
Pál és Citrich 15. (Szerémi így írja Czettrich nevét.) Megérkeztek egy kis 


faluba, ahol Szepesi György azt mondta: Király uram, ugye óhajtasz itt 
pihenőt tartani, levetni a vasat, és enni 15 adunk teneked. Király urunk 
örvendve helyeselt, Tomori 15 rábólintott. Az érsek elment a maga 
szállására, őfelsége pedig lepihenni készült. Ekkor Szepesi György II. 
Lajosra támadt, bestye királynak gyalázta, aki elveszíté Magyarországot, 
amiért lakolnia kell! — kihúzta cseh kardját, és háromszorosan megszúrta. A 
király a földre hullt, és haláltusában vergődött. 


Amint Tomori érsek ennek hírét vette, sietve visszatért, ő még 
páncélban volt, azon nyomban megölte Szepesi Györgyöt, gyilkos latornak 
titulálva őt. Mire föl Szepesi alhadnagya bosszút esküdött, csapata élén 
megrohamozta a házat, és rövid úton végzett az érsekkel. Immár tehát 
hárman feküdtek holtan. Ezek után Szepesit és Tomorit közös sírba 
helyezték a falu templomában, Lajos király hulláját pedig kivitték a vízhez, 
de nem dobták bele, hanem gödröt ástak neki, s elföldelték. 


Szerémi György változatát támasztja alá II. Lajos végóráiról Tatai 
Miklós káplán Epistola Flebilis, azaz Siralmas levél című emlékezése. 
Ugyancsak egybecsöng emezekkel annak a bécsi zsoldosnak a 
tanúságtétele, aki megmenekedett a mohácsi csatából, őszerinte a királyt a 
vereség után a magyarok föltehetően megölték, hulláját pedig elrejtették. A 
magyarok már csak ilyenek, állapítja meg a bécsi zsoldos. 


A Siralmas levél elveszett mellékletében szerepelt báró Dunafalvy 
Riha Pál borzalmas pusztulása. Brodarics ellovaglása után a báró csapata 
üldözni kezdte az útonállókat, míg nagyobb török erőbe ütköztek, itt 
nyílzáporral fogadták őket. Az egyik égő nyílvessző báró Dunafalvy Riha 
Pált a hóna alatt találta el, ahol nem védte vas, lángra lobbantotta felső- és 
alsóruháját, amit ő először észre sem vett. Mire meg akart volna szabadulni 
a páncéljától, már késő volt, tűzhalál lett a képtelen végzete. 


Szerémi György udvari káplán követte Stephanus  Brodericus 
püspökünk példáját, I. Lajos halála után annak szolgálatából mindketten 
Zápolya Jánoséba szegődtek. Brodericus a pálfordulást azzal indokolta, 
hogy midőn a haza van kérdésben, melynek mindenünket köszönjük, s 
annak szabadsága, melyet utolsó csepp vérünkig oltalmaznunk kell, 
kénytelen az ember azt tenni, ami inkább hazájának hasznos. Márpedig 
János király tehet most a legtöbbet a sokat szenvedett hazáért, melynek 
puszta fönnmaradása is kétséges. Érvelését sokan magukévá tették 
akkoriban. 


János király egyik csüggedt kijelentése szájról szájra járt: Az volt a 
baj, hogy csupán gyűlölni tudtam ezt az országot, nem pedig szeretni. A 
magyarokat szeretni kell, csak úgy lehet itt uralkodni. 


Nyíltan megvádolta Ferdinándot, az ország kettészakadása utáni 
ellenkirályt, hogy egyedül neki állott érdekében II. Lajost eltakarítani a 
színről. Ferdinánd ugyanezt állította Jánosról. 


Az özvegy Mária királyné Czettrichtől kapta meg az aranyból vert, 
szív alakú medált, amelyet néhai férje mindig a nyakában viselt, a 
pecsétgyűrűjével együtt. Ezeket azután az özvegy királyné éjjel-nappal 
hordta, noha a gyűrű lötyögött az ujján. Visszatért Ausztriába, nem ment 
férjhez másodszor. 


Rebesgettek egyebet is. Példának okáért azt, hogy Czettrich Ulrich 
királyi kamarás Máriának nem csupán jó embere, hanem az ágyasa volt, 
ennek megfelelően nagyon is hihető, hogy az özvegy és az ellenkirály őt 
bízta meg azzal, hogy tegye el II. Lajost láb alól. 

Városunk korábbi prépostja és későbbi püspöke,  Brodarics 
excellenciás úr, ki házat 15 szerzett minálunk az Apáca utcában, nem szünt 
meg bánkódni amiatt, hogy becses papírokkal tömött ládikáját elrabolták 
tőle. Sosem Jutott tudomására, hogy kincsei kalandos úton Szerémi György 
káplán levéltárának titkos rekeszébe kerültek. A gazdátlan bugyrokat 
ugyanis a káplán emberei találták meg az út mentén, s vitték magukkal. 


Szerémi udvari káplán is próbálkozott a kéziratok megfejtésével, 
sejtéseit papírra vetette, ez az árkus azonban szénné porladt írópultján, 
amikor a szállása zsúpfödele lángra gyulladt, a ház leégett. A tűz mintha 
balsorsként eredt volna e papirosok birtoklóinak nyomába. Csupán 
vékonyka, kormos csík maradt a káplán följegyzéséből, ennyit tudtak 
elolvasni rajta, mielőtt kidobták: Georgius Sirmiensis. Ami nem vitt 
közelebb a rejtély megoldásához, hiszen ez Szerémi György latin neve. 


Ezzel teljesíted keresztény kötelességedet, mert jó tanáccsal 
szolgálsz rosszakaródnak; én pedig boldognak és szerencsésnek 
mondom magamat, hogy én voltam az első, aki az ő 
irkafirkájának gyümölcsét is élveztem, amint csak óhajtottam, 
mert nem volt semmi egyéb kívánságom. 

Vale. 


TIZENKILENC 


Aki ír ne valamiféle nemesúrnak képzelje magát, aki 
vendégszeretetből vagy jótékonyságból ad lakomát: inkább 
vendégfogadó tulajdonosának, aki bárkit szívesen lát a pénzéért. 
Az uraság ugyanis, mint köztudott, olyan étrendet szolgáltat föl 
asztalánál, amilyen csak neki tetszik, s a társaság még akkor sem 
kifogásolhatja a fogásokat, ha nem ízlenek, sőt akkor sem, ha 
egyenesen undorodik tőlük. 

Fordítva van a dolog a vendéglőssel. Aki megfizet az ételért, az 
mindenképp kiélheti a gusztusát, ha mégoly finnyás vagy kényes 
is, s ha valami nem a szája íze szerint való, jogot formál arra, 
hogy kénye-kedvére kritizálja, leszólja és gyalázza. 


Cigány purdék hozták a hírt, hogy a városunk falain kívül, az urasági 
méhesek megetti erdőben szerzetesek vertek tanyát, abban a barlangban, 
melyről regélték a helybéliek, hogy az a pokolnak tornáca. A szőlősgazda, 
akinek a kertjéhez tartozott a sziklahasadék, nem bánta: No, ha ott a 
csuhások lakoznak, biztos kifüstölik az ördögöket. Mások erre nem vettek 
volna mérget, megeshet, hogy az ördögök űzik el a szerzeteseket. 


György püspökünk ritkábban időzött a palotájában, avagy az olasz 
ízlés szerint emelt nyári lakjában, lévén rangja folytán a király bizalmasa és 
a tanácsának tagja, egyszersmind legfőbb kancellárja. Sokszor szólította a 
kötelesség az udvarba. Ekkor azonban itt tartózkodott, s délelőttönkint 
írópultját támasztotta a nyári lak könyvtárszobájában. A patkó alakú 
épületben nagy kedvvel írt és olvasott, főleg ha a maga szórakoztatására 
tehette. 


Hírt kapott a három szerzetes fölbukkanásáról. Izent nékik hamar, 
tiszteljék meg szerény hajlékát, mely közel esik a barlanghoz, szívesen látja 
őket. Am amazok nem mutatkoztak. 


György püspök nagylelkű, de rátarti ember volt, ahhoz szokott, hogy 
akaratát keresztülvigye. Türelmét veszítve befogatott a kis kétlovas hintóba, 
s kizötyögtette magát a göröngyös úton a határba, legkedvesebb írnoka 
társaságában, akit következetesen Poéta uramnak hívott tréfálkodásból, 
minthogy amaz verset sosem írt, de igen szerette a nép dalait énekelni öblös 
hangján. Nemcsak a magyarok, hanem a törökök, sőt a tótok nótáit 15 tudta, 
mivel szülővidékén sok tót atyafiak éltek. Poéta uramnak szintén György 
volt a neve, de azt a püspöknek tartották fönn, így őt Gyurka papnak 
szólították, eleinte a háta megett, későbben, amikor látták, nem bánja, 
szemtől szembe Is. 


A hintó csak a sziklás rész kezdetéig juthatott, így kocsiról szállt a 
püspök, és erős testalkatú írnokára támaszkodva araszolt a barlang 
nyiladékához. Tűz égett ottan, melyen az erdő valamék szerencsétlenül járt 
s megkopasztott madara sült hegyes fanyárson. Csupán az egyik szerzetes, a 
franciskánus térdelt a lángok mellett, láthatóan őrá bízták az ebéd — vagy 
már inkább vacsora — elkészítését. Körben kun módra hurkolt íjak és 
többtucatnyi hozzájuk való nyílvessző hevert a gyomos füvön. 


Aggyon isten! — köszöntötte György püspök az idegent. Fogaggy isten! 
— felelt rá az. A beszédre előkerült a másik kettő, egy fekete barát meg egy 
fehér, aki Itáliából keveredett a magyarok országába. Térdre ereszkedve és 
főhajtva fogaggyisteneztek. Tudjátok-e, kit tisztelhettek az úrban? — 
kérdezte Gyurka pap. A szerzetesek földre sütött szemmel hallgattak 
Püspökötök jött ki hozzátok! Erre amazok még alább ereszték a fejüket, 
kettőnek a tonzúráján megcsusszant a nap Sugara. 


Gallyakból madzaggal kötözött fakeresztek lógtak a szerzetesek 
nyakában. Jól van, helyezkedjenek kigyelmetek kényelembe, ajánlotta 
György püspök. Gyurka pap visszaszaladt a hintóhoz, zsámolyt hozott, 
hogy urának ne kelljen a fűbe ülnie, ahová a szerzetesek telepedtek török 
módra. György püspök barátságosan kikérdezte őket, honnét valók, mit 
keresnek ezen a vidéken. Néhány lélegzetvételig hallgattak, és csak 
pislogtak egymásra bátortalanul. Végül a fekete barát kezdte. 


Szekszárdról indult útnak ő, a benedictusok clastrumából, amely 
elnéptelenedett, miután kidobolták Dósa György hírhedt parancsát. Arról 


persze püspök urunk 15 tudott. 


Duce Georgio Doscha Siculo, akit a mi nyelvünkön Székely 
György vitéz katonaként ismernek, s a keresztesek istenáldotta 
népének fejedelme és főkapitánya, csak Magyarország királyának 
s nem egyúttal az uraknak alattvalója, a Magyarországban, név 
szerint Pest és Külső Szolnok vármegyében levő városok, 
mezővárosok és falvak lakóinak együtt és egyenként tdvözölve 
tudatja, hogy a hitszegő nemesek ellene és egész keresztes 
hadának ezen szent célú gyülekezete ellen ártani vágyó kezekkel 
fölkeltek üldözni, háborgatni és zavarni. Azért is mindenkinek 
számkivetés, valamint fő vesztes és teljes jószágvesztés terhe alatt 
parancsoltatik, hogy amint e levél tartalma hozzájuk jut, minden 
késedelem és kifogás nélkül jöjjenek, repüljenek, igyekezzenek 
Cegléd felé, hogy így a szent csapat és áldott gyülekezet a 
nevezett hűtelen és gonosz nemeseknek erejét és kezét korlátolni, 
megfékezni és zabolázni tudja. Ha úgy tesznek, jól van, különben 
fenti büntetésen kívül saját telkükön kapufélfájukra függesztetnek 
és akasztatnak föl, nyársba vonatnak, vagyonuk elpusztíttatik és 
zsákmányra hagyatik, feleségük és gyermekeik pedig ugyancsak 
megöletnek. 


A fenyegetéstől rémületbe esvén, sok dolgos paraszt indult el 
föltarisznyázva, kaszát kiegyenesítve. A benedictus szerzetes hozzájuk 
csapódott. 


A franciskánus barát viszont a fehérvári klastrom földúlásakor 
menekült el onnan, átvetve magát a kőkerítésen, mikor a bent lévőkre 
gyújtották a tetőt a fosztogató banditák. Jobb híján a parancsnak 
engedelmeskedők lelkipásztorává lett. Arra a csapatra nemesi bandérium 
támadt, javukat levágták a lovas katonák, ki megmaradt, szerteszaladt, 
mentve puszta életét. Bujkálva találkozott össze elébb a benedictussal, majd 
a fehér baráttal, akit Esztergomba szólítana a megbízatása, ám azt Őnéki 
nem mondta senki, hogy országunk ennyire veszélyessé vált. A fehér barát, 
az Itáliából való, csupán akadozva beszél magyarul, közös nyelvük a 
megbízható latin. 


Egymást támogatva gyalogoltak dél felé, míg idáig jutottak. Sokszor 
kellett kitérniük alakzatban lovagló hadak elől, máskor útonállók támadtak 


rájuk, s elvették minden értéküket, kis pénzüket, néhány díszes könyvüket, 
köztük az Ó, és az Újtestamentum példányait, meg azt a kevéske 
aranytárgyat, amelyet istentiszteletkor használtak. Megállapodtak, hogy 
immár együtt maradnak, s örökös remeteségben töltik hátralévő 
esztendeiket, ott, ahol befogadja őket az erdő vagy egy alkalmas barlang. 


György püspök türelmesen végighallgatta a beszámolókat, s haladék 
nélkül megáldotta a jámborokat. Meggyőződése szerint Dósa Györgyöt 
Bakócz érsek urunk igen könnyelműen nevezte ki a törökök elleni keresztes 
hadjárat fővezérének április havában. Nem szólva arról, milyen kár volt 
kiügyeskednie az országtanácsban, hogy megszegjék a Szelim szultánnal 
kötött hároméves békét, csupáncsak azért, mert Leó pápa erre fölszólító 
bullát adott ki. Magyarország jobban járt volna, ha tavaly, Gyula pápa 
halála után a bíborosok valóban Bakócz érsek urunkat választják az egyház 
élére, ahogyan reménylettük, nem Giovanni de Medici kardinálist, akit X. 
Leó néven tisztelünk, mert ő igen könnyen vagdalkozik a szavaival, amíg a 
mi nyakunkra jön a török, nem az övére. 


A benedictus és a franciskánus szerzetesből szűnni nem akaró 
panaszáradatot váltott ki ez a beszéd. Nem lehet azt el se képzelni, mit 
művelnek a Dósa György által fölbiztatott paraszti hordák. A nemesek 
otthonaira üszköt hajítanak, ha a bútorzat egy része megmenekedik a tűztől, 
porrá zúzzák. Szégyen és gyalázat, hogy ezek a fertelmes bűnöket elkövető 
nyomorultak nevezik magukat kereszteseknek! Nem elégednek meg azzal, 
hogy megöljék, akinek egyetmására szemet vetnek, karóba húzzák, avagy 
más módon kínozzák halálra, tetemét csonkolva teszik csúffá, sokszor 
gyerekei szeme láttára, akiket utána elpusztítanak, a lányokat, asszonyokat 
megbecstelenítik. 

Hihetetlen, de egyházi személyek 15 támogatják, alvezére Lőrinc pap 
Ceglédről. Túrkevei Ambrus pap Dévaványán toborzott sereget, Dósa 
beszédeit és leveleit 15 ő fogalmazza, mivel ez a durva ember se írni, se 
olvasni nem tud. Bakócz érsek urunk már hiába parancsolta, hogy azonnal 
induljon hadával a török ellen, Dósa György fittyet hány minden utasításra, 
önmagának ugyanúgy szabad rablást enged, ahogyan a katonáinak. 
Földúlják az egész országot, éppen most, amikor a török hódítókkal kéne 
szembeállítani minden számba vehető erőt. 


György püspök bólogatott, helyes a beszéd... marad nekünk imáink 
ereje és a hit meg a cultura fénye, mely örök. Buzdította a szent férfiúkat, 


ne utasítsák vissza szíves meghívását, annál 15 inkább, mivel városunk 
legkiműveltebb  emberfői szoktak  összegyülekezni az általa adott 
vacsorákon. Evés közben s utána jóféle borokat iddogálva vitatjuk meg 
hitünk alapvető kérdéseit, olyan szellemben, ahogyan a görögországi Athén 
polgárai tették. Mindenki örömmel fogadná, ha a sokat látott szerzetesek 
megosztanák a társasággal tudásuk gyümölcseit. 


A fekete barát köszönte szépen a szíves invitálást. A franciskánus 
csatlakozott az előtte szólóhoz. Csupán a fehér szabódott, ékes latinsággal 
magyarázta, hogy rendjének szabályai szerint őnéki nem szabad másokhoz 
szólnia, legföljebb évente egyszer, karácsony és újév között, igaz, két 
sorstársával váltott szavakat, most is válaszol, de csak azért, mert 
fogadalmat még nem tett. Fölavatása elmaradt az itáliai Campo Malduli 
remeteségben, minek elhagyására nagy vétke miatt kényszerült. György 
püspök hiába tudakozódott a nagy vétek mibenlétéről, a fehér barát nem 
adott választ. 


Mégis betoppantak mind a hárman a következő vacsorára, mint 
mondották, gyomruk korgása hozta őket. György püspök elnevette magát, 
utasítására Gyurka pap átvezette a barátokat a szolgálók házába. Itt 
megfürödhettek dézsában, ruházatukat a mosóasszonyok spirituszos vízbe 
áztatták, hogy megszabaduljanak a palaszkbogaraktól s más férgektől. 
Kölcsönköpenyben tértek vissza a terített asztalhoz, az előétket követő, 
szerecsendióval ízesített perkeltből bőven mertek nekik. Poéta uram átadott 
egy-egy kecsesen faragott feszületet, melyeket bőrszíjon akaszthattak a 
nyakukba. Tau-kereszt, mondta György püspök, ahogyan a franciskánusok 
nevezik! Hívhatjuk nyugodtan latorkeresztnek, ahogyan a nép! — így 
Gyurka pap. 

Voltaképp egyiptomi kereszt ez, mondta a püspök, a héber táv betű ősi 
rajzolata. A görög tau Szent Antal legfőbb szimbóluma, Assisi Szent Ferenc 
nyomán vált közkeletűvé, ő e jellel írta alá a leveleit, s ezt pingálta a cellája 
falára. Többen hozzászóltak volna, de asztalra került a második fogás, 
tiszteletteljes csönd lett. 


Magyar ember evés közben nem beszél. Ezúttal a nem magyarok is 
hallgatagon falatoztak. Csupán a töltött kecsege elfogyasztása után 
kezdődött az eszméknek lázas cseréje. A barátok megmondották a nevüket: 
Gáspár, Mendel, Baldassare. A társaságbéli urak bemutatkoztak nékik, s 
Poéta uram mindükre talált hízelgően kedves, tréfálkozó szavakat. 


Valamennyi köszöntőjét megvivátozta a vendégsereg, emelgették a 
poharakat, itták a püspöki szőlőskertek napfényízű leveit, a világosat és a 
vereset, az édeset és a szárazat váltogatva, ahogyan a két fölszolgáló a 
poharakba öntötte a címeres ezüstkancsókból. György püspök újabb módot 
nyújtott a műveltség fitogtatására, kérdezvén, ugyan melyik jelmondattal 
jutunk messzebbre, a bencésekével-e: ORA ET LABORA, avagy a 
franciskánusokéval: PAX ET BONUM. Az IMÁDKOZZ ÉS DOLGOZZ 
kapott többséget a BÉKE ÉS ÁLDÁS ellenében. Csupán Poéta uram 
nyilatkozott oda, hogy őneki mindkettőre egyaránt szüksége vagyon. A 
fehér barát nem nyilvánított véleményt, talán mert túl gyorsan hadarásztak a 
magyarok. 


Ezután a néhai Mathias rexre terelődött a szó, a könyvtára kapcsán. 
Ilyen culturapártoló királyunk sose lesz még egy, állította Poéta uram, s 
elmélkedett a szabad olaszos szellemről, mely belengte Mátyás király 
udvarát. György püspök nyomban ellentmondott, nehéz volt eldönteni, 
hogy a torkán lecsurgatott borok vagy a vitatkozás ellenállhatatlan 
kényszere szólott-e belőle. Kifejtette, hogy bármilyen dicső az emlékezete, 
Mátyás sem igazságos nem volt, sem bölcs, Bécset támadta, ahelyett, hogy 
a török ellen fordult volna, minden fontos beosztásba csak kebelbéli 
emberei kerülhettek, az országot agyonsarcolta, számos meghökkentő új 
adó bevezetésével, gondoljunk például a füstadóra. Tulajdonképpen őmiatta 
romlott le a gazdaság és a földművelés, neki köszönhető, hogy a nép olyan 
mélyre süppedt az elkeseredésbe, hogy minden lázító könnyedén maga 
mögé állíthatja a nincsteleneket. Poéta uram nem védte a maga igazát, túl 
jókat evett s ivott ahhoz, hogy e súlyos témát taglalja. 


Amikor a vendégek búcsúzkodni kezdtek, György püspök a 
szerzeteseket még marasztalta, behívta őket a scriptoriumba, hogy 
eldicsekedhessék a gyűjteményével. Legalább ötven könyv alatt 
roskadoztak a polcok. Sok mennyi tudás... ööö, mennyei! — sóhajtozott a 
fehér barát, ennyit ő még sosem látott, füzte hozzá latinul. György püspök 
megmutatta a terveket 15, még egy szárnyat építtet eme nyári lakához. 


A szerzetesek illemtudón bólogattak. Ekkor tette föl nekik a kérdést 
György püspök, vajha otthonosak-e a betűvetésben. Bólogattak. A fehér 
barát hozzáfűzte, hogy ő a nyomtatás mesterségében is járatos, tud szedni, 
sajtolni, kötni, szükség esetén a papírmártásra ugyancsak képes. Megörült 
ennek a nagytiszteletű György püspök, azon nyomban fölfogadta a három 


szerzetest, a benedictust és a franciskánust körmölésre, az olaszt pedig egy 
kisebb fuzória és papírfabrika fölállítására. Szállást az udvar szélén álló 
hosszú házban kaptak ahol a személyzet lakozott. 


A legelső feladat, melyet Poéta uram adott ki nekik, egy hadi edictum 
összeszerkesztése volt, amit majd a fehér barát dolga lesz sokasítani, 
mihelyst megérkeznek a szükséges eszközök, amelyekről azonnali 
intézkedés történt. 


György püspök sziklaszilárd véleménye szerint az összecsapás az 
oszmán seregekkel elkerülhetetlen. Megmutatta egy osztrák tiszt levelét, 
amelyben az ő kérésére teljes őszinteséggel leírta, milyennek látja a 
magyarok harci készültségét. Ezt a tisztet Brodarics István titkár úr ajánlotta 
püspöke figyelmébe. A sok érdemet szerzett katona szegről-végről a rokona 
volt. A titkár úr szerette, ha írói nevén Stephanus Brodericusnak szólítják. 
Gyakorta vendégeskedett György püspöknél, nem annyira kancellistaként, 
hanem inkább a közös olvasmányok és történeti érdeklődés alapján szövődő 
baráti kapcsolatuk okán. 


A katona kezétől származó, szokatlanul ékes gót betűs sorokból lesújtó 
kép bontakozott ki. A magyar nemzet fő ereje a lovasság, mely azonban 
sosem támad, ha nincs túlerőben. Sem körbekerülni, sem pedig háta megett 
hagyni nem hajlandó az ellent. A tábort nem erősítik meg, noha igen 
veszedelmes egy harcedzett sereggel szemközt nyílt táborba szállni. Szinte 
sosem törődnek azzal, hogy  élelmezésüket biztosítsák, raktárak 
felállításáról sem gondoskodnak. Fegyelmet, disciplinát nemigen tartanak. 
Ha rövid ideig 15 táboroznak egy helyben, saját terhük nyomja őket össze, 
mert az egész vidéket kiélik. 


Nem Jó hír, vélte Poéta uram. Borzalmas, tette hozzá György püspök, 
mi lesz velünk, ha támad a szultán? annyi a katonája, mint égen a csillag! az 
ostoba Dósára nem számíthatunk, olyan csürhe, amilyet ő terelt össze, nem 
állhat ellent a török ármádiának! már csak az hiányzik, hogy 
összeszövetkezzék velük, akkor aztán jaj nekünk, lészen fogaknak 
csikorgatása! 


A fehér szerzetes higgadtan üldögélt s firkálgatott, mint aki semmitől 
sem fél. Lehetséges, hogy nem fogta föl a püspök szózatának értelmét. 
Hamar kiviláglott, milyen művészten ír, scripturája vetekszik a legtöbbre 
tartott kódexmásolókéval, még akkor is, ha magyar az eredeti, ő a betűket 
másolja, nem a tartalmat. Iniciálé készítésében kiváltképp jeleskedik, főként 


az arany és az ezüst szín keverésének mestere. György püspök rábízta az 
osztrák tiszt levelének másolását több példányban, hogy haladék nélkül 
elküldhetők legyenek az udvar legmagasabb köreibe. 


Brodericus kancellista úr jött föl aznap vacsorára a nyári lakba, ő úgy 
vélte, teljességgel fölösleges a levelet elküldeni, mivel a nyakas tiszt urak 
soha nem fogadnák el a bírálást. György püspök azt felelte, hogy majd 
őfelsége dönt, ha meggyőződik a levél igazságáról. 


Stephanus Brodericus rossz hírt hozott. Hiába gyűjtette és rendezte 
egybe a püspök úr kérésére az isteni Janus összes verseit és minden más 
szövegét, Aldo Manuzio, a neves velencei könyvnyomtató végleg nemet 
mondott, a kiadásra csupán akként vállalkoznék, ha valamennyi költségét 
állnák, márpedig a ceruzája fölöttébb vastagon fog, amikor a conto 
összeállítását végzi. György püspök újra hümmögött, nyilván nem akarja a 
talján, hogy a mi Janusunk hírneve fényesebben ragyogjon, mint az itáliai 
költőké, sebaj, hamarosan saját fuzóriánk lesz, s magunk nyomatjuk ki 
Janusunk összes műveit, a fehér testvér jóvoltából! 


Püspökünk rendelkezett a nevezetes versek első gyűjteményével, még 
Mátyás királyunk parancsára kereste meg az eredeti kéziratokat Váradi 
Péter, a későbbi kalocsai érsek városunk  püspökségén, Janus 
scriptoriumában. Ezek a félárkusok a Corvina könyvtárba kerültek annak 
idején, három másolat készült, azokból tett szert egyre György püspök. 


Brodarics kancellista megmutatta, mit hozott vászoniszákjában. Két 
összehengerített pergament rakott a hosszú asztalra. Mik ezek? — kérdezte 
Gyurka pap. Érdekességek, válaszolta a kancellista, nekem is vannak régi 
írásaim, ámbár Jóval kevésbé tündökletesek, mint püspök urunknak. 

Széthajtogatták a pergameneket. Az egyik sűrün telekörmölve 
ákombákommal, a másikon rajzok. A hat ember arca fokozatosan veresedni 
kezdett. A rajzokon mezítelen nők álltak sorban, néhol medencék kékes 
vizében, másutt dézsákban, valamiféle kürtők alatt. Ezeken kívül csupán 
hosszú nyakú madarak töltötték teli a sárgává sötétedett pergament, 
amelynek ruganyos tapintása jelezte, vitulinum, azaz borjúnak lenyúzott és 
simára kapart bőre, ami legalkalmasabb arra, hogy írjanak rá. 

Brodarics uram, kezdte György püspök, aligha illendő, hogy mi, 
istenes férfiak pucér asszonyszemélyek képét nézegessük. A kancellista 
mosolygott, püspök uram, én csak letettem elétek, hogy megvizsgáljátok, de 


te nyomban a válladra vetted azokat a nőket, s azóta cipeled őket! Most a 
püspök nevette el magát. 


Az olasz barát azt mondta, látott ő már ilyesfajta írásokat, magasabb 
rangú oszmán lovastiszteknél, akik szpáhiknak nevezik magukat, ők az 
általuk megerőszakolt hitetlen (értsd: keresztyén) nőket lajstromozták 
eképpen, mivel az írás tudományával hadilábon állottak. Hát a kátsák? — 
kérdezte György püspök. Nem madarak, hanem... inkább... — 
elbizonytalanodott. Folytassa kigyelmed bátran! — biztatta a püspök. A 
camaldoli udvariasságból magyarra váltott, nos, én úgy hall, oszmán harcos 
a legyőzött hitetlen katonán tesz csúfot, csap le fül, és csap le fark, 
vummm! — mutatta a kezével, hogyan sújt le jatagánjával a török az 
áldozatára. Azt jelent a sok nyak. . . ért? 


Egymásra meredtek, teljes döbbenetben. Gyurka pap nyerte vissza a 
lélekjelenlétét legelőbb: De miért föstöttek kék vizet a nők alá éppúgy, mint 
a káts... izék alá? Csak azért, mert tart ők embernek más nem, csak ki Allah 
hisz... — latinul fejezte be: Ezért a hitetlenek vérét nem tekintik pirosnak, 
hanem kéknek. 


A csöndben mindannyiuk fejében durva jelenetek peregtek, török ölt 
magyart, és vicc versa, szablyával, dárdával, szakállas puskával, sólyom- és 
skorpióágyúval. Fröcsögött a sok vér, amiként a való életben szokott. 

Stephanus Brodericus hirtelen támadt nagylelküűségi rohamában 
György püspöknek ajándékozta a rajzos és a szöveges vitulinumot, csupán 
annyit kért, ha sikerül megfejtentük a szöveget, híradással legyenek róla. A 
püspök az ajándékot elhárította, ha kihámozzuk a tartalmát, visszaadjuk. 


A scriptoriumba került, a fiókos szekreterbe. A fehér barát, az olasz 
szerzetes néha elővette s böngészte, ha napi munkáját már bevégezte. Lehet, 
hogy Jutott előrébb az értelmezésében, de sosem mondta. Több másolatot 
készített, ezeket a batyujába rejtette. A sok lúdtollszorítástól a mutatóujja 
horgasra görbült, és esténként nyilallott. Itt-ott picit változtatott a sorokon 
és a rajzokon, a maga szórakoztatására. 


Megérkezett városunkba az apátfalvi kegyetlen kivégzések híre, 
azoknak hallatán György püspök az önkívületig fölháborodott. Dósa 
György, az az istentől és embertől elrugaszkodott gonosztevő már vereséget 
szenvedett Báthori temesi vajda és Csáky csanádi püspök hadaitól, azok 
Nagylak váránál ütöttek tábort, hogy megünnepeljék a diadalt. Dósa 
összeszedte minden maradék csapalját, az éj leple alatt rőözsehalmokkal 


keríttette körbe a várat s az alvó ellenséget, majd rájuk gyújtatta. Elfogták a 
had élenjáróit. Ugyancsak a lázadók fogságába esett Telegdi István 
kincstartó, aki éppencsak arrafelé hajózott a  Maroson, fegyveres 
kíséretével, őt a király a moldvai fejedelemhez küldötte, segítség kérés 
céljából. Többmérőnyi kincset vitt ajándékba, amit elrekviráltak tőle, 
csakúgy, mint a süvegébe rejtett nagyméretű gyémántot, és a nála talált 
hatvanezer rénus forintot. 

Csáky püspököt teljes főpapi díszben buzogányozták agyon, s fejjel 
lefelé húzták karóba. A többi nemes hadifoglyot is változatos kínzásokkal 
gyötörték halálba, némelyiket elevenen égették meg, mások hátából szíjat 
hasítottak, utána húzták őket karóba. Telegdi István kincstárnokra Dósa 
haragudott, mivel a márciusi országtanácsban ellenezte a keresztes had 
összehívását, és nem utalt ki egy bizonyos összeget rá, amit pedig Bakócz 
érsek annak előtte megígért. Bosszúból most Telegdiít egy magas póznára 
kötöztette, s végignézte, amint a hóhérok addig lőttek rá nyíilvesszőket, míg 
hüvelyknyi sértetlen terület sem maradt rajta. 


Ilyen sors vár ránt 15, ha a kezébe kerülünk! — mondta György püspök. 


A három szerzetes elkísérte György püspököt az udvarba. Később 
nyomuk veszett az ulicsi mezőn, nem messze a vártól és a Temes folyótól, 
amikor Dósa György csapatai összecsaptak Szapolyai János seregével a 
döntő ütközetben. Petrovics Péter, Szapolyai segédcsapatainak parancsnoka 
súlyosan megsebesítette a parasztok vezérét, s lóról taszítván ejtette foglyul. 


Kivégzésének szemtanúja lehetett az olasz szerzetes, ekkor tehát még 
életben volt. Latin nyelvű beszámolója Georgio Dosa Siculo kivégzéséről 
fönnmaradt, de őróla többé nem jött hír. 


Georgio Dosa utolsó kérése az volt, hogy testvére, Gergeli 
nevezetű, méltányos bánásmódot kapjon, mivel ő kényszerítette 
katonáskodásra. Ezzel nem törődve, Gergelit három darabra 
vágták, s embereinek megparancsolták, hogy harapjanak a nyers 
húsából. Akik erre hajlandóak nem voltak, azokat megölték. 
Mindezt a parasztvezérnek végig kellett néznie, miközben őt 
magas székre kötözték, fejére kerékabroncsból készült koronát 
raktak, amit lángra lobbantottak. Ekkor megparancsolták a 
katonáinak, hogy most őbeléje harapjanak. Eleddig Dosa zokszó 
nélkül tűrte kínzatását, ekkor gyalázkodásba fogott, s szidta 


amazokat, — kutyakölyöknek nevezve őket. Midőn végre 
kiszenvedett, — fölnégyelték, — holttestének részeit elküldték 
Nagyvárad, Székesfehérvár, Buda és Pest várakba, fejét pedig 
Szegedbe, elrettentő közszemlére tétel végett. Amit írtam, saját 
szemmel láttam, saját füllel hallottam, el nem vettem abból, s 
hozzá sem tettem semmit, Isten engem úgy segéljen. 


György püspök, miután elolvasta, kedvtelve nézegette e míves sorokat. A 
félárkust átadta  Poéta uramnak, tegye a  scriptorium zárható 
iratszekrényébe. Gyurka pap összesodorva s körülkötve csúsztatta a 
vitulinumok mellé. 


Amikor legközelébb — éveknek múltával — kereste őket, már nem 
találta ott sem a fehér barát beszámolóját, sem a vitulinumokat. Ki vette el 
azokat onnét, nem derült ki. Ekkor már Szatmári György excellenciás urunk 
helyett Csulai Moré Fülöp excellenciás urunk lett a város püspöke. Ő 
feleannyira sem avatta bizalmába az addigra egyszerre ősz és kopasz 
Gyurka papot, mint az elődje, és mindközönségesen Györgynek szólította. 


Gondolj arra, hogy a hitványak nem közibink valók. Ha tehát a 
kudarc bárkire rossz fényt vethet, az csakis azokat illeti, akik 
megérdemlik. 


HÚSZ 


Vajha meggondolták volna jól előbb a dolgot, anyám vagy atyám, 
avagy mindketten, amikor világra tökéltek, a nemzés gondja 
tartozván mindkettejükre egyformán; vajha kellőleg megfontolták 
volna, mi minden figg tőle! 


Senkivel sem találkoztam én még, aki ennyire boldog volt, ha körmölhetett. 
Püspök urunk úgy forgatta a pennát, mint varázsló a pálcáját. Betüűinek 
vonulása egyenletesen töltötte meg a pergament vagy a papírt. Ha téntával 
rajzolta őket. Vagy a puhafa lapokat, amelyekbe karcolta, fanyélbe erősített 
vastűvel. Néha tűzbe tartotta a hegyét, akkor a szavak feketén füstölve 
kormolódtak oda. 


9. génst Jé 


Engem mindenesetre titokban szeretett, míg  írószerszámát bárhol 
elővehette. Képes volt fogalmazni fejben, ezt hamar megfigyeltem. Csak 
miután kieszelte, akkor rögzítette, szinte javítás nélkül. Olvasni 1s szeretett. 
Könyveit nagy becsben tartotta, mind a latin, mind a görög nyelvűeket. 
Nem szívesen adta oda másnak. Csak ha nem utasíthatta el. Például amikor 
a nagybátyja kérte. Vagy a barátja, Galeotto. Meg persze ha királya, a nagy 
Mátyás. Ők csak a latin gyűjteményből akartak, így a görög kedvencek 
mindig megmaradtak nekt. 


Írni tanítgatott. Ezért, míg élek, áldom. Nagy tisztesség magamfajta 
egyszerű lánynak. Annak előtte olvasni se tudtam. Lopva gyakorolgattam, 
amikor Itália útjain szekereztünk Róma felé. A pápához mentünk. Az utazás 
végtelennek tetsző napjain lapozgattam egy képekkel teli füzetet, még 


korábban kaptam ajándékba a tisztelendő úrtól. Ő volt az első gazdám 
városunkban. Süldő leány koromban fogadott szolgálatába. 


Azt mondta, hogy a szentek cselekedetei vannak leírva benne. Ha 
mindennap a szívemhez szorítom, megsegélnek. Hát én szorítottam 
becsülettel, az ébredésnek perceiben, mivel a párnám alatt tartottam. De 
hiába. A tisztelendő úr már akkor bejárkált kamarámba. Emiatt nem 
gondolhattam többé arra, hogy Jézus menyasszonya legyek. Nem voltam én 
fölkészülve rá, hogy a tisztelendő úr se szó, se beszéd, leül a fekhelyemre, 
fölhajtja a pokrócot, szétnyomja a két lábam. Azzal ébresztett első 
álmomból hogy nyomta a farkát belém. 


Senki se mondta, hogy ez lesz. Fájt, vérzett. Nem tudtam, mit 
csináljak. Okosabb, ha csöndben kínlódok. Ki hinné, hogy az öreg és kövér 
papnak ekkora a farka. Vastag és hosszú és kemény. A vége balra 
kunkorodik. Nem tudtam, hogy a likam kunkorodik-e odabenn, és ha nem, 
mi lesz a tisztelendő úr farkával, kiegyenesedik? De ez nem okozott gondot. 
Hozzászoktam, már nem is fájt. Az öröm, amiről a szolgálólányok 
beszéltek, akikbe ugyanúgy bedugta, nekem sose lett. 


Még csak tizenkettő voltam, amikor szüléim beadtak a városba ehhez a 
paphoz szolgálónak. Többé nem érdeklődtek felőlem. Pedig itt laknak, 
fertályóra járásra, Mislenyben. Nem édesszüléim. Törökök, én meg magyar 
vagyok. Apátlan-anyátlan árva. Családom odaveszett a háborúban, semmi 
többet nem mondtak, hiába kérdeztem. Amíg velük éltem, azt hittem, 
mindenki úgy tesz, mint ők. Örültem, amikor a tisztelendő úrnál mást 
tapasztaltam. Például ezek a török szüléim dolguk végeztével visszaültek az 
asztalhoz, s a puszta ujjukkal kotorásztak a seggükben. Röfögtek hozzá, 
mint a kocák. Kezet nem mostak, legföljebb az ivóvizes kancsóból 
löttyintettek a tenyerükre. A tisztelendő úr viszont többször állt a 
mosdótálhoz, mint ahány imát mondott. Az én dolgom volt behordani a 
vizet a kútról. 


Utána rám mosolygott a szerencse, János püspökhöz kerültem. 
Megvett éngemet. Vagyis elcserélt. Egy fényes úti kalamárist adott értem. 
Büszke voltam, hogy ilyen sokat érek. De vége is lett a nyugalmas életnek. 
Ha a tisztelendő urat heti rendszerességgel kellett fogadnom magamba, a 
püspök urat szinte naponta. Elég fárasztó, bár János püspöké szerényebb 
méretű, mint az öreg papé. Azután nyughatatlan ember a mi püspökünk, 
folyton-folyvást útra kelünk. Föl Budára. Vagy Fehérvárra. Néha Rómába a 


pápához. Sokszor pedig Váradra az ottani püspökhöz, a nagybátyjához. 
Annak 1s János a neve. Zrednai Vitéz János. A mi Jánosunk édesanyjával 
egyvengek, tehát fivére Zrednai Borbálának. 


Nem lepett meg, hogy egy borissza éjszakán a mi János püspökünk 
helyett a váradi János püspök jött be a szobámba, a vendégbarátság alapján. 
De az már furcsa volt, hogy a mi Jánosunk követte, az ajtónak félfáját 
támasztva végignézte. A püspökök igen ügyelnek rája, hogy elkerüljék a 
nemzést, Jó időben kirántják. A döngölt földre irányítják a levüket — de nem 
mindig sikerül, sokszor fröcsög rám. Vagy a fehér ruhámra. Nem 
számítottam rá, hogy a puszta nézéstől a mi Jánosunknak föláll, mint a 
zászlórúd, s ő ís belém dugja. Nem fájt, csöpögős nedves voltam még a 
nagybácsikájától. 

Történtek velem ilyesmik, nehéz az asszonyállat sorsa. A cselédek 
rabszolgák, a cselédlányok ezenfölül ingyenszajhák, mindig így volt, 
mindig így leszen. János püspökünk mondogatja ezt. Szerencsém van, hogy 
mellette lehetek. Többen állítják, ő a legmiíveltebb emberfő egész 
országunkban, amit  Pannoniának hív. Saját magát pedig Janus 
Pannoniusnak nevezteti. Már én ís Jánuszozom, hadd örüljön. Ha örül, 
mindig ad valamit, aminek meg én örülök. Kaptam tőle téntatartót. Nem 
ezüstből, hanem ónból való, attól még nagy becsben tartom. Koromból és 
baromfiak véréből keverik az írnokok a téntát. Jó annak, aki betűvel élhet. 


Ha ráértem, rajzolgattam. Amivel tudtam, ahová lehetett. Találtam egy 
pici késre hajazó veres követ, az lett a tollam. Karcoltam a tűzhely 
elszenesedett vasára, a fáskamra deszkájára, a tapasztott vakolatba az 
ágyam mellett. Magam sem értettem, miért, leggyakrabban hosszú nyakú, 
éhes madarakat, tágra nyitott csőrrel. Talán mert én is egy éhes madár 
vagyok. Mindig tudnék enni. Nemcsak kenyérre vágyom, tudásra is. Abból 
bőven adott Janusunknak az isten. Ha valóban létezik fönn a magas égben. 
Kétlem. De erről inkább hallgatok. Gondolom, jobban hinnék Jézus 
Krisztusban és az Atyaúristenben és a Szentlélekben 15, ha nem törökök 
lettek volna a nevelőszüléim. Allahot imádták napi hatszor. Keletnek 
fordulva. Tarka imaszőnyegen. Alláhu akbar. Satöbbi. 


Janus püspök belső kíséretéhez sorolt engemet. Istennek hála, 
mehettem vele mindenhová. Rázódtam eleget, durván hajtottak a kocsisok. 
Fájt a gerincem. Fázódtam sokat, hiába bagyuláltam magamra minden 
ruhám és rongyom. Janus bevallotta, szívesebben zötyögtetné magát velem 


a kocsin. Ő hintónak mondta, pedig csak zárt homokfutó két lóval. Ám nem 
volna illendő, mert ő egyházi méltósága mellett a püspöki bandérium 
parancsnoka. Elöl lovagolt, két megtermett vitéz között, akikre a személyes 
védelmét bízták. 


Itáliába tartottunk, a pápa Őszentségéhez. Ahányszor megszálltunk 
útszéli fogadókban, a hálószobájához közel helyeztek el engem, Janus 
kérésére. Lehetett bármilyen elgyötört, a velem való játszódásra mindig 
maradt ereje. Sokszor hozatott bort. Megkínált a fakupából, amit 
étkezéseinél használt. Jókedvünk kerekedett a hegy levétől. Ilyenkor 
elmélkedett. 


Mesélte például, hogy Prométheusz gyúrta ősszüleinket agyagból. 
Egyformára csinálta a férfit meg a nőt. De később kiszakított az egyiknek 
az öléből egy darabot, s átragasztotta a másiknak a lába közé. Érthető, ha 
visszakívánkozik eredeti helyére. Én nem is tudtam, hogy Prométheusz, azt 
hittem, az Atyaúristen. Prométheusz-féle kiszakítást lerajzoltam egy 
bőrdarabra. Janus megtalálta. Mondta, hogy ügyes a kezem. Azt hittem, arra 
érti, amit az ágyban csináltam neki. 


Megkértem, tanítson rá, hogyan kell leírni a nevem. A négyrét hajtott 
árkusra, melynek a hátoldalán a magunkkal vitt fontos egyetmásunk listája 
volt, lerajzolta a betűket. 


LUCIA 


Tehát így néz ki az, hogy Luca! Zsiborgott a hátam tőle. Nem is olyan 
bonyolult. Néhányszor végigvezettem a mutatóujjam a vonalakon. Aztán a 
pici ónrudaccsal, amit ő már szemétre vetett, leírtam. LUCIA. Boldogított. 
Ez vagyok én. 


Később tudtam meg tőle, hogy olaszosan írta. Lúcsiának kell ejtent. 
Idegenül hangzott. Bánom is én, hívjon, ahogy akar, csak lehessek a 
közelében. Minden szava aranyat ér. Sajnáltam, ha latinul beszélt, abból 
magamfajta tanulatlan leány kukkot sem ért. 


Elég kihagyni az I-t, és akkor Luca. LUCA, LUCA, LUCA. Inkább ez 
vagyok én. Belekarcoltam, ahová lehetett. Így hagytam [Lucákat a 
fogadókban, a homokfutó ülésének peremén, az út menti fákon. 
Elképzeltem, mi volna, ha annyi Luca élne, ahányszor leírtam. Nem úgy 


értve, hogy annyi Luca nevű nő, hanem hogy annyi én. Jutna időm 
mindenre. 


Luca széke, mondta ő, amikor észrevette a nevem az ülésen. Tudtunk 
nevetni mi ketten nagyon. Akkor még. 


Mire a pápa Őszentségének palotájához érkezett népes küldöttségünk, 
már addig rágtam a fülét — néha ténylegesen —, míg végigmentünk a 
betűkön, amiket ábécédének hívnak. Boldog voltam. Most már tudom az 
egészet! Mosolyogva lehűtött, mesélte, hogy vannak más ábécédék Is. 
Példának okáért a görögök ábécédéje, alfától ómegáig. Vagy az arabok 
girbegurbácskái. Vagy a zsidók krikszkrakszai. 

Nem unta még a likamat, csodálkoztam. Szépek az olasz menyecskék, 
s könnyen rávehetők. Hozzájuk képest sápadt, kissé hervadó virágszál 
vagyok. Igaz, beletanultam, miképpen tehető boldoggá a fölajzott férfiú. 
Néha gyanakodtam, nem tilalmas-e a malackodás papi személyeknek? 
Annak idején kérdeztem ezt a kövér és öreg tisztelendő úrtól. Kinevetett, 
hol itt a malackodás, édes lányom? Hát... mindegy, hogyan nevezzük, azért 
nincs rendben! Az öreg pap mosolygott, és a számba dugta. Ez nekem új 
volt. Majdnem leokádtam. 


A tisztelendő úr titokban paráználkodott velem, Janus püspök viszont 
még verset 15 írt róla. Azt mondta, itt a bizonyíték, nem szégyell engem. No 
igen, de megírta, hogy én szellentettem közben. Tomás, az írnoka olvasta 
föl. Röhögött, hogy ő nem bánná a fingást, ha széttenném neki. Tomás cseh 
földről keveredett hozzánk. Neki van a legrútabb röhögése. Elhajtottam, én 
tisztességes leány vagyok. 


Panaszkodtam Janusnak, püspökünk legyintett, Tomás csak tréfál, nem 
gondolja komolyan, hiszen velem vagy. Ami pedig a szellentést illeti, nem 
szitokszó az, szellemet is jelent, nem tudtam? Uram, honnan a lófingból 
tudnám? nem tudok én semmit se! Ő meg majd kiokosít, ha akarom. Naná, 
hogy akarom! 


Attól fogva okosító fertályórákat kaptam tőle, amikor ráért. 
Igyekeztem minden szavát bevésni az agyamba. Magyarázta például, hogy 
a Biblia eredeti szövegében nem szerepelt a paráználkodás, azaz a 
malackodás, úgy szólt a parancsolat: Ne törj házasságot! Pál apostol szerint 
még a püspökök 15 házasodhatnak, de ők csak egyszer. A püspök legyen 
feddhetetlen, egyszer nősült, józan, megfontolt, mértéktartó, vendégszerető, 
s ami a legfőbb: rátermett tanító. Janusom kérdezte, hogy szerintem akkor ő 


megfelelő-e a püspöki méltóságra? Kicsit latolgattam, mielőtt azt 
válaszoltam: Igen, de talán még nem elég öreg, szakálla sincsen. Nevetett, 
II. Pius pápa is így vélte, pedig személyesen ismert, csupán feltételesen 
nevezett ki püspöknek, kormányzóként. irányíthattam egyházmegyémet, 
míg betöltöttem a huszonhetet. Őhozzá jöttünk mostan? Nem, már II. 
Paulus ül Szent Péter trónusán. 


Biztosra vettem, hogy legközelebb a mi püspökünket rakják arra a 
trónra. Nála jobbat úgyse találnak. Miközben ez járt a fejemben, 
négykézlábra görnyesztett, s kutyamód csinálta. Legtöbbször úgy akarta, azt 
mondta, a seggemtől begerjed. Sokszor kérdezte, nekem jobb-e, ha rám 
fekszik. Nem tudtam, mit feleljek, úgyse számít. Ő a püspökünk, 
meghághat, ahányszor és ahogyan akar. Ez a világ rendje. Örül, ha 
sikítozom, hát sikítozom a kedvéért. Akkor hamarabb vége. Az a gond, 
hogy minél nagyobb az élvezete, annál inkább elveszti az eszét, s képes 
belém íröcskölni. Már igazán csak egy fattyú hiányzik ebbe az életembe. 


Attól azért elszomorodtam, amikor kiderült hogy ő férfiakat is hág. 
Tomás lefordította nekem Janus egyik versét, mert ő ugye latinul költ. Négy 
sor az egész. Leírja, hogy hiába veti a keresztet, hiába böjtöl, hiába 
imádkozik folyvást, ahelyett hogy csökkenne a kísértés, inkább erősödik. 
De mióta férfiakkal csinálja, enyhülnek a parázna vágyak. Szép. Én erről 
semmit se tudtam. Látva bús arcom, Tomás kérdezte: Mér, te mit hittél, 
csak teveled bagzik? Fájt ez a bagzik, viszont sejtettem, szándékosan 
mondja, hogy bántson. Mert ő 15 bagzana velem. Abból nem eszik. 


Elképzelni se tudom, mit csinál egymással két férfiú. Pedig egyszerű. 
Segget basznak. Püspök urunk eszerint szodomita? Én nem így mondanám, 
két végin égeti a gyertyát! — Tomás vigyorgott. Ami ijesztő, három foga 
hiányzik alul. Nem akartam vele tovább beszélgetni erről. A férfiak 
segglika talán tágasabb, mint az enyimé, gondoltam. 


Tomás, mintha a fejembe látna, lefordította Janus még egy versét. 
Valami Ursula nevű nőről szólt, aki tetszik neki, de ha ráfekszik, a farka 
bezuhan a valagába, mely akkora, hogy az oldalfalait nem 15 érzi. Az se 
segít, ha Ursula rázza a seggét. Ezért kéri az istenektől, hogy szüűkítsék azt a 
rést, vagy őneki adjanak abba való szerszámot. 


Szóval vannak olyan asszonyszemélyek, akik élvezik, ha a végbelükbe 
nyomulnak. En mindig meggyóntam a paráználkodást. Az öreg tiszteletes 
éppúgy feloldozott, mint a püspökünk. Megkönnyebbült a lelkem. 


Töprengtem, van-e olyan nő, akinek öröm, ha hágják? Én mindig azt 
hittem, azért sikítunk, hogy a férfiú boldog legyen. Vagy azért, mert 
kezdetben fáj. Álmomban se jutott eszembe, hogy a nő is akarhatja a maga 
élvezetéért. 


Próbáltam én keresni a magam örömét, amikor meghágott, de sokáig 
nem találtam. Jobban alakult, ha előtte a számba vettem. Utána könnyebben 
becsúszott. Vagy ha nehéz borokat ittunk. Erről inkább hallgatnom kéne. A 
megáldott misebor vitt legközelébb ahhoz, amit sokáig csak elképzelni 
tudtam, érezni nem. Szerettem volna megbeszélni valakivel. Egy nővel, aki 
tapasztaltabb. De nem ismertem olyat, akiben megbíztam 


Püspökünk elment audienciára a népes magyar küldöttséggel II. 
Paulushoz. Hosszú beszédet mondott. Napokig készült rá. Megírta szépen, 
és betanulta. Tomás fogta a sűrün telekörmölt lapot, s ha Janus elakadt, 
súgott. Kérdeztem, miről van benne szó. Lefordított néhány részt. Úgy 
kezdődött, hogy Janus szabadkozott, nem volna üdvös, ha mi, magyarok is 
hosszabb beszéddel rabolnánk a Szentséges Atya idejét. Aztán mégis két 
fertályóra hosszáig szónokolt, mondta Tomás vigyorogva. Arról, hogy a 
magyarok felséges királya igen elszomorodott, hallván, hogy elhunyt Pius 
pápa, aki a törökök ellen indított szent háborút minden lehetséges módon 
szorgalmazta és ösztönözte. De ujjongunk, hogy a hatalmas Velencéből való 
II. Paulus emelkedett Péter székébe. Királyunk küldi Szentségednek hódoló 
jókívánságait tiszta szívből, lábaidat csókkal illeti, s teljes kánoni 
engedelmességet fogad. 


Janus beszélt még Attiláról, a hunok fejedelméről, aki egész Európát 
végigpusztította, Leó pápának mégis minden tiszteletet megadott. Nem 
véletlen, hogy a magyarok első királya, István a pápától kért koronát, noha 
Henrik császárnak volt veje és sógora. Ezek után leírta, milyen sanyarú 
állapotba jutott elcsigázott országunk a mostani súlyos helyzetben, és 
segítséget kért a törökök elleni harchoz. 


Míg ezekről Tomás beszámolt nekem, én a hajamat fésültem, hogy 
megmossam. A májusi friss szelek bejöttek szállásunkra, ezért nem 
akaródzott vízbe mártani a fejem. Gondoltam, átöltözöm inkább 
tavasziasabbra. Megfeledkeztem Tomásról. Ő viszont nem feledkezett meg 
rólam. Amikor egy pillanatra deréktól fölfele pucér voltam, keményen a 
kezei közé kapott: Most megvagy! 


Szabadulni akartam: Erissz el, vagy kiáltok! Kiálts bátran, üres a ház, 
mind elmentek Őszentségéhez az ünnepi estebédre, Istennek hála! — tépte 
rólam lefelé a szoknyát s az alá való fehér ruhámat. Anyaszült mezítelenül 
vergődtem. A fekhelyre szorított két lábam a vállára nyomta. Győzött. Nem 
sietve döfölt, ahogyan püspökünk szokta. Inkább lassan, megfontoltan. 
Előre-hátra. És picit körkörösen. Nézett a barna szemével, mely közelről 
óriásinak látszott. Csillogott a vágynak fényétől. Lehet, emiatt, lehet, 
másért, kezdődött az a lélegzetszakasztó lüktetés bévül.  Viharzás, 
nyakamtól combomig. Ah... ez ilyen is lehet? Föllebbent a fátyol. 
Köszönhetően annak az embernek, akitől viszolyogtam. Idáig. 

Átjárt a rémület. Mi lesz, ha püspökünk megtudja? Tomás 
lehengeredett mellém. Kis harcosa alvó csecsszopóvá vált. Megérintettem. 
Hogyan okozhatta belső égszakadásomat ez? Szaladj te 1is, pajtás, 
dünnyögtem. Ezt meg ő nem értette. Igazából én sem. 


Elfogott a szégyen. Vörös lettem, mint a kakas taréja. Magamra 
kaptam estéli köpenyemet, kiszaladtam a kúthoz. Vizet húztam a korhadt 
favödörben. Magamra lötyböltem. Oda 15. Borzongtam és vacogtam. 


Mire visszaértem, Tomás zsoldoskatonából gyámoltalan sihederré 
változott. Aggódott, hogy beárulom püspökünknek. Mit adjak cserébe? — 
kérdezte félszegen. Azt feleltem: Tiszteletet... és tanítást. 


Sajnos ettől fogva az égszakadásra vágytam, amikor Janus rám jött. 
Igyekeztem szembefordulni vele, mert TIomással úgy sikerült. Ritkán 
hagyta. Tomást soha többé nem engedtem magamba, de alaposan 
kiköveteltem tőle a fizetséget. Nekem az, hogy másoljak, könnyű. De az, 
hogy a szavakat én állítsam össze, nagyon nehéz. Figyelek, igyekszem, csak 
az a baj, hogy ha nem lesz jó, Tomás kinevet. A bárdolatlan röhögéssel, ami 
van nekt. 


Féltem, hogy Janus észreveszi rajtam, de nem. Boldogan mesélte, 
milyen nagy sikert aratott Őszentségénél a beszédével. Hatását a király által 
küldött ajándékok csak fokozták. II. Paulus ígért az oszmánok elleni 
hadjárathoz pénzt, paripát, fegyvert, ahogy mondani szokták. Mindenekelőtt 
57 500 aranyat. Nem tudtam, az mennyi, püspökünk annyira örült, hogy 
sejtettem, talán elég. De a Szentszéktől sosem érkezett meg a pénz. Ki 
hinné, hogy még egy pápa szava sem ér aranyat? 


Janus a beszámolója végén hasra penderített, fölhajtotta a szoknyám, 
lerántotta fehér ruhámat, s magáévá tett. Gyorsan bevégezve, szokása 


szerint. Próbáltam nem gondolni Tomásra, de a fejembe tolakodott. 


Hamarosan szedelőzködtünk, hogy induljunk haza. Rozgonyi tanácsos, 
a népes magyar küldöttség másik vezetője a leggyorsabb utat kívánta 
követni. Püspökünk viszont meg akart állni Firenzében. Az itáliai kultúra 
fellegvárában. Ezek az ő szavai. Tomás szerint az etruszkok alapítottak itt 
várost, amit a rómaiak elfoglaltak és fölgyújtottak. Utána valami Julius 
nevű császár csinált egy másikat az Arno folyó jobb partján. 


Piero de" Medici az új uralkodó Firenzében. Az apja tavaly halt meg. 
Ő maga is beteges ember. Janus ellátogatott hozzá. Vannak itt nagy 
templomok, mint a Szent János vagy a Dóm. Ámuldozhat az ember lánya. 
A dómnak a kupolája olyan magas, hogy föl se ér odáig a tekintet, Tomás 
szerint lehet vagy háromszáz bádeni láb. Nem hallottam még bádeni lábról, 
de Jó magas az a kupola, na. 


A Dóm oldalánál áll a  Harangtorony, szép szobrokkal és 
domborművekkel. Mind megnéztük, amíg püspökünknek dolga akadt. 
Vespaslano Bistocci könyvkereskedésébe ment, vásárolt olvasnivalót 
magának, és drága köteteket királyunk megbízásából. Utána Marsilio Ficino 
professor vendége volt az academián, mely Plato szellemi örökségét izélt. . . 
őrzi. Vagy Platón? Nem biztos, akkor még sokkal hibásabban tudtam írni. 
Ha ugyan tudásnak nevezhető az a macskakaparás, amit én műveltem a 
lúdtollal. Janus azért akart tárgyalni Ficinóval, mert Őszentségétől 
engedélyt kapott, hogy Magyarországon is legyen Academia. Sajnos 
püspök urunk minden erőfeszítése ellenére nem a mi városunkban, hanem 
Pressburgban. A mi nyelvünkön úgy hívjuk, Poson. 


Ficino professor kapott ajándékba püspök urunktól két szép nagy 
codexet. Az egyik a magyarok történetéről szólt. Sok-sok aranyozott kezdő 
képecskével. A másik egy Biblia, nem tudom, milyen nyelven, olyat még 
nem láttam. Az is gyönyörűnek látszott, ügyes kéz munkája, dünnyögtem. 
Érdekelt, hogyan tanulhatnám meg az ilyen díszes betűvetést. Janus kérte, 
nézzem meg jobban, látok-e valami furcsát? Nem, csak azt, hogy szép és 
egyenletes. Igen, tudnullik ezt nyomtatták, ez a legújabb. Nem rajzolni kell 
a betűket, hanem kifaragni, egymás mellé kötözni annyit, hogy 
meglegyenek a sorok, utána befestékezik, alárakják a papírt, és sajtóval 
rászorítják. Így tízesével csinálhatják az oldalakat. Egy aranyművesmester 
találta ki Mainzban. Villámgyorsan el fog terjedni, sokkalta többet lehet 
csinálni ugyanannyi idő alatt, érted, Lucia mila? 


Bólintottam. Pedig nem értettem. Hogyhogy tízesével, minek annyi? 
De nem kérdezősködtem. A végén még rájön a mi püspök urunk, hogy 
milyen buta vagyok. Tomás már biztosan tudja, viszont ő nem izgat. 
Vagyis... hm. 


A codexekért cserébe Ficino is olvasnivalót adott. Latinul volt. Így 
meg se néztem. Hozott püspökünk azonfelül egy keskeny hosszúkás 
vászonzsákot. Összecsavart írás került elő. Tomás azt mondta, pergamen. 
Kiterítgettük ketten, és együtt nem értettük. Miféle nyelv? A színes rajzok 
nem segítettek, sok kígyónyakú madár tátog. Hát a mezítelen nők? Azok 
láttán Tomás sandán vigyorgott. Igyekeztem rejteni, hogy veresedtem, de 
Tomás észrevette. 


Janus majd megadja a választ. De csak annyit mondott, pogányok 
nyelve lehet. Nyilván az ő szent madaraikat rajzolták le. Milyen szent 
madaraik vannak? Olyasmik, mint a phoenix, tűzben születnek, s lángba 
borítják maguk körül a világot. A pucér fehércselédek ií15 pogányokra 
vallanak, hívő keresztény nem rajzol ilyet. Kevesebb bátorsággal 
rendelkeztem, mintsem hogy kérdeztem volna: Verset írni szabad róluk? És 
valóságos nőkről letépni a ruhát, az összefér a keresztény hittel? 


Tomásnál puhatolóztam, miféle pogányokra célozhatott a mi 
püspökünk. Vizigót, vagyis nyugati gót, osztrogót, vagyis keleti gót 
besenyő, longobárd, avar, kabar, kun, hun! — darálta. Ezzel nem sokra 
mentem. Úgy éreztem, nekem üzent valaki a mezítelen pogány lányokkal 
meg a kiabáló pogány szárnyasokkal. A szövegben ott lehet az, amit 
tudnom kéne ahhoz, hogy... kérdés, mihez. Rá kéne jönnöm. Azt hittem, ha 
eleget bámulom, kiadja a velejét. Meresztettem a szemem a sorok 
kezdetére, közepére, végére. Figyeltem a kanyargós szárú betüket jobbról 
balra és fordítva. Mutatóujjam vezettem a szavakon. Hátha számok? Á, 
minek ennyi szám közé a sok nő és madár? Nem beszélve a kör alakú 
rajzokról. Meg a fákról és növényekről. 

Püspök urunk rendre kivette a kezemből. Ne ezzel töltsed az időd, 
Lucia mia, ha már olvasni akarsz, latin írást nézegessél, az a cultura nyelve! 
Ezt csak azért adta nekem Ficino professor, mert academiáján senki nem 
tudta megállapítani, hogy micsoda. És te, Janus uram, rá fogsz jönni? Nem 
töltöm a drága időm efféle bohóságokkal, mondta. Elkeseredtem. 
Segíthetne éppenséggel. Miért mindig énnekem kell segítenem őrajta? 
Azért, magyaráztam önmagamnak, mert ő a méltóság, te pedig a senkit. 


Kapott Firenzében még egy ajándékot püspök urunk, arra meg 
Tomásnak fájt a foga. Egy nürnbergi tojást. Ketyegve mutatta, hogyan telik 
az Idő. Mire Jó az? Anélkül 15 tudjuk, reggel van, délidő vagy este. 

Egész jól vetettem már a betűket. Egyszer püspökünk keze ügyébe 
akadt a lap, amelyre irkáltam. Nagyon megdicsért. Kérdezte, dictálhat-e, 
hadd lássa, hogyan csinálom. Odakészítette a kalamárist és a lúdtollat. 
Janus egy szakaszt dictált a Bibliából, a mi nyelvünkre fordítva. 


Ne aggodalmaskodjatok tehát, és ne mondjátok: Mit együnk? 
vagy: Mit igyunk: vagy: Mivel ruházkodjunk? Mert mind ezeket a 
pogányok kérdezik. Mert jól tudja a ti mennyei Átyátok, hogy 
mind ezekre szükségetek van. Hanem keressétek először Istennek 
országát, és az ő igazságát; és ezek mind megadatnak néktek. Ne 
aggodalmaskodjatok tehát a holnap felől, mert a holnap majd 
aggodalmaskodik a maga dolgai felől. Elég minden napnak a 
maga baja. 


Döbbenten figyelte a kezemet. Hát jól van, balogsuta vagyok, ballal fogom 
a tollat, és akkor mi van? Azt mondta, nem a balogsutaságot figyeli, hanem 
hogy hibátlanok a szavak, de jobbról balra írom őket. Ő ilyet még nem 
látott. Én viszont csak így tudtam. Rosszul tanultam meg. Püspökünk 
mosolygott, tulajdonképpen mindegy, fő, hogy az eredmény szép és világos. 


Megmutatta, balról kell haladni jobb felé, a szó az innenső betűtől 
indul, úgy nem mázolódik el a tinta. Nekem kétszeres fáradság lehet, hogy 
az utolsótól kezdem, előbb nyilván ki kell mondanom. Ez igaz, de így 
szoktam meg. Kinek a pap, kinek a papné, így ő. Hát... kár rosszul 
megtanulni a dolgokat. Tomás sajnos nem figyelmeztetett, hogy fordítva 
csinálom. Úgy látszik, ez a sorsom. Fordítva történnek a dolgaim. 


Viszontagságos utunk volt hazafelé. Hálát adtunk Istennek, amikor 
végre megláttuk városunk déli kapuját. Janus Pannonius nem soká maradt 
idehaza, a király kegyeltjeként újra meg újra menni kellett. Leggyakrabban 
észak felé, hogy csatlakozzék az udvarhoz. Hadjáratokra is elkísérte a 
királyt, pedig nem szeretett nyeregben ülni. Titkos korlátnok lett. Csak 
annyira titkos, hogy még én 15 tudtam róla. Egyre kevesebb időt tölthetett 
itthon. Hónapokat Volt olyan év, hogy néhány hetet mindössze, tavasz táján. 


Ráértem. Rajzolgattam. Az első képet, amivel valamennyire elégedett 
voltam, kormos végű pálcával készítettem. Kamarám falára. A nürnbergi 
tojást pingáltam le, reggeli fényben, éles árnyékkal. Tomás kérte, csináljam 
meg újra egy darab pergamenre. Kitűzte a folyosón az almáriom fölébe. 
Ennek aztán csodájára jártak a házbeliek. Pedig nem nagy dolog. Arról 
senki nem tudott, hogy a pogány árkust 15 lemásoltam. A tűzmadarakat, a 
pucér nőket és az összes érthetetlen ábrát, elejétől végéig. Éjszaka 
csináltam, ha eléggé besütött a holdvilág. 


Próbáltam Janust megörökíteni, ágaskodó férfiasságával. Rosszul 
sikerült. Nedves ronggyal letöröltem.  Viszontlátásainkkor láttam a 
szemében, hogy már nem kellek annyira. Ritkává vált, hogy kedvét töltötte 
rajtam. Beletörődtem sorsomba. Fiatalabb lányokat parancsolt a szobájába. 
Reméltem, maradhatok belső cselédje, amíg föl bírom húzni a vizet a 
kútból. 

Megkapta a Szlavónia bánja méltóságot. Laki Thúz Jánossal 
megosztva. Ezt az uraságot kellett kiszolgálnom, mikor nálunk időzött. 
Kedves, szűkszavú embernek ismertem meg. Így csak kicsit szomorkodtam, 
amikor Janus egy vacsorán, amikor sok bort megittak, nekiajándékozott. 


Batyuba kötöttem a cókmókom. Mielőtt indultunk volna, Tomás 
átvizsgálta kis egyetmásom. Diadalmasan lecsapott a pogány árkusra: Hé, 
hé, ez nem a tiedé, el akarod lopni? De igaz, ez az én írásom! — ráztam az 
orra előtt. Hogy lenne a te írásod, amikor Ficino professor ajándékozta 
püspökünknek? Tévedés, ez az én írásom, arról írtam le! 

Tamás ostobán nézett rám. Turkált a fiókokban, nem találta az eredetit. 
Rám emelte a kezét: Nincs itt! Persze, hogy nincs, az asztalon van, ott írtam 
le! — visítottam. Bejött püspökünk. Mikor megtudta, miről van szó, Tomást 
leteremtette. Engem megdicsért. Maga elé vonta a két árkust, nézegette, el 
se hiszem, hogy te ilyen ügyes vagy, Lucia mia, elképesztő, máris 
megbántam, hogy Thúz Jánosnak adtalak! 


Ez jólesett. Arra gondoltam, hogy megint egy Jánoshoz kerülök. 
Kérdezte Janus, honnan tudom, melyik az igazi? Azt feleltem, hogy látom. 
De igazság szerint sehonnan. Lehet, hogy az maradt városunkban, amit én 
írtam, s az igazit hoztam magammal. Sosem fog kiderülni. Kit érdekel? 
Szerintem távozásom után senki nem foglalkozik azzal a kézirattal. 


A Laki Thúz család a Bő nemzetségből származik. Gyakran 
hajtogatják, düllesztett mellkassal. Osatyájuk 15 János volt. Annak a fia 


pedig Izsép, Kálmán herceg oldalán harcolt. Elesett a Sajó melletti 
csatában, úgy mondják, anno 1241. Aztán megint egy János lett a családfő. 
Az ő fia, Péter kezdte Thúznak hívni az övéit. Régen így írták: Thwz. 
Akkoriban még csak alakultak a magyar betűvetésnek a regulái, magyarázta 
az én Thúz Jánosom. 


Várkastélyukban éltünk. János úr néha meglátogatott a cselédsoron, de 
sosem erővel, mindig gyengéden hatolt belém. Ettől akkora égszakadások 
lettek, hogy el sem hittem. Ilyen van? — kérdezgettem tőle. Mosolygott. És 
simogatott. Amit férfitól még nem tapasztaltam. 


Tőle hallottam, hogy komoly veszedelem áll küszöbünkön. Az 
országnak gyűlése úgy határozott: a néhai Albert király halála után 
felállított kastélyokat hűtlenség vétke miatt a legközelebbi pünkösd napjáig 
le kell rontani. Aggódott az egész család. De szerencséjük volt, jó Mátyás 
királyunk javaslatára azokat a kastélyokat kivették ebből, amik az alsó 
részeken a törökök betörései ellen védtek, Bács és Bodrogh s más határszéli 
vármegyékben épültek, valamint azokat, amelyek néhai Zsigmond császár 
idejében megvoltak, de amelyeket később lerontottak és más helyen 
állítottak fel. Ezek az ország hasznára maradjanak épen. Így a Thúz-kastély, 
istennek hála, megmenekedett. A Thúz család 15. Jánosom szerint, akinek a 
várát megsemmisítik, annak a személye sincs többé biztonságban. 
Magyarhonban így megy ez. 


Ott szültem meg a gyermekemet, egy vasgyúró kisfiút. Március 
idusán. Atyaságát az én Jánosom vállalta. Pedig meglehet, hogy a 
lovászmestere ejtett teherbe, amikor erőszakot tett rajtam a padláson. 
Reméltem, majd rájövök, amikor láthatom, melyikükre hajaz. Furcsamód 
egyikükre sem! A kis Jancsika, növekedvén, leginkább Janus Pannoniusra 
emlékeztetett. Ki érti ezt? [dőtlen idők óta elszakadtunk egymástól. Abban 
az évben Janust el is vitte a tüdögyengesége, méghozzá Itt a közelünkben, 
Medveváron. Titokban menekült errefele. Tartott a mi Jó Mátyás királyunk 
haragjától és bosszújától. Mivel nagybátyjával egyetemben ellene fordult. 
Nem tetszett neki, hogy Mátyás elmulasztott döntő csapást mérni a törökre. 
Sokáig sirattam. Úgy éreztem, mintha az apámat veszítettem volna el. Aki 
ugye sose volt nekem. 

Évekkel később a Zagreb melletti Blagusába hurcolkodtunk át. Azt 
várat Jánosom rokonától, Oswald püspöktől kapta, s a mi jó Mátyás 
királyunk consensust adott rá. Ebben a családban mondják így: a mi jó 


Mátyás királyunk. Pedig azután Laki Thúz Jánosra 15 megharagudott. A 
zagrebi törvényszék elé idéztette, árulással vádolva. Ám ő gyorsan 
összecsomagoltatta a legszükségesebbet, két hintóval, két szekérrel és nyolc 
lóval egyvágtában siettünk az itáliai Venezia városába. Csodás hely, a 
tenger öblében. A házak a csatornák mentén állnak a vízben, cölöpökön. 
Kár, hogy mindig halszagot fúj be az ablakon a szél. 


Boldog voltam, hogy törvényes gyermekeivel egy kocsin utaztatta 
Jancsikát. Nem törődve azzal, hogy hites felesége ezt rossz-szemmel nézt. 
Én más cselédekkel együtt a kisebbik szekér saroglyáján húzhattam meg 
magam. Örültem, hogy nem hagytak Blagusában, mint oly sokakat a 
személyzetből. 


Féltem, nem lesz jó sorunk a messzi idegenben. De Thúz János szép 
kis palotát vásárolt a Canale Grande alsó kanyarulatánál, abba költöztünk. 
Nem sajnálta a pénzt bútorzatra és berendezésre. Derékig érő muranói 
kristályvázákban állottak a vastag templomi gyertyák, amelyekkel 
világítottunk. Olasz inas, szakács és szobalány jött a házhoz. Először csak 
mutogattunk, azután ki-ki megtanult egy kevés szót a másiknak nyelvén. 
Kihallgattam Thúz Jánosné beszélgetését itteni barátnőjével, Czudor 
grófnővel. Ebből tudtam meg, hogy az én Jánosom nem volt ostoba, mesés 
vagyonnal, hatvanezer arannyal érkezett ide. Ennyit kapott össze sebtiben. . . 
Mennyit hagyhatott hátra? 


Szerencsére Jancsikára 15 volt gondja. Iskolába járatta. A fiam 
hamarosan gyorsabban hadarta az itteni nyelvet, mint a magyart. Maholnap 
szóba sem áll velem. Azt hittem, olaszul tanult meg, de kiderült, hogy Itt 
veneziatul beszélnek. Nem ugyanaz. De buta ís vagyok én. Okosabb, ha 
tartom a számat. 


Gazdámat szépen befogadták a velenceiek. Patríciussá válhatott, ami 
nagy tisztesség. A palotában rengetegen megfordultak, minden héten volt 
nyílt nap, s havonta két táncos mulatság. 


Emlékszem a legnagyobb sürgés-forgásra, amikor Sforza hercegnek, 
Milano urának magas rangú kiküldöttje tisztelte meg házunkat. Sforza 
hercegnek ez az ember állítólag a jobbkeze. Élet-halál ura Milanóban, amit 
mi Majlandnak hívtunk. A magas rangú úrról csak annyit tudtunk, hogy 
katonaember, a vacsorát fatányérból kívánja elfogyasztani, fakanállal. Jött 
vele a herceg udvari tudósa 1s, valami Leo. 


Az evést követően a rágcsálni való bagolyhúst és a helybéli mézesbort 
én szolgáltam föl a különszobába visszavonult uraknak. Hallgatóztam az 
ajtón kívül. Sokáig rágták a bagót némán. Sejtettem, hogy be fogják mutatni 
a gyerekeket a vendégeknek, kíváncsi voltam, Jancsi fiam hogyan boldogul. 
A kicsik ajándékot adtak át, erről nem tudtam, aggódtam, hogy Jancsim 
üres kézzel jön. De nem, egy pergament vitt oda. Az udvari tudós átvette, 
hosszan nézegette. Kérdezett valamit. A fiam válaszolt. Nagyjából értettem, 
ki csinálta ezt? Az én anyám. Megmelegedett a szívem közepe. Nem volt 
időm ellágyulni, hívattak. 


Mély főhajtással köszöntöttem őket, tálcámat a hátam mögé rejtve. 
Láttam, azt a pergament nyújtotta át a fiam, amelyre őt rajzoltam le, s alá 
másoltam egy sort a pogány szövegből, amelyről úgy éreztem, áldás lehet. 
Az udvari tudós mosolygós arcú, szép férfi volt, kérdezgetett. Thúz János 
legidősebb fia fordított. Az a Leo nevű kíváncsi volt, hol tanultam rajzolni. 
Próbáltam-e festeni. Ki fia-borja vagyok. Milyen írás van a rajz alatt. 


Igyekeztem becsülettel válaszolni, lehetőség szerint röviden. Féltem, 
hogy a háziak megorrolnak, ha túl sok időt veszek el. De az udvari tudós 
nem zavartatta magát. Mesélte, hogy ő egy nótárius és egy parasztlány 
törvénytelen gyermeke. Születési neve Leonardo di ser Piero Da Vinci, 
vagyis Leonardo, ser Piero fia Vinciből. 


Azt mondta, tanulnom kellene rajzot és festészetet. Olyan Jó mesternél 
amilyen az övé volt, a firenzei Andrea del Verrocchio. Mit felelhetnék? 
Cseléd vagyok, cselédnek születtem, így is fognak eltemetni engem. 
Köszöntem szépen az irántam való kegyességét. 


Elővett egy különös szerkezetet, mutatta, azzal úgy körmölhet az 
ember, hogy sokáig nem kell mártogatnia, benne van a tinta. Ő találta föl. 
Nem 15 hinném, mennyi mindent kitalált ez a nagyszerű tudós, mondta 
Milano hercegének kiküldöttje. Először nem mertem a kezembe venni, de 
addig biztattak, míg meg nem próbáltam. Szépen leírtam: Janus Pannonius. 


Az udvari tudós felrikkantott, végre még valaki, aki ballal ír visszafelé, 
mint én! Fogta azt a tollféleséget, s nemcsak hogy jobbról balra, hanem 
minden betűt fordítva rajzolt le. Ünnepeltek akkor engem a jelenlévők. 
Elveresedett az arcom, mint a törökök paprikája. Ő meg azt mondta, 
rajzoljak és fessek, amennyit csak tudok, mert a festészet a világ 
legnagyobb tudománya. 


Ezek szerint nem fogta föl, hogy én csak egy cseléd vagyok Láttam, a 
Thúz család tagjai büszkén tekingetnek rám, talán nem haragszanak. 
Kifutottam. 


Hallottam azután Thúz Jánosomtól, hogy az a Leonardo hírneves 
ember Itáliában. Tervezett sok ostromgépezetet, hidakat, csatornákat. 
Előadásokhoz díszleteket. Hosszan tartana fölsorolni, mi mindent. Az ő 
szava sokat nyom a latban. Ha szeretnék tanulni, hozzájárul. 
Megköszöntem, de azt mondtam, éppen elég nagy kegy, hogy itt lehetek az 
ő és Jancsim közelében. Nekem tökéletesen elég, ha a kisfiamnak gondját 
viseli. Amire ígéretet tett. Ekkor próbált belém hatolni utoljára. Nem 
sikerült neki, elpuhult. Féltem, megorrol rám miatta, de legyintett, s 
magamra hagyott. 


Bármilyen képtelenség, Veneziában jelentkezett egy vénasszony, hogy 
ő az anyám! Meséjéből szinte semmi nem egyezett azzal, amit én tudtam. 
De nem szóltam közbe. 


Épp amikor ott térdelt előttem, bejött az én nagy fiam. Szerettem 
volna, ha átölel. De csak nézett. Ügyet sem vetett arra a banyára. Mindegy. 
Éreztem, hamarosan elhagyom e világot. Lehunytam a szemem. 
Hátradőltem. Beszélgessenek csak, ha kedvük tartja. Engemet hagyjanak 
békén. 


— Úrjézus! — vágott közbe anyám. — Voltaképp mi ez az egész 
história? 
— Hát bikavadító történet, annyi szent... Soha ilyen cifrát! 


HUSZONEGY 


Az emberélet útjának felén 

egy nagy sötétlő erdőbe jutottam, 
mivel az igaz útat nem lelém. 

Ó, szörnyű elbeszélni mi van ottan, 
s milyen e sűrű, kúsza, vad vadon: 
már rágondolva reszketek legottan. 


Derűs időkben a Zidinán emelt monasteriumban élők létszáma apadni 
kezdett, s már-már aggodalomra adott okot, hogy fenntartható-e. Ám mire a 
Priorissa elbúsulhatott volna, újabb rohamot intézett a fekete halál, vagy 
átsöpört rajtunk a következő háború, s ismét sokan menekültek be a Spiritus 
Sanctusba. A helybeliek Szent Lélek-kalastornak hívták. A súlyos, vasalt 
kettős kapuba vágott nyikorgó ajtót békében 15 fagerendával zárták 
bévülről, melyet a nővérek csak kínlódva, hárman tudtak a helyére emelni. 


A Priorissa két fekete halállal, majd egy háborúval ezelőtt 15 fölkészült 
rá, hogy vissza kell adnia lelkét a Teremtőnek. Elkapta a halálos kórt. 
Búcsút vett a nővérektől, odahagyta a kalastort, hogy a lázt ne adhassa át 
másoknak. Várakozásával ellentétben az Úr még nem óhajtotta jelenlétét a 
mennyekben. Ugyanez történt az utolsó háború idején, pogány nyílvessző 
ütötte át a mellkasát, a hegye a hátán jött ki, ott 15 általdöfve maga készítette 
fehér habitusát. A férfiak monasteriumából a nővérek sietve hívták át a 
nyalka Mihály papot, hogy föladja az utolsó kenetet. 


Elsiették. A Priorissa egyre jobban lett, noha a nyílvesszőt senki nem 
merte kihúzni belőle. Arra ő maga kényszerült, midőn annyira föllábadt, 


hogy volt elegendő ereje hozzá. Érdekes módon sem a bemeneti, sem a 
kimeneti nyílás nem vérzett, amit égi jelnek tekintettek. 


Immár több mint negyven tavasz múlott el azóta, hogy a Priorissa 
letette a hármas fogadalmat: tisztaság (örök szüzesség), szegénység 
(lemondás mindennémű saját vagyonról), engedelmesség (Istennek, a 
feljebbvalóknak és az egyháznak). Soror Johanna néven avatták föl. Mióta 
ő a Priorissa, Mater Johannának szólítják. 


Tirolból származott ide, apja egy Siebasten nevű szőlősgazda volt. 
Kitagadta a lányát, amikor megtudta, hogy csatlakozott a dominicanus 
apácák rendjéhez. Soha többé nem találkoztak. Mater Johanna dacosan 
mondogatta, hogy semmiféle emberi erő nem tarthatja őt vissza szent 
hivatásától, Isten irántunk való szeretetére egész életével akar válaszolni. 
Aguinói Szent Tamás jelmondatával: Contemplari et contemplata aliis 
tradere! Ergo tovább kell adnunk a szüntelenül szemlélt igazságot. A 
legfőbb igazság pedig a vallás. 


A Priorissa ezt mindenkinek elmondta, akivel kapcsolatba került. 
Inkább többször, mint egyszer sem. Vasszigorral ragaszkodott ahhoz, hogy 
a napirendet pontosan betartsák a nővérek, s az átmenetileg bemenekülők 
15. Pitymallatkor ébresztő. Laudes (reggeli dicséret) és szentmise. Reggelt. 
Egyéni ima. Apostoli feladatok I.: munka — tanulás — tanítás. Napközi 
imaóra. Ebéd. Apostoli feladatok II. Esti dicséret. Vacsora. Szentségimádás. 
Completorium. Végül silentium pitymallatig. A keddi estebéd előtti 
tisztálkodás óráját talán még a napirendnél i5 zordabban ellenőrizte. 
Fölmentést betegség esetén sem adott, még az átmeneti fogadalmat tevő 
világi hölgyeknek sem, akiket a nővérek így emlegettek: a dámák. 


Minthogy nem tartoztak a nővérek közösségébe, a clausura szabályait 
sem tekintették magukra nézvést kötelezőnek, saját díszes ruhájukat 
viselték, s nem átallottak késő este táncolni egymással. Morgolódtak, amiért 
nekik kellett mosniuk és mángorolniuk saját öltözéküket, sőt az 
elhasználódottak helyett újat eszkábálni. A fogásokat Mater Johanna 
türelmesen tanítgatta nekik. 


Amikor megtudták, hogy itt bevett szokás szerint fertőtlenítőül rothadt 
húgyot öntünk a vízbe, látványosan ökrendeztek. Ajánljanak a dámák 
valami jobbat, mondta a Priorissa. Az úri asszonyok a hamuzsírt javasolták, 
amit errefele hamanynak hívnak. Abból azonban nem volt elegendő, néha 


alig jutott mindenkinek a heti tisztálkodáskor. Már a faggyúból is 
kifogytunk, jelentette a raktáros. 


Öt hölgyünkből ketten — az özvegyek — odakinn testi-lelki barátnők 
voltak, és szomszédok, házasságaik révén távoli rokonok 15. A dámák 
ostáblával és kártyavetéssel múlatták azt az időt, amikor nem a nyelvüket 
köszörülték, mindig azon, aki épp nem volt jelen. Úgy kezelték Mater 
Johannát, mintha a bizalmasuk, egyszersmind a szolgálóleányuk volna, amit 
ő irgalmas mosollyal tűrt Tudta, ő még mindig priorissa lesz itt, amikor 
ezek a hölgyek már rég kihajtattak innen. 


A testi-lelki barátnék egyike Koller királyi kamarás özvegye volt, ő 
szerette dalolással vigasztalni magát. Másikuk, Helblingné, városunk 
megbízható apatikárosának özvegye, aki folyvást a jövőt akarta kitudni, 
ehhez a konyhán leölt baromfiak gőzölgő belsőségeit éppúgy eszközül 
vette, mint az elhamvadt tűz maradványait, vagy a cigánykártyát, amit ő 
úgy nevezett: taró. Már minden sorstársnőjének jósolt, sőt azoknak a 
nővéreknek is, akik nem riadtak vissza, hogy végighallgassák. Nem a 
halandó ügye az eljövendő, hanem a Teremtőé, mondotta Mater Johanna, 
ám azért ő sem utasította vissza, hogy Helblingné kivesse a pakliból, ami 
vár még reá. Elégedetten biccentett, amikor a hosszú élet ígéretéről beszélt 
a kövérkés asszony, tekintetét a plafonra vetve. Mater Johanna követte a 
pillantását, s arra gondolt, hogy ideje volna megszabadulni a pókhálóktól. 

Csupán Pejachevich grófnő tartotta magát távol e pogánykodástól, 
ahogyan ő nevezte. Inkább a rózsafüzért morzsolgatta imádságokat 
susogva, tisztes távolban a patikárosné köré csoportosult asszonyoktól. Ha 
tehette, vallásos kérdésekkel fordult a nyalka Mihály paphoz, amire csupán 
heti egyszer nyílott módja, amikor a tisztelendő kijött ide városunkból 
misézni, gyóntatni és áldoztatni. A dominikánus szerzetesek monasteriuma 
fertályórás gyaloglásnyira esett. Az apácák ritkán járhattak arra, legföljebb 
misére vonulhattak be, s csupán városunk dominikánus templomának 
nemrég ácsolt karzatára mehettek föl. A fekete halál miatt mostanában erre 
nem került sor, a kaput szigorúan záratta s éjjel-nappal őriztette Mater 
Johanna. 

Pejachevich grófnő egyre több, hittel kapcsolatos kérdéssel ostromolta 
a tisztelendő urat. A hölgyek hamar féltékenykedni kezdtek. Ők is sorba 
álltak Mihály papnál. E cercle-nek mindig Mater Johanna vetett véget, 


beterelte a tisztelendő urat a Priorissát megillető irodaszobába, s ott 
megkínálgatta minden földi jóval, ami csak a monasteriumban készült. 


A kolduló rendi apácák nem mendikálhattak, jószerivel alig léphettek 
ki a kapun. Éppen ezért a szegénységi fogadalom ellenére rendelkezhettek 
birtokkal, annak terméséből tartották fenn magukat. A dominikánus 
nővérek földjei Patacs és Megyer falvakban voltak, művelésükre a Priorissa 
feles bérlőket fogadott fel, ötéves szerződésekkel. Szigorúan ellenőrizte 
őket. Innen ered a városunkban ismeretes mondás: Légy te a mater felese! 


A kalastorban értették a módját, miként dolgozzák föl a két birtok 
termését és gyümölcseit. Készült az oldalsó tractusban háromféle sajt, 
francia módra, fehér és piros bor, pálinka szilvából és kajsziból, szárított 
báránypecsenye, sárga és veres lekvár, főtt tikmonyból és vajból kevert 
pástétom, frissen sült cipó és morvány. Mihály pap szerette a hasát, sokáig 
falatozott némán, a fölkínált fakés helyett tíz hosszú ujját használva. 


Miután végzett, kisepregette hegyes bajszából a morzsákat: Mater 
Johanna, igazak-e a hírek? Miféle hírek, atyám? Amit e nőszemélyek 
egyikétől hallok, hogy itt titkos sátánkodás zajlik. Ugyan... ennyi nő közt 
semmi titkos nem történhetik, mindössze arról van szó, hogy egyik átmeneti 
vendégünk szeret játszódni jövőmondó kártyákkal. Biztos? — a pap 
közelébb hajolt. Mater Johanna állta a tekintetét: Ejnye, atyám, ki vele, ha 
valami böki a csőrét! Mihály pap azonban csak pislogott mindentudón: 
Figyeljen rájuk, Priorissa! Tudták mind a ketten, hogy ez fölösleges 
javaslat, Mater Johannának a hátán 15 szeme van. 


A Priorissa komolyan vette az apostoli feladatok legfontosabbikát, a 
tanítást. Délutánonként a refectoriumban gyűjtötte össze a nyáját, s az Írás 
szakaszait elemezte. Arcára a lelkesedéstől lázrózsák ültek, csontos ujjaival 
úgy mutogatott, mintha palavesszőt tartana közöttük, időnként a szó szoros 
értelmében írt levegőbe. Amit a dámák váltakozó érdeklődéssel figyeltek. 


Kiváltképp az Írás azon részéről szeretett elmélkedni, amelyre Mihály 
pap 15 többször építette prédikációját. Jézus éppen Samariába ér, Sikar 
városához, s találkozik egy helybéli asszonnyal Jacob kútjánál. Venit mulier 
de Samaria haurir aguam dicit ei lesus da mihi bibere. Inni kér tőle. Dél 
felé járt az idő, de akkor héber módra hatnak számították! — Mater Johanna, 
ezt sosem mulasztotta megjegyezni, s közölte hallgatóival, hogy a híres- 
neves Jacobus de Voragine dominikánus teológus följegyzéseiben olvasta. 
Egy itt készült gondos másolat a férfikalastor iratszekrényéban található. 


Ugyanis De Voragine vagy száz esztendővel ezelőtt hozzánk látogatott, 
hivatali minőségében, amire örökké büszkék lehetünk. 


Mater Johanna szeretett latintudása makulátlanságával hivalkodni, 
Isten bocsássa meg neki, főleg mivel rendszeresen meggyónta, s kapott rá 
Mihály paptól elegendő penitenciát. 

Jézus a tanítványokat beküldte a városba ennivalóért, ő maga pedig 
megpihent Jacob kútjánál. Miért éppen ekkor jött a samariai asszony vízért? 
Bizonyára azért, mert ez a nap legfülledtebb ideje, s ő nem akart találkozni 
senkivel. Az asszonynak öt férje volt már, s most egy hatodikkal élt 
vadházasságban, tehát minden bizonnyal csúfolták, talán le is köpdösték. 
Ám az evangeliumban olvasható: a zsidók kerülték az érintkezést a 
samarlaiakkal, bálványimádásuk miatt, és mert Mózes öt könyvét 
elfogadták ugyan, de Garizim hegyén építettek maguknak saját templomot. 
A zsidó farizeusok előírták, hogy a samaritanusoknak se kenyeret, se vizet 
nem szabad adni. Elfogadni sem szabad tőlük. Jézus azonban emberfiúként 
elfáradva és megszomjúhozva mégis vizet kér tőle. A samariai asszony 
meglepődik, s így szól: Zsidó létedre hogyan kérhetsz te inni tőlem, aki 
samarilai vagyok? Jézus ekkor az örök élet vizét ajánlja föl nekt. 


Az asszony, megsejtvén, hogy prófétával van dolga, kérdi tőle: hol kell 
imádni az Atyát, Jerusalaimban vagy Garizim hegyén? Jézus válasza: Hidd 
el, eljő az óra, amikor sem Itt, sem Jerusalaimban nem fogjátok imádni az 
Atyát. Eljő az óra, és most van az, amikor az igazi imádók lélekben és 
igazságban imádják az Atyát, mert az Atya ilyeneket keres magának. Az 
Isten lélek, és akik őt imádják, szükséges, hogy lélekben és igazságban 
imádják. 

Mater Johanna bizonytalan volt, miként fordítsa magyarra a görög 
pneuma szót. Igazából szellet, vagyis belső sugallat, azaz spiritus, csakhogy 
ez azonos azzal a régi szavunkkal, hogy szellent, márpedig a fingás 
sehogyan sem való emelkedett témához. Ezért választotta inkább azt: lélek. 
Mért nem teszi már át valaki a mi nyelvünkre vallásunk szent szövegeit? A 
nép nem beszél] a latint, csoda, hogy annyira istentelenek? 


Aznap este, a silentium óráinak elején a Priorissa gyanús zajokra 
figyelt föl. Gyertyát gyújtott, magához vette a török handzsárt, s indult 
körülnézni. Magasba emelte az imbolygó lángot, a fegyver széles 
pengéjével óvta a huzattól. Ahogyan közeledett a refectoriumhoz, már 
sejtette, fölösleges a handzsár, a dámák mulatoznak odabenn. Óvatosan 


nyitotta az ajtót. Majdnem teljes sötétség fogadta, csak két pici mécses égett 
a kecskelábú asztalon, amelyet tálalásra szoktak használni. Özvegy 
Kollerné és özvegy Helblingné ült egymással szemben, tenyerük lefelé 
fordítva az abroszon, a kisujjak összeértek. Elváltoztatott hangon beszélt 
valamelyikük, éppen ezt mondta: Itt rejtezkedem a közelben, de senki nem 
tudhat rólam, a nagy festő voltam, ki átfordította a picturát görögből latinra! 
— Inkább férfihang volt, mint nőt. 


Csönd lett. Mater Johanna majdnem elejtette a gyertyát. Ki beszél? És 
honnan? 


Drága szellem, mi a neved? — kérdezte Helblingné. Nem kapott 
választ. Aztán, elfúlón: Ottónak kereszteltek előző életemben, Veszpinyánó 
domboldalán. Veszpinyánó? —- ismételte özvegy Helblingné, mintha 
istenkáromlás volna. [dőm lejárt, távoznom kell! — sipította a hang. 


Mi folyik itt? — a Priorissa odalépett az asztalhoz. Látta, hogy a két 
hölgy szeme lehunyva. Amazok mintha álmukból ébrednének, zavaros 
tekintettel pislogtak rá. Sikerült, motyogta Helblingné diadalmasan, 
halottakkal diskuráltunk! 


Ekkora képtelenségre Mater Johanna nem számított. Valóban? — 
kérdezte semlegesnek szánt mosollyal. Ám amazok ketten nem tréfáltak, a 
kiválasztottak üdvözült arckifejezésével bólogattak. Akkor most már semmi 
akadálya, hogy betartsák az asszonyságok a házirendet, és siessenek 
fekhelyükre, jójcakát! Igen, csak rendet rakunk! — Kollerné szedelőzködött. 
Fölösleges, majd reggeli előtt megtehetik! — a Priorissa siettető mozdulatot 
tett a handzsárral. Dicsértessék! — mondta a két hölgy. Kitipegtek a 
refectoriumból. 


Mater Johanna 15 visszament a szobájába, de nem jött az álom, az 
enyhet adó. Sehogyan sem bírta megemészteni, amit látott. Tudta, a halál 
pillanatában kiröppen a testből a lélek, de utána irány a pokol, a tisztítótűz 
vagy a mennyország. Olyasmit még nem hallott, hogy visszakerüljön, pláne 
hogy beszéljen az élőknek. 


A következő alkalommal el akarta mesélni Mihály papnak. Ám nem 
jutott szóhoz, mert az nagy hírrel lepte meg: Academia lesz nálunk, Mater, 
hát nem csodálatos? Micsoda? — a Priorissa a füléhez emelte ujjait, mint a 
siketek. Orbán pápa bullát adott ki, Lajos királyunk kérésére, és itt lesz az 
academia, a mi városunkban, oktathat, aki tanult hozzája eleget! Még én 15? 
Hm... nők azért nem, felelte Mihály pap. 


Egyelőre a püspök úr rezidenciáján lesz az academia, már toborozzák a 
megfelelő diákokat, sokra számítanak, legalább tízre. A  Priorissa 
érdeklődése lanyhult, amikor megtudta, hogy apácáknak nincs helyük a 
tanárok sorában. Végül elmesélhette, mit tapasztalt az éjjel. Létezik az, 
hogy egy halott szelleme szól a... valahonnan? Mihály pap gondolkodott, 
mielőtt felelt volna: Miért ne léteznék? itt kódorognak körülöttünk a 
megboldogultak lelkei, s várják a föltámadásra hívó kürtszót! Na de... 
akkor mindnek a szellemi magva, akiket eltemettünk, csak lebeg a légben? 
én azt hittem, aki megérdemli, az egekbe Jut, szent Péterhez, aki pedig nem, 
az a pokolba a sátánhoz! Nem tudjuk, hol vannak, Mater, de az biztos, hogy 
kiszállva a testükből, az majd a kürtfúvás után lesz, hogy visszabújnak, 
mert csak úgy lehet föltámadni. Szóval addig még nincs pokol, nincs 
mennyország? Hát... nehezeket kérdezel. Akkor viszont szabad velük 
érintkezni? El sem tudom képzelni, mire gondolsz. Arra, hogy ezek szerint, 
amit a dámák csináltak, nem 1s olyan halálos bűn? Az, hogy beszélgetnek, 
hagyján, de hogy idehívják, az már súrolja a boszorkányságot. Csak 
súrolja? Igen... ezen azért gondolkodnom kell, mondta Mihály pap 
bizonytalanul. 


A Priorissa még sosem hallotta a nyalka paptól, hogy valamin 
gondolkodnia kell. Ő volt a legképzettebb a fehér barátok között, még nála 
15 inkább otthon volt a latinban, sőt a görögben is, továbbá értette 
valamelyest a zsidók ősi nyelvét, amelyen az Írást fogalmazták. Arami. 
Vagy arab? Nem, arami. Mihály pap az Írást szinte betéve tudta. Nem 
csoda, ha tanítani hívják az academiára. Istenkísértő állítás, mégis igaz: 
Mater Johanna a bal karját odaadná, ha őt kérnék föl. Erről kár álmodozni, 
intette önmagát. Régóta érezte, hogy inkább férfinak kellett volna születnie. 


De várjunk. Ergo itt lebeg az összes megholtnak szelleme, az idők 
kezdetétől, rendben, viszont hogyan férnek el annyian? Ha csak városunk 
temetőjét számoljuk, sokszorosa az ott nyugvók száma az élőkének! Hogy 
van ez? 


Elhatározta, — alaposabban  kifigyeli az özvegyek éjszakai 
pogánykodását. Minthogy azonban a görbe utakat nem állhatta, a 
leselkedést utálatosnak vélte, vecsernye után félrevonta Helblingnét, a 
füléhez hajolt, s megkérdezte, mikor társalognak legközelébb a 
szellemekkel. Az apatikáros özvegye hátrahőkölt, mint aki szidalomra vagy 
tilalomra számít, ám azután megmondta: holnapra tervezik, szellemóra 


előtt. A Priorissa súlytalannak szánt hangon érdeklődött, csatlakozhat-e? 
Megtisztelsz, anyánk, de az erők harmóniája kedvéért hozzál magaddal a 
nővérek közül valakit, hogy négyen legyünk. 


Mater Johanna biccentett. Tudta, veszélyes volna rendtársai közül 
bárkit bevonni olyasmibe, ami súrolja a boszorkányságot. Így a dámákat 
vette sorra. Választása Magdalénára esett, aki a legifjabb volt közülük. 
Eladósorban lévő leány, szülei Patacs melletti gyümölcsöskertek és erdők 
tulajdonosaként gazdálkodtak, s hatalmas juhnyájat tartottak, míg néhány 
nap alatt le nem aratta őket a fekete láz. Magdalena ekkor kért 
bebocsáttatást a kalastorba. Eleinte odanyilatkozott, hogy végleges 
fogadalom tételére készül. A Priorissa örvendezett, hiszen az esetben a 
gyümölcsösök, az erdők és a nyáj tulajdonjoga a monasteriumra száll, ami 
igazán előnyös volna, tekintve hogy a patacsi birtokkal szomszédosak. Ám 
a butuska leányt a dámák társasága elbizonytalanította, hajtogatták, hogy ő 
még semmit sem élt, korai néki a fátyol. Mater Johanna most csak annyit 
árult el neki, hogy éjszakai tereferére hívja, de ez maradjon köztük. 
Magdaléna bólintott. 


A Priorissa érte ment. A fiatal leány a kisebbik hátsó szobán osztozott 
Pejachevich grófnővel. A folyosón a Priorissa azt mondta Magdalénának, 
semmin ne csodálkozzék. Nem fogok, anyám, nyílt titok, hogy mivel 
foglalatoskodnak az özvegyek. 


A refectoriumban két mécses égett, — ezeket  Helblingné 
gyertyacsonkokból eszkábálta. Leültek a négyzet alakú tálalóasztal köré, 
mintha az ördög bibliájával akarnának játszani. Helblingné mutatta némán, 
hogyan kell a tenyereket az asztalra fektetni, s miként alkossanak egységet 
a kisujjak összeérintésével. Utána egy darabig nem esett szó, Helblingné 
kivetette a kártyát háromszor. Majd középre helyezett egy lapot. A pisla 
fényben láthatták, két szárnyas angyal fújja X alakban tartott hosszú csövű 
hangszerét, a kék égből aláereszkedve, míg a homokdombokból pucér 
alakok másznak kifelé. Ez a végítélet szsmboluma, jelentette Helblingné, a 
feltámadást, az újjászületést, a szellem szabadságát jelképezi. 


Mater Johanna összerándult. Éppen tegnap cserélt erről eszmét Mihály 
pappal. Félni kezdett, hogy valami rettenetes fog történni vele és 
mindannyiukkal ezen az éjszakán. Helblingné zümmögni kezdett, 
kísérteties dallamot, s ringatta magát a recsegő széken. Kollerné 
csatlakozott hozzá, azután Magdalena 15. Csak a Priorissa nem bírta 


rászánni magát, hogy bekapcsolódjék kórusba. Amikor végül bizonytalanul 
megtette, Helblingné arra szólította föl őket, hogy folytassák, ameddig 
vendégük nem mutatkozik. Kérdezte, ki akar kapcsolatba lépni kedves 
halottjával. Magdalena kapott az alkalmon, drága szüleit szerette volna 
idehívnit. 

Zümmögtek tovább, Helblingné pedig: Drága szellem, el nem feledett 
halottunk, ha idejössz közénk, adjál nékünk határozott jelet! 


Nem történt semmi. Folytatódott a gyászos zümm-zümm. Helblingné 
időről időre megismételte a fölszólítást. Mater Johanna teste kihült, annyira 
reszketett, hogy alatta is nyikorogni kezdett a szék. 


Hirtelen az asztal mintha fölemelkedett volna a talajba döngölt 
kövekről, s rázkódott a tenyerek alatt. Helblingné, "mámorosan: 
Köszöntünk, drága szellem! Mondd meg a neved! Szél suhogott át a 
refectoriumon, s megszólalt a nyívó hang, lassan, döcögve: A ne-vem Mór! 


A zümmögés félbeszakadt, Magdalena fölzokogott, papuskám! 
Kérdezz tőle, parancsolta Helblingné. Mit... mit csináltok ott fönn? — 
nyögte ki a lány. Sem-mit te-szünk, áll az i-dő! És a mama? Ő is. Kérdezz 
még! — sürgette Helblingné. Papuska, hogy legyen a gyümölcskerttel és a 
nyájjal? Ot-tó. Tessék? Ot-tó, Ot-tó! — ismételte a nyívó hang, távolodón. 
Papuska, nem értem! — Magdalena szipogott. De az apja már elment. Idejük 
rövidre szabott, majd legközelebb. 


Mater Johanna emlékezett, múltkori hallgatózásakor Ottó jelentkezett, 
valamilyen dombról. Te következel, anyánk! — szólt rá Helblingné. A 
Priorissa krákogott, nem tudta, kit szólítson, végül mély sóhajjal: Siebasten 
Laura... ha lehetséges. Jó anyád? Ő a fejét rázta. Helblingné szokásos 
litánitájába fogott: Drága szellem, el nem feledett halottunk, ha idejössz 
közénk, adjál nékünk határozott jelet! — és azümmögő kórus. 


Hamarosan újra emelkedni kezdett az asztal, mintha rángatná a 
beköszönő halott. Köszöntünk, drága szellem, mondjad a nevedet! Az 
előzőhöz hasonlatos síri nyikorgás: La-u-rá-nak hív-tak a föl-di vi-lág-ban! 
Mater Johanna szűkölve sírt, olyasféleképpen, ahogyan a kutyák vonyítanak 
a holdra, s hiába noszogatta Helblingné, nem volt képes kérdezni. Kollerné 
szólalt meg: Nyugalomban vagy-é odaát? Se-tét-ség-ben, sü-ket csönd-ben! 
— ezt ismételgette az a bizonyos Laura, míg el nem távolodott. 


A Priorissa vigasztalhatatlannak bizonyult. Tudta, sosem árulhatja el 
ezeknek a dámáknak, hogy Laura az ő leánygyermeke volt, akit török lovas 
katonák ragadtak el a kebléről, miután a férjét agyonkaszabolta az egyik, 
azzal a bizonyos handzsárral. A téboly határára kerülve rohant a paták verte 
porfellegek nyomába, mindhiába. Ekkor vonult be a monasteriumba, s tette 
a hármas fogadalmat, melyek közül a tisztaságra (örök szüzesség) csak a 
jövőre nézve esküdhetett meg. Ez volt az ő nagy titka, bűne, lelki ballasztja. 


Helblingné aznapra befejezte a szellemekkel való társalkodást. Mater 
Johanna visszahúzódott a szobájába, s pitymallatig imádkozott. Addigra 
rájött, hogy Ottó bizonyára a megtermett szőrmók gazda lehet, aki a 
monasterium patacsi földjeinek egyik feles bérlője. 


Délelőtt kihajtatott hozzá Soror Teresa, a számvevőkönyveket vezető 
nővér kíséretében. Ottót nem találták a domboldalnak támaszkodó házában, 
a felesége szerint kora reggel ellovagolt a határba, de várják meg a nővérek, 
hamarosan befuthat. Mazsalás cipóval kínálta őket, melyre mézet kent a kis 
falapáttal. 


Ottó már messziről látta, hogy vendégek ülnek a tornácán, gondterhelt 
arccal szállt le almásdereséről. Szilvóriumot töltött látogatóinak, ittak 
egymás egészségére. Mater Johanna, miben lehetek szolgálatjára? — 
kérdezte, miután kétfelé törölte a bajszát. A Priorissa habozott, csak azért 
jöttünk, hogy megkérdezzük, rendben haladnak-e a... dolgok. Minden a 
legnagyobb rendben nem lehet panaszom! -— attól tartott, módosítani akarják 
a contractust, számára kedvezőtlen módon, várta, hogy kibökjék végre. 


A nővérek azonban a jelek szerint semmit nem akartak. Körülvezette 
őket, megmutatta a konyhakertjét. Egy szélvédett helyen három kis bokor 
állott, vastag, húsos levelekkel. Magyarázta, hogy ez a fige, Szmirnából 
hozta a palántát egy vándorárus, már harmadik éves, idén talán végre 
termést hoz, ha el nem fagyott a télen, ami ellen rongyokkal bagyulálta be a 
gyökerénél. Füge! — mondta Mater Johanna. Úgy is lehet, biccentett Ottó. 
Tudod, Teresa, ilyen levelekkel takargatta magát az első emberpár, amikor 
kiűzték őket a Paradisumból. Soror Teresa elpirult, a gazda pedig 
vigyorgott. 


Elvitte két vendégét hátra, a műhelyébe. A valektéglákból emelt s 
tessék-lássék kimeszelt fészer falának minden hüvelykjét színes képek 
borították. Mater Johanna összecsapta tenyerét: Ottó, nem is tudtuk, hogy 
fest! És ilyen szépen! — kontrázott Soror Teresa. Bibliai jelenetek néztek 


rájuk. Háromkirályok. Madonna a kisdeddel. Jézus siratása. Szent Ferenc a 
madaraknak prédikál. 


Nem hiszek a szememnek, lelkendezett Mater Johanna, hol tanult 
festeni? Ottó egyik lábáról a másikra állt, sehol, csak segítettem cipekedni 
Sebestyénnek, a szentképfestőnek, amikor városunkban dolgozott, ellestem, 
hogyan csinálja. Festene valami szépet a mi kápolnánkba, illő fizetség 
ellenében? Szíves örömest. 


Az ablak alatt két dézsában szürkés színű, erős szagú lötty, sűrű, mint a 
régi tejfel. Hát ez meg mi fán tere? — a Priorisssa beledugta a kisujját, hideg 
volt, ragacsos. Ottó vonogatta a vállát, mint akit rajtakaptak valamin, ööö... 
ebből majd papír lesz, íráshoz való papír, úgy mondják, sokat adnak érte, ha 
elég simára bírom csinálni. Mutatta a szögletes szitát, a nagy fagurigát és a 
szárítóköteleket, melyekre teregetve lógott néhány lap. És ezt hogy találta 
ki? Volt itt egy árva fiúcska, őt a törököktől vettem, talán még Arábiában 
tanulta, picire szaggatott öreg vászon, gallyak apróra tört morzsaléka és 
mézga kell a vízbe, aztán összeáll... néma volt az istenadta, csak mutatni 
tudta. És mi lett vele? Ottó két ujjával mutatta a fekete halál keresztjelét. 


A durván ácsolt asztalon fölszeletelt fatörzsből származó vékony 
lemezek hevertek. Felületük síma, mint a fiatal bárány bőre. Telis-tele 
sorokba rendezett pici, girbegurba mélyedésekkel, amit a jelek szerint a 
fába égettek. Hát ezek? — Mater Johanna könyv oldalaiként forgatta őket. A 
török fiú csinálta, tűzbe tartott vaspálcával. Írás? Nem tudom, talán arabus. 
Soror Teresa rázta a fejét, valami más, olyat már láttam Stambulban. Te 
Jártál Stambulban? — Mater Johanna. Igen, az apám szőnyegekkel 
kereskedett. . . Soror Teresa szemét befutották a könnyek. 


A Priorissa tudta, haramiák fosztották ki s hányták kardélre a nővér 
apját, a kislány szeme láttára. O csak azért élre túl az öldöklést, mert bebújt 
a szekér padja alá. Mindannyiunknak van egy ilyen története, gondolta. 


Ez olyan, hogy át lehet tenni papírra, mondta Ottó. Rongycsomót 
mártott fekete lébe, bemázolta vele az egyik lemezt, utána gyors 
mozdulattal az asztalon heverő lapra fordította, s két tenyerével 
ránehezedett. Szorította kis ideig, majd fölemelte. Ott maradt a sorok 
lenyomata. 

Hiszen ez csodálatos! — Mater Johanna gyönyörködött a még nedves 
írásban, ha csinálnánk ilyet az imákból, nem kéne lemásolni újra meg újra. 
Ottó hümmögött, elvihetik, ha akarják! Köszönjük, de meg jobban 


örülnénk, ha a föstményeket szedhetnénk le a falról. Mondtam már, 
pingálok kendteknek, csak szóljanak. 


A következő heteket Ottó a kalastorban töltötte, pitymallatkor érkezett 
lovon, sötétedésig maradt. A refectorium boltíves mennyezetének oldalsó 
sávját vette munkába. Mater Johanna elsőnek természetesen azt a jelenetet 
választotta, amikor Jézus inni kér a samariai nőtől. Ő maga mászott föl az 
Ottó és béreslegénye ácsolta emelvényre, a két keskenyebbik oldal közül az 
északihoz, az volt a legvilágosabb a délről besütő napfénytől. Saját kezűleg 
pingálta oda a jobb alsó sarokba a rövidítést: M.S. Így nem lehet vita, oda 
kéri a mulier de Samarica képét a korsóval, a Megváltóval, Jacob kútjával, 
háttérben Sikar városa és a távolodó tanítványok legyenek, az égboltozaton 
pedig a lángoló nap. Magdalenát bízta meg, hogy Ottó segítségére legyen, 
étellel, itallal, meg ami még szükséges. 

Azokon az éjszakákon, amikor szellemet idéztek  Helblingné 
vezetésével, kerülte a fönt kibontakozó Jézus tekintetét, tartott tőle, hogy 
elítéli mesterkedésüket, elvégre az ő előjoga, hogy a túlvilágra kerültekkel 
foglalkozzék. Ám a Megváltó semminémű jelét nem adta rosszallásának. 


Fölbukkant a remegő asztalnál mindkét özvegy férje, azután a török 
kisfiú, aki kérdésre azt felelte, a falemezeken a világ jövője áll, lesz sírás és 
fogaknak csikorgatása. Ennél többet nem sikerült kivenni belőle. 


Szót váltottak más éjjeleken Szent István királlyal, Attilával, Isten 
ostorával, sőt Domingo de Guzmán prédikátorral 15, rendjük névadójával, 
aki már vagy százötven éve került a szellemek seregébe. Mater Johanna 
elnémult a megtiszteltetéstől, hogy a pápa által szentté avatott férfiú ott 
lebeg mellette, így Magdalena tett föl néhány ostoba kérdést neki. A 
Priorissa betéve tudta Santo Domingo csodatételeit, emberhez-állathoz a 
saját nyelvén szólt, kenyeret szaporított, holtakat támasztott fel, betegeket 
gyógyított. A gonosz többször is megkísértette, ám ő mindannyiszor 
meghátrálásra kényszerítette. 


Nyilvánvaló, hogy másodikként Szent Domonkost fogja megrendelni 
Ottótól. A domonkosok fehér ruhájában, a habitusban, rajta a fekete 
köpennyel, a cappával, amelyet csillagok díszítenek, feje körül legyen ott az 
arany dicsfény, az aureola, kezében az az evangélium, amelynek szerzője 
Szent Máté, kit Lévinek 1s hívtak, s adószedőből lett apostollá. 


Magdaléna készséggel üldögélt a refectoriumban, míg Ottó az 
állványon nyújtózkodva alapozott, aztán ónirónnal rajzolt, majd pedig 


kikeverte a színeket rézedényekben, végül háromféle vastagságú pemzlivel 
fölvitte. 


Kevés feladat hárult Magdalénára, a közbeeső időkben csak üldögélt, 
és bámészkodott. Hogy ne unatkozzék, az egyik asztalnál nekilátott, és az 
Ottótól elkuncsorgott szabálytalan alakú, reszelős tapintású papírlapokra 
kezdte átnyomogatni a falemezek véseteit, azzal a sötét festékkel, melyet 
ugyancsak a művészi hajlamú parasztembertől kapott. Egyre jobban 
sikerültek. Háromszor ment át rajtuk. Végül az oldalak szélét lénta mentén 
egyenesre vagdosta konyhakéssel. 


Amikor elkészült Jézus és a samariai nő találkozása, Mater Johanna 
összehívta a nővéreket, koccintottak Ottóval, aki szégyenlősen mosolyogva 
fogadta a dicséretet. Ekkor nézhették meg Magdaléna nyomatait is, azok 
talán még zajosabb sikert arattak. Ottóból nem nézték ki, hogy szentkép 
festőjeként 15 megállja a helyét, Magdalénából pedig, hogy ilyen ügyes a 
keze. 

Miért MS monogramot használ? — kérdezte Kollerné Ottóról. A jobb 
alsó sarokban Ottó az MS-t nem törölte le, csak körbepingálta. A férfi 
vonogatta a vállát. Nem volt betűvel élő ember, nem tudta, mit jelent az 
MS, és mi fán terem a monogram. A nővérek nyomban elkeresztelték M- 
nek, sőt MS mesternek. Attól fogva bármit festett, odatette a sarkába ezt a 
két jelet, ha először szerencsét hozott, hátha máskor 1s. 


Hamar elterjedt a híre, milyen szépeket pingált a Szent Lélek-kalastor 
refectoriumának mennyezetére, hívták környékbeli falvak templomába 
hasonló megbízatásokkal. Örült neki. Annak kevésbé, hogy e feladatok 
teljesítése miatt a patacsi birtokra egyre kevesebb ideje jutott, a bevételek 
jelentősen csökkentek, mígnem Mater Johanna a következő évben 
fölmondott neki, s új feles bérlő után nézett. 


Magdalena addigra szép csöndesen mindent eltanult Ottótól. Sok 
olyasmire is rátapasztalt, amit az a tagbaszakadt ember sosem tudott. 
Kipróbálta például, hogyan égethetne ábrázolásokat falemezekre. Előbb 
törött végű piszkafával kísérletezett, majd vékonyra kopott és kihajított 
pecsenyevillával. Helblingné kártyáiról vette a mintát. A végítélet 
symbolumával kezdte, mely az özvegy szerint a feltámadást, az 
újjászületést, a szellem szabadságát jelképezi. Magdalena csak az alsó felét 
másolta le, ahol a halottak kikászálódnak a homokból. 


A beégetett változaton a sivatag nem lett élethű, a föltámadók — kivétel 
nélkül nők — mintha hullámzó tóból kászálódnának ki, pucéran és boldogan, 
ámbár kissé bárgyú arckifejezéssel. Ez az élet tava mondta Helblingné, s 
Magdalena úgy tett, mintha ő 1s erre gondolt volna. Délután még odaégetett 
fél tucat hosszú nyakú madarat a partra, néhány inni készült, mások fölfelé 
nyújtogatták a csőrüket, mintha rikoltanának. Kátsák tava, mondta 
Kollerné. Hattyúk tava, vágta rá Mater Johanna. 


A nyalka Mihály papnak is megmutatták Magdalena papírjait. Ő csak 
hümmögött, vajon tudod-e, leányom, hogy az antik görögöknél Apollon 
isten jelképe volt a hattyú. Zeusz főisten hattyúvá változva tette a szépet 
Lédának, akinek a leánya, a szép Helené, hattyúmonyból jött a világra. 
Orpheusz, az antik idők legendás költője és prófétája leszállt a síri világba 
elholt szerelméhez, úgy halt meg, hogy hattyúvá változva fölszállt az égbe, 
azóta 15 ő a Hattyú csillagkép! 

Magdalena álmélkodva hallgatta mindezt. Villámcsapásként érte a 
fölismerés: de hiszen ő szerelmes a nyalka papba, amióta meglátta! [dáig 
sikerült elfojtania. Úgy nézett Mihályra, akárha abban reménykedne, hogy a 
férfi nyomban ledobja magáról a habitust és a cappát, térdre hull előtte, 
hogy ünnepélyesen megkérje a kezét. Semmi efféle nem történt. Magdalena 
sóvárogva bámult utána, amikor távozott. 


Következő alkalommal Mihály pap visszatért a rajzokra, melyeket 
addigra a lány papírra nyomott, kifejezetten őneki. Tudod-e, Magdalena, 
hogy a törökök szerint a hattyúk csupán egyetlenegyszer énekelnek, 
méghozzá közvetlenül a haláluk előtt? akkor pedig a te madaraid mind az 
utolsókat rúgják! Nem igaz, örömükben dalolnak! — Magdalena a nyalka 
pap megjegyzését személyes sértésnek vette. Elvégre az ő ajándékában 
talált kivetnivalót. Ám a férfi követett el ennél nagyobb hibát: ottfelejtette a 
neki készült nyomatot. Magdalena elrejtette, s úgy határozott, soha nem 
adja oda. Sajnos Mihály pap nem 1s kérte, tökélete megfeledkezett róla. 


Magdalena eredeti elképzelésével ellentétben nem hagyta el a kalastort 
a fekete halál legutóbbi rohamának múltával. Sorozatban készítette a 
nyomófákat — ő nevezte így. Bibliai témákat éppolyan szívesen örökített 
meg, mint a világi élet jeleneteit. Városunk piacán leltek gazdára. Ottónak 
köszönhetően, aki a saját kisebb méretű festményeit árulta, s Magdalena 
falemezeit 15 gondjaiba vette. 


Mind a ketten meggazdagodtak. Az együttműködésüket követő 
esztendőben Ottó megözvegyült. A gyászév leteltével összeházasodtak. 
Ottó városunk közepén építtetett házat, mely azzal keltett föltűnést, hogy 
torony 1s került rá. Abban rendezte be Magdalena a papírgyártó és 
másolóműhelyét. Akkoriban a megyeri füvesasszony gyógyfőzeteinek 
receptjeit égette fába, és nyomta ki azután. Nagy siker volt. Tíz példány 
talált gazdára. Adott egyet Mater Johannának, ahogyan minden 
gyártmányából. 

Helblingné  szeánszaira bejárt a  monasteriumba, a  Priorissa 
engedélyével. Többször fölbukkant körükben az a szellem, aki pogány 
istenként mutatkozott be, s azt állította, Prüm a neve. Tőle hallották, hogy a 
szellemek igenis újra meg újra visszatérnek a földi világba. Mert amivel 
nem tudtak megbirkózni idelenn, az a rovásukon marad, következő 
életükben újra neki kell gyürköőzniük. Ezért nem érdemes végezni 
magunkkal, mivel abban az esetben a nehézséget, amely elől kimenekülénk 
a testünkből, újra ránk rója az Örökkévaló. 

Mater Johanna beszámolt erről Mihály papnak, s a véleményét kérte. 
Az dühbe gurult, ez azért már több a soknál, eddig és ne tovább, mater, 
haladéktalanul szüntesse be a pogánykodást, és tiltsa meg a dámáknak, 
hogy ilyesmivel foglalkozzanak a kalastorban! Tisztelendő atyám, mi ütött 
kendbe? Semmi, vallásunk tiltja! Eddig nem tiltotta? De... Hibáztam, hogy 
nem szóltam korábban, elhomályosította a szemem a teljes bizalom, amit 
kend iránt érzek, pedig a legfőbb igazság a vallás, Mater Johanna! — az 
utolsó szavakat már kiabálta. Soror Teresa bedugta a fejét az ajtón, aztán 
zavartan visszahúzódott. Én csupán azt kérdeztem, mi a véleménye arról, 
hogy a magagyilkos ember újra megkapja-e ugyanazt a keresztjét, ezt 
mondja meg őszintén, én tudom, hogy a legfőbb igazság a vallás, de azt is, 
hogy a legfőbb vallás az igazság! 


A nyalka Mihály pap semmit nem mondott meg őszintén. Úgy döntött, 
jelentést tesz a feletteseinek, s mindent elkövet, hogy a Priorissát 
elmozdítsák beosztásából. Erről fölösleges volna szólnia. Majd inkább... 
derült égből villámcsapás. 


Csüggedtem volna, lankadt képzelettel, 
de folyton-gyors kerékként forgatott 
vágyat és célt bennem a Szeretet, mely 


mozgat napot és minden csillagot. 


HUSZONKETTŐ 


Volek fyrolm thudothlon Nem ismertem siralmat 
Jv rolmol fepedyk már siralommal zokogok 
buol o3uk epedek. bútol aszok s epedek. 

Walafth vylagum tul Választ el világomtól 
Jfvdou fyodumtul zsidó a fiamtól 

e3es urumetuul. édes örömemtől. 

O en efes urodüu Ó én édes uram 

eggen yg fyodum egyetlenegy fiam 
Jfvrou a niath thekunched síró anyát tekintsed 
buabeleul kyniuhhad. bújából kivonjad. 


A Paulus Hungarus néven ismertté vált tudós kiváló tiszteletnek örvendett, 
mivel ő még személyes kapcsolatban állhatott a rend alapítójával, Domingo 
de Guzmánnal, akit később szentté avatott a pápa. Domingo de Guzmán 
halálának évében, anno Domini 1221 Paulus Hungarus a bolognai egyetem 
professzora volt. Négy tanártársával egyetemben fölkerekedett, hogy részt 
vegyen a kun misszióban, s azután elérjen szülőhazájába. Clastrumokat 
alapítottak magyar földön, Alba Civitas (Szekes feyr var), Strigonium 
(Estrigun), valamint városunk falai között. 


A dominicanusok hagyományosan fontosnak tartották a kunok 
megtérítését, abban már a rendalapító is részt kívánt venni, járt a kunok 
földjén, Magyarország keleti szélén. A kunok szeretettel fogadtak minden 
szerzetest, ám a megtérést szelíd mosollyal halogatták. Az ő khánjuknak 


tulajdonítható a mondás, amit később mások szájába adtak a krónikások: 
Elég nagy úr vagyok ahhoz, hogy több istennek hódoljak. 


Pedig a dominicanusok mindent megtettek a vad népek lelki üdvének 
érdekében, más rendekkel együtt. Pápai ösztönzésre folytatták misszióikat 
Kunországban és Boszniában, fölvéve a harcot a bogumil eretnekség ellen. 
A pogányok azonban keményfejűnek mutatkoztak. Szerencsére elég 
vendégszeretőnek is, így a szerzeteseket nem hányták kardélre, máglyára 
sem vetették, legföljebb kinevették őket. Paulus Hungarus százszor 15 a 
hitetlenek arcába kiáltotta Jézus szavait: Aki velem van, összegyűjt, aki 
ellenem van, szétszór! Tudta ezt latinul, olaszul, magyarul, hozzátanulta 
kunul, buzgalmának mégsem volt túl sok foganatja, hiába rázta nyomatékul 
a magasba emelt feszületet. 


Már amikor Magyarország felé közeledtek a szerzetesek, meg kellett 
állnia a két itáliai módra ferdén beponyvázott, vasveretes kerekű szekérnek, 
amely a dominicanusok málháját szállította, mert húsz-huszonöt kun 
özönlött elébük a horhosba a kétfelől burjánzó erdőből. A szerzetesek 
tisztes távolságban lefékezték a lovaikat, s kezüket kardjuk markolatára 
eresztették, rosszat sejtve. Azt hitték, zsákmányra vadászó haramiák vették 
őket körül. Kiderült, hogy csupa férfi módra öltözött kun asszony állta 
útjukat. Magas szárú csizmát, hegyes föveget, barna, ujjatlan köpönyeget 
viseltek, hátukon íj, derekukon tegez lógott. Rémisztően villogott a szemük 
az arcukat orrtól lefelé takaró, sűrű szövésű kendő fölött. Képesek, és 
lenyilaznak, gondolta Paulus Hungarus. 


Egyik szerzetestársa, Carolus Medina tudott néhány szót a vadak 
nyelvén, így hamarosan jelenthette Paulusnak: Jobban félnek tőlünk, mint 
mi tőlük. A nők azt kérik, hadd jöjjenek velük, mivel tartanak az 
útonállóktól. Szerb katonák mészárolták le az uraikat, táborukat 
fölgyújtották. Néhány kisgyerek és csecsemő is volt velük, nékik Paulus 
megengedte, hogy anyjukkal együtt fölüljenek a szekerekre. 


Mire épségben elérkeztek oda, ahol Magyarország határát sejtették, az 
öt szerzetesből kettő, a kun asszonyokból három pusztult el, s két karon ülő 
kisded í15 meghalt. Titokzatos láz verte le őket a lábukról, pedig a velük 
menekülő javasanyó minden fűszerszámát és varázslatát alkalmazta rajtuk. 
A tetemekre kun szokás szerint addig hordák a köveket, míg púpos kunyhó 
formáját nem vették. A saját halottaik mellé pici cserépedényt is beraktak, a 
gyász könnyeivel. Paulus Hungarus nem engedte, hogy szerzetestársainak 


holttestéhez odategyék, hiába bizonygatta a javasanyó, hogy anélkül a 
megboldogult maga fog sírni, amint elkezdi újabb életét. 


Sok különös dolgot vallottak a kunok, amiről idegennek nem szívesen 
számoltak be. Paulus erre hamar rájött. Nyelvet és fület kell találnunk, ha 
meg akarjuk téríteni a kunokat. Persze az sem volna rossz, ha a magyarokat 
sikerülne megtartani Jézus-hívőknek. Eléggé elkanászodtak, mióta magukra 
vették a keresztet, a templomba járást hanyagolják, s a parancsolatok 
megtartásában sem jeleskednek. 


Carolus Medina tolmácsolgatott, amikor Paulus Hungarus a vadakkal 
próbált beszélgetni. Carolus éppolyan járatos volt a szent szövegekben, 
mint a gyógyító füvek megtalálásában, de csak az előbbieket oktatta 
Bolognában. A kunok, s azután a magyarok földjén utóbbinak vette több 
hasznát, gyógyított tüdőhurutot, lábfájást, kehességet és nyakmerevséget. 
Gyanús ízű és szagú főzeteit a betegek undorodva vették magukhoz. Nem 
kötötte az orrukra, hogy mit tanult félig olasz, félig macedón nagyanyjától, 
s mit a kun javasanyótól. Eredményt hozó keverékeinek egyre nagyobb 
hányada származott attól a csupa ránc nénitől. Sok új kifejezést hallott tőle 
a vadak nyelvén, ezért 15 köszönettel tartozott. 


A városunkban létesített dominicanus clastrumot kezdettől fogva 
conventnek tekintették. Amint Paulus Hungarus végleg búcsút vett tőle, 
Carolus Medina lett a perjel, s mindeneknek megelégedésére tette a dolgát, 
még sok-sok hosszú éven át. Híven a hagyományokhoz, elutasította, hogy 
gyermekeket vegyenek föl a clastrumba, csak tizenhatodik életévét betöltött 
jelentkezők befogadását hagyta jóvá, ha megfelelő műveltségről adtak 
tanúbizonyságot a szigorú vizsgán. Ennek köszönhetően a studium 
conventuale az alapismereteket átugorhatta, magasabb szintű matérilákat 
oktattak a szerzetesek. Carolus Medina főleg grammaticával foglalkozott, 
görög- és latinórákat tartott, időnként kunt 1s, ha megkérték. 


Ő arra az álláspontra jutott, hogy a kun nyelv tulajdonképp a török egy 
változata, szókincse közel áll a besenyőéhez, és hisszük-e vagy sem, a 
magyarba 1s beszivárogtak kun eredetű szavak, mint a komondor, a köldök 
vagy a hurok. Vannak olyanok, amelyeket használunk, de nálunk mást 
jelent. A kunoknak a kalóz egy pengetős hangszer, amit mi koboz néven 
ismerünk. A csősz nekik tuskó vagy gyökér, az ákos pedig folyó. 


Carolus Medina mindenkinek megtanított három szót, amelyek 
fontosak, ha kunokkal érintkezünk. Karaszun: figyeljen! Atkár: vezess jó 


útra! Bolmaz: nincs! Amiből Imre atya — az egyetlen rendtárs, aki kunul 
tanult Carolustól — arra következtetett, ezek szerint nem figyelünk a 
kunokra és nem vezetjük Jó útra őket, valamint szinte semmijük nincs. 


Amikor a perjel megengedte, hogy a dominicanusokhoz nem tartozók 
15 járhassanak az óráira, kiderült, hogy jóval több kun szeretne magyarul 
tanulni, mint ahány magyar kunul. Csupa nő. Ezt a szerzetesek azzal 
magyarázták, hogy a nálunk kószáló kisebb kun csapatok könnyen 
bocsátkoznak harcba, és ha a férjeik elesnek, a megözvegyült kun 
asszonyok nem utasítják vissza a magyar katonák közeledését. 
Mindenesetre négyen maradtak kitartó tanítványok a hatból, akik 
bejárkáltak a clastrumba. Fizetséget az oktatásért a dominicanusok sosem 
kértek, megélhetésüket koldulásból fedezték. Birtokkal nem rendelkeztek. 
A tehetősebb kereskedőktől vártak pénzadományokat, amiért iratokat 
másoltak és készítettek nekik, noha hiteles helyként való működésre 
engedélyt nem kaptak, igaz, nem 15 kértek. 


Nehéz idők, gondolta Carolus Medina hajnalonként, amikor 
összeszedte magát, hogy a laudesen tiszta fővel vehessen részt. Egyre 
többször fordult elő, hogy a kun asszonyok benn szorultak a clastrumban. 
Martalócok járták az erdei utat, néha az ő népükből, másszor ki tudja, 
mifélék, s a védtelen nőket nemcsak kirabolták, meg is becstelenítették. 
Férfiak sem szívesen mozogtak egyedül, inkább csapatba szerveződtek, 
állig fölfegyverkezve. 


Mi lesz ebből az országból? 


Talán — a maradni kellett volna Itáliában... — e gyáva gondolatot 
elhessegette. Ha Isten velünk, ki ellenünk? 


Múltak az évek, gyorsabban, mint szerette volna. Annyi minden történ, 
hogy tervezte, papírra veti. Fontos emlékei közé tartozott a nehéz döntés: 
clastrum emeltessék dominicanus apácák számára a védőfalakon kívül, mert 
a szent életű nőszemélyek száma elérte a tucatot. Miután abba költöztek, 
kérésükre lehetővé kellett tenni, hogy misét kapjanak, vagy innen járjon 
hozzájuk valamelyik rendtárs, vagy ők jöjjenek át. Két, szekerceforgatásban 
jártas testvér ácsolt kis karzatot nekik, ahová csöndben fölmehettek. 


A szintén domonicanus Julianus barát 15 megfordult a férfi 
clastrumban néhányszor. Carolus Medina művelt, de kissé elvarázsolt 
embernek ismerte meg. Élvezetes vitákat folytattak a sermonariumról, mely 
a szentbeszédek ajánlott vázlatait tartalmazta. Mikor utoljára idelátogatott, 


már túl volt második keleti vándorlásán. Kutatta az őshazát a Káma folyó 
környékén. Carolus úgy tartotta, akik arrafele élnek, már nem tekinthetőek 
magyarnak úgy, ahogyan Julianus barát gondolja. Második útján el sem 
juthatott odáig, a tatár ármádia szláv földön feltartóztatta, majd futárként 
küldték vissza. A rettegett és kegyetlenségéről hírhedt Batu khán fővezér 
levelét hozta. Ebből értesülhetett jó királyunk, Béla, a negyedik, hogy a 
tatárok nem fognak megállni a Kárpátok bércei előtt. 


A szöveget csak üggyel-bajjal tudták elolvasni az udvarban, egyrészt 
mert a vékony fakéregből készített tekercs alaposan elázott Julianus barát 
csomagjában, másrészt mert a tatár írást kevesen ismerték. Vitáztak a 
tollnokok, hogy arab vagy szláv betük-e ezek, mígnem abban egyeztek 
meg, hogy mind a kettőt keverte, aki a kéregbe véste a szöveget. Minthogy 
Julianus másolatot készített róla, Carolus is láthatta, de nem lett tőle 
okosabb. 


Magyarításkor az udvarban valamelyest finomítottak a rémületes 
fenyegetéseken, de így 15 nagyon ijesztő maradt az országunk lakosságának 
teljes megsemmisítését és településeinek földdel egyenlővé tételét kilátásba 
helyező levél. Mindez abban az esetben történik, ha nem hódolunk meg, s 
fizetünk óriási hadisarcot. Az udvarban kevés hitelt adtak Batu khán 
szavainak, nem hitte senki, hogy legyőzhet bennünket egy barbár horda. 
Emiatt sem vették komolyan az ország védelmének hathatós megerősítését, 
bíztak abban, hogy bandériumaink visszaverik, elvégre kemény páncélt 
viselő, sokféle fegyverrel fölszerelkezett lovasokból és gyalogosokból 
álltak. 

Jó királyunk, Béla, a negyedik, kinyilvánította, hogy szövetséget óhajt 
létrehozni Batu khán ellen, valamennyi erős uralkodó bevonásával. 
Tanácsadói nem bíztak ebben, mivel még az orosz fejedelmeknek sem 
sikerült összefogniuk, pedig az ő nyakukon már ott voltak a tatárok. 
Ekkoriban Kötöny khán kun fejedelem is harcolt a tatárokkal, ám vereséget 
szenvedett, kiszorították az országából. A kun nemzetségek a határunkhoz 
hátráltak. 


Kötöny khán követeket küldött jó királyunkhoz, bebocsátást kérve 
népeinek. Fegyverbarátságot ajánlott a tatárok ellen. Kapóra jönnek, 
mondotta hadvezéreinek a mi uralkodónk. A kunok (akiket kipcsakoknak 1s 
hívtak) száma Kötöny khán szerint mintegy negyvenezer, aminek legalább a 
fele fölfegyverzett, gyakorlott és összeszokott katonasereg. A magyar urak 


— főként Uhrin kalocsai érsek és hívei — lefitymálták ezt a harci erőt, mivel 
Kötöny khán csapatai éppen olyan taktikával küzdöttek, amilyennel valaha 
eleink: villámgyors támadás, színlelt meghátrálás, majd a nyeregben 
hátrafordulva nyílzápor, újabb roham, esetleg átkarolással. Többre megyünk 
fegyelmezett vértes lovasságunkkal, amelyet kitűnő tisztek és főtisztek 
vezényelnek, és itt vannak a tapasztalt külföldi katonai tanácsadók Is. 


Csupán ketten állottak teljes szívvel a kunok ügye mellé, Kálmán 
herceg, a király testvéröccse, és Dénes nádor. Róla viszont azt suttogták, 
hogy kun anya szülte, egyesek tudni vélték, hogy az eredeti neve Boafia 
Dénes, márpedig a kunok nyelvén boja azt jelenti, serivó, s ez ugyancsak 
illett nádorunkra. Így az ő véleményét a hercegen kívül senki nem fogadta 
el mérvadónak. 


Az Úristen küldte hozzánk a kunokat, állította Kálmán herceg, hiszen 
ők közvetlen tapasztalatokat szereztek a tatárok elleni hadviselésben, s 
olyan módon csatáznak, mint amazok. A távolharc sok előnyt biztosít a 
nálunk szokásos lovagtaktikával, a szálfegyverrel vívott kéziítusa erejével 
szemben. Kár lebecsülni a mozgékony könnyűlovasság rohamait, az ezrivel 
kilőtt tüzes nyilakat, elvégre megszámlálhatatlanul sok ütközetet nyertek 
általa őseink. A tatárok 15 ennek köszönhetik a sikereiket. 


Uhrin kalocsai érsek nyíltan nem szállt szembe sem a király öccsével, 
sem a nádorral, de a hátuk mögött rendszeresen kifigurázta őket, 
nyúlszívünek mondva a két jeles férfiút. Szerencsére ez nem jutott a 
fülükbe, mert igen büszke emberek voltak, bizonyára párviadalra hívták 
volna ki az érseket mind a ketten. 


Carolus testvér tudta, hogy a Kötöny név jelentése: lóra termett. Ez a 
kun férfiakra szinte kivétel nélkül állt, az alacsony, görbe lábú, benőtt 
szemű emberek mintha a nyeregben születtek volna. Szőrén 15 megülték 
mokány, többnyire sötét színű lovaikat, melyek olyan igénytelennek 
nevelődtek, hogy szükség esetén sokáig bírták tarisznya és itatás nélkül. 
Nem kevés magyar szerzett vagy cserélt magának kun lovat, 
katonakörökben úgy tartották: a magyar ló sem gyorsaságban, sem 
fordulékonyságban, sem kitartásban nem versenyezhet a kunok és a tatárok 
lovával. Néhányan föltették a kérdést: ha így van, miként lehetséges, hogy 
Jó királyunk, Béla istállóiban a legtöbb állat arabs pej? Erre senki nem adott 
választ. 


Jó királyunk, Béla, a negyedik, hallgatott testvéröccse és nádora 
szavára, elrendelte, hogy Kötöny khán népeit be kell engedni, s rájuk kell 
adni a keresztséget, amit ők készségesen elfogadtak. Kötöny khán 
keresztapaságára maga a király vállalkozott, a Károly nevet adományozta 
neki. A szertartáson jelen volt szinte minden egyházi méltóságunk, így 
Carolus Medina is, aki bemutatáskor azt mondta: Nagyuram, most 
azonegyek lettünk! A khán ezt nem értette, míg a tolmács el nem 
magyarázta, hogy a dominicanus barát Károlyként született Medinában, 
Carolus a latin neve. Ráadásul beszéli és érti a kunok nyelvét. Ezt hallván a 
kun fejedelem barátságosan, de erőteljesen hátba döngette újdonsült 
névrokonát, amitől az percekig nem kapott levegőt. Összeszedte magát, és 
ahogyan az illem diktálja, meghívta a kun khánt városunkba, fölajánlva a 
clastrum vendégszeretetét. 


Arra senki sem számított, hogy kevéssel ezután Kötöny Károly 
fejedelem népes kíséretével csakugyan megjelenik minálunk, lándzsával 
zörgetvén a város kapuján. Nem szívesen engedtük be, hallottuk a kunokról 
szóló . mendemondákat: ránk gyújtják a házat,  megbecstelenítik 
asszonyainkat, művelt földjeinkre hajtják a nyájat, a kondát, a lovakat, hadd 
hízzon az állat az embernek szánt terménytől. Azonban világos volt, ha nem 
tárjuk ki előttük a kaput, ezek betörik. Carolus Medina szavát adta, hogy 
hajunk szála se görbülhet, a khán az ő vendége, embereivel együtt. 


A clastrum előtti térségen verték föl Kötöny Károly perzsa ponyvákból 
varrt fejedelmi sátorpalotáját, mely majdnem akkora volt, mint a 
dominicanusok épülete. Melléje sorakoztak vezéreinek annál kisebb, de 
azért háznyi sátrai. Egy teljes napon át hordták be a szolgák a szekerekről a 
bútorokat, kelméket, az alvást, evést, ivást kényelmessé tevő tárgyakat, 
zömük aranyból és ezüstből készült. 


Midőn leszállt az éj, kezdődött a dínomdánom, melyen részt venni 
kénytelenedtek a dominicanus barátok is, megszegve rendjük szabályait. 
Ezt hiába tette szóvá Carolus Medina Kötöny khánnak, fölemlítve, hogy 
már ő 1s keresztény. A fejedelem kinevette, s azt felelte a maga nyelvén: 
Hagyja a csudába, Domine, az istenek örülnek, ha mulatozunk! 


A khán kíséretéhez zenekar is tartozott, furcsa húros hangszereket 
pengettek, amilyeneket még sosem láttunk, s püfölték a különféle méretű 
dobokat, verőkkel és puszta tenyérrel. Később fiatal kun lányok lejtettek 
táncot, csupán áttetsző fátylakat viselve, mindenük kilátszott. A szerzetesek 


lesütötték a szemüket, és segélyt kérőn pislogtak Carolus Medina felé. Ám 
erre a helyzetre ő sem tudott orvosságot, ha távoznak, megsértik a magas 
vendéget, ha maradnak, mi lesz a paráználkodást tiltó parancsolattal? 


Carolus, jobb ötlet híján üzent a clastrumban menedékt kereső kun 
nőknek, jöjjenek ki ők 15. Amint azok a marcona hadfinak öltözött nők 
meghallották a zenét, s látták, miféle táncot járnak a lányok, ledobálták 
gönceiket, csak kurta fehér ruhájukat hagyták magukon, s beállottak az 
ugrálók közé. Nem vallottak szégyent. Most derült ki, milyen szépek ezek a 
kun özvegyek, erős kísértést jelentenének a férfiaknak, ha bájaikat nem 
álcáznák katonaköpennyel, buggyos nadrággal, csúcsos bőrföveggel, s 
hosszú hajukat nem tüntetnék el hátulra fonva, ahogyan a kun harcosok 
teszik, hogy ne legyen útban sem nyilazáskor, sem kardforgatáskor. A sűrű 
sötét fürtök röpködtek a pörgéseknél és ugrásoknál, a tüzek világa fénybe 
borította őket, mintha lángolnának. 

Ekkor a dominicanus barátok fölegyenesedtek — a vendégsereg kun 
módra a földre terített szőnyegeken üldögélt —, és apró léptekkel kifelé 
indultak a fejedelmi sátorból. Carolus Medina nem tudta eldönteni, 
kövesse-e rendtársait, avagy tartsa fontosabbnak a vendégbarátságot a 
vallás parancsolatánál. Míg ezen morfondírozott, elébe ugrott az egyik ledér 
táncosnő, sebesen rángva, amitől a két melle az áttetsző anyag alatt 
egyszerre ugrált föl-le s jobbra-balra. Össze-összeütköztek a telt emlők, 
amelyeken igen széles sötétebb sávok övezték az erős bimbókat. Carolus 
nem tudta, hogy másoké milyen, kevés csecset látott életében. 


A táncosnő kifejezetten őneki mórikálta magát, időnként hátat 
fordított, ülepét 15 rázkódtatta, látszott a setét lyuk, meg a vágata vége Is, a 
kunkorodó szőrökkel. Ez már tényleg túl sok, gondolta a perjel, föl akart 
ugrani, de a lába nem engedelmeskedett, mert ekkor ráismert: az ő kun 
asszonyaik egyike táncolt előtte, akit a clastrumban Ányának szólítottak. 
Rendes kun nevét senki sem bírta úgy ejteni, mint ő: Ánkcsia vagy 
Hánkszia, ilyesmi. Carolus Medina döbbenten tapasztalta, hogy a hímtagja 
keményedik, emelgeti fölfelé a köpönyegét, ami kamaszkora óta ritkán 
történt vele, legföljebb éjnek évadján vagy hajnali megébredéskor. 

El vagyok veszve, azt hiszem, gondolta kétségbeesetten. Olyan 
hangosan döngött a szíve, mintha még egy dob verné a ritmust. Baj lesz 
ebből, nagy baj! — minden lelkierejére szüksége volt, hogy elcsitítsa 
altestében az égszakadás-földindulást. Nem evett többé egy falatot sem, az 


ivást is csak mímelte. Hangtalanul imádkozott, könyörgött az Úrhoz, 
szabadítsa meg a gonosztól. Isten azonban nem segített rajta, s az asztal alá 
sem rejthette szégyenét, túl alacsony volt ahhoz. Térdeire húzta a 
legközelebbi tálcát, amelyen nyárson sütött baromfiak sorakoztak. Amint 
rájuk pillantott, hőkölve látta, hogy azok is női hátsó fertályra emlékeztetve 
domborodnak. Beleharapott az egyikbe, s amikor csontot érzett, annál 
erősebben csattintotta rá az állkapcsát. Reccsent valami. Nem a fényesre 
pirult tyúkban, hanem az ő szájában. Két foga maradt a falatban, helyükből 
szivárgott a vér, amit próbált lenyelni. Kötöny Károly khán észrevette: Mi 
történt te, pap atyuska, valad... veled? — kérdezte. 


Nem halogathatta tovább, föltápászkodott, a tálcát pajzsként tartva 
maga elé, a sült baromfiak a szőnyegre hullottak. Ezzel nagyobb föltűnést 
keltett, mintha semmit sem csinált volna. Szöksz, atyuska? — Így a kunok 
fejedelme, s két kézzel állította meg Carolus Medinát. Ekkor a közel ülők 
megláthatták gerjedelme dudorodását a ruha alatt, amit ordenáré röhögéssel 
nyugtáztak. A részegebb vitézek nyomban megragadták a sajátjukat, khán 
pedig végre elengedte Carolust, és a legizmosabb táncoslányt karolta át 
hátulról. Az nem ellenkezett fejedelmével, hogy a melléről lerántsa az 
amúgy sem sokat takaró fátyolinget. 


Carolus Medina görnyedt tartásban menekült ki a díszes sátorból, 
vérvörös arccal. Ekkor gondolt rá életében először, hogy a nők keblének 
gombja talán egy-egy pici, ki nem fejlődött farok volna. A benti elégedett 
kanordításból kikövetkeztethette, mi zajlik, de nem akart tudni róla. 
Senkivel sem találkozott, míg eljutott a kamarába, ahol éjszakáit töltötte, 
deszkákból ácsolt kemény fekhelyén. 


Nem gyújtott gyertyát, beérte a hold fényével, mely a szűk ablakkal 
átellenes falra sárga foltot festett. A perjel szívét igazi boldogság Járta át, 
amikor magára húzhatta a fehér vásznat és a két bolyhos takarót. Óvatosan 
kitapogatta az elvesztett fogai hagyta réseket, a nyelve hegyével jóval 
nagyobb üregeknek érzékelte őket, mint a mutatóujjával. Sóhajtott. Ha 
minden kun lakomán elhullajt néhányat, gyorsan kiürül a szája. 


Újra imádkozni próbált, de a szégyen és a fájdalom tüze miatt nem bírt 
odafigyelni. Holnap gyónnia kell, az bizonyos. Sejtette, egyik rendtársa sem 
tartaná magában, amit hall, kevés a mulatságuk a testvéreknek, a 
pletykálkodásról pedig nincs parancsolat, a főbűnök közé sem tartozik. 


Persze a gyónás titkát meg kéne őrizni, igen. Bezzeg a bujaság mindjárt a 
harmadik főbűn. .. 

Kevélység. Fösvénység. Bujaság. Irigység. Torkosság. Harag. Jóra 
való restség. Annyit zabált ma este, hogy az is meggyónandó. (Ötödik.) 


Hirtelen nevetségesnek érezte ezt a zsolozsmázást, fölült ágyon, hátát a 
hideg falnak támasztotta. Az a kis dorong változatlanul égnek meredt a két 
lába között. Lenyomta a kezével, ruganyosan visszapattant. Teremtőm... — 
fojtogatta a sírás. Sem a lelki, sem a testi görcse nem enyhült. Megértette, 
hogy a sátán fondorkodásával kell megküzdenie. Körömmel tépdeste az 
arcát, miközben Szent Mihály arkangyal ördögűző imájába kezdett. Ennek 
segítenie kell, Szent Mihály az Isten ellen lázadó sátánt eltiporta, 
lándzsájával átszúrta, végül letaszította a földre. Azért kísérthet itt most 
engemet. 


Szentháromság egy Isten, alázattal kérlek, hogy Szűz Mária, Mihály 
arkangyal, az összes angyalok és szentek közbenjárására add meg azt a 
nagy kegyelmet, hogy a sötétség erőit legyőzhessük a mi Urunk Jézus 
Krisztus keresztútja érdemetért, drága szent vérének kiontásáért érettünk, 
szent sebeiért, a kereszten való szenvedéseiért és minden szenvedéséért, 
melyet passiója és egész földi élete folyamán a mi Urunk és Megváltónk 
elszenvedett. . Könyörgünk Urunk, Jézus Krisztus, küldd el szent 
angyalaidat, hogy a gonosz erőit letaszítsák a pokolba, a kárhozatba, hogy 
az egész világon eljöhessen Isten uralma, és Isten kegyelme áradjon minden 
szívbe. 


Ujjak érintése a vállán — összerezzent. Ánya állt az ágy mellett, már a 
szokásos kun katonaöltözetben, haját is befonta. Jól vagy, atyám? — 
kérdezte. A perjel a kereszt jelét mutatta védelmül, távozz tőlem, sátán! — 
mondta volna, de csak sziszegés jött ki a torkán. Satán, az mi? — Ánya 
közelebb hajolt. Carolus Medina orrát megcsiklandozta a kun asszony erős 
testszaga, melyben virágok és füvek illata keveredett a verejtékével. Ánya 
bőre a holdfényben sápadtabbnak tűnt a valóságosnál. A perjelnek az jutott 
eszébe, hogy az oroszok szava a kunra: polovec, állítólag azt jelenti 
haloványsárga. Ánya az anyanyelvére váltott: Hozzak gyógyteát? Carolus 
rázta a fejét. Olyat főznék, amitől nyugodt és tiszta lesz az álmod! Carolus 
erre 15 nemet intett. Tehetek veled valami jót? — nyújtotta a kezét. Carolus 
félretolta, majd azt mondta: Imádkozz velem, leányom. 


Ánya csodálkozott, a perjel még sosem szólította így, nem is 
helyénvaló, elvégre nem az apja. Nagyot nyelt, az ő apja eltünt, amikor még 
pendelyes lányka volt, az arcát föl sem képes idézni. Eszébe jutott a fia, akit 
kicsi korában vert le a lábáról a fekete láz, s szólított föl a magasba 
Tengrikán, az egek mindenható parancsolója. Sejtette, mindjárt bőgni fog, 
sietve elkezdte az imát, amelyet a perjeltől magyarul 15 megtanult már, a 
miatyánkot. Ő kunul mondta, Carolus Medina magyarul. 


BEZÉN ATTAMAZ KENZE KIKTE 
SZENLÉSZEN SZEN ÁDON 
DÖSÖN SZEN KÜKLÖN 
NITZIÉGEN GÉRDE ALI KÉKTE 
BEZÉN AKÓ MEZNE, OKNÉ MEZNE 
BERGÉZGE PITLEÜTÜR KÜNGÖN 
IL BÉZEN MÉNE MEZNE 

NESZEM BEZDE JERMEZBEZGE 
UTROGERGENGE 

ILT ME BEZNE OLGYAMANGA 
KUTKOR BEZNE ALGYA MANNA 
SZEN BORSZONY BOKA CSALLI 
BÓTSON IGYI TENGERE AMMEN 


Mire az ámenhez értek, sírtak mind a ketten. Ezt majd legyél szíves 
tollba mondani nekem holnap napvilágnál, dünnyögte Carolus Medina. 
Ánya szolgálatkészen bólogatott, odaült az ágy szélére, s megfogta tanítója 
kezét, úgy, ahogyan az anya szokta a fiáét. Válluk összeért. Állni látszék az 
idő. 

Ánya átélte, mekkora a szakadék közöttük. Ő az oroszok földjén 
született, a Dnyeper mentén, a tatárokkal vívott nagy háborúk idején. Az 
anyja a nemzetség folyamatos menekülő vonulásában szoptatta, néha 
szekéren, néha gyalogolva. Az apja a Kalka menti véres ütközetben esett 
fogságba, talán azóta meg 1s halt, többé nem jött róla hír. Alig van emléke 
az apjáról, úgy rémlik, igen sötét hajzata, de meglepően világos bőre volt. 
Egyetlen képet őriz tisztán az agyában: a súlyos fülönfüggőkét, amelyek 
minden mozdulatra csilingeltek. Az anyját kevéssel ezután cserkesz katonák 
rángatták ki a sátrukból, addigra a rokonságot lemészárolták. Kilenc férfi 
tett erőszakot az anyján, Ánya szeme láttára. Őt nem vették észre, megbújt a 


ráomlott ponyva alatt, a keskeny ablakrésen keresztül kilátott. Legalább 
húsz kun nőt nyomtak a harmattól nedves legelő füvére, ketten fogták 
kezüket-lábukat, míg a harmadik rájuk feküdt. Ánya járni már tudott, 
beszélni még csak keveset. 


Az anyja nem tanúsított ellenállást, talán hogy a cserkeszek át ne 
vizsgálják az összedöntött sátrat. Arca nyugodt, szeme behunyva. Mint aki 
érti, hogy ez a világ sora, nincs mit tenni. 


Amikor a cserkeszek elmentek, Ánya kibújt, szaladt az anyjához. Nem 
tudta, pontosan minek volt szem- és fültanúja, de sejtette, valami rossznak. 
Szólongatta, egyre hangosabban. Kiáltására odakúszott egy sebesült 
asszony, akin ugyancsak csúfot tettek a katonák, utána szíven döfték, ám a 
tőr pengéje fönnakadt az ing alatt viselt amulettjén. Távoli rokonuk volt, 
megszorította a kislány kezét, s úgy, kutyamódra haladva vonszolta 
magával a keskeny, kiszáradt folyón át a fák közé, folyamatosan pisszegve 
rá. 


Akkor sem lazította szorítását, amikor egy fűzfa tövébe rogyott, másik 
kezével befogta Ánya száját. A szemével jelezte, ha csöndben és veszteg 
marad, elengedi. Mi van anyával? — kérdezte a kislány súgva. Rakamaz, 
felelte az asszony, ami annyit tesz: nem keres, nem kutat. 


Carolus Medina maga sem emlékezett, hogyan történt, annyi bizonyos, 
hogy miután ő kisírta magát Ánya vállán, a kun nő kezdett zokogni. A 
perjel átölelte, vigasztalón. Testmelegük összekeveredett. Egyikük sem 
tudta, mennyi idő telhetett el így. 


Odakünn mintha csöndesedett volna a zene és a mulatozás ricsaja. 
Hirtelen mind a ketten érzékelték, hogy a férfi kis dorongja kocsirúdként 
mered föl, s nyomódik a nő combjához. Carolus Medinának erre nem volt 
orvossága, legszívesebben talpra ugrott volna. A nő benyúlt a köpenye alá, 
torkon ragadta a gazdájának engedetlen hímszerszámot. Bezzeg Ányának 
szót fogadott, hamarost kifröcskölte a tartalmát, amit a nő a férfi alhasának 
sűrű szőrzetébe törölt. A férfit rázta a... fölindultság. Vérvörös arccal 
görnyedt össze, attól tartva, megnyílik alatta a föld, a sátán lerántja 
magához a pokol tüzes katlanaiba. Megérdemlem, elkárhoztam, gondolta. 
Szánom-bánom bűnömet, fűzte hozzá. 


Nem történt semmit. 


Ilyen dolog új teneked, Karolunku?! — a kun asszony inkább 
kijelentette, mint kérdezte. Hangja rekedten szólt, eszébe jutott, milyen 
régen nem volt férfi közelségében. De ez pap, nem férfi, azok itt nem 
tartanak asszonyt. A kun táltosoknak annyi feleségük lehet, amennyit 
akarnak. Vagy amennyire telik, az apák sokat kérnek a lányaikért. A 
táltosoknak van elég marhájuk, viszont ritkán vesznek rajtuk nőt. Ezek a 
clastrumi barátok viszont szinte nincstelenek. Ánya ezt sosem értette. Azt 
sem, miért mondogatja Carolus folyton, hogy ők kolduló testvérek, amikor 
ilyen szép házban élnek. Talán több jutna nekik, ha nemcsak azt az egy 
iIstenüket imádnák, aki közben valahogyan három, hanem tisztelnék 
mellette Tanhut, meg a Napot, a Holdat, a Tüzet, a Vizet és a szent fákat. 


Érezte, a férfi szenved. Legszívesebben újrakezdte volna. Igyekezett 
lehűteni magát. Kevés sikerrel. Nehéz tagadni, kezdettől megakadt a szeme 
az egyenes derekú perjelen. Úgy nyolc-tíz esztendővel idősebb nálam, 
gondolta. Ebben nem lehetett biztos, a fehér bőrűek életkorával 
kapcsolatban gyakran tévedett. 


Miért szomorkod, Karolunku? -— kérdezte, amikor lélegzetvétele 
visszatért szokásos ritmusához. Keservesen kínzatom, motyogta férfi, amit 
Ánya nem értett. Már biztosra vette, végleges és visszavonhatatlan hibát 
követett el azzal, hogy könnyített rajta. Pedig ez az ő népénél olyan 
természetes, bármelyik asszony megtette volna, akinek nincs férje. Ánya 
most éles tisztasággal megértette, hogy nősége korszaka lezárult, úgysem 
talál magának párt a magyarok országában, talán véget kéne vetnie 
életének, mielőtt olyan házsártos szipirtyóvá válik, mint az a három, akivel 
járni kezdett a perjel nyelvóráira. Bőgni fogok megint, gondolta, inkább 
fölállt, hogy távozzék. Ám a férfi utánanyúlt, visszahúzta, az ágyra nyomta, 
és ügyetlen mozdulattal ráfeküdt. 


Carolus Medina másnap meggyónta bűneit. Utána lemondott a 
perjelségről, vezeklésül kiköltözött az istálló melletti kocsiszínbe, ahol 
szekeret sosem tartottak, mert túl kicsire sikerült. Eszkábált magának 
fekhelyet meg egy asztalt. Az istentiszteleteken változatlanul részt vett, de 
napjait a clastrum két tehenének és három lovának gondozásával töltötte. 
Ha maradt ideje, kertészkedett, fát nevelt, a kelő nappal ő is kelt. Nyelvóráit 
megtartotta, ott, a kocsiszínben. Diákjai kunülésben kuporogtak körötte, ő 
egy lefelé fordított ládát használt zsámolyul. 


Ánya éjnek évadján ki-kiszökött hozzá. Azt hitték, titokban, de a 
clastrumban idővel mindenki tudott róla. Akkor a színlelést abbahagyták. 
Néha napnyugtától együtt időztek a kocsiszínben, az új perjel hallgatólagos 
jóváhagyásával. Őt a rend Strigoniumból küldte ide. Petrus testvérnek 
hívatta magát. Tetterős volt, becsvágyó, s a mi jó királyunknak, Bélának, a 
negyediknek, föltétel nélküli híve. Rögeszméjévé vált, hogy nem csupán a 
testvérek clastrumát kell erődítménnyé alakítani, hanem egész városunkat, 
mert nem veszik körbe ostromtűrő falak, pedig előbb-utóbb jönnek a 
tatárok. Lám, bölcs uralkodónk az ország északi határait utazza körbe, hogy 
megerősíttesse a gyepüket, mi sem maradhatunk tétlen. 


Tudtuk, hogy a magyar urak nem nézték jó szemmel, hogy királyunk 
befogadta Kötöny khán népét. Nehezményezték, hogy a kunok sehol nem 
vertek állandó tanyát, lassúdad vonulással hömpölyögtek az országban, jó 
legelőkre vadászva. Itt is, ott 15 letaposták a bevetett és megművelt földeket, 
nem törődtek azzal, ha az épp csak sarjadni kezdő gabonán legeltek az 
állataik. Kevesebb panasz érkezett az udvarba azokból a falvakból, 
melyeknek lakóit kirabolták, asszonyaikon erőszakot tettek, mivel ezek a 
kárvallottak nem tudtak írni. 


Arra nem számítottunk, hogy a hebehurgya osztrák Frigyes herceg, 
akit segítségül hívtak Pestre, nem hadsereggel érkezik, hanem csupán kevés 
lovassal. Útközben megtámadtak egy kisebb tatár csapatot, felderítőknek 
gondolták őket. A hősködő herceg saját kezüleg vágott le kettőt, a 
harmadikat rabul ejtette, a többiek elmenekültek. Fölérvén az udvarba, 
vallatták a foglyot, kiderült, hogy nem tatár, hanem kun. A társai 15 azok, 
vallotta a rab. Frigyes herceg, ahelyett hogy belátta volna tévedését, fennen 
hirdette: Íme bizonyság, a kunok tatárok, a tatárok kunok, egykutya. Ami 
szájról szájra Járt az udvarban, meg a gyülekező hadak vezérei közt. 
Hamarosan a katonák 1s ezt szajkózták. 


Addig-addig szították a gyűlölködés lángjait, amíg a magyar főurak 
hirtelen felindulásból meggyilkolták Kötöny khánt, testőreivel együtt, Pest 
alatti táborhelyén, s rágyújtották az elesettekre a fejedelmi sátrat, vélhetőleg 
ugyanazt, amelyet városunkban láthattunk. Március volt, s ujjongtak, 
amikor a fejedelem több halálos sebbel a testén a porba hullt. 

Városunkba a hírt a király követe hozta. Diplomáciai megbízatással 
utazott valahová délre. A kun asszonyok nagy tüzet raktak a mezőn, eljárták 
a gyásztáncot, tapsolásuk és zokogó éneklésük messzire hallatszott. 


Mígnem a barátok kiüzentek, hogy már lefeküdtek, aludni vágynak. A kun 
nők elnémultak. 

A király követe és kísérete egy éjszakát töltött nálunk a püspöki 
rezidencián. A tiszteletükre rendezett vacsorára Petrus, az új perjel 1s 
hivatalos volt. Az ideúton a követ katonái harcba bonyolódtak egy lovas 
csapattal, akiket kunoknak gondoltak, de közönséges rablóknak 
bizonyultak. . Miután  szétszaladtak, ponyvával fedett  kordéjukat 
hátrahagyták. Ládáikban sok olyan holmi volt, amelyről ordított, hogy 
kifosztott békés utazóké lehetett. A legértékesebben vélt darabokat, 
átmenetileg a püspök ispánjánál hagyták, majd visszafelé Szerbiából 
magukhoz veszik. Egy kis szerecsen rabnőt 1s találtak a haramiák kocsiján, 
a szalmában bújt el. Mit kezdjünk vele? — kérdezte a követ. Petrus 
fölajánlotta, a dominicanusok gondját viselik, dolgozhat a konyhán. 


A kun asszonyokat izgalomba hozta a törékeny, rémült tekintetű, 
éjfekete bőrű nő, akinek életkorát megsaccolni sem tudták. A fejét 
bebugyolálta, csak a szeme villogott, két fénylő fekete kő. Beszéltek hozzá 
magyarul, kunul, nem adta jelét, hogy értené. Carolus próbálkozott a 
latinnal és a göröggel ís, mindhiába. Néhány nappal később észrevette, 
hogy a szerecsen asszony egy darabka kormos végű gyújtóssal jeleket firkál 
az istálló falára. Tüzetes tanulmányozás után úgy vélte, arabus írás lehet. 


Ánya szívén viselte a szerecsen nő sorsát, segített neki mindenben, 
amiben tudott. Megmutatta, hol mosakodhat pitymallatkor a ciszterna 
vizében, amikor senki nem látja. A fekete asszony lassacskán 
megnyugodott, már nem úgy tisztálkodott, hogy csupán egy-egy végtagját 
vagy testrészét mezítelenítette le, hanem előbb deréktól fölfelé, majd lefelé 
bújt ki ruházatából. Azt is tűrte, hogy Ánya vele mosakodjék, aki viszont 
anyaszült pucérra vetkezett, úgy locsolta magára a hideg vizet. Észrevette, 
hogy a szerecsen nő bal mellén egy kis lábnyom alakú folt piroslik. A 
környező setét bőr kiemelte annak élénk színét. 


Tisztálkodáskor történt, hogy a földre hullott a bőrtekercs, amelyet a 
testére csavarva hordott. Anya kérésére a szerecsen nő megmutatta. 
Kiteregették Carolus ládaasztalán. 


Jelek és rajzok voltak belekarcolva. Ánya  kézmozdulatokkal 
érdeklődött, a fekete nő ugyanúgy válaszolgatott, lassan, nehézkesen alakult 
közöttük az értés összeköttetése. Ánya ismételgette a nevét, s magára 
mutogatott, a szerecsen asszony számára ez világos volt, válaszként az ajkát 


csücsörítette, csupán a levegő sípolt, hang nem jött, Ánya ebből nem tudott 
kihámozni semmit. Végül a fekete nő a homokba rajzolta a neve betűit, 
olyan jelekkel, amilyenek a nagyméretű bőrdarabot lepték be, ezzel se 
mentek sokra. 


A kun nő mutogatta a hasát és a rést a két combja közt, meg hogy egy. 
Erre a szerecsen nő fölélénkült, jelezte, hogy neki kettő, de már nem élnek. 
Ánya pedig, hogy az övé sem, fölszállott a magasságos fénybe. 
Összeölelkezve sírtak, kevés könnyel, sok szenvedéllyel. 


Ánya már megtanulta azt a gyászoló zsoltárt, amit a dominicanusok 
énekeltek, ha valakit temettek, most halkan elfújta. Mária siratta édes 
egyetlen fiát, akitől megfosztották, siralommal zokogva, bútol aszva s 
epedve. A bánatos dallamra ringatóztak egymásba kapaszkodva, mindenik a 
maga gyerekére gondolt. Az a sok-sok kisded nem Jutott eszükbe, akiket a 
dúló-fúló kunok gyilkoltak le, akár éppen abban az órában. Mert a néhai 
Kötöny  —— Károly fejedelem nemzetségei vezérük  halálhírére 
fölszedelőzködtek, és indultak lefelé, délnek. Amerre mentek, széles sávban 
fölégették a vidéket, a Duna-Tisza és a Dráva—Száva közét végigdúlták, 
lemészároltak mindenkit, aki élt és mozgott. Útjukat lángoló fedelű 
kunyhók füstje és patakokban folyó vér jelölte. Lészen sírás és fogaknak 
csikorgatása. Így tűntek el végül a kunok a történelem ádáz forgatagában, 
más vándornépek sorsában osztozva. 


Teltek a napok, még tjesztőbb hírek érkeztek. A rossz hír lovon jár, a 
jó hír mankóval vánszorog, így mondják a kunok, ezt Carolus már tudta 
Ányától. Amióta megosztotta vele a fekhelyét, sokat tanult tőle. Például a 
találós kérdést, melyet a kunok a messzi Szibériából hoztak: Senda menda 
jok, Sengir tavda jok, utlu tasda jok, Kipcsahda jok. (Neked, nekem nincs, 
Szengír hegyen nincs, a kovában nincs, Kipcsakban sincs.) Megfejtés: O0/ 
kussut dir. (Édes túróleves.) 


Carolus nem értette, drága Ánya, abból, hogy nincs se Itt, se ott, se 
amott, hogyan találja ki az ember a túrólevest? különben olyan leves nincs 
is! Nálunk van, mondta Ánya, és megfőzte. A sárga lé tetején úszó világos 
fellegek hófehér párnákra emlékeztettek. Az experjelnek annyira ízlett, 
hogy megkérte a kun asszonyt, csináljon az egész clastrum számára. Olyan 
nagy sikert aratott, hogy többször újráznia kellett. Ánya csemegéje címen 
gyakran ették, a testvérek megtanulták a készítés módját. Elnevezték 
madártejnek. 


Mindeközben a tatárok sok ezer orosz fejszést tereltek maguk előtt, 
akik hamarabb szétverték a gyepüket az ország határán, mint amennyi időbe 
tellett a megerősítésük. Főseregük élén Batu állt. Tőle jobbra Bájdár 
nyomult előre. Balra Kádán vezette hadoszlopát. Elképzelhetetlennek 
látszott, hogy jó királyunk, Béla, a negyedik, a mi létszámban és 
szervezettségben sem kimagasló csapatainkkal útjukat állhassa. 

A Sajó jobb partján szállottak táborba a magyarok a mohi pusztán. A 
helybéliek úgy mondták: muhi. Az első összecsapásban a tatárok a támadás 
után gyorsan hátat fordítottak, s visszavonultak. Amit a magyar vezérek 
megfutamodásként értékeltek. Napszálltakor a tábort egymáshoz erősített 
szekerek sokaságával vették körös-körül, alig hagyva rést kijáratul, s 
elégedetten nyugovóra tértek. Bíztak a megáradt Sajó védelmében, azon 
most katonaság aligha képes általúsztatni. Olyasféle páncélos vitézek, mint 
a magyar sereg katonái, nem vállalkozhattak erre. Ám a könnyű 
fölszerelésű tatár lovasságnak nem volt akadály, akkor támadtak, mikor a 
holdvilág arannyal csíkozta az enyhe sodrású vizet. A magyarok a 
félelmetes tatár csatakiáltásokra és a tüzes nyílvesszőáradat zúgására 
riadtak álmukból. 


Ezen az éjszakán Carolus Medina szemhunyásnyit sem aludt. Eleinte 
Ánya nem hagyta, olyasmiket csinált a férfi testével, amikről ő elképzelni 
sem tudta, hogy megtörténhet egy emberpárral az ágyban. Ánya minden 
vonakodást mosolyogva fogadott, de rendíthetetlennek bizonyult, nálunk 
így szokás, suttogta. 


Carolus Medina lehunyt szemmel süllyedt a paráználkodás mélységes 
bugyraiba. Magának is alig merte bevallani: sosem érzett ekkora 
boldogságot. Lehet, hogy egész szerzetesélete tévedés volt. Talán félreértés 
vagy félrefordítás, hogy Isten, aki mindenekfelett jóságos, arra kényszerítse 
az emberiséget, hogy az ilyen égbe röpítő boldogságtól tartóztassa meg 
magát. Miként 1s lehetne, ha már átélte? 


A mohó kun nő végül elcsendesedett, de akkor sem engedte el Carolus 
Medinát. A férfi hihetetlennek találta, hogy hímtagja a sok vitézkedést 
követő fehér könnyek — Ánya hívta így kunul — után félig-meddig még 
mindig állt. Carolus kicsusszant az ágyból, lemosta hideg vízzel a sajtárból, 
melyet a kun nő szokott telitölteni a kútnál. Aztán óvatosan visszacsusszant 
a takaró alá, nem akarta fölkelteni Ányát. Ébren vagyok, mondta az. Én 


álmodom, felelte a férfi kunul, de rossz szót használt, azt, hogy fájok. 
Szegénykém! — a nő magyarra váltott. 


Vontatottan indult a beszélgetés. Ánya ekkor számolt be arról, hogy a 
szerecsen nő bőrtekercséről sikerült kiderítente: jósló eszköz, egyszersmind 
szerencsét hozó talizmán. Azért viseli a testére csavarva, mert így a 
legerősebb az őrző-védő hatása. 


Talán nekünk is szerencsét hoz, gondolta Carolus Medina. Szörnyű 
híreket kapott erre vándorló szerzetesektől. Hamarosan ideérnek a dúló-fúló 
kun seregek. A várak rohamozásával nem foglalkoznak, helyette kőhajító 
parittyával egyszerűen belövik egy fekete haláltól elpusztult ember hulláját, 
a ragály azután elvégzi a piszkos munkát helyettük. Nem kellett volna 
megölni Kötöny khánt! — rikoltják gúnyosan a maguk nyelvén újra meg 
újra. 

Ám aztán a kunok helyett a tatárok jöttek városunk alá. Addigra 
megtudtuk, hogy Jó királyunk, Béla, a negyedik, minden hadával vereséget 
szenvedett tőlük, s elmenekült az országból. A határon túl az áruló Harcias 
Frigyes foglyul ejtette, csak jelentős váltságdíj és területek átengedése 
fejében bocsátotta szabadon. Akkor lefelé vette útját, egészen a tengerig, 
Tragurium, azaz Trau várában keresve menedéket. Kíséretében volt a mi 
püspökünk és több innen való pap. 

Aratás idején lepte el a tatár ármádia a mi tájékunkat. Már behordták a 
földművelők a gabonát a csűrbe. Mindez kárba veszett munkának bizonyult. 
A tatárok zsarátnokot vetettek a házakra, a csüűrökre, a kazlakra, az 
istállókra. Amelyik apa a leányát, férj a nejét, báty a húgát vezette oda 
nekik, annak életét megkímélték, de kényszerítették őket rá, hogy 
végignézzék, mint becstelenítik meg a nőket. A kíméletlen mészárlás után 
elnéptelenedett falvak élére kenézeket állítottak, hogy uralkodjanak, és 
hadisarcot szedjenek. 


Továbbvonultak, de a következő évben visszajöttek. Akkor már a 
káptalan tagjai és szolgálóik elmenekültek Fehérvárra. A dominicanus 
clastrum is elnéptelenedett, csupán Carolus Medina és Ánya maradt ott, a 
nő abban a hiszemben, hogy őt kun létére ugyan miért bántanák? Amióta a 
szerecsen asszonyt elvitte a tüdővész, Ánya viselte a talizmánt magára 
tekerve, hátha megvédi. 


Carolus a harminchárom friesachi dénárt, ami a clastrum vagyonából 
maradt, egy kettévágott marhalábszárcsontba rejtette, s a kihalt püspökség 


szélső veremházában bedugta a kemencébe. Gondolta, ott senkinek nem jut 
eszébe kutakodni. Hogy így lett-e, arról ő már nem győződhetett meg. 
Görbe tatár kard vágta föl a gyomrát, haldoklásában még látta kiomlani 
saját belsőségeit. Szeme már megkövült, amikor ugyanez a sors Jutott 
Ányának, hiába sikoltozott kunul. A végzetes pengesújtás előtt gyilkosa 
lehúzta róla a szerencsét hozó bőrt, és a saját vállára dobta. 


Sydou myth thez turuentelen Zsidó, mit térsz törvénytelen 
fvyom merth hol byuntelen fiam miért hal bűntelen 


fugwa huztuzwa fogva rángatva 

wklel ue ketwe öklözve kötözve 

ulud. ölöd 

Kegug gethuk fyomnok Kegyelmezzetek fiamnak 

ne leg kegulmmogomnok nem kell kegyelem magamnak 
owog halal kynaal avagy halál kínjával 

anyath ezes fyaal anyát édes fiával 


egembelu ullyetuk. együtt öljétek. 


HUSZONHÁROM 


Ünnepélyesen vonult előre, és fellépett a kerek ágyúállásra. 
Hátraarcot csinált, és háromszor megáldotta komoran a tornyot, 
az egész környéket és az ébredező hegyláncokat. 


A torony beomlott, de a falépcső a helyén maradt. Picit Jobbra dőlve. Mint 
egy félkész grádics a mennyekbe. A hullaszedők és a markotányosnők 
szekerei már eltűntek a lefelé vezető út kanyarulatában. 


A pogány lovasok rohamánál 15 pusztítóbbnak bizonyult az 
úgynevezett görög követő, szikladarabokat lődözött. Ilyen gyilkos 
szerszámot még senki se látott városunkban, nem is hallottunk róla. Két 
nagy kocsikerék tengelyére olyan keresztet fabrikáltak, mint Jézus 
Krisztusunk feszülete, azon volt a kivetőszerkezet. 


Kara a nevem. Én se tudnám, de — LÁTOM. 


LÁTOM, hogy ez arabusul gyolcsfehéret és ébenfeketét jelent, ami 
elég furcsa. Meg még azt is: király. Nem vagyok király, csak királyné 
lehetnék, ha... Nem vagyok arab sem, magyar sem, tatár sem. Ébenfekete 
hajam miatt sokszor azt hiszik. Bőröm halvány, átderengenek rajta a kék 
erek, pedig nemesi vérről sincs szó. Nagyanyám rabszolga volt Kutesk — a 
kunok nagyvezére — udvarában. Igazából besenyők, de ezt a kettőt össze 
szokták keverni. 


Engem sorsom megvert a LÁTÁS képességével. Azt is LÁTOM: a 
görög követő csak a kezdet. Közel az idő, amikor elterjed egy még 
pusztítóbb találmány, a midfa. Egyszerű csőnek látszik, de ha a torkából 
golyóbist lő, kő kövön nem marad. Ezt az arabok találják ki. Minálunk majd 


ágyú lesz a neve. A port, ami a rúgóerőt adja, ha tüzet fog, fekete lőporként 
emlegetik az utóidőben. Arabusul zaft. LATOM. 


A fatákolmány a beomlott toronynál igazából nem ágyú állása, az még 
a jövő, hanem a görög kőhajítóé. Egy tüzes nyílvesszőtől lángra kapott, és 
kormosra égett. Bárcsak így semmisülne meg minden szerszám, amit 
emberi élet kioltására találtak föl! 


Az ostromot rajtam kívül senki sem élte túl, egyes-egyedül én 
mesélhetnék róla. Pusztasággá vált ez a tájék. Mit keresek itt még mindig, 
magam sem tudom. 


Salamon, a magyarok királya rangrejtve menekült ki az országból. 
Segedelmet kért Kutesk nagyvezírtől. Esküvel ígérte, hogy átadja neki 
örökbe Erdély tartományt, és nőül veszi a leányát, ha Kutesk csapatokat 
küld László herceg, Salamon vetélytársa ellenében. A nagyvezír nem bírt 
erre az ajánlatra nemet mondani, hatalmas sereggel tört be a magyarokhoz. 
Nagyanyám Pulla vezír tulajdona volt, követnie kellett a csatatérre. 
LÁTOM ezt is. 


Egy Ung nevezetű helyig jutottak előre, ott László király rajtuk ütött. 
Megverte őket. A besenyők szétszaladtak. Nagyanyámat Pulla vezír 
hátrahagyta a táborban, és sosem tért vissza érte. Amikor kóborló katonák 
rátaláltak, halottnak tettette magát. Az ilyen csapatuktól leszakadt 
harcosokat, akik útonállóvá váltak, üzbégeknek hívták a magyarok. 
Nagyanyám egy teljes esztendőig élt az erdő sűrejében, gyökerekkel, 
vadgyümölcsökkel és madarak tojásaival tartva fönn magát. Rossz gombát 
evett, majdnem belehalt. Mire előmerészkedett, a ruha már lefoszlott róla, 
lapuleveleket kötözött a testére, szárakból font zsinórral. 


Ekkor rontott be Magyarországba egy újabb, kisebb besenyő sereg. 
Nem számított, hogy igazából mi is besenyők volnánk, pedig azért látszik 
rajtunk. Nagyanyámon erőszakot tettek, és elhurcolták. Mivel értett a sebek 
tisztításához, életben hagyták. A besenyők hazája felé vonult vissza a 
csapat, amikor anyám világra jött, az árokparton. Két nap múlva 
nagyanyám megszökött, a kisdedet egy zsákban vitte a hátán. 

Ugyanez a sereg támadt a menekülő Salamonra és katonárira. Az a hír 
járta, hogy a királyt megölték. De én LÁTOM, hogy Salamon király súlyos 
sebbel maradt fekve a vértől pirosult harctéren, később viszont jótét lelkek 
összeszedték. Nagyanyám kúrálta. Titokban tartották Salamon kilétét. Egy 
tengerparti halászfaluba vitték, ahol magányos remeteként éldegélt. Az 


ottaniak szentként tisztelték, gyógyító varázslatai miatt. Pedig ez nem igaz, 
LATOM, hogy a rászorulóknak nagyanyám készítette a főzeteket, Salamon 
csak adta nekik. 


Azt az egyet nem LÁTOM, ki az apám. Jó anyámat egy bizonyos 
éjszakán három fegyveres idegen hágta meg, köztük kéne keresnem. Nem 
LÁTOM, melyikük. Napokkal később fölakasztották őket Rimmak főterén, 
mert a batyujukban lelték a kirabolt templom aranyserlegett. 


Hányódtunk nagyanyámmal s anyámmal 1de-oda a balsors tengerén, 
végül fölfogadott bennünket egy nemesúr. Kacskaringós utazásokat tettünk 
vele. Az országban kobolgó szolgák és szabadok lefogása a hivatala, a 
király megbízottjaként. A nép úgy mondta errefelé: ő a Joccedeth úr. 


Városunkban foglalt magának szállást hosszabb időre. A hegy lábánál, 
hol a kikerics virít. Akkor kerültünk hozzá. Ribarszky Nándor a becsületes 
neve. Komolyan vette feladatát. Úton-útfélen fölolvasta a törvény 
rendeletét: 


A szökött rabszolga, ha valahol tolvajláson érik, megvakíttassék. 
Aki pedig más tulajdonába tartozó várkatonákat, üzbégeket, 
rabszolgákat tart birtokán, azokat haladéktalanul a király 
megbízottjának  — köteles  általadni. — egykori tulajdonosaik 
kiválthatják őket, a váltságdíj kétharmada a királyé, egyharmada 
a foganatosító ispáné. 


Ribarszky Nándornak lankadatlan szorgalma révén volt mit aprítania a 
tejbe. Tokája kibuggyant a páncéling gallérjából, hasa nadrágszíja fölött 
törekedett napvilágra. Öregnek gondoltuk. Harminckét esztendős volt. 


Összeszövetkezett városunk püspökével. Katonákkal fogatták le a 
pogányokat, akik ősi szokásuk szerint kutak mellett áldoztak, vagy fákhoz, 
forrásokhoz és kövekhez vittek ajándékokat. Bűnnek számított a halottak 
elhantolása 15 pogány módra. Szent hagyományunk, a gada úgy kívánja, 
hogy a holtat felöltöztetve, ülve helyezzék a sírba. A gazdagok mellé 
leghűbb szolgájukat 15 eltemetjük, s mielőtt az éj leszállna, dombolni kell. 
A földet süveggel viszik oda a hozzátartozók és a barátok. 


Mindez már szigorúan tiltatik. Aki a halottját nem az egyház mellett 
földeli el, tizenkét napon át kenyéren és vízen vezekeljen, így rendeli a 


törvény. Csak egy ökör áráért szabadulhat. Tömérdek ökör kerül az 
udvarunkba, kupecek viszik el őket, magas árat kell fizetniük. 

Bevallom, mi 15 megszegtük a király törvényét, amikor a nagyanyám 
jobblétre szenderült. Az volt az utolsó kívánsága, hogy fölmenőihez 
kerülhessen. Ez csak úgy lehetséges, ha pogány végtisztességet kap. Igazat 
adtunk neki. Az ősi szokások fontosabbak, mint a királyi rendeletek. Több 
száz esztendő az előnyük. 


Amíg nagyanyám velünk volt, az éj leple alatt szökögettünk ki a 
konyha melletti kamaránkból mi hárman, hogy áldozatot mutassunk be a 
Hold, a Föld, a Nap, az Égkupola, a Víz és a Tűz Őstenének. 
Megcselekedtük, amit megkövetelt a gada, csak tüzet nem gyújthattunk, 
nehogy észrevegyék. Úgyse volt kovakövünk. Reméltem, megérti ezt, aki 
mindennél feljebb való, lát bennünket a magasságból, s óvón tekint le ránk. 


Csillagteli esteken a vén diófa sűrű lombozatának oltalmába 
telepedtünk, arabülésben. Nagyanyám varázzsal hívta oda rég elholt 
családtagjainkat az örök világosságból. Tenyereinket összeérintettük, hogy 
mind a hármunk lelkének ereje egyesüljön. Én LÁTTAM, amikor szellem 
közelített hozzánk, azt hittem, nagyanyám és anyám is látja. De az én 
gyönge vállaimra rakták az Őstenek ezt a súlyt. 


Nem mindig jöttek. Csak ha nagy elszánással akartuk. Akartam. Nehéz 
napokon nem volt elég erőm. Nagyanyám és anyám keveset bírt segíteni. 
Hárman azért jobban boldogultunk. Legtöbbször nagyapámat hívtuk, akit 
nagyon szerettem. Hiányzik. 


Nagyapám arról panaszkodott, hogy a mellkasába tört dárdavég, amely 
elpusztította, már kihullott belőle, mégis azon a ponton érzi a fájdalmat. 
Teste senkinek nincs odafönn. Ember alakú, fényes gomolygás képében 
lebegtek a szellemek. Ruhátlanok lehettek, mindenki tudja, hogy a sírból 
mezítelenül kelünk föl. Nem volt emberi arcuk, de mintha a szemük sötét 
tüze lobogott volna mégis, ott, ahol lenni szokott. 


Csaba, az én kis egyvengem, akit háromévesen ragadott el tőlünk a 
fulladásos halál, azt mesélte, hogy odafönn mindig lángol a nap korongja, 
és sokkal nagyobbnak látszik, akkorának, mint egy szekér. 

Juja a leányegyvengem. Ő néggyel volt idősebb nálam, magától 
bukkant fel. Nem is őt akartuk lehívni, hanem a nagyanyám testvérbátyját, 
aki elesett a keralai csatában. Zokogtunk, mivel így tudtuk meg, hogy Juja 


nővérem 15 fönn van már az örök világosságban. Leányegyvengemet az 
úton vesztettük el, amikor a tatárok elől menekültünk. Soká kerestük, de 
nem találtuk. 


Nagyanyám a saját anyjával szeretett volna kapcsolatba kerülni. 
Arcára foszlányokban emlékezett. Letépték a csecséről a rabszolgapiacon, 
új tulajdonosa nem akart gyereksírást a házában. Hívogattuk, szólongattuk. 
LÁTTAM, a neve: Marusa. Volt. 


Lebegett felénk egy csillogó ködalak. Nagyanyám fejhangon visított, 
de nem az érkezett, akire várt. A gomolygás fölött tenyérnyivel tüzes karika 
égett, ebből sejtethettem, különleges személy jött közénk. Ha te vagy az, Jó 
anyám, jelezzél nekem! — kérte a nagyanyám, inkább szűkölve, mint emberi 
hangon. 


Amit a szellem válaszolt, egyikünk sem értette, susogott, mint a hajnali 
szél. Én LÁTTAM a szavakat kirajzolódni a sötétségben, nem a mi 
rovásjeleinkkel, hanem a papok nyelvén. KYRIE ELEISON. Ismertem 
valahonnan. Aztán: BABBA. Térdre hullottam, s megadón a homokba 
hajtottam a fejem. Arrafelé, amerre népünk őshazája lehet, a nap járásának 
alapján. 

Babba Mária, motyogtam. Nagyanyám és anyám döbbenten kérdezte: 
Babba Mária? A fénység meghajtotta magát előttünk, nemcsak a fejét 
magyar módra, hanem ahogyan nálunk szokás, derékból. Reszkettünk. 


Babba Mária... Hihetetlen. Őshitünk Őstennője, Boldogasszony 
Anyánk eljött hozzánk! Titkolják erősen a keresztények, hogy amikor 
Máriát imádják, őt tisztelik. Jézus Krisztus édesanyjának állítják be, 
szeplőtelen szűznek. Mert el akarják venni tőlünk Babba Máriát. De mi 
úgyse adjuk. Babba nem azt jelenti, hogy Szűz, hanem hogy Szép. 


Babba göre giünes, mondják a mi hazánkban, Fekete Országban. Szép, 
mint a nap. Régi szokás, hogy megvárjuk ébren a pirkadatot, ha áldozunk 
Boldogasszonyunknak. A napba öltözött Őstennőnknek, aki a holdsarlón 
áll, amikor kél a fény. 

Térdeltünk, arcunkat a földre hajtva, ahogyan kell. Sokáig csak a 
száraz nád nyikorgott. Levelek sustorogtak, békák kuruttyoltak. Búgott a 
berki madárka. Végre megszólalt Boldogasszony Anyánk. Csöndes-búsan, 
ahogyan a kalóz peng. 


ELJÖTTEM 
KÖZÉTEK 
HÁROM 
ASSZONYOK 
ÁLDÁSSAL 
BÉKÉVEL 
ÖRÖMMEL 
JÓ HÍRREL 


Úgy hangzott, mint a keresztények zsoltárai. Sírtunk. 

Tudtunkra adta: közeleg szabadulásunk órája. A keresztényekre lesújt a 
TűzőŐsten lánggal, a VízŐsten árral, a Szélősten orkánnal. Lészen fogaknak 
csikorgatása. A szabad népek kitörnek a pápavallás bilincséből. Semmi 
közünk a zsidó-keresztény Jehovához és a tízparancsolatához. Azt egyedül 
a zsidó kapta. 

Pusztítják azokat, akik fönntartják őseink hitét, nyelvünket és 
rovásírásunkat. Tagadják a lelkek örök vándorlását ií5. Akik régi pogány 
táblákat, véseteket vagy rovott pálcákat beadnak, dénárt kapnak. Ami 
begyült, tűzre vetik a papok. Mi 15 egy kalmár hittérítő karmaiba kerültünk, 
de közel a megváltásunk. Egyetlen dolgunk van: visszaszerezni a bőrlapot, 
melybe a besenyők nagy táltosa, Mosuglu karcolta útmutatásait és jóslatait. 
Mindazt, amit kiolvasott Tűzből, Vízből, Fűből, Fából, Csillagokból. 
Népünknek óhajtott segedelmére lenni, de süket fülekre s világtalan 
szemekre lelt. A besenyők az igaz utat nem lelék, így sorsuk beteljesedik. 
Csak a kivételesek nyernek megváltást, ahogyan mi hárman, asszonyok. 


Ne próbáljuk megfejteni, titkos betűit és jeleit használta. Elegendő, ha 
magunknál tartjuk, testünkre csavarva. Megvéd minden földi bajtól. 


Mire idáig ért, rikoltott az első hajnali kakas. Babba Mária áldásra 
emelte a tenyerét, ideje lejárt, mennie kell. Ha elég erővel hívjuk, 
megmutatkozik máskor 1s. 


Kerültem anyám és nagyanyám tekintetét. El sem tudtam képzelni, 
hogyan folytathatjuk életünket. Zümmögni kezdtem varázsénekünket, 
mellyel a NapŐstent szólongatjuk. Anyám és nagyanyám bekapcsolódott. 
Hangunk összesimult, fölszárnyalt. Ekkor, EKKOR - hirtelen LÁTTAM az 
előidőt. Tisztán rajzolódott ki a fejemben, hogy milyenféle asszony volt 
dédanyám, ükanyám. És tovább, TOVÁBB — egészen az idők kezdetéig. 


Görnyedt háttal vonultak szomorú tekintetű, férfias léptű nők a sztyeppén, 
állatokat és gyerekeket terelve. LÁTTAM azután a jövendőt is: ugyanolyan 
görnyedt asszonyok cipelték életük terhét. Végtelen karaván, arrafelé vonul, 
merre a nap nyugszik. Széles síkságon át, hófoltos hegygerinc hágóin, 
folyótörte völgy kanyarulatát követve. 

LÁTTAM, egymásban támadnak föl, újra meg újra, pucéran, ahogyan 
a sírból kelnek ki, s szállnak az égbe a holtak. Láttam, a lelkem őbennük 
volt. Adogatja testről testre a Magasságos, ahogyan a nagyurak étekfogói 
mérik ki az élést, kanállá görbített marokkal. 


Babba Mária nem adta tudtunkra, merre találjuk a varázsbőrt. Amikor 
ránk virradt, anyám és nagyanyám bekucorodott a vackára, s mély álomba 
szenderült. Én nekiláttam keresni, kutatni. Feltúrtam az istállót. Próbáltam 
LÁTNI, merre lehet, de nem jutottam semmire. Várnom kell, míg a 
Nagyboldogasszony újra eljő közénk. 

Csakhogy addigra lelepleztek. Nagyanyám már eltemettük, ketten 
ültünk anyámmal az éjszaka burkában. Gyakran ott lebegett velünk 
nagyanyám lelke. Beszélni nem tudott. Vagy nem akart. Éppen az apámat 
idéztük meg, amikor két fáklyát tartó katona termett ott. Hibáztunk, a 
zavartalan éjszakáktól fölbátorodva egymásnak döntött kövek oltalmában 
tüzet raktunk. 


Mi folyik itt? — kérdezte mögülük a Joccedeth úr, Ribarszky Nándor. 
Sejtettük, mindennek vége, elad bennünket. Vagy megöl. 


Anyám pisszegett. Én is tudtam, hogy nem szabad nagyurunk 
jelenlétében érintkeznem a szellemmel. Csakhogy még sosem láttam 
apámat szemtől szembe, és hiába nem volt már arca, féltem, ha nem szólok 
hozzá, örökre elszalasztom. A holt lelkek még az élőknél is 
sértődékenyebbek. 

Kérdeztem: Apám, apám, mért hagytál el engem? Ő pedig: Nem 
tudod, hogy férfiúnak menni kell, ha hívja a kötelesség? Apám, apám, mért 
nem tértél vissza hozzám? Mert már csak fölfelé maradt utam. Ki küldött 
fel? Csak azt árulhatom el, hogy micsoda, tatár nyílvessző, melyet aljasul 
méregbe mártottak. Milyen volt elmúlásod? Borzalmak borzalma, 
képzelheted. Dombolta-e valaki a sírod, s merre légyen az? Mindegy, ne ott 
keressél, hanem fönn a magas égben. 


És szétködlött. Anyámmal zokogtunk. Nem bírtuk abbahagyni, pedig 
sejtettük, baj lesz ebből, nagyon nagy baj. 


Hm, kezdte a mi urunk s parancsolónk, Ribarszky Nándor, szóval ti a 
holtakkal társalogtok? Fölrévedtem önkívületemből. Ha erre válaszolok, 
halál lánya vagyok. De a Joccedeth úr szelíden mosolygott: No, ez aztán 
csuda dolog... olyan titkok tudói lehettek, amiket magukkal vittek a sírba? 
Igen, de... azt nem fogják kivallani, motyogtam. 


Ribarszky Nándor elővette kétélü arab tőrét, a torkomhoz nyomta: 
Azért csak próbáljátok meg! Ne, sikította az anyám, már úgyse lehet, 
elmúlott a szellemeknek órája. Jó, akkor majd holnap, legyetek itt, mikorra 
elég vastag a sötétség! — intett legényeinek, elmentek. 


Mit tehettünk? Másnap, az éj beköszönte után két fertályórányival 
kiültünk szokott helyünkre. Nagy tüzet raktunk, most már lehetett, ez az 
egy előnye volt annak, hogy lelepleztek. Nemsoká megérkezett Ribarszky 
Nándor, az írnokával, Petrovics Péterrel. Törékeny, rossz lábú ember az 
írnok, sose néz senki szemébe. LÁTTAM, előző életében hadvezér volt, 
dárda ütötte át a lába szárát. 


Régi sorsaink sebeit visszahozzuk újra meg újra, míg meg nem 
szüntetjük a bajt, ami okozta. Ezt egy szellem mondta nekünk. Őt nem 
hívtuk, de jött, Kamaleka vagy Kamaloka a neve. Amelyik testrész 
csonkabonka, béna, sérült, abban hordozza az illető a balsorsa kulcsát. 
Akinek a lába rossz, annak tovább kéne lépnie. 


A Joccedeth úr leült mellénk a zsámolyra, amit kihoztak neki. Írnoka 
odahuppant a harmatos gyomok közé. Kezében tisztított fakérgek, ő 
gyártotta ezeket jegyzés céljára, pergamenhez nehéz hozzájutni a háborús 
viszonyok közt. Petrovics Pétert a gazdája úgy hívta: kis Pé. Pedig 
egykorúnak látszottak. 


Ribarszky Nándor intésére a katonák hallótávolságon kívülre hátráltak. 
Na, Kara, kezdjük akkor, Pé, az első nevet! Az írnok kibetűzte saját 
karcolását. Mészáros István, Vájszberg lakosa, lopott lovak, akasztva, 
március kalendáján. Ránk néznek mind a ketten, sőt főleg rám. Gyerünk, 
Kara, csináljad szépen, nagy szolgálatot teszel nekem, s rajtam keresztül 
királyunk őfelségének. 

Csináltam, amit kért, szólongattam Mészáros István akasztott lókötöt, 
reméltem, anyám is besegít, de nem történt semmi. Izzadtam, hajlongtam, 


nagyanyámtól tanult varázsszavakhoz folyamodtam, előbb némán, azután 
zümmögve. A Joccedeth úr türelmesen várt. Igen, de előbb-utóbb elfogy a 
béketűrése! Végre-valahára csillogni kezdett egy lélek a sötétségben, 
csakhogy nem bírtam közelebb vonzani. Alig hallottam, mit susog. Addigra 
LÁTTAM, hogy nem Mészáros István akasztott lókötő szelleme az. Hanem 
Luvekhari, a LóŐSten, négylábú barátaink oltalmazója kehtől, lábtöréstől, 
harci sebesülésektől. Aki rendszeresen áldoz neki, azt sose dobja le a lova. 
Csodáltam, hogy Ribarszky Nándor nem ismer rá. Noszogatott: Kérdjed 
tőle, kik voltak a bűnökben társai és segédei, hogy hamar elkaphassuk őket! 


Aha. Megfeledkeztem róla, hogy ő félig magyar, félig szerb, nem 
tartozik nemzetségünkhöz, Ősteneinkről fogalma sincs. Arcra borultam égi 
látogatónk előtt, anyám követte példám. Luvekhari tisztes távolságban 
maradt. Urunk követelésére én kúsztam hozzá, fejem lehajtva, de akkor ő 
hátrált, nem juthattam a közelébe. Egy-egy szavát elcsíptem, például hogy 
abrak, meg hogy veszedelem. Sejtettem, ezt hiába mondom Ribarszky 
Nándornak, megtartottam magamnak. Nem értem, mit beszél, dünnyögtem. 


Hívogattuk rendesen a kis Pé megnevezte bűnös pogányokat, mind 
bakó bárdja alatt vagy kötelén végezte. Ritkán jött az, akit vártunk. Néha 
mégis, és volt, hogy mondták bűntársak nevét. 


A kis Pé lejegyezte. Rossz érzés, hogy bajba hozok embereket. De 
ezek alávaló tolvajok, lókötők. Van, aki többszörös gyilkos. Sokan 
Vájszbergből, ahol hófehér a föld a mészkötől. Ők mondták. A bűnözőket 
inkább fekete vidékre képzelné az ember lánya. 


Már majdnem minden este holt lelkeket hívtunk a Joccedeth úr 
parancsára. Csak ha nem ért rá, csinálhattuk magunknak, pogány módra. 
Előtte nem mertük azokat a szavakat használni, amiket tilt az egyház. Meg 
a mi nyelvünkön se, hátba érti. 


Hívtam Boldogasszony Anyánkat. Nem mutatkozott. Sejtem, hogy 
megorrolt ránk, de nem LÁTTAM, miért. Végül egy estén, amikor ki se 
akartunk ülni, mert lógott a vihar könyöke, ahogyan a besenyők mondják, 
váratlanul megjött. Pedig épp nem hívtuk. 

Babba Mária arcát nem vehettem ki, de LÁTTAM, amiatt haragszik, 
hogy a lélekidézéssel embereket adunk hóhérkézre. halandók csak 
becsületes küzdelemben ölhetnek, vagy Jogos sérelem megtorlásául, például 
asszonyok hűtlensége esetén. 


Kényszer hatására cselekszünk, magyaráztam. Babba Mária nem 
fogadta el mentő körülménynek. Kérdeztem, hol keressük a szent bőrt? 
Csak annyit felelt: Amire nincs válaszod, azt találd ki, eddig LÁTÓ voltál, 
legyél most már KITALÁLÓ, abból még kevesebb van idelenn a földön! — 
hátrált, szertefoszlott. 


Attól fogva sosem azt fordítottam Ribarszky Nándornak, amit a holt 
lelkektől hallottam, megváltoztattam a neveket, az időpontokat, a helyeket 
15. Sokáig nem vesztettem rajta. 


A kis Pével összebarátkoztam. Hatalmas fába vágta a fejszéjét. 
Tervezi, hogy megírja a magyarok történetét, úgy, ahogyan volt. Aszerint, 
amit össze tud szedni róla. Latinul írja, magyarul a kutya sem olvas. Azt a 
címet fontolgatja: Gesta Hungarorum, mert rövid és velős. Kérdezte, mit 
szólok hozzá. Szép. Közben arra gondoltam: a mi népünk történetét mért 
nem írja meg valaki? Akár latinul. A táltosok közül többen jól beszélik. 


Kis Pé azután elhagyta városunkat. Később hallottuk Ribarszky 
Nándor úrtól, hogy jeles hivatalt kapott, Győr püspöke lett. A magyarok 
királya, Béla, sokszor rendelte föl az udvarba, azt akarta, hogy minden elé 
kerülő ügyet foglaljanak írásba. Pé mester megszervezte a kancelláriát. 


Joccedeth urunk szerint a megbízatást annak köszönhette, hogy több 
nyelven beszélt s fogalmazott. Hogy a Gesta Hungarorum-ot vagy mit 
megírta-e végül nem tudom. Ha nagyon akarnám, talán LÁTNÁM, de annyi 
a fontosabb látnivalóm. Meg a KITALÁLNIVALÓM. 


KITALÁLTAM, hogy az a bőr a Joccedeth úr udvarán fölvert díszes 
sátor oldalfalának egy darabja. A tatároktól zsákmányolták, kháné vagy 
vezíré volt. Onnan bajosan vehetném ki. De pici részenként megjegyzem. 
Törött kés hegyével karcolom, Pé mester itt hagyta néhány üres falemezét, 
azokba. Nincsen olyan hegyes pálcám, mint neki, amire azt mondta, stílus a 
neve. Régi írnokok használták, viaszkos táblára, ha jól értettem. 


Ribarszky Nándor előbb-utóbb rájön, hogy csalok. Akkor majd lesújt a 
haragja, vagyis a hosszú, kétélű spanyol kardja. Próbáltam LÁTNI ezt az 
eljövendőben, de nem ment. Egyszerű a magyarázat. Még mielőtt 
megtörténhetett volna, lesújtott ránk egy magasabb erő haragja. Hogy az ő 
Őstenüké vagy a mieinké, az kérdés. 

Tüzünknél ültünk, csigert ittunk. Mi erjesztettük. Hasonló, mint a 
magyarok kumisza, csak erősebb. Joccedeth urunk igen szerette, ültő 


helyében félkancsónyit leeregetett a torkán. Sokkal kedvesebb volt, ha ivott. 
Megcsipkedte az arcom, azt mondta, helyre fehérnép vagyok én. Mit jelent 
ez? Ennyire azért nem tudok magyarul. 


Szemvillanásnyi idő alatt szakadtak át az ég gátjai, zúdult ránk a sűrű 
eső. Tévedés történt, VízŐsten helyett ViharÓŐsten hívódott oda. Talán 
rájött, hogy nem őt idéztük, dühbe gurult, jégdarabokkal szórta meg a 
földet, fájt, ha eltalált. Mire fölpattantunk, bőrig áztunk. Szaladtunk a ház 
felé. ViharŐsten fénydárdákat hajított ránk, dörrenéseik halálra rémítettek. 
Udvarunkon az ökrök megvadultak, s amit még sosem tettek, kitörték a 
karám gerendakapuját, letaposták az ispánt és a számadót, két legényükkel 
együtt. Kinyargaltak a szabadba, bőgve, lökdösődve, mire odakinn az út 
lejtős kanyarulatához értek, úgy fölgyorsultak, mintha lovak volnának. 


Az apokalipszis ökrei! — ordította Ribarszky Nándor véreres szemmel, 
ezt sem értettem. A ház bejáratához szaladtam. Anyámat szem elől 
vesztettem, s a Joccedeth urat 15. A villámcsapások fényében sártengerré 
vált az udvar homokja, melyet a nagy testű állatok széttapostak. ViharŐsten 
haragja nem csillapodott. A tüznyilaktól kigyulladt a zsúptető, sárga fénnyel 
égett. 

LÁTTAM, túl fogom élni az égiháborút. A zsákmányolt sátor 
kötelékeiek többségét elszaggatta a szél, hatalmas zászlóként lobogott, 
csapdosta a házfalat és a sarat. Vártam a következő villámfényig, akkor 
odaugrottam, kerestem a bőrt. Sokáig nem találtam. Újra meg újra rám 
borult a sötétség, végül a sátor ponyvája 1s. Alatta térdeltem, a vászon érdes 
felülete dörzsölte az arcom. Hirtelen megéreztem a simább részt: itt lehet a 
bőr! Két kézzel kapaszkodtam belé, hogy leszakítsam, de alaposan 
odavarrhatták. A következő mennycsapásnál késemmel nyúltam a széle alá. 
Így vagdostam le, soká tartott. Majd megfúltam a ponyva alatt, míg 
elkészültem. Ingem alá dugtam, s rohantam vissza a házhoz. 


Egyedül voltam. Hová lett az anyám? a Joccedeth úr? hová lettek a 
házbéliek? az írnokok? a számadók? Szólongatni kezdtem őket. Válasz nem 
érkezett. Abban a zúgásban-dörgésben nem 1s hallhattak. 

Boldogasszony Anyánk, ne hagyj el, a végén leég a ház, földönfutókká 
leszünk már megint! Kiléptem az esőbe, néztem oda föl, ahol Ősteneink 
lakoznak. Esedeztem bocsánatukért, hármas hajlongásokkal. Az égiháború 
tombolásában átéltem, milyen apró porszem vagyok, kiszolgáltatott a 
föntieknek. Készen álltam halálomra. 


Babba Mária szólított, csodák csodája, tisztán értettem: Emeld felém 
az arcod, leányom, kelj föl, és járj, használd a néked juttatott képességet! 

Megtettem, amit kért, de nem LÁTTAM semmit. Világos... ki kell 
találnom. 


Nádszálként ingtam a szélben, és Boldogasszony Anyánkat utánozva, 
dallamosan kezdtem: 


HATALMAS ŐSTENEK AKIK ODAFÖNN LAKOZTOK 
NÉZZETEK RÁNK, TEREMTMÉNYEITEKRE 
HIBÁINKAT BOCSÁSSATOK MEG 

TI TUDJÁTOK A LEGJOBBAN 

MILYEN TÖKÉLETLENEK VAGYUNK 
FOGADJATOK EL BENNÜNKET 
BOCSÁSSÁTOK MEG A MI VÉTKEINKET 
ÉN SZÓLOK HOZZÁTOK 

KARA 

A HÓFEHÉR ÉS ÉBENFEKETE 

A KIRÁLY VAGY INKÁBB KIRÁLYNŐ 
AKI RABSZOLGÁVÁ LETT 

A TI AKARATOTOKBÓL 

HALLJÁTOK MEG SZAVAM 
BOLDOGASSZONY ANYÁNK 
NAPŐSTEN ÉGŐSTEN 

VIHARŐSTEN VÍZŐSTEN 

SZÉLŐSTEN FÖLDŐSTEN 
IRGALMAZZATOK 

IRGALMAZZATOK 

IRGALMAZZATOK 


Mire bevégeztem, elcsöndesült a vihar, a tetőn a lángok kihunytak. Pirkadni 
kezdett. LÁTTAM, most áldoznom kell az égieknek, ősi módon, amiért 
lesújthat rám Ribarszky Nándor büntetése. Tüzet kéne raknom, de nem 
bírtam meggyújtani a vizes fát. Bementem a konyhára szárazért. A folyosón 
hevert a Joccedeth úr, egy szarufa zuhant rá, betörte a koponyáját. Élt. 
LÁTTAM, gondos ápolásommal föllábad ő még. Fél lábára és karjára béna 
lesz. 


Anyámra később bukkantam, az erdő szélén. Őbenne semmi nem 
maradt abból, akit ismertem. Elméje cserbenhagyta. Csak ült, fénytelen 
szemmel nézett fölfelé. LÁTTAM, így lesz ez, amíg él. Kevés van neki 
hátra. Dolgát végezni sem ment többé, ott engedte ki magából a zsámolyon, 
a kamarában. Etettem, itattam, tisztába tettem, mint egy csecsszopót. Nem 
baj, annak idején ő csinálta velem, amikor e zavaros világra hozott. 


Az ökrökből keveset tudtak befogni, a többi szétszaladt a vidéken. 
Csöndes hetek következtek. 


Anyámat illőn elföldeltem, s rádomboltam, ahogyan kell. Senki nem 
törődött velem. Ribarszky Nándor addig nyomta az ágyat, míg leesett az 
első hó. Megértette, ha élni akar, nem idézhetjük többé a bűnös holt 
lelkeket, mert magunkra zúdítjuk népem Ősteneinek haragját. Csak annyit 
nyögött ki: Azt még nem 15 tudjuk, mit szólt ehhez az én Jézus Krisztusom. 
Megtudod, gondoltam, ha majd a lelked búcsút mond a testednek. 


Addigra KITALÁLTAM, hogy a bőr, melyet a derekamra csavarva 
hordtam, egyfajta krónika. A rajzok is holt lelkek vallomásai. A hattyúk 
azokat az estéket jelzik, amikor e magasztos találkozások megestek élők és 
halottak között. Az idézők, LÁTTAM, egy távoli tó, talán tenger partján 
raktak máglyát, azt ülték körül. Öten, három asszony, özvegyek, meg egy 
sokak által Őstenfinak tartott besenyő táltos, és egy ifjú legény. 


Ribarszky Nándor ápolását odaadóan végeztem. Amikor fölállhatott 
már, történt valami: végre asszonynak nézett. Azóta uramként szeretem őt. 
Miért titkoltam magam előtt is ilyen sokáig? KITALÁLHATTAM volna, 
hogy ez lesz. 


igen mikor rózsát tűztem a hajamba mint az andalúziai lányok 
igen és arra ahogy megcsókolt a Mór Fal alatt és azt gondoltam 
ha már ő akkor legyen ő mért ne és a szememmel kértem hogy 
kérdezze meg újra igen és akkor megkérdezte hogy igent 
mondanék-e igent kis hegyi Virágom és előbb átöleltem igen és 
magamhoz húztam úgy hogy egészen érezze a mellem csupa illat 
igen és a szíve őrülten vert és igen mondtam igen akarom igen 


HUSZONNÉGY 


Látjátuk feleim szümtükhel, mik vogymuk: isá, por és homou 
vogymuk. Meényi milosztben terömtevé elevé miü isemtköt 
Ádámot, ös aduttá valá neki párádicsumot házoá. És ménd 
párádicsumben valou gyimilcsektűl mondá neki élnie. Heon 
tilutoá űt igy fá gyimilcsétűl. Gye mondoá neki, méret niüm énéeik: 
isa, ki napon émdöl az gyimilcstűl, hálálnek háláládl holsz. 


Hideg ráz. 

Rettegek. 

Megölnek. 

Fölkötnek. 

Máglyára tesznek. 

Lenyakaznak. 

Lakolni fogok. 

Hagytam, becsapjanak. 

Fő baj: igazat feleltem, mikor kivallattak. Kereszt emelőjének sose higgy. 


Csak Tavar sámán segíthetne, de ő már fönn heverészt. Mikor utoljára 
láttam, szőke bika képiben küzdött magas égben. Termést jégeső verte el, 
annak Őr Dögét akarta lebírni. Jegek hullása ellappadt, engem viszont 
keresztesek lefogtak. Dudar és Pöszke lánya vagyok. Nevem Bolda. Engem 
Gyula ágyasának neveltek! Nagyot zuhantam. Csúf sorsra jutottam. 
Fogságba estem. Eladtak Abu Dimah nagyúrnak. 


Abu Dimah nagyúr mórok követe, távoli Deberdenből indult hosszú 
küldetésbe. Előbb volgai bolgárok országában képviselte hazáját, utána itt. 
Ki betűk tudományában járatos, követheti, merre vitte útja, naplót vezetett 


mindig, saját mór nyelvén. Csupa kis hajladozó tollvonással. Makula 
nélkül, nincsenek rontások vagy pacák. Mikor Jó kedve volt, olvasott belőle 
részeket nekem, magyarra téve át, hogy értsem. 


Úgy hitte, mi baskírok vagyunk, szóval hogy baskír ugyanaz, mint 
magyar. Népünk bátor és fölöttébb nagyszámú, szerinte. Hetvennyolc várost 
számlált meg. Tőle tudom, hogy országunkban ezerszám élnek besenyők, 
meg horezmiek, szolgálják magyarok királyát, s csak látszatra keresztények, 
szívükben maradtak hithű mohamedánnak. Besenyők csak háború idején 
állnak fegyverbe, ők nyíltan vállalják iszlám vallásukat, szokásaikat. 


Magyarok országa egyik legjobb módnak örvendő azokból, miket 
látott, fölöslegekben dúskáló. Hegyekből aranyat s ezüstöt bontanak, 
amennyi kell. Csodálkozik, hogy fél dinárért húsz bárányt vagy harminc 
juhot 15 adnak, akár gidát. Zsenge és szép rabszolganő ára tíz dinár, de 
hadjáratok idején csak három, olyankor sok van. 


Rólam 15 megemlékezett: vett magának rabszolganőt, tíz dinárért, ki 
tizenöt éves, teliholdnál i5 szebb, haja koromfekete, szeme sötét, bőre 
hófehér, főzésben, varrásban, számlálásban jártas. Mind igaz, kivéve 
koromat, már tizenhét voltam akkor. Rabszolga-kereskedők mindig 
fiatalítják árujukat, hogy többet kérhessenek értünk. Hogy nevem Bolda, 
Dudar és Pöszke lánya vagyok, kit Gyula ágyasának neveltek, sosem tudta a 
meg. Úgy szólított: Sehe, nem tudom, mely okból. 


Gyermeket szültem Abu Dimah nagyúrnak. Kisfiút. Hiába imádtam, 
kényeztettem, óvtam széltől, víztől, fagytól, korán halt, épp csak kezdett 
beszélni arabusul és magyarul. Sirattuk mindketten, gyászoltuk itteni s 
ottani szokások szerint. Uram s parancsolóm temetés után fölszabadított. 
Elvitt szüleimnek sírjához. Helyeztünk rá virágokból font füzért, ahogyan 
kell. 


Fiam nyughelyénél fogadalmat akartam tenni. Valamit soha többé nem 
csinálni, emlékét ezzel is őrizni. De bármi jutott eszembe, sejtettem, 
úgysem tarthatom be halálomig, rákényszerítenek, hogy megszegjem. 
Végül úgy döntöttem, soha többé nem mondom szavak elé, hogy a, az. 
Nélkülük beszélek, amíg élek! Pedig számra jönnének mindig. Ha emberek 
csodálkoznak, vagy szóvá teszik, nem törődöm vele. Résen leszek, vigyázni 
fogok, betartom bármi áron. Isten engem úgy segéljen!!! 


Abu Dimabl, uram és parancsolóm meglepett: bejelentette, utaznia kell 
vissza Szakszinba, és nem vihet magával. Mikor jössz, újra ide? — 


kérdeztem. Nem tudhatja, felelte. Lehetséges, hogy soha? Hümmögött, 
bólintott. Envelem mi lesz? — erre választ nem kaptam. 


Zokogtam, míg málháit kocsira rakták. Abu Dimah nagyúr szemébe 15 
könnyek szöktek. Ekkor vallotta meg, nincs bátorsága elvinni magával, fél, 
hogy feleségei és rabnői kikaparják mindkét szemét. És enyimét is. Már 
lóra szállt, mikor lehajolt hozzám, újra átölelt, bőriszákot nyomott kezembe. 
Sarkantyúját paripája oldalába bökte, elvágtatott. Mintha félne, ha még 
egyszer rám néz, nem bír itt hagyni. 


Napokig hevertem derékaljamon, üres tekintettel, szünet nélkül 
sírdogálva. Végre összeszedtem magam, megmostam arcom. Bőriszák 
tartalmát átvizsgáltam. Szabadító levelem volt benne — tudtam, Abu Dimah 
nagyúr korábban megmutatta. Följegyzéseinek egyik, írnoka által készített 
másolatát í15 rám hagyta, melyeket nálunk rótt, arab módra, bőrtekercsre. 
Sajnáltam már, hogy míg Itt volt, nem tanultam tőle arabusul. Vagy legalább 
betűt vetni, valamelyik nyelven. Csak két tavaszt ért meg minálunk Abu 
Dimah nagyúr, én ostoba, azt hittem, marad örökre. Sürün mondogatta, 
szereti országunkat, szíves örömest idősödne meg Itt. Mi istenünk vagy ő 
istene másképp rendelte. 


Királyunkat sokra becsülte. Pedig vitába keveredtek. Uram és 
parancsolóm elmesélte. Magyarok királya sérelmezte, hogy Abu Dimah 
tiltja bor ivását embereinek, viszont engedi, hogy ágyasokat és több 
feleséget tartsanak, bár nem többet négynél. Királyunk úgy gondolta, bor 
Ivása erősebbé tesz, fehérnéppel való incselkedés viszont legyengít minden 
harcost. Abu Dimah hű tolmácsa segítségével felelt, pedig már tűrhetően 
beszélte nyelvünket: Törvényeink mások. Ti víz gyanánt isztok bort, s nem 
ittasodtok le. Muzulmánok pedig mámor kedvéért isszák, így esztelenné 
válnak tőle. Ágyasokat iszlám vallás engedélyezi, többnejűséget is, én, 
jelentéktelen, miért tennék másképp? 


Királyunk bölcsnek ítélte Abu Dimah nagyurat, s változtatott saját 
nézetén, jóváhagyta, hogy iszlámhívő katonái házasodjanak csak kedvük 
szerint, S papjai tiltakozását semmibe véve ágyasok tartását sem tilalmazta. 
Abu Dimah adott néki jó tanácsokat. Ő javasolta, hogy jobb kezén lévő 
csenevész hatodik ujjacskát köttesse el lószörrel, akkor leszárad. Mert 
királyunk odáig takargatta, keresztény papok rossz szemmel nézték, 
sámánság jelének ítélték. 


Uram és parancsolóm, mikor két tavasznak múltával kötelessége 
távozásra késztette, aranypecsétes oltalomlevelet kapott királyunktól. 
Kíséretet 15 rendelt mellé. Örültem, így talán épségben jut vissza hazájába. 


Velem mi lesz? Már nem segít, hogy én, Bolda, Dudar és Pöszke lánya 
vagyok, s Gyula ágyasának neveltek. Nincs közelemben sámán, kitől 
tanácsot kaphatnék. 

Annyira reméltem, hogy királyunk jóváhagyja Abu Dimah nagyúr 
alázatos kérelmét: hadd kísérje el őt Tavar sámán országunk déli részébe, 
hol muszlimok telepedtek le, akiket számba akart venni. Királyunk azonban 
eme kérését — egyedüliként —nem teljesítette. Tavar sámán túszként él 
udvarában, megszegné szerződést, ha engedné eltávozni, akár csak 
időlegesen. Így sámán nélkül utaztunk, nem láttam többé Tavart. Hírek 
szerint sosem fogom, mert már odafönn pipázgat, Tűzisten jobbján. Azóta 
néha jégeső hull legforróbb nyárban 15. Tombolnak kígyókból s halakból 
lett sárkányok, nincs már, ki felleg képiben fölrepüljön s megküzdjön velük. 
Harangozással lehetne védekezni ellenük, de nem csinálják, nem tudom, 
miért. 

Más baj is van. E városban lúdvérc nyomorgatja szerencsétlen 
lakosokat. Tudvalevő, hogy lúdvércek sosem láthatóak emberi szemmel. 
Ránk ülnek, megszopják mellbimbónkat, néha nem érik be vele, akkor vért 
szívnak ereinkből. Akad itt lüdérc is bőven, lángnyelvbe burkolózik, mást 
nem látni belőle, hirtelen támad, és gerjeszt férfiút nőre, nőt férfiúra, 
ellenállhatatlanul. Lüdérc szállta meg Abu Dimah nagyurat i1s, mikor 
kifizetett értem tíz dinárt, pedig megkaphatott volna hétért, ha alkuszik. 
Csakis lüdérc indíthatta arra, hogy hazautazzék feleségeihez és ágyasaihoz. 
Közülük Serát sokat emlegette utolsó napokban. Nincs mit tenni. 


Napjában kétszer könyörögtem  Tűzistenhez, leghatalmasabb 
csodatévőnkhöz: Magasságos Lumet, könyörögve kérlek, fogadd el 
áldozatomat, s hozd vissza őt nekem! Lobogó lángokba öntöttem 
búzamagot, fröccsintettem bort, dobtam falás húst, mely éles szisszenéssel 
sötétedett barnává, s égett feketére. De Lumet nem válaszolt, nem adott 
jelet, nem segített. 


Sorsommal már Őr Dög fertelmes mancsai karmolászták. Csapások 
Jöttek, egymás után. Városunkat elfoglalták Fekete Magyarok csapatai, 
kiket másként kavaroknak hívnak. István királyunk pedig többször rájuk 


támadt, legyőzte és széjjelszórta őket. Ahány elhullott, ugyanannyi került 
elő nádasból, sűrű rengetegből, hegy barlangjából. 

Rabláncra fűztek, sorstársnőim csoportjában hajtottak, úttalan utakon. 
Tudtam, újra eladnak rabszolgapiacon, kezdődik elölről. Rákészültem, 
végzek magammal. De szoros felügyeletben tartottak, gyilokszerszámom 
vagy mérgem nem lévén, ugyan miként tehetném? Kieszeltem, hogy 
ruhából tépett csíkokból készítek kötelet, csakhogy már alig maradt rajtunk 
valami, hogy legalább testünk kényes részeit takarja. 


Két csuklyás férfihoz kerültem, akikről először úgy hittem, némák, 
mert sose beszéltek. Mutogattak, ha akartak valamit. Lovon ültek, engem 
hosszú szíjon vezettek, futnom kellett, le ne maradjak. Fölfelé 
kapaszkodtunk, domboldalakba vájt kanyargós ösvényen. Szerettem volna 
tudni, hová megyünk, sorsom mi lesz, sejtettem, hiába kérdezném. 


Lumet, Lumet, miért hagytál el engem! 


Csúcsra értünk, fölfelé nincs tovább, nem álltunk meg, balra le, erdei 
úton. Tisztásra bukkantunk, közepén szénégető boksa, oldalt három, durva 
gerendákból ácsolt gunyhó. Megértettem, kőfaragókhoz kerültem, rengeteg 
oszlopfő, támkóő, domborkép állott körös-körül. Eloldoztak, mutatták, 
vetkőözzem pucérra, mosakodhatom ciszternában. Nem szégyenlősködtem. 
Csípős hideg víztől magamhoz jöttem. Kaptam tőlük tiszta fehér ruhát, 
köpenyt. Ezekbe öltöztem, noha férfinak valók. Mindegy nekem már. 


Adtak ennem estebédet. Teli fatál zöldséget, darabka sötét bélű 
kenyeret, nyelvemhez ragadt, félig sületlen lévén. Nem hagytam ott 
morzsányit sem, tudtam, minden erőm kell. Biztosra vettem, erőszakot 
tesznek rajtam. Mutatták, egyik gunyhóban lesz éjjeli nyugodásom, 
estvéledett. Sokáig vártam, egyikük sem tört rám. 


Hajnalfényre ébredtem. Hallottam, beszélgetnek, mégse némák. 
Megtudhattam szavaikból, hogy utazó Dommewisterek, megrendelések 
kedvéért vándorolnak. Nagy bazilika épül odalenn a városban, abba kell 
faragniuk domborképet, támkövet, oszlopot. Kiderült később, hogy német 
ajkúak, de magyarul is beszélnek. Engem azért vettek, hogy főzzek és 
mossak rájuk. Igyekeztem kitenni magamért. 


Furcsálltam, hogy egyikük sem akar belém nyomulni, így 
megöregedtem? Patakvíz tükrében nem láttam, hogy sokat változtam volna. 
Hordtam szorgosan vizet főzéshez, szedtem gyümölcsöt, gyökeret, főztem 


kezdetleges tüzhelyükön kását, sütöttem lepényt, néha madarak húsát, miket 
lenyilaztak. Fűszerszámmal alig rendelkeztem, de azért jóízűen megették. 
Olykor egész nap köveket kalapáltak ólomveretű fokosaikkal, máskor fél 
napokra eltűntek, sose mondták, hová. 


Lassankint azért tudtunk beszélgetni egyről s másról. Kérdéseimre 
adott kurta feleleteikből kiderült, szász urat szolgáltak, míg kegyét 
vesztették, s menekülniök kellett. Farkason lovagló végzetistennőt rendeltek 
tőlük, fölavatandó katedrálisba, tizenhét darabot. Rosszul sikerültek, 
tizenhét, farkason lovagló kövér madár került ki kezükből, tizenhét kövér 
vadkacsa vagy tizenhét hízott hattyú. Ráadásul nagy kapkodásukban 
elfeledték őket sötétre festeni. Pedig végzetistennők éjszínű madarak, 
nagytermetű fene hátán lovagolnak. Tizenhét fenéjük is inkább 
emlékeztetett lóra, mint fenére, más szóval farkasra, ők is belátták. 
Kínvallatás és lefejezés várt volna rájuk, ha jótét lélek nem értesíti őket 
időben. 


Mióta magyarok országába kerültek, — megtanultak faragni 
turulmadarat, fehér lovat, csodaszarvast, emezekből sokat adnak el 
vásárokon. Kedvvel mintázzák ősi germán legendák alakjait, ahogyan 
apjuktól s nagyapjuktól tanulták, tőlük örökölték mesterségüket. 


Sokasodnak és szaporodnak faragott kövek, melyeket megrendelők 
visszautasítottak, ki sem fizettek, ezeket azután másnak eladni bajos. 
Minden triplatokás pap olyat akar templomába, amilyet ő képzel el 
magának. Kedvencem egy oszlop tetejére való, három oldalt domborképpel 
díszített fehér mészkőtömb, melyet itt lenn nem fogadtak el, pedig mindkét 
Dommeister váltig állítja, ilyet kértek. Bűnbeesés, Paradicsomban, ezt 
akarták. Tessék. Abacus alatti sarkokban két turulmadár jelképez múltat és 
jövőt, köztük ősatyánk, Ádám, kinek ruházata egyetlen szalagból áll, 
fügefalevél helyett, kezében alma. Jobbra Éva, baltával fenyegeti 
megkísértőjét, Őr Dögöt, aki kígyó képében közelít. 

Nem értettem, mióta van  ősanyánknak baltája?  Kérdéseimre 
összenevettek, beismerték, szó sincs Ádámról, Éváról, Őr Dögről. Germán 
legendát faragtak meg, Edda-dalokból. Ihrym megszerezte Donar 
csodabaltáját, melynek neve Mjölnir, elhajítva mindig célba ér, ám utána 
visszarepül — gazdájához, további szolgálatra.  Donar, viharok és 
mennydörgések istene főalak, villámok szórója, nagyon haragszik. Thrym 
varázsövet visel, ahogyan valamennyi germán isten, ami megkilencszerezi 


erejét. Kísérője csavaros eszű Loki, tüzek ura, többi istenségek örökös 
bosszantója, madarak képében szokott mutatkozni. Donar nőnek öltözve jó 
bosszút állni. Ők láthatóak, oszlopkőbe vésve. Érthető, ha megrendelő nem 
kért belőle, mondtam én. Jó, de akkor mi legyen vele? legjobb munkánk! 


Addigra tudtam már nevüket, Zoerardot könnyebb szóra bírni, ő 
testesebb, Loki csak végszükség esetén beszél, ő görhösebb. Munkájuk 
végett félkész Domhoz járkáltak, míg le nem hurcolkodtak, idejük 
fogytával, Attól fogva ott háltunk, sebtiben összetákolt gunyhóban, épp 
csak védve esőtől széltől. Viharos éjszakán szelek zúgása nem hagyott 
aludni. Egyedül hallgattam víztenger mormolását, mely gunyhónk tetejére 
záporozott, s réseket találva be is folyt. Lábam magam alá húztam, hogy ne 
ázzék. Zoerard és Loki szerencsésebben választott derékaljat, egymás 
mellett feküdtek. Fázódhattak, mert összesimultak, mint két kalán. 


Sokára vettem észre, hogy ők sem alszanak. Hanem hát... Lombard 
szerelem, így mondják. És ők valóban lombardok ivadékai! Amire büszkék. 
Sose láttam ilyet még. Ekkor értettem meg, miért nem használnak engem 
férfierejük csapolására. Vigyáztam, nehogy rájöjjenek, kihallgatom őket. 
Suttogva becézgették egymást, édes drága Zoékám, kicsi Lolókám. 


Szuszogtak, ziháltak, én meg benedvesedtem, még ilyet! Nem tudtam, 
mit tegyek. Lombard szerelem puszta elképzelésétől ií5 undort éreztem, 
akkor hogyan? Nem bírtam aludni, újra és újra elképzeltem, milyen lehet, 
ha hím nyomul hímbe. Furcsa, de nem viszolyogtam. Már nem annyira. 
Szerelmes  Dommeisterek! Ki gondolta volna? Csak  pirkadáskor 
szunnyadtam el. 


Fölöstököt ettek mintázóasztalukon, mire előjöttem gunyhónkból. 
Odalenn ácsok gerendázatot szekercéztek, kelő nappal ők is keltek. Szép 
lesz, ha elkészül, gondoltam, napfényben úszó tartóoszlopok magasodtak. 
Ilyen világosság sose lesz bazilikában. Szabadtéri templomba 
otthonosabban érezné magát minden isten. Magyarok ősi istenei fedett 
helyre be sem lépnének. Germán istenekhez is jobban illenék. Csak Jézus 
Krisztusnak kell félhomály. 


Nem sokáig dolgoztak aznap. Kömíiívesek, ácsok, pingálók munkát 
szüntettek, s elvonultak vért látni. Szerencsétlen nőt végeznek ki máma, úgy 
hírlik, boszorkány, tud szemmel verni. Nem akartam odamenni, de két 
Dommeisterem vitt magával. Emelvény állt piacoknak terén, bitófa helyett 
zsámoly. Két hóhérlegény vonszolt föl kis termetű asszonyt, haját levágták. 


Kopasz fejét hánykolta, zokogott, átkozódott. Ha tud szemmel verni, miért 
nem csinálja? Bár változtatná sóbálvánnyá azokat, akik meg akarják ölni. 
Piacok tere dugig telt emberrel. Ordítoztak. Köpködtek. 

Erre nem számítottam. Ahelyett, hogy gyorsan lefejezték volna, 
szakavatottan fölnégyelték, szája még ordított lehulló főjén, mikor már 
derekát vágták ketté pallossal. Akkor zsákokból kutyákat eresztettek 
holttestére. Amelyek vámot vettek belőle, haraptak húsából, csontjából, 
ittak véréből, azokat szintúgy fölnégyelték. Többit simán ledöfték. Négybe 
vágott élőlény számára nincsen föltámadás. Elhantolni sem szabad szokásos 
módon, pap nem lehet jelen, temetőtől tisztes távolban ásnak gödröt, s 
kutyatetemekkel együtt dobják bele. Borzalom. Sírtam. Okádtam. 


Dommeisterek nem hallgattak rám, másnap ünnepélyesen bemutatták 
oszlopkövüket, melyen ugye Thrym látható, és Donar, nőnek öltözve, jó 
bosszút állni. Természetesen nem ezt mondták, hanem hogy Ádám, Éva, 
kígyó, alma, s így tovább. Három magas rangú pap volt hivatva dönteni, 
sötét köpenyükben, alatta fehér ingükkel, görbe hátukkal dolmányos 
varjakra emlékeztettek. Nem hittem szememnek, fülemnek: elfogadják! 
Harmadnapra fölkerült, méghozzá központi helyre. Ilyet! 


Gunyhónkban mutatták, húszvalahány bőrlapból álló 
mintakönyvükben benne van Thrym féle oszlopkövük rajza. Szépapjuk 
karcolta le. Szerettem bámulni, magamat képzeltem Donar helyébe, nőnek 
álcázott bosszúálló, Jó érzés lehet. Csodabalta volna markomban, csellel 
vagy erővel tettem rá szert, forgatnám fejem fölött, lesújtanék vele 
mindenkire, aki valaha bántott, megalázott, eladott, kínzott, erőszakolt. 
Listám hosszú. 


Loki nem szívesen magyarázott, Zoerard 15 csak akkor mesélt, ha fülét 
rágtam. Hosszú ideje vezetik mintakönyvüket, ők sem tudják minden 
rajzolat történetét. Felerészt faragványok tervei, de hogy például miért 
kerültek bele fák, virágok, gyökerek, fogalmuk sincs. Mit keresnek itt 
nyújtott nyakú madarak — valkűrök? turulok? griffek? Nem tudják. Voltak 
páros kör alakú rajzok is még, átlós vonalakkal és pici ábrákkal, kérdeztem, 
mik ezek, Zoerard azt mondta, csillagképek. Így néz ki egy-egy csillag 
közelről? Nem kaptam választ. Arra sem, honnét lehet ezt tudni, valaki 
fölrepült, megnézte, visszaereszkedett, lerajzolta? 


Még furcsábbak: pucér nők. Ha ezt látná valamelyik megrendelőljük, 
pap, prépost, püspök, elkergetné őket. Zoerard vállát vonogatta, pedig oda 


szokták adni nekik, s ha ezekhez érnek, nem jönnek zavarba, nem lapoznak 
gyorsan, nem  méltatlankodnak. Kedvtelve járatják szemüket női 
testrészeken, s gyakran érdeklődnek, vajon minta után készültek-e? És 
igen? — kérdeztem. És nem... valószínűleg... ki tudja, őseink mit csináltak, 
morogta Zoerard. 


Attól fogva gyakran vizsgálgattam bőrbe karcolt rajzgyüjteményüket. 
Írás is volt, lapokon át. Bár tudnék olvasni! Hiába faggattam őket arról, mi 
áll ott, Zoerard csak annyit volt hajlandó kinyögni, hogy lombardul van, és 
olvasás művészetében ők sem jeleskednek. Schon gut, mondta Loki. Jó 
nektek, hogy tudtok írni, dünnyögtem. De már ment követ vésni. 


Reggelenként megnéztem Thrym-kövüket oszlopfőn, jólesett, hogy 
titok tudója vagyok. Elgondoltam, hogyan nézik majd évek múltával 
mások, akik nem lesznek beavatva. Talán eszükbe se jut Thrym, Donar, 
gőzük sincs csodabaltáról, hogy Ádám-Éva alma és így tovább. Két 
Dommeisterem addigra sírban pihen, ahogyan én 15. Kövek pedig nem 
beszélnek. De aki ért hozzájuk, tudja, megszólíthatók. Ezt Zoerard mondta 
nekem. 


Ha elmennek innét, mi lesz velem? Visznek magukkal? Talán igen, 
ugyanúgy szerszámuk lettem, mint fanyelű ércvésőik, emelőik, reszelőik, 
lajtorjáik. Vajon hová szólítja őket következő megrendelésük? Örülnék-e, 
ha itten maradnának, más templomok emelésénél? Vagy kedvemre volna 
világot látni, messzibbre szekerezni, példának okáért szászok országába, hol 
otthonosan mozognak ők, sokat dolgoztak arrafelé. Loki szerint akkora 
katedrálisok épültek ottan, melyekhez képest itteni Dom csak gunyhó. 


Hittem 1s, nem 15. Messziről jött emberek mondanak, amit akarnak. 
Sajnáltam, hogy nőként nincs szükségük rám. Újabban nem csak halott 
gyermekem Járt eszemben, de érthetetlen módon vágyni kezdtem rá, hogy 
szülhessek még egyet, kinek csöcsöt adhatok, dédelgethetem, apolgathatom. 
Hiába, Dommeistereim éjszakánként egymással foglalkoztak, velem soha. 
Hamar megöregszem. 


Elképzeltem további életemet mellettük, és úgy 15, hogy távoztuk előtt 
áruba bocsátanak. Érek még valamennyit, míg testem tartja formáját, 
gondoltam. Ámde amikor latolgatjuk, mit hoznak jövendő idők, ritkán 
találjuk el, hogyan lesz. 


Arra nem számíthattam, ami velünk történt. Korán lehullt első hó födte 
völgyünket, mikor hirtelen mindennek vége szakadt. Sose tudjuk, milyen jó 


nekünk, ameddig tart. 


Két Dommeisteremet hátrakötözött kézzel, kipeckelt szájjal vitték el 
félig kész domborképük mellől, melyen éppen valamelyik vértanút fogják 
le marcona katonák, csináltak volna párdarabot hozzá, kivégzéséről. 


Engem otthagytak, sejtettem, időlegesen. Hamar összeraktam 
legfontosabb egyetmásom, s futottam volna, merre szemem lát. Csakhogy 
már útközben megfogtak. Rabszolga nem hagyhatja el urait, akkor sem, ha 
tömlöcbe zárják őket. Hiába mutattam szabadítólevelem, legyintgettek rá, 
senki nem olvas arabul. Lehetett volna annyi eszem, hogy kérjem Abu 
Dimah nagyúrtól magyarul 15. De mikor volt nekem annyi eszem, amennyi 
kéne életemhez? 


Sejtettem, becsuknak, míg Dommewistereim tisztázzák magukat. Azt 
nem, hogy rögtön vallatni kezdenek, méghozzá nem gazdáimról, hanem 
boszorkányságról. Azt, hogy Bolda vagyok, Dudar és Pöszke lánya, 
fejedelmi vér csorog ereimben, s Gyula ágyasának nevelődtem, nem hitték 
el, végig se hallgattak. Vádjuk szerint megbűbájoltam Dommeistereimet, 
azért faragtak istenkáromló oszlopkövet. 


Álmomban sem gondoltam, hogy ők maguk állítják ezt — kínvallatás 
hatására. Annyi időm se volt, hogy haragudjak rájuk, mielőtt csigákkal 
húzták testem kétfelé, s izzó fogókkal marcangoltak. Rögtön megértettem, 
hogy bármit bevall, akit így noszogatnak igazmondásrai. BÁRMIT 
bevallottam volna róluk, ha gyötrőim megmondják, mit akarnak hallani. Így 
csak jajgatni tudtam, s velőtrázón sikongatni, ennél borzalmasabb hang 
torkomat még sosem hagyta el. 


Már fabatkát sem ér, hogy én, Bolda, Dudar és Pöszke lánya vagyok, 
kit Gyula ágyasának neveltek. Várom ítéletem. Két Dommeisterem 
verdiktje sincs készen még. Kevés remény, sok félelem. Honnan vették, 
hogy bűbájos volnék? Nem tudom. Ki jelentett föl bennünket? Sejtelmem 
sincs. 


Máglyán végzem? Vagy fölnégyelnek pallossal, s kutyákat eresztenek 
rám halódásomban? Nem bírtam szabadulni mindattól, amit saját 
szememmel láttam piacoknak terén. 

Mit tehetek? Könyörögve fohászkodom ősi isteneinkhez, meg újabb 
módi szerént 1s. 


Hátha. 


És vimádjok szen[t] áhszin Máriát és boudog Miháél árhángyélt 
ös ménd ángyölkot, hugy vimádjanak érétté! És vimádjok szent 
Péter urat, kinek adot hatalm oudania es ketnie, hugy oudjá ménd 
ű bűnét! És vimádjok ménd szentököt, hugy lögyenek neki segéd 
Uromk színe eleüt, hugy Isten ii vimádságok miá bulcsássa ű 
bűnét! És szobadohha űt ürdüng ildetüitűl ös pukul kínzatujátúl, 
és vezessé út párádicsum nyugalma beli, és adjon neki miűnyi 
uruszág belé utat ös mönd jouben részét! És kíássátuk Uromkhuz 
hármúl: kyrie eleison! 


HUSZONÖT 


Hallgass, fiam, atyád intelmére, s ne vedd semmibe anyád 
tanítását! Hallgasd hát meg, fiam, fogadd el szavaimat, akkor 
nagy lesz száma élted éveinek. 


Nna, most akkor elmesélem. Nem akarom bő lére ereszteni, de annyira nem 
egyszetű. 


Bemutatkozom, szemem lesütve, ahogyan nőnek illik. Karoldu a 
nevem. Azt jelenti: Fekete Menyét. Kavarul. Mikor kicsi voltam, komolyan 
azt hittem, minden kavar név úgy kezdődik: Ka. Szóval hogy emiatt. 


A Fekete Menyétnek mindig örültem, gyors vagyok, hajlékony és a 
hajam is sötét, mint a bőröm. Később a keresztségben meg Klára lettem, 
azaz ragyogó. Nna. Nem tudom, lehet, hogy gyerekszemem villogása 
indította erre nagybátyámat, ő locsolta rám a hideg vizet. A sebesen áramló 
patakban kellett térdre ereszkednem, más kavar nőkkel együtt. De senki 
nem Kláráz, megszokták a Karoldut. 


Attól, hogy sötét a bőrünk, még ugyanolyan magyarok vagyunk, mint 
a többi, kár bennünket utálni. Ezek nagyságos Bakcsu fejedelmünk szavalt, 
így utasította rendre a fehér magyarok pápai koronával illetett királyának 
dölyfös követét. Azon sem érdemes tréfálkozni, hogy hagyományosan 
szombattartók vagyunk. Mint testvérnépünk, a senkitől sem félő kazárok. 
Sertésnek húsát nem esszük, és hajlongva imádjuk azt, akit nevén nevezni 
nem szabad. 

Emberemlékezet óta népünk szolgált elővédként a magyarságnak, 
harcosaink kitüntették magukat bátorságukkal és lovaglási tudásukkal. Mi 
szenvedtük a legnagyobb veszteségeket, mégse panaszkodtunk soha. Az 


asszony elsiratja atyját, urát, fivérét, gyerekét s más szemunciáját, kész, 
zokszó nélkül szül újabb katonát a seregnek. Ilyenek vagyunk. 

Hozzánk, fekete magyarokhoz jött Szent Péter nevében az első 
követség. Rábeszélésükre sokan vettük föl a keresztet. Akik nem hajlottak 
rá ebben a földvárban, azokat a hittérítők megvakították, súlyos bünt 
követve el a maguk parancsolatjai szerint 15. Pedig mi nem 15 pogányok 
voltunk, hanem szombattartók. Nna. Az én jobb szemem világa áldozatul 
esett, noha asszonyokat ritkán bántottak. De én férfiúként ruházkodtam, a 
harcoló kavar nők szokása szerint. 


Sajnálkoztak későbben, amikor kiderült, használhatnak tolmácsként, a 
magyarok két nyelvén túl latinul is gagyogok, hála nagybátyámnak, aki 
táltosból lőn keresztény pap. Megtérése után Tügüthümnek hívatta magát. 
Sokszor mondta nekem, ideje volna, hogy a magyarok döntsenek, ősi türk 
nyelvükhöz ragaszkodnak, amelyet kavarnak hívunk, vagy a másikat, az 
újabbikat akarják. Abban a szók vége sokszor e, vagy 1, vagy u. Néha emiatt 
úzóknak csúfolnak bennünket más népek. 

Egy ilyen csúfoló kun vitézre nagybátyám ráhajította a szucát, a rövid 
kavar lándzsát, a bronzhegy átdöfte a gyomrát, kínok kínjával halt meg, a 
szucát kihúzni belőle senki nem tudta. Nagybátyám meggyónta tettét, a 
keresztyén istennél ezáltal bűnbocsánatot nyerhet az ember. A miénknél 
nem. 


Nagyságos Bakcsu fejedelmünk parancsa ellenére sok fekete magyar 
annak idején  szombattartó sem akart lenni, ragaszkodtak ősi 
istenségeinkhez, Földanya, Éganya, Holdanya, Tűzisten, Vízisten. Voltak 
ők, aztán a szombattartók, meg még azok, akik fölvették a keresztet, mind a 
két csoportból. Ebből adódott a kavarodás. Az óhitűekkel nem volt baj, de a 
szombattartók és az újdonsült keresztyének fenekedtek egymásra. 


Sejtettük, testvérháború lesz a vége, mert a békétlen óhitűek élére 
nagyságos Bakcsu fejedelmünk fiatalabb egyvengje, Tas állott. Nevének 
jelentése: kő, és tényleg mintha sziklából faragták volna a fejét. Lehet, hogy 
ezért olyan makacs, amit eldönt, attól nem tágít. Tudtuk pedig, hogy most 
nincsen ideje a széjjelhúzásnak, István, a fehér magyarok koronás királya 
előbb vagy utóbb ránk támad. Nem tűri, hogy mások 15 uralkodjanak 
errefele. A fekete magyarok a déli vidékeket hatalmukban tartották, Dunán 
innét nagyságos Bakcsu fejedelmünk, Dunán túl Tas vezér parancsolt. 


Egymással harci szövetségben állottak, a vér szavára 15 hallgattak, így a 
vallási különbséget egyelőre félretették. 


Kicsivel ennek előtte érkezett nagyságos Bakcsu fejedelmünk 
udvarába Bonifác, a bencés, igét hirdetni. Atyám adott néki szállást és élést. 
Sokszor ült szőnyegünkön, velünk étkezett. Regensburgból hajón érkezett 
magyar földre, a rossz idő miatt még a szokásosnál is kínkeservesebb 
utazással. 


Hozzánk,  szombattartókhoz közelebb állt a Bonifác-féle 
keresztyénség, így könnyebb dolga volt. Hangoztatta, hogy a térítésnek 
fegyver nélkül kell elindulnia, és az a fölfogás, hogy kereszt vagy halál, 
teljességgel tarthatatlan. Ez nagyon tetszett nekem. 


Beteg vállal hozta nékünk el az Örömhírt, az evangéliomot. Az úton 
pogányok támadtak rá, s kardvágás érte a nyakától a válláig, a seb nehezen 
gyógyult. Atyám utasítására készítettem rá kenetet, gyógyfüvekből főzve. 
Táltosunktól kértem rá jótékony bűbájt. Bonifác hetekig fölkötött karral 
Járt, fájdalmai voltak. De nem maradt soká, kötelessége elszólította István 
király udvarába. Sokáig színét se láttuk. Aztán betoppant újra. Megint 
hajóval jött, ameddig lehetett, a fehér magyarok koronás királyának 
udvarából. 


Idejekorán figyelmeztette nagyságos Bakcsu fejedelmünket: tudomása 
szerint István király támadást intéz ellenünk. Legyőzte már Prokuj 
fejedelmet Erdélyországban, akit Gyula királynak is hívtak. Pedig Prokuj a 
tulajdon nagybátyja volt. István őt feleségével és két fiával együtt elfogta, 
népét erőszakkal a keresztyén hitre kényszerítette, s országát, amely roppant 
tágas és gazdag, a sajátjához csatolta. 


Nna. Ezután a besenyők és bolgárok Keánja ellen fordult, sok 
fáradsággal és hadiverejtékkel rabul ejtette és megölte. A bolgárok és 
szlávok területei 15 a fehér magyarok hazáját növelték. Ránk ugyanez a sors 
vár, mondta Bonifác. Följegyzést készített mindarról, amit nálunk látott. 
Megmutatta atyámnak, aki értette a latint. Tőle tudom, hogy Bonifác atya 
írásban a Bruno von Ouerfurt nevet használta. 


Atyám sosem tűrte, hogy ellentmondjanak neki. A lányainak 15 úgy 
parancsolt, mint a rabszolgáinak. Nem tudta megbocsájtani az égnek, hogy 
anyám nem volt képes fiút szülni. Katonai fegyelemmel nevelt bennünket. 
Megtanított minket harcolni. 


Saroldi nővérem jeleskedett az íjászatban. Ő a neve szerint Fehér 
Menyét. Pedig a bőre sötétebb volt a miénknél 15. Emesdi húgom ügyesen 
vívott. A görbe gyakorló fakarddal mindkettőnkön diadalmaskodott. 
Férfiakkal szemben 15 boldogult volna, ha alkalma nyílik rá, anyánk 
azonban ezt nem engedte. 


Mi, fekete magyarok ritkán szállunk le a nyeregből, gyalogos 
küzdelembe csak végszükség esetén keveredünk. Ha baj van, Jobban bízunk 
a ló gyorsaságában, mint a kardunkban. Én lovaglásban tűntem ki, 
köszönhetően soványságomnak, és a Kartal nevű csikónak, akivel együtt 
növekedtünk föl. Nem véletlenül kapta e nevet, jelentése: sas. Ehhez méltón 
röpül át gödör, patak vagy kisebb szikla fölött, mintha szárnya volna. 
Szívesen ülöm meg szőrén, nincs szükségem nyeregre vagy kengyeltre. 
Kartal érzi, mit kérek tőle, pucér sarkam jeleiből. Úgy szeretem, mintha ő is 
testem vére volna, a harmadik. 

Ha ráértünk, mi hárman, lányok, varróként dolgoztunk, e téren anyánk 
volt a nagymester. Lassacskán rátanított bennünket a fogásokra, a 
csonttűfaragástól a cérnasodrásig. Készítettünk szoknyától testre való fehér 
ruháig, vászonsarutól bőrcsolnakig bármit, ami kellett. Bonifác szerint a 
fehér magyarok ilyen összehajtható bőrhajókkal ostromolták Venezia 
városát, mely a kék tengerben áll benne, lenn, délen. A merevítővázat és az 
evezőt helyben faragták a csolnakokhoz. 


Nem számítottam rá, hogy családomra szégyent hozva, elvesztem a 
fejem, meg a szívem. Pedig ez történt. Nna. Sokáig titokban tudtam tartani, 
de a fák nem nőnek az égig, s a titkok előbb-utóbb kiderülnek. 


Bonifáctól atyánk parancsára betűvetést tanultunk. Beleborzongtam az 
örömbe, amikor a girbegurba vonalakból összeállt a fejemben egy-egy szó, 
értelmét megjegyezhettem latinul, aztán a fekete magyarok nyelvén, s a 
fehér magyarokén 15. Nekem a mi beszédünk tetszik. De Bonifác mély 
hangján bármelyik szépen zsong. 

Nna. Beleestem, benne vagyok, mit tagadjam. Ő bencés papi személy, 
tilalmas neki a szerelem. Más baj 15 van. Engemet atyám elígért a Jutas 
nemzetségbeli Tömörnek (azaz vasnak), így ha kiderül a titkunk, Bonifácot 
elveri a háztól, engem pedig megöl. Sokszor átbeszéltük ezt írásórákon, 
suttogva, amikor nem hallgathattak bennünket. Fogadalmat tettünk, hogy 
soha többé nem érünk egymáshoz. Ám hiába. Feküdtem sötét éjjel a 
sátrunkban, és ismeretlen erő állított talpra derékaljamról, lökött kifelé a 


szabadba, taszított előre, hogy édes bencésem gallyakból összetákolt 
kalyibájába surranjak. Nyers bőrök fedték, hogy az eső be ne ömöljön. 
Anyámtól hallottam, nemzetségünkben két leány is megesett már papi 
személytől, egyikük táltostól, másikuk szintén bencéstől, amilyen az én 
Bonifácom 1s. Nem én vagyok az első, emiatt talán könnyebben fogadják. E 
reménykedésemben csalatkoznom kellett. De addig még sok szép órát 
tölthettünk . együtt. Ő a boldogság lebegő állapotába került, ha 
magyarázhatott, nekem csak annyi volt a dolgom, hogy kíváncsi tekintettel 
figyeljek, ez könnyű, ha az ember lányát valóban érdekli, amit hall. Kevés 
idő múltán hiba nélkül karcoltam a nevem a bőrlapba, s az övét 1s. 
Egyszerűbb szövegek olvasásával már megbirkóztam. A latin alfabeta 
mellett a fekete magyarok ősi rovásait tanultuk, melyeket Bonifác itt a 
földvárban sajátított el az egyik írnoktól. 


Atyám faragómestert hívatott, hogy anyám arcmását megörökítse. De 
a viasszal fényesített fafej anyámra csöppet sem hasonlított, inkább fiatal 
fiú nézett ránk üreges szemmel. Ez az ábrázolás atyám parancsára nyomban 
tűzre vettetett, a faragómestert pedig összekötözött kézzel és lábbal űzték ki 
a várból. Bonifác ekkor kérte, hadd örökítse meg anyám orcájának 
körvonalát, bőrbe metszve. Atyám összecsapta a kezét örömében, amikor 
meglátta, olyan élethű lett, hogy vártuk, mikor pislog. Velencei 
aranyserleget kapott Bonifác fizetségül. Attól fogva minden fekete magyar 
nagyúr ilyen bőrmetszést akart az anyjáról vagy a feleségéről, amelyet 
vékony szíjra fűzve hordhatnak a nyakukban talizmánként. Két-három 
átfúrt aranypénzt í5 melléje akasztottak a biztonság kedvéért, amazok 
szerencsehozó ereje már bebizonyosodott. 


Bonifác egyedül nem győzte a sok munkát, így titkon befogott engem, 
a részletek kidolgozására. Megtanított a penicilus használatára, amivel 
sokszor elvágtam az ujjam, összevéreztem az értékes bőrlapot. Ha nem 
hagytam rászáradni, ledörzsölhettem a foltot ecetes vízzel, de az nagyon 
csípte a sebet. Atyám ekkortájt adta férjhez Saroldi nővéremet a Szabolcs 
nemzetségbéli Torontálhoz. Emesi húgom sorsának rendezése előtt az 
enyémet akarta megoldani. Rettegtem. Emesi nem izgatta magát. Ő, 
nevéhez méltón, csakugyan emsére hasonlított, különösen a keble mérete és 
a nagy szeme miatt. 


Sokat sírtam, ahol senki se lát. Legalábbis azt hittem. De anyám 
észrevette, vallatni kezdett. Fenyegetőzött, hogy beárul atyámnak, aki majd 


szíjjal veri ki belőlem az igazságot. Térdre hullva, lábát ölelve 
könyörögtem, ne tegye, ha megtartja féltve őrzött titkomat, mindent 
elmondok. 


Nem csodálkozott. Ha leány így zokog, annak csak két oka lehet, 
szerelmi bánat vagy megesés. Elmagyarázta, hogyan lehet a nem kívánt 
terhességet megelőzni válogatott füvek főzetével, amellyel mosakodni kell. 
Kérdezte, tudtam-e. Ráztam a fejem. Ó, oktalan gyermek! — magához 
szorított. Végre gátlás nélkül kizokoghattam magamat. Jól tettem. Még 
aznap megtudtuk, hogy Bonifác, az én bencésem éjnek évadján 
összecsomagolt, és a Jula nevű rabszolgalányunkkal ellovagolt észak felé. 
Szívem kettéhasadt. 


Utánuk akartam eredni. Nem bírtam. Nem mertem, nna. Anyám sok 
figyelmet szentelt nekem azokban a napokban, hálásan csókolgattam a 
kezét. Atyám viszont levelet küldött lovas futárral fehér magyar barátainak, 
Bonifác és Jula tüzetes leírásával, kérvén, e szökevényeket fogják el, s 
őhozzá kísértessék vissza. Ennek foganatja nem lett. Aminek örültem, fájt 
volna látnom Bonifác megkínzását. Juláét élvezettel nézném. Pedig tudom, 
rabszolgalány nem sokat tehet, ha kényszerítik. Mégse bírtam 
megbocsájtani neki. 


Isten lesújtott rájuk. Eljutott hozzánk a hír, ha késve is, hogy Bonifác, 
azaz Bruno von Ouerfurt fáradhatatlanul vándorolt, folytatta a hittérítést az 
útjába eső pogány népeknél. Poroszország déli határvidékén a Nethimar 
fejedelem egész udvarát sikerült megkeresztelnie. Kivéve a fejedelem 
testvérét s annak híveit, akik Bruno von Ouerfurtot és tizennyolc társát 
lefejeztették. Julát kínvallatták, csigákkal feszítve a testét, amibe 
belepusztult. Amikorra ezt megtudtam, már annyit szenvedtünk mi, fekete 
magyarok, hogy nem voltam képes örülni más balsorsának. 


Egyikünk sem hitte, hogy István, a fehér magyarok koronás királya 
tényleg ránk támad seregével. Mi a lófadd, ugyanolyan magyarok vagyunk, 
az csak nem bűn, hogy sötét a bőrünk? Így hoztuk a közös őshazából! 
Vallásunk se lehet ok, elvégre a kazárok 15 szombattartók, akikkel véd- és 
dacszövetséget kötöttek a fehér és fekete magyarok. Meg aztán közülünk 
rengetegen hagyták magukat beterelni a pápai kereszt alá, köszönhetően 
Bruno von Ouerfurt lángoló szemének és tüzes szentbeszédeinek... Isten 
nyugosztalja. Valamelyik. Mindegyik. 


A fehér magyarok hadai Szikszard felől özönlöttek felénk, élükön a 
német lovagokkal. Azok súlyos vértet viseltek, még a lovakat 15 páncél 
borította. A mi hadvezéreink röhögtek rajtuk, nem értették, hogyan lehet így 
lovagolni, összeroskadnak azok a szerencsétlen állatok. Igen, de a 
hagyományos támadó-forduló-visszavonuló harcmód, melyet a fekete 
magyarok talán még a fehéreknél is jobban tudtak, nem sokat ért, a színlelt 
meneküléskor kilőtt nyílvesszők kevés kárt tehettek a talpig vasban 
lévőkben, akik lassan de kitartóan közelegtek a csatatéren, mely enyhén 
lejtett őfeléjük. 

A nők, a gyermekek és az öregek a várban kuksolta, noha mindenki 
sejtette, túl alacsonyak a fölből döngölt, kövekkel csak Itt-ott 
megtámogatott falak, kevés védelmet nyújtanak, ha István hadai ostromolni 
kezdenek. Szerettem volna férfiruhában a harcosok közt küzdeni, mint 
régen, de anyám megtiltotta, azt mondta, fél szemmel képtelenség. 


Atyámat Bakcsu fejedelmünk oldalára szólította a kötelesség. Anyánk 
összeterelte a lányait s unokahúgainkat, a vár borospincéjébe zárkóztunk be 
más asszonyokkal együtt. A harcolók fülrepesztő ordításától megfagyott 
bennünk a vér. Éreztem, végünk. Gyűlölettel gondoltam Bruno von 
Ouerfurtra, itt kellett volna maradnia velünk, fölszólalni érdekünkben a 
fehér magyaroknál, nem pedig megöletnie magát ilyen ostobán. Vértanúval 
Drávát lehet rekeszteni, oltalmazóból van komoly hiány. 


A csata hamar eldőlt, a fehér magyarok számbéli fölényét nem 
ellensúlyozhatta a mieink bátorsága. Várunkba a páncélosok be sem jöttek, 
kikerülve üldözték tovább a menekülő fekete magyarokat. 


A földvárat körös-körül felgyújtották a rohadt fehér magyarok, a 
pincékből kiráncigáltak bennünket. Előbb a gyerekekkel végeztek, utánuk 
került sorra az asszonynép. Süldő lánytól nagyanyáig mindannyiunkon 
erőszakot tettek, csak utána kezdték lecsapdosni a fejeket. Tudtam, ütött az 
órám. Hatan hágtak meg, míg ketten tartottak lefogva. Az utolsónál 
elájultam. Ez mentette meg az életem, holtnak hittek, otthagytak. 
Szétszakadtam, nna. Pirkadatig hevertem a nyakamba hajtott szoknyám 
alatt, szégyentelen pucér hátsóval, melyből csorgott a vér. 


Még nem tudtam, hogy mindenkimet elvesztettem. Családom 
hírmondója maradtam. Atyámmal meggyújtott nyílvessző végzett, melytől a 
szakálla is lángra lobbant. Ballog tata, a fegyverhordozója mesélte. Ő 
csonkolt karral hullott az iszamós fűre. Csak hajnalra tudott bekúszni a 


várba. Atyám állítólag letépte égő szakállát, s igyekezett kirángatni a 
nyakából a nyílvesszőt, de már egész ruházata égett. Tügüthüm 
nagybátyámat karddal vágták le. Anyámnak a halántékába döftek tőrt, 
miután megbecstelenítették. Őneki az aggodalomtól már horpadt volt 
mindkét halántéka évek óta, mintha megérezte volna. A többiekről semmit 
sem hallottam. 


Rendbe szedtem magam, amikor Ballog tatát megpillantottam, alkarja 
helyén vastag, átvérzett kötéssel. Amint a nap fölsiklott az égboltozatra, 
egymást támogatva Jártuk be a lejtős csatateret. Borzadva ismertünk rá 
szeretteink és barátaink tetemére. Ránk várt a gyászos feladat, hogy földbe 
segítsük őket. Családtagjaimat külön hantoltuk el, dombot emelve fölibük, 
arra tettem az emlékezés ködarabjait. Egy lapos kőbe véstem a nevük 
képjelét. Apámat úgy hívták: Ülli. Uralkodót jelent, így pajzsot karcoltam 
neki. Anyám 1s Saroldi, mint a nővérem, nekik egy kisebb és egy nagyobb 
menyétet véstem. Emesinek vadkocát, Tügüthüm nagybátyámnak fejedelmi 
pálcát. Öreganyámat nem találtuk, pedig ott volt velünk a pincében. Hová 
lett? 


Hét álló napig csak temettünk, mire legalább a fekete magyarok hant 
alá kerültek, akiket ismertünk. Őket közös gödörben helyeztük végső 
nyugovóra. Vitatkoztunk, mi legyen a többi fekete magyar holttestével. A 
szemét fehér magyarok rohadjanak csak el a napon. Amikor kazár 
testvértörzseinkről leszakadtunk, véd- és dacszövetséget kötöttünk a fehér 
magyarokkal, azzal mi lett, kérdem én? Népeink örök és megbonthatatlan 
barátsága, la-la-la-la-la. Nna, ennyit érnek az ilyen szólamok. 


Úgy éreztem, ha ketten akarjuk elföldelni az összes fekete bőrű testet, 
még jövő ősszel se készülünk el. Ballog tata azt mondta, mire leesik a hó, 
végezhetünk. A holtaknak hant alá kell jutniuk, különben sose léphetnek 
Napisten fényes birodalmába. Igen ám, de szombattartó hitünk szerint a 
hullának még aznap, estvéledésig kell nyughelyére kerülnie. Erről már hét 
teljes nappal lekéstünk. Ballog tata rázta a fejét, az csak hiba, temetetlenül 
hagyni őket bűn. 


Nem voltam képes vele tartani. Se testi, se lelki erőm nem maradt, 
hogy a hullaszagban cipeljem a csonka emberi maradványokat, melyeknél 
csak a fölpuffadtak rosszabbak, éles szisszenéssel tör ki belőlük a bűz, ha 
megragadjuk őket. Enni se tudtam, csak inni a forrásból, mikor már 


kitisztult a vize a vértől. Hánytam. Rémüldöztem, hogy talán... Pedig 
tudtam, még korai volna. Nem lehet olyan balszerencsém. Jaj. 


Míg Ballog tata küszködött tovább a hullákkal, én a várban szétszórt 
dolgokat szedtem össze. A rongyokból kiválogattam a használhatókat, a 
többit lehajigáltam a vizesárokba, mely már kiszáradt. El kéne égetni őket, 
de nem mertünk tüzet rakni, hátha valamelyik utóvédcsapat észreveszi a 
füstöt. 


Találtam egy lelakatolt ládikát, fölfeszegettem törött kard pengéjével. 
Voltak benne rézpénzek, lúdtollak, téntásüveg, tiszta pergamenek, meg 
teleróttak, latin írással, azokat kidobtam. Legalul egy csomó simára vakart 
bőrlap, sűrű sorokat róttak rájuk. Piros besenyő zsineggel tekercsbe kötve. 
Karcoláshoz való penicilusokat is találtam, faragott tokban. Eszembe jutott 
a mi kis műhelyünk, s az arcmások, melyeket annyira szerettem készíteni. 
Újra sírnom kellett. Honnét van ennyi könnye egy nőnek? Sosem apad el? 


A penicilusok tokjába kettős keresztet véstek, tehát keresztyén 
személyé lehetett, pedig tudtommal ilyen nem tartózkodott a várban. Nem 
hinném, hogy a rohamozó fehér magyarok közt akadt volna egy, aki a 
ládikáját 15 magával hozta a csatába. Erre nincs magyarázat. 


Végignéztem a bőrlapokat. A betűk némelyikét ismertem a latinból, de 
sokat nem. Egy árva szót se tudtam kihámozni az egészből. Nem bírtam 
szabadulni a gondolattól, hogy ha elolvashatnám, sok kérdésre választ 
kapnék. 

Voltak aztán rajzok. Furcsa körök, jelekkel. Pogány talizmánokra 
hajaztak. És amit végre értettem, templomba való keresztyén falszobrok 
mintái. Egyiket-másikat bibliai jelenetnek gondoltam. Oszlopok tetejére 
való díszes kövek, furcsa állatokkal. Szárnyas oroszlán, lábakkal bíró kígyó, 
emberfejű ló... Meglepett, hogy Torol madarat 1s találtam a karcolmányok 
között, ez a fekete magyarok szent állata. Kiterjeszti széles szárnyát fölénk, 
hogy megóvjon minden bajtól s veszedelemtől. Hát, most ezt elmulasztotta. 
Lehet, hogy azért, mert magunkra vettük a keresztet? 


A Torol a legenda szerint nemcsak véd bennünket, hanem le is csap 
ellenségeinkre, kiirtja őket tüzes vezelletével. Bár megtenné a mocskos 
fehér magyarokkal! Akik a mi Torolunkból vették az ő Turuljukat. Arra se 
képesek, hogy kitaláljanak valami újat! 


Nem bírtam megbocsátani az ellenünk vétkezőknek, pedig Bonifác 
úgy tanította, az a keresztyén dolga. Összeszedtem magam, segítettem 
Ballog tatának, aki naponta cserélt ruhát a várban találtakból. Amit magára 
húzott reggel, estére olyan erős hullaszagot árasztott, hogy ökrendezett tőle. 
Csak gyümölcsöt ettünk az első hetekben. Később, amikor már mertünk 
tüzet rakni, Ballog tata hajnalonta madarakra nyilazott. Azokat faltuk, főleg 
varjakat, pedig pocsék ízűek, de nem volt más. Kovakő híján törött 
fegyvereket csapdosott össze szikráért, nem mindig lobbant föl a tűz, néha 
másnapra kellett halasztanunk a sütést. Én amúgy se voltam éhes, csak azért 
ettem néhány falatot, mert tudtam, hogy kell. 


Mért nem csodálkoztam, hogy úgy maradtam? Anyámtól tanultam: 
ilyenkor csimballó, jJunka és karvikó főzetét kell inni, az elhajtja a terhet. 
De nem volt erőm kimenni a várból, hogy gyógynövényt gyűjtsek. Inkább 
belekarcoltam ezt a receptet egy tiszta bőrlapba, nehogy elfelejtsem. Már 
csak én adhatom tovább. Lerajzoltam az ehető termésű fákat és bokrokat 1s, 
csak hogy eltereljem a gondolataimat arról: ki lehet a bennem növekvő lény 
apja a hat állat közül? Mi a neve? Milyen színű a szeme, a haja? 


Nna. Sosem hittem, hogy fehér magyar kisgyereket szülök, s nem 
olyan sötét bőrüt, mint amilyen én vagyok. Ki lesz segedelmemre? nincs 
egy álló asszony errefelé rajtam kívül. Hová lett nagyságos Bakcsu 
fejedelmünk, egész udvartartásával? 


Ballog tata csak ment, és temetgetett némán, én pedig, elnehezülvén, 
főztem és mostam rá, ennyit tellett tőlem. A ládikát magaménak tekintettem, 
a benne talált tiszta pergameneket, a téntát és a lúdtollakat őrizgettem 
későbbre. Kár, hogy alig tudok írni, Bonifác túl hamar itt hagyott. Sokkal 
jobban örülnék, ha az ő magva csíráznék bennem. Még az 1s lehetséges? 
Á... ha jól számítom, semmiképp. Kár, kár, de nagy kár. 

Kezdtek visszaszállingózni a várba azok, akik túlélték a vészt. Katonák 
közül csak csonkák és megnyomorítottak. Sem harcra, sem munkára nem 
voltak alkalmasak. Szaporodtak az éhes szájak, de nem volt mit enni. Ifjabb 
fák kérgét éppúgy megfőztem, mint a nem túl keserű gyomokat és a mezei 
virágok zsengébbjeit. Nagy becsülete lett a madarak tojásainak és a 
levadászható nyulaknak, kevés maradt errefele. Valamelyik féllábú hős, aki 
törzsfő volt sok évvel ezelőtt, vaddisznót sebesített meg ércnyílvesszőkkel, 
s szucával végzett vele. Ballog tata sütötte meg, besenyő módra két tőke 
közé rakott tűzön, egyszer végre jóllakhattunk. 


Nemsoká belovagolt a fehér magyarok új csapata, élükön Jank állott. 
Azért küldte hozzánk István király, hogy a vár és környéke teljhatalmú 
parancsnoka legyen. Jank mindenekelőtt várőrséget szervezett. Emberei egy 
részét széjjelküldte négy irányba, hogy a leigázottaktól sarcot szedjenek be. 
Attól fogva megszűnt az éhínség, és bármilyen furcsa, a nép kezdett hálát 
érezni leigázói iránt. Én sem voltam kivétel. 


Világra jött a fiam. A katonákkal érkezett pap, Almus atya keresztelte 
meg. A Kristóf nevet kapta. Nem fekete lett, csak halványbarna. A bába 
szerint még sötétedhet, vagy világosodhat. Mindegy, csak egészséges 
legyen, Isten áldása maradjon rajta. Óvja azért a Torol madár is, de csönd. 


Újra elővehettem az író- és rajzolószerszámokat. Szűz Máriát, egyes és 
kettős keresztet, Szent Pétert, Szent Pált, Szent Sebestyént készítettem, 
nyakba való amulettnek, máskor bőrünög elejére vagy hátuljára, kérésre 
nyergekbe is. Szerencsét hoztak-e, nem tudhatom. 


Fiacskámnak a fekete magyarok titkos jelképét karcoltam tojás alakú 
bőrfoltra, azt viselte a nyakában. Három hatágú csillag, egymásba öltve, 
hogy tizennyolc hegy szegélyezze. Ha valaki kérdezte, azt hazudtuk, a Nap 
képe az. Kért egy asszony ugyanolyat a gyerekének, arra már ráírattam 
Almus atyával, hogy makula nélkül legyen, a rajz köré: VILÁGÍTSA BE 
ÉLETED ÚTJÁT! Ilyet azután egyre többen akartak, fehér magyarok is, 
mert nem tudták, mi a jelentése a képnek. Dolgoztam látástól vakulásig, 
ebből lett élésünk. Már csak úgy hívtak: a Bőrmíves Klára. Nna, örültem. 
Lettem valaki végre. 


A ládikában talált bőrlapok között volt hét, amelyeken pucér 
nőszemélyek fürödtek hordókban és fakádakban. Megrajzolták rendesen a 
mellüket és ágyékukat is. Kik lehetnek? Római vagy görög istennők? Az 
egyiket átrajzoltam kétfülü amforává. Csak az arca okozott gondot, azt 
meghagytam úgy, mintha a fölső kidudorodás dísze volna. Folytattam ezt az 
átrajzolást, sok szemérmetlen nőszemélyből váza lett. 


István, a fehér magyarok koronás királya érsekséget alapított 
Estrigunban, a székvárosában, pápai jóváhagyással és áldással. Utána többé 
nem volt szüksége engedélyre, hogy alpüspökségeket hozzon létre. A mi 
várunkban lett a negyedik, úgy mondják. Védőszentnek Pétert választotta 
püspökünk, az itáliai születésű Bonipert főtisztelendő úr. Sokan franciának 
hitték, mivel a franciák országában élt annak előtte, leveleit 15 oda 
küldözgette innen. 


A régi keresztyén temetőkertben lévő három kis kápolnából, melyek a 
háborúban elpusztultak, a legkisebbet rendbe hozatta, ott misézett, és 
keresztelőket is tartott. Jártam az istentiszteletekre, fiacskámat vittem 
magammal, előbb a derekamra kötött kendőben, később Jött a saját lábán. 
Reméltem, ha hithű keresztyénnek nevelem, talán nem esik bántódása. 
Hogy emiatt-e, nem tudom, de az volt az első megszólalása: Iszten bizon! 
Nagyon tetszett mindenkinek, soká fölemlegették. 


Amint kitudódott, hogy valamennyire jártas vagyok a betűvetésben, 
hívattak a püspökházba. Horku atya fogadott, a főtisztelendő úr izéje... 
legelső titkárja. Van erre latin szó, de nem jut eszembe. Hallja, Ismerem a 
betüket, épp ezért szeretné, ha beállnék szolgálóleánynak. Kérdeztem, mi 
lenne a dolgom, kiderült, hogy háztartási munkák. Miért kell ehhez a betűk 
tudása? Mert püspök urunk kis cédulákon szereti adni az utasításait, 
melyeket Horku atya oszt szét a címzetteknek. 


Csodálkoztam, de nem mertem visszautasítani. Megengedték, hogy 
ráérő időmben készítsem tovább az amuletteket, kaptam egy kis fülkét a 
kápolna melletti cselédlakban, amit sebtiben emeltek valektéglából. Mindig 
hozzátoldottak újabb kamarákat, szükség szerint. Itt biztonságban lesz, 
Klára asszony, mondta Horku atya, a fiacskájával egyetemben... mi 15 a 
neve? Kristóf, a szent után, hogy ő vigyázzon reá. Helyeees, helyeees, 
nagyon helyeees, így Horku atya, szerette húzni a szavak végit. 


Bíztam benne, hogy itt tényleg nem ér minket se gond, se baj, se 
veszedelem. István, minden magyarok királya csak megvédi a püspökét. 
Bonipert főtisztelendő úrról elterjedt, hogy a királyi káptalanok közé 
tartozik, személyes kapcsolatban áll a pápa legátusával. Ez megnyugtatott. 
Tettem a dolgom reggeltől estig, takarítottam, mostam a püspök úrra és 
Horku  atyára, vetettem  ágyukat,  bekészítettem tisztára  sikált 
éjjeliedényeiket, s a többi. Nem mulasztottam el sem a hajnali, sem a késő 
esti imát. Hozzátoldottam a magam kis szövegét, köszönetet mondtam mind 
a fekete, mind a fehér magyarok isteneinek, mind Jézus Krisztusnak, 
valamint az Atyának és a Szent Szellemnek, biztos, ami biztos. Gyóntam, s 
azután magamhoz vettem az oltáriszentséget, senki nálam ájtatosabban nem 
viselkedett. Megadtam a keresztyénségnek, ami Jár, és a régi isteneknek 1s. 
Legyen meg az ő akaratuk, egyenként és együttesen, csak vigyázzanak 
ránk. Terjessze fölénk óvó szárnyát a Torol madár 1s, úgy az igaz. 


Ujjaim kisebesedtek a sok mosástól a hideg patakban, de nem bántam. 
Ennyi áldozatot igazán hozhatok a jövőnkért. Kristóf fiam szépen 
cseperedett, s amikor elérte a megfelelő kort, beírathattam az oskolába, amit 
püspök urunk szervezett. Az itteni papok mindegyike oktatott benne. Úgy 
találták, Kristóf fogékony a tudományokra, talán éppen Isten szolgája lesz, 
ha Ő is úgy akarja. 

Hajam hirtelen fordult fehérbe, egy napon megpillantottam magam a 
patak vizében, s nem akartam hinni a szememnek. Azt tudtam, hogy már az 
én halántékom is horpadt az örökös aggódástól, amilyen az anyámé volt. 
Úgy látszik, aki gyereket szül, annak ez a sorsa. 


Lett nemsoká oskolánk nagyobb gyermekek számára 15, azután pedig 
további főművelésre Academia létesült az addigra fölhúzott püspöki 
palotában. Bonipert püspök úr basilica építését 15 tervbe vette. Ennek 
hallatán audienciát kértem, megmutattam neki a ládikában talált bőrlapokat. 
Sajnos már összekeveredtek az én rajzaimmal, ezt nem mondtam meg. 


Püspök urunk igen örvendezett, hogy ezek sokat elmondanak a réges- 
régről, megjutalmazott, öt új István-dénárt kaptam tőle. Fényesek és tiszták. 
Szucát tartó kéz áll rajtuk, meg négy pici háromszegelletű izé. Pajzs. Vagy 
levél. Ezen az oldalán azt adják ki a betük körben: LANCEA REGIS. Ez 
fehér magyarul a királynak a szucája, vagyis a lándzsája, csak a nyél nem 
fért rá. A másik oldalon templom rajza, és: REGIA CIVITAS. Királyi vár. 
Horku atya mondta, hogy Estrigun az. Bonipert főtisztelendő úr 
rendszeresen odakocsizik, dolga van. Fontos ember. István király tőle kér 
tanácsot. Pedig Bonifert azt mesélte, hat ujja van a királynak a jobb kezén, 
táltos tehát, hiába vette magára a keresztet. Senkinek nem mutatja, 
kézrevalóval takargatja. 


Jó volna egyszer eljutni Estrigunba, és megnézni. Ha fogadni 
méltóztatna a király, alázattal megkérdezném tőle, mi okból kellett 
lerohanni a fekete magyarokat, mit ártottunk őnekik? 


Püspök urunk ugyanolyan bencés, mint Bonifác volt, tudott 15 őróla, 
hallott sanyarú sorsáról. Az írás tudományát éppen olyan fontosnak tartotta, 
mint a néhai Bruno von Ouerfurt. Gyűüjtötte a könyveket, az én tisztem volt 
időről időre kiporolni őket, s visszatenni a helyükre, mert alfabeta szerint 
voltak a polcokon. 


Teltek az évek, és én minden Megújuláskor, a nyár beköszöntekor 
hálaimát kértem Bonipert főtisztelendő úrtól, nekem anélkül mondja a 


misén, hogy be kéne fizetnem rá. Húsz garasért rövidet, fél dénárért hosszút 
lehet kapni. Horku atya kevesebbért csinálja. A püspök az püspök. 


Kristófom szépen növekedett, Jó előmenetellel járta az oskolát. Boldog 
voltam. Minden szépen alakul. Nna, élünk. Horku atya személyesen 
foglalkozott vele. Jelezte, hogy amint a fiú eléri a szükséges kort, püspök 
urunk jóvoltából elküldik tanulni valamelyik híres monostorba, talán 
Magdeburgba, ahol ő szívhatta magába az egyház tanításait és más 
tudományokat. Rettegtem attól, hogy elszakadjak a fiacskámtól, pedig 
egyre kevésbé volt , cska", sokkal inkább szép szál legény. Pelyhedzett a 
bajsza és a szakálla. 


Kristóf tizennégy tavaszt ért meg, mikor Horku atya személyesen vitte 
Magdeburgba. Ekkor adtam oda az én fiacskámnak a vagyont, amit 
összekuporgattam neki. Püspök urunk adományához gyűjtöttem még a 
bőrmetszéssel keresett pénzből. Már tizenkilenc dénárra rúgott, ebből kettőt 
megtartottam magamnak, végszükség esetére. Hiába kértem, nem kaptam 
engedélyt, hogy elkísérhessem, nők nem léphetnek be a magdeburgi 
monostor kapuján. Könnyes búcsút vettünk. 


Megöregedtem. A mellem a hasamra lógott, a fenekem is elhagyta régi 
helyét. Puhult a karom, a lábam, de ez kevésbé zavart, engem az aggasztott, 
hogy kezdett cserbenhagyni a szemem. Már csak úgy tudtam olvasni vagy 
metszeni, ha annyira közel hajoltam, hogy orrom érintette a lapot vagy a 
bőrt. Mi lesz velem, ha a házimunkákra 1s alkalmatlanná válok? Kilöknek a 
püspöki rezidenciából, rimánkodhatom alamizsnáért a téren, mint más 
szerencsétlenek? 


Egy nyárral ennek utána két ismeretlen szerzetes kért bebocsáttatást az 
Academia vendégszobájába. Első szempillanatban nem ismertem rá a 
magasabbikban az én édes magzatomra, Kristófra, de hát sötét volt már, s a 
kulcsár gyertyája álmosan pislogott. Szépen túlnőtt engemet az én 
Kristófom. Nyakába ugrottam, fölfelé kellett. Sikoltottam és kacagtam. 
Bemutatta legjobb barátját, Simont, úgy ejtette: szimon, mert francia anya 
szülte, az apja német, mégis szépen beszélte mind a fehér, mind a fekete 
magyart. 


Tudtam, nem szabad berendezkednem arra, hogy velem van a fiam, 
számítottam rá, hogy nyár végin visszatér Magdeburgba. De soha semmi 
nem úgy alakul a jövendőben, ahogyan tervezzük. Fiamat és Simont, akiket 
már atyának szólítottak a püspökségen, megelőlegezve a titulust, nagy 


tisztesség érte. Feladatot kaptak Bonipert főtisztelendő urunk közvetítésével 
Istvántól, minden magyarok királyától. Össze kellett gyűjteniök a sok 
bölcsességet és szentenciát, amikre Imre hercegnek, a trónörökösnek 
szüksége lehet, ha majd ő lesz az uralkodó. Átolvastak több efféle szöveget, 
amiket más királyok készíttettek a gyerekeiknek. 

Éjszakákba nyúló viták verték föl a püspökség könyvtárszobáját. 
Bonipert főtisztelendő urunk külön engedélyével napnyugta után 1s 
használhatták, tekintettel fontos megbízatásukra. Gyakran a püspök úr 15 
csatlakozott hozzájuk, iránymutatást adott, vitatta vagy helyeselte 
nézeteiket. Én csak kintről hallgatózhattam. Repesett a lelkem, amiért 
Kristóf atya, az én dc$-úága magzatom több dicséretet kapott, mint Simon atya. 


Azt a címet adták munkájuknak: Admonitiones. Nem ismertem a szót, 
Kristóf mondta, hogy olyasmit jelent, tanítások, javaslatok. Miután 
megegyeztek a témákban, a páratlan fejezéseket az én fiam dolgozta ki, a 
párosakat a barátja. Egyszer ott takarítgattam a könyvtárszobában kora 
reggel, s frissen vágott nyírfavesszőbe jegyeztem a fiam címeit, a régi, 
fekete magyar vonalírással, nekem még mindig az megy a leggyorsabban. 


CATHOLICUS HIT MEGŐRZÉSÉRŐL 

FŐPAPOKNAK KIJÁRÓ TISZTELETRŐL 

AZ IGAZ ÍTÉLET ÉS A TÜRELEM GYAKORLÁSÁRÓL 
A TANÁCS SÚLYÁRÓL 

AZ IMÁDSÁG MEGTARTÁSÁRÓL 


Ezeket fogalmazta ő ferde betűivel, olyan latinsággal, amelyet alig értettem. 
Más ízben lemásoltam Simon atya címeit 15, de azok nem izgattak. A 
hatodik fejezésre tévedt a szemem. 


A VENDÉGEK BEFOGADÁSÁRÓL ÉS GYÁMOLÍTÁSÁRÓL. Az 
idegenek s a jövevények akkora hasznot hajtanak, hogy méltán állhatnak a 
királyi méltóság hatodik helyén, s gyámolítani kell őket, írta Simon atya. 
Hogyan? A kiirtás miféle gyámolítás? Utána ez következett: Gyönge az az 
ország, melynek csak egy nyelve és szokása van. Az egy nyelvű és egy 
szokású királyság gyenge és esendő. Ennélfogva az idegeneket és a 
jövevényeket jóakaratúan becsben tartsad, hogy nálad szívesebben 
tartózkodjanak, mintsem másutt lakjanak. 


Ez komoly? Bonipert főtisztelendő atyánk, aki pontosan tudja, mi 
történt errefelé, jóváhagyja? Es mit fog szólni hozzá a király? 

Istenem, ha igaz volna... Töprengtem, szóljak-e az én drága, okos, 
nagy fiacskámnak. De nem számít, mit gondolok én, ők a végtelen hit és 
tudás forrásai, Isten hamarosan fölszentelt szolgálót. 


Légy türelmes mindenekhez, nemcsak a hatalmasokhoz, hanem 
azokhoz, akik nem férnek a hatalomhoz. Azután légy erős, nehogy 
a szerencse túlságosan felvessen, vagy a balsors letaszítson. Légy 
alázatos is, hogy Isten felmagasztaljon most és a jövőben. Légy 
majd mértékletes, hogy mértéken túl senkit se büntess vagy 
kárhoztass. Légy szelíd, hogy sohase harcolj az igazság ellen. 
Légy becsületes, hogy szándékosan soha senkit gyalázattal ne 
illess. Légy szemérmes, hogy elkerüld a bujaság minden bűzét, 
valamint a halál ösztönzőjét. 


HUSZONHAT 


Számos csodát regélnek a régi énekek, 
dicséretes vitézek híréről zengenek, 

víg ünnepség fénye, panaszló gyász homálya, 
lovagság hős erénye megírva hajdani krónikába. 


a rettenetes magyarok jönnek át a hegyen túlról, kis termetű lovaikon, sötét 
lesz tőlük a völgyünk, hui, hui, velőt ráz a hangjuk, nincsen már menekvés, 
ég az erdő, lángol az ég, füstölög a sok nádfödél, tüzet fognak a karámok, 
bőgnek a rémült állatok, elfutnának az asszonyok, tudják, mi lehet a sorsuk, 
ölelik a gyerekeket, de nem védhetik meg őket, hui, hui, rikoltozza a 
kegyetlen magyar horda, Zzim-zim-zim, a levegőben zeng a kilőtt 
nyílvesszeik sűrű raja, fölrepülnek, de utána lezúdulnak, buggyan a vér, hull 
az ember, megholtan vagy sebesülten, a magyarok nyilaitól mentsen meg az 
összes isten 


hova menjünk, föl a hegyre, erdő mélyén elbújhatnánk, de onnan 15 
rohamoznak, körbefogták a vidéket, öldöklik a békés népet, pedig kevesen 
vagyunk mink, elférnek itt, mért kell nekik vért ontani, gunyhóinkat 
fölgyújtani, apáinkat legyilkolni, gyerekeket gúzsba kötni, s rabszolgának 
mind eladni, mire Jó ez, miért kell ez, dolgozhatnánk, szolgálhatnánk, nekik 
bármit odaadnánk, elég kérni, elég szólni, álljatok meg, ne bántsatok, 
hagyjátok meg életünket, minekünk még kevés jutott, könyörgünk az 
irgalomért, szánalomért, kegyelemért 

nem hallottunk magyarokról addig, amíg legelőször ránk nem 
rontottak az erdőből, sok sorstársunk halt mellettünk, fölhasították a 
gyomrát, elvágták a gyönge nyakát, másokat meg összefűztek, úgy futtatták 


lóról húzva, megint jönnek, huíi, hui, szaladjunk tiszta erőből, felnőttekre 
vissza se nézz, rajtuk mi nem segíthetünk, ők sem segíthetnek rajtunk, a 
rettenetes magyarok pusztítják mind, aki mozog, rohanjunk a hegyoldalra, 
feküdjünk patak medrébe, bújjunk a három barlangba, lapuljunk meg, ne 
mozduljunk, hátha egyszer továbbállnak 


szerencsénk volt, nem futottunk a három barlang szájához, mert odáig 
nem jutnánk el, mi még ahhoz kicsik vagyunk, hogy ilyen sokat szaladjunk, 
az 15 lehet, hogy megtelt már mind a három barlang régen, mert nem olyan 
tágak azok, nagyon-nagyon sokan vagyunk, nem is elég mély barlangok, 
délelőtt besüt a napfény, ha följönnek, észrevesznek 


kifordultunk az ösvényről, romok mögé befeküdtünk, zihálásunkat 
elfojtva, nehéz volt, nagyon futottunk, tüdőnk nem akart lassulni, szakadt 
rólunk a verejték, jegesre hült a hátunkon, pedig elég meleg volt már, tűzött 
a nap ilyen korán, mi lesz később, egyáltalán, mi lesz velünk, mi lesz 
velünk, túléljük-e ezt a napot, a kegyetlen magyarokat, túlélhetik-e 
gyerekek a vérengzést, a rabláncot, talán ilyen kislányokon mégse tesznek 
erőszakot 


félrevert harang kongása odalentről, de borzasztó, magyaroknak 
üvöltése, mieink halálsikolya, tudtuk, ott vannak anyáink, apáink, meg 
nagyszüléink, nemzetségünkből mindenki, aki addig nem pusztult el, 
pajtásaink, szomszédaink, most múlik el az életük, az életünk, lehet ám, 
hogy jobban járnánk, ha meghalnánk, nem élnénk túl a magyarvészt, és ha 
mégis, mi lesz velünk, nem tudunk mi se vadászni, se halászni, meddig 
bírja gyerektestünk, ha csak gyökér s vadgyümölcs jut, piros a patak a 
vértől, abból kortyot sem ihatunk, nem lesz jurtánk, nem lesz semmink, 
kipusztulhat ogur törzsünk, pedig minket az avarok Kagánja küldött el ide, 
hogy e tájra telepedjünk, hol a legelők kövérek, és a Napnak Istene kegyes, 
hát, de mégse oly kövérek, sok az eső, a vad vihar, nyáron száraz, tiszta 
ugar, és a rettentő magyarok, róluk végképp nem szólt senki 


feküdtünk a romok mögött, rémület dobolt fülünkben, a vérontás nem 
lanyhult lent, rápisszegtünk, ha egyikünk túl hangos volt, úgy mocorgott, az 
életünk attól függött, észrevesznek-e bennünket, öten voltunk, öt kisgyerek, 
két fiú és három leány, mind a Bujga nagycsaládból, távoli a rokonságunk, 
de azért ismerjük egymást, játszódtunk is néha-néha, a romokhoz 
kijárkáltunk, még semmitől nem tartottunk, ó, de boldogok is voltunk, a 


legelső támadásig, magyaroknak rohamáig, ez a harmadik, nem kell több, 
írmagunk se marad, mire majd innen 15 továbbállnak 


a tíz ogur törzsből vagyunk, szerződést kötöttek velünk, Omurtag, a 
fejedelem, Égistenünknek utódja, és a harcias oborok, kiket avarnak is 
mondunk, védelmet ígértek nekünk, hosszan bolygott népünk, mire végül 
idáig elértünk, elébb a Mocsaras Tónak partja mentén táboroztunk, Blatin 
Gragy, úgy hívták, akik már előttünk laktak arra, jöttek aztán másik törzsek, 
nyomtak minket egyre lejjebb, míg erre a tájra értünk, itt reméltünk biztos 
szállást, legalább a tél végéig 

amikor kitavaszodott, okosabb lett volna, hogyha fölszedjük a 
sátorfánkat, kár, hogy Bujga, nemzetségünk vezére nem kapott észbe, 
halogatta az indulást, még melegebb időt várva, elmúlott a jó pillanat 


Jaj, mihozzánk honnan jöttek a rettenetes magyarok, az ég tudja, de Itt 
vannak, rövid görbe szablyáikkal összevissza kaszabolnak, ha valahogy 
túlélhetjük, tűzoltárt kell építenünk, gondoskodni fogunk róla, soha ki ne 
aludhassék, esküvéssel megígérjük 

mi, ogurok sudárabbak vagyunk, mint a magyar fajta, mondják rólunk, 
jegenyenép vagyunk, a tartásunk büszke, a fejünk i15 hosszúkásabb, mint a 
többi népé, kiket otthagytunk az Etil partján, pedig egy nyelvet beszéltek 
mivelünk, de nem követtek, talán soha, soha többé nem látjuk már viszont 
őket 

embervér nehéz szaga száll föl a völgyből, ó, Tanagra, ó, Égisten, 
oltalmazzál meg bennünket, terítsed ránk palástodnak széles ujját, rejts el 
minket, takarjál be, benned bíztunk elejiítől fogva mindig, csak tebenned, 
mentsél meg bennünket, ments meg 


öten bújtunk romok mögé, öt gyerek, öt serdületlen, két fiú, Torda és 
Ullu, három leány, velem együtt, Amina a legidősebb, ő tizennégy tavaszt 
látott, engemet Ozgunak hívnak, kilenc tavasz jutott eddig, tízéves leszek 
hamarost, az a kérdés, hogy leszek-e 

az én kicsi húgom, Eneh, jaj, de vékony, Jaj, de sápadt, mint ki nem 
közülünk való, hanem, hát, magyarnak néz ki, Eneh magyarok hősének, 
Magarnak volt édesanyja, Jó, hogy ezt kevesen tudják, mert különben 
hánytorgatnák, így 15 pusmogtak más lányok, gyanús, Eneh nagyon gyanús, 
kérdezték, egy anya szült-e minket, vagy csak úgy találtuk, állítottam, egy 
az anyánk, közben pedig tudtam én, hogy Eneh nem szüléim lánya, anyját 


mirigyláz vitte el, apját harctéren döfték le, szülézm magunkhoz vették, 
testvérünknek elfogadtuk, szegény atyám nincsen többé, szegény anyám 15 
megölték, mi lesz vetünk őnélkülük 

lapultunk, míg estvéledtünk, kezünk fejünk alá tettük, akkor Amina 
föltérdelt, csendre intett mindnyájunkat, óvatosan körülnézett, tudta, kell 
szerezni enni, kell találni gyorsan inni, mert különben elpusztulunk, engem 
kért, hogy menjek veje, lopakodtunk négykézlábon, óvatosan, mint a 
nyulak, ha farkas jár a közelben, a magyarok a farkasok, vigyáznunk kell, 
súgta nekem, tudom én azt, bólintottam, tudtam én azt, de nem mondtam, 
aki beszél, meghallhatják, csendben legyünk, nagyon halkan 


gyökereket húzgáltunk ki, szépen, lassan, óvatosan, ne adhasson 
hangot a föld, amikor elvesszük tőle, ami őbenne megtermett, üngöm alá 
bedugdostam, számolgattam, eddig hány van, mennyit szedjünk öt 
gyereknek, öt éhes száj, kisebbeknek elég kettő, három kell a 
nagyobbaknak, volt ott bőven, akkor láttam, hogy Amina integetett, még 
víz kéne, azt mutatta, lenn a patak, odakúsztunk, mi belénk fért, mind 
megittuk, utána kicsit szuszogtunk, és még azon gondolkoztunk, többieknek 
hogyan vigyünk 


mentünk vissza szívdobogva, leláttunk a völgy öblébe, lángok égtek, 
csonkolt testek hevertek ott szerteszana, a rettenetes magyarok elhajtották a 
barmokat, ha találnánk tőgyes kecskét, tejet fejhetnénk, a szájunkba 
spriccelhetnénk, jóllakhatnánk, finom volna 


szerencsésen eljutottunk a romoknak oltalmába, örült három társunk 
nekünk, meg annak, mit odavittünk, falták máris két pofára, recsegtek a 
homokszemcsék a szájakban, fogak alatt, kár, hogy nem volt annyi eszünk, 
hogy a patakban lemossuk, mindegy most már, majd ha megint elindulunk, 
újra szedünk, ennél okosabbak leszünk 


magyaráztuk, óvatosan kússzanak le a patakhoz, s oltsák szomjuk, 
megértették, libasorban elindultak, igazán fegyelmezetten, éppen büszke 
voltam rájuk, amikor erdő mélyéből kiügettek a lovasok, magyar csapat, 
lefékeztek, kiabáltak, röhörésztek, aztán gyorsan lehajoltak, fölrántották 
mind a hármat, a sikítozó kicsiket, maguk elé a nyeregbe, fordultak és 
elporoltak 

tudtam, Enehet most látom utoljára, jaj, de fáj, hogy nem vigyáztam rá 
eléggé, figyeltem a romkő mögül, erőltettem a szememet, mintha azon 
múlna minden, hogy egészen mélyre véssem agyamba a húgom képét, 


vékony lába csapkodását, a varkocsa röpdösését, meg a paták csattogását, 
porfellegnek  szétoszlását, zokogtam némán, reszketve, összetörve, 
semmisülve 


Jaj, Amina talpra ugrott, mintha tehetne valamit, Ullu, az ő 
testvéröccse, mint a húgom, odaveszett, rúgkapált az egyik lovon, szép 
mosolygós kisfiú, göndör haját pogány módra copfba fonta anyukája, 
végére lyukas obolust húzott rá, hogy összetartsa, Jaj, eladják rabszolgának, 
vagy megölik mind a hármat, micsináljak, micsináljak 

zúgás, én már tudtam, mi az, sebes nyílvesszejét lőtte felénk az utolsó 
lovas, befúródott Aminába, a nyakába, hátul jött ki, vére fröcskölt két 
irányba, lehanyatlott a sziklára, nézett rám a nagy szemével, szája mozgott, 
szavak helyett csak zavarosan sisegett, odatérdeltem, kihúzni a nyílvesszőt, 
de hiába, megakadt a két visszhegye, Jaj, már késő, vége, vége, szembogara 
kövesedett, szíve megállt, ó, Amina, ó, szegény lány, szegény Enehb, 
szegény Ullu, szegény Torda, és szegény én, szerencsétlen árva Ozgu, Itt 
maradtam egymagamban 

kellett volna eltemetnem, de nem mertem kimozdulni a romkövek 
oltalmából, két éjen és nappalon át vártam, mi lesz, hallatszott még a 
magyarok huízása, égő gunyhók füstje látszott, rettegtem és rémálmodtam 


mikor végre összeszedtem a maradék bátorságom, Aminát lábánál 
fogva behúzkodtam a tisztásra, testén a halál foltjai, szaglott nagyon, tíz 
körmömmel kapartam egy gödröt neki, és a rátolt földkupacra kis köveket 
raktam oda, szív alakban, ogur módra, elmondtam a gyászimát 15, meg az 
útra való imát, mely halottak országához vivő úton hoz szerencsét, a 
próbatételek során, egy kis ételt is kiraktam, vizet adni, jaj, nem tudtam, 
nincsen edény, nincsen semmi, neki anélkül kell menni 


harmadnapon ereszkedtem a kacskaringós ösvényen, oda, hol az 
otthonunk volt, már csak szerteszét hányt tárgyak, s szenes gerendák 
jelezték, valaha emberi hajlék lehetett itt, a zsarátnok elhamvadt, és minden 
kihült, ahogyan a holttetemek, ennyit nem tudok temetni, tűzzel nem 
égethetem el, az nálunk már nincs szokásban 

a Jó Jansi remetének gunyhója 15 porrá égett, csak az egyik boksa 
maradt, abba fészkeltem magamat éjszakára, megtaláltam remeténk 
íróládáját, úgy látszik, ide eldugta, hogy a lopkodó magyarok meg ne leljék, 
el ne vigyék, a kulcs sehol, nyoma veszett, addig csapkodtam egy kővel, 
míg lepattant róla a zár 


megtaláltam lúdtollait, végüket ferdén hegyezte, keskeny késekkel, 
penicil, vagy penicilum, úgy hívta, faragott tokban tartotta, két kis 
téntásüvegével, egyikben a setét ténta, másikban pedig a fehér, mellyel 
barna pergamenre írta föl a szép sorait, betűt vetni nagyon tudott, a setétet 
fa szenéből, a fehéret mész porából készítette, vízbe szórva, alaposan 
kavargatva 


ha titkosan akart írni, tikmony fehérjét használta, és az ilyen jegyzetek 
csak tűz fölé tartva láthatók, piros besenyő zsineggel kötötte át papírjait, 
nagy becsben tartotta őket, most meg már kinek kellenek 


örültem, mert gyógyfőzetek leírását megtaláltam, kör alakzatban 
rajzolta, hogy mikor és mit kell dobni a tűzön bugyogó vízbe, s meddig, 
hányszor kell forralni, külső körre ezt rótta rá, belsőkre a növényeket, s azt, 
hogy merre találhatni, erdőben és kint a mezőn, sajnos olyan receptje nincs, 
mi a holtat föltámasztja 


röpködött Torol madár 15 pergameneken tucatszám, azokat ő 
megbecsülte, pedig a keresztyén papok bünnek tartják, ha imádjuk, népünk 
ősi mondáiban tilos hinni, még tilosabb terjeszteni, Jansi bátya nem 
hirdette, csak csöndesen hódolt nekik, áldozott í15 nagy titokban, magvakat 
és túrós lepényt, vizes bort és lépes mézet tett ki este három ágban növő fák 
felső öblébe, mert azokban szellem lakik, s amelyeknek hét ágban nő, 
azokban van égi erő, tisztelni kell a szent fákat 


nem tudtam, hogy mi legyen már hovalétem, mit csináljak, temettem, 
amennyit bírtam, s mivel írástudományra jó remeténk nem tanított, úgy 
döntöttem, lerajzolom a holtakat, legyen emlék, hátha még valaki eljő, hogy 
érdeklődjék felőlük 


nem is tudtam, milyen jól megy nekem a rajzolás, mert azt a 
lányoknak megtiltották, most nincs senki, hogy megszidjon, az a baj, hogy 
túl egyformák a tetemek, főleg a nők, mind itt maradt meztelenül, letépték 
róluk a ruhát, ami tetszett, azt elvitték, ami nem, tűzre vetették, gyűltek a 
megboldogult nők a tiszta pergameneken, fájt, mikor rokont, barátnőt vagy 
ismerőst rajzoltam le, találtam a Jansi bátya ládájában kék festéket, 
használni akartam, hogy a testdíszítő mintákat 15 megörökíthessem vele, de 
ügyetlen voltam nagyon, kiömlött, rá a papírra, hát fakádakat rajzoltam a 
foltokhoz, mintha éppen fürdőznének ezek a nők, így nem volt olyan ijesztő 
a sok halott a lapokon 


férfiakra nem került sor, addigra már újra féltem, járták az erdei utat, 
visszabújtam a boksába, kik lehetnek, nem tudhattam, a rettentő magyarok, 
vagy a mieink, vagy balgárok, ők régebben laknak erre 


nem láttam ki onnan bentről, csak a lovak patájának csattogását 
hallgathattam, addig tartott a vonulás, amíg rám nem estvéledett, a sok 
rémüldözésben én olyan nagyon elfáradtam hogy egyszer csak elterültem, 
álomba mélyen merültem 


hajnal pírja ébresztett föl, tudtam, éreztem, itt végzem, előbb-utóbb 
visszatérnek, és ha nem, hát jönnek mások, megölnek vagy elhurcolnak, 
vagy pedig meghalok éhen, vagy betegség dönt le éngem 


akartam hagyni emléket, egy rövidke üzenetet, hogy léteztem, én is 
éltem, ebbe más 1s belehalt már, deák betűt alig tudok, csak egynéhány ogur 
jelet, azokban se vagyok biztos, a homokba írtam ujjal, ilyen módon 
gyakoroltam, majd ha jobban megy, bevésem penicillel friss vesszőbe, 
ahogyan a szerződések és a lajstromok készültek, Jansi bátyának kezétől 

a mi I[-betünk afféle, mint egy hosszú nyeles pálca, O egy nyílhegy, U 
kampós bot, K támlás szék, J madárnyak 

sokszor láttam, hogyan éget szenet a mi Jansi bátyánk, gondoltam, azt 
megcsinálom, tudnám én is, hátha jönnek ide majd békés emberek, 
szükségük — lehet  faszénre, — kovácsolóknak például, vagy a 
fegyvermíveseknek, s persze áldozati tűzhöz, melyet szent fák körül 
gyújtunk 

keresek alkalmas tisztást az erdőnek közepében, elegyengethetem 
szépen, Jansi bátya szekercéjét fogom aztán, elég súlyos, fahasábokat 
vagdalok, bükkből, tölgyből és akácból, aztán összetámasztgatom, csúcsos 
sátor formájában, falevelekkel borítom, saras földdel betapasztom, az üreget 
gallyal tömöm, fölső lyukon át meggyújtom, ez a legnehezebb, mivel 
nincsen hozzá kovakövem, szerszám vasát ütögetem, míg sikerül szikrát 
vetnem, utána már csak hagyni kell, hogy ott égjen, tíz napig tart, mire kész 
lesz a Jó faszén, lehet vinni, tessék kérni 


kezdődjék újra az élet, dolgozzanak a mesterek, főzzenek az 
édesanyák, egyenek az éhes szájak, összes bendők megteljenek, hidd 
legyünk elégedettek 


A legdicsőbb leventék halál fiai mind. 


Éreznek, a kik élnek, mély gyászt és szörnyű kint, 
Keserüség váltá a fényes vigalmakat... 
Mint mindig, szerelemből hogy szenvedés fakad 


HUSZONHÉT 


Azon kapitányok közt tehát Árpád, Álmos fia, ki Előd fia, ki Ögyek 
fia volt, a Turul nemzetségből vagyonban gazdagabb s hadban 
hatalmasabb vala. Azért is ezen Árpád tört át hadával elsősorban 
a ruthénok havasain s ő ütötte föl legelsőben táborát az Ung vize 
mellett; minthogy az ő vérsége a többi scythiai törzsek fölött azon 
kiváló méltósággal van fölruházva, hogy a seregnek menet közben 
előtte, visszavonuláskor mögötte jár: 


Amidőn eleink, az ősi nemzetségek s törzsek még Kína pereménél, 
Szkítiában kóboroltak, a Torol madarak némelyike tűrte, hogy az emberek 
megszelídítsék és szolgálatukba vegyék. Ezek a gyors röptű szárnyasok 
szívvel-lélekkel vadásztak gazdáiknak, amazok bőrkesztyüs markából 
röppenve föl, üldözőbe vették a kátsákat, galambokat, jércéket és más 
madarakat. Később már nem voltak hajlandók ilyesmire, lerázták magukról 
az ember uralmát, attól fogva ők uralkodtak az ember fölött. 


Sűrű erdők váltakoztak hatalmas sztyeppékkel azon a vidéken, eleink 
halakat fogtak, vadakat ejtettek el, azt ették, nyersen vagy s sütve, valamint 
a fák gyümölcseit. A földek megműveléséhez még nem értettek, vagy nem 
fülött hozzá a foguk. Nevezték eleinket oguroknak, de szkítáknak is, aztán 
még abarnak, hunnak kazárnak, magarnak, türknek, baskírnak... Néha ők 
maguk vették föl náluknál harciasabb népek nevét, hogy amazok szörnyű 
híre elrettentse azokat, akik ellenük vonulnának. 

Nyugati országok katonáival időnként szerzetesek jártak a legvadabb 
tájékokon, ők mindenféle rémségekről és csudálatosságokról számoltak be. 
Regéltek példának okáért kecskelábú vademberekről éppen úgy, mint 


olyanokról, akik hat hónapig alszanak, s a másik hat hónapban vérengzve 
csatáznak. A magarokról egyikük kijelentette: vadállatok módjára élnek. A 
húst nyersen falják, pedig tudják a tűzrakás módját. Foglyaik szívét 
kivágják, mert azt hiszik, varázserejű orvosság, s marakodnak rajta. Úgy 
szeretik a kiontott embervért, mint a nadály. Saját hajukat éles késsel 
levágják, egészen a bőrig, vagy csak egyetlen szorosra font varkocsot 
hagynak belőle a koponyájuk tetején. Nem kell azonban mindent elhinni. 


A nemzetségek és törzsek először Kazáriában éltek, majd saját 
lakhelyet óhajtván, elvonultak onnan. Ennek az volt az oka, hogy háborúba 
keveredtek az akkor még kangaroknak nevezett besenyőkkel, s tőlük 
vereséget szenvedtek. A törzsek és nemzetségek két részre szakadtak. Az 
egyik Perzsia szélénél telepedett le, őket szavartu aszfalu-nak hívták a többi 
népek. A másik viszont nyugatra indult, s talált új hazát azon a helyen, 
amelyet első vajdájuk neve után Levediának neveztek el. De békességük 
csupán addig lehetett, míg a besenyők onnan is ki nem szorították őket, 
ekkor jutottak Etelkuzba. 


Nem minden besenyőt hívtak kangarnak, csak a három legharciasabb 
törzset, kangar az ő nyelvükön: vitéz, nemes. A szavartu nevezet viszont 
sokak szerint a szabir vagy szibir szóból ered, némelyek úgy tartják, emiatt 
hívnak egy távoli végtelen pusztát Szibiriának. A szabir vagy szibir vagy 
szobor azt jelenti: fekete ember, azaz pogány. Perzsául viszont: kóborló. 


Kazária Kagánja, miután eleink elvonulóban voltak, udvarába 
visszarendelte Levedi vajdát, aki engedelmeskedett. Hatalmas úr volt a 
Kagán. Nem véletlen, hogy a kazár a görög kajszárból lett, ami ugyanaz, 
mint a latinoknak a cézár. Amint a vajdát a Kagán színe elé bocsátották, az 
így szólt: Azért hívattunk, mert nemes származású, értelmes és bátor vagy, 
türkök közt az első, nemzeted fejedelmévé emelünk, engedelmeskedj 
népeddel együtt a mi szavunknak és parancsunknak. 


Levedi pedig, válaszolva a Kagánnak, ekképpen felelt: Nagyra veszem 
irántam való hajlandóságodat, illő köszönetemet nyilvánítom neked, 
minthogy azonban nincs elég erőm ehhez a tisztséghez, nem fogadhatok 
szót neked, azonban van rajtam kívül egy másik vajda, akit Álmusnak 
nevezünk, fia is van, Árpád, ezek közül akár Álmus, akár Árpád legyen 
inkább a fejedelem, aki rendelkezésetekre áll! — Levedi mélyen fejet hajtott, 
s általadta ajándékait, ércből való díszes serlegeket, vastag prémeket, arany- 
és ezüsttálat, végül pedig egy Torol megkeményedett tojását, aminek a 


Kagán kiváltképp örült, mert az tudvalevőleg szerencsét hoz annak, aki a 
kezében tarthatja. 


Tetszett a Kagánnak Levedi beszéde, embereit vele adván küldte vissza 
a türkökhöz, ezek megbeszélték velök a dolgot. A türkök jobbnak tartották, 
hogy Árpád legyen a fejedelmük, mintsem atyja, Álmus. Mert a fiú a 
tekintélyesebb, egyaránt nagyra becsülik bölcsességéért, megfontoltságáért 
és vitézségéért. Ráadásul a jobb kezén hat ujj nőtt, kiválasztottsága biztos 
jeleként. Ez mutatja, hogy a magas tisztségre termett. A kazárok törvénye 
szerint pajzsra emelve fejedelemmé tették őt. Levedihez a Kagán egy kazár 
nőt adott feleségül, jóakaratát ekként mutatva kt. 


Köztudott, hogy magasan röpül a Torol, a Legfényesebb Madár, nem 
juthat hozzá föl sem nyílvessző, sem kelevéz, a háromágú hajítódárda. Ha a 
Torol látható az ég boltozatán, a nemzetségek és törzsek jó helyen ütöttek 
tábort, biztonságban lesznek. Ha azonban elszáll, érdemes kihúzni a földből 
a sátorfákat, összecsavarni a ponyvákat, a szekerekre pakolni minden 
egyetmást, és követni, amerre vezet, ott lelni új hazára. Tudja ezt a 
nemzetségek és törzsek apraja-nagyja, már a kisdedeknek való altatódalok 
egyikében is benne van. Óvd a Legfényesebb Madarat, akkor ő is óvni fog 
tégedet és azokat, akiket szeretsz, du-du-dú! — így szól a nóta, 
emberemlékezet óta. Szeretik az anyák közösen énekelni, amikor ideje van 
a kicsik elnyugodásának. 


A Legfényesebb Madár a szabadságot jelképezi. Ha rabul ejtik, ami 
inkább csak a fiókáival eshetik meg, nyomban halottnak tetteti magát, ám 
amint eloldják lábáról a szíjat, vagy kitárják a kalicka ajtaját, rögvest 
visszatér belé az életerő, s fölszárnyal a végtelenbe. 

Szájról szájra jár az ősi történet ama tettéről, melynek a nemzetségek 
és a törzsek olyan sokat köszönhetnek. Vándor énekmondók egymással 
versengve adják elő. Hajdanában-danában, azokban a réges-régi időkben, 
amikor az összeszövetkezett népek az Etil és a Tanaisz folyók közötti tágas 
sztyeppén lakoztak, nagyvezérük, aki a fejedelmi címet viselte, ijesztő 
álmot látott. Bivalyméretű sasok támadtak a nemzetségek és törzsek 
állataira, a lovakra, öszvérekre, marhákra, juhokra, még a kutyákra is 
lecsaptak, tépték mindet azonnal széjjel. Ekkor szállott oda sebesen a 
Legfényesebb Madár, torkon ragadta az egyik sast, a csapat vezetőjét, s 
megölte. Látá ezt a többi óriási sas, és attól tartva, hogy a Legfényesebb 
Madárnak 1s vannak társai, kik hamar megérkeznek, inkább elmenekültek. 


A fejedelem Táltusa úgy magyarázta az álmot, hogy égi jeladás, ideje 
máshová vonulni. Ám a nemzetségeknek és törzseknek nem akarózott, 
mivel e terület talaja kövér, legelője dús, bőségesen megterem rajta minden 
néven nevezendő fa, és olyan termékeny, hogy mindenki jóllakhatik. 


Az álmot követő napokban dögvész tört ki, hullott a jószág 
csapatostul. Keselyük lepték be a tetemeket. Mígnem újra fölbukkant a 
Legfényesebb Madár, s szétzavarta a szennyes dögevőket. Ekkor aztán 
fölkerekedtek a nemzetségek és a törzsek, elindultak napnyugat felé, hogy 
megkeressék a nagy Etele földjét, melyet az a hírek szerint örökül hagyott 
rájuk. Csakhogy az igaz utat nem lelék, tévelyegve kóboroltak. Mígnem a 
Legfényesebb Madár jelet adott a szárnyával, s lekiálta nékik: kövessetek! 
Elvezette őket a nagy Etele hajdani földjére, ahol azután a nemzetek és 
törzsek letelepedének. A Torol is fészket rakott, sűrű erdő közepében. A 
mezei néptől a kerecsensólyom nevet kapta. Ám a Táltusok és más 
beavatottak sosem feledék, hogy ő a Legfényesebb Madár, akit a régi 
módon Torolként tisztelünk és szeretünk. A fehér magarok Turulnak hívják, 
a türkök pedig Turgulnak, de ugyanúgy nagyra tartják, és áldozatokkal 
kérik a kegyeit. 


Torol madár jelent meg Emese ősanyánk álmában 15, megjósolta néki, 
hogy fia születik, aki majd a törzsek legfőbb kündüje lesz. A gyerek világra 
jöttekor emiatt kapta az Álmus nevet, mert nálunk az alvás óráiban látott 
képek sorának almu a neve. E híres álmot követő időkben lett a koronás 
fejű Torol a szerencsét hozó harci jelvényünk. Úgy mondják, a nagy Etele 
korában az ő népe 1s hódolt neki. Etele legendás pajzsára rádomborították. 
A legenda úgy tartja, vele temették a hármas koporsóban. 


Beszélik, hogy volt egyszer egy félszemű Táltus, aki a kazárok 
Kagánját szolgálta. Mikor a nemzetségek és törzsek föllázadtak a kazár 
szövetségeseik ellen, a félszemű Táltus éppen az ő vendégszeretetüket 
élvezte, a kazárok Kagánjának üzenetét hozta. Vissza nem engedték, 
tartották maguknál túszként. Értékes rab volt, nem csupán mint Táltus, 
hanem nyelvként is, a sztyeppék népeinek sok beszédét tudta és beszélte. 
Úgy tartják, ő az egyetlen élő ember a földkerekségen, aki a Torol madárral 
15 szót ért. Nagy vész vagy szükség esetén rendre az ő tanácsát kérte 
minden kazárok Kagánja, ő pedig a Torolhoz folyamodott segítségért. A 
Legfényesebb Madár sokszor leszállt a hajlékán, sőt megült a Táltus vállán, 
s a fülébe súgta, mi a teendő. 


Érthető, hogy amikor a besenyők szorongatta nemzetségek és törzsek 
nyugatra nyomultak, vitték magukkal. A törzsfők azt követelték a félszemű 
Táltustól, hogy immár őket segélje a Toroltól kapott útmutatásokkal. Római 
gyaloghintóban szállították, szoros őrizettel, ami tulajdonképp szükségtelen 
volt, mert a sokszor a vállán utazó kis termetű Torol madár vigyázta óvón, 
ha valaki kezet emelt rá, nyomban nekitámadt éles csőrével. 


A Táltus az Eludu nevet kapta szüléitől, de a kazárok Aranyszemnek 
hívták, mivel ő a homloka közepére ezt föstötte, s állította, hogy noha 
emberi szemből csak egy jutott neki, kapott a sorstól egy harmadikat, 
amellyel a jövőbe láthat. 


Az elszakadó nemzetségek és törzsek körében e képességével vált 
ismertté. Segített a hozzá fordulókon, elárulta nekik, mit tartogatnak 
számukra a következő napok. Néha évek. Jóslásait mindig följegyezte, 
fakéregből készített lemezeket, hátuljukat kővel reszelte simára. Emezeket 
bőrből varrt oldalzsákjában rejtegette, a régi írásokkal együtt, melyeket még 
a kazárok Kagánjának udvarából hozott magával. Harmadik szemével is 
csak homályosan látta a tartalmukat. Úgy gondolta, a madárrajzok 
varázslásra valók. A háromágú fák képe megmutatja, hogyan kell az 
áldozatot fölhelyezni oda, s miből tevődjék össze. Gyógyfőzetek 
elkészítését i5s ezekből olvasta ki. A legnagyabb halványsárga lapon égi 
fények csoportját vélte fölfedezni, középen a nagykereszt, melyet Hattyú 
csillagzatnak hívnak a Táltusok. Tudni való, hogy a mi népünknek mutatja 
a helyes utat. 


Soha nem kérdezték tőle, vajon mely nép szülötte, s magától nem 
mondta. Apja, az idősebb Eludu korán halt el, megroppantotta a hátát tisztes 
mestersége, a favágás. Anyját sosem ismerte, apja szerint hun nő szülte. 
Apró gyermekkora óta az ogurok törzsetvel élt, s közébük valónak érezte 
magát. 

Sokáig arra számított, hogy minden kazárok Kagánja harcosokat küld 
kiszabadítására, avagy váltságdíjat kínál érte, de úgy tetszett, a hatalmas úr 
megfeledkezett vagy lemondott róla. Ez fájt neki. Tudomásul kell venni, 
hogy senki sem olyan fontos a világ nagyurainak. Ha már így alakult, 
igyekezett nélkülözhetetlenné tenni magát új gazdája, a magarok Kündüje 
szolgálatában, fordított, jövendőt mondott, s kézrátétellel gyógyított 15. Ha 
kellett, levelet írt az általa ismert nyelveken és betűkkel. Ráérő idejében 
szószedeteket készített, hogy megkönnyítse saját munkáját. Idővel akadt 


egy kis tanítványa: a magarok Kündüjének egyik fattya sokat lábatlankodott 
az ő jurtájában, s homokkal borított falapon gyakorolta a betűvetést, látható 
ügyességgel. E fiúból Táltus lesz, akárki meglássa! 


Asszonyt Eludu nem sokat ismert, gyerekkorától félszeg volt, ez 
érthető, bizonytalanul lépkedett és tájékozódott, fél szem a való életbeli 
tisztánlátáshoz nem elég. A magarok Kündüjének ez a bizonyos fattya, 
Nikola, balgár ágyas gyermeke volt. Anyja, a rózsák közt született Bojána a 
nagyúr belső cselédei közé tartozott. Megvádolták egy rézüst ellopásával, 
kevés híján lecsapták a kezét, végül kivetették az ágyasok közül. A 
konyhaleányok közé parancsolták. Eludu edényeit 1s ő tisztította. Eludunak 
föltünt, hogy Bojána az egyetlen emberi lény, akire harcias Torol madara 
nem fenekedik, sőt néha hajlandó magot elfogadni a tenyeréből. 


Eludu hitt az égi jelekben, s egyre közelebb engedte magához Bojánát. 
Úgy rendelkezett, mossa ő a ruháit. Kedvtelve nézte, ahogyan az átlagosnál 
nagyobb fejű asszony kicipelte a patak partjára a mosógödrökhöz az 
összegöngyölt köpönyegeket, alsó- és fölsőneműt, lábra való kapcákat. 
Belenyomogatta őket a legtisztább mélyedésbe, szoknyáját fölhajtotta 
derekára, s taposta erős lábbal a halmot, míg szürkén ki nem folyt belőle a 
sok szenny, így testnek nedveitől és szagaitól 15 megtisztult. Szétteregette 
azután a ruhákat a parti fák ágaira, hadd szárítsa ki őket a nap tüze és a szél 
fúvása. 

Kevesen nem találnák ki, hogy hamarosan ágyába is engedte a balgár 
asszonyt. Minekutána a kellő hónapok múltával pedig kisded született, pici 
lány. Eludu rögtön azt vizsgálta, rendelkezik-e két szemmel. A csecsemőt 
épnek és egészségesnek találta. Már letett arról, hogy utódot nemzzen, így 
igen örvendezett. Bojána a maga nyelvén becézgette a pici leányt, Eludu 
pedig olyan szavakat dünnyögött rózsaszín fülébe, amelyeket egyikünk sem 
értett. Bojána hamar kitudta, hogy a félszemű Táltus, minekutána szüléit 
elvesztette, ászik között nevelkedett, az ő beszédüket folyékonyabban 
beszéli, mint az ogurt. 


A kislánynak a Jiska nevet adta, s azt állította, hogy ennek jelentése: 
Letekint reá az Isten. Bojánát ez jó érzésekkel töltötte el. Jiska imigyen 
balgár és ászi szavakkal fűszerezte az ogurt, s azokat lassankint mi, akik a 
környezetében éltünk, eltanultuk tőle. Tetszett például, hogy az égen járó 
Napot ban-nak hívta, a lovat bam-nak, a húst fit-nek, az ökröt ga/-nak, a 


borjút vas-nak. Kurták az ászi szók. Úgy tudni, több ászi nemzetség kísér 
minket, de messze vonul tőlünk, még színüket se láttuk. 


Jiska gyönyörű leánnyá cseperedett, a férfiemberek elveresedtek, ha 
rápillantottak. Eludu és Bojána tartott tőle, hogy előbb vagy utóbb baj 
lészen ebből. Igyekeztek rejtegetni, takargatni, csinos ruhaneműk helyett 
csúnya göncökben járatták, hátha vonzása valamennyire fedve marad. Ám 
hiába, Jiska szépsége a legfertelmesebb rongyok alól 15 kiragyogott. 


Eludu éjszakákon át virrasztott, míg a helyes utat meglelé. Egy 
bogárzümmögéstől hangos őszi napon ünneplőbe öltöztette a lányát, kézen 
fogta, és elvitte a Nagyvezér sátrába, akinek feleségül alázatosan 
fölajánlotta. Törzsünk főnökének már két felesége volt, és persze tucatnyi 
ágyasa, akik szaporán szülték neki a balkezi gyermekeket, őket szinte 
ugyanolyan bánásmódban részesítette, mint a feleségektől származókat. 


A Nagyvezért Jóságos kedvében találták, köszönte szépen, de éppen 
elég felesége van ahhoz, hogy ne legyen nyugta tőlük! — fölkacagott. Az 
alvezérek vele nevettek. Eludu ekkor gyors rántással lecsupaszította a lánya 
felsőtestét, mire csönd lett, csupán egy madár rikoltása hallott a 
sátorponyvákon túlról. A férfiúk tekintete az épp csak kifejlődött 
keblecskékre és az alabástrom bőrre tapadt. 

Jól van, jól, dörmögte a Nagyvezér, vidd haza a leányod, növekedjék, 
majd üzenek! — gyors kézmozdulattal parancsolta, hogy a félszemű Táltus 
húzza vissza az ünögöt arra az ártatlan testre. 


Amilyen kegyesnek bizonyult törzsünk  Nagyvezére, olyan 
ellenségesen fogadta az apát és leányát Bojána. Szemrehányások özönét 
zúdította Eludura, mégis, mit képzel, hogy egyedül hoz döntéseket Jiska 
sorsáról, egész hátralévő életéről, hogyan gondolja ezt, tudja-e egyáltalán, 
mit tett? Van fogalma arról, milyen az ágyasok sorsa? Őneki volt benne 
része! 


Eludu közbevetette, hogy feleségnek ajánlotta Jiskát, nem ágyasnak, 
mire Bojána durva szavakkal oktatta ki: a nagyurak fütyülnek rá, hogy a 
szolgáik mit ajánlanak, Eludu jól teszi, ha tudomásul veszi, hogy 
ugyanolyan szolgasorban van, mint a belső szolgálók, ha kell, füttyentenek 
neki, ha nem, el is feledkeznek létezéséről, ha a nagyúrnak úgy tetszik, 
hogy Jiskát ágyasává tegye, nem fog habozni. 


A félszemű Táltus már-már belátta, hogy a balgár asszonynak igaza 
van, reménykedett, hátha a Nagyvezér bokros teendői miatt megfeledkezik 
Jiskáról. Ekkoriban vette észre, hogy a Torol madár, melynek szerencséjét 
köszönhette, immár kevesebbszer röppen az ő vállára, mint Jiskáéra, s 
újabban inkább a leány fülébe sugdos. Nem csoda, a napra lehetett nézni, de 
erre a leányra nem, mindenkit elvakított szépségével. Ez alól a jelek szerint 
az állatok sem tudták kivonni magukat. A kutyák mind őköréje sereglettek, 
ahogyan a lovak és barmok 1s elhallgattak, ha odalépett hozzájuk. 


Eludu most először gondolt arra, hogy azért a Torol is állat, bármilyen 
fényes, bármilyen messze látó. Akkor viszont talán nem kéne szent 
kinyilatkoztatásnak venni minden szavát, főleg hogy ő azokat sohsem 
értette egészen pontosan. 


Jiska, teneked mit beszél? — kérdezte a lányát. A meseszép gyermek a 
vállát vonogatta, ezt, azt. .. mindenfélét. A félszemű Táltus nem érte be eme 
válasszal. Hosszas faggatására, melyben a kérlelés és a fenyegetőzés 
egyaránt szerepet kapott, Jiska elárulta, hogy a Legfényesebb Madár arra 
készíti föl, miként viselkedjék majd, ha a Nagyvezér ágyasa lesz, s hogyan 
irányítsa általa a törzsek sorsát. Eludu megrettent. Volt rá oka. 


Kevés nap múltán odagördült a jurtája elé a díszes szekér, melynek 
ponyváját szárnyas szarvas, a Nagyvezér szerencseállata ékesítette. Ilyen 
újmódi, vasalásos kocsija csak őneki lehetett, senki más nem merészelt 
csináltatni magának, beértük fakószekerekkel, pedig a nyugatról jött 
vándormesterek tudták a módját a vasalásnak, a ragasztott tengelytőke és a 
csatlóskarika készítésének. 


A katonák kísérte hírnök szívélyesen, de határozottan utasította Eludut, 
búcsúzzék el a leányától, s amaz sietve szállna föl, hogy nyomban uruk 
színe elé vihessék. Bojána térdre vetette magát, úgy rimánkodott, gyermek 
még ez, bubájával játszódik! Bubáját hozhatja, de a madarat nem! — a 
hírnök a Jiska vállán ülő Torolra mutatott. Ez a Torol, motyogta a félszemű 
Táltus, őnéki nem parancsolhatunk. 


A hírnök intett, mire az egyik katona meg akarta fogni a madarat, ám 
az nem hagyta magát. A nyílvesszők elől félrehajolt, s amelyik eltalálta, 
lepattant fényes tollazatáról. Elég, mondta a hírnök, visszük őt 15, majd a 
Nagyvezér rendelkezik felőle. Bojána a hírnök kaftánjának szélét 
csókolgatva könyörgött, megfürdetné és méltón felöltöztetné Jiskát, 
legszükségesebb egyetmását összekészítené. A hírnök rázta a fejét, parancs 


az parancs, fürösztik majd az ágyasházban, testre való díszes ruhákkal 15 
ellátják. Jiska átölelte szüléit, s megcsókolta kazár mód, háromszor, majd 
föllebbent a kocsira. A kétségbeesett Eludu úgy látta az egy szemével, 
mintha kecses talpa nem is érintette volna a hágót. Bojána hasra vetette 
magát a porban, torkaszakadtából zokogott, s a ritkás füvet csapkodta 
öklével. Eludu sóbálvánnyá dermedt. Képtelen volt lehajolni az asszonyért. 


Agyába örökre belevésődött, amint Jiska a szekérre röppen madármód, 
miközben a Torol lassú szárnycsapásokkal ereszkedik keskeny és 
márványsima vállára. Az, hogy a Torol 15 cserbenhagyta, fokozhatatlanná 
tette a kínt. Csak Jiskán nem látszott, hogy szívére venné, szokásos megértő 
mosolyával ült a szekér faragott padlatján. Kétoldalt  fölvágott 
brokátkazakjában, melyen tarka gyöngyök sora követte a varrást. Veretes 
övén villogott a napsugár, amint a két hajfonatáról a keblére lógó 
mellkorongjain és tisztára sikált lábravalóján í15. Akárha az egész leány 
fényből volna. 


Jiskát a Nagyvezér csupán harmadnapon kérette magához, az estebédet 
követően. Addigra süvegtől talpig átöltöztették az ágyasházban, csupán 
térdig érő csizmáját hagyták rajta. Ő volt a legfiatalabb ott. Most úgy nézett 
ki, mint egy nyúlánk kamasz fiú. A magar nők szokás szerint a férfiúk 
viseletében jártak, persze a nyakpereceket, a díszes fibulákat, a fülből lógó 
hosszú kösöntyűket csak ők hordták. A férfiúk inkább lyukas pénzérmékkel 
ékesítették a hajukat, bajszukat, szakállukat. 


A Nagyvezér kedvtelve járatta tekintetét a meseszép leányon. Hellyel 
kínálta, de Jiska nem ült le a vastag szőnyegre. Ekkor, mint egy sötét felleg, 
beröpült a Torol, s megkapaszkodott a vállán. A Nagyvezér két őre a 
kardjához kapott, ám ő intett, nincs szükség beavatkozásra. Megkérdezte 
Jiskától, mióta barátkozik a Legfényesebb Madárral, s tud-e véle 
beszélgetni. Majd arra utasította, kérdezze meg tőle, mi lesz a sorsuk a 
törzseknek. Jiska térdet s fejet hajtott, azután halkan duruzsolt a vállán 
tollászkodó Torolnak, olyan szavakat, melyeket a Nagyvezér nem értett. 
Pedig több nép beszédében volt járatos valamennyire. Immár ötvennyolc 
tavaszt ért meg, ha jól számlálta, ebből harminckilencet pajzsra emelt 
Nagyvezérként. Vívott életében száz meg száz csatát, a legyőzött népek fő- 
főinek koponyájából készíttetett köcsögök ott sorakoztak a kincsesládák 
tetején. Kedvtelve nézegette őket alkony és pitymallat magányos óráiban. 


Azt mondja, kezdte Jiska, hogy végtelen vándorlás áll a törzsek és 
nemzetségek előtt, melyben felére fogyatkoznak, át kell hatolniok nagy 
hegyek szorosain, végül négy bővizű folyó határolta óriási térségre jutnak, 
hol lészen végleges otthonuk. A Nagyvezér fölhorkant: Végleges otthon? 
kinek kell az? ha lelegelték az állatok a mezőket, továbbállunk! épp a Torol 
ne tudná? Jiska a Torol fejéhez hajolva továbbította a kérdést. A Nagyvezér 
pedig azon töprengett, milyen a füle a Torolnak? Biztosan egy kis piros rés 
a tollazat alatt. 


Nagy Jó uram, őszerinte onnét már nem lesz hová tovább, addigra más 
népek foglalják el körös-körül a dombokat és völgyeket. A Nagyvezér 
ennek hallatán felröhögött, képtelenség, mindig van hová tovább, ha nem 
békességgel, akkor a kard és a nyílvessző erejével. Jiska megint térdet s 
fejet hajtott, igazad lehet, nagyuram, de ő ezt mondja. Egyáltalán, hogyan 
fecsegsz vele, madárnyelven? Nem, ez a Torol balgárul beszél, mert arrafelé 
született. Micsoda? egy balgát Torol? mért hallgatnánk akkor őrá? a 
balgárokkal ellenségességben vagyunk! honnét tudná egy balgár madár a 
magarok sorsát? hátha éppen félre akar vezetni? lehet, hogy ezért küldték 
hozzánk! — mérlegelte, parancsot adjon-e, hogy vágják le a balgár szárnyast. 


De Jiska olyan szépen mosolygott rá, hogy egyszeriben megnyugodott. 
Nagy jó uram, mondotta a lány csengő hangon, az én anyám balgárnak 
született, apámat pedig ászik nevelték, mégis mind a ketten odaadó híveid! 
Nincs ám akkora különbség a népek között, akik folyton-folyvást 
háborúskodnak. Te magarnak mondod magadat, pedig a Torol szerint őseid 
között akad hun, félig székely, sőt besenyő is... Összekeveredtek az 
emberek az előidőkben. Okosabb volna békében élniök egymással 
mindenféle törzseknek és nemzetségeknek, és hadi üzenetek helyett 
életfákkal ültetni tele a földtányért. Ezek a Legfényesebb Madár szavalt, 
nem az enyémek, nagy jó uram! — Jiska térdre ereszkedett. A Torol 
biccentett, és kiröppent a négy szabadba vezető száda egyikén a 
besötétedett égbe. Vihar közelgett, előhírnöke, az esőszag már megtöltötte a 
jurtát. 

Az őrök arra számítottak, hogy magára kell hagyniok urukat ezzel a 
gyönyörű szűzzel, tehesse kedvét rajta, ahányszor csak akarja, míg ők 
odakinn állnak őrt, ahová csak az érintetlen lányok sikolya hallik. Ám nem 
ez történt. A Nagyvezér csupán Jiska kezét fogta meg: Leányom, vissza 
tudod hívni a Legfényesebb Madarat? Nem, de ha reá gondolok, meg 


szokott jelenni. Hát gondolj reá, a keservit! Jó, felelte Jiska szelíden. Ültek 
a kihűlő csendben. 


Aztán a Torol íves szárnya újra megzúgatta a levegőt. Na, csakhogy, 
morogta a Nagyvezér. Jiskára parancsolt, tudakolja ki az ő személyes sorsát. 
A lány figyelmesen hallgatta a madarat. Arcára iredelem terült, mint aki fél 
elmondani. Gyerünk, gyerünk, akármit hallottál, add csak elő! -—így a 
Nagyvezér. Jiska jobb kezével átölelte a Torolt: Tudjad meg, uram, hogy a 
Legfényesebb Madár óva int, ne akarj tovább a törzsek és nemzetségek élén 
állani, mert a pusztai népek szokása beteljesedik rajtad, aki negyven 
esztendőn át uralkodik, szentté válik, és hogy felmehessen Éganyához, földi 
élete fonalát elszakasztják, ez történt szépapáddal is, bizonyára hallottad 
hírét. 

A Nagyvezér horkantott, amilyet a vadkan, ha végzetes sebet ejt rajta 
dárda vagy nyílvessző. Nekem senki nem szólt erről, mondta elfúlón. 
Lélegzete fölgyorsult, gondolkodni látszott. Ekkor a Torol, mint aki jól 
végezte dolgát, újra kihussant a legközelebbi szádán. Mára elég, menj az 
ágyasok szállására, lányom. Jiska térdet s fejet hajtott, mielőtt elhátrált a 
szádán át a szabadba. 


Tudta, előbb-utóbb elveszi lányságát ez a testben és hatalomban óriási 
férfi, rettegett tőle, de kíváncsiságot 15 érzett. Várta, hogy újra színe elé 
hívassa, vagy ő maga jöjjön az ágyasházba, a derékaljához. Jobban szerette 
volna az előbbit, szégyenlős volt, s ott, a többi nő szeme láttára, hát... 
Nincs választásom, gondolta. Tűnödött, vajon a Torol megjelenik-e a 
nevezetes pillanatban, s ha ő sikoltana, ahogyan a szüzek szoktak, 
védelmére kél-e. 


Elmúlott a reákövetkező nap, majd még egy, még három, ám a nagyúr 
nem üzent, nem mutatkozott. A régebbi ágyasok gúnyos megjegyzéseket 
tettek Jiskára, ilyenkor a Torol beröpült a szállásra, s akkor csend lett, féltek 
a csőrétől, mely még az ő nyelvüknél 1s élesebb lehet. 


Aznap délután Eludu, a félszemű Táltus a Nagyvezér engedélyével 
meglátogatta a leányát. Ajándékot hozott. Festett faládikát, melyben 
betűvetéshez és képíráshoz való eszközök voltak. Válogatott lúdtollak. A 
kihegyezésükre szolgáló keskeny kés, melyet vesszők vágására és rovásra 15 
használhatott. Szépen tisztított bőrlapok és római papirusztekercsek. Két 
üveg ténta, sötét meg világos, mert a mélybarna bőrökhöz az kell. A 
dobozkát piciny rézkulcs zárta s nyitotta. 


Jiska ezután a feszült várakozás végtelennek tetsző óráit betűvetéssel, 
rovással, rajzolással ütötte el. Az apja figyelmeztette, titokban csinálja, mert 
az írószerszámok használatát a férfiúk kiváltságának tartja a hagyomány. 
Jiska nem tudta az összes rovó jelet, betűből még kevesebbet, csak 
amennyit az apja mutatott neki. Jurtájuk hátsó szádája előtt kikopott a fű, 
finom port vertek a talpak, sötétedéskor oda rajzolgatott a lányának a 
félszemű Táltus, az öregujján sosem nyírt horgas körmével. Előtte mindig 
gondosan körbelesett. Egyszerű ászi és balgár szavakon mutatta meg, 
miként festenek rovott jelekkel, s miként a nyugati betükkel, amelyeket 
románusnak vagy latinnak hívnak. Jiska többször azt álmodta, hogy él 
valahol a végtelen messzeségben egy hatalmas nép, a latinok, akik előbb- 
utóbb idejönnek, a kegyetlen öldöklés napokon át tart, elhullanak 
legjobbjaink. Hogy mi lesz a háború vége, sosem derült ki, mindig fölébredt 
annak előtte. 


A Torol súgta meg neki, hogy máma lesz a nevezetes nap. Jiska szíve 
akkorát dobbant, mint amikor a kikötött ló döngöl egyet patájával a talajon. 
Azt hitte, most veszi őt maga alá ura és parancsolója. Ám a Torol azt 
mondta, másról van szó. Jiska fölpattant, rohanni kezdett a nagyvezéri Jurta 
felé. Addigra teljes volt a fölfordulás, mindenki ordított, és a meseszép 
leány tudta, elkésett. Az alvezérek sorban átdöfték görbe kardjukkal a 
mellkasát annak, akit negyven esztendeje pajzsra emeltek. 


Mire Jiska visszaszaladt a szállásra, az ágyasok már összekapkodták 
legszükségesebb cókmókjukat, s futottak, amerre láttak. Jiska követte 
példájukat, a Torol mutatta neki az utat. Ősi szokás szerint a halott nagyúr 
legkedvesebb ágyasát 1s vele temetik. 


Gyeics vezér a Turul nemzetségből vala ugyanis az, kinek mint 
mondják, a magyarok közt legelsőben szózat zendült meg az 
égből, hogy a keresztyén hitet és keresztséget vegye föl. Mivel 
azonban keze embervérrel volt fertőzve, nem vala alkalmas a hitre 
térítni illy nagy nemzetet. 

Külde azért követeket a keresztyén tartományokba, hogy 
óhajtását mindenkinek híreszteljék. Miért is ennek hallatára sok 
gróf, vitéz és nemes jöve hozzá a keresztyénség országaiból. 
Némelyek ugyanis jövének isten szerelméből, hogy a vezért a 
pogányok ellen, kik a hitet nem vennék föl, segítsék, mások pedig 
hogy a pogányoktól és üldözőiktől szabadúljanak: mert ez a 


nemzet, míg pogányságban élt, kegyetlen üldözője vala a 
keresztyéneknek. 


HUSZONNYOLC 


Az idők így múlton múlnak, 
Öreg évek elvonulnak, 

Nap fiatal fényeskedvén, 
Hold fiatal ékeskedvén. 


Ziháltak az abarok lovai, mire fölkapaszkodtak a dombokra. Megálltak a 
hoporcs szélénél. Lábukat nem emelték ki a vashurokból, mely szíjon lógott 
kétoldalt a nyeregről. Egy abar kovács készítette, ő találta föl, de gyorsan 
elterjedt, valamennyi harcos nép átvette. Megkönnyíti a vágta közbeni 
hátrafordulást a nyilazáshoz, föl lehet egyenesedni, szinte állásba. 


Alant a völgyben úgy tömörültek a balgárok gunyhói, mint a csibék a 
kotlós körül. A kotlós a szikladarabokból emelt oltár volt, melyen most 15 
égett az tűz, nehéz pernyét sodró füstoszlop szállt a burhanyókkal teli 
magasságba. Bizonyára húst áldoztak Éganyának, akit a szőrös lábú, 
dinnyefejű balgárok éppen úgy tiszteltek, mint az abarok. Ettől azonban 
nem váltak rokonszenvesebbé, az abarok a szagukat sem bírták. Vártak 
parancsnokuk kézjelére, a rohamot elrendelő négyujjas lendítésre. 


Ám Galdur Karkasz, aki a legelső sorban szeretett harcolni magas 
rangja ellenére, még nem moccantotta kezét a kantárról, melyet ugyanolyan 
aranyveretek ékesítettek, mint álcsatos övét. Az volt a kagáni származás 
jelképe az abaroknál. Galdurról úgy tartották, az isteni eredetű, korlátlan 
hatalmú Baján Kagán oldalági sarja. Baján Kagán volt az abarok 
leghíresebb vajdája, az ő vezetése alatt jött létre az abar világbirodalom. 
Baján eredetileg a kazárok közé tartozott, de aztán a tőlük leszakadó abarok 
élére állt, kik a longobárdokkal szövetkezve foglaltak el minden földet 


szépen sorban az Etiltől egészen Pannóniáig. Később a longobárdok ellen 
fordultak, amazok pedig elmenekültek délnyugat felé, összes állatukat 
hátrahagyva. Ahol ők leltek maguknak hazát, azt a területet aztán 
Longobardiának nevezték. Később Lombardiának. Az abarok népét sokan 
opornak vagy obornak hívták, ami azt jelenti: óriás. Pedig nem voltak 
magasak, csupán a harcban bizonyultak nagynak. Galdur a fiatal kora 
ellenére a karkasz méltóságát viselte. Sérthetetlennek bizonyult a csatákban, 
dárda vagy nyíl el nem találta, penge meg nem vágta, noha pajzsot sosem 
tartott maga elé, jobbjában bárddal, baljában széles karddal támadt az 
ellenségre, az abarok ban-ban! harci kiáltásával. 


A lovak zihálása párafellegeket bocsájtott ki nedves orrlikaikon. 
Galdur Karkasz azt várta, hogy az állatok visszanyerjék rendes 
lélegzetvételüket. Érthető, ha liheg, akinek a hátán ülnek. Galdur Karkasz 
vakargatta Kibum nevű lova nyakát. A hűséhes arab mén már sokszor 
kimentette őt szorult helyzetekből, rá mindig számíthatott. Kemény éjfekete 
bőrlapok védték a ló testét a nyílvesszőktől, csaták után néha kéttucatnyit 
távolítottak el az istállószolgák, és meglepve tapasztalták, hogy egyik hegy 
sem érte a húsát. Úgy látszik, Kibumra épp úgy vigyáz az Éganya és a 
Napisten, mint a gazdájára. 


Ideje van a várakozásnak, ideje van a cselekvésnek, gondolta Galdur 
Karkasz. Mélyen beszívta a levegőt, hogy telitöltse a tüdejét, aztán kezét 
magasba emelve az égnek lökte négy ujját, a nevendék kissé megelőzte 
három társát. Fölhangzott a ban ban!, zúgott, mint a mennyeknek haragja, a 
sereg nekilódult. Vágtattak alá a völgybe, jobbra-balra széjjelhúzódván, 
hogy ne zavarják egymást a lovak. A dárdák ferdén meredtek a magasba, a 
katonák tudták a dolgukat. Az abarok rohama mindig kétosztatú, először 
csupán addig tart, míg elérik a megtámadottak állásait, s elhajítják a 
dárdákat, utána sarkon fordulnak, bekészítik a vesszőt az íjba, s a 
kengyelben fölegyenesedve fordulnak hátra, úgy lőnek, szinte egyszerre 
pendülnek a húrok, s a nyilak sokasága elsötétíti az égboltozatot. Mire célba 
érnének, az abar lovasok ismét kanyarodnak, kardjukat előrenyújtva 
zúdulnak az ellenségre. 


Most azonban a dárdavetésre sem adott parancsot a Karkasz, mert 
háborítatlanul vágtathattak be a körkörösen emelt gunyhók sorai közé, 
egészen a kőoltárig, annak a lapján még mindig égett a fekete füstöt eregető 
tűz. A bőrruhás, csúcsos sisakos balgár osztagok sehol. 


Mégse olyan buták, gondolta Galdur Karkasz, tudják, nem állhatnak 
ellent minékünk. Vége azoknak a nehéz időknek, amikor a besenyők, a 
gepidák, a szarmaták vagy az onogurok meg-megfuttathattak bennünket. Az 
abar név megint szép lesz, méltó régi nagy híréhez. Mióta korlátlan hatalmú 
Kagánunk a nagy és hosszú tó mentén választott életfát, s körötte jelölte ki 
a székhelyet a vezérkarának, csillagunk fényesebben ragyog, mint valaha. 


Csak nőkre és csecsszopókra leltek, a túlsó domboldal barlangjaiban. 
A gyerekeket megölték, az öregebb asszonyokat is, a fiatal balgár nők jók 
lesznek cábárnak, ki-ki választhat közülük. A zsákmányt összehordták a 
Karkasz szállása előtt, ősi szokás szerint a parancsnok kiveszi, ami tetszik 
neki, a többit elosztják a katonák, rang szerint halad a választás Joga. 


Most csak ponyvát terítettek faágakra a túlsó lankán, jurtát majd 
holnap emelnek, ha a Karkasz úgy rendelkezik, hogy maradnak. A kiürült 
barlangok legföljebb élelem tárolására használhatóak, abar ember nem lakik 
állatnak való sötét lyukakban. A völgy fölött fenyők borította bérc 
magasodik. Szarvas állt a meredek ösvény tetején, remek, lesz mit 
levadászni. 


Galdur Karkasz egy fehér kost nyúzatott meg, s a még a balgárok rakta 
tűzön áldozta Éganyának, Földistennek, és a Fegyverek Égi Urának, akit az 
abarok Maros néven tiszteltek. Legyen meg az ő akaratuk, segéljék a népem 
s engemet, mormolta bele a füstbe az áldozati imát. 


Két hírnököt indított útra minden abarok korlátlan hatalmú 
Kagánjához, a Nap fiához, tudtára adva, hogy a feladatot teljesítette, a 
kijelölt területet elfoglalta, várja a következő parancsot, s kérdi, időzzék-e 
itt, avagy vonuljon dél felé. Két napba telik, talán háromba is, mire a 
lovasok a nagy és hosszú tóhoz érnek, ugyanannyi vissza, tehát addig 
vesztegelni kell ezen a helyen. Úgy hírlik, a Nap fiának székhelyét kilenc 
ácsolt fal veszi körül — a kilenc az abarok szerencsét hozó száma. Ezért 
szervezik kilencesével a seregeket, s állítják kilenc sorba sátraikat. Veretes 
és telis-tele rovott öveikre 15 kilenc lyukat fúrnak. 


A sátor előtt halomban hevertek a ruhanemük, a fegyverek, a 
szerszámok, a ládák, a batyuk, az ékszerek, az asztalra való fémkupák, az 
amforák, a díszesen kivert tálak, s minden egyéb, amit a balgátok nem 
vittek magukkal. Miért hagyták hátra az asszonyokat és a járni alig tudó 
gyermekeket? 


Oldalt álltak a nők, mind sírt, reszketett, nyöszörgött. Galdur Karkasz 
háromra bökött rá, azokat a személye védelmét ellátó őrök a sátra mögött 
kifeszített vászontető alá kísérték. 


Amikor már elvégezte teendőit, Galdur Karkasz leheveredett a 
derékaljára. Megnézed új cábárjaidat? — kérdezte az egyik őr. Éppenséggel 
megnézhetem. — Föltápászkodott, kilépett a hátsó szádán az odaterített arab 
szőnyegre. Három friss szerzeménye ott gubbasztott térden, egymásnak 
háttal, kisírt szemmel, hüppögve. Galdur Karkasz odaguggolt elébük. 
Alaposan megszemlélte őket. 


Tud-é valamelyőtök a mi nyelvünkön? Az, amelyiknek vöröses haja 
kibomlott a copfból, fölemelte a kezét: Igen, uram, én beszélek türkül! — 
barna szemében a remény és a rémület vibrált. Jól van... mondjad a neved. 
Fidanka. Honnét tudsz türkül? Abar volt az öreganyám, felelte a vörös hajú 
lány, minden ízében remegve. Hirtelen hasra vetette magát, elkapta a 
Karkasz két lábszárát, apolgatta ezüsttel kivert csizmáját: Nagy jó uraság, 
könyörögve kérlek, süldő fiam az erdőben bujdos, Krum a neve, kíméld 
meg életét, bármit megteszek, csak ő maradt már nekem, apám, nagyapám 
elhullt a harcokban, anyámat, nagyanyámat, nénémet s két nővéremet 
leszúr... 15 elvesztettem, de a fiam hasznodra lehet, Krum tudja a 
betűvetést, egyként a latint s a rovást, ügyesen farag fából, kőből, vés arcot 
vagy alakot, amit kell, fest, lovat patkol. . . légy kegyelemmel, tégy kivételt! 


Erre a másik két nő követte a példát, ők 15 odavetették magukat 
lábölelgetni, apolgatni és rimánkodni, csakhogy ők balgárul. Galdur 
Karkaszt idegesítette a hangzavar, ki akarta szabadítani magát, azok 
szorosan fogták, így szétrúgott köztük, ekkor végre elengedték. Csönd 
legyen! — habozott. Vezér ne lágyuljon el, ugyanakkor a kegyes gesztusok a 
nagyság jelei. Fidanka, fontold meg válaszod, szólt a vöröshajúra, a férfiak 
hová lettek? az igazat mondd! ez az egyetlen esélye a fiadnak, akiért 
könyörögsz! Elestek, uram, suttogta a vörös hajú nő, mind egy szálig. 
Ugyan már, teremtett lélek sem állt ellen minékünk. Igen, támadtanak már 
ránk nem 1s egyszer. Ne hazudj, minket küldtek ide, senki mást! Süljön ki a 
szemem, ha nem az igazat, csakis a tiszta igazat mondom! — balgár módra 
mind a két kezét a keblére tapasztotta az eskühöz. A fiad életére? A fiam 
életére! — ismételte ünnepélyesen. 


Galdur Karkasz megragadta a nő fejét kétoldalt, öregujjai a 
vakszemekre tapadtak, akinek nagyon lüktet valami odabenn, az vélhetőleg 


hazudik. Eszerint az új cábár igazat beszélt. Sarkon fordult, visszament a 
hátsó szádán a sátorba. Kik rohanták le a balgárok faluját előttünk? 


A hold magasan járt az égen, fénye körteszínűre festette a hegyes 
sátrakat. Gondos kezek már berendezték az övét, fegyverei a ládájának 
támasztva, egymástól azonos távolságban. Oldalt állott a két háromlábú, a 
kisebbik ülésre, a nagyobbik asztalul szolgált, azon viaszvilág égett, kerek 
üvegfedél alatt. Mellette az estebéd, néhány szögletes abar lepény, két szelet 
pörkölt hús fiatal bárányból, meg egy káforka longobárd bor. Legénye ott 
térdelt, hogy ha majd a nagyúr bevégzi étkezését, a hajába törölhesse a 
kezét. 


Ő azonban a rovómestert hívatta, újabb üzenetet akart küldeni minden 
abarok korlátlan hatalmú Kagánjának. Tudatnia kell vele, hogy ismeretlen 
csapatok garázdálkodnak e tájon. Míg a rovás a frissen metszett vesszőre 
került, Galdur Karkasz azon töprengett, kifélék támadtak a balgárokra? A 
főseregről leszakadt, elvadult abarok? A leigázott gepidák vagy szarmaták 
hátramaradt csapatai? Közönséges rablóbanda? 


Nem érzett étvágyat. Kortyolt a káforkából, melynek a füle úgy simult 
az ujjai alá, mintha kecses női kéz volna. Föltápászkodott, s fáradtsága 
ellenére visszament a cábárokhoz. Az, amelyik Fidankának mondta magát, 
még mindig ugyanott térdelt a szőnyegen, a másik kettő oldalt hevert, 
egymást melegítve egy marhabőr alatt. Holnap megkeressük a fiad, mondta, 
miközben Fidanka mögé került. A nő csípőjét a kellő magasságba 
igazította, köpenyét-szoknyáját a hátára hajtotta és kedvét tette rajta. Utána 
elégedetten távozott, azzal a tudattal, hogy jól választott, ennek a cábárnak 
mindkét feszes és nedves likában örömét lelte. Hátha a másik kettőé is 
ilyen. Ha nem akkor azokat átengedi valamelyik alvezérnek. 


Hajnalban őrjáratot küldetett az erdőbe a gyerekért. Hamar megtalálták 
őket, tucatnyi kisfiú rejtőzködött ott, a fákra mászva. Dárdával ütötték a 
katonák az ágakat, míg lezavarták mindet, s kezüket megbéklyózva Galdur 
Karkasz sátrához kísérték. Addigra a parancsnak megfelelően épülni 
kezdett a nagyvezéri Jurta. Hosszú, ruganyos ágakat csupaszítottak le az 
ácsok, azokból lett a tartószerkezet. Kívül is, bévül 15 bőrtakaró kerül rá, 
hogy künn tartsa a túlzott hideget vagy meleget. Középre, a tető 
legmagasabb pontján hagyott kör alakú nyílás alá állítják a kerek kályhát, 
amelyben sosem aludhatnak ki a lángok, különben Tűzisten haragját 
vonnák magukra. Az olyan szolgának, akinek a figyelmetlensége miatt ez 


mégis megtörténnék, nyomban kitolják a szemét, utána melléből kivágják a 
még dobogó szívét, s azt égetik el, engesztelő áldozatul. 

Galdur Karkasz a cábárokhoz vezettette a gyerekeket, Fidanka az öröm 
sikoltásaival vetette magát a sajátjára. Mi légyen a többivel? — kérdezte az 
alvezér. A fogságba ejtett gyerekekre, ha nem ölték meg őket nyomban, 
kétféle sors várt: eladták rabszolgának, vagy föláldozták az isteneknek. 
Hányan vannak? A rangidős alvezér kiment számlálni, aztán jelentette: 
avval a bizonyossal együtt kilencen. Hm... — Galdur Karkasz ezt égi jelnek 
vette. Egyelőre maradjanak a cábárok mellett, később döntök, a futárok 
elindultak? Igen, világosodáskor. 


A Karkasz kilépett a szádán, elvakította a szokatlanul vörösnek látszó 
égi tüzkorong fénye. Nagy nap lesz ez a mai, gondolják ilyenkor az abarok. 
Visszahúzódott a hímzett ponyvák védelmébe. Hoztak neki ennivalót az 
életestárból, megterítettek a kerek háromlábún. Legendás étvágya most 
nincs sehol, ezt nem értette. Csak falásnyit evett a zsenge fürjmadárból, s 
annak piciny tojásaiból kapott be kettőt. Kiköpdöste a héjdarabokat, 
leöblítette az ételt korty borral. Aztán a nagyobbik áforkából vizet öntött a 
markába, megmosta arcát, nyakát. Amint a tisztálkodással végzett, 
visszament a cábárokhoz. 


Ott olyan volt a hangulat, mintha győztes csatát ünnepelnének. 
Kiderült, hogy a kilencből még négy a másik két cábár gyereke, az 
ölelkezésnek és simogatásnak se vége, se hossza. Amint a gyerkőcök 
észrevették a  Karkaszt, megrohamozták, lábszárát és köpönyegét 
apolgatták, boldog visongással. Addig ráncigálták, míg le is huppant 
közibük a szőnyegre. Mindkét őr kardot rántott, de ő intett, nincs arra 
szükség. Szédült, ezért inkább ülve maradt. 


Az abarok úgy tartják, mindenkinek hét testet adtak az istenek. Egy 
test-testet, sárból. Azt veszi körül a többi, amelyek emberi szemmel 
láthatatlanok. Az erő-test valamivel nagyobb, mint az első, és gyerekeknek 
15 felnőttméretű. Aztán a tudás-test, az érzés-test, az akarat-test. Következik 
a boldogság-test, és végül az isten-test. Aki elesik a harcban, vagy más 
módon üti le a halál, az első ötöt veszti el, a hatodik és a hetedik vele 
marad, azokat viszi föl az égi magasságba mint két fényes, 
csillagpászmákból szőtt köpönyeget. 


Úgy látszik, most boldog vagyok, gondolta Galdur Karkasz 
csodálkozva, régen nem érzett ilyesmit. Önmagát 15 meglepve átölelte az 


idegen kölyköket. Nemzett már vagy tizenötöt különféle asszonyi 
állatoknak, de sosem törődött velük. 


Tudás-teste hirtelen figyelmeztető villanásokat adott. Nem szabad 
elgyöngülni, mert akkor... félretolta a gyerekeket, fölállt. Valamivel odébb, 
a csúcsos tetejű barlangnál nagyjából elkészült a fővezéri Jurta. Belépett a 
még takaratlan oldalszádán, jólesett az árnyék. A kályhát most állították be 
középre, a csúcsnyílás alá, ahogyan kell. Galdur Karkasz alította, hogy ideje 
volna a törzsek ügyeivel foglalkoznia, mégis leheveredett a derékaljára, 
kardja élesen csörrent a hüvelyben, amint földet ért. Torollal ékesített 
sisakját maga mellé rakta. Két keze önkéntelenül ií5 összekulcsolódott a 
köldökén. Eszébe jutott, hogy ebben a pózban temetik a halottakat, hát 
inkább az oldalára fordult, vértje kongott, sarkantyúja pendült. Éganya 
könnyű álmot bocsájtott a szemére, s elfújta aggodalmait. 


Arra ébredt, hogy új cábárja, Fidanka gyereke áll ott, kezében a kis 
rézüsttel, mely a tegnapi zsákmányból került. Hogy is hívnak, fiam? Krum 
vagyok, uram! — kecsesen fejet hajtott. Krum, jól van... mit hoztál, 
mosdóvizet? Nem, ez finom taratorleves, Jó anyám főzte. Tarator? Tarator, 
ismételte a kisfiú, a balgárok szeretik. Miből készül? Savanyú tej, ugorka, 
dió, kapor... a többi nem jut eszembe. Kóstold meg! Tessék? Kóstold meg! 
— ismételte Galdur Karkasz határozottabban. Jó, de kérem... nincs kalán! — 
a gyerek kétségbeesetten pislogott. Tedd le, parancsolta a Nagyvezér, kérj 
kalánt! — a kályhában tüzet rakó szolgára mutatott. Mikor a kisfiú visszatért 
a fakalánnal, evett a sűrű levesből, melynek fanyar illata már betöltötte a 
Jjurtát. Akkor a Karkasz átvette tőle, s mohón lapátolni kezdte. Vagy nagyon 
éhes vagyok, vagy nagyon Jó ez, gondolta. 


Mire az üst kiürült, Krum hozta a második fogást, bolgár perkeltet, 
melynek, mint mondta, kavarma a neve, disznónak s birkának apróra 
vagdosott húsából készül, erős füszerszámokkal. Biztonság kedvéért ezt 15 
megkóstoltatta a gyerekkel, nehogy megétessék. A kavarma ugyanolyan jól 
csúszott, mint a taratorleves, a Nagyvezér a tegnap sült pomosból tört hozzá 
darabokat. Bajszát és szakállát vörösesbarnára festette a lecsorgó lé, 
csakúgy, mint jobb kezét és csuklóját. Mikor jóllakott, még maradt a 
fatálban. Krum göndör hajába törölte zsíros ujjait, s kegyesen megkérdezte: 
Te már ettél? Még nem. Akkor fejezzed be! — odatolta a tálat. Köszönöm 
szépen! — Krum balgárülésbe ereszkedett, s nekilátott. 


Milyen kis sovány. A karja egészen vékonyka. Ideje fölhizlalni, 
gondolta Galdur Karkasz. Krum sötét szemében értelem lángját alította 
látni. Tudsz írni? Tudok én, nagyuram, rovást meg kicsit a latin jeleket, bár 
még nem mindet. Olvasni? Ööö... lassún. Jól van, Krum, van még időd... 
ne csak együnk, igyunk is! — intett a szolgának, az mindkettejüknek vízzel 
vegyített bort töltött az ónkupákba. Éljél soká, jussál magasra! — mondta az 
abarok megszokott jókívánságát. Te is éljél soká, csak ne bántsál 
bennünket! — válaszolta a cingár kisfiú cérnahangon. Galdur Karkasz ekkor 
vette észre, hogy minden ízében reszket. A vállára csapott, nyugodjál meg, 
eddig háború volt, most már hajad szála sem görbül. 


Kegyességi rohamában fölajánlotta Krumnak, válasszon valamit a 
zsákmányból, amit addigra behordtak Jurta hátsó öblébe. A gyerek soká 
nézelődött, tanácstalannak látszott. Végül egy keskeny, négyszögletes 
tárgyat emelt ki, melyet körös-körül telefaragtak ábrákkal vagy jelekkel, 
aztán még egy fényesre mázolt faládikát, tétován: ezt a kettőt szabad? 


A Karkasz odalépett, kivette a gyerek kezéből, a háromlábúra tette. 
Csontból készült a keskeny szelence, az is ládikának bizonyult. Miután 
rájött, fölhajtotta a fedelét. Tűk voltak benne, kisebbek, nagyobbak, 
hosszabbak, rövidebbek, némelyik szinte már kés, nyél nélkül. Hát ez mi? 
Krum várt a válasszal, szeme párásodott: Szépapámé volt, akit ti... — nem 
merte folytatni. S amaz? Az... nagybátyámé... hm. . . — lehajtotta a fejét. 


A ládikában lúdtollak, papiruszok, pergamenek voltak, meg négy 
kalamáris, különböző színezésű téntákkal. Vászonzacskóban száradt 
levelek, füvek, gyökerek. Egy másikban néhány összekötözött pici hajfürt. 
Ki volt a nagybátyád? Hát... pusztába kiáltója törzsünknek, varázsló... 
vagy táltus?! — nem döntötte el, kérdezi vagy állítja. Mit tudott varázsolni? 
Én... — Krum füle mellett verejtékcsöppek gurultak le a nyakára. Mondjad 
bátran, nem eszlek meg, hogy hívták? Úgy, hogy Baján. De az abar név, ne 
hazudjál! Nem hazudok, Baján, az ő apja 15 Baján volt, süljön ki a szemem, 
ha nem igaz! 

Galdur Karkasz ismételt nógatására a kisfiú elmesélte, hogy 
nagybátyjának volt varázsigéje az esőcsinálásra, a vihar elcsöndesítésére, a 
betegek gyógyítására. Például egy foglyot, akinek a lába harci sebesüléstől 
élettelen volt, fülbe mormolással talpra állított. Fölkelt és járt. 


A Nagyvezér habozott, higgyen-e Krumnak, de tiszta tekintetét látván 
alította, igazat beszél. Hm... hol van ez a nagybátyád? A gyerek mutatta a 


tenyerével, hogy őt is levágták. Érdekes, arra nem volt varázsigéje, hogy 
megvédje magát? Nem tudom, uram, nekem úgy mesélték, álmában érte a 
halál, egy éjszakai rohamban. Na Jó... és erre a csontszelencére mit róttak, 
el bírod olvasni? Krum meresztette a szemét, ujját végigvezette a fölfelé 
mutató, oldalt fekvő, keresztbe futó és gömbölyű vonalakkal televésett 
dobozkán, végül így szólt: A jelekből ismerek egy keveset, de nem értem, 
mit jelentenek, szerintem nem balgárul van, hanem... talán... nem tudom. 


Végre visszaérkezett egy a három futárból, akiket a magasságos 
Kagánhoz küldtek, csatakosan és halálos kimerültségben. Társait levágták 
az úton, nem tudja, kicsodák, ő a lova vékonyába ütötte a sarkantyúját, 
átugratott a sekély vizű csekén, s eszeveszett vágtatással sikerült 
megmenekednie. Nála volt a válaszüzenet, nem kockáztathatott. 


Galdur Karkasz hívatta a rovómestert, aki fölolvasta a levelet. A 
korlátlan hatalmú Kagán, a Nap fia nem tud semmiféle másik csapatról, 
amely lerohanhatta volna e vidéket, parancsolja, hogy Galdur Karkasz 
különleges figyelemmel vizsgáltassa ki az esetet, és tegyen róla jelentést. 


A rangidős alvezért utasítani sem kellett, bólintott, kilépett a jurtából, 
hogy intézkedjék. Galdur Karkasz gondolataiba mélyedt. Azután 
megmutatta a rovómesternek a csontszelencét. Az idős, hajlott hátú férfi, 
akit Kálmus néven ismertek és tiszteltek, sokáig forgatta kezében, majd 
kijelentette, hogy legjobb tudomása szerint onogur rovás ez, értelme 
számára nem világos, noha érti a szavakat külön-külön. Egy táltusnak 
csodatévő mondókája lehet. 


Krum boldogan mosolygott, ha az abarok táltusa sem érti, nem lehet 
nagy baj. Mivégre a füvek, gyökerek s az összekötözött hajcsomók? — 
Galdur Karkasz végigtapogatta őket. Krum válaszolt, noha a rovómesternek 
szólt a kérdés: Baján bátya minden gyerekről vágott fürtöt, s óvó varázslatot 
végzett, a növényekből pedig gyógyító főzeteket készített... többet nem 
tudok, uram. 


Galdur Karkasz úgy rendelkezett, hogy a gyerek kerüljön a rovómester 
keze alá segédnek, tanulja meg tőle az írás és olvasás fortélyait. Krum 
vihette magával az ajándék ládikát és a csontszelencét. Fidanka, amint ezt 
megtudta, minden hüvelyknyi részt csókokkal hintett a Nagyvezér 
sebhelyektől ékes testén. Jól van, nyughass! — a férfi próbálta lefejteni 
magáról, de Fidanka úgy kapaszkodott beléje, mintha az élete függne rajta. 


Kálmus rovómester atyai szeretettel foglalkozott Krummal. Őt magar 
anya szülte, fogolyként került a Karkaszhoz. Négy testvére veszett oda a 
csatákban, a szüleivel egyetemben. Sosem nősült meg, úgy mondta, nem 
volt rá ideje. Amellett, hogy Galdur Karkasz üzeneteit vetette papírra, vagy 
vájta vesszőbe, elterjedt róla, hogy füsttel gyógyítja a talp és a bőr sebeit. 


Krum nem vesztegette az idejét, igyekezett agyába vésni mindazt, amit 
a rovómestertől tanulhatott. Vagy elleshetett. A betűvetés mellett a 
jövendőlátás fortélyai sem hagyták hidegen, és Kálmus nem irigyelte tőle a 
tudását. Úgy érezte, utódját neveli ki. Hamarosan rábízott rövidebb 
másolási munkákat, ezeket Krum szinte hibátlanul elvégezte. Kivált 
ügyesnek mutatkozott rajzok és ábrák készítésében meg a színezésben, amit 
lószőr ecsettel végeztek. 

Ráérő estéin, amikor a nap fénye még elegendő világot biztosított, 
elrontott papiruszok és pergamenek hátoldalára rajzolt lovat, kutyát, juhot. 
Élethű képet Galdur Karkasz vadászsólymairól. Azután egy nagyobbat 
Kibumról, a Karkasz hűséges arab ménjéről, teljes harci díszben, nyereggel, 
fejvédővel s a kemény, sötét bőrlapokkal, melyek az állat páncéljául 
szolgáltak. Galdur Karkasz igen megörvendett e képnek, egy ezüst 
téntatartóval jutalmazta Krumot. A színezett rajz fölkerült a nagyvezéri 
jurta oldalszőnyegére. 


Múlott az idő, Fidanka kezdte elhinni végre, hogy az abarok között 
biztonságban lesz, Krum pedig még sokra viszi a Karkasz közelében. A fiú 
egy nyergezhető korba ért arab csitkét kapott a Nagyvezértől, és 
lovaglóleckéket az egyik őrtől. Eleinte szőrén kellett megülnie a paripát. 
Aki így tanul, annak nyeregben s kengyellel gyerekjáték lesz egybeforrania 
a lovával. 


A cábárok megszokták Fidanka jelenlétét, s már inkább sorstársnak 
tekintették, mint ellenfélnek. A Karkasz kevesebbet látogatta, került nála 15 
fiatalabb az ágyasok szállására. A meleg idők múltával három összenyitott 
jurtában helyezték el őket. Úgy látszik, hosszú tartózkodásra rendezkedtek 
be az abarok sokat szenvedett földvárunkban, melynek alapjait a legenda 
szerint még a római légió számára rakták le, a hadi út köveivel együtt. 


Fidanka alig akarta elhinni, amikor rájött, új élet fogant a hasában. 
Titkolta, tartott tőle, hogy emiatt újra magára vonja a cábárok 
féltékenységét, nem is beszélve a feleségek haragjáról, ők messzebb 
lakoztak, a tűlevelű fákkal borított domboldalon, a tábor fölött. Csak a 


rovómesternek vallotta be egy csillagármádiás estén, amikor különösen 
hangosan rikoltoztak az erdő madarai. Jóslatot kért születendő gyermekével 
kapcsolatban. A rovómester, talán Krum kedvéért, nem fogadott el 
fizetséget. Parázsból és baromfiúk zsigeréből olvasta ki, hogy a gyermek fiú 
lesz, erős, szívós, makacs, akivel sokat kell majd kínlódni, mire fölnő. 


Derengéskor erős dobogásra ébredtek a Karkasz ágyasai. Zúgott a 
félhomály. A nyílvesszők végtelen rajai záporoztak a táborra, némelyik 
lángolt, bevilágította a terepet. Sokan lelték halálukat általuk. A cábárok a 
hátsó szádákon nyomakodtak ki, egymást akadályozva, fölbuktatva. 
Fidanka megbotlott, s mire föltápászkodhatott volna, többen rátapostak. Ő 
az ellenkező irányba törekedett, arra, amerre Krumot sejtette. 


A balgár férfiak közül mindazok, akik túlélték a rohamokat, a szirt 
csúcsa mögött kerestek maguknak rejtekhelyet, azt tervezve, hogy alkalmas 
időben rajtaütnek a betolakodó abarokon. Fidanka azt hitte, régen elkapták, 
leöldösték őket. A közelharc az égő jurták között folyt, a vér vörösre 
festette a füves talajt, az elszabadult lovak, marhák és juhok kétségbeesett 
vonítása velőtrázóbb volt, mint a támadók harci üvöltése. A halálhörgés 
szinte csak azoknak a füléig juthatott el, akiknek az ajkán kitört. 


Kétszer rontott a táborra a balgár had, addigra a magukhoz térő abarok 
megverték őket. A balgárok nem voltak ahhoz elegen, hogy győzhessenek. 
Sokukat rabul ejtették. Fidankának erős önfegyelemre volt szüksége, hogy 
ne rohanjon oda a néhányhoz, akiket ismert. 


Galdur Karkaszt eltalálta egy nyílvessző az alkarján, kitépte erővel, s 
nem törődött a roncsolt sebbel. Estére világossá vált, hogy méreggel volt 
kenve az érchegy. Többé nem tudott lábra állni. Odahívatta feleségeit, 
legkedvesebb cábárjait és az alvezéreit. Egyenként búcsúzott tőlük. Az 
asszonyok jajveszékeltek. Aztán Krumot kérette. A fiú sírt. Galdur Karkasz 
széles mellkasára vonta, és súgott valamit a fülébe. Később faggatták 
Krumot, mit mondott neki, de ő csak az anyjának árulta el. 


Azt hittétek, sebezhetetlen vagyok, én sose gondoltam ezt, csak 
szerencsém volt. Jó szerencse, azt kívánom neked, kis Krum! 


A sebesülteket bekötözték, a holtakat eltemették, mindkét szemükre 
rézpénzt helyezve, szükségük lesz rá az úton a mennyekbe. A karkasznak a 
domb legmagasabb pontján ástak sírt, észak-dél irányba, hogy tudja, merre 
kell indulnia, amikor fölkél. A lovát ősi szokás szerint mellé kellett volna 
temetni, de Kibum elszabadult, és nem is került elő. Az alvezérek úgy 


döntöttek, Krum festményét teszik a gödörbe, aminek a fiú nagyon örült. 
Ugy érezte, adhatott valami búcsúajándékot urának és jótevőjének. 


Fidanka nem 1s alította, mi lesz a sorsuk, kellenek-e a régi cábárok az 
új Karkasznak, akit pajzsra emelnek az alvezérek a néhai Galdur fiai közül. 
Csak a feleségek gyerekei jöhetnek számításba. 


Krum valószínűleg biztonságban lesz, amíg a rovómester tisztségében 
maradhat, gondolta Fidanka, ez megnyugtatta. Hogy ővele mi lesz, kevésbé 
érdekelte. 


Galdur Karkasz sírjára egyforma köveket hordtak a szolgák, akiket 
azután lenyilaztak. Sokáig senki sem mehetett oda. Krum később, anélkül 
hogy engedélyt kért volna rá, ösvényt taposott a hant köré, s egy odavezetőt 
15. Mire elkészült, ujjongás és tüzes nyilak ezreinek kilövésével ünnepelték 
az új karkasz, Ondu pajzsra emelését. Krum örült, Jó barátságban volt azzal 
a nyurga, mindig kócos gyerekkel, akinek már serkedt a bajsza és a 
szakálla. Fidanka azonban óvatosságra intette, a magasság megváltoztatja a 
földi embert. Ő maga végtelen rettegést érzett. A világ szeme is megáll 
délben, de az én szívemnek, nyugodása nincsen! — dúdolta magában az ősi 
balgár éneket. Akkor van dél, amikor az ember át tudja lépni az árnyékát. 
De azokon a napokon nem volt dél, burhanyók és esőfellegek sűrű serege 
vonult fölöttük nyugat felé. Jaj... majdcsak megsegít bennünket az Éganya. 


Krum nekilátott, hogy faragott kövön örökítse meg Galdur Karkasz 
arcmását. Lassan haladt. Amikor az alvezérek összevesztek a 
haditanácsban, és Ondu Karkasz nem volt képes rendet teremteni, Krum az 
anyja tanácsára félbehagyta a vésést. A biztonság kedvéért. De Galdur 
Karkasz sírjára rendszeresen vitt áldozatot az éj leple alatt. Igyekezve, hogy 
ne csapjon zajt. Ha tehette, tisztára seperte a környékét. 


Innen megy az út ezentúl, 
Az új ösvény innen indúl, 
Dicsőbb dalok szerzőinek, 
Különb ének költőinek 

A törekvő zsenge népben, 
A növekvő nemzedékben. 


HUSZONKILENC 


Sohasem születik, nem is hal meg soha! 
Ami van, az lenni soha meg nem szűnhet! 
Születést nem ismer, örök, változatlan, 
mindig csak önmaga! Nem érheti halál, 
bár a test, mit lakott, elvész a halálban. 


Menrót, a behemót a kóborlások után Evilát földére vezette törzsét, melyet 
Persia tartománynak hívtak emez időkben. Ottan pedig nemze feleségétől, 
Enettől két fiat, akiknek adta a Hunor és Magar nevet. Menrót, a behemót 
több asszonyától 15 nemzett fiakat és leányokat, akiket szeretett, de Hunort 
és Magart kivételezve imádta. Mind együtt éltek táboraikban, Persia 
tartományban. 


Enetet egy addig ellenségként viselkedő nép fejedelme a véd- és 
dacszövetség megpecsételéseként adta Menrótnak feleségül, még a 
kóborlások idején. Enet habozás nélkül átvette ura és parancsolója 
szokásait, hitét, nyelvét, sosem emlegette szüléit és testvéreit, így gyorsan 
feledésbe merült, honnét jött hozzánk. De annyit megtartott törzse 
hagyományaiból, hogy nem csupán engedte, buzdította is fiaik, a 
gyerekkort alig elhagyó Hunor és Magar megválását a családtól, azok tehát 
fölütik vala az ő maguk sátorát. A két testvér nagyra hivatottságának és 
kiválasztottságának jelét adták az égiek: kezükön ott fityegett a hatodik ujj. 


Történt pedig, hogy mikor a testvérek vadászni kimenvén, a sztyeppén 
egy őzre bukkanának, melyet, minthogy előttük szívósan futott, a Meotis 
ingoványaiba kergetének. Az az őz úgy megnőtt, s akkora agancsot hordott 
a fején, hogy inkább szarvasnak nézhették. Furcsának találták azonban, 


hogy őzbarnának nem láták, inkább setétkéknek. Midőn tökéletesen eltűnt a 
szemök elől, sokáig keresék, de semmi módon nem találhatták. Végre 15 az 
ingoványokat bejárván, baromtartásra alkalmasnak szemlélték a körben 
lévő földeket. 


Visszatérvén onnan atyjokhoz, búcsút vévén tőle, a Meotis ingoványai 
közé vezeték csapatukat, csupa fiatalkorban lévő embert, s megszállának 
arrafele, hogy ott lakozzanak. A gázlón kívül mindenfelől tenger övezi ama 
vidéket. Fűben, fában, madárban és vadban bővelkedik, folyóval azonban 
nem rendelkezik. Öt tavaszig maradának ahelyt. 


Lőn, hogy a hatodik évben egy csapatuk kalandozni lovagolt ki onnan 
a pusztába. Az alánok feleségeibe s gyermekeibe botlottak. Ugyan miért 
hagyták ott őket védtelenül férjeik a sátrakban, nem tudák. Fogták az 
asszonyokat és gyermekeket el, velök s a talált vagyonnal sebesen 
nyargaltak vissza Meotis ingoványaiba. Azon gyermekek közt vala az 
alánok fejedelmének, Dulának két leánya, a napra lehetett nézni, de rájuk 
nem, nosza, ezek egyikét Hunor, másikát Magar vevé nejül. Ezen nőktől 
számíthatják eredetüket minden hunok és magarok. 

Addig-addig időztek ott az ingoványok között, mígnem igen 
meggyarapodtanak, sok-sok nemzetségekké növekedtenek, a tartomány 
őket béfogadni és táplálni már nem bírta. Úgy határoztak, kémeket 
indítanak útnak éjszakra, hogy a messzebb lévő területeket kifürkésszék. 
Végezetül Scythia országára esett a választásuk. Összemálháztak a 
magarok, búcsút intettek a hunoknak testvérként, fegyverbarátként, majd 
asszonyaikkal, gyermekeikkel és  barmaikkal Scythiába  vonulának. 
Bémentek. Az alpzúrokat és pruténokat találták ottan lakozni. Őket 
kivervén vagy megölvén, a túlélőbehódolókat leigázták. 

Scythiában két folyóvíz ís ered, egyik a Don, azt a magarok így 
nevezték: Etöl, másik a Togora. Ez utóbbi senki által nem lakott pusztákon, 
erdőkön, mocsarakon, és hóval borított hegyeken át folydogál, a nap szinte 
sosem süt arrafele. A Togora Irkániába szakad, az Éjszaki tengernek tartva. 
Scythia tartománya hosszában háromszázhatvan, széltében százkilencven 
stadiumra terjed. Oda csak egy szoroson lehet betámadni, amiért sem Róma 
császárai, sem Nagy Sándor nem bírták elfoglalni, jóllehet megkísérlették 
több ízben. 


Nyugot felől a besenyők és a fejérnek mondott hunok a szomszédság. 
Az Ejszaki tenger melléke nem járható veszély nélkül. Mint mondják, 


arrafele kilenc hónapon át fekszik a földre a köd. A hegységben Torol 
madarak és griffek fészkelnek, vadászsólymok költenek, melyeket magarul 
kerecsetnek hívnak. Scythia egy területbe van ugyan foglalva, de 
uralkodásra nézve már három tartomány, Baskar-, Dent- és Magarország. 


Száznyolc nemzetségre oszlik a magarság, de hozzájuk sok nép 
csatlakozott önként vagy leigázva, s azok nemzetségei a százötvenet 15 
meghaladják. Ezeket a magarok törzsfői által küldött adóbehajtók még nem 
bírták pontosan rovásba venni, mert a vonulásuk szünet nélküli. A 
behódolásra kényszerült népek egy része megjernek hívja a magarokat. A 
, meg", , mag" valamelyikük nyelvén annyit tesz: nincs rajta kereszt, a , jer" 
pedig egy másikon: férfiember. 


Eldöntötték a magarok törzsfői, hogy ameddig barmaik találnak 
legelnivalót, maradnak ezeken a földeken, és megvédelmezik azt bármely 
behatolóktól. Követeket küldtek a környül lévő tartományok népeinek 
uraihoz, békét ajánlva föl, míg amazok tartózkodnak a támadástól. Több 
tavasz telt el, és élték vala mindennapjaikat háborítatlanul. 


Hanem az őz, mely szarvasokat megszégyenítő agancsozatot viselt a 
fején, és a szőre kékben villódzott a reá vetülő fényben, újra meg újra 
fölbukkant, kiváltképp amikor Magar indult kíséretével vadászatra. Őt 
akkor már pajzsra emelték a törzsfők, elfogadván kündünek, ami az ő 
nyelvükön a fejedelem. Az őz mintha incselkednék véle, csalta befelé az 
erdő homályába, hol a fák tövében nőtt gizgazok szövevényén a lovak 
sehogy sem bírtak általhatolnt. 


Bosszantotta Magar kündüt, hogy egy állat így kifog rajta, díjat tűzött 
ki rá: sokat érő paripát ajánlott föl minden szerszámával együtt annak, aki 
elejti. Próbálkoztak a hírnévvel bíró vadászok, az íjversenyen koszorút 
nyert lovasok, de hiába, a csodaőznek közelébe sem értek a dárdák és a 
nyílvesszők. Az az őz elő sem jött a burgying borította szakadékból, ha a 
kündü nem lovagolt a vadászok élén. Hajtók 1s hiába csapdosták botjaikkal 
a növényzetet, az állat meglapult, vélhetőleg a sziklák oltalmában. 


A táltusok segítségét kérte Magar kündü, gyanította, hogy nem az erdő 
vadjainak egyike a csodaőz. A jóslatoktól nem lett okosabb. Jelenés, 
mondta egy táltus. Napistennek megtestesülése, mondta a másik. A 
boldogság ígérete, mondta a harmadik. Igen, de mért incselkedik velünk, 
mire figyelmeztet, hová csábítana? 


Mielőtt ezekre a kérdésekre választ kaphatott volna, beütött a vész. 
Hírnökök jöttek, verejtékben úszva jelentették, hogy négy csapat lovas 
közeleg napkelet felől, létszámuk ezerre becsülhető, fegyverzetük és 
rohamtempójuk támadásra utal, mifélék-kifélek, nehezen állapítható meg, 
bizonyosan nem magarok, nem hunok, nem abarok, talán gótok, esetleg 
baskírok? türkök? avagy gepidák? netán szarmaták? Magar kündü nem 
értette: Hogy a mennykőbe termettek itt a semmiből? — nyomban riadót 
rendelt el. 


Ezenközben messze Scythiától, ott, ahová kelet csillaga veti a fényét, 
sok helyütt dúltak harcok a népek között, a viharoktól lekopárodott hegyek 
tövében, pusztákon és dombságok oldalán. Fölöttük a magasságban is 
összecsaptak az ott lakozók, az istenségek. Volt, amelyik úgy gondolta, 
segíteniük kell az embereknek, fölöslegesen ölik egymást, hiszen akad hely 
mindenkinek a földkorongon. Mások arra emlékeztettek, mekkora baj 
támad, ha az égiek beleavatkoznak a halandók ügyeibe, példaként Trója 
sokáig húzódó ostromát említette. 


Krisna, Visnu nyolcadik avatárja utolsóként emelkedett föl, hogy 
beszéljen. Visnunak ezt az alászállóját a MAGASZTOS névvel illetik, 
verseit iránymutatónak tekintik, s adják szájról szájra. Imigyen szóla 
Krisna: Én már sokat éltem idefent köztetek, s időm végtelenje arra 
megtanított: van kötelességünk földlakókkal szemben, hisz mi teremtettük 
őket odalentre. Útmutatásunkra és segítségünkre szükségük vagyon, hisz ők 
nem látnak tovább az orruk hegyénél, mert nem adtuk nekik érzékek fölötti 
látás képességét. Hiába jutnak el hozzájuk leküldött hitterjesztők összes 
mantrái s tanai, nincs érzékek fölött halló fülük arra, hogy kivegyék végre 
az igazságokat. 


Annak utána főhajtással búcsúzott társaitól, s viharfelleg formáját öltve 
lezúgott a két had fölé, amelyek fölsorakoztak az összecsapásra, hogy addig 
küzdjenek, míg eldől, ki a győztes. A viharfelleggel fölkorbácsolta a 
homokot, bele a harcosok szemébe, főparancsnokaik látását 1s 
elhomályosítva. A seregek mégsem vonultak el, a hadsegédek utasításra 
lombardoztak, azaz négyesével szembe fordultak mind a gyalogosok, mind 
a lovasok, három pajzsot összefordítva védték oldalukat és hátukat, míg 
negyedik társuk a fejük fölé emelte a pajzsát, oltalmul a nyílvesszők ellen. 
Tudhatták pedig, hogy odaföntről jött a közbeavatkozás, hiszen ki hallott 
már olyat, hogy a robajjal rájuk csapó viharfelhő a hajnal egének 


sötétkékjét fújja ki magából? Nem kételkedtek ebben a fejedelmek sem, de 
mindegyik azt hitte, az ő népe oldalmára avatkoztak be az ég urat. 


Krisna, Visnu nyolcadik avatárja odahagyta a  homokviharban 
várakozó hadakat, s villám képében szökkent napnyugot felé, hogy az arra 
folyó vagy kezdődő ütközeteket 15 megállítsa. Az a villám tizenkét vonalból 
állott, vastagabb volt, mint a száz évet 15 megélt fenyők törzse, s hosszabb, 
mint a Szibir hegyei. Amerre elhasította az eget, rémület támadt, sírtak a 
gyermekek, jajveszékeltek az anyák, fegyvert ragadtak az apák, némán 
meredve a magasba. A villám vakított, szikrákat hányt, melyek sötétkékbe 
fordulva hullottak alá, itt-ott lángra lobbantva a növényzetet. 


Így fékezett meg a  Magasztos egymásra támadni készülő 
embertömegeket, anélkül hogy eldöntötte volna, mit tesz vélük azután. 
Csupán fertályórányi időre volt szüksége ehhez a béketeremtéshez, tán még 
annyira sem. Amikor mind a hét sok-sok vért és könnyet ígérő összecsapást 
megmerevítette a Poru folyótól az Etölig, végre leszállott egy sziklára, 
melyet madár alakzatúra koptattak a szelek. 


Krisna a béke barátja volt, nem állhatta a háborút. Ő a legkevésbé az 
istenek közül. Ennek magyarázata talán az a gondosan őrzött titok lehetett, 
hogy bár feleségei és szeretői voltak, saját megítélése szerint egyszerre 
számított férfinak és nőnek. Néhanap bevallotta önmagának, hogy testében 
inkább férfi, szívében és lelkében inkább nő. Márpedig a nők rendre 
ellenzik a háborút, amelyben a fiaik és a férjeik vesztik el éltüket. Így megy 
ez, mióta világ a világ, ember az ember, és Visnu a Visnu. 


Szörnyű! — gondolta és dünnyögte. Pedig ezzel önnön fogadalmát 
szegte meg. Krisna gyűlölte, ha valaki fölöslegesen jártatta a száját. Úgy 
vélte, inkább egy szóval kevesebb legyen, mintsem több. Ennek érdekében 
kerülte például azokat a szavakat, amelyek a lények és tárgyak milyenségét 
írták le. Tudta, a föld betűvetői idők múltával majd melléknévnek hívják 
ezeket. Nincs szükségünk mellékesre, figyeljünk a fődologra, hangoztatta 
úton-útfélen. De az ember vérszomja annyira elkeserítette, hogy ki kellett 
mondania: 


SZÖRNYŰ! 
BORZALMAS! 
RETTENETES! 


Ekkor a szikla megszólalt: Igazad van, urak ura, HIHETETLEN! 
ELVISELHETETLEN! 


Kiderült ama szikláról, hogy Torol madár volt hajdanán, ám a görögök 
által Zeusznak, a rómaiak által Jupiternek hívott istenség kóbálvánnyá 
varázsolta, büntetésül, mivel nem teljesítette küldetését. Mi bízatott reád? — 
kérdezte a Magasztos. Megvédelmezni falvakat és városokat a magarok 
nyilaitól. No, és küldetésed ugyanan milyen okból feledéd, hogy aztán nem 
teljesítetted? Azért, mert az én fajtámat a magarok szerencseállatul fogadák, 
bennünket rendszeresen  oltalmaztak, tápláltak, megbecsültek, nem 
fordulhattam ellenük, nem fizethettem ellenük fordulással a sok-sok jóért, 
rokonaimat láttam bennük, mintha volnának atyáim, bátyáim, fivéreim, 
kölykeim, avagy bajtársaim, szívemnek kedvesek. 


Visnu nyolcadik avatárja elmosolyodott, értem, bár meglep, hogy 
téged, egeknek madarát, isteni akarat végrehajtóját gyöngeség vert le, ámde 
tudtad, ugye, hogy majd megbüntetnek? Tudtam, de nem akartam tudni, 
lelkem kettészakadása megbénított, s immár a végtelenségig kénytelenedem 
sziklaként létezni ezen a földön, könnyeket sem ejthetek, csupán kavicsokat 
hullajthatok. Hím vagy-e, mondjad csak? Nem, nőstény... miért érdekes 
ez? Nem érdekes, viszont. . . fontos azért lehet. . . 


A Magasztos nem vigasztalta. Istenek büntetését csak kiállani lehet, 
fölfüggesztésére legföljebb kivételként vagy szükséghelyzetben kerülhet 
sor. Ezen majd későbben elgondolkodhatunk, mondta a sziklának, előbbre 
való, hogy mi történjék velük, a  százakkal, ezrekkel, kiket 
megdermesztettem szerte a földkorongon. 


Magarokat 15 érint intézkedésed? — kérdezte a kővé vált Torol madár. 
Igen, úgy hiszem, felelte Krisna. Őket óvjad a kedvemért, olyan kevesen 
vannak, ha nem segít rajtuk valaki a magasból, aligha lesznek itt sokáig, 
szétszóródnak, nyomuk vész. Ahhoz képest kifejezetten  harciasak, 

mondotta a Magasztos. O, Uram, ez a látszat, valójában csak a pofájuk jár. 


Visnu nyolcadik avatárja föltápászkodott a szikláról, újfent beröpülte a 
Poru folyótól az Etölig a hegyeket, dombokat, síkságokat. Erőhullámokat 
küldött a megmerevedett hadseregeknek, amelyekkel néhány jártföldnyire 
taszította őket egymástól. 

Midőn a Magasztos intésére öntudatukhoz jöttek a vezérek, a 
parancsnokok és a közkatonák, senki nem értette, miért állanak ottan 
támadáshoz rendezett alakzatokban, ha nincs is ellenség látóközelben. A 


fejedelmek zavarba jöttek, szóltak a hadsegédeknek, hogy riadó lefújva. 
Dobok és kürtök adták tudtul a legénységnek, vonuljanak vissza 
táborhelyeikre. Imigyen ezek a csaták elmaradtak, s nem kerültek bele a 
közösség emlékezetébe. 


Magar kündü aznap éjjel álmatlanul forgolódott derékalján. Képtelen 
volt visszaemlékezni, mely okból sorakoztatta föl a sereget 
harckészültségben. Mi van velem? Cserbenhágy az elmém? 


Zsittyegtek a cikádabogarak mindenfele. Magar kündü szíve megtelt a 
balsors előérzetével. Tudta, mi történik azokkal a kündükkel, akik elvesztik 
testük erejét vagy fejük tisztánlátását. Még nem érezte magát öregnek, idáig 
helyén volt a szíve, két kezét biztosnak, döntéseit villámgyorsnak és egész 
törzse Javát szolgálónak találta, hasonképpen az őt megítélőkhöz. 


Amikor végre sikerült az alvás folyamába süppednie, álmot látott. 
Mezőségen hevert, általa sosem látott fák, bokrok és kalászok között, 
díszkaftánjában, fején télre való süvegében, ámde mezítláb. Csizmája 
nyomtalanul eltünt. Lények körvonala gomolygott mindenfele, arcuk nem 
volt, se kezük-lábuk, színük, akár az égboltozat a napnak délidejekor. 
Zúgott a szél, vagy inkább zengett. Magar kündü rájött, nem a szelet hallja, 
hanem karéneklést. 


Hol vagyok? — motyogta. Kapott választ, ámde olyan nyelven, amelyet 
nem ismert. Kisvártatva föltünt előtte egy gomoly, pörgése lassúdott, amíg 
végre megállt, rezgett csak azután, s közben szólott hozzá, dallamosan ejtve 
a szókat. Magar kündü tudta, nem beszéli e nyelvet, csodálatosképp mégis 
megértette. Ekképpen beszélt a ködrezgés alakjában mutatkozó lény: 


Lássad, Magar kündü, ide kérettelek, hogy kegyem kaphassad, 
csodatételemből érteni fogsz engem, bár nem a te néped szavait használom, 
hanem a szanszkritot, istenségek nyelve az a mi körünkben. Jövendőtök 
titkát adom most tudtodra, amire legföljebb vér és könnyek árja 
elfolyatásával jöhetnétek rája: nem maradhattok már ott azon a földön, 
ahová lakozni betelepedtetek, áldozzatok tehát isteneiteknek, majd pedig 
szedjétek össze magatokat, rakjátok szekérre minden javatokat, s induljatok 
neki arra, hol a nap kél, hazát a te néped kizárólag ott lel. 

Ki vagy te, ki vagy te? — kérdezte a kündü, akaratlanul 15 térdre hullva. 
Visnu avatárja vagyok, a nyolcadik, Magasztosnak hívnak, vége nincs 
erőmnek, sem a hatalmamnak, sorsod kijelölöm. 


Hogyan lehet, hogy még sosem szóltál hozzám? Úgy, hogy messze 
esik az én birodalmam, az egekben élek, odafönn, magasban, lenn a 
földkorongon csak kivételesen ritkán mutatkozom. 


De nem értem, hogyha oly messze a hazád, miért jöttél akkor el ide 
mihozzánk? Csak azért, mert bizony jelen vagyok bárhol, látnom is kell 
mindent, békét hozok fentről, ez a vállalásom, csatában állókat 
széjjelválasztottam, ne folyjék ki több vér hiábavalóan, vonuljatok tovább, 
amerre a nap kél, ottan lesz hazátok, ezért kezeskedem, a Magasztos 
vagyok, hallottad beszédem. 


Magar kündü félt, hogy a látomás mindjárt elillan, kérve kérte, adjon 
még egy Jelet, mutatkozzék néki isten mivoltában, akkor majd elhiszi, s 
cselekszik legottan. 


Lássad, Magar kündü, amit senki nem lát, lényem ezer színét, sok-sok 
arculatát, noha emberszemed ily látásra nem Jó, érzékek fölötti látást kapsz 
te mostan, lássad ezer számat, ezer karom s lábam, lásd az ezer napot, mely 
belőlem éget, nincs közepem, végem, kezdetem sincs, íme, fények, tüzek 
csapnak ki üregeimből, megrengethetem én ezt a földkorongot, hullna tőle 
ember, dőlne fa és állat, most, hogy láttál engem égig magasodva, ne 
kételkedj többé, eridj, tedd a dolgod, immár újra csak az emberszemmel 
nézhetsz, áldásommal vezesd útjára a néped, a Magasztos vagyok, hallottad 
beszédem. 


Krisna ekkor sorsára hagyta a magorok kündüjét. Azt nem tudatta se 
vele, se mással, hogy érzi, ideje vége felé jár, olyankor ég és föld urainak a 
szíve 15 meglágyul. Töprengett már azon, miféleképpen végezze be eme 
leszállását, hogy a megfelelő szünet után elkezdhesse a következőt. 
Nemcsak alakzatot kell majd választania, hanem jelképszínt is. Ebben az 
avatárjában sötétkékben izzott. Hm, a KÉK korszakom, gondolta, újra 
megszegvén a fogadalmát. 


A Magasztos soha nem engedte, hogy beszédeit karcolással vagy 
ecsetvonásokkal örökítsék meg, a fődolgok fejben őrizendőek, szájról szájra 
adandóak. Eme mondását 1s szájról szájra adták az istenlények, meg a 
kiművelt emberfők, akikhez valamely módon eljuttatta. Nem csoda, ha 
tátva maradt mind az ezer szája, amikor észrevette, hogy száztizenegyedik 
unokája, Brihat, örökkön örökké firkálgat. Felhőkben húzogatta a 
mutatóujját, mely majdnem úgy megnyúlt már kisded korában, mint 
lábának szára. 


A Magasztos nem nézegette, mit rajzolgat Brihat a fellegekre. Egyszer 
azonban szólt neki az Asvinok egyike, figyeljen oda arra a gyerekre, mert 
még sok meglepetést fog okozni. Az Asvinok a Hajnal előfutárai, egyúttal a 
mennynek orvosai, akik az isteneket kúrálják. Krisna újabban fordult 
hozzájuk mindenféle bajaival, melyeket emelkedett kora rovására írt. 


Ó, Magasztos, mondta neki az egyik Asvin — még ő, Visnu nyolcadik 
avatárja sem tudta megkülönböztetni a kettőt —, a te száztizenegyedik 
unokád, Brihat úrfi hibátlanul versel, ujja nyomán tökéletesen komponált 
számanok kerülnek a felhőkre, s amint azok esővé válva záporoznak a 
földre, nyomban el 15 enyésznek, márpedig kár értük. Köszönöm 
kedvességed, Asvin, kit csak dicsérni lehet fennhangon, bizonyára 
hasznunkra fordíthatom, add át üdvözletem testvérednek, a másik 
Asvinnak, kit úgyszintén csak dicsérni lehet fennhangon. 


Ám nem vevé komolyan a figyelmeztetést. Mígnem látá, hogy Brihat a 
valekvető cigányok módszerével sárból dagaszt lemezeket, fakeretben, s 
immár azokba kaparássza a sorokat, szinte javítás nélkül. Majd pedig a nap 
fényében hagyja őket három nappalon át, hogy megszilárduljanak. 


Amikor a kisfiú nem volt jelen, a Magasztos odaguggolt a száradó 
lemezek fölé, beleolvasott egyikbe-másikba. Igen... az Asvinnak igaza gaza 
van... TÖKELETES (újabb fogadalomszegés) számanokat versel ez a 
gyerek. 


Krisna aznap este arra intette száztizenegyedik unokáját, hagyjon föl 
az irkafirkával, tanulja meg inkább fejből a dicshimnuszait. De Magasztos, 
hiszen tudom én őket! Akkor minek megörökíteni? Csak akkor jutnak 
eszembe üzenettel és dallammal bíró sorok, ha stílussal kezemben 
odahajolok a sárlap fölé, nem tehetek róla. Értem, gyermekem... most 
elbocsátalak, ügyeden gondolkodni fogok. 


Hm. Eztán lesznek, akik előbb írnak, és csak később tanulják meg saját 
verseiket? — kérdezte önmagától a Magasztos. 


Nem morfondírozhatott sokáig, rémületet keltő zaj kélt odalenn a 
pusztákon, a hegyek tövében, a völgyekben és a dombokon. Visnu 
nyolcadik avatárjának jótéteménye értelmetlennek bizonyult. Amint letelt 
az istenpillanat, mely a földi emberek életében egy esztendőt jelent, a 
fegyveresek újra ellenséget kerestek. Hiába lökte ő látótávon kívülre 
egymástól a harcra készülő tömegeket, vezéreik, amint kidörgölték szemük 
sarkából a varázsálom nyomát (mely ugyanolyan száradék volt, amilyet a 


mindennapok álmai hagynak maguk után), nyomban földerítőket küldtek az 
ellenség kikémlelésére. Hiába, hiába — minden hiába. 

A Magasztos számára bebizonyosodott, hogy a földkorong népén még 
ő sem segíthet. Úgyis halomra gyilkolják egymást. Hiába Hari az egyik 
neve a sok közül, ami annyit tesz: a bűn eltávolítója, az emberek 
makacsabbak a bűnökbe esésben, mint a jónak cselekvésében. Hiába 
tartozik ő, Krisna Visnu nyolcadik avatárjaként az Ísvarába, azaz Brahma, 
Visnu és Siva istenháromságába, nincs annyi ereje, mint remélte, mint 
megszokta, mint amennyire szüksége volna. 


Látá, hogy a földkorong köldökén máris dúlnak a csaták, hullanak az 
emberek, olyan sűrűséggel, ahogyan az esőcseppek, mert annak félistene 
mindenütt öntözni kezdte a világot, ahol folytatódtak a küzdelmek. A 
Magasztos olyan fáradtságot érzett, mint még soha, úgy gondolta, ez 
istenséghez méltatlan. Itt az idő, hogy eme leszállását bevégezze. 
Gondolkodott, miféleképpen tegye, s hogyan bukkanjon majd föl újra. 
Kérdezte erről Brihatot egy estén, mikor a csillagok hullását figyelték. A 
gyerek habozás nélkül válaszolta: Ló tegyél, olyan színű, akár a hó. 


Ezt érdekesnek találta, főleg mert mind a ketten tudták, Krisna azt 
jelenti: olyan színű, akár az éj. 

Elindult végútjára Visnu nyolcadik avatárjaként. Mindenekelőtt ahhoz 
a sziklához röpült, amelybe a Torol madarat zárta a görögök és rómaiak 
főistene. Összeszedte az erejét, s ellen-varázzsal kiszabadította a Torolt. A 
madár meghajtotta előtte a fejét, ó, Magasztos, boldoggá tesz, hogy 
kérésem meghallgatásra talált, rám mindig számíthatsz. Jó, jó... kelj föl és 
szállj, oltalmazzad a reád bízott népet, képességeid szerint. 


Már csak a helyet kellett kiválasztania, ahol megtörténhetik a leszállást 
záró átváltozás. Döntése először a Himalája hegycsúcsra esett, a hó 
otthonára, ahol sok istenség tette azt, amire most ő készült. Ám aztán mást 
határozott. Követte a Torol madarat. Az sebesen röpült a csatatér felé, ahol 
Magar kündü csapatai élet-halál harcot vívtak ellenfelükkel, a három népből 
összeállt támadókkal, akik szorították őket napnyugot felé. A Magasztos 
csodálkozva látta, hogy a Torol csap néhányat a szárnyával, hogy a 
küzdelem csillapodjék, majd röpül tovább a nap delelőjének irányába. 
Krisna megértette, hogy a félig isten Torol hazát keres az általa oltalmazott 
népnek. Helyeselte. 


Nem követte tovább a madarat. Őz alakjába bújt, immár nem először, s 
kilépett a tisztásra. Alkonyodott, a boltozat tetejéről Szóma világított, fénye 
sárgította a sötétségbe vesző tájat. Vadászok lapultak a tölgyfák koronájába 
bújva. Egyikük, a Ranujra nevezetű, kifeszítette csontkeretes íját, s arrafelé 
lőtte a nyílvesszőt, amerre várható, hogy az őz szökell, ha meghallja a 
gyilokszerszám zúgását. Ám az az állat nem moccant. Így csupán a második 
nyílvessző terítette le. 


Brihat rosszat sejtve követte a Magasztost. Amikor rátalált, vadászok 
állták körbe a szarvaséra emlékeztető agancskoronát viselő állat tetemét, 
amelynek sebéből vér helyett valamely kékség párállott, s szivárgott föl a 
magasba. Brihat gyászában összegörnyedt, köpönyege réséből a földre 
hullott néhány teleírt és telerajzolt sárlemeze. 


A vadász fiai találták meg. Egyikük, ki a legtöbb értelemmel bírt, nem 
sokra reá odahagyta a családját, s az erdő remetéjeként életét arra áldozta, 
hogy az üzenetek értelmére ráleljen. Az e fölött maradt idejét pedig azzal 
töltötte, hogy ereje szerint jót tegyen az arra vetődőkkel. 


Halála után kóborló gyerekember talált a sárlemezekre, s vitte azokat 
magával vándorútján, árkon és bokron át. Mire az Ister folyóhoz ért, már 
felnőtt. Lovával általment a gázlón, s meg sem állott, míg a városunk 
alapját képező, ekkor csupán madarak által lakott település romjaihoz nem 
ért. A kövezett utakat még a római légió egyik dárdás centurlája építette. 
Erőszakkal besorozott szírek. 


Valóban, miként a megáradt folyónak 
vizei robognak be a nagy tengerbe, 
éppen úgy sietnek mind e földi hősök 
a Te mindenfelől feltáruló szájad 
tűzlánggal lobogó szörnyű nyílásába! 


Mondd meg, ó, ki vagy Te, Rettentő Alakzat? 
Óh, hódolat Néked, Te Legnagyobb Isten! 
Könyörülj meg rajtam! Hiszen vágyva vágylak 
megismerni Téged, óh, Te Ősi, Első, 

ám nem foghatom fel ténykedésed célját! 


HARMINC 


Most pedig a kapcsolat (szanhita) rejtett összefüggéseit 
(upanisad) magyarázzuk el öt témában: a világra vonatkozóan, az 
utódokra vonatkozóan, a fénylő testekre vonatkozóan, és 
önmagunkra vonatkozóan. Ezeket nevezik a nagy kapcsolatoknak. 

Most pedig a világra vonatkozóan: a föld az elöl lévő hang, az 
ég a reá következő hang, a tér a kettejük találkozási pontja, a szél 
a közöttük lévő kapcsolat. Így van ez a világra vonatkozóan. 

Most pedig a fénylő testekre vonatkozóan: a tűz az elöl lévő 
hang, a nap a reá következő hang, a víz a kettejük találkozási 
pontja, a villám a közöttük lévő kapocs. Így van ez a fénylő 
testekre vonatkozóan. 

Most pedig a tudásra vonatkozóan: a tanító az elöl lévő hang, 
a tanítvány a reá következő hang, a tudás a kettejük találkozási 
pontja, a tanítás a köztük lévő kapocs. Így van ez a tudásra 
vonatkozóan. 

Most pedig az utódokra vonatkozóan: az anya az elöl lévő 
hang, az apa a reá következő hang, a gyermek a kettejük 
találkozási pontja, a nemzés a köztük lévő kapocs. Így ez az 
utódokra vonatkozóan. 

Most önmagunkra vonatkozóan: az alsó állkapocs az elöl lévő 
hang, a felső állkapocs a reá következő hang, a beszéd a kettejük 
találkozása, a nyelv a köztük lévő kapocs. Így van ez önmagunkra 
vonatkozóan. 


1-ső TABULA 


Rovom e sorokat én, Zaltas, Risi fia, azzal a szándékkal, hogy utódaim, ha 
lesznek, tudhassák, ki voltam, milyen arccal, termettel, gondolatokkal. 


Átlagos méretű vagyok. Jó anyám szerint göthös, többet kéne ennem a 
kásáiból. Selyemkaftánomon kétszer kell körülhurkolnom az övet, különben 
lehúzza a tarsolyom, amiben pedig csak a tőrt, a fenőkövet, a fésűt és a 
tűzszerszámot hordom. Előrehajló cobolyprémes süvegem picit lötyög a 
fejemen, de még belenőhetek, tizennégy tavaszt láttam idáig. Ékszert nem 
viselek, csak a nagyapámtól örökölt cikádadíszes fibulát. Valahányszor 
esténkint rázendítenek az erdei cikádák a fákon, mindig ő jut eszembe, akit 
meg nem pillanthattam átlépése előtt. 


Arcomnak semmi különlegességét nem látom, ha pocsolyában vagy 
patakban nézem. Fülem csúcsos, szemem pici és kerek, mint két sötét 
gomb. A déli hunoké ilyen. Szőrzetünk gyér, a sebhelyek miatt. A 
csecsszopók arcát éles késsel megvagdalják, hogy ijesztően nézzenek ki, 
amikor harcossá cseperednek. 


Nemzetségünkben a nők korán halnak. A férfiak 15 hamarább lépnek át 
a kelleténél. Nagyszüléimet nem ismerhettem, alig tudok róluk valamit. 
Nem akarom, hogy nyomot se hagyva lépjek majd át, ahogyan ők. 


Jó atyám, Risi híres orvos. Igren tanhu 15 szokta magához parancsolnt. 
Jó atyám ellenzi a csecsszopók arcának kaszabolását, szerinte barbár 
szokás, a katona ne a rémpofájával, hanem a fegyvereivel keltsen félelmet 
ellenfeleiben. Ő már csak ilyen furcsa észjárású. Neki sima az ábrázata, de 
senki másnak. Nem 15 katona, hanem gyógyító és gondolkodó, akinek a 
tanácsaliért magas jutalmat adnak. Messziről jött népünkhöz, követségbe 
küldték. Az akkori tanhu, Rutla Itt tartotta, orvosra szorult a sárgakór miatt. 
Abban az időben sokan elkapták, többségük rövid idő múltán átlépett. Jó 
atyámnak sikerült visszafordítania Ruth tanhut, azóta nagy a becsülete. 
Sokat ró és körmöl, nem mindig árulja el, hogy mit. Horgas mutatóujja 
csupa seb az írószerszám markolásától. 


Boldog vagyok, hogy Risi fiaként jöttem le. Igen, Risinek hívom, 
megengedte, pedig a nemzőnknek kijár az Ata megszólítás, úgy kéne: Risi 
Ata. Becézve esetleg: Risi Atilla. De ő nemcsak az Atám, hanem a barátom 
is, meg a tanítóm, és persze szükség esetén a doktorom. Szerinte az 
egészséges embert kell gyógyítani, hogy meg ne betegedjék, mert akit már 
levert a lábáról a kór, azt nehéz visszahozni. 


Jó atyám szeret leülni tanítványai mellé, és a titkos tanításokat a 
fülükbe súgni, hogy mások ne hallhassák. Mivel a keletiek úgy tartják, nem 
akárki áll készen a titkos tanítások befogadására. Ris1 nem is tanításnak 
hívja, hanem beavatásnak. Én, Zaltas sokáig csak reménykedtem, hogy 
azok közé kerülhetek, akik mellé odaül, és amikor végre ez a 
megtiszteltetés ért, örömömben sírtam. 


Először a rovás művészetébe avatott be. Kezdetben tabulára szórt 
porba rajzolgatta a türk jeleket a körme hegyével. Szerettem volna fatáblába 
karcolni, de arra intett, tanuljam meg őket anélkül, a fontos tudást a 
fejünkben kell őriznünk. Titokban azért készítettem  jegyzéseket, 
emlékezetből, féltem, gyorsan kiesik az agyamból, sose volt túl jó az 
emlékezetem. Bezzeg ő folyton tanul, és semmit nem felejt. 


Következett a szanhita, a rejtett összefüggések sora. A hagyomány 
szerint azokat csak a legidősebb fiúnak vagy a legmeghittebb tanítványnak 
szabad továbbadni. Szerencsére én, Zaltas vagyok a legidősebb fia, s az 
egyetlen is, több gyereke furcsamód se előttem, se utánam nem született. 


Azt hiszem, értem már a Brahman és az Atman azonosságát. Brahman 
az isteni lélek, a forrás, amelyből az egész teremtés létrejön. Atman pedig a 
saját lelkünk. Amelyben az isteni sugárzás 15 benne van, csak rá kell 
ébrednünk. 


A legeslegfontosabb: 
Tat tvam aszt. 
Szanszkritul róva: 


ddzd 3a 


Szó szerint: Ez vagy te. 
Risi1 megmagyarázta, hogy az igazi jelentése: Keresd meg a benned lakó 


Istent. 
Ezen még gondolkodnom kell. 


2-sodik FABULA 

Én nem is tudtam, hogy jó atyám készíti Igren tanhu számadásait. A 
legnagyobb titokban. Ezért más se tud róla, csak Igren tanhu egy-két 
bizalmasa. 


Fe... 


mi, déli hunok úgy tartjuk, minden Tengrikán Egistené, ami létezik. A 
boltozat, a víz, a föld, az összes élőlény. Közben pedig a pusztákat, a 
nyájakat és az embereket 1s Igren tanhu a sajátjainak tekinti. 


Ha ezt megtudná a nép, talán föl is lázadna. Már csak az hiányzik. 
Okosabb, ha abban maradunk: a világon minden Tengrikán Egistené, ami 
létezik. Így tartották eleink, tartsuk így mi 1s. 


A számadásokban Jó atyám jeleket használ, hogy ha avatatlan kezébe 
kerülnének azok a tabulák, ne értsen belőlük semmit. Ne terjeszthesse, hogy 
a nagyságos tanhu milyen rengeteg értékkel bír. 


A jeleket régi köőtáblákról vette, amelyekbe szentként tisztelendő 
állatokat, földön időző angyalokat, gyógynövényeket meg a belőlük 
készíthető italok és főzetek titkait vésték régi orvosok. 


A marhák és lovak sokaságát Risi1 madarakkal jelöli. A leigázott és 
sarcot vagy adót fizetőket rabszolgalányokkal. A puszták területeit, 
amelyeket megszállva tartunk, kék vízzel. Az erdőket fákkal és bokrokkal. 
Az aranyból készült holmikat kancsók, az ezüstből valókat kupák jelölik. 
Az ékszereket és a pénzérméket körökre rója, különféle ábrákkal. 


Lelkemre csomózta, hogy ezt a titkot akkor sem adhatom ki, ha az 
életem múlik rajta. Megesküdtem rá hun módra, tőrömmel sebet ejtve a 
csuklómon, s néhány csepp véremet a tűzbe hullajtva. 


Amikor Risi elmegy valahova, sokat nézegetem a számadásait. Ha más 
sincs itt. Elég jól sikerült megjegyeznem. Azért tényleg... mennyi 
mindennel bír Igren tanhu, és milyen sok a szegény éhező. Adhatna nekik a 
vagyonából. De ezt nem mondhatom senkinek, mert nem 15 tudhatok a 
számadásokról. Most ezeket a sorokat szépen lekapargatom erről a nyírfa 
tabuláról az írószerszám nyelével. Így. Még látszik egy kicsit. Bevizezem, 
úgy könnyebb. Na. Kész. 


Nehéz titkot tartani. 


3-madik TABULA 

Népünk neve mongolul, ahogyan eleink beszéltek, azt jelenti: "ember". Ez 
15 bizonyítja, hogy nem vagyunk állatok, főleg nem kutyafejűek, ahogyan 
gót, latin és germán történetmesélők állítják, akik persze sose láttak 


bennünket. Pedig mi vagyunk az a nép, amelynek eredete a legrégebbi 
időkbe nyúlik vissza, már emiatt 15 tiszteletet érdemelünk. 


A Góbi sivatag felett, a Selenga folyó völgyében volt első hazánk, 
mely hamarosan vitézségünk jutalmául a Tárim-me-dencétől az Iszik-köl 
tóig, a Szaján-hegységtől a Bajkál-tóig terjedt. 

Mi, déli hunok nemcsak a kínaiakkal állunk rokonságban, hanem a 
türkökkel 1s, úgyannyira, hogy most már többnyire türkül beszélünk. Nem 
akartunk idegen uralom alattvalójaként élni, fontosabbnak tartottuk a 
szabadságot, és Cs1-csi tanhu döntésére elindultunk, hogy annyi más néphez 
hasonlóan új hazát keressünk magunknak. Az utunkban állókkal 
megküzdöttünk, s győzelmet arattunk, Tengrikán Égisten segedelmével. 


Nomádnak mondanak a nyugati népek. Pedig tudható, hogy művelünk 
földet, ott, ahol éppen vagyunk. Amikor a kínaiaknak búza, árpa vagy köles 
kellett, mert ami náluk termett, nem volt elegendő, az akkor még együtt élő 
északi és déli hunoktól vettek. Cserébe az ő kiváló puskaporukat, 
selymüket,  porcelánjukat,  festékeiket adták.  Földműveseink olyan 
magvakat termesztettek, hogy a belőlük készített lepény hetekig friss 
marad, ezt a fajtát a kínaiak hun búzának mondják. Hírét a kereskedők 
szétvitték a Tanaisz folyótól egészen az Isterig. 


Állataink kövérek, de nem zsírosak, húsuk ízletes, egészséges. Főként 
a Juhaink, szamaraink és tevéink kapósak, meg a kiképzett harci lovaink. 
De hagyom a dicsekvést. A jegyzetelést is, elteszem nyírfából metszett 
tabuláimat, összekészítem minden földi cókomat és mókomat ekhós 
szekerünkre, melyet szarvasmarhák húznak. Lassan haladnak, de kitartóan, 
képesek pihenő nélkül vontatni pirkadattól alkonyatig, ha kell. Az emberek 
hamarabb elfáradnak. 


4-ik TABULA 
Az Ot Titkos Tüzet tanuljuk. Amit főleg nem volna szabad lejegyezni. 
Titkos rovásjeleimet használom, hogy senki más ne értse. 


Az ember, vagyis a lelke a földi halál után indulhat az Istenek útjára. 
Egy: a temetés tüze és füstje. Kettő: a Nap tüze és fénye. Három: a Hold 
tüze és fénye. Négy: a Villámlás tüze és fénye. Öt: a Brahman tüze és fénye. 
Azok, akik sok Jót tettek földi életükben, és elégszer áldoztak, indulhatnak 
az ősök útján. A Holdban addig időznek, míg jó cselekedeteik gyümölcse 
elfogy, innen kerülnek sorban a légbe, a szélbe, a füstbe, a ködbe, a felhőbe, 


végül esőbe burkolózva hullanak vissza a földre. Azután növényekben 
kelnek életre. Belőlük csak úgy szabadulhatnak ki, ha étellé alakulnak, s 
valakinek a testébe jutnak, ahol pedig a hímek termékenységi váladékába 
kerülnek. Végül az érdemesek jó anyaméhben születnek újjá, magasabb 
kasztba tartozó anyákban, az érdemtelenek viszont rossz anyaméhben, 
kaszton kívüli csándála nő, vagy kutya, vagy disznó hasában. 


Ezt az egészet iderajzolom. 


5-ik TABULA 

Jó atyám szerint a lélekkörforgásban még az is van, hogy aki az 
életfeladatával nem tud megbirkózni, visszakapja következő földi sorsában, 
tehát nem kerülhet előrébb, akkor sem, ha csak jót cselekedett, és mindig 
áldozott. Aki pedig megöli magát, az kimarad egy életből, hosszú várakozás 
után kapja meg ugyanazokat a nehézségeket. 


Értem. De vajon érvényes-e ránk, déli hunokra is ez az egész? Mert 
ugye mi nem égetjük el azokat, akik meghalnak, hanem faládába tesszük, s 
úgy egy gödörbe. Vele temetjük a fegyvereit, ékszereit, más fontos 
egyebeit, és ha gazdag volt, még szőnyeget, selymeket, tükröt, csengőket. 
Odakészítünk neki eleséget. A magas rangúakkal az özvegyeik is a sírba 
kerülnek, amelyre halmot kell hordani, mi úgy hívjuk: toló. 


Risi szerint az Isten, az csak egy, felügyel az egész földkorongra, tehát 
mindegy, ki hun, ki gót, ki kínai vagy más. Vigyáz reánk, amíg alszunk, s 
nem csak mikor ébren vagyunk. Az Jó, mert vonulunk előre, tele a csapás, 
lassan araszolgatunk. Rebesgetik, hogy nagy összecsapás lesz a Pannónia 
felől támadó osztrogótokkal, akik előnyben vannak, mert az ő táltosaik értik 
a csillagok üzenetét. Közben a rómaiak 1s fenik ránk a fogukat újra, nehéz 
idők vannak jövendő. 


Mi lesz? Még Jó atyám se tudja. Pedig amit ő nem tud... Mutatott egy- 
két rajzot, cseréplapokon, Aderich, a híres osztrogót jós munkája. A 
jövendő nekik kecsegtető, apám ezt olvasta ki belőlük. Jaj, akkor nekünk 
viszont? 


Lemásolom, ha sikerül. Nehéz szép kört karcolni, kicsit rücskös a fa. 
Erezett. 


6-ik TABULA 

Az este hun bort és germán sört ittunk, fáj a fejem. Jó atyám idáig nem 
engedte, hogy bort igyak, de most mégis. Örültem. Nekem adta a fényes 
zöld tabulát, amelyet a nyakában hordott bőrszalagon, és még fürdőzéskor 
se vette le. Azt mondta, szerencsét hoz ez a tizenhárom mondat. Ősibb 
időkben sokan értették, ma már a táltusok se tudják pontosan, hogy mit 
jelentenek. Risi szerint képletes beszéd, az arany például a lélek 
megvilágosodása. 


Talán ha föl tudnám fejteni, megmenekedhetnénk. Segítségével 
győzhetnénk a ránk váró csatákban. Vagy elkerülhetnénk ellenségeinket. 
Risi sokszor mondja, vezéreinknek is, hogy az az igazi győztes sereg, 
amelyik elkerülheti a harcot. 


Vonulunk, naponta egyre többet. Jó atyám úgy tudja, a fényes zöld 
tabula eredetijét Nagy Alexandrosz, a macedónok világverő uralkodója 
megszerezte valaha réges-régen. Amikor Egyiptomot leigázta. Művelt 
ember volt, a filozófus Aristoteles szegődött házitanítójául. Alexandrosz 
úgy rendelte: ha meghal, temessék vele a tabulát, hasznára lesz a 
felvilágban. Így is tettek. De a rómaiak földúlták a sírt, amikor Egyiptomba 
bevonultak, és a fényes zöld tabulát porrá törték. Addigra többen 
lemásolták, ezért maradt fönn a tizenhárom nevezetes mondat. 


Mi, déli hunok Alexandroszt Nagy Sándor néven tiszteljük. Annak 
idején az övé volt az Isten világító kardja, mely utána a hunok legdicsőbb 
tanhujának, Isten ostorának kezéhez jutott. Tengrikán küldte neki. Egy 
pásztor találta a mezőn, pengével fölfelé állt ki a földből, ebből lehetett 
tudni, hogy Isteni jeladás. Abban azért bízhatunk. 

Vagy nem? 

Jó atyám délelőtt a parancsnoki szekéren utazott. Hallotta, hogy 
követek érkeztek legfőbb urunktól Pannóniából, emiatt haladásunk iránya 
módosul. Amiből ő arra következtet, hogy nincs már messze az 
elkerülhetetlen összecsapás napja. 

Sírtam, miközben mondtuk a halálba indulók imáját, térdelve a szekér 
szalmáján. Én, Zaltas, Risi fia leszámolok életemmel, elengedem a földi 
hívságokat, készülök a nagy útra, az öt tűzbe, s azután a felvilágba. 


Ommm, béke, béke, béke! 


7-ik TABULA 
Ime, a fényes zöldnek a szövege, azaz a betűsorai. Talán egyszer megértem. 
Ha nem lesz rá időm, majd megérti valaki más. Valamikor, valahol. 


8-ik TABULA 

Nincs időm róni, vonulunk naphosszat. 
Fáradt vagyok. 

Ébren alszom a szekéren. 


9-ik TABULA 

Végünk. 

Ég az erdő. 

De nem, Jó atyám szerint a tanhu parancsára nyergeket raktak halomba, azt 
gyújtották meg. 

Miért? Ő se tudja. 

Én, Zaltas, Risi fia most 

Vé 


Nem ragyog ott a Nap, sem a Hold és a csillagok, nem fénylik a 
villám sem, még kevésbé a tűz. Minden csakis ezt a fényt tükrözi 
vissza, az Ő fénye ragyogja be ezt az egész mindenséget. 


Ő az egyetlen hattyú (hansza) e világ közepén, ő a vizekben 
lakozó tűz. Őt megismerve jut az ember át a halálon, nincs más 
út, amely által eljuthat oda. 


HARMINCEGY 


Úgy láttam, hogy ezt az embert bölcsnek találja ugyan sok más 
ember, leginkább pedig ő maga, valójában azonban nem az. 
Azután megkíséreltem neki is bebizonyítani, hogy bár bölcsnek 
véli magát, mégsem az. Így aztán ellenségemmé vált ő is, és még 
sok más is, aki jelen volt. Elmenve azután számot vetettem 
magammal, s úgy találtam, hogy ennél az embernél bizony 
bölcsebb vagyok. Mert valószínű ugyan, hogy egyikünk sem tud 
semmi szépet és jót, csakhogy ő azt véli, hogy tud, noha nem tud, 
én viszont, mint ahogy nem tudok, nem is vélem azt, hogy tudok. 
Úgy látszik hát, hogy én evvel a kicsiséggel mégiscsak bölcsebb 
vagyok nála, hogy amit nem tudok, arról nem is vélem, hogy 
tudom. Azután egy másikat kerestem fel, egyikét azoknak, akiket 
amannál is bölcsebbnek tartottak, és teljességgel ugyanazt 
tapasztaltam. És így aztán ez is meg sok más ember is az 
ellenségemmé vált. 


A kis szolgálólányra bízták, hogy gondozza. Kevés híres ember nyughelye 
volt akkoriban a mi városunkban, melyet a rómaiak átkereszteltek, hogy a 
maguk nyelvén hívhassák. Sopianae, az ae-t é-nek ejtik a légiósok. Akik 
pedig szírek, és arab az anyanyelvük, de már régóta római polgárok, ez sok 
előnnyel jár. Mi itt csak alattvalói vagyunk Rómának, s kénytelen-kelletlen 
hű adófizetői. Roskadozunk a súlyos teher alatt. 

A nagy philosophus, aki a sírban fekszik, nem római, hanem hellén, 
mégis szinte szentként tisztelik megszállóink, pedig a helléneket ugyanúgy 
leigázták, mint a többi népet. Senki nem tudta megmondani a 


szolgálóleánynak, hogy miért városunkban temették el a nagy philosophust. 
Árva volt ez a kisleány, az egyik fegyvermíves asszonya lelte az erdőben, 
rőzsegyűjtés közben. Tébolyult arccal kuporgott a leányka, magas tölgyfa 
ágán, pucéran, mocskosan és borzasan. Nem értette az emberi szót, szűkölt, 
ahogyan a ragadozóval találkozó halálra vált állatok. 


Két fegyvermíves dolgozott városunkban. A másik mindent készített, 
ami röpül, nyílvesszőket, dárdákat, lándzsákat, s még ami ezekhez kell, 
főleg különlegesen díszített tegezeket. Az, akinek az asszonya hazavitte a 
kisleányt, kardokat, szablyákat, tőröket és pajzsokat kovácsolt, melyekre a 
légiónak nagy szüksége volt, mert a magukkal hozottak törtek és csorbultak 
a harcokban. Az asszony arra nem számított, hogy amint a kisleány 
nagyobbra cseperedik, és szolgálóleányként dolgozhat a házukban, a férjura 
az ágyasává teszi. Amikor pedig ez ellen ágálni merészelt, a férje alaposan 
el 15 páholta. 


A fegyvermíves a rabszolgájának tekintette a kisleányt, úgy is bánt 
vele, pedig ő szabad volt, csak apátlan-anyátlan és nincstelen. Szüleiről 
semminő emléket nem őrzött. Sokáig nevet sem adtak neki, csak Picinek 
szólították pindurka termete miatt. Flora Ouerca néven írták a család 
adólajstromába, hiszen olyasféleképpen talált rá a fegyvermívesné, ahogyan 
Romulusra és Remusra a pásztor, akit Publius Ovidius Naso nemzeti költő 
megénekelt. Igaz, Róma város alapítóit fügebokor tövében lelték, nem 
pedig fönn a fán. Mostanában a szolgálóleánynak éppen arrafelé kellett 
terelnie a ház disznatit a lehullott makkra, számos kötelességei egyikeként. 


Amikor a fegyvermívest és feleségét három hónap leforgása alatt 
elvitte a hólyagos fekély, Pici nem tudta, mitévő legyen. Csinált mindent 
tovább rendületlenül, csak a disznókat nem vitte a tölgyesbéli tisztásra, 
elvégre mindegy, mennyire híznak. Enni azért adott nekik ezt-azt. A lovakat 
és teheneket már elvitték a dühös emberek, akiknek a néhai fegyvermívesék 
adósai maradtak. 


Később az egyik szomszéd vette magához Picit, egy szent életű férfiú, 
aki a madarak röptéből, tüzből és hamvakból mondott jóslatokat, és csak 
készpénzt fogadott el. A leánynak afféle ház körüli feladatokat kellett 
végeznie, mint eddig, s ez a férfi 15 igényt tartott a testnyílásaira. Amit ő 
természetesnek vett. 


A szent életű férfiú bízta Picire a sír gondozását. Idővel közölte vele, 
hogy a nagy philosophus neve Plato, róla nevezték el a plátói szerelmet, 


ami köztudomásúlag azt jelenti: idősebb férfi serdületlen leányt avat be a 
szerelem titkaiba. Uram, kérdezte Pici, engem abba miért nem avat be? 
Minek? — felelte a szent életű férfiú, megleszel anélkül, te rabszolga vagy. 
Pici nem tiltakozott, maga sem volt tisztában a pontos jogállásával, ahogyan 
az életkorával sem. Mindenesetre ekkor már vérzett havonta. 


Értesült róla, hogy városunk kapuja fölött egy bevésett szöveg 
emlegeti a híres sírt. Egyszer volt módja megnézni, de sem olvasni, sem írni 
nem tudott. Irigyelte a legionáriusok gyerekeit, aki tanulhattak. 


A szent életű férfiú néha mesélt neki ezt-azt, míg estebédjét ette. Pici 
ott állt az asztalnál, várva, hogy elvihesse a szennyes edényt, s hozhassa a 
következő fogást. Hallgatta a gazdája előadását. Socrates a philosophusok 
császára, aki soha nem írt semmit. Gondolatait Plato, a philosophusok 
királya jegyezte le. Plato olyan híres volt, hogy Nagy Sándor szerette volna 
a tanácsát kérni, hívatta. A philosophusok királya visszaüzent, sajnos nem 
tud menni, túl öreg már. Emiatt kénytelenedett Alexandrosz fölkerekedni, 
hogy ő látogassa meg. Ha már, akkor sereggel indult, ennek köszönhető az 
egyik diadalmas európai hadjárata. 


Kapott tanácsot? — kérdezte Pici. Bizonyosan, de erről nem tudok, 
válaszolta a szent életű férfiú, és intett, hogy vízzel és mézzel kevert 
falernumi bort kér. Utána már csak ennyit mondott: Beszélik, hogy ezt a 
környéket neki ajándékozták, meg még azt 1s, hogy egyik osztrogót ősapám 
a tanítványai közé tartozott, a többit már csak kitalálni lehet. 

A szolgálóleány odavitte a tisztára mosott almát, amivel a rómaiak 
minden étkezést befejeznek, ahogyan rendszeresen tojással kezdik. A 
tojástól az almálg, így megy ez, nap nap után. Pici egyiket sem szerette, ő 
húsra vágyott, amiből csak akkor jutott neki, ha a szent életű férfiú 
meghagyott a sajátjából. Titokban gilisztákat fogott az udvaron vagy a nagy 
philosophus sírjánál, behunyt szemmel eresztette a sikamlós kígyócskákat a 
szájába, s összerágta. Élvezte, amikor a szétroncsolódott testek magva 
kifröccsent. Ízük épp csak megjárta, de azért lenyelte őket. 


A szent életű férfiú az estéit körmöléssel töltötte, horgas mutatóujját 
belepték a tintafoltok. A szolgálóleánynak gyakran kellett újabb adag olajat 
öntenle az asztali lámpásba. Egyszer megkérdezte a gazdájától, hogy mit ír, 
azt a választ kapta, hogy városunk előidejét örökíti meg. Néha fölolvasott 
Picinek. A leány remélte, hogy előbb-utóbb az ő előidejéről i5 kiderül 
valami, ezért hallgatta olyan figyelmesen. De csalatkoznia kellett. A sok, 


többnyire általa még nem hallott nevű nép bejövetelének és harcainak 
részletezése untatta. Igyekezett leplezni ásításait. 


E vidéket a rómaiak bejövetele előtt kisebb törzsek lakták, ditionok, 
breukusok, andizietiosok, mazaiosok, peirustesek, daisidiatesek. Pannonia 
az idősebb Plinius szerint azt akarta jelenteni: Pan földje. Bizonyos Cassius 
Dio meg azt állítja, hogy a bennszülöttek a ruhájukat köpenyekből szabdalt 
csíkokból, azaz pannusokból varrják. Mit szólsz ehhez, Flora? — csak akkor 
szólította így a leányt, ha megkívánta. 


Pannus vagy pan nekem aigazán mindegy, gondolta Pici, 
terpeszállásban hajolt előre, alul mezítelenül, kezét a falnak támasztva, míg 
a szent életű férfiú ott lihegett mögötte. Minden osztrogótnak ilyen kicsi, 
vagy csak ennek? — ezen töprengett, ameddig amaz végre beléje lőtte 
tejfölét, mely azután visszacsorgott a combjára, és ragacsossá tette. Deus 
dedit, deus dabit. Isten adta, Isten eztán 15 megadja. A gazdája szavajárása. 


Az Isteni Augustus császár előtt Pannonia földjét a római légiók még 
nem tudták elfoglalni, olvasta a szent életű férfiú egy másik alkalommal. A 
császár akkor a legátusát, Tiberius Natót küldte ide, aki egyúttal a fogadott 
fia volt. A legátus végre elfoglalta ezt a térséget, kitolva Illyricum határát a 
Danuvius folyóig. Ekkor választották ketté, Alsó- és Felső-Illyricumra. 
Melyik vagyunk mink? — kérdezte Pici. Természetesen a fölső... eridjél 
dolgodra mostan. 


A kis szolgálóleány szaladt a konyhába, segíteni a szakács-nőnek. 
Miután elvégezte a reábízottakat, kendőbe burkolózott, s a kiskapával 
fölfegyverkezve sietett a nagy philosophus sírjához. Csattogott a saruja a 
kövezett úton, mely még csak félig készült el, a másik feléről a szemébe 
fújta a szél a port. Szerette a sír körüli munkát, olyankor békén hagyták. 
Szívesen pepecselt virágokkal, élvezte a termőföld porhanyós tapintását, 
melyet a sír mögötti réten ásott ki egy fokozatosan mélyülő gödörből. 


Néha megsiratta a nagy philosophust. Azaz úgy tett. Saját magát siratta. 
Meg a szüleit. Meg a többi családtagját, akiket sosem láthatott. Egyedül 
vagyok, mint a kisujjam, mondta ilyenkor hangtalanul. 


Nem számított rá, hogy olyan gyorsan teherben marad a szent életű 
férfiútól. Tudta, hogy a gazdája, akit Látó Abelornak hívtak városunkban (s 
olykor — inkább a háta megett — Nagyfejű Osztrogótnak), immár nem 
örvend akkora hírnévnek, mint korábban. Néhány téves jóslatával 
kifejezetten nevetség tárgyává vált. 


Egy asszonynak biztosra ígérte, hogy ép és egészséges fiúgyermeket 
hoz a világra kilenc hónap múlva. Az a nő pedig terhessége ötödik havában 
elvetélt, mint már többször. A férje karddal jött elégtételt venni, de nem 
jutott a gondosan bezárt házba. 


Egy gyalogos katona megsebesült, élet és halál között lebegett, 
eszméletére nem térve. A felesége fordult a szent életű férfiúhoz. 
Beszélgetésüket Pici a saját fülével hallotta a zárt udvarból. Abelor azt 
magyarázta, a vitéz legionáriusról az istenek tévedésből hiszik, hogy 
meghalt, így csak átmenetileg került a felvilágba. Amint odafönn a bírák elé 
áll, ki fog derülni, hogy mégsem halt meg, nem ihat tehát a Lethe vizéből, 
ami arra szolgál, hogy kitörölje a földi életét az emlékezetéből. Vissza 
fogják engedni, folytassa ezt a létezését. Alig várom, ujjongott az asszony. 
Én is, így a szent életű férfiú. Ám az a katona sosem nyerte vissza az 
eszméletét, élőhalott maradt, míg el nem temették. 


Ilyesfajta baklövéseknek köszönhette, hogy kezdték Vak Abelornak 
csúfolni. Bevételei megcsappantak, jóformán csak orvoslással kereshette 
meg a betevőt. Letargiába esett, és a kisebb pénzű betegek gyógyítását Pici 
volt kénytelen elvégezni, főleg ha a gazdája részegen hevert a 
hálószobában. Nem bánta, úgy érezte, ha jót tesz másokkal, majdcsak 
megsegíti őt 1s valakit. 

Ki? 

És mikor? 

Könnyebb lett volna, ha tud olvasni. Abelor hat kisméretű kőlapról 
szedte a tudományát, ezekbe gyógynövények rajzát karcolták, néhány soros 
ismertetőkkel. Voltak rajtuk még nők és madarak is, Pici elképzelni se tudta, 
mi okból. Igyekezett olyan főzeteket adni a hozzá fordulóknak, amilyeneket 
a gazdája szokott, már amennyire el tudta lesni. Aggódott, nem keveri-e 
össze például a hasmenés és a székrekedés ellenszerét, avagy a gyerekre 
vágyóknak való gyógyitalt a terhüktől megszabadulni vágyókéval. Utóbbit 
meg is kérdezte Abelortól, s reggel-este iszogatta. De a hasa csak nőtt, 
rendületlenül. 


Érdeklődött a gazdájánál, honnét szerezte a kőlapokat, Abelor gúnyos 
kacagással azt felelte: az istenek adták, valaha nagyon régen, ő nem tudja, 
kinek. Hozzá egy kivégzett fogolytól kerültek, tőle hallott az égi eredetről. 
Pici legyen nyugodt, amit az istenektől kapunk, azt ők is veszik el. De nem, 
te mondtad, hogy ha adták, adni 15 fogják! Jól beszélsz, Flora, deus dedit, 


deus dabit! — a szent életű férfiú megragadta, és erőnek erejével tette rajta 
kedvét. Nem zavarta, hogy az ő ivadéka növekedett Piciben. 


A szolgálóleány egyre több időt töltött a sírnál. Amikor kinya-radott, 
néha ott 1s aludt, a gazdája a jelek szerint észre se vette, már teljesen elitta 
az eszét. Ha látogatók érkeztek városunkba messzi vidékekről, ellátogattak 
a philosophusok királyának nyughelyéhez. Jöttek a rómaiak végtelen 
birodalmából, s fejet hajtottak. Jöttek keletről, s pici köveket raktak a 
kőtömbre, náluk így szokás. Jöttek hellének, s híres honfitársuk emlékére 
babérkoszorút helyeztek a sírra, miközben gyászdalt énekeltek a maguk 
nyelvén. 


Jöttek türkök, Eflatun után tudakozódtak, városunkban erre mindenki 
csak vonogatta a vállát. Fölkeresték a szentéletű férfiút, ő tudta, hogy Plato 
türk neve Eflatun. Küldte Picit, mutassa meg nekik. Nagyon örültek, térdre 
hullva hajlongva imádkoztak a Pici ültette virágok ágyásánál. 


Jött aztán két arabus, fehér köpönyegben és kendőben, amelyet vastag 
fekete zsinór tartott a fejükön, Abelor szerint burnusz és gutra. Ahonnan 
érkeztek, ott kegyetlenül erős a nap. Ők Aflatunnak mondták Platót. 
Egyikük hosszabb időkig maradt városunkban, a másik fegyvermíves 
vendégeként, akiről kiderült, hogy felmenői között akadnak arabok. A 
látogató becses neve Galib, ő 15 a philosophia lelkes tanulmányozója. 


Galib kétségbe vonta, hogy a sírban Plato teteme lehetne, mivel ő a 
görögök nagyvárosában, Athénban látta annak nyughelyét. Úgy tudja, 
nyolcvanéves korában halt meg, egy lakodalomban. Az Akademos Heros 
ligetben temették el. Márpedig két helyen nem lehet a holtteste. 


De akkor kinek a sírját gondozom? 


Alkalma sosem nyílott, hogy Galibbal szót válthasson, a férfi 
összeszedelődzködött, s indult dugig rakott társzekerével a társa után, Alsó- 
Illyricumba. Selyemmel és borostyánnal kereskedtek. 


Abelor már föl sem kelt a fekhelyéről. Hasa akkorára puffadt, mint egy 
kisebb hordó. Pici nem tudta, mitévő legyen. Erre nem volt a gazdájának 
főzete, legalábbis ő még sosem hallott tőle ilyesmiről. Bárcsak képes volna 
elolvasni a köőlapokat! Jobb ötlete nem lévén, mindennap áldozott 
Jupiternek és Junónak a házioltáron. Imádkozott hozzájuk, a maga 
szavaival. 


Mi történik vele, ha a szent életű férfiú meghal? Lesz-e maradása, 
hovaléte? Napról napra figyelte a gazdája rohamos hanyatlását. Amikor már 
nem tudta megállapítani, hogy Abelor lélegzik-e egyáltalán, kinn maradt a 
philosophusok királyának sírjánál éjszakára. Születendő gyerekéről 
képzelgett, ahogyan szokott, ha a sötétség óráiban nem sikerült elaludnia. 
Hanyatt hevert, lábait széttárva, két karját keresztbe rakta a mellén, 
tenyerek a vállakon. Milyen lesz szoptatni? csókolgatni a pelyhes fejét? 
nyunyurgatni? " Fiúnak gondolta. Parányi  termetüűnek,  fürgének. 
Gesztenyeszín szemmel. 

A langy éjszakában a csillagok miriádja szinte hajnali fényt szórt a 
földre. E csodálatos sziporkában látomás tárult a szeme elé. Az égkupola 
megszámlálhatatlan mécseiből nagyra nőtt három, s akár a kóborlók, 
megindultak városunk felé, s azon túl. Azután három embert látott, akik 
mintha az égi zarándokok nyomát követnék. Végül egy istállóba léptek be, 
ahol a jászol szalmájában kisded rugdalózott. Az ő fiacskája? de hogyan? 
mi történt? már megszülte valaki más? 


Fölriadt. Akkor vette észre, hogy nincsen egyedül. Egy piszkos 
köpenybe burkolódzott alak kuporgott a sír oldalánál, térden állva, 
imádkozó pózban. A fején csuklya. Pici hátrahőkölt. Az az ember 
odamoccantotta a fejét, s nehézkes hangsúlyozással azt mondta: Ne félnt. . . 
én remete. 


Pici megdermedt. Fussak? Kiáltsak? A férfi imádkozott tovább, 
mozgott a szája, hangtalanul. Nem tünt veszélyesnek. Lassacskán rájuk 
világosodott. Pici fázott. Fölkelt, apró léptekkel hátrált. A férfi utánaszólt: 
Jövök messzéről, éhséggel... megsajnálod én szegény remete, egy-két falást 
kapni? Pici tétovázott: Honnan jössz? A férfi beesett arca kibukott a 
csuklyából, fekete szembogarában reszketeg rémületet: Vége nincs 
menekülésből, motyogta. Pici kicsit gondolkodott, mielőtt rászánta magát: 
Gyere akkor. A remete hátrahőkölt: Hova? Itt szolgálok a közelben, akad 
étel a kam... A férfi közbevágott: Nem mehetek oda, bajba viszlek... 
hozlak... te inkább ide, jó? 


Pici úgy érezte, engedelmeskednie kell. Lepényt és mézzel-vízzel 
kevert bort vitt a remetének. Az úgy tömte magába, mintha még soha nem 
evett volna. Itt-ott már deresedő szakállán lecsurgott a bor. Amikor az 
utolsó morzsa 15 elfogyott, földig hajtotta a fejét, köszönöm neked, 
leányom, fogom nem elfelejteni, Mnemosyne legyen reá tanú. Kicsoda? 


Mnemosyne, emlékezésnek istennője... tudsz? Nem tudsz, felelte Pici. A 
remete a maga darabos módján elmesélte, hogy az istennő kilenc napig 
szerelmeskedett Jupiterrel, aki ugyanaz a rómaiaknak, mint Zeusz a 
görögségnek, aztán megszülte a hét Múzsát... Tudsz? Pici rázta a fejét. Hát, 
művészeteknek szent leányai. 


Hallgattak. Semmit sem tudsz, gondolta Pici. Visszaszaladt a házba, 
összeszedte a legszükségesebbeket, korsó vizet tisztálkodáshoz, fehér 
rongyot törülközéshez, nemrég mosott köpenyt —a szent életű férfiú úgysem 
öltözik föl egyhamar. Bepillantott a hálószobába, Abelor mozdulatlanul 
hevert. Szaladt kifelé, egy sarut is magához véve, mert látta, a remete 
mezítláb kuporog a földön. 


Amikor a férfi megszabadult koszos rongyaitól, Pici félrefordult, 
mégis vethetett egy pillantást a remete farkára. Olyan ártatlanul csüngött a 
helyén, akár egy tehetetlen gyermek. Pici szemét elfutotta a könny. Testét 
átjárta egy számára teljesen ismeretlen érzés: szerette volna átölelni a férfit, 
simogatni, babusgatni... Életében először örült volna, ha magába engedhet 
valakit. De sejtette, remeték nem csinálhatnak ilyesmit. 


Képtelen volt elszakadni a jövevénytől, vele töltötte az egész napot. 
Délelőtt beállított néhány látogató, leróni tiszteletét a philosophusok királya 
előtt, azután délután is, ilyenkor a férfi beszaladt az erdőbe. Mind a két 
csoport adott baksist Picinek, amikor megtudták, hogy ő a sír gondozója, 
dicsérték, milyen szép munkát végzett. Ezt csak kikövetkeztette, egyikük 
nyelvét sem értette. 


A remetét úgy hívták, Miron. Nem akarta elárulni, miért menekül, és 
honnan érkezett. Csak annyit mondott: a kereszt miatt üÜzték el 
szülőföldjéről, ezt nem szabad elárulni, a rómaiak lemészárolnák, ha 
megtudnák kilétét. Pici jelezte a száját keresztező kér ujjával, hogy hallgat, 
mint a sír. Miután rájuk esteledett, sikerült rávennie a remetét, hogy 
lopakodjék el vele a házba, római köpönyegben nem lesz feltűnő. 


Az előtérben Miron megtorpant, a szag... sejt rosszat. Pici vállat vont, 
Abelort ez a nap tökéletesen kimosta a fejéből. Azért bevezette a remetét a 
hálószobába. Amit láttak, attól mind a ketten följajdultak. A szent életű 
férfiú valósággal szétpukkadt, bőrének és húsának cafatai beborították a 
fekhelyet, s körötte padlócsempéket 1s. 


Miron kendőt vett elő a batyujából, a szájára kötötte, elhátrált a 
legtávolabbi falig, intett a lánynak, hogy kövesse, és vijjogó torokhangon 


hadarni kezdett, valószínűleg imát, melyből Pici csupán a többször 
elhangzó , ámen" szóra figyelt föl. 


Amikor a remete végzett, a csuklójánál fogva kirángatta Picit a 
szobából, majd a házból is, azt kérdezgette: Mész, mész? Hová? — így a 
lány, Miron pedig türelmetlenül: Ojtott mész? Minek? Fertőtlenít, kell! — 
már futott, Pici szinte röpült utána. Nincs oltott mész, dünnyögte. Gyorsan 
túljutottak a síron, a remete a völgy felé loholt. Mintha sosem akarna 
megállni. Pici már nem bírta az iramot, jajveszékelt. Hiába, Miron csak 
akkor rogyott a földre, amikor a patakhoz értek, lent a hajlatban. Akkor 
pucérra vetkezett, s beült a vízbe nyakig. Intett Picinek, hogy ő 1s. 


A lány vonakodott. Mutatkozzék mezítelenül e férfi előtt? De a remete 
szemének lázas ereje megbabonázta. Félrefordult, kibújt ócska tunikájából, 
mély sóhajjal belecsobbant a sebes vonulású vízbe. A hideg örvénylés 
lehűtötte, meg 15 nyugtatta. Látta, a férfi nem érdeklődik sem a nagy hasa, 
sem a bájai iránt. 

Miron vacogott, mégsem mászott ki, Picinek sem engedte. Akadozva 
tudtára adta, hogy a lány gazdáját súlyos betegség vitte el, amely várhatóan 
ragályként zúdul a város lakosaira, és megtizedeli őket, az ís lehet, hogy 
felezi. Nem térhetnek oda vissza, menekülniük kell, reménykedve, hogy 
nem kaptak fertőzést. Pici vállat vont. Régen beletörődött, hogy sorsát az 
égi istenek ereje és a földi férfiak döntései alakítják. Városunkban vagy 
másutt, egyre megy. 


Kóboroltak hosszú napokig. Fák gyümölcseit ették, s növények 
gyökereit. Ha találtak fészket, a madarak tojásait. Pici a gilisztákat is, ezt 
Miron viszolyogva nézte. 


Pici megkérdezte tőle, hová kerül a halottak lelke. Miron azt felelte, 
vándorolnak, föl-le. Képzeljen el a lány egy szekeret. Az emberi ész a 
kocsis, szeretné, ha fölrepülne a szekér. De az egyik ló önfejű, inkább lefelé 
húz, s a másiknak nincs elég ereje, hogy tartsa az irányt. A Lélek el akarja 
kerülni a pusztulást, így az első útjába akadó testbe ugrik át. Függően attól, 
hogy melyik ló kerekedik felül, száll a lélek lefelé vagy fölfelé az életek 
rangsorában. Ezt éppen Plato írta le. 

Miron később elmondta, hogy a philosophusok királyának sírjánál 
akarta leróni tiszteletét, azért jött városunkba. Már én meg is halhat most, 
fűzte hozzá. 


És én? — gondolta Pici. Még alig éltem... Eszébe jutott a jászolban 
fekvő csecsemő, és elsírta magát. Attól ís, amit a remete másnap mesélt 
neki a lelkek vándorlásáról. Ha a lélek egy férfiban kudarcot vall, akkor egy 
nőbe költözik, ha ott is, akkor egy gyerekbe, s ha pedig abban az életben 
sem képes gonoszságát feladni, vadállattá változik. 


Ezek szerint voltam férfi már... Legközelébb gyerek leszek? Végül 
vadállat? 


Milyen állat? — kérdezte. 
Miron ebben nem volt biztos: Medve... vagy farkas. 


Pici jobban szeretett volna oroszlánná válni útja végén, olyanná, 
amilyet városunk amphiteatrumában eresztenek a gladiátorokra a viadal 
csúcspontjaként. Ő sosem láthatta, de hallotta, mikor a nézősereg 
vérszomjas ordítással ünnepel. 


Ötödik napja vándoroltak. Lassan mind a ketten megnyugodtak, talán 
már nincs veszély. Mocsaras területre érkeztek, nádason kellett átgázolniuk 
a sárban. Folyó, dünnyögte Miron. Hol? — kérdezte Pici. Igen, hol nádas, ott 
folyó. 

Csöppnyi tisztásra leltek, ahol szárazabb volt a talaj. Öreg fűzfák 
vették körül. Oldalt hengeres talapzaton valaha szobor állhatott, ledöntötték. 
A remete megtalálta, a lejtő széléig gurult. Leguggolt hozzá. Két összenőtt 
alak, karjaik darabokra törve feküdtek körben. Gondosan visszaillesztette 
oda, ahol lehettek. Gyógyító istenpár, dünnyögte, Grannus és Sirona. Pici 
kérdő tekintetére megismételte: Grannus és Siona, keltáknak isteneik, adnak 
gyógyerő! 

Pici nem vallotta be, hogy keltákról sem hallott még. Honnan tudsz 
ennyi mindent? A remete sóhajtott, egész életembe csak mindig tanul, míg 
ránk gyújt a rendház... a kereszt miatt lettünk ellenség... azóta földön 
futok. 


Amint kilyukadtak a folyóhoz, föltartóztatták őket a legionáriusok. Ők 
ketten nem tudták, hogy itt a birodalom határa. A katonák csak annyit 
kérdeztek: Róma polgárai vagytok? Én... azt hiszem, felelte Pici. Miron 
pedig: Remete vagyok! — idegen hangsúlya olaj volt a tűzre. 

Megbéklyózták őket, be kellett állniuk a hármas sor végére, a többi 
fogoly közé. Hamar értésükre adta egy sorstárs, hogy a rabszolgaptacra 
viszik őket. 


Picit egy dagadt, hetyke bajszos férfi vette meg, miután alaposan 
megfogdosta, és lealkudta az árát, arra hivatkozva, hogy terhes. A 
kereskedő röhögött: Egyet fizet, kettőt kap! 

Alighogy a férfi elterelte a házába, népes családjához, Pici fölfedezte a 
testén az első foltot, s érezte a kezdődő puffadást. Boldogsággal töltötte el a 
gondolat, mekkora meglepetést okoz majd újdonsült gazdáinak. Csak a fiát 
sajnálta. Bár. . . mi mindent úszhat meg az, aki nem jöhet erre a világra. 


Végső tanulság. 

Ha hisszük, hogy lelkünk halhatatlan, és el tud tűrni minden 
rosszat és jót, akkor mindig a felfelé vezető úthoz tartjuk 
magunkat, és bölcs fejjel az igazságosság útját járjuk, hogy 
önmagunk és az istenek barátai maradjunk, nemcsak míg itt a 
földön múlatjuk az időt, hanem amidőn elnyerjük életünk 
jutalmát, begyűjtve mint győztes bajnokok, akkor boldogok 
leszünk, itt és az előbbiekben ábrázolt ezeréves vándorutunkon. 


HARMINCKETTŐ 


Kezdetben teremté Isten az eget és a földet. 

A föld pedig kietlen és puszta vala, és setétség vala, a mélység 
színén, és az Isten Lelke lebeg vala a vizek felett. 

És monda Isten: Legyen világosság: és lőn világosság. És látá 
Isten, hogy jó. 


Sokat dolgozott mindazon, amiről akarta, hogy létezzék. És ha már lesz, jó 
legyen. Világosság elválasztása setétségtől, mennyezet odaföntre, ég alatt 
való vizek egy helyre, záporozzanak jótékony esők, a föld maghozó füvet 
hajtson, gyümölcsfák nőjenek, bő terméssel, világító testek sugározzanak az 
ég mennyezetéről, jeleket adván meghatározó ünnepeknek, napoknak, 
esztendőknek. És lőn. 


Pezsdülnek a vizek élő állatok nyüzsgésétől, repdesnek szárnyasok az 
ég mennyezetének színén, nagy vízi állatok és mindennémű csúszómászók 
odalenn. 

És látá Isten, hogy jó. 

Amidőn a vízimadarakat teremté, angyalok szálltak át a mennyezeten, 
karénekük elterelte a figyelmét, így a kácsák, gyöngytyúűkok és sirályok 
mellett hosszú nyakú szárnyasok keletkeztek, amelyek úgy meglepték, hogy 
szín se jutott nekik, maradtak fehérek. Talán emiatt lettek annyira 
hallgatagok. Sosem daloltak. 


Megáldá mindet, hogy szaporodjanak és sokasodjanak. És lá-tá, hogy 
még mindig Jó. 


Akkor nagyot álmodott, s megteremté az első embert a maga képére és 
hasonlatosságára, hogy uralkodjék a tenger halain, az ég madarain, a 
barmokon, mind az egész földön. 


Mivelhogy azt mondotta, saját képére formálá őt, mindenki 
elkönyvelte, hogy férfiú volt az első emberi lény ezen a vidéken. 
Hagyományosan úgy tartják, az asszony — a leány, a nő — csupán később 
jelenhetett meg, méghozzá a férfiú bordájából megformálva. 

Megáldá az első emberpárt: Szaporodjatok és sokasodjatok, és 
töltsétek be a földet és hajtsátok uralmatok alá. Nékik ada minden maghozó 
füvet az egész föld színén, és minden fát, melyen maghozó gyümölcs terem, 
szolgáljon eledelükül. És látá, hogy minden, amit teremtett vala, ímé, igen 
jó. A világ csodálatos. Édenkert. Paradisus, azaz körülkerített tér. 
Paradicsom. És lőn este, és lőn reggel. 


Végül a hetedik napon, mivel elvégzé, amit alkotni akart, megszűnék 
minden munkájától. És megáldá a hetedik napot, és megszentelé. És látá, 
hogy Jó, Jó, jó. 

Úgy is maradt egy darabig. Ám azután kezdődtenek a bonyodalmak. 
Az első nő fejét elcsavará a kélgyó, akit a Sátán küldött. Tudni való, hogy a 
Sátán az Isten követe volt, sőt inkább része — színe, visszája, ugyebár. A nő 
bűnbe esett. Elkárhozott vele a férfi, ahogyan az lenni szokott. A férfi 
persze azt hitte, hogy az Úr hímnemű, mint ő. Pedig ha kicsit töri a fejét, 
rájöhetett volna, hogy az Úr: nő. Elvégre csupán a nők képesek arra, hogy 
embert teremtsenek. Ez már így van, így vala, így lészen. 


Amúgy ha isten férfi volna, nőt teremt először, nem igaz? Erre utal a 
később eltorzult Anya, Fiú, Szent Szellem kifejezés. Elébb az Anyából 
csináltak Isten földi szolgái Atyát, mivel addigra a nők uralmát elsöpörte a 
férfiaké. Van olyan nép, melynek papsága az ő nyelvükön a Szellemet is 
megváltoztatta, Lélekre, nehogy a hívők kísértetre vagy más ártó erőre 
gondoljanak. Emezek pedig nincsenek, hirdette egyik királyuk, ahogyan a 
seprűs boszorkányokként 1s emlegetett, állatok alakját felvevő strigák sem 
léteznek, róluk semmiféle említés ne essék. Viszont a rontás képességével 
bíró maleficák vélhetőleg vannak, őket habozás nélkül máglyára kell vetni. 


Pedig minden ártó erő létezik, ám egyik sem tesz annyi kárt, mint az 
ember. 


És amint figyelé Isten a Földet, látá, hogy talán mégse jó. Ezek 
odalenn sem egymást nem értik, sem az Urat, sem magukat. A nékik 
juttatott égi jeleket és ábrákat pedig félreértik. Földi hívságokra használják, 
mint Jjavaik lajstromba vétele. Mit képzelnek magukról? 

Megátkozás. 

Kiűzetés. 

Sokasodás. 

Ellenségeskedés. 

Verejtékezés. 

Munkálkodás. 

Erőlködés. 

Gonoszság. 

Vízözön. 

És látá, hogy nem jó. 

Sajnos az a Noé, kinek titokban tanácsot adott, hogy megmenekedjék, 
s vele minden állatból egy pár — bizony, ő sem élte túl a negyvennapos 
özönvizet. Bárkája ugyan fönnakadt az Ararát hegyén, de addigra nem 
maradt benne senki élő. Mert szomjan halának rajta valamennyien. Mivel 
az úr tengervizet zúdíta a földre, merő tévedésből, elfeledé, hogy az nem 


iható. E malőr értelemszerűen szintúgy feledésbe merült, Isten szolgái 
tarthatatlannak vélték annak beismerését, hogy még az Ur 15 hibázhat. 


Kezdhette elölről az egészet. Nő lévén, másodjára nőt terem-tett a 
maga képére, remélte, Jobban megállja a helyét. Hamarább 15 eszembe 
juthatott volna, gondolta. 

Emberszabású majmokkal üzekedett az első nő, akit Teodórának 
nevezett, hogy sose feledje, Isten ajándéka. Am nem emberarcú utódok 
születtek — csupa leány, hanem majomcsecsemők. 

És látá, hogy nem jó. Ez se jó. 

Megint elölről. 

Ha már a felnőtt férfiban és nőben csalódott, első élőlénynek ezúttal 
gyereket teremtett a maga képére. Gondolta, a gyerek 1s képes arra, hogy 


teremtsen — romlatlan képzeletével. Melyet azután a felnőttek fokozatosan 
kiölnek belőle. 


Biztonság kedvéért rögtön két gyermeket teremtett. Ikreket, hogy 
legalább az egyik túlélje az árvaságot és minden más nehézséget. 


Hideget. 

Hőgutát. 
Ragadozókat. 
Cecelegyeket. 
Skorpiókat. 
Vámpírdenevéreket. 
Farkasokat. 
Kardfogú tigriseket. 
Medvéket. 


Mivel a férfiakban csöppnyi bizodalma sem maradt, természetesen két 
leánygyermeket teremtett a maga képére. Mind a kettőnek az Asvina nevet 
adta. Asvina Á, Asvina Bé. Mivel egy másik vallásban az Asvinok — 
mondanunk sem kell: férfiak — a hajnal előfutárai, s az ottani istenek 
orvosai. A mi Urunk ilyesmit nem várt tőlük, ő maga akarta gyógyítania 
világot, az emberek búját, baját, gondját, bánatát. Megelégedett volna azzal, 
hogyha háborúság nélkül felnövekednek, családot alapítanak, utódokat 
szülnek. 


Csakhogy két lány hogyan essék teherbe férfi-közreműködés híján? 
Isten mintha erről 15 megfeledkezett volna. Földi szolgái gondoskodtak 
arról, hogy a leánypár kikerüljön a hagyományból, egyszerűen nélkülük 
adták tovább a történetet szájról szájra, úgy, hogy a bűnbe esett 
emberpárnak két fia születék satöbbi. 


Pedig az Asvinák buzgón párosodtak — más vallások legelső 
teremtményervel, hiszen szabad Járásuk-kelésük volt ezen a sár-tekén. 


Ennek folytán újabb bonyodalmak támadtanak. 
Baj baj hátán. 

Bábel. 

Szodoma. 

Gomora. 

Hazugságok. 

Vérfertezések. 


Gyilkosságok. 

Hábortúk. 

Apokalipszis lovasai. 

Et cetera. 

És látá az Úr(nő), hogy nem jó. 

Hiába ád ő az embereknek tanácsot, hiába kér, hiába parancsol, hiába 
lobbant lángra csipkebokrot, hiába küld köőtáblákat vagy más módon 
instrukciókat, amazok nem értik, nem fogják fel, fittyet hánynak rájuk, 
olykor el sem képesek olvasni. Mintha titkosírás volna. Ha mégis fölfogják, 
eszük ágában sincs azokhoz igazodni. Mennek a maguk ostoba feje után. 
Hová vezet ez? MI lesz így? 

Amíg ekként búsongott magában, odalenn tovább sokasodtak, tovább 
szaporodtak. 

Egész népek kerekedtek föl, hogy gazdagabb vidékekre 
vándorolhassanak. Ahová be sem akarták ereszteni őket. Kóboroltak, 
legeltettek, s összecsaptak az útjukban állókkal. A föld eleinte végtelennek 
tetszett, de minél többen születtek rajta, annál szükösebbnek bizonyult. 
Akik a bőség birodalmaira leltek, azoknak eszük ágában sem volt 
odaengedni a bebocsáttatást kérőket, pedig amazok háború, éhínség, 
rémuralom elől menekültek. 


És látá, hogy nem jó. 

Elfelejtették ezek, hogy mit véstem a kőtáblákra? 

Fütyülnek összes parancsolatomra? 

Hová tűnt az erény, az adakozás, a jószívűség, a kegyelem, az irgalom, 
a szánalom, a megbocsátás? 

Hát hiába beszélek én??? 

És az Úr(nő) isteni könnyeket sírt, melyek égiháború kíséretében 
záporoztak a földre, újabb özönvizet okozva, egy kisebbfajtát, mely csupán 
kevesek halálát okozta, ám annál több kárt tett, emberi hajlékok sokaságát 
omlasztva össze. 

Eltekintett az Úrnő Egyiptomtól Babilonig, Rómától Lutéciáig. 
Pillantása időzött azután Pech városán, mely éppen lakatlanná vált a légiók 
és a kelta seregek összecsapásait követően. Ez lesz mindenütt, gondolta 


búsan. Nem baj, legyen meg az én akaratom s az ő megérdemelt büntetésük. 
Hátha észbe kapnak. Aki veszít, tanulhatna belőle. 


Ám úgy látszott, amazok odalenn semmit nem tanultak, és mindent 
elfeledtek. 


Támadtak. 
Ellentámadtak. 
Védekeztek. 
Ostromoltak. 
Hódítottak. 
Meghódíttattak. 
Feláldoztak. 
Feláldoztattak. 
Vízbe fojtottak. 
Vízbe fojtattak. 
Hitvitáztak. 
Elítéltettek. 
Leigáztattak. 
Igába hajtottak. 
Vért ontottak 
Vért folyattak. 
Megmérgeztek. 
Megmérgeztettek. 
Éhen haltak. 
Éhen halasztottak. 
Szomjan haltak. 
Szomjan halasztottak. 
Megcsaltak. 
Megcsalattak. 
Döntöttek. 
Döntetett róluk. 
Ordítottak. 


Rájuk ordítottak. 

Elfogtak. 

Rabul estek. 

Bolondoztak. 

Bolondját járatták. 

Tettek. 

Letettek. 

Kövé dermedtek. 

Ronggyá puhultak. 

Átkozódtak. 

Megátkoztattak. 

Röhögtek. 

Kiröhögődtek. 

Gyászoltak. 

Meggyászoltattak. 

Keresztre feszítettek. 

Keresztre feszültek. 

Bűnbe estek. 

Bűünbe kényszerítettek. 

Megvakultak. 

Megsiketültek. 

Elnémultak. 

Megbénultak. 

Éltek. 

Megéltek. 

Haltak. 

Meghaltak. 

Et cetera, tovább, megint, mindig csak így, vége sosincs. 

És látá Isten, hogy nem jó. Hanem rossz. Így se jó, úgy se jó. 
Sehogyan se Jó. 


Körvonalazódott benne a gondolat: hátha ővele van a baj? Talán 
belefáradt. Elvégre bizonyos vallásokban az istenek 15 meghalnak, igaz, 
csak sok ezer, sok millió évenként, legalább fél napra, mielőtt újra 
föltámadnának. Lehet, hogy pihennie kéne. Avagy kísérletképpen nem 
teremtéssel alkotni embert, hanem megszülni, ahogyan a halandó nők 
teszik. 


Igen, de ki légyen az Atya? Bármennyire törte a fejét, csak más hitek 
isteneit vélte esetleg szóba jöhetőnek. Hm, Zeusz... ugyan, amilyen 
csapodár. . . 


Tudta, ő sosem adja föl. Azért Úrnő. Emezek odalent elébb-utóbb 
kurtják egymást, írmagjuk sem marad. Ha mégsem, a sárgolyót okvetlenül 
tönkreteszik, s azért tűnnek el a színéről. 


Talán keresni kéne egy másik bolygót. Esetleg ott, azon. 
Másik naprendszert. 

Másik világmindenséget. 

Akad belőlük éppen elég. 

Majdcsak lesz valahogy, — 


mindegy, hiszed-e vagy sem, hívod-e vagy sem, Isten ott lesz — ott 
lesz, mikor — 


és csak sikerül egyszer — 
végre sikerülnie kell — 


Mert ímé, eljön a nap, lángoló, mint a sütő-kemencze, és olyanná 
lesz minden kevély és minden gonosztevő, mint a pozdorja, és 
megégeti őket az eljövendő nap, azt mondja a Seregeknek Ura, a 
mely nem hagy rajtatok gyökeret, sem ágat. 

És az atyák szívét a fiakhoz fordítja, a fiak szívét pedig az 
atyákhoz, hogy el ne jöjjek, és meg ne verjem e földet átokkal. 

